
Phil. Melanthonis in epistolam Pauli ad Romanos Commen- 
tarii, quanquam singula passim minus spectant, universam tamen 
Pauli sententiam ea inlustrant cura fide religione atque Ecclesiae 
nostrae fundamentum gratuitam propter Christum peccatorum 
remissionem ea argumentorum gravitate eaque sermonis suavitate 
defendunt, ut omnibus quorum „Eccelesiam nostram ornari e& 
latius propagari puram Evangelii doctrinam“ interest, summo jure 
commendentur. Itaque spero Ecclesiam qua nuper pietate mortui 
Melanthonis obiit memoriam eadem nunc hanc nostram Commen- 
tariorum editionem diligenter castigatam amplexuram esse. 

Atque ad criticam partem quam dicunt quod adtinet, resti- 
tuendo genuino verborum textui, _quem recentiores editiones saepe 
male deseruerunt, igenier ‚Nperam ‚dedimus. Conlatae autem 
sunt a nobis hae editiones: 

A. Commentarii in _ epistolam Pauli ad Romanos 
hoc anno MDXLrecogniti et locupletati. Autore Phi- 
lippo Melanchthone. Adjecta sunt Prolegomena ad- 
modum utilia, cum praefatione ad illustriss. Prin- 
cipem Hassorum, (In fine) Argentorati apud Gratonem 
Mylium MDXL. Mense Martio. 
| B. Commentarii in epistolam Pauli ad Romanos, 
hocanıoMDXLrecognitiet locupletati. Autore Phi- 
lippo Melanthone. Vitebergae. Anno MDXL. (In fine) 
Impressum Vitebergae per Josephum Clug. Anno 
MDXLI. 

C. Philippi Melanthonis opera quae supersunt 

tarii, quanquam singula passim minus spectant, universam tamen 
Pauli sententiam ea inlustrant cura fide religione atque Ecclesiae 
nostrae fundamentum gratuitam propter Christum peccatorum 
remissionem ea argumentorum gravitate eaque sermonis suavitate 

Phil. Melanthonis in epistolam Pauli ad Romanos Commen- 
tarii, quanquam singula passim minus spectant, universam tamen 
Pauli sententiam ea inlustrant cura fide religione atque Ecclesiae 
nostrae fundamentum gratuitam propter Christum peccatorum 
remissionem ea argumentorum gravitate eaque sermonis suavitate 
defendunt, ut omnibus quorum „Ecclesiam nostram ornari οἱ 
latius propagari puram Evangelii doctrinam“ interest, summo jure 
commendentur. Itaque spero Ecclesiam qua nuper pietate mortui 
Melanthonis obiit memoriam eadem nunc hanc nostram Commen- 
tariorum editionem diligenter castigatam amplexuram esse. 

Atque ad criticam partem quam dicunt quod adtinet, resti- 
tuendo genuino verborum textui, _quem recentiores editiones saepe 
male deseruerunt, lgenien ‚Apgram „dedimus. Conlatae autem 
sunt a nobis hae editiones; . 

A. Commentarii in _ epistolam Pauli ad Romanos 
hoc anno MDXLrecogniti et locupletati. Autore Phi- 
lippo Melanchthone. Adjecta sunt Prolegomena ad- 
modum utilia, cum praefatione ad illustriss. Prin- 
cipem Hassorum. (In fine) Argentorati apud Gratonem 
Mylium MDXL. Mense Martio. 
| B. Commentarii in epistolam Pauli ad Romanos, 
hoc anıroMDXLrecognitiet locupletati. Autore Phi- 
lippo Melanthone. Vitebergae. Anno MDXL. (In fine) 
Impressum Vitebergae per Josephum Clug. Anno 
MDXLI. 

omnia. Edidit Garolus Gottlieb Bretschneider. Vo- 
lum. XV. (Corp. Reform.) Halis Saxonum, apud C. A. 
Schwetschke et filium. 1848. (Pag. 495 — 796.) 

Bretschneiderus Peuceri repetere vult recensionem, qua in 
re quanta fuerit diligentia lecturi ex notis nostris criticis ipsi 
videant. 

W. Operum reverendiviri Philippi Melanchtho- 
nis Pars tertia. Witebergae, typis Simonis Gronen- 
bergii, sumptum impendente Zacharia Schüverio et 
ejussociis. MDLI. (Pag. 883 — 1084.) 

Atque Ecelesia si studia nostra probaverit, praestantissima 
quaeque Reformatorum opera exegetica eadem cura edere per- 
gemus. 


Gustroviae, pridie Calend. April. MDCCELXI. _ 


Dr. Nickel. 


ILLUSTRISSIMO ΡΕΙΝΟΙ͂ΡΙ, 


PIETATE ET MAGNITUDINE ANIMI PRAESTANTI, 


PHILIPPO LANDGRAVIO HASSIAER, 


COMITI IN CATTENELNBOGEN, DIETZ, NIDA 
ET ZIGENHAIN ETC. 


PHILIPPUS MELANTHON') 


8.D. 


Non atheo ?\ aut ferreo animo sum, aut rudis atque ignarus 
vulgarium opinionum in hac vitae consuetudine, prorsus ut neque 
adtendam neque intelligam, quid in universum de religione, quid 
de studiis doctrinae Christianae deque his laboribus ac certami- 
nibus, quae pii vel in explicanda vel in 'defendenda religione Chri- 
stiana suscipiunt, maxima pars hominum iudicet. Video nos agere 
causam, necessariam quidem et magnam, sed minime plausibi- 
lem. Semper enim iacet Ecclesia vera, oppressa iniustis potentum 
et multitudinis iudiciis, etsi his tota ut dicitur voce reclamat. 
Reges ac Principes queruntur tranquillitatem communem dissimi- 
litudine doctrinae turbari, volunt adtemperari religiones ad suas 
utilitates et ad tranquillitatem, non ad veritatem seu ad gloriam 
Dei. Aliud hominum genus est, Monachi et horum similes, in- 
docti” et pertinaces hypocritae: hi mordicus retinent errores suos, 
vel ne iacturam opinionis faciant, vel ne quid de quaestu decedat. 
Tertium genus est, quod superbissime et Gigantea audacia deridet 
omnes religiones Epicuri more, tanquam inania terriculamenta et 
fabulas, seu a pictoribus seu a poötis ‘ortas. Tales sunt magna 
ex parte Pontifices, Gardinales, Episcopi, Canonici et quidam lite- 
rati, nimium sibi placentes, ‚qui utinam meminissent id quod ipsi 
apud Pindarum legunt: ἐχϑρὰ σοφία, λοιδορῆσαι ϑεόν ὃ). 


Εν Melanthon 8. Melanchthon A. W. 2) atheo W. adeo 
3) 20 δορῆσαι A. λοιδοροῦσαι 8. W. — Pind. Olymp. 
9, "56 (40): Toys λοιδορῆσαι ϑεούς, ἐχϑρὰ σοφία. 

Quamquam autem tam multi et quidem sedentes in fastigio 
rerum humanarum improbant hoc nostrum studium illustrandae 
ac propagandae doctrinae Christi, tamen nos meminisse oportet 
dietum Pauli qui ait [Rom. 1, 16]: Non pudet me evangelii. 
Non errore mentis, non cupiditate aliqua hanc causam agimus, 
sed habemus veram iustam gravem et piam nostri consilii ratio- 
nem. Athenis erat formula iuramenti, ut solet esse, in quam iu- 
rare oportuit certo tempore omnes cives. In ea formula erat 
haec honestissima sententia et haud dubie a primis et vere piis 
patribus per manus tradita : Pugnabo ‚pro sacris et solus et simul 
cum 4118: ἀμυνῶ ὑπὲρ ἱερῶν καὶ ὑπὲρ ὁσίων καὶ μόνος καὶ μετὰ 
πολλῶν. (Juanto magis nos in ecclesia Christi, qui scimus divinitus 
traditam esse doctrinam evangelii, oportet omni studio eam tueri 
illustrare et propugnare!)! cum toties Deus testetur se haec officia 
prae ceteris omnibus flagitare, cum tot illustribus exemplis decla- 
raverit quanti faciat hunc honorem! Quare non deterreamur 561 
Epicureorum seu hypocritarum iudiciis a nostro instituto ac statua- 
mus Deo hanc nostram sedulitatem curae futuram esse. 

Deinde illud videamus, ut in explicatione gravissimarum con- 
troversiarum fidem et delectum adhibeanıus, ut nativam veram ac 
veiferem Ecclesiae doctrinam et restituamus et conservemus. Nec 
vero ulla pars in Propheticis et Apostolicis scriptis interpretatio- 
num confusione adeo contaminata est, ut haec Pauli epistola ad 
Romanos scripta; quae cum sit methodus doctrinae coelestis ac 
aditum patefaciat ad omnes ‚reliquas partes in Propheticis et Apo- 
stolicis scriptis, plurimum interest Ecclesiae veram et simplicem 
sententiam Pauli omnibus in conspectu positam- esse et dextre in- 
telligi. Hic traditur discrimen legis et evangelii, item discrimen 
veteris et novi Testamenti, monstrantur beneficia, quae filius Dei 
nobis e sinu aeterni Patris adtulit, ostenditur portus ac firma con- 
solatio eis, qui liberari cupiunt a peccatis et aeterna morte, propo- 
nuntur veri cultus Dei. Tantarum rerum doctrinam cum haec epi- 
stola contineat, quid aliud est quam solem ex mundo tollere, huic 
concioni tenebras inducere? 

Dedi igitur operam ut bona fide ac simplieissime veram sen- 
tentiam redderem. Et quamquam nec Origenis labyrinthos nec 
Monachorum deliramenta sequor, tamen non gigno novas interpre- 
tationes ignotas Ecclesiae Christi. Una est Pauli sententia, cuius 
vestigia extant in scriptis veterum, Ambrosii, Augustini et quorun- 
dam aliorum, et quae congruit cum perpetuo consensu Prophetica- 
rum concionum omnium et cum testimonis piarum mentium, quae 
᾿ exercitia?) fidei intelligunt ac sentiunt animos adquiescere non 


1) propugnare A. 2. propagare W. 2) exereitia A, W. 
exercitio 23, 

posse nisi cognita hac sententia, quam quidem ipsa Pauli oratio 
efficit, si quis membra non sycophantice discerpat sed recte con- ᾿ 
texat, sequens ut Plato vocat λογογραφικὴν ἀνάγκην. Hanc sen- 
tentiam Dei beneficio renovatam in Ecclesiis nostris amplecti me 
profiteor !) ac solam iudico esse genuinam nec dubito ad omnium 
piorum et eruditorum iudicia toto orbe terrarum provocare, qui si 
volent adtente et Pauli scriptum et nostrae interpretationis fontes 
considerare, haud dubie hanc sententiam consentientibus suffragiis 
pröbabunt. Sed de meo consilio postea dicam in argumento huius 
operis copiosius. Haec tantum eo duxi commemoranda esse, ut ini- 
tio testarer me in enarrando fidem et?) religionem, quae praecipue 
in interprete requiri solent?), praestitisse. Ut enim Aeschines in- 
quit: Orateris vocem cum lege congruere debere, ita in Ecclesia 
imprimis flagiciosum est, dissentire interpretem ab autore. Etsi 
autem de summa rerum non dubito me vera consentanea Paulo et 
utilia dixisse, tamen quia nobis in his nostris aerumnis non tantum 
ocii conceditur, ut perpolire ea quae in scholis commentamur pos- 
simus, saepe nostrae enarrationes sunt tenuiores, quam ut magni- 
tudini causae respondeant. Et interdum omnibus λεληϑότως exci- 
dunt improprie aut intempestive dicta. (Quare et de hoc scripto et 
de ceteris quae edidi libenter permitto iudicium Ecclesiis nostris 
ac praecipue Ecclesiae Wittebergensi: nam has sentio esse Christi 
Ecclesias, quarum iudicium defugere nemo debet. 

Magna profecto res est et quae ad conimunem ecclesiae salu- 
tem pertinet, illustrare hanc epistolam Pauli. Quare probo etiam 
ceterorum studia, qui edunt commentarios, qui tamen non pugnant 
cum autore, sed ut dieitur ποτὲ σπάρτον τὸν λέϑον προςαρμόξουσι. 
Verum ad pios Principes pertinebat efficere, ut in aliqua synodo 
communiter et adcurate disputatis sententiis ederetur integer et 
perpetuus commentarius in hanc epistolam et gravi autoritate com- 
mendaretur Ecclesiis ac posteritati, ut genuina sentenlia conser- 
varetur. Hac de re honestius erat Episcopis cogitare, quam moliri 
bellum civile et infinitum, vastationem horribilem Ecelesiarum, 
parricidia piorum, ac facere impia et execranda foedera ad delen- 
dam coelesteni doctrinam, ad defensionem tyrannidis suae et sua- 
rum libidinum. Quid enim agant et conentur Pontifices ne ipsi qui- 
dem dissimulant, sed hi cum sint hostes Christi non possunt ani- 
mos ad moderata aut honesta consilia flectere. 

Oremus igitur Deum ut repressis istis tyrannis reliquias verae 
Ecclesiae Christi servet et cum doctores idoneos excitet, qui sint 
φωστῆρες ut Paulus vocat Ecclesiae, ne prorsus extinguatur inter 
homines Dei noticia, tum vero etiam vocet ad evangelii agnitionem 


1) profiteor A. 8. confiteor W. 2) et 4.B. acW. 3) so- 
lent 2. W. solet A. 

aliquos Principes eosque confirmet, ut Ecclesia qualecunque domi- 
cilium habeat et recta studia privatorum a bonis Principibus adiu- 
ventur, ut semper Deus aliquas politias voluit servare ad hoc prae- 
cipuum munus, propter quod ad societatem conditi sumus, ut vide- 
licet Deus inter nos innotescat. Ita Abrahae dederunt hospitium 
Hethaei, Eliae vidua Sareptana, Paulo Sergius Proconsul, Phile- 
mon, Onesiphorus Ephesius et alii. Huic coetui et nunc Deus ad- 
numerabit pios Principes, qui magno suo periculo praebent hospi- 
tium Ecclesiis Christi easque multis officiis adiuvant. 

Cum igitur rursus editurus essem hune commentarium, duxi 
eum potissimum auspicio tui nominis, inclyte Princeps, publican- 
dum esse: nam et nos decet observantiam et!) gratitudinem no- 
stram declarare erga Principes, qui piae doctrinae studia prove- 
hunt, et nonnihil vestra interest extare monumenta certa, ex quibus 
exterae nationes et posteri vere iudicare possint, quale genus 
doctrinae amplexi sitis. Spero autem multos pios ubique terra- 
rum cognita hac sententia Pauli, quam divinitus monstratam con- 
servare et propagare conamur, primum Deo, deinde vobis gratias 
toto pectore acturos esse, quod vestro beneficio fulgor evangelii 
latius sparsus sit et de rebus necessariis ad pietatem ac salutem 
rectius ipsi quoque admoniti sint. Norunt pii quam gratum ac dulce 
sit officium bonis mentibus verae doctrinae communicatio. Hanc 
multi vobis, ut res est, se debere praedicabunt. Horum preces et 
vobis et reipublicae prodesse spero, qui suis votis commendant vos 
et universam eccelesiam Christp. Ut enim Paulus bene precatur 
Önesiphoro: Det ei Deus ut misericordiam inveniat apud Dominum 
in die-illa: 510 pii omnes a Deo petere debent ut evangelüü hospites 
servei: ac defendat. Porro quanta laus est tribui vobis ᾿ hoc dulce 
praeconium, quod de’ Philemone scribit Paulus, ὅτε τὰ σπλάγχνα 
τῶν ἁγίων ἀναπέπαυται διὰ ὑμῶν. Hoc est‘verum decus expeten- 
dum bonis Principibus; quod cum tuemini frementibus ac in- 
dignantibus Pontificibus ac Regibus, qui nunc plus quam Neronia- 
nam saeviciam in pios exercent, non dubitate Deum vos adversus 
illorum rabiem atque immanitatem defensurum esse. 

Refutabunt etiam hi nostri libelli Sycophantas, qui variis ca- 
lumniis deformare causam nostram student ac vociferantur nos 
falsas ac perniciosas opiniones serere. Adversus hos apud omnes 
qui non sunt ἄϑεοι. et apud posteritatem hi libelli et similes testi- 
monium dicent, ex quibus liquet nos multis articulis doctrinae 
Christianae lumen adtulisse, qui antea caligine opinionum falsarum 
et impiarum, quas in-ecclesia vel supersticiosi homines vel improbi 
sparserant, obruti fuerunt. 

Exposui publicas causas, propter quas tuo nomini hunc com- 


l} et4.B. acW. 2)vobisB. W. nobis A, 

mentarium dedicavi. Privatae etiam multae sunt; vere enim amo, 
ut multi norunt, excellens ingenium tuum, et!) ut ille sapiens 
poöta inquit: 

Justiciaene?) prius mirer bellive laborum: " 
significans Principi viro utroque genere virtutum opus esse, togatis 
et bellicis. Ita cum videamus te magno praesidio esse reipublicae 
propter utrumque genus virtutum, qualis stupor esset non adcendi 
amore atque admiratione tui, praesertim cum ’deceat nos Deo pro 
his donis gratias agere! Ac iusticiam tuam et gravitatem in guber- 
natione, magnitudinem consilii et fortitudinem norunt omnes ac 
propter has virtutes libenter tibi suam salutem committunt, quo 
quid potest cogitari gloriosius inter homines? Ut enim. opes civi- 
tatum dixit esse Demosthenes πίστεν καὶ εὔνοιαν συμμάχων, sic?) 
Principis et opes et decus praecipuum esse statuo talia multarum 
gentium de eius prudentia virtute et fide iudicia, ut existiment tuto 
committi ei suam salutem posse. 

Mihi vero etiam illa domestica et interiora nota sunt, pietas 
tua Orga Deum et diligentia in cognoscenda ac diiudicanda doctrina 
ecclesiastica. Memini enim te eruditissime de "multis controver- 
siis disputare, magna cura quaerentem vera et firma fundamenta 
dogmatum quae profitemur, cum quidem gravissime diceres te 
nolle defugere odia aut pericula propter defensionem verorum 
dogmatum, quae in divinis literis tradita et Ecclesiae necessaria 
sunt; sed non suffragaturum ulli dogmati pugnanti cum divinis lite- 
ris. Haec me vere praedicare multi graves viri norunt. Quare opto 
ut Deus te gubernet ac defendat, ut Ecclesiae nostrae ornari [fides] 
et latius propagari pura evangelii doctrina possit. 

Scripsi antea ad Episcopos quosdam, sed postquam omnia 
moderata consilia exploduntur et exibilantur et palam nostris bel- 
ium denunciatur et occulte Principibus insidiae struuntur, frustra 
illis de suo officio et de moderatione concionamur. Ac si haec sunt 
tempora, de quibus Daniel vaticinatur, ut sentio, Pontifices ἄϑεοι, 
quales erant apud Iudaeos ἴάβοη Menelaus Alcimus, erunt faces 
bellorum civilium καὶ ἀλάστορες τῆς ἐκκλησίας, conabuntur delere 
evangelium et cogent tandem lacessitos iniustis armis cogitare illud 
Hectoreum εἷς οἰωνὸς ἄριστος. ἀμύνεσθαι περὶ πάτρης. Sed eccle- 
siis ac studiis opus est pace. [460 precor Dominum nostrum Jesum 
Christum ut animos Regum ad pacem et ad pia consilia flectat. 
Bene vale, inclyle Princeps. Calend. fanuar. Anno Domini MDXL. 


1) et A. B.— W..omitt. 2) iusticiaene 4. 2. iusticiaeve 

Due sunt epistolae partes: prior continet longam disputatio- 
nem, in posteriore sunt praecepta de moribus. Ac multi tarftum 
hanc postremam pagellam de moribus censent nunc lectu dignam 
esse eamque legunt ut Hesiodi aut Phocylidis po&ma. Superiora 
nihil arbitrantur ad nos pertinere, quia putant tantum rixas esse . 
de Iudaicis ceremoniis, de quibus nunc nemo litigat. Sed longe 
aliter sentiendum est. Prior pars habet disputationem maxime ne- 
cessariam omnihus saeculis et universae Ecclesiae. Continet enim 
praecipuos et proprios locos doctrinae Christianae, discernit Evan- 
gelium a Lege et a Philosophia, monstrat beneficia Christi, remis- 
‘ sionem peccatorum gratuitam, liberationem a morte aeterna, im- 
putationem iusticiae, donationem Spiritus sancti et vitae aeternae. 
De his tantis rebus concionatur, non tantum litigat de ceremoniis. 

Nec absurdam nec novam interpretationem gigno. Ipsa series 
disputationis Paulinae efficit hanc sententiam, quam reddo. Est 
autem ab ipso apostolico sermone sumenda sententia, 
non alia imaginatio adfingenda contra sermonis proprietatem. 
Deinde nostra interpretatio aptissime consentit cum 
perpetua doctrina tradita in Prophetis et Evangelio. 
Extant et vestigia in Ambrosio, Basilio, Augustino, Gregorio et 
Bernardo. Denique iudicium Ecclesiae nostram interpre- 
tationem comprobat: videlicet piae et peritae conscientiae 
agnoscunt in veris certaminibus statuendum esse, nos non propter 
nostra bene facta, non propter legem, sed gratis propter Chri- 
stum consequi remissionem peccatorum et imputationem iusticiae 
fide, id est fiducia promissae misericordiae propter Christuin. Hac 
sententia deleta in Ecclesia, quantae tenebrae sequuntur? Non 
intelligi possunt beneficia Christi, non conspici discrimen legis et 
Evangelii, non firma consolatio conscientiarum, non vera invocatio 

retineri potest. Quod autem Paulus de hac ipsa sententia con- 
cionetur satis liquet ex ipsius sermone. Retinemus igitur τὸ ῥητόν, 
quia ad id congruunt consensus reliquae Propheticae et Evange- 
licae scripturae perpetuus et eruditiores patres et iudicia perita- 
rum et piarum conscientiarum in Ecclesia. 

Haec omnia cum consentiant, satis firma testimonia nostrae 
interpretationis habemus nec calumnjas Mensingeri, Mustelae, Cam- 
pani aut aliorum pertimescimus, qui vociferantur nos adfingere 
Paulo novam et absurdam sententiam, ac interea ipsi inflectunt 
Pauli dicta ad civiles et humanas opiniones de iusticia et moribus, 
ac magnam prudentiae laudem esse putant, excogitare concin- 
nam interpretationem, quae cum philosophia, cum communi sensu 
omnium impiorum congruat. Fingunt Paulum haec velle, homines 
propter fidem id est professionem historiae de Christo et bonos 
mores habere condonationem peccatorum et dici iustos. Ac iusti- 
ciam coram Deo esse hanc qualemcunque disciplinam quam prae- 
stant homines et hanc legi Dei satisfacere: reiiciunt haec paradoxa, 
naturam hominis viciatam esse et non posse legi Dei satisfacere : 
et hanc naturae infirmitatem, dubitationem de Deo et ceteros 
morbos, quos complectitur peccatum originis, esse vere peccata 
coram Deo. Superbe derident ea quae de peccato originis dici- 
mus, revocant nos ad philosophiam. Et in summa, non aliud ima- 
ginantur esse iusticiam coram Deo aut quam lex Dei postulat, nisi 
illam ipsam disciplinam, qua contenta est philosophia. 

Hanc opinionem Pelagius professus est, sed semina sparsa 
sunt in commentariüs Origenis. Et cum sit opinio consentanea 
iudicio rationis humanae, quae non est experta veros!) pavores 
οἱ consolationem veram in poenitentia, facile homines haec πιϑανὰ 
amplectuntur. Ita semper Prophetis fuerunt certamina cum hypo- 
critis, cum sacerdotibus, qui dicebant?) populum iustum esse legis 
operibus, et hac opinione cumulabant ceremonias et alia exercitia. 
Ideo Psalmi toties inculcant hanc sententiam, quod nemo sit sine 
peccato, ut Psalmo 143: Non iustificabitur in conspectu tuo omnis 
vivens. Et Psalmo 130: Si iniquitates observaveris, Domine, quis 
sustinebit? Et Psalmo 323): Dixi confitebor adversum me iniusticiam 
meam Domino. Et Daniel: Tibi Domine iusticia, nobis confusio. 
Postquam monstrarunt iudicium Dei adversus peccatum et hypocri- 
sin, deinde rursus erigunt nos, iubent nos agnoscere promissam 
misericordiam, testantur fiducia misericordiae donari veniam, re- 
cipi nos in gratiam, ul inquit: Sustinuit anima mea in verbo eius, 
id est promissione. Speravit anima mea in Domino: quia apud Do- 
minum misericordia, id est, quia vere vult misereri iuxta promis- 


1) veros 4. 8. W. vero Ὁ, 2) dicebant A. 2. docebant 

sionem suam. Et in talibus concionibns saepe fit mentio fidei, ut 
secundo Paralip. 20: Credite in Deum vestrum et securi eritis, ubi 
non tantum historiae noticiam volunt intelligi, sed fidem vocant 
fiduciam misericordiae promissae et sine hac fiducia reiiciunt invo- 
cationem et omnes cultus. - 

Ut igitur Prophetae omnes inculcant hanc doctrinam, ita Pau- 
Jus eandem causam agit. Non,hoc agit unum, ceremonias omitten- 
das esse: sed cum error de retinendis ceremoniis oriatur ex hoc 
. fopte, quod hypocritae imaginabantur homines lege iustos esse 
ideoque omissa doctrina de gratuita imputatione contendebant 
quaerendam esse iusticiam per opera legis: quare Paulus revocat 
quaestionem ad fontem, sicut et Prophetae faciunt, et monstrat 
quis sit usus legis, et non de solis ceremoniis loquitur, sed de tota 
lege ac praecipue de decaloege. Nam minime satisfit decalogo, 
quare de eo praecipue haec dicta adcipi oportet: Lex iram efhicit: 
Per legem agnitio peccati. Docet igitur lege ostendi et argui pec- 
catum, non tolli. Deinde addit hoc proprium esse Christi benefi- 
cium, auferre peccatum, sicut Esaias inquit: Et ipse peccata mul- 
torum tulit et pro transgressoribus rogavit. Et loannes [1, 36]: 
Ecce agnus Dei qui tollit peccata mundi. Significat enim hunc 
"unum esse agnum, id est, viclimam divinitus destinatam ad pla- 
candam iram Dei. Non igitur propter legem aut ullas hostias alias 
consequuntur homines condonationem peccatorum, sed gratis fidu- 
cia huius hostiae, scilicet filii Dei, qui morte sua pro nobis satisfe- 
cit legi et abolevit maledictionem. | Ideo inquit: Nunc autem sine 
lege iusticia Dei adparuit, id est, donatur imputatio iusticiae propter 
Christum, non propter legem'). Lex antea extabat nec est nunc 
a Christo adlata, qui aliud adfert longe maius beneficium; sicut 
Joannes inquit [Toan. 1,17]: Lex per Moisen data est, Gratia autem 
-et veritas per lesum Christum facta est, id est, Christus donat no- 
bis gratiam, hoc est, remissionem peccatorum gratis, et efficit in 
nobis veram Dei agnitionem, verum amorem, veram fiduciam , ve- 
ram invocationem. Sic congruit nostra interpretatio cum perpetuo 
consensu propheticae et apostolicae scripturae et cohaerent mem- 
bra disputationis iuxta hanc nostram interpretationem. Origenica 
turpissime dilacerat Pauli orationem, nec retinet nativam verborum 
significationem. 

Nihil adversariis nostris significat haec oratio Pauli: Fide 
᾿ iustificamur. Excusant eam per synecdochen et adfingunt pror- 
sus alienam interpretationem: Fide, id est noticia historiae iusti- 
ficamur, id est, praeparamur ut praecepta discamus, quibus postea 
mereamur imputationem iusticiae. Multo absurdior est interpre- 
tatio huius dicti: Sine lege adparuit iusticia Dei, id est, sine lege 

naturali, sed adtulit Christus novas quasdam leges, qualis haec est: 
Nesciat sinistra quid agat dextra tua. Error, inquiunt, foecundus 
est. Alioqui tam puerilis et inanis interpretatio nulli sano in men- 
tem venire posset. Sed desino persequi ineptias. Collatio nostrae 
interpretationis et contrariae satis ostendet, in utra rectiusmembra 
cohaereant, in utra conservetur proprietas sermonis, utra consen- 
tiat cum Prophetis et Evangelio. Idque ut diligenter considerent 
lectores etiam atque etiam omnes adhortor. Non enim cupio vin- 
cere ἐρήμην δίκην. Conferant studiosi interpretationes, conferant 
ad reliquos sacros libros, sed ita ut pie non calumniose iudicent: 

quod si facient, non dubito nobis suffragaturos esse. 

Qua in re etiam hac diligentia opus est, ut adtendant quid 
vere et proprie in saeris literis significent haec vocabula, Fides, 
Iustificari, Iusticia, Peccatum, Lex, Evangelium. Linguam suam 
dedidicit Ecclesia inter Monachos et alios indoctos ac prorsus, ut 
apud Euripidem Tyndarus ad Menelaum inquit: βεβαρβαάρωσαι χρό- 
νιος ὧν ἐν βαρβάροις. Sic diuturna servitus Ecclesiae apud Mona- 
chos linguam mutavit. Nec facile est restituere veras significatio- 
nes: magna enim vis est consuetudinis. Flagellant me sycophantae 
Mensingerus et CGochlaeus de vocabulo Fidei item de vocabulo Iusti- 
ficationis, et tota via deerrant. Disputat mecum et alius quispiam, 
cuius in Republica magna est autoritas, an Fides significet fiduciam 
misericordiae. 

Quis non deploret Ecclesiae tenebras? Tanta fuit Episcoporum 
et docentium incuria ac socordia, ut illarum vocum, quas quotidie 
in ore habebant, significationes obliviscerentur. Mutatis autem 
rerum notis etiam res amissae sunt et secuta sunt deliria 
multiplicia. Video autem et nunc exoriri multa prava ingenia, quae 
vel propter curiositatem vel propter ambitionem ea quae nunc in 
Ecclesiis nostris recte traduntur et optima fide ac simpliciter ex- 
plicata sunt rursus novis praestigiis conturbare et obruere stude- 
bunt. Quare propter Christum oro et obtestor omnes 
pios, quiinstudiis versantur, utsimplicem veritatem 
patefactam in Ecclesiis nostris ament ac tueantur, 
quam quidem quantum possum illustrare et munire 
cupio, ut ad posteros propagetur. Cum autem argumen- 
tum Epistolae ad Romanos utcunque recitaverim et quaedam de 
vocum significatione observanda admonuerim, visum est adiicere 
interpretationem vocabulorum quorundam et integram controver- 
siam exponere de iustificatione. Nam haec προλεγόμενα aliquid Iu- 
οἶδ. addent argumento. Εἰ cum lector totam causam simul animo 
complexus fuerit, facilius perspiciet veram firmam et necessariam 
Ecclesiae esse: ac animadvertet rectius quomodo in Paulo membra 
disputationis cohaereant, cum prius quasi ideam aedificii in mente 
conceperit. 


»ὔ 

Summa doctrinae in propheticis et apostolicis scri- 
ptis traditae de iustificatione coram Deo. 


Conatus sum alibi in locis communibus theologieis, quania 
potui simplicitate et perspicuitate, doctrinam de iustificatione tra- 
ditam in scriptis propheticis et apostolicis explicare. Neque hic 
alia dicam. Sed quoniam» propria est huius Epistolae Paulinae haec 
materia, repetam res easdem et fortassis alicubi aliquid dicam ver- 
bis planioribus. | 

Apud Philosophos iusticia universalis vocatur obedientia iuxta 
omnes virtutes, id est, externa disciplina honesta, quam homo suis 
viribus efficere potest. Hanc et Paulus vocat iusticiam legis ac 
iusticiam operum. Saepe autem diximusDeum postulare ut externa 
disciplina honesta coörceantur omnes homines, sicut Paulus inquit: 


Lex est posita iniustis: Ac punit Deus violantes diciplinam, ut ho- 


mines periuros, contumeliose loquentes de Deo, sediciosos, homi- 
cidas, moechos, fures, mendaces. Verum est autem quod inquit ᾿ 
Aristoteles: Nec Hesperum nec Luciferum formosiorem esse iusti- 
οἷα, id est honesta disciplina. Est enim egregium ornamentum 
hominis, nec aliud praestantius decus efficere haec infirma natura Ὁ 
hominis potest. 

Sed tamen sciendum est hanc disciplinam nequaquam satisfa- 
cere legi, sed esse tenuem quandam umbram legis, sicut Paulus 
erudite docet 2Cor.3. cum ait: Iudaeos intueri Moisen velata facie, 
id est, non perfusos esse fulgore legis, hoc est, non lucere in eis 
noticiam Dei et perfectam obedientiam, sed externa opera qualia- 
cunque effici. At lex Dei flagitat non ‚tantum externä opera, sed 
perfectam obedientiam. Facile igitur intelligi potest neminem esse 
iustum coram Deo, id est adceptum propter disciplinam externam, 
sicut clare inquit Paulus: Ex operibus legis non iustificabitur om- 
nis caro. Id dictum detrahit laudem iustificationis non tantum ce- 
remonis, sed etiam moralibus operibus, ac loquitur de tota disci- 
plina. Porro de hac externa disciplina, de illa velata Muisi facie, 
philosophia et leges humanae disserunt: non quaerunt quomodo 


‘ coram Deo iusti, id est adcepti simus. Nec commiscendae!) sunt 


Philosophorum sententiae cum Paulina. Tribuatur suus locus huic 
carnali iusticiae, hoc est, coörceantur impii hac disciplina, vagen- 
tur Philosophi in coetu populi et velatam Moisi faciem intueantur, 
non ascendant in montem ad Deum. Maneant in hac turba et Ori- 
genes et ceteri qui eum sequuntur et velatam Moisi faciem intuean- 
tur, cum non aliam iusticiam nisi carnalem doceant. 

Cum igitur ratio non videat quomodo coram Deo iusti repute- 

mur, Evangelium praedicat aliam iusticiam non notam rationi sed 
Patribus revelatam a Deo et postea per Prophetas magis magisque 
patefactam ac tandem per Christum et Apostolos sparsam in mun- 
dum. Ideo loannes inquit: Deum nemo vidit unquam: sed filius 
Dei, qui est in sinu patris, ipse enarravit nobis; quäsi dicat: Hanc 
voluntatem Dei, quod Deus gratis velit ignoscere et dare vitam 
aeternam propter filium, nulla creatura, nulla ratio humana de- 
prehendere potuit: sed tantum per Filium haec voluntas patefacta 
est. De hoc admirando beneficio concionatur Paulus, quod expo- 
nam breviter. Est et Christus ut convenit artifici aptissime conı- 
plexus Evangelii summam ac methodum, cum iubet praedicare 
poenitentigm et remissionem peccatorum in suo nomine. Itaque 
ministerium kvangelii primum arguit peccata, sicut Christus in- 
quit: Spiritus sanctus arguet mundum de peccato etc. Hic cum 
mens agnoscit peccatum et iram Dei ac veris terroribus expavescit, 
Evangelium proponit consolationem et eam vocem quae est ipsius 
Evangelii propria, scilicet promissionem beneficii Christi, monstrat 
mediatorem filium Dei, sicut loannes eum monstrabat inquiens: 
Ecce agnus Dei, qui tollit peccata mundi, iubet statuere quod pro- 
pter hunc mediatorem filium Dei, Dominum nostrum Iesum Chri- 
stum, certo nobis donetur remissio peccatorum et imputatio iusti- 
ciae: non propter ulla nostra opera seu merita sed gratis fide, id 
est cum credimus illa vere nobis ac certe!) propter Christum do- 
nari. Cum hac fide nos erigimus et sustentamus intuentes Chri- 
stum, consequimur vere remissionem peccatorum et reputamur 
iusti, id est adcepti coram Deo, et donamur Spiritu sancto et effi- 
cimur fili Dei ac haeredes vitae aeternae, ut loan. primo seribitur: 
Dedit eis potestatem filios Dei fieri, credentibus in nomine eius. 
Haec sunt plana et perspicua et ad usum conscientiarum ad- 
commodata ac conspici in exemplis possunt. David reus adulterii 
et caedis, cum a Propheta adcusaretur, oppressus est ingentibus 
terroribus. Postea erigitur voce absolutionis, cum ait Propheta: 
Dominus abstulit peccatum tuum, non morieris. Hanc vocem au- 
diens credit sibi peccatum remitti, non propter suam dignitatem 
aut merita sed gratis per misericordiam, ac seit promissam esse 
liberationem a peccato et a morte propter venturum liberatorem: 
scit Christum fore hostiam pro peccatis humani generis, sicut in 
Psalmo [110, 4] ait: Tu es sacerdos in aeternum etc. Hac fide se 
sustentans fit iustus, id est adceptus coram Deo ad vitam aeternam. 
Sic Lucae 7: Mulier venit.lacrimans ad Christum, agnoscens sua 
peccata: postea illi inquit Christus: Vade in pace, fides tua salvam 
te facit. - 
Ita hi duo motus in conversione describuntur, pavo- 

res et fides. Vulgo pavores vocant contritionem: sed 
sciendum est pavores non mereri condonationem peccatorum, imo 
nisi adcederet fides, mens oppressa terroribus rueret in aeternam 
mortem: sicut Saul, Judas perierunt, cum non erigerent se fide 
et agnitione misericordiae inter terrores. Et hoc vult dietum Pauli 
de lege [Rom. 4, 15]: Lex iram efficit, id est, incutit horribi- 
les terrores, quales saepe describuntur in Psalmis. Et Ezechias 
inquit: Sicut leo contrivit omnia ossa mea. Adferrent igitur hi 
pavores exitium et aeternam mortem, nisi adcederet 
fides paulatim erigens animos, intuens in promissiones Christi 
atque ita Christum adprehendens. Haec certamina quanta sint mo- 
nent Psalmi. Quomodo videmus luctantem secum Davidem, cum 
clamitat [Psalm. 6]: Domine ne in furore tuo!) arguas me. Miserere 
meiDomine. Quoniam non est in morte, qui memor sit tui, neque in 
_ inferno qui laudet te. Non abiicias me inter damnatos, qui urun- 
tur horribili et aeterno odio tui et tibi maledicunt. Ne in hunc 
coetum hostium tuorum abiiciar. Et Psalm. 42): Quare tristis es 
anima mea et quare conturbas me? Spera in Deum, quoniam ad- 
huc laudabo eum. De his tantis certaminibus hic quoque Paulus 
concionatur, nec tantum litigat de suilla carne aut similibus riti- 
bus: Clämitat omnes esse sub peccato. Haec sententia de terrori- 
bus concionatur, deinde monstrat Christum, inquit nos gratis fide 
iustificari etc. Et ut sciamus eum loqui non de ociosis cogitationi- 
bus, sed de fide luctante cum pavoribus, inquit [Rom. 5]: Iustifi- 
cati fide pacem habemus, item: Adcessum ad θοῦ etc. Item: 
Fide agnoscimus nos diligi a Deo. Cum igitur adeo apte ad reli- 
quam scripturam propheticam haec Pauli dieta congruant, quae 
perversitas est aliam sententiam Paulo adfingere? Sed pergo. 

Cum haec sententia, quam recitavi de conversione hominis et 
iustificatione, perspicua et plana sit et in vita usum habeat et sit 
rata et immutabilis sententia Evangelii, patefacta patribus, adver- 
sariorum partim deploranda est caecitas, partim detestanda perti- 
nacia, qui nostram interpretationem damnant. Atque hic obtestor 
per Christum onmes pios, ut expendant quid in utraque parte di- 
catur.‘ Adversarii fatentur oportere existere terrores, sed de fide 
aliter loquuntur: volunt adesse noticiam historiae, sed inbent dubi- 
tare de remissione peccatorum: et si cui contingit, aiunt contin- 
gere propter merita. Ita simpliciter abolent Evangelium, quod do- 
cet propter Christum contingere hoc beneficium: et ut sit certum, 
edita est promissio et mandat Deus ut promissioni eredamus ac ad- 
sentiamur eamque ad nos pertinere statuamus. ‘Hanc esse veram 
et perpetuam Evangelii sententiam fateri necesse est. Et refutat 
Paulus errorem de dubitatione, cum docet promissionem oportere 

fide adcipi. Rom. 4: Ideo ex fide gratis, ut sit firma promissio. 
Et iubet ut Deo tribuamus laudem veritatis, sicut Abraham non 
dubitavit diffidentia. Et 1 Joan. 5: Qui credit in filium Dei habet 
testimonium in seipso: qui non creditDeo mendacem facit eum ete. 
Ergo cum dicimus fide contingere beneficia Christi, ne- 
cesse est intelligi quod contingant propter Christum, et adsentien- 
dum est promissiomi divinae ac credendum vere nobis praestari 
promissa. Quare fides’non tantum significat historiae noticiam, 
sed significat fiduciam promissae misericordiae pro- 
pter Christum, adsentientem promissioni divinae. Ta- 
lem fidem requirit Paulus, quae credat omnibus articulis Symboli, 
videlicet quae credat propter filium Dei passum et!) resuscitatum 
dari nobis remissionem peccatorum: nam ad hunc articulum tan- 
quam ad causam finalem superiores referendi sunt. Cum in preca- 
tionibus adversarii recitant hunc articulum: Credo remissionem 
peccatorum, secum ipsi pugnant: iubent dubitare et tamen audiunt 
praecipi ut credant remissionem peccatorum. Äc scio quosdam, 
quos hic ipse articulus admonuit ut consolationem admitterent et 
cogitarent adsentiendum esse promissioni Dei et abiicerent doctri- 
nam Monachorum de dubitatione et meritis. 


De particula gratis‘). 


Sed quare additur particula Gratis, non propter opera no- 
stra Ν sed propter Christum? Imo vero®) de hac particula Gratis 
praecipue dimicant et?) conscientiae et Prophetae ac Apostoli. Com- 
plectitur autem duo: Exceludit merita nostra, etproponit 
Christi merita. Hic enim vel praecipue cerni potest, primum 
magnitudo irae Dei adversus peccatum, quod nulla hostia placare 
Deum potuit nisi mors fili. Rursus lucet amoris magnitudo, quod 
fiium pro nobis dedit. Utrunque autem in agone conscientiae ®) 
tenere opus est: videlicet Deo proponenda esse Christi merita: 
propter Christum petendam et expectandam esse gratiam, non pro- 
pter nostra merita. Nam et certaminis illius epitasis haec est: Non 
quaerit mens perterrefacta, an aliis benemeritis ac dignis Deus velit 
esse propicius. Adsentitur Deum bonum et misericordem esse, sed 
dignis, qui non habent peccata aut qui maiora habent merita: nam 
legis noticia nobiscum nata docet Deum bonum esse, sed erga 
dignos. Illud vero quaerit, anDeus mihi indigno velit 
esse propicius. Hic intuenda est parlicula Gratis, ut statua- 
mus vere Deum remittere peccata propter Christum gratis, non 

propter ulla nostra opera aut merita. Et haec particula Gratis 
monstrat discrimen Evangelii acLegis. Lex etiam?!) concio- 
natur Deum esse bonum, misericordem: sed addit condicionem 
dignitatis seu meriti, ait Deum propicium esse his, qui sine pec- 
cato sunt. At Evangelium removet condicionem nostrae dignitatis 
seu meritorum: testatur Deum propter Ghristi merita gratis 
nobis reconciliari, non propter ulla nostra merita, cum haec fides, 
id est fiducia misericordiae nititur Christo. . 

Solemus autem interdum pro exclusiva: Gratis iustificamur 
fide, uti hac formula: Sola fide iustificamur, ubi haec parti- 
cula non excludit ceteras virtutes ne adsint, sed excludit opinio- 
nem. meriti seu condicionem dignitatis seu excludit illas a causa 
iustificationis, hoc est adceptationis, ut postea copiosius dicam. Ac 
reipsa prorsus idem est dicere: Fide sumus iusti et Fide gratis 
sumus iusti et Sola fide sumus iusti. Nam fides existere nulla 
potest, si fiducia debeat niti dignitate nestra seu meritis, aut par- 
tim Christo partim meritis, ut fingunt aliqui. Excutitur fides, si 
cogitandum erit: ita propicius erit Deus cum satis meritorum ha- 
bebis. Ergo non potest niti fides nisi promissione Dei monstrante 
Christum, propter quem pollicitus est pater certo se nobis fore 
propicium. Et cum Paulus quaerit, utrum fide an operibus iustifi- 
cemur, fidem intelligit fiduciam misericordiae promissae propter 
Christum et?) hanc opponit in universum dignitati nostrae, quasi 
interroget: Utrum statuere debeas tibi remitti peccata et te filium 
Dei esse propter tuam dignitatem, propter ullas virtutes tuas, qua- 
litates aut actiones, an vero statuere debeas tibi remitti peccata 
et te esse fillum Dei.per solam misericordiam propter Christum. 
Proinde reipsa est exclusiva cum ait: Fide iustificamur, .id 
est non propter dignitatem nostram. Quare si quis vere volet iudi- 
care, agnoscet reipsa idem significari, Fide iustificamur, et gratis 
iustificamur fide, et sola fide iustificamur. Haec obiter adieci de 
formulis sermonis, ut significatio diligenter expendatur. Ceterum 
quoquo modo loquemur, illud videndum erit ne res obruatur. Sen- 
tentia exclusiva retinenda est de gratuita adceptatione: haec enim 
discrimen inter Legem et Evangeliun: efficit, ut dietum est. 

Dixi de particula Gratis, de qua et hoc considerent pii, me- 
rita tolli ac reiici non quia nos nihil agamus, sed ut promissio no- 
bis sit certa, quae fieret incerta si penderet ex condicione merito- 
rum: item ut debitus honos Christo tribuatur: item quia etiamsi 
quid agimus, tamen procul absumus a perfectione legis. Oritur 
autem fides a verbo Deividelicet ab Evangelio, quod 
proprie est promissio°), in qua?) beneficia Christi 

nobis tum promittuntur, tum exhibentur!'). Nihil enim 
posset mens humana statuere de remissione peccatorum, si Deus 
non revelasset hanc suam voluntatem certo verbo seu certa pro- 
missione. 

Sciendum est autem hanc evangelicam promissionem 
universalem esse, quod eo necesse est admoneri pios, quia 
pavidae mentes de his duabus quaestionibus maxime disputant, vi- 
delicet de dignitate et de electione. Primum quaerimus an indignos 
recipiat: deinde etiamsi essemus digni, cogitamus tamen Deum 
suos quosdam amicos elegisse, quibus haec beneficia velit imper- 
tire: dubitamus an ad nos quoque pertineat: veremur nos non esse 
in numero illorum. Ita ambigit humana ratio de voluntate Dei. 
Nam et Philosophi adsentiuntur, Deum paucis quibusdam videlicet 
heroicis viris favere et eorum eventus gubernare, sed reliquos ho- 
mines negligi a Deo cogitant. Prorsus hoc modo cogitat mens de 
praedestinatione, ut vocant. Sed humanam opinionem?) taxat vox 
coelestis. Hoc differt Evangelium a philosophicis opinionibus et a 
lege, quia aliter monstrat Dei voluntatem, ostendit Deum vere 
et indignos velle recipere et omnibus offerre gra- 
tiam, modo ut credant promissioni. Quare discant pii, 
promissionem esse universalem, sicut testantur innumerz 
dieta, ut [Matth. 11, 28]: Venite ad me omnes, qui laboratis et 
onerati estis. Rom. 3: Iusticia Dei per fidem Iesu Christi in omnes 
et super omnes credentes. Item Rom. 10: Idem Dominus omnium 
dives in omnes etc. In has universales includamus nos 
singuli et vere ad nos pertinere beneficia promissa 
statuamus. 

Itaque in quaestione de iustificalione seponantur aliquantisper 
disputationes de praedestinatione. Exordiendum est ab Evangelio, 
quod et arguit omnes et offert omnibus gratiam promissam propter 
Christum, et quidem gratis offert modo ut fide adcipiant. Intuea- 
mur ergo in verbum quod est universale nec sinamus nos a pro- 
missione avelli speculationibus de praedestinatione. Non enim iudi- 
candum est de voluntate Dei sine ipsius verbo. Et ut promissiones 
sunt universales, sic intelligo hoc dictum [1 Timaoth. 2, 4]: Deus 
vult omnes homines salvos fieri, sicut in promissionibus offert om- 
nibus salutem. Sed humana voluntas in his qui nolunt credere, 
repugnat promissionibus. Illi autem qui se promissione sustentant 
vere sibi tribui beneficia Christi statuant, ne Deum adcusent men- 
dacii. Cumque vocem Evangeli adcipiunt et se sustentant, simul 
efficax est Spiritus sanctus per Evangelii vocem, iuxta illud [Rom. 
10, 17]: Fides ex auditu est. Et ad Gal. 3: Ut promissionem Spi- 

ritus adcipiamus per fidem. Ita cum perterrefactae mentes fide eri- 
‚guntur, concipiunt Spiritum 'sanetum. Haec est conversio 
quae in Evangelio vocatur regeneratio, quae haec tria 
complectitur, remissionem peccatorum, iustificationem 
seu imputationem iusticiae et donationem Spiritus 
sancti ac vitae aeternae. Dixi autem de motibus qui a piis 
intelligi possunt, de terroribus et consolatione, quae fit!) fide. Quare 


haec Paulina sententia nec absurda nec intricata est ec ociosas 


argutias continet, sed est perspicua, consentanea reliquis Prophe- 
tarum et Evangelii concionibus et res maximas proponit, quas pü 
in vita experiuntur et quarum cognitio Ecclesiae necessaria est. 
Nunc adiiciam brevem vocum enarrationem, legis, Evangelii, pec- 
cati, iustificationis ᾿ gratiae, fidei. 


Discrimen legis et Evangelii?). 


Plurimum 3) differunt lex et Evangelium. Nam lex est doctrina, 
qua‘) Deus praecipit quales nos esse oporteat, et quae facienda, 
quae vitanda sint. Et quanquam politia Mosaica deleta sit, tamen 
manet lex moralis, quae est una et eadem omnium temporum, cum 
eius noticia nobiscum nascatur. Voluit enim. Deus aliquam esse 
noticiam in homine, 4086 iudicaret peccatum. Ac senıper omnibus 
temporibus voce legis arguitur peccatum in praedicatione poeni- 
tentiae. Ideo Paulus dicit [Rom. 3, 20]: Per legem cognitio pec- 
cati. Nec tantum loquitur de ceremoniis, ut quidam fingunt, sed 
praecipue de decalogo seu lege morali: Haec enim semper et 
omnes adcusat. Nam longe aliter de lege divina sentiendum est, 
quam de moribus vitae civilis. In vita civili tantum flagitatur ex- 
terna disciplina: at lex Dei requirit perfectam obedientiam, in- 
teriorem et exteriorem, ut testatur praeceptum: Diligas Dominum 
Deum tuum ex toto corde etc. Et sic Matth. 5. Christus l&gem in- 
terpretatur. Cum autem haec natura hominum morbo originis vi- 
ciata non possit praestare perfectam obedientiam, lex ostendit iram 
Dei adversus peccatum, adeusat et damnat omnes homines praeter 
Christum, qui, ut inquit Paulus [Gal. 3, 13], liberavit nos a male- 
dietione legis. Liberavit autem non tantum Iudaeos aut ceteros, 
qui post editam vel abolitam legem Mosaicam salvati sunt, sed 
etiam patres ante Moisen. Ergo illi etiam fuerunt sub lege, hoc 
est sunt adcusati et perterrefacti iudicio legis naturalis: et periis- 
sent, nisi tenuissent promissiones de Christo, propter quem secie- 
bant promissam esse liberationem a peccato et a morte. 

Rident fortassis homines politici haec, cum dieimus legem di- 

vinam flagitare perfectam obedientiam, neminem legi divinae sa- 
tisfacere posse, quia in natura hominis ignoratio et contemtus Dei 
haerent. Videntur haec inepta Philosophis et humano more iudi- 
cantibus: sed hoc ipsum agunt Prophetae et Apostoli, volunt ho- 
mines agnoscere magnitudinem peccati, quod non vere agnoscunt 
et glorificant Deum, docent hoc peccatum esse causam maximarum 
aerumnarum et calamitatum, quibus haec infirma natura oppressa 
est, et quagrere veram iusticiam et liberationem a peccato ac a 
morte per Christum donatam. Cetera de lege studiosi qui discendi 
causa haec lecturi sunt, sumant ex Locis Communibus quos edidi. 

Evangelium praedicat poenitentiam et promissionem gratiae 
ac vitae aeternae. Diligenter autem a lege discerni debet promis- 
sio. Et quanquam lex habet suas quasdam promissiones, tamen et 
illae differunt a promissione, quae est propria!) Evangelii. Et pro- 
missiones legis requirunt condicionem perfettae obedientiae, ut in 
primo praecepto dicitur: Benefaciam diligentibus me. Sed evan- 
gelica promissio de remissione peccatorum, iustificatione et dona- 
tione vitae aeternae est gratuita, oblata propter Christum sine con- 
dicione meritorum nostrorum seu dignitatis nostrae. Nulla vox hu- 
mana eloqui potest magnitudinem huius beneficii, quod Deus per 
filium suum Dominum nostrum lIesum Christum nobis impertit, sci- 
licet ut deleto peccato et abolita morte fruamur conspectu Dei in 
aeterna vita, iusticia et laeticia. Huius beneficii promissio tantum 
revelata est divinitus, sicut loannes inquit [Ioan. 1, 18]: Filius qui 
est in sinu patris, ipse enarravit nobis. Etsi enim aliqua legis no- 
ticia nobiseum nascitur, tamen Evangeliüi noticia nequaquam nobis- 
cum nascitur. Ratio humana per sese nequaquam videt hanc Dei 
voluntatem, videlicet Deum missurum esse Filium suum, ut fiat 
victima pro Ecclesia, Deum velle gratis remittere peccata. Haec 
longe extra conspectum humanae rationis posita sunt. 

Ideo diligeuter discerni debeut dieta legum a promissione 
evangelica. Apud Phocylidem, Hesiodum et similes leguntur aliqua 
legum dicta. Sed evangelica promissio de gratuita remissione vel 
de filio Dei nusquam legitur in his, qui rationis iudicium seu lu- 
men naturae humanae tantum sequebantur. Imo cum quaedam no- 
ticia legis nobiscum nascatur, mens ipsa in nobis adcusat peccata 
nec aliud cogitat nisi Deum punire et abiicere iniustos: hoc est 
enim legis iudicium, ac iuxta legem verum est. Sed ingenti certa- 
mine. in poenitentia voci legis et naturali iudicio nostro opponi 
debet promissio gratuita misericordiae anteferenda legi, quia Chri- 
stus liberat a lege. Ut cum Adam lapsus esset et adcusaretur, nihil 
aliud iudicare-potuit nisi quod lex ostendebat, se periturum esse, 
quia non obtemperasset Deo. Sed prodit Deus et quanquam zubii- 

ceit genus humanum morti corporis et ceteris aerumnis, tamen pro- 
ponit consolationem, polliceturliberationem a pec@ato et a!) morte ac 
restitutionem generis humani. Ait enim fore ut semen mulieris 
conterat caput serpentis. Hac voce dicta filius Dei movit cor Adae 
et novam illi Jucem ac vitam indidit. Tunc enim filius Dei consti- 
tutus est-custos, gubernator et servator Ecclesiae, tunc belligerari 
coepit cum diabolo. Et ut diabolus immani saevicia grassatur in ἢ 
genus humanum, perdit plurimos et odio Dei praecipue conatur 
delere Ecclesiam et calcaneo nostro venenatos dentes infigit, ut 
saepe experimur, ita rursus filius Dei efficax est in credentibus et 
reprimit -diaboli furorem, restituit et liberat Sanctos. Non videt 
mundus hoc certamen, sed plurimorum horrendi lapsus et tristis- 
simae ac tragicae calamitates et deinde gloriosae liberationes, ut 
Davidis et aliorunı, ostendunt quale sit hoc certamen. 

Nec aliud significant verba in Genesi: Semen conteret caput 
serpentis, quam hoc ipsum quod Ioannes inquit [1 loan. 3, 8]: Ad 
hoc exhibitus est filius Dei, ut destruat opera diaboli. Sic intellexit 
Adam promissionem, sic deinceps omnes Patres crediderunt pro- 
, pter hoc promissum semen sibi remitti peccata, se liberandos esse’ 
a peccato et a morte aeterna. Hac fide erant iusti, non legis im- 
pletione: hac fide erigebantur in omnibus periculis et terroribus. 
Et quidem norant hunc Dominum sibi adesse, sicut Iacob diserte 
inquit Genes. 48: Angelus qui liberavit me de cunctis malis, bene- 
dicat pueris istis: praedicat enim eum Dominum, per quem a cun- 
etis malis liberatus est, et ab hoc petit ut benedicat posteris. Haec 
non?) possunt aliter, nisi de filio Dei intelligi. Et Paulus ait 
[1 Cor. 10, 4] filium Dei comitatum esse castra populi Isradl. 
loannes etiam inquit [Ioan. 1, 3. 5] omnia per hunc filium facta 
esse et lucem in tenebris fulsisse. Omnes triumphi adversus dia- 
'bolum parti sunt per hunc flium. Noö servatus, defensus Abra- 
ham, excitatus Ioseph, liberatus populus ex Aegypto, Daniel etiam 
cum eo colloquitur. Sic Evangelium Apostolorum concionatur de 
Christo , testatur esse victimam, liberatorem et salvatorem et iubet 
nos confidere hoc duce et liberatore. Sicut et plurimae sententiae 
in-Prophetis docent, ut Psalmus secundus inyuit: Osculamini filium. 
Beati omnes qui confident?) in eo. Ac*®) sine hac fide, id est fidu- 
cia misericordiae promissae propter fililum, nulla est vera Dei in- 
vocatio, nulli veri cultus. Nam per hunc Pontificem.habemus adi- 
tum ad patrem, ut saepe scriptum est. 

Execranda est igitur caecitas illorum, qui fingunt Evangelium 
esse legem continentem praecepla quaedam de mutua dilectione, 
requiri autem fidem, id est noticiam historiae de Christo, et hunc 

habendum esse pro doctore: ut Socrates aut Phocylides tradide- 
runt bona praecepta. Et imaginandum homines esse iustos propter 
illa dilectionis officia, sed tamen’dubitandum esse an Deus ignoscat 
nobis, an exaudiat nos, an aliquid sit ei negocii nobiscum. Ita 
Monachi et nunc quidam Philosophastri transformant Evangelium 
in academicam philosophiam, id est doctrinam de operibus: et 
iubent dubitare de promissionibus divinis nec docent fidem, id est 
fiduciam quae nititur Christo liberatore, petit et expectat propter 
ipsum beneficia promissa, necessariam esse. Rogo igitur omnes 
pios lectores, si amant Christum, ut hic considerent diserimen le- 
gis et Evangelii, Moisi et Christi, et diligenter cogitent quae gloria 
tribuenda sit filio Dei, qui sint veri honores, quos ei tribuerunt 
Patres Adam, Iacob, Prophetae et Apostoli. Ab his discamus Chri- 
stum adesse suae Ecclesiae ducem, gubernatorem, liberatöorem, 
salvatorem, defensorem adversus diabolum: discamus et fide adci- 
pienda esse beneficia Christi, et meminerimus Evangelium esse 
vocem promittentem et exhibentem haec beneficia, sicut inquit 
Paulus [Rom. 1, 16]: Evangelium est potentia Dei ad salutem omni 
credenti, id est, Evangelium offert nobis gratiam et vitam aeter- 
nam gratis propter Christum, non propter legem. Et per hoc 
Evangelium Deus vere est efficax, dat Spiritum sanctum, incoat in 
nobis novam lucem et vitam aeternam. 


Peccatum'). 


Peccatum non significat tantum actiones viciosas, sicut Philo- 
sophi de vocabulo iudicant, sed complectitur etiam ingentem’im- 
becillitatem, quae nobiscum nascitur, quae vocatur peccatum 
originis, quod etsi securi homines iudicant leve malum esse, imo 
Philosophi ne malum quidem esse arbitrantur, tamen longe aliter 
iudicandum est. Non sunt levia mala tenebrae ac dubitatio de Deo, - 
an curet humana, an puniat, an alat, an iuvet, an exaudiat homi- 
nes: Item vacare metu, amore Dei, amare nos ipsos neglecto Deo, 
mirari nostram sapientiam, ludere opinionibus fingendis?) de Deo, 
Epicureis aut supersticiosis, habere impetus varie errantes, aversos 
a Deo et pugnantes cum lege Dei. Haec esse ingentia mala osten- 
dunt poenae. Nam propter häaec mala Deus subiecit genus huma- 
num morti, punit et coörcet ingentibus calamitatibus. ‚Deinde cum 
Deus nulla victima placari voluerit nisi filii morte, necesse est in- 
gens esse malum, quod tante precio redimendum fuit. Mirum est 
tantum in animis humanis stuporem esse, ut hunc morbum non 

agnoscant. Quare Deus palefieri eum sua voce ac doctrina voluit. 
Huic adsentiamur nec audiamus cavillationes Sophistarum , qui ri- 
dent Sardonium risum et morbum extenuant, leviter curant ho- 
stiam Christum aut etiam prorsus contemnunt. Ab illa impia phi- 
losophia decet nos animis atque auribus abhorrere. 


Iustificatio'). 


Justificare'Hebraica phrasi usitate est iustum pronunciare vel 
reputare, ut Hebraice diceretur: Populus Romanus Scipionem ad- 
cusatum a Tribunis iustificavit, id est, absolvit seu iustum pro- 
nunciavit. Ita in his Pauli disputatiowibus certo sciamus iusti- 
ficationem significare remissionem peccatorum et 
adceptationem ad vitam aeternam, sicut satis perspicue 
testatur caput quartum ad Romanos, ubi definit iustificationem esse 
remissionem peccatorum. Est ergo: Fide iustificamur idem quod 
reputamur iusti a Deo propter Christunı, cum credimus. Et voca- 
bulum Iusticia non hie significat iusticiam legis seu obedientiam 
universalem 8611 nostras qualitates, cum dicitur: Fide donatur no- 
bis iusticia, sed significat imputationem iusticiae seu ad- 
ceptationem. Et iustus hoc modo relative intelligatur pro 
adcepto ad vitam aeternam. Sed sciendum est in remissione pec- 
catorum simul donari Spiritum sanctum, ut supra dixi, cum fide 
nos erigimus. | 

Ita cum iustifieatione coniuncta est donatio Spi- 
ritus sancti, qui non tantum unam virtuten:, fidem, sed etiam 
ceteras incoat: timorem, dilectionem Dei, amorem veritatis, casti- 
tatem, pacientiam, iusficiam erga proximum, ut postea de operi- 
bus dicam. Sed hae virtutes non merentur remissionem peccato- 
rum neo sunt iusticia propter quam persona sit?) adcepta, quae 
adhuc. multum habet infirmitatis. -Porro cum conscientia perterre- 
facta quaerit quomodo iustificemur, non hoc quaerit quas habea- 
mus virtutes, sed quomodo consequamur remissionem peccatorum 
et reconciliationem cum Deo. De voluntate Dei erga nos angitur, 
non contemplatur proprias virtutes, non opponit illas iudicio Dei. 
Ideo qui iustificationem interpretantur infusionem virtutum, non 
adtendunt hic quaeri de remissione peccatorum et de pace con- 
scientiae erga Deum seu de reconciliatione. Quaerimus quomodo 
iustificemyr, id est unde habeamus remissionem peccatorum, quare 
statuendum sit, Deum nobis propicium esse. Necesse est igitur, 
iustificationem intelligi remissionem peccatorum et adceptationem 
divinam seu imputationem iusticiae. - - 

Gratia'). 


Gratia significat gratyitam adceptationem seu mi- 
sericordiam promissam propter Christum, cum qua?) 
coniuncta est donatio Spiritus sancti, ut Rom. 5 inquit 
Paulus: Quanto°) magis gratia Dei et donum in gratia. Ubi cum no- 
minat gratiam, intelligit gratuitam reconciliationem, deinde donum 
in gratia intelligit donationem Spiritus sancti et incoationem vitae 
aeternae®). Nam in remissione peccatorum, ut dixi, datur Spiritus 
sanctus. Estque profana philosophia Pelagii execranda, qui con- 
tendebat sine actione Spiritus sancti homines fieri filios Dei et hae- 
redes vitae aeternae. Saepe igitur gratiae nomine significatur auxi- 
lium ei actio Spiritus sancti. Verum principalis significatio est 
gratuita adceptatio, ut cum dieimus: Paulus per gratiam consecu- 
tus est remissionem peccatorum, id est, Paulus gratis propter 
Christum consecutus est remissionem peccatorum. Ac repüdianda 
est Monachorum enarratio, qui finxerunt interpretationem ex dia- 
metrö pugnantem cum Paulo: Per gratiam consequimur remissio- 
nem, id est°), consequimur propter nostras virtutes. 


Testimonia scripturae, quod gratia significet gra- 
tuitam adceptationem’). 


Quod enim gratia significet praecipue gratuitam adceptationem 
propter Christum promissam testantur multa dicta, ut Rom. 6°): 
Non estis sub lege, sed sub gratia. Sentit enim iustos etsi habent 
peccata. tamen non adcusari, quia sint sub gratia, id est adcepti 
iam et®) placentes propter Christum. Non enim vult eos sentire, 
quod placeant propter suos habitus. 

Rom. 4. 1460 ex fide ac secundum gratiam, ut. firma sit pro- 
missio. Porro conscientia non est certa propter nostros habitus 
seu virtutes nostras, sed propter gratuitam misericordiam promis- ἡ 
sam. Quare huic loco nequaquam conveniet Monachorum interpre- 
tatio, qui gratiam tantum interpretantur nostras virtutes. 

Rom. 5. Ubi abundavit peccatum, magis exuberavit gratia, id 
est, gratuita misericordia magis cönspicitur, cum magnitudo pec- 
cati nostri conspicitur et intelligimus nos gratis non propter aliqua 
merita consequi remissionem peccatorum. ᾿ 

Ad Ephesios 13). Praedestinans nos per Iesum Christum, 
iuxta beneplacitum suae voluntatis ad laudem gloriae gratiae suae. 


Hic certe vult celebrari non nostras virtutes, sed gratuitam miseri- 


cordiam Dei?). 

Ad Galatas 2. Non sperno gratiam Dei: si enim ex lege est 
iusticia, frustra Christus mortuus est. Non hoc dieit: Magnifacio 
meas virtutes, sed gratuitam misericordiam magnifacio, qua mihi 
propter Christi mortem statuo Deum placatum esse. 

2 Thessalon. 2. Dedit nobis spem bonam in gratia. Non 
iubet.sperare propter nostras virtutes, sed propter gratuitam mise- 
ricordiam promissam°) propter 'Christum. 

Ad Hebraeos 4. Adcedamus cum fiducia ad thronum gratiae, 
id est promissae misericordiae. Satis enim liquet, hie intelligi non 
| posse gratiam de nostris virtutibus. 

Denique nota est eruditis phrasis Hebraici sermonis, qua ob- 
servata facile erit iudicare de significatione vocabuli. Deinde nemo 
ignorat Paulum hanc ipsam ob causam inculcare vocabulum gra- 
tiae, ut statuamus nos placere Deo propter Christum, non propter 
nostras virtutes. Id interpretatio .Monachorum prorsus invertit, 
cum iubent sentire, gratia nos id est propter virtutes nostras 
iustificari. 

Inest autem in vocabulo Gratiae exclusiva, quae ut supra 
dixi diligenter observanda est. Nam discrimen Legis et Evangelii 
praecipue facit particula exelusiva, gratis propter Christum. Ex- 
celuditur autem ut dixi non poenitentia seu ceterae virtutes, sed 
condicie dignitatis seu meriti, ut mentes perterrefactae habeant 
firmam consolationem. Nec dulcescunt animis promissiones, nisi 
illis semper includamus particulam Gratis. Omnis qui invocaverit 
nomen Domini, salvus erit. Si adiiciam, si dignus erit, deterrebi- 
tur animus. Ideo Evangelium clamitat de particula gratis: Invoca 
etiam si es indignus, quia propter Christum gratis salvabuntur in- 
vocantes Dominum. Sic in Psalmo 130%: Quia apud Dominum 
misericordia. Si adiiciam erga dignos, refugit conscientia. Sed 
Evangelium iubet intelligi gratuitam misericordiam certo promis- 
sam propter Christum, quasi dicat: Ne refugite, sed adcedite ad 
Deum, adcipite fide propositum munus: nam propter Chri- 
stum gratis vult Deus vobis ignoscere. Idque decre- 
tum certum et immutabile est. Si quis cogitat incer- 
tum esse, contumelia filium Dei adficit, quiest pignus 
huius promissionis. Sed fide adcipi munus oportet. 

Haec ideo repetivi, quia plurimium refert hanc exclusivam di- 
ligenter illustrari, ut discrimen Legis et Evangelii recte conspici 

possit, et ut piae mentes cogitent sibi firmam consolationem pro- 
positam esse et se exuscitent ad fidem et invocationem in omnibus 
negoeciis et periculis. Nam in quotidianis aerumnis haec fides exer- 
cenda est. Nec intelligi Evangelium sine his exercitiis potest nec 
existit vera invocatio sine hac fide, de qua iam toties dicimus, sicut 
Christus inquit [loan. 14, 13]: Quidquid petieritis patrem in no- 
mine meo, id est fiducia nominis mei, hoc faciam. Hoc necesse 
est discrimen esse inter Ethnicam invocationerm et Christianam. 
Ethnici invocant dubitantes an Deus curet humanas preces ac!) ad- 
ficiatur nostris aerumnis. Sic invocare est contumelia Deum adfi- 
cere. Et tamen tales sunt illi clamores impiorum in templis, et 
Monachi iubent in invocatione dubitare. Sed his erroribus op- 
ponendae sunt sententiae Rom. 5: Per hunc habemus adcessum 
in fide. 

Eph. 3: Per quem audemus adcedere confidenter, per fidem 
in ipsum. 

Et Roman. 8: Qui sedet in dextra Dei et interpellat?) pro no- 
bis. Ideo nemo potest ad Deum adcedere nisi hoc Mediatore et 
Pontifice perferente nostras preces. Sicut et Roman. 10 dicitur: 
Quomodo invocabunt eum, in quem non credunt? Jacobus inquit: 
Petat in fide non haesitans. Matth. 21: Quidquid petieritis in ora- 
tione credentes’adcipietis. Ergo ut Deo praecipuum verum et gra- 
tum cultum videlicet invocationem praestare possimus, necesse 
est teneri et cognosci hanc doctrinam de fide et de gratuita mise- 
ricordia. 


Fides®). 


Venio ad vocabulum Fidei, de quo in primis multi nobiscum 
litigant. Mirum est autem tantam in Ecclesia caliginem fuisse, ut 
genuina significatio huius vocabuli, quod omnibus in ore semper 
fuit, quo omnium aures personant, paene amissa sit. Ad id malum 
adcedit iam aliud deterius. Errorem inveteratum difficile est ex 
animis hominum evellere, et quidam sycophantae ut Cochlaeus et 
alii tueri conantur. Verum quoniam sycophantae non quaerunt ve- 
ritatem sed suo morbo serviunt, non duxi iam cum eis rixandum 
esse. Nec vero defugio iudicium piorum et eruditorum. Nam adeo 
perspicue prophetica et apostolica dicta ostendunt quid significet 
fides, ut refragari nemo sanüs possit. Significat igitur fides non 
tantum noticianı historiae, sed fiduciam misericordiae pro- 
missae prepter Christum seu adsentiri promissioni 
gratiae. Est igitur adsensus in intellectu et velle hanc divinam 
consolationem et in ea adquiescere, cum audimus nobis Deum pro- 

picium esse propter filium lesum Christum. Quare cum dieitur: 


Fide iustificamur, non est imaginandum nos fide iustos esse pro- 
pter ipsius virtutis dignitatem. Sed correlative intelligi haec oratio 
debet: Fide iustificamur, id est per misericordiam propter Chri- 
stum placemus Deo. Sed hanc misericordiam fide adprehendimus 
5611 agnoscimus et nobis adcommodamus. Nam fides seu fiducia, 
etiamsi adsentior esse qualitates, tamen ut cetera adfectuum no- 
mina fiunt relativa, ut Amor relative se habet ad id quod amamus, 
metus ad obiectum quod formidatur, ita fiducia. ad suum obiectum 
quo nititur. - 

Haec Dialectica nota sunt etiam pueris, quae Mensingerus 
scurra indoctus et impurus Thersitica impudentia calumniatus est. 
Sed provoco ad sanorum et eruditorum iudicia, qui relativa secun- 
dum diei ut vocantur intelligunt et animadvertunt quis sit usus 
harum puerilium praeceptionum in controversiis gravioribus. Ut 
igitur haec oratio correlative intelligitur: Fiducia thesauri sui dives 
est tranquillo animo in annonae difficultate, id est propter thesau- 
rum suum dives est tranquillo animo: ita cum audis: Fide iustifica- 
mur, mox veniat in mentem correlativa: Per misericordiam pro- 
pter Christum iusti reputamur. Ideo enim dicitur Fide, id est 
fiducia Christi seu fiducia misericordiae propter Christum pro- 
missae, iusti sumus. 

Ac. memini aliquoties me interrogatum esse cur dicendum sit: 
Fide sumus justi, si velimus hominem!) per misericordiam esse 
‚Justum. Ad id respondeo has esse correlativas orationes: Fide su- 
mus iusti et: Per misericordiam sumus iusti. Sed necesse est fidei 
mentiorem fieri, quia oportet aliquem motum esse, quo adcipimus 
munus et nobis adplicamus. Et cum fidem nominamus, mens in- 
tueatur Christum et cogitet gratuitam misericordiam propter eum 
promissam, ac statuas te iustum reputari non propter ullas tuas 
virtutes seu actiones, sed propter aliud extra nos, videlicet propter 
Christum mediatorem sedentem ad dextram patris, interpellantem 
pro ‘nobis. Interea hic ipse motus fidei in animis nostris non est 
ociosa cogitatio, sed luctatur cum terroribus peccati, cum morte, 
dimicat cum diabolo, qui horribilibus modis oppugnat infirmas 
mentes, ut vel ad contemtun Dei vel ad desperationem eas impel- 
lat: sicut Cain, Saul, Iudas et innumerabiles alii, postquam sta- 
tuerunt se a Deo abiectos esse, furentgr oderunt Deum. Ali funt 
Athei seu Epicurei, ut Pharao, cum in magnis aerumnis aspernan- 
tur verbum Dei et consolationem divinam: nec sustentant se fide, 
sed fracti animis cedunt diabolo, sicut clamitant impii in rebus 
adversis: Sunt nobis nulla profecto Numina, cum caeco rapiantur 
saecula casu. Sed qui audiunt Evangelium, qui norunt Dei opera 

esse deducere ad inferos et reducere, in tali agone sustentant se 
fide, confugiunt ad ducem Christum. Hunc norunt esse victorem, 
qui conterit caput serpentis: seu ut alibi dicitur destruit opera dia- 
boli ac semper inde usque ab initio adfuit suis. Quare adiuti a filio 
Dei vincunt diabolum nec deficiunt a Deo. Nam lhac de re dimica- 
tur, diabolus urget animos, ut a Deo deficiant: econtra fides dimi- 


cat‘ne amittat!) Deum, ne avellatur a Deo, statuit esse Deum, qui 


etsi punit, tamen addidit?) promissionem gratuitam misericordiae 
propter filium suum, dedit filium adiutorem, promisit aeternam 
salutem. Cernitur ergo Deus in verbo suo, et mens in verbum in- 
tuens fide confirmata non deficit a Deo, sed agnoscens eius miseri- 
cordiam invocat eum, expectat liberationem et subiicit se voluntati 
-Dei nec ab eo sinit se avelli. Et laus victoriae est ducis Christi qui 
adiuvat suos, sicut ipse inquit [Ioan. 15, 5]: Sine me nihil potestis 
facere. Haec qui in vita et in invocatione experiuntur, intelligere 
doctrinam de fide possunt et simul diiudicare norunt, quod iusti id 
est adcepti Deo simus propter Christum, et tamen interea in nobis 
adcendi oporteat?) fidem, quae est vera agnitio Dei nec sine acer- 
rimo certamine retineri potest. 

Nunc igitur addam testimonia, quae ostendunt fiden non tan- 
tum significare noticiam historiae, sed fiducianı misericordiae di- 
micantem cum desperatione et contemtu Dei. 


Testimonia quod fides significet fiduciam miseri- 
cordiae‘). 

l. Rom. 4: Paulus confert promissionem et fidem tanquam 
correlativa, docens oportere promissionem adcipi fide. Ergo fides 
significat fiduciam, quae nititur promissione divina. Hoc testimo- 
nium adeo perspicuum est, ut nullis calumniis labefactari possit. 
Ideo ex fide et secundum gratiam, ut firma sit promissio, id est 
flagito fidem, qua adeipiatur promissio reconciliationis. 

II. Ephes. 3: Per quem audemus adcedere confidenter per 
fidem eius. Quod requiris lector testimonium illustrius? iam enim 
non cum sycophantis litigo, sed pios et candidos lectores adloquor, 
hos adhortor et propter Christi gloriam obtestor ut haec testimonia 
‚diligenter expendant. Paulus hic fidei naturam declarat tribus in- 
signibus vocabulis: ait nos fide habere παῤῥησίαν, προσαγωγὴν καὶ 
πεποέϑησιν. Haec non competunt noticiae historiae, quae potius 
deterret, si cogitandum est tunc nos adcessuros ad Christum, cum 
erimus digni. Necesse est igityr fidem intelligi fiduciam misericor- 
diae. Nec Cochlaei cavillatione labefactari poterit haec interpre- 

tio, qui inquit: Si idem essent fides et fiducia, non adiungeret tan- 
quam effectum fiduciam per fidem. Ὁ acumen Carneadeum! Motus 
in corde describitur unus pluribus verbis. Et cum fides sit hic mo- 
tus quo ad Deum adcedimus, certe non potest esse tantum noticia 
historiae, quae magis deterret mentes, ut dixi. Sic etiam Rom. 5 
loquitur: Per quem habemus adcessum fide. | 

II. Rom. 5: Iustificati ide pacem habemus. Nöticia historiae 
nequaquam adfert pacem conscientiae, sed potius auget pavores, 
cum refinetur legis opinio. Quod est enim signum terribilius irae 
Dei adversus peccatum, quam quod Deus non alia victima placari 
voluit nisi morte filli? Haec cogitatio auget pavores, cum existima- 
mus Christi beneficium non pertinere nisi ad eos qui satis merito- 
rum adferunt. Ergo cum fides erigat mentes perterrefactas et con- 
soletur, necesse est intelligi fiduciam misericordiae. Et cum Paulus 
satis ostendat se loqui de fide luctante cum pavoribus, non possunt 
eius-dicta de sola historiae noticia intelligi. 

IV. Colos. 2: In quo et resuscitati estis per fidem efficaciae 
Dei. Ait’nos sanctificatos esse fide, id est fiducia, quod Deus sit 
efficax in nobis. j 

V. 1 Ioannis 5: Qui non credit Deo mendacem eum facit, quia 
non credit testimonio, quod Deus vitam aeternam dederit etc. Re- 
fert fidem ad promissionem et postulat ut promissioni credatur, 
cui si quis non adsentitur, isDeum adcusat mendacii, quasi non prae 
stet promissa. Porro adsentiri promissioni est fiducia misericordiae. 

VI. Roman. 4: Qui praeter spem in spem credidit. Quaeso 
te Christiane lector, an non hoc loco necesse est interpretari ver- 
bum credidit de fiducia? Nihil opus est procul quaerere significa- 
tionem. Laudatur Abraham quod crediderit Deum facturum esse 
promissa, etiamsi natura repugnabat. Sic oportet. pios de fide in- 
stitui, ut cum destituimur humanis praesidiis, tamen a Deo ex- 
pectemus auxilium, non amittamus Deum. Et aliquanto post in 
eodem capite opponit fidem dubitationi. Abraham non dubitavit 
diffidentia. Loquitur ergo‘) de fide luctante cum dubitatione in ad- 
cipienda promissione. 

VII. Marci 9: Credo Domine, opem fer diffidentiae meae. 
Hic non agitur de noticia historiae, sed de fiducia qua expectabat 
pater liberationem filii. Sic in exemplis evangelicis plerunque fides 
significat fiduciam petentem et expectantem beneficia: ut in mulie- 
ris Cananaeae historia Matth. 15, quae bis repulsa a Christo et qui- 
dem cum convicio tamen preces non omittit ac mirabili sapientia 
refutat dictum Christi, fatetur se indignam esse beneficio, sed ta- 
men propter Domini bonitatem. expectat munus. Huius mulieris 2). 
ethnicae fidem Christus gravi testimonio ornat inquiens: Ὁ mulier, 

magna est fides tua, fiat tibi ut petis. Quid hic et in similibus hi- 
storiis dubitemus fide significari fiduciam petentem et expectantem 
beneficia: quae cum lucere debeat in omni!) invocatione, necesse 
est pios de ea recte doceri. At Monachi iubent historiam meminisse, 
deinde aiunt dubitandum esse utrum Deus sit nobis propicius, an 
respiciat nostras preces. Haec doctrina prorsus cum exemplo isto 
laudatissimo ınulieris et similibus pugnat et veros cultus Dei, ve- 
ram invocationem abolet. 

VIH. Descriptio fidei ad Hebraeos 11 ostendit et ibi fide signi- 
ficari fiduciam, quia inquit: Fides est ὑπόστασις, id est expectatio 
rerum sperandarum. Haec est?) vere grammalica vocis enarratio, 
ut omnes eruditi’norunt. Porro expectatio illa est fiducia pro- 
missionis. 

eX. Actor. 15: Fide purificans corda eorum. Constat autem 
noticia historiae non purificari corda. Et ibi mox interpretatur 
dictum: ait nec patres nec ullos habuisse corda pura propter legis 
iusticiam: sed ait sic purificari corda, si credant se per graliam 
Domini Iesu Christi purificari. Testatur ergo fide significari fidu- 
ciam, quae nititur misericordia promissa propter Christum. 

X. Rom. 10: Omnis qui credit in eum non confundetur. Hic 
Paulus ipse discernit beneficium Evangelii a lege ac loquitur non 
de sola historiae noticia sed de fiducia, qua statuimus certo Deum 
nobis propicium esse propter Christum, non propter legem. Eadem 
sententia saepe repetitur in Prophetis. Psalm.2: Osculamini filium. 
Beati omnes qui confidunt in eo. Hic intelligi fiduciam necesse est. _ 
Jubet enim agnosci filium Dei, iubet nos confidere hoc?) Domino. 
Cum autem non possit adsui condicio legis, nam fides non potest 
partim miti Christo partim lege, necesse est fidem intelligi fidu- 
ciam, quae statuit nos per filium Dei liberari a peccato et a tyran- 
nide diaboli. 

XI. 2 Paralip. 20: Credite Domino Deo vestro, et securi eri- 
tis. Stabat exercitus in procinctu et iubebatur petere et certo ex- 
pectare auxilium a Deo. Quare ibi non agitur de noticia historiae, 
sed praecipitur fiducia quae petat auxilium a Deo. Haec testimonia 
satis liquide ostendunt vocabulo fidei significari fiduciam. Et plura 
exempla studiosi deprehendent in lectione Prophetarum. 

Non ignoro autem posse reperiri praestigias ad eludenda haec 
testimonia. Et mira nunc est ingeniorum petulantia, alii repre- 
hendent haec ambitione, alii malevolentia, alii odio verae pietatis. 
Sed oro et obtestor pios lectores ut hanc interpretationem diligen- 
ter expendant et considerent ea deleta sequi ingentia incommoda, 
eripi conscientiis firmam consolationem, aboleri veram invocatio- 

nem, obscurari beneficium Christi. Tollenda est ex omni vita so-“ 
phistica sed maxime arcenda ab Ecclesiis, nec ferendi sunt inge- 
niorum ludi, quae fingunt pictorum more quidquid libet. Simplex 
veritas necessaria Ecclesiae retineatur, et hanc curemüs incorru- 
ptam transmitti ad posteritatem. Hoc officium Deus ab omnibus ac 
_ praecipue a gubernatoribus doctrinae aut Reipublicae postulat et 
Ecclesiae debitum est: Nec ullus cultus Deo gratior est. 

Sic igitur et sententiae citatae a Paulo intelligantur: Credidit 
‚Abraham Deo et imputatum est ei ad iusticiam, id est, Abraham 
agnovit se non esse iustum propter legem aut virtutes suas, agnovit 
infirmitatem naturae, quae parit multa vicia, dubitationes de Deo et 
varie errantes cupiditates, meminit etiam errata sua inter Chaldaeos 
admissa, ubi impiis cultibus contaminatus est. Sed quia postea au- 
divit promissionem de semine et Deus ei dixerat: Ego ero protector 
tuus, statuit sibi per misericordiam donari remissionem peccatorum 
et se habere Deum propicium, defensorem et salvatorem. Ita iustus 
pronunciatur lide, id est fiducia misericordiae divinae, etiamsi videt 
naluram infirmam et viciosam esse. Saepe autem fides non solum 
dimicat de remissione peccatorum seu de adceptatione, sed etiam 
versatur circa externa obiecta: ut fides Davidis circa monomachiam 
cum Goliath. Haec exempla etiam huc pertinent: semper enim 
hanc fidem expectantem auxilium corporale praecedit fides adci- 
cipiens remissionem peccatorum. Non statuit mens adiuvari nos a 
Deo, nisi prius statuat propicium esse. Haec regula ostendit Pau- - 
lum recte citare testimonia de fide et nos in invocatione erudit. 


Dicta veterum seriptorum'). 


΄σ 


Addam et scriptorum veterum dieta. Augustinus inquit: Ex 
lege timemus Deum, fide confugimus ad misericordiam. Recte Au- 
gustinus, nec potest hoc de sola noticia historiae intelligi. 

Chrysostomus in commentario Epistolae ad Rom. cap. 4. Fide, 
inquit, nen solum diligimus Deum, sed etiam nos ab ipso diligi cre- 
dimus quanquam multipliciter reos et nobis peccata remitti, et hic 


ες eultus praestantior est ceteris ac magis glorificat Deum, quam ceteri 


cultus operum, ut non furari, non occidere. Etsi saepe Chrysosto- 
mus extra viam currit, tamen hoc dictum 'iure:celebratur. Nam 
fidei naturam perspicue et ut ita dicam vivis coloribus illustravit, 
cum ait credendum esse quod diligamur a Deo quanquam ὑπεύϑυ- 
vor, et adcipiamus remissionem peccatorum, καυχᾶται γὰρ πάλιν ὃ 
πίστος οὐχ ὅτι τὸν ϑεὸν ἐφίλησε μόνον γνησίως, ἀλλ᾽ ὅτι καὶ πολ- 
λῆς παρ αὑτοῦ τιμῆς ἀπήλαυσε καὶ ἀγάπης, ὥσπερ γὰρ αὐτὸς αὐ- 
τοῦ ἠγάπησε, μεγάλα περὶ αὐτοῦ φαντασϑείς, τοῦτο γὰρ ἀγάπης 

δεῖγμα, οὕτω καὶ ϑεὸς αὐτὸν ἐφίλησε μυρίοις ὑπεύϑυνον ὄντα, οὐχὶ 
κολάσεως ἀπαλλάξας μόνον, ἀλλὰ καὶ δίκαιον ἐργασάμενος. 

Digna et Bernbardi vox est quae celebretur, cuius haec sunt 
verba in concione de Adnunciatione: Necesse est primo omnium 
credere quod remissionem peccatorum habere non possis nisi per 
indulgentiam Dei. Sed adde adhuc ut credas et hoc quod per ipsum 
peccata Tibi donantur. Hoc est testimonium quod perhibet Spiri- 
tus sanctus in corde tuo, dicens: Dimissa sunt tibi peccata tua. Sic 
enim arbitratur Apostolus gratis iustificari hominem per fidem. 
Extant et similes sententiae aliquot apud hunc quanquam recentem 
scriptorem, sed tamen non rudem spiritualium exercitiorum: in 
quibus didicit adquiescere conscientiam non posse nisi fide statuat 
gratis remitti peccata propter Christum.  Intelligit igitur fidem ut 
nos de fiducia. Dixi autem supra nos complecti noticiam historiae 
seu omnes 'articulos fidei, et cum fides intuetur hunc articulum: 
Credo remissionem peccatorum, necesse est fiduciam concipi, quod 
hoc beneficium vere adcipiamus. Nam ceteri, qui tantum intelli- 
gunt fidem historiae noticiam, non credunt hunc articulum: Re- 
missionem peccatorum, sicut et palam iubent dubitari!) de remis- 
sione peccatorum, 

Satis multa opinor de vocabulo Jdixi, quae piis candidis et 
amantibus veritatem satisfactura esse spero. Nune reprehendenda 
est sophistica ‚Origenis, Monachorum et multorum aliorum, qui 
κατὰ συνεκδοχὴν diei arbitrantur: Fide iustificamur, id est propter 
noticiam historiae de Christo seu professionem et ceteras virtutes 
seu universalem obedientiam sumus iusti. Sic intelligunt fidem et 
laudari professionem a Paulo arbitrantur, quia etsi communis est 
professio cum flagiciosis, tamen sine ea ceterae virtutes αἱ in Tur- 
cis non placerent Deo. Ita haec synecdoche transformat Evange- 
lium in legem, transfert gloriam Christi ad nostras virtutes, . delet 
consolationem congcientiarum, abolet doctrinam veram de fide, id 
est fiducia misericordiae. Imo Monachi etiam iubent dubitare de 
remissione peccatorum. Vident enim in humanis mentibus natura- 
liter haerere dubitationes de Dei voluntate. Ideo confirmant eas 
nec putant esse vicia tenebras nobiscum natas,. prorsus ut acade- 
mici Philosophi seu Pyrrhonii. Copiosius igitur infra in Commen- 
tario refutabo hanc synecdochen pugnantem cum tota disputatione 
Pauli. Nos retinemus ro ῥητὸν apud Paulum: Fide iustificamur 
gratis, id est consequimur remissionem peccatorum et imputatio- 
nem iusticiae coram Deo, non propter ulla nostra merita sed fide, 
id est fiducia misericordiae promissae propter Christum. Non igi- 
tur adfingimus Paulo synecdochen, non?) mutamus eius concionem, 
sed ab ipso discimus, retinemus sententiam, quam et sermonis pro- 

prietas et series disputationis efhiciunt. Spero enarratis vocabulis 
intelligi propositionem: Fide gratis iustiicamur. Valde autem pro- 
dest piis, huius propositionis certa testimonia ac confirmaliones in 
promtu et in conspectu habere, tum ad erudiendas mentes tum ad 
excitandam fidem atque invocationem. Ideo alibi multas sententias 
ex Paulo congessi de hac propositione. Hic satis sit monstrasse 
praecipua loca. In fine capitis tertii ad Romanos diserte et multis 
tradit hanc propositionem Paulus: deinde adeommmodat ad propo- 
sitionem, ut series disputationis postulabat, gravissimas et eruditis- 
simas confirmationes, quae quidem infigendae sunt animis, ut fidem 
adcendant et nobis praeluceant in omnibus periculis. 


De bonis operibus'). 


Dixi de iustificatione et de fide.- Nunc breviter adiiciam do- 
‚ctrinam de bonis operibus seu de nova obedientia, quae fidem se- 
qui debet. Quaeruntur autem haec quatuor. Quae opera facienda 
sint? Quomodo fieri possint? Quomodo placeant? et an propter 
novam obedientiam renati sint iusti? id est adcepti Deo ad vitam 
aeternam, seu, an sint sine peccato et digni vita aeterna propter pro- 
priam mundiciem. Quarto quaeritur de discrimine peccatorum: Quae 
excutiant gratiam, fidem et Spiritum sanctum ? Quae dicantur venialia ? 

De prima quaestione: Quae opera facienda sint. Rectum 
-est deducere mentes ad verbum Dei, us sciant totam vitam in certa- 
mine conscientiae et in actionibus regendam esse verbo Dei, sicut 
inquit Propheta: Lucerna pedibus meis verbum tuum. Respondeo 
igitur facienda esse opera nobis a Deo praecepta. Et 
certum verbum proponatur, videlicet Decalogus ut in novo testa- 
mento repetitus et enarratus est, et si qua alia praecepta sunt de 
moribus in concionibus Christi et Apostolorum. Hoc eo dicendum 
est, ne putent homines licere fingi cultus et opera nostro arbitrio 
sine mandato Dei, sicut Enthusiastae omnibus temporibus, hoc est 
olim Monachi et nunc Anabaptistae, omisso et abiecto verbo Dei 
opera elegerunt suo iudicio, postea adfinxerunt se sic?) incitari a 
spiritu nec esse lege spiritum impediendum. Hinc secuta est hor- 
ribilis Anabaptistarum ἀνομία. Porro infra dicetur quid sit esse 
liberatum a lege, nunc illud breviter dico, renatos fide ut dictum 
est adeipere Spiritum sanctum, ut in eis inco&tur nova obedientia, 
lux et vita aeterna, quae est quaedam in nobis incoatio legis divinae. 
Ideo dicitur in Propheta: Dabo legem meam in corda eorum. Haec. 
- incoatio necessario sequi fidem debet, sicut testantur multae sen- 
tentiae: Si vis in vitam ingredi, serva mandata. Item: Nisi abunda- 
verit iusticia vestra etc. Item: Fornicatores, adulteri non posside- 
bunt regnum Dei. Et Spiritus sanctus movet corda per verbum Dei. 

Ideo regenda est obedientia certo verbo Dei, cui debemus obtempe- 
rare, sicut Paulus inquit: Debitores sumus, ne secundum carnem 
vivamus. Nec potest existere fides sine poenitentia: quia’fide adeci- 
pienda est remissio peccatorum. Non autem petit-remissionem is, 
qui delectatur scelere contra conscientiam. Neque vero tan- 
tum externa disciplina flagitatur, sed incoatio in- 
terioris obedientiae, scilicet pii motus cordis con- 
sentientes cum lege Dei. 

Videlicet 1) adversarii nostri cum de bonis operibus vociferantur, 
clamitant de puerili disciplina, de modestia in vestitu, in cibo?) e 
potu, interdum de eleemosynis aliquid dicunt. Interea de Operibus 
primae tabulae silentium est, de quibus cum ignorent doctrinam de 
fide nihil dicere possunt. Sed Deus flagitat utriusque tabulae offi- 
eia. Vult nos expavescere agnoscentes iram adversus multiplicem 
infirmitatem et infinita errata nostra. Vult nos reconciliatos per 
filium credere quod receperit nos in gratiam, quod velit nos ser- 
vare, nobis opitulari. Hac fide vult invocari, vult a se peti et ex- 
pectari auxilium iuxta Psalmum 50°): Invoca me etc., vult nos fide 
ab ipso pendere, non quaerere praesidia contra eius voluntatem. 
Hi sunt arcani cultus et proprü Christianorum, quos intelligere 
nos oportet et quorum exempla conspiciuntur in illis excellentibus 
viris, quos Deus nobis tanquam magistros proposuit in Abraham, 
Isaac, lacob, Ioseph, Samuele, Davide, leremia, Daniele et simili- 
bus. Vult item nos ardere studio cognoscendi, propagandi et or- 
nandi Evangelii. Ad hunc cultum docet omnes praecipue conditos, 
renatos et vocatos esse, sicut ait Petrus [1 Petr. 2, 9]: Vocati ex 
tenebris, ut enarretis ac celebretis beneficia Dei. Et in Psalmo 35 ἢ): 
Confitebor tibi in Ecclesia magna. Et Psalm. 116°): Vota mea Do- 
mino reddam coram omni populo, in atriis domus Dei nostri. Vult 
nos in professione Evangelii praestare constantiam, in adflictioni- 
bus obedientiam et ab ipso petere ac expectare auxilium. Vult nos 
cavere, ne nostris erratis aut malis exemplis scandala excitemus, 
vult nos refutare ac odisse impia dogmata, non colludere cum organis 
diaboli, quae conantur delere Evangelium. Sed non institui hic enar- , 
rationem decalogi, in quem tamen pios semper intueri oportet et 
considerare quam multa magna et ardua officia. complectatur. 

De secunda quaestione: At in hac nostra infirmitate 
quomodo effici possunt opera tanta, interiora et ex- 
teriora? Eitsi exterior disciplina utcunque praestari potest hu- 
mana diligentia, tamen motus spirituales effici non possunt sine 
Spiritu sancto: ideo cum fide eriguntur corda, datur Spiritus san- 
ctus, ut in animis adcendat novanı lucem et exuscitet motus pios 


1) videlicet A. — B.C. W. omitt. 5 cibo 3. Ο. W. cibu 
A. 8) 49 4. 8. Ο. W. 4) 84 4. 8. Ο, Υ. 5)115 4. 8. 6. Ἦν, 


32 PH. MELANTH. COMMENTARII 


convenientes legi Dei, iuxta illud Pauli [Gal. 3, 14]: Ut promis- 
sionem spiritus adcipiamus per fidem. Et Zachariae 12: Effundam 
super habitatores Ierusalem spiritum gratiae et precum. Venustis- 
sime significavit Propheta praecipua officia Spiritus sancti in cor- 
dibus piorum et praecipuos cultus. Nominat spiritum gratiae, quia 
cum fide erigimur a Spiritu sancto’ adiuvamur ut statuamus nobis 
Deum esse propicium et nos vicissim ipsi adceptos esse. Primum 
ergo significat fidem excitari a Spiritu sancto, in quo motu dat no- 
bis testimonium, ut ait Paulus. Cum fide iam agnoscimus miseri- 
cordiam et praesentiam Dei, invocamus eum et nos ei subiicimus 
80 ceteros veros cultus praestare incipimus, quos omnes nomine 
precum complectitur: hic enim est!) summus honos. Satis igitur 
intelligi potest fidem, dequa nosloquimur, etiam incoa- 
tionem esse reliquae interioris obedientiae οἱ αὶ vo- 
catur bonipropositi. Nec incoari posset primum praeceptum, 
quod concionatyy de ira Dei adversus peccatum non de gratuita 
condonatione, nisi prius audito Evangelio statueremus nos fide' pro- 
pter Christum gratis consequi remissionem peccatorum. 

Intuetur autem fides filium Dei regnantem et seit illum non 
ociosum esse sed adsidue belligerari cum diabolo, qui non desinit?) 
summa saevicia et astutia grassari in membra Christi, pellicit insi- 
diis in peccata, in tristes casus, ut inde pertrahat in desperationem, 
offundit errores, confirmat Epicureas opiniones, quae blandiuntur 
levibus?) ingeniis, incitattyrannos, ut gigantea audacia conentur de- 
lerre nomen Christi et exerceant iniustissimam crudelitätem. Cum 
autem satis constet longe imbecilliorrem esse humanam naturam,- 
quam ut tam vigilantem ac rabidum hostem sine coelesti auxilio 
vincere possit: ideo fides meminit regni Christi, scit eum post pri- 
mam promissionem semper adfuisse piis, cum dictum est: Semen 
mulieris conteret caput serpentis, quam sententiam Ioannes reddit 
his verbis [1 loan. 3, 8]: Christus adparuit, ut destruat opera dia- 
boli. Adfuit lacob et benedixit ei et confirmavit eum Spiritu san- 
cto: adfuit Danieli et quidem cum eo colloquitur. Sic regnat igi- 
tur, ut suis membris adsit, confirmet ea suo spiritu et tegat contra 
insidias et impetus diaboli. Quales autem et quam gloriosae sint 
tales victoriae significant exempla Davidis, Ezechiae, Danielis et 
similia: et ostendet hos triumphos Christus in resuscitatione mor- 
tuorum, eisi mundus nunc res tantas negligit et deridet. Sed pi 
; haec proelia non omnino ignorant ac singuli in suis periculis fidem 
exercere debent et agnoscere ac invocare ducem Christum et fidu- 
οἷα ipsius proeliari cum diabolo nec oblivisci verba Ioannis: Chri- 
stus in hoc adparuit, ut destruat opera diaboli. Hinc intelligi 

potest fidem non esse ociosam speculationem, sed lu- 
cem gubernantem omnes actiones et omnia pericula. 

Possumus igitur incoare obedientiam adiuti a filio Dei re- 
gnante, qui adest nobis tanquam dux et Spiritum sanctum imper- 
tit: Non enim cogitandum est Christum regnare ociosum sicut 
fingunt Poötae lovem ociosum in coelo convivia agitare. Tales sunt 
tenebrae in mentibus hominum de Deo. Sed hi errores luce Evan- 
gelii et fide emendandi sunt. De his fidei exercitiis et de vera in- 
vocatione quid possunt dicere adversarii nostri, qui pro"Evangelio 


de fide docent nos Pyrrhoniorum philosophiam de dubitatione? 


De tertia quaestione [quomodo placeant bona 
opera]. Haec minus explicata est in veteribus quam priores, cum 
sit maxime necessaria. Manet in renatis ingens imbecillitas, minus 
timent Deum quam oportuit, non ardent fide et dilectione, inter- 
dum quaerunt humana praesidia aliter, quam concessum est, er- 
rant, sunt negligentes in officio, fiunt insolentes in secundis rebus, 
habent immoderatos adfectus, amores, odia, adpetunt inconcessas. 
voluptates, in adflictionibus fremunt adversus Deum, dubitant de 
misericordia Dei, anguntur diffidentia, inflammantur iniusta cupi- 
ditate vindietae, non ardenter student gratitudinem suam Deo de- 
clarare, non agunt gratias flagranti pectore pro tot beneficiis, non 
satis magni aestimant Evangelium, frigide adiuvant. Evangelii pro- 
pagationem, non adficiuntur publieis calamitatibus Ecelesiae et 
Reipublicae, non faciunt vota pro Ecclesia, pro Principibus, in- 
cenduntur iniustis studiis quaerendarum opum, honorum, potentiae, 
invident aliis quos vident antecellere virtute aut aliis bonis, et ae- 
mulatione, interdum scandala excitant: sicut aemulatio contuma- 
ciam peperit in sorore Moisi et Aarone. 

Haec non sunt levia mala existimanda, sed sunt vicia pugnan- 
tia cum lege Dei et digna morte aeterna et oriuntur a magnis pe- 
stibus ex?) peccato originis, videlicet ex ignoratione Dei et aver- 
sione humanae voluntatis a Deo, de quibus viciis, cum inquit Pau- 
lus: Sensus carnis est inimicicia adversus Deum, non levem de- 
formitatem describit sed ingens et atrox malum. Constat. igitur 
neminem legi Dei satisfacere praeter Christum, et in sanctis ma- 
nere vicia pugnantia cum lege Dei, quae sunt peccata digna aeterna 
morte, nisi condonentur. 

Hoc cum ita sit, non tantum in scholis sed in omnium piorum 
mentibus haec quaestio perpetuo agitatur οἱ non vulgaria pericula 
et certamina movet: An Deo placeat et quomodo placeat 
imperfecta et contaminata obedientia. Ideo necesse est 
pios de hac quaestione recte doceri’in utramque partem. Hypo- 


critae ut est naturae infirmitas sibi placent, admirantur suas virtu- 

tes, extenuant nalurae infirmitatem ac putant se sine peccato esse 
et legi Dei satisfacere, se dignos esse vita aeterna ac mereri vitam 
aeternanı. Tales sunt non modo hypocritarum cogitationes, sed 
omnium hominum iudicantium secundum rationem. Sic Plato, sic 
Cicero disputant de immortalilate animae, puriores animas, quae 
minus habent cöntagii a corporibus, hoc est quae modestius vixe- 
runt, subvolare in aethera; sed pigriores, quae plus contagii a cor- 
poribus habent, hoc est quae voluptatibus corporis se inquinave- 
runt, humi circa sepulcra vagari. Quid aliud reipsa dicunt Monachi, 
cum iactitant merita sua? Etsi autem ratio humana non aliter iu- 
dicat suo lumine, tamen verbum Dei testatur neminem legi satis- 
facere, adcusat homines confidentes propria iusticia et proponit 
mediatorem filium Dei; necesse est igitur adrogantiam et seeurita- 
tem hypocritarum reprehendi. Rursus pavidis conscientiis opus 
est vera consolatione, ut discant Deo non placere difiidentiam, sed 
fidem: discant item!) quomodo vita mores seu opera placeant: nam 
haec quoque placere oportet. Petrus in cymba perterrefactus in- 
quit [Luc. 5, 8]: Exi a me Domine, quia peccator sım. Etsi in ea 
consternatione animi quid diceret non adtendit, tamen ut fit in 
subitis motibus sine simulatione expressit quod animus sentiebat, 
fugiebat Deum, intuens suam indignitatem: sic omnes homines 
conspecta .indignitate sua fugiunt Deum et putant se recte facere, 
quod indigni nolint ad Deum adcedere. Hunc errorem infixum hu- 
manis animis reprehendit vox Evangelii, quae iubet adcedere quan- 
quam indignos sed fretos mediatore filio Dei. 

Etsi igitur necessaria est nova obedientia ut dietum est ac iu- 
sticia bonae conscientiae, tamen renati non satisfaciunt legi et ma- 
net in eis morbus originis: qui ut saepe iam dietum est nequaquam 
existimetur leve malum, et hie morbus gignit innumerabiles pravos 
adfectus. Haec cum sint vicia digna morte aeterna, renati etiam 
post conversionem non sunt iusti, id est adcepti Deo ad vitam ae- 
ternam propter proprias virtutes, sed per misericordiam gratis 
fiducia mediatoris Christi. Item non merentur vitam aeternam suis 
operibus seu virtutibus. Sed statuere debent se fieri haeredes vi- 
tae aeternae propter Christum gratis fide: etsi fidem ut dietum est 
semper sequi debet nova obedientia. (Juod autem sancti non satis- 
faciant legi et quod maneant in eis peccata, testantur sequentes 
sententiae. 


Testimonia quod peccata maneant in sanetis?). 


I. Psalm. 143°): Non intres in iudicium cum servo tuo, quia 
non iustificabitur in conspectu tuo omnis vivens. 

II. 1Ioan. 1: Si, dixerimus quod peccatum non habeamus, ipsi 
nos-seducimus et veritas in nobis non est. Ä 

II. Rom.-7: Video aliam legem in membris meis, repugnan- 
tem legi mentis meae et captivantem me in lege peccati. Ac saepe ᾿ 
ibi repetit Paulus vocem peccati, signifiecans illum morbum esse vi- 
ecium vere pugnans cum lege Dei et dignum morte aeterna, nisi 
fide peteret condonationem. Ac loquitur non de levi tantum cor- 
poris titillatione, sed de acerrimis motibus animi dubitantis de vo- 
luntate Dei, abhorrentis') a cruce, non erecti fiducia et laeticia in 
Deo: ut erigimur laeticia et adquiescimus, cum videmus corporalia 
praesidia. Et ex hac diffidentia oriuntur multa prava consilia etc. 
Ideo usus est duobus verbis admodum illustribus, ἀντιστρατευόμε- 
vov, dicit morbum hostili more grassari, sauciare mentem diffi- 
dentia, terroribus, superbia, fiducia propriae sapientiae ac iusticiae, 
securitate et incendere flammas varietate cupiditatum. Ac non vi- 
deatur hostis contemnendus. αἰχμαλωτίζοντα. opprimit infirmos 
animos et capit, etsi capti liberantur per Christum, ut Moises ca- 
ptus erat cum ad rupem haesitaret ac difiideret, David captus erat, 
cum iuberet numerari populum, aliquo humano errore: vel quia 
gloria movebatur, quod suis rebus gestis regnum auxisset vel ob 
alias causas. Sed omitto exempla: non enim desunt piis multa do- 
mestica exempla, ipsi experimur quam sit adsiduus hostis et quam . 
saepe opprimat animos praeter opinionem nostram. Nam et dia- 
bolus simul oppugnat pios. 

IV. 1 Corinth. 4: Nihil mihi conscius sum, sed in hoc non 
iustificatus sum, quasi dicat: Etsi iusticia bonae conseientiae est 
necessaria, tamen propter eam non sum iustus, id est adceptus co- 
ram Deo ad vitam aeternam, sed fide in Christum. 

V. Christus iubet sanctos petere remissionem peccatorum: Et 
dimitte nobis debita nostra. Item inquit: Dieite, servi inutiles su- 
mus etc. | 

VI. Psalm. 180 2 : Si iniquitates observaveris Domine, Domine 
'quis sustinebit? Agnoscit se habere peccata, et tamen #tatuit se 
placere Deo per misericordiam et expectat salutem, Adeo addit: 
_ Sustinuit anima mea in verbo eius, id est promissione divina me 
sustento, adcedo.ad eum, expecto salutem et in eo adquliesco, con- 
fidens ipsius bonitate quod me servaturus sit. 

VII. Psalm. 192): Delicta quis intelligit? ab occultis munda me. 
Constat autem ibi Prophetam ut alibi et de seipso et de ceteris 
sanctis loqui: Illi ipsi quos vocat servos Dei, sanctificati per Spiri- 
tum sanctum, ornati excellentibus donis, versantes in fidei exereitis, 
in gubernatione maximarum rerum, ut Abraham, Ioseph, Moises, 
Samuel, David, Esaias una voce sic clamitant: Delieta quis intelli- 

git? ab occultis munda me. (Juare detestanda est adrogantia hypo- 
critarum, qui iactitant se suis operibus mereri vitam aeternam et 
quidem ut ipsi loquuntur de condigno. 

VII. Psalm. 32°): Dixi confitebor adversum me iniusticiam ἢ 
meam Domino, et tu remittis peccatum meum: De hoc orabit ad 
te omnis sanctus in tempore opportuno. Palam testatur sanctos 
oportere petere condonationem praesentium viciorum et erratorum. 

IX. Iob. 9: Verebar omnia opera mea. 

X. Exod. 34: Et innocens non est coram te innocens, id est 
etsi humano iudicio non potest adcusari tamen a te adcusari potest. 

XI. Tibi Domine iusticia, nobis autem confusio faciei, id est, 
agnosco nos habere peccata et iuste abs te puniri. Deinde addit: 
Nobis confusio, tibi autem misericordia et propiciatio, id est agno- 
800 nos esse peccatores, sed tu propter promissam misericordiam 
rursus exaudi et libera nos. Eandem sententiam aliquanto post re- 
petit ac nobis exemplum fidei et invocationis proponit: Non propter 
iusticiam nostram pelimus, sed propter misericordiam tuam magnam. 
Hae conciones magno consensu repetuntur in sacris libris, semper 
adcusatur nostra infirmitas et iubemur fide confugere ad miseri- 
cordiam propter promissum mediatorem filium Dei. 

Sic et Paulus non aliquam partem hominum adcusat, sed sim- 
pliciter adfirmat omnes homines praeter Christum esse reos coram 
Deo. Ideo inquit: Ut omne os obstruatur et totus mundus sit reus 
coram Deo. Item: Conclusit omnes sub peccatum, ut omnium mi- 
sereatur. Item: Qui gloriatur in Domino glorietur. Has sententias 
pü sibi®) proponant, ut agnoscant infirmitatem nostram vere pecca- 
tum esse, et expavescant metu irae Dei adversus peccatum: ita 
crescat in nobis poenitentia. 

In prima concione de postremo iudicio dieitur in?) Genesi: 
Peccatum quiescet donec revelabitur. Hic descripta est securitas 
totius generis humani, negligens iudicium Dei. Quiescet°) inquit 
peccatum, id est quia Deus differet®) poenas, omnes homines erunt 
ociosis animis, contemnent minas; sed lamen tandem peccatum 
proferetur, ἰδὲ non quiescet, sed incutiet aeternos terrores menti- 
bus, adferet horribilia supplicia. Est igitur infixa animis omnium 
securitas. Haec est causa, cur emnes homines extenuant suam in- 
‚firmitatem nec magnitudine mali moventur, etsi gravissimi lapsus 
sanctorum et ingentes calamitates hominum admonere nos debe- 
bant, ut statueremus Deum vere irasci huic vicio et moveremur 
voce Spiritus sancti arguente hoc peccatum. 

Ut igitur placeat incoata obedientia, haec tria concurrant. 
Primum statuendum est personam gratis ide Christi placere. De- 

inde agnoscamus infirmitatem nostram vere esse peccatum et vere 
doleamus nos habere haec vieia: sed rursus erigamus nos et cre- 
damus nobis ea condonari propter Christum, postquam fide facti 
sumus filii, et placere incoatam obedientiam non propter propriam 
‚mundiciem aut dignitatem, sed propter mediatorem Christum: qui 
cum sit pontifex noster, iam nostras preces et cultus ad patrem 
perfert; sic docet Petrus: Offerte hostias spirituales, adceptas Deo 
per Iesum Christum. Ornat honorifica adpellatione bona opera, 

cum vocat hostias: haec enim vox convenit proprüs cultibus Dei: 

et quidem vocat spirituales hostias, hoc est motus excitatosin corde 
a Spiritu sancto. Et tamen hos cultus non ait aliter adceptos esse, 
nisi per lesum redemtorem ac pontificem pro nobis adsidue inter- 
pellantem. 

Hoc modo docendi sunt pii et excitandi ad.bene operandum. 
Deus condidit genus humanum ad societatem praecipue propter 
hanc causam, ut inter homines innotescat, ut doctrinam de Deo et 
de filio Dei alii aliis tradere possint, ut recte et eleganter Stigelius: 

Utque!) alios alii de religione docerent, 
Contiguas?) pietas iussit habere domos, 

Itaque et officia varia hominibus adtribuit, gubernationem Ec- 
clesiae, scholarum, coniugium, educationem liberorunı, guberna- 
tionem politicam, bella, contractus. Praeterea subiecit Ecclesiam 
ingentibus adflictionibus. Ad quid haec tanta varietas operum in- 
stituta est? ad hoc ipsum, ut luceat et crescat fides in his difficul- 
tatibus et periculis. Credat nos non ad perniciem a Deo conditos 
esse, sed velle eum nos recipere et salvare propter Christum. In- 
vocet et statuat adesse Christum ducem, qui reprimat) diabolum, 
adiuvet nos in privata et publica vita. Gubernator Ecclesiae cla- 
mitet: Domine labia mea aperies et os meum adnunciabit laudem 
tuam. Doctor iuventutis cogitet quam atrociter minatus sit Chri- 
stus his, qui scandala excitant perniciosa pueris, oret ut Christus 
regat studia et mores. Intelligant sua pericula patresfamilias. 
Boni Principes cogitent se debere Ecclesias recte constituere, re- 
gere mores populi, punire Epicureos, latrones, impudicos, fures, 
mendaces, ius dicere ut suum quisque teneät. Studet autem dia- 
bolus praecipue turbare Ecclesias et imperia, armat tyrannos con- 
tra Ecclesiam, ideo ardeat fides in Principibus, quae ceredat Chri- 
stum ipsis opitulaturum esse ac destructurum opera diaboli. Deni- 
que ut invocatio ita fides praelucere omnibus actionibus debet. 

Auanquam autem virtutes aut opera piorum non merentur 
remis$ionem peccatorunı nec vitam aeternam seu non sunt precium 
vitae aeternae, nemo enim satisfacit legi et Christi meritum non 

in opera nostra transferri debet, et promissio fieret incerta, si pen- 
deret ex condicione nostrae dignitatis: tamen nova obedientia se- 
qui fidem necessario debet, et quidem incoatur, cum fide adcipimus 
Spiritum sanctum. Et excutiuntur fides et Spiritus sanctus amissa 
nova obedientia, cum contra conscientiam violantur mandata Dei. 
Nam fides et propositum contra conscientiam agendi non possunt 
‚simul esse. Huc pertinent dicta plurima de operibus [Rom. 10, 10]: 
Corde creditur ad iusticiam, ore fit confessio ad salutem. Universa 
obedientia debet esse confessio, id est referri ad celebrandam glo- 
riam Christi et ad propagandum Evangelium. Etsi igitur propter 
Christum iusti sumus et haeredes vitae aeternae, tamen adesse haec 
‘obedientia debet et placet ut diectum est nec posset- sine ea obe- 
dientia retineri fides. Ideo et alibi inquit Paulus [2 Corinth. 5,3]: 
Superinduemur, si tamen non nudi reperiemur. Propter Christum 
donatur vita aeterna, sed donatur credenti: in 400 ἢ fide incoatur 
vita aeterna, quae incoalio est nova obedientia. Dignitas nostra ex- 
cluditur, ut suus honos Christo tribuatur et ut promissio sit certa 
et habeamus firmam consolationem contra desperationem. 

Erat igitur et in latrone conversio in cruce nova obedientia, 
aderat poenitentia: queritur?) enim se peccasse. Et mira lux fidei 
in hoc abiecto homine exorta est ostenditque Deus hoc exemplo se 

"mirabiliter in extremis difficultatibus Ecclesiam conservare et re- 
stituere. Apostoli dilapsi dubitabant de Magistro, viderant magni- 
tudinem calamitatis, quare cogitabant desertum esse a Deo: sed 
hac specie non deterretur latro, quo minus ab eo salutem petat, 
audierat paulo ante vocem hanc: Pater remitte eis, audierat et 
quaedam eius facta et genus professionis. Videbat?) naturam rerum 
obscurato sole et terrae motu de eo testimonium dicere. Magno 
igitur impetu eum invocat, inquiens: Memento mei Domine, cum 
in regnum tuum veneris. Quanta haec fidei lux erat: hunc suppli- 
cii socium et morientem iam agnoscit esse Messiam remittentem 
peccata et daturum vitam aeternam, abolita morte regnaturum ἢ 
post hanc vitam. Apostoli antea in rebus secundis cogitaverant 
fore regem pulsis Romanis. At hic una morientem praedicat re- 
gnaturum esse post mortem. Vicissim igitur et Christus testatur 
se regnaturum esse, se esse Jdatorem vitae aeternae, et proponit 
latroni absolutionem et Evangelium de vita aeterna, ut fidem eius 
adcendat et confirmet: Hodie eris mecum in Paradiso. Hac voce 
, confirmatus latro agnoscit se non propter sua merita, sed propter 
hunc dominum habere vitam aeternam. Et simul cum hac fide et 
consolatione incoatur in eo vita aeterna, quae est nova obedientia 
erga Deum. Videte quaeso, nam hic Apostelus pendens e sublimi 

concionatus est non tantum illi coetui qui tunc aderat, sed univer- 
sae. Ecclesiae venturae, quam illustris imago proponitur, ex qua 
discendum est gratis nos salvari propter Christum fide, et tamen 
adesse oportere poenitentiam ac ceteros bonos fructus. In hoc la- 
trone conspiciuntur poenitentia, fides, invocatio, confessio seu con- 
cio. Constat autem haec esse praecipua bona opera et summos 
cultus Dei. Addidit et aliud insigne opus ac praecipue necessarium, 
quandocunque Christo maledicitur. Duriter castigat maledicum et 
defendit. gloriam Christi. Ita et nos vero animi ardore taxare de- 
bemus impios doctores, tyrannos et eorum satellites, qui Christo 
convicia dicunt. ‚Ac mihi saepe in mentem venit hunc concionato- 
rem praecipue significarit) postremis Ecclesiae temporibus, quare 
eum diligenter audiamus et exemplum eius adtente consideremus 
ac imitemur. 

Postquam autem sic ic 2) placet ut dixi nova obedientia, etsi vita 
aeterna propter Christum gratis donatur, tamen etiam compensat 
nostros®) labores actiones et aerumnas. Ideo Christus inquit: Mer- 
ces vestra copiosa est in coelis. Et quanquam non merentur vitam 
aeternam, tamen merentur sua praemia corporalia- et spiritualia, 
quae contingunt tum in hac vita tum post hanc vitam. Cum enim 
velit Deus inter homines conservare Ecclesiam, impertit multa cor- 
poralia beneficia. Est opus victu, pace civili et aliis vitae commo- 
dis. Est et spiritualibus beneficiis opus, prudentia, eruditione, for- 
titudine, successibus in vocatione. Ideo Christus inquit [ Matth. 
6, 38]: Primum quaerite regnum Dei et cetera adiicientur vobis: 
Et Paulus [1 Tim. 4, 8]: Pietas habet promissiones praesentis ‘et 
futurae vitae. . Et Marci 10: Recipiet centuplum in hac vita, sed 
cum persecutione. Et praeceptum quartum ait: ut sis longaevus 
super terram. Et Christus [Luc. 6, 38]: Date et dabitur vobis. Et 
Matth. 10: Qui dederit potum aquae uni ex minimis propter doctri- 
nam, non perdet mercedem. Denique passim extant in concionibus 
Prophetarum promissiones de corporalibus et spiritualibus bene- 
ficiis, ut Esaiae 33 dicitur de piis: Panis eis dabitur et regem vide- 
bunt florentem, id est habebunt victum, tranquillas respublicas etc. 
Vidua Sareptana excepit hospitio Eliam Prophetam, cum annona 
esset arctissima. Hic primum fidem mulieris *) specta, deinde opus: 
postremo praemia adıniranda. Propheta iubet sibi praeberi quan- 
tulum erat cibi reliquum et addit promissionem, ut ostendit lectio 
. historiae. Huic voci obtemperat mulier, tametsi videbat praeter 
has reliquias nihil superesse. Hanc liberalitatem non exercuisset 
mulier, nisi fide erecta cogitasset Deo obediendum esse, iuvandum 


/ 

Prophetam et vicissim expectandum beneficium a Deo. Adeipit 
igitur praemium fidei et eleemosynae, alitur familia divinitus donec 
laxior facta est annona, restituitur et mortuus filius, quo miraculo 


magis confirmata est fides matris et adolescens ad pietatem voca- 


tus, quem quidem Epiphanius scribit fuisse Ionam Prophetam, qui 
postea regi Assyrio in Ninive concionatus est et verbum Dei late et 
feliciter propagavit. Ita omnibus temporibus sancti adceperunt 
non solum spiritualia beneficia, sed etiam pleraque corporalia ad 


conservationem Ecclesiae, et alii aliis muneribus ornati sunt, ut- 


Deo visum fuit. Paulum tantisper servat incolumem, dum vult eum 
fungi ministerio, et interea curat ei hospitia et cetera vitae com- 
moda. Sic et Paulus ad Corinthios de pestilentia scribit, castigari 
eos ea poena propter vicia sua: si agerent poenitentiam poenas 
cessaturas esse. Sicut et Zacharias inquit: .Gonvertimini ad me et 
ego eonvertar ad vos, id est mitigabo calamitates ac poenas, si age- 
tis poenitentiam. Nec de uno tantum opere loquitur, sed de vera 
conversione et fructibus. Ex his satis intelligi potest et quomodo 
placeat incoata obedientia et quae habeat praemia. 

Adcendere autem studium bene operandi multa debent, man- 
datum Dei, item quod fides extinguitur amissa obedientia, item 
quod praesentibus et aeternis poenis puniuntur et amissio fidei et 
cetera delicta. Item saepe caecitate et peccatis delicta puniuntur. 
Rursus non solum promissio invitet ad credendum et ad retinen- 
dam fidem, sed etiam mandatum Dei. Praecipit enim ut credamus 
filio. Invitet ad exercendam fidem in bonis operibus quod sine ex- 
ercitiis non crescit fides, ut ostendit similitudo de talento. Et recte 
illud Augustinus: Dilectio meretur augmentum dilectionis, non 
enim loquitur de imputatione, sed de donis. Dona crescunt usu et 
merentur incrementa. Invitet et magnitudo misericordiae Dei, quod 
hanc miseram mendicam et tam varie contaminatam obedientiam 
tamen adprobat et per eam se honore adfici indicat!). Invitent et 
alia praemia necessaria vitae et Ecclesiae et suo loco expetenda, 
quae fidei exercitiis proposita sunt, ut victus pax boni successus in 
vocationibus, in studiis, in gubernatione Ecclesiae et Reipublicae, 
liberorum pietas, virtus et felicitas. Haeg sunt ingentia praemia, 
sed tanta est mundi caecitas, ut non solum mandato Dei et men- 
tione aeternarum poenarum ac aeternae salutis leviter adficiatur, 
sed etiam non satis intelligat quantum opus sit corporalibus bene- 
ficiis et quantum referat eis recte uti. Oremus igitur Deum pro- 
pter Dominum nostrum Iesum Christum,, qui interpellat pro nobis, ut 
nos exuscitet ad yeram pietatem, erudiat et gubernet nos dato Spiritu 
sancto, sicut pollicitus est se daturum Spiritum sanctum petentibus. 

De quarta quaestione. De discrimine peccatorum. Nam 

cum dieimus reliquias peccati manere in renatis et simul esse 
fidem, necesse est discerni peccata, ne quis putet adulteria et si- 
milia Sagicia cum fide existere posse. Dixi autem in locis commu- 
nibus aliquanto prolixius de discrimine peccati mortalis et venialis. 
Ideo hic paucis admonebo lectorem. Cum fide. iustificati sumus, se- 
qui debet in renatis!) iusticia bonae conscientiae. Hunc gradum 
aperte et saepe constituit doctrina Christi, ut 1 Timoth. 1: Summa 
mandati est dilectio ex corde puro et conscientia bona et fide non 
ficta. Et rursus eodem capite: Milites bonam militiam, habens 
fidem et bonam conscientiam. Et 2 Corinth. 1 2: Gloriatio nostra 
haec est, testimonium conscientiae nostrae. Et 1 loan. 3: Si cor 
nostrum non condemnat nos, fiduciam habemus ad Deum; docet 
enim non posse invocare Deum istos, qui habent propositum vio- 
landi mandati®?) Dei contra conscientiam. Et 1 Petri 3%): Cum 
modestia et timore, conscientiam habentes bonam. Ideo et ad Ga- 
latas 5 dicitur: Manifesta sunt opera carnis, adulterium, scortatio, 
impudicicia, idolatria etc. Qui talia faciunt regnum Dei non possi- 
debunt. Ideo enim vocat manifesta, quia facta damnat, quae scien- 
tes contra conscientiam admittunt. , 
Quare et Paulus Rom. 8 discernit peccata: Si secundum car- 
nem vixeritis, moriemini. Si actiones carnis mortificabitis spiritu, 
vivetis. Sunt in sanctis actiones carnis, id est viciosi adfectus: his 
eum repugnant spiritu, id est non hypocrisi sed cum vero timore 
Dei et vera fide, coörcentur viciosi adfectus, manent sancti in gra- 
tia, retinent Spiritum sanctum=.et fidem. Neque haec fiunt sine 
magno certamine in animis. Variae sunt mundi illecebrae, turbu- 
lenti impetus sunt in carne nostra. Et diabolus intentus est in oc- 
casiones, per quas impellere animos possit.. Ideo vigilantia nobis 
opus est et fide ac invocatione. Nam victoria est Christi in nobis 
vincentis diabolum. Sed tamen adcedere nostra disciplina debet et 
fide petendum est auxilium, sicut Petrus inquit [1 Petr. 5, 8]: Vi- 
gilate, quia diabolus tanquam leo rugiens circumit, quaerens quem 
devoret. Εἰ de disciplina: Castigo corpus meum, et in servitutem 
redigo. Timor Dei repugnet pravis cupiditatibus et illecebris: Fi- 
des petat auxilium et condonationem infirmitatis, colligat argu- 
menta, quae ostendunt magnitudinem et poenas peccati perpetuas 
et praesentes. Ut Ioseph sollicitatus illecebris dominae non sine 
certamine restitit et furori mulieris et insidiis diaboli. Vidit diabo- 
lum hoc agere, primum ut ipsum scelere pollutum avelleret a Deo, 
spoliaret dono prophetiae et aliis divinis ornamentis, excitaret scan- 
dalum ad infamandam 5) doctrinam quam Ioseph profitebatur, ut 

Deo malediceretur et extingueretur ibi vera religio, quae recens 
illuxerat. Tantam ruinam una haec voluptatula traxisset. Nam 
diabolus longe prospicit et telas texit nobis postea inextricabiles, 
ut David expertus est et multi pii!) experiuntur. Haec argumenta 
omnia colligens Ioseph erexit se fide contra illecebras et pericula, 
et cum ipse disciplina se coörcuit tum vero petivit coeleste auxi- 
lium. Ita noster dux filius Dei per loseph superavit ac fregit dia- 
boli conatus. - Cum hoc modo pii repugnant infirmitati et fide pe- 
tunt auxilium et condonationem, non amittunt gratiam, Spiritum 
sanctum et fidem. Et talis infirmitas vocatur vulgo peccatum 
veniale in sanctis. 

ΑΙ sunt lapsus contra conscientiam, quos vocant 
Graeci φονικὰς ἁμαρτίας. Et Paulus ait: Manifesta sunt opera car- 
nis, videlicet cum contra conscientiam violat aliquis mandata Dei, 
vel indulgens pravo adfectui ac non repugnans: ut Saul oderat Da- 
videm; vel addens externum facinus, ut David rapuit alterius uxo- 
rem. Talia delicta committentes amittunt gratiam, contristant et 
excutiunt Spiritum sanctum et abiiciunt fidem, ac nisi poenitentiam 
‚ agant et rursus ad fidem convertantur, morientes abiiciuntur in ae- 
ternos cruciatus. Neque opus est huc adferri disputationes de 
praedestinatione. Nos de nostris factis et de voluntate ac iudicio 
Dei iuxta verbum Dei expressum pronunciare debemus. Si David 
non resipuisset, fuisset abiectus in aeternos cruciatus, sicut Saul. _ 
Securitas alte infixa est animis hominum, praesertim ociosis. Ideo 
cavendum est ne huic malo indulgeamus, quod variis praetextibus 
‚confirmatur. Proponamus nobis verbum Dei, iuxta illud: Lucerna 
- pedibus meis verbum tuum. Id testatur amitti gratiam et excuti 
Spiritum sanctum per-tales lapsus, ut Rom. 8: Si secundum car- 
nem vixeritis, moriemini. Matth. 12: De diabolo redeunte ad eos, 
a quibus eiectus fuerat: vadit et adsumit septem-alios spiritus ne- 
quiores se, et intrantes habitant ibi et fiunt novissima peiora prio- 
ribus. Matth. 13 de semine quod strangulatur mundanis illecebris. 
Primae ad Corinthios sexto: Ne erretis, scortatores idolatrae moechi 
fures regnum Dei non possidebunt. Et testatur se concionari eis?) 
qui antea consecuti fuerant beneficia Christi. His praecipit ut ca- 
veant ne ea amittant. Item primae ad Corinthios decimo: Non 
fiatis idolatrae, non scortemur, sicut quidam illorum scortati sunt 
et perierunt uno die viginti tria 'millia hominum. AdGalatas quinto: 
Qui talia agunt regnum Dei non consequentur. Et deinde: Qui in 
carne seminat metet interitum: Qui seminat in spirtu metet vitam 
aeternam. Primae ad Timotheum quinto: Si quis suorum curam 
non habet, fidem abrfegavit et est infideli deterior. Ad Hebraeos de- 
cimotertio: Scortatores et adulteros iudicabit Deus. Secundae 

Petri secundo: Si cum effugissent inquinamenta mundi per agnitio- 
nem Domini et servatoris Iesu Christi, rursus illis impliciti supe- 
rantur, fiunt eis posteriora deteriora prioribus. Matthaei decimo: 
Qui negaverit me coram hominibus, negabo eum coram patre meo 
coelesti. Matthaei vicesimoquarto: Qui perseveraverit in finem, 
hic salvus erit. Matthaei-vicesimoquinto : Discedite a me maledicti 
in ignem aeternum: Esurivi et non dedistis mihi manducare etc. 
Primae ad Corinthios decimotertio: Si habeam omnem fidem, di- 
lectionem autem non habeam, nihil sum. Etsi non propter nostras 
virtutes aut opera iusti id est adcepti sumus Deo, tamen necesse 
est in nobis existere incoatam obedientiam, iuxta illud: Qui spiritu 
Dei aguntur, hi sunt filii Dei. Primae Ioannis tertio: In hoc mani- 
festi sunt filii Dei et filii diaboli: Qui non facit iusticiam non est ex 
Deo. Qui non diligit fratrem manet in morte. Filioli, nemo deci- 
piat vos. Qui facit iusticiam iustus est. Qui facit peccatum ex dia- 
bolo est. Humana securitas extenuat magnitudinem nostrorum la- 
psuum, sed vide quam hae sint atroces minae. Quid potuit dici 
terribilius, quam quod inquit: Qui facit peccatum ex diabolo est, 
hoc est captivus est diaboli, agitatur et impellitur ab eo, desertus 
a Spiritu sancto, abiectus a Deo. Sicut etiam eventus testantur. 
Quantum unus lapsus Davidis scelerum et calamitatum peperit? 
Postquam viecit libido rapta alterius coniuge, maritum iubet inter- 
fici, et una multi cives, viri sancti et fortes pereunt, nomen Dei 
contumelia adficitur. Postea filius movet seditionem, rapiuntur ad 
᾿ stuprum ἃ filio coniuges patris nefario et plusquam tragico scelere, 
interficiuntur multa millia civium. Denique seditio non potest non 
innumera scandala et Scelera parere. Ex Salomonis idolatria quae 
mala orta sunt? Regnum Israel dila@ratum est et secuta perpetua 
idolatria et bella intestina. Adae lapsus quae mala deinde peperit? 
Hoc agit diabolus, ut tales instituat telas, cum animadvertit nos ex- 
tenuare peccata et nobis ipsis blandiri ac laxare frenum cupiditati- 
bus: ita extinguitur fides. Nam fides quae petit reismsionem pec- 
catorum, non potest esse in eis qui delectantur peccato scientes et 
sunt sine poenitentia, iuxta illud Esai. 66: Ubi habitabit Deus? In 
spiritu contrito, tremente sermones meos. Nolunt enim liberari a 
peccato, qui scientes eo delectantur. Admoneat igitur nos dietum 
loannis, unde peccatum oriatur, quantum hostem habeamus, quo 
spectet; et discamus exercere fidem, ut Christus in nobis vincat 
hunc hostem. 

Hactenus exposui summam doctrinae Evangelü de iustificatione 
ut vocatur seu de gratia, de reconciliatione, de fide et!) de bonis 
operibus. Cum autem haec sententia sit plana ac perspicua, cunı 
nihil habeat absurditatis aut perplexitatis aut sophistices, cum lo- 

quatur de motibus, qui noti sunt piis mentibus in Ecclesia, non 
disputet de ociosis argutiis, cum illustret gloriam Christi, cum ma- 
gnitudinem infirmitatis humanae retegat, denique cum optime con- 
gruat cum perpetuo consensu universae scripturae veteris et novi 
testamenti, cum omnes pii omnibus temporibus in Ecclesia expe- 
riantur hanc consolationem veram et necessariam esse, mirum est in 
adversariis partim tantas esse tenebras, ut eam non adprobent, par- 
tim tantum furorem, ut non desinant eam omni scelere oppugnare. 
Sed diabolus multipliciter offundit errores humanis mentibus, 
ut gloriam Christi obscuret. Ideo pii orent ut Christus Evangelium 
suum conservet nec sinat ubique deleri, et sua luce nos gubernet et 
quam pluribus monstret veritatem depulsis nebulis, quas diabolus 
offundit. Invitet Christum et nostra sedulitas: eruditi dent operam 
ut hanc tantam causam diligenter et dilucide proponant, ut curent 
-eam ad posteritatem transmitti sine sophistica, nec defugiant νοὶ] 
in discendo ac docendolaborem vel certamina in confessione. Nam 
nec sine eruditione satis perspicue explicari haec causa potest. Et 
quadam opus est magnitudine animi ad perferenda odia potentum 
ac sapientum, qui improbant has disputationes alii aliis de causis. 
Sed pios oportet συναγωνέξεσϑαι τῷ εὐαγγελίῳ, sicut inquit Chri- 
stus?) [Toan. 15, 8]: In.hoc glorificatur pater coelestis, si eritis 
mei Aiscipuli et fructum copiosum proferetis. Quare doctrinam 
bona fide simpliciter et recte proponamus et premus ut Deus addat 
Spiritum sanctum, ut?) largiatur ut Paulus vocat incrementum.- 


Dilutio argumentorum, quae adversarii ex scriptura 
opgonunt‘). 


Adiiciam autem pauca quaedam argumenta, quibus adversarü 
conantur labefactare nostram sententiam. Praecipuum est testi- 
monium in lacobo: Non ex fide tantum, sed ex operibus. 
Facillima est responsio: Tacobus fidem vocat noticiam historiae: 
ait enim daemones credere. At Paulus longe aliud vocat fidem. 
videlicet fiduciam misericordiae propter Christum promissae. Re- 
prehendit igitur errorem eorum, qui se iustos esse arbitrabantur ἢ 
propter professionem historiae: Haec est opus necessarium quidem, 
ut cetera bona opera, sed non est illa fiducia, qua adcipimus remis- 
sionem peccatorum, ut constat. Deinde cum ait, ex operibus iusti- 
ficatus est, phrasis est observanda. Non enim vult Abraham pro- 
pter opera reconciliatum esse, sed opera reconciliati postea Deo 
placuisse®). Nam opera in reconciliatis placent, ut dietum est et 

sunt quaedam iusticia legis, sed non merentur remissionem pecca- 
torum aut adceptationem ad vitam aeternam. Sic igitur dixit, etiam 
ex operibus iustificatum esse Ahraham, id est, etiam opera pro- 
nunciabantur iusta. Id verum est de reconciliato et credente, Et 
quidem necesse est ut dixi sequi opera, in quibus vivat et exercea- 
tur fides. Agamus ingenue, sine sophistica. lacobus non. tractat 
causam Pauli, sed obiter loquitur de fide quae est noticia historiae. 
Quare eius dicta non sunt opponenda Paulo aut reliquae scripturae 
propheticae. 


Alıud. 


Si vis in vitam ingredi, serva mandata. Ergo pro- 
pter opera datur vita aeterna, non donatur gratis credenti: Plana 
et perpetua responsio est ad talia dicta. Discerni debent dicta le- 
gis et Evangelii. Hic proponitur vox legis, quam interpretari ex 
Evangelio necesse est. Nemo enim servaretur, si ex lege esset iu- 
dicandum. Servans mandata ingredietur in vitam: nemo enim satis- 
facit legi, nemo est sine peccato. Adde igitur Evangelium isti dicto: 
Si vis ingredi in vitam serva mandata, scilicet iuxta ἐπιείκειαν 
Evangelii, quod promittit remissionem peccatorum et imputatignem 
iusticiae propter Christum: postea incoat novam obedientiam et 
adprobat eam,! quanquam sit imperfecta et non sit precium vitae 
aeternae. Sic verum est oportere servari mandata et necesse est legem 
proponi, ut crescant poenitentia et fides in nobis: sed non sola lex 
docenda est, sed addenda promissio Evangelii, sine qua lex tantum 
est ministerium irae et mortis aeternae. Et constat Christum esse 
finem legis. Quare non est resistendum in lege, sed cum legem 
audimus et expavescimus, cogitemus nos adcusari non ut perea- 
mus, sed ut quaeramus mediatorem filium Dei, hunc sciamus nobis 
donatum esse, ut per eum a peccato, a tyrannide diaboli et a morte 
liberemur. Itaque cum incoatur in nobis vita aeterna, legi obedi- 
mus et fiunt mandata, ut dietum est: Effundam super domum David 
spiritum gratiae et precum. 


Aliud. 


1 Eorinth. 13: Si omnem fidem habeam, dilectio- 
nem autem non habeam, nihil sum. Eadem responsio est: 
'Fateor dilectionem esse necessariam, sed nec existere dilectio Dei 
potest nec placere, nisi prius fide adceperimus remissionem pecca- 
torum et imputationem iusticiae. Facile est ociosis fingere dilectio- 
nem Dei, sed referri haec debent ad veram luctam in mentibus et 
veros motas in invocatione in periculis. Hic alii dubitant an Deus 
-curet res humanas, an vero casu adcidant secundae res et adversae. 

Alii sentientes iram Dei, ut Saul, succumbunt in adflictionibus ac’ 
fremunt adversus iudicium Dei. De his ingentibus animi procellis 
concionatur vox coelestis et inter.hos fluctus erigit mentes promis- 
sione evangelica. Cum fide sustentat se animus et agnoscit miseri- 
cordiam, ibi sequitur dilectio. Necesse est igitur praecedere fidem, 
quae adcipit remissionem peccatorum. Et haec fdes non potest 
niti dignitate nostra, ideo quamvis sequitur dileclio tamen statuit 
nos non propter dilectionem, sed propter Christum iustos esse. 
. Vulgo dilectionem interpretantur de dilectione Dei et proximi, ideo 
respondi de dilectione Dei. Sed Paulus hic proprie de dilectione 
proximi loquitur, quam magis constat non mereri remissionem pec- 


catorum. - 
͵ 


Aliud. 


Remittite, et remittetur vobis, Ergo nostra condo- 
natione meremur et nobis iustificationem. Responsio plana est: 
Haec est concio poenitentiae, quales multae sunt in Prophetis, ut 
Esaiae 1: Desinite malefacere, et discite benefacere: Tunc abster- 
gentur peccata vestra etc. Prior pars praecipit de nostra poeni- 
tentia, altera continet promissionem. Nec dicit Christus: Remitte- 
tur vobis propter vestram condonationem, sed tantum praeeipit ut 
remittamus, deinde admonet de remissione, quae pendet aliunde, 
'non ex dignitate nostri operis. Qualis esset futura consternatio 
conscientiarum, si sentiendum esset, pendere divinam condonatio- 
nem ex puritate et dignitate nostrae condonationis erga eos cum 
quibus nobis fuit simultas? manent enim etiam in placatis animis 
cicatrices, ut ille inquit. Ideo necesse est quaeri aliam causam re- 
missionis. Tenenda est igitur Evangelü sententia de gratuita con- 
donatione. Tale est dictum!) apud Danielem 4. Pars est concio de 
poenitentia: Amato iusticiam et benefacito miseris iniuste oppres- 
sis. Ecclesiam defendito contra tyrannos: id enim volebat Daniel. 
Altera pars est promissio: Et erit sanatio delictorum tuorum. Poe- 
nitentiam existere necesse est, et tamen’condonatio est gratuita et 
fide adeipienda. Nam si promissio penderet ex condieione nostrae 
dignitatis, fieret irrita, ut Rom. 4 dicitur. 


Aliud. 


Dilectio est maxima virtutum, Ergo propter dilectio- 
nem iusti ‚reputamur. Nego consequentiam et manifesta ratio est, 
rectius enimsequeretur: Dilectio est maxima, Ergo cum eam?) minime 
praestemus, minime propter hanc virtutem iusti sumus. Si habe- 
remus virtutes quas lex Dei flagitat et sine peccato essemus, Tecte 
diceremur iusti propter dilectionem et ceteras virtutes., Sed quia 

natura humana procul abest a perfectione legis, non ardet di- 
lectione, ideo Evangelium proponit aliam iusticiam, docet nos noR 
propter nostras virtutes, sed propter aliud extra nos, scilicet me- 
diatorem filium Dei reputari iustos, sed ita si fide statuamus nos 
propter eum habere Deum propicium. Sumus igitur imputatione 
iusti, non propter nostras virtutes, etsi has quoque incoari in nobis 
oportet. Geterum si quis virtutum discrimen requirit: Fides 
adcipit in praesentia remissionem peccatorum. Spes est expectatio 
futuri eventus seu venturae liberationis. Fides est adsensus quo 
voluntas vult et adeipit promissum et adquiescit propter mediato- 
rem filium Dei. Et cum voluntas sic adquiescit, cor fit tranquillum 
et concipit consolationem ac laeticiam, quae est incoatio novae vi- 
tae. Hos motus sequuntur spes et dilectio. Quia fides statuit Deum 
nobis propicium esse, audet petere et expectare beneficia cetera. 
Et oritur dilectio, quia ἰδ agnoscimus Deum non esse ociosum 
ut ratio fingit, nec esse hostem qualem lex ostendebat, sed esse 
patrem, qui calamitatis nostrae magnitudine adlicitur et nos libe- 
rare cupit, qui iurat: Vivo ego, nolo mortem peccatoris etc. Hoc 
modo cum agnoscimus nos recipi in gratiam et exaudiri, vicissim 
nos ei subiicimus, et adcenditur quaedam reverentia seu deside- 
rium quoddam, quo anteferimus Deum ceteris rebus. Talis est 
dilectio in hac vita, non ardens ut debebat, sed imbecillis. 


Alıud. 


Öbiiciunt et nomen 'merceldis. Vita aeterna vocatur mer- 
ces, Ergo bona opera merentur vitam aeternam. Non quaeram 
argutas interpretationes vocabuli, fontes causae considerentur. 
Psalmus inquit: Non intres in iudicium cum servo tuo, quia non 
iustificabitur in conspectu tuo omnis vivens. Item: Delicta quis in- 
telligit? Quare non possumus statuere nos mereri nostris virtuti- 
bus vitam aeternam seu nostras virtutes esse precium vitae aeter- 
nae. Ac supra collegi multa testimonia, quae ostendunt manere in 
renatis peccatum, quae hic animo intuenda sunt. Et suam quisque 
conscientiam consulat, utrum malit donari vitam aeteroam propter 
Christum, an vero solvi pro meritis. Languescit studium 
recte faciendi, inquies, si gratis donari vita aeterna 
dicitur. Imo desperatio magis debilitat studium recte faciendi. 
Necesse est enim desperare eos, qui imaginantur pro meritis dari 
vitam aeternam. 

Id periculum et prudentiores patres viderunt. Ideo diserte 
dicunt Augustinus et Bernhardus: Gratis propter Christum dari 
vitam aeternam credenti. Sicut et Paulus inquit: Donum Dei est 
vita aeterna per Christum Iesum Dominum nostrum. Nec est in- 
. certum donum. Sed Deus praeecipit, ut credamus nos certo ad- 

cepturos esse vitam aeternam propter Christum, iuxta illud Ioan- 
nis 6: Haec est voluntas patris, ut omnis qui credit in filium ha- 
beat vitam aeternam. Non autem existit haec fides sine poenitentia, 
ac fides intuetur utranque vocem, videlicet: Vivo ego, nolo mortem 
peccatoris, sed ut convertatur et vivat. Quomodo? per filium, ut 
hic ait: Haec est voluntas patris, ut omnis qui credit in filium, ha- 
beat vitam aeternam. Quanquam autem adesse poenitentiam opor- 
tet, tamen non est adfingenda condicio dignitatis nostrae. Imo 
cum poenitentia pugnat fiducia meriti, sicut monet dietum: (Qui 
gloriatur in Domino glorietur. 

Cur igitur vocatur merces? Respondeo: Etiamsi donatur pro- 
pter Christum vita aeterna, tamen simul compensat labores et ae- 
rumnas nostras. Id ad vocabuli rationem satis est, sicut haereditas 
simul compensat officia haeredis, etiamsi propter aliam causam 
contingit. Sed est alia responsio simplicior ac verior. Phrases 
legis sunt: Reddet unicuique iuxta opera sua. Item: CGopiosa 
erit merces in coelis. Loquitur enim scriptura more legis de 
iusticia, quasi de nostra dignitate. Item de fide tanquam de 
nostra virtute ef dieit nostris virtutibus dari mercedem. At inte- 
rim ex Evangelio sciendum est nos esse iustos non nostra di- 
gnitate, sed imputatione: et fide adcipi beneficia Christi, non 
propter ipsius virtutis dignitatem, sed quia nititur alieno merito, 
seilicet Christi. Haec est expedita et vera responsio, et sine so- 
phistica. 


Dilutio scholasticarum objectionum'). 


Addam et scholasticas quasdam obiectiones, quae explicatae 
multum lucis addunt huic disputationi et interdum exercent argu- 
tos. Iusticia est obedientia erga totam legem: Bona 
opera sunt obedientia erga totam legem, Ergo bonis 
operibusiustificamur. Respondeo: Primum neganda est nıi- 
nor. Nam bona opera non sunt perfecta vbedientia erga legem, 
quia natura humana repugnat legi Dei. Deinde ad maiorem re- 
spondeo: Maior est vera de iusticia legis. Nam iusticia legis est 
obedientia erga totam legem. Sed quia hanc non praestamus, ideo 
Evangelium offert gratuitam imputationem iusticiae, sicut et Paulus 
admonet nos de verbo imputationis. Haec obiectio admodum utilis 
est, monstrat enim discrimen iusticiae legis et Evange- 
lii. Ostendit alibi aliter usurpari vocabulum iusticiae._ Id fefellit 
Sententiarios: qui cum in Aristotele legissent, iusticiam significare 
universalem obedientiam, somniarunt idem in Prophetis et Aposto- 

lis ubique significare!). Psalmus inquit: Iusticia (πᾶ exultabunt. . 
Hic non significat Aristotelicas virtutes, sed relative, iustieia tua id 
est imputatione iusticiae, qua tu nos per misericordiam reputas iu- 
stos, hoc est adceptos. Iusticia legis significat obedientiam, ut cum 
dieitur: Feci iudicium et iusticiam. Sed iusticia, de qua proprie 
concionatur Evangelium, significat relative imputationem iusticiae, 
hoc est adceptationem gratuitam ad vitam aeternam, etsi cum ea 
coniuncta est donatio Spiritus sancti. Ha et?) cum audis verbum iu- 
stificari, de Hebraica phrasi cogites, qua significat reputari seu 
pronunciari iustum seu absolvi adeusatum. Et iustus significat ad- 
ceptum Deo ad vitam aeternam. 2 Cor. 5: Eum qui non noverat 
peccatum pro nobis peccatum fecit, ut nos efficeremur iusticia Dei 
per ipsum, id est Christus factus est?) pro nobis reus, ut nos fiere- 
mus adcepti propter ipsum. Haec est simplex grammatica et vera 
vocum enarratio. In aliis locis aliter vocabulum usurpatur, alias fit 
mentio iusticiae legis, alias imputationis. Haec discrimina obser- 
vare necesse est. 


Alıud. 


Opera contra legem Dei sunt peccata, Ergo bona 
opera sunt iusticia. CGonsequentia valet ex natura contrario- 
rum. Quare sequitur et bonis operibus iustificari homines, cum 
sint iusticia. Respondeo: Valeret consequentia, si bona opera es- 
sent integra obedientia; sed quoniam procul absunt?) ab integra 
obedientia, facile intelligi potest argumentum non valere, quia non 
est vera contrarietas. Viciosa sunt integre viciosa. Boris operibus 
plurimum viciorum admixtum est, quibus et ipsa contaminantur. 
Pomponius Atticus est modestus, iustus erga cives, sed dubitat an 
Deus curet res humanas, est sine timore Dei. Horum interiorum 
viciorum magnitudo non cernitur. Ideo argumentum fallit non ad- 
monitos. Sed neganda est consequentia, quia non est vera contra- _ 
rietas. Idem respondeo ad sequens argumentum. 


-Aliud. 


Mala opera damnant, Ergo bona salvant. Nego 
consequentiam, et ratio est quia non est contrarietas. Mala sunt 
integre viciosa. Bonis plurimum mali admixtum est, ut etiamsi 
David habet bona opera, tamen habet multos viciosos impetus, 
habet dubitationes de Deo. Et haec caligo trahit secum magnum 
agmen viciorum, securitatem, fiduciam propriae sapientiae et iusti- 
ciae: nec timore nec dilectione Dei nec fide ardet pectus ut debe- 

bat. Scio quosdam fuisse, qui hoc argumento valde quassatam esse 
nostram sententiam praedicabant, sed quam sit inane et futile, 
lector mediocriter adtentus facile potest iudicare. 


Alıud. 


Peccatum est odium Dei, Igitur dilectio est iusti- 
cia. Memini Eccium magnos triumphos agere, cum hoc argumento 
conabatur ostendere non sola fide iustificari homines. Sed est fa- 
cilis responsio: Adsentior perfectam dilectionem esse iusticiam, 
quam lex postulat, sed ut supra!) dietum est non sumus iusti lege. 
Non enim potest existere dilectio, nisi prius fide reconciliati simus. 
Postea sequitur incoatio quaedam et tamen manet ingens infirmitas 
repugnans legi Dei, indignans et fremens adversus iudicium Dei, 
sicut Psalm. significat: Irascimini, nolite peccare etc. Ideo opus 
est alia iusticia, scilicet imputatione gratuita.. 


Aliud. 


Iusticiaestin voluntate?), Fides estinintellectu, 
Ergo fides non est iusticia. Respondeo: Maior est vera de 
iusticia legis, quae significat nostras virtutes et qualitates in volun- 
tate nostra. Sed cum de iusticia fidei concionatur Paulus, iusticia 
significat imputationem iusticiae. Docet enim homines reputari iu- 
stos, hoc est adceptos non propter propriam qualitatem, sed pro- 
pter aliud extra nos, scilicet propter mediatorem filium Dei per 
misericordiäam. Et tamen hanc misericordiam fide adeipi oportet. 
Et est fides non tantum noticia sed adsensus, ad quem etiam re- 
quiritur motus voluntatis®), ut norunt eruditi: qui est velle et ad- 
cipere promissionem et in ea adquiescere. Concipitur autem haec 
fides, cum adsentimur promissioni evangelicae, qua cum mens per- 
terrefacta se sustentat, Spiritus sanctus simul per verbum movet 
corda ad credendum. 


Alıud. 

Fide sumus iusti, Fides est opus, Ergo operibus 
sumus iusti. Ad maiorem responderi debet, qua recte intellecta 
poterit explicari et dilui argumentum. [-Fide sumus iusti, non quia 
est opus aut qualitas aut virtus in nobis, sed quatenus adprehendit 


misericordiam et nititur Christo®).] Et ut res fiat planior, trans- 
formanda est oratio in correlativam: Fide sumus iusti, id est per 

misericordiam propter Christum sumus iusti, sed tamen fide sta- 
tuendum est illam misericordiam ad nos pertinere. Minor est veta: 
Fides est opus, scilicet ut ceterae virtutes, dilectio, pacientia, ca- 
stitas. Et ut aliae virtutes sunt imperfectae, ita et fides est imbe- 
cillis: quare non sumus iusti propter ipsius virtutis dignitatem , sed 
quia misericordiam adprehendit. Necesse est enim aliquod esse ut 
ita dicam instrumentum, quo adprehendatur misericordia, necesse 
est intueriChristum et statuere quod nobis ignoscat. Respondeatur 
ergo ad minorem: Fides est opus, sed non sumus iusti propter 
ipsius operis dignitatem, sed quia adprehendit misericordiam. "Ideo 
non potest sequi, nos propter opera iustos esse. Potest et hoc eru- 
dite diei, plus esse in conclusione, quam in praemissis: [nam!) 
conclusio vult homines propter opera iustos esse. Id non sequitur 
ex his praemissis. ] 


Aliud. 


Gratia sumus iusti, Gratia est dilectio infusa 
animis, Ergo dilectione sumus iusti. Respondeo ad mi- 
norem:: Gratia praecipue significat relative favorem seu misericor- 
‘diam seu gratuitam adceptationem propter Christum. Tenenda est 
igitur apta vocabuli interpretatio. Ceterum cum hac adceptatione 
coniuncta est donatio Spiritus sancti. Sed qui sic enarrant, gratia 
sumus iusti, id est, propter virtutes infusas sumus iusti, hi fingunt 
interpretationem ex diametro pugnantem cum Paulo et prorsus 
tollentem e conspectu veras consolationes piarum mentium. Si 
in invocatione aspicere nos ipsos deberemus ac imaginari nos 
ita adcessuros ad Deum, cum satis ornati erimus his virtuti- 
bus, ita sperandum ?) esse vitam aeternam, cum videbimus in no- 
bis hanc novam mundiciem, fugerent animi et desperarent auxi- 
lium et salutem. Et quo magis expavescunt mentes, eo propius 
aspiciunt immundiciem et infirmitatem nostrae naturae. Paulus 
autem hanc ipsam öb causam, quia videmus nos ad Deum non posse 
adferre merita et dignitatem, proponit gratiam, id est gratuitam 
condonationem et adceptationem propter Christum. Etsi non ad- 
fers dignitatem ad Deum, tamen adcede fiducia mediatoris Christi, 
sicut inquit: Hunc habentes pontificem adcedamus ad thronum 
gratiae. 

Häs refutationes adieci, tum ut eruditis qui de proprietate 
sermonis disputant quantum possem satisfacerem: nam et nos vera 
ac recta dicere et vitare ἀκυρολογίας cupimus, tum ut instruerem 
discentes, ut maiori dexteritate cavillationes scholasticas diluere pos- ' 

sint. Ac prodesse haec exempla opto, primum ad perspicuitatem 
causae, deinde etiam ad acuendam discendi curam in studiosis. 
Nam hae refutationes ostendunt opus esse eruditione et quadam ex- 
ercitatione his, qui dextre tales controversias explicare conantur. 
Non putent se‘leve onus suscipere studiosi, qui doctrinae Christia- 
nae explicationem profiteri volent. Deum autem oro ut studia 
piorum gubernet nec sinat in Ecclesia extingui lucem Evangelii ac 
veram Christi noticiam. 


Caput 1. 


Paulus servus Iesu Christi , vocaltus Apostolus Θίς. 1). 
[Παῦλος δοῦλος Ἰησοῦ Χριστοῦ, κλητὸς ἀπόστολος, v. 1.] 


Epigrapha, quemadmodum fit in Epistolis, praefixa est, quo 
more in Ecclesia maxime opus est, ut certo sciri possit,.doctrinam 
divinitus adceptam esse, concionantem non de rebus vulgaribus, 
quas ratio iudicat, sed de voluntate Dei. Ita patres ut scirent unde 
doctrina tradita esset, nominatim dicebant, Deus Abraham, Deus 
Israäl, ut sciretur illud verbum, illos cultus amplectendos esse, 
quos Deus tradidit Abrahae etc. Autores inde usque ab initio co- 
gitandi sunt, per quos propagata est vera Dei noticia et promissio 
Evangelii, ne existimetur temere aut casu orta professio, sicut su- 
persticiones pleraeque in mundo vel casu ortae sunt vel excitatae 
a diabolo, ut veram religionem obscurarent. 

Est autem haec summa Epigraphes: Paulus Apostolus 
Romanis optat gratiam et pacem. Sed inserta est longius- 
cula descriptio. officii Pauli, item descriptio Evangelii. Ac neces- 
saria causa est, cur officii mentionem faciat, ut Ecclesia sciat do- 
ctrinae Pauli credendum esse tanquam voci Dei de coelo sonanti. 
ὕι igitur Moises praefatur: Locutus est Dominus Deus cunctos ser- 
mones hos etc., ut sciret populus proponi non humanam doctrinam, 
sed certo et expresse traditam a Deo: ita Paulus praefatur se esse 
Apostolum, non humano iudicio electum sed Christi voce,-ac Evan- 
gelium adferre divinitus traditum: et hanc sententiam, quam de 
lege, de promissionibus, de peccato, de gratia, de fide proponit, 
non esse humanum inventum, sed divinitus ipsi patefactam et com- 
mendatam, ut eam Ecclesiis tradat. Ideo non ociose toties hic et 

alibi repetit mentionem muneris sui, inculcat!) titulos.. Haec eo 
commemoranda sunt, ut legamus Paulum non ut Ambrosium aut 
Augustinum legimus, tantum ceu eruditum interpretem propheti- 
cae scripturae, sed ut certo adferentem coelestem doctrinam, cui 
necesse est adsentiri. Estque diligenter hoc loco discernenda apo- 
stolica vocatio ab Episcopi vocatione. 

Apostolus est immediate a Christo vocatus ad docendum Evan- 
gelium et habet certum testimonium suae doctrinae, quod sit di- 
vina, ac certum est eum habere Spiritum sanctum et in doctrina 
non errare, ac potest ubique in omnibus Ecclesiis docere. 

At?) Episcopus est vocatus per homines®) ad docendum Evan- 
gelium certo loco, et potest errare nec necesse est certum esse 
„wuod habeat Spiritum sanctum. Ex his descriptionibus multa iudi- 
cari possunt. Ut enim Prophetae in populo Israöl longe antecelle- 
bant sacerdotibus et multa agebant heroica, quae non concedebat 
lex ceteris sacerdotibus: ita Apostoli vocationem habent longe su- 
periorem ceteris Episcopis, legem abrogant, vocant gentes ad so- 
cietatem populi Dei, enarrant obscuros articulos de Messia, quod 
sit filius Dei, quod non fuerit habiturus regnum politicum. Ex- 
presse impertiunt remissionem peccatorum, quod sacerdotes Levi- 
tici nequaquam fecerant. Enarrant articulum de iusticia fidei, 
quem pauci in populo legis antea audierant. At Episcopi dictata 
ab Apostolis adcipere debent, non incoare novum aut aliud doctri- 
nae genus. Üt igitur Paulus admoneret omnes de autoritate suae 
doctrinae, facit mentionem suae vocationis, inquiens: Servus 

-Iesu Christi, vocatus Apostolus. Origenes hic inepte rhe- 
toricatur de liberatione a®) ceremoniis et de servitute Pauli, qua 
ceremoniis fuerat obnoxius ante conversionem. Hae declamationes 
non pertinent ad hunc locum. Paulus enim hic non de privata 
servitute loquitur sed de officio, vocat se servum, id est, ministrum 
gerentem officium pertinens ad regnum Christi. 


Voratus. 

[Κλητός.] 

Id ex Galatis melius intelligi potest, ubi addit se non ab ho- 
minibus neque per homines vocatum esse, sed per lesum Christum 
et Deum patrem. Id significat, cum hic se vocat non vulgarem 
concionatorem, sed κλητὸν ἀπόστολον. Et hae sententiae opponen- 
dae sunt hoc tempore Papistis, quorum tanta est impudentia, ut 
aperte ausint dicere non plus esse credendum Paulo, quam Ro- 
mano Pontifici aut Episcopis. Imaginantur Paulum esse Irum ali- 

quem aut erronem, qui sine autoritate vagatus et pertinaciter de 
religione rixatus sit. Nos autem audita Apostoli mentione cogite- 
mus prophetica autoritate eum concionari, et eius dicta tanquam vo- 
cem Dei de coelo sonantem adeipiamus. Hoc si cogitabimus, valde 
nos eius sententiae confirmabunt. 


Segregatus ad Evangelium Dei. 
[ἀφωρισμένος εἰς εὐαγγέλιον ϑεοῦ.] 


Nominat genus negocii, quod ei mandatum fuit, inquit se de- 
lectum esse ad propagandum Evangelium. Iam hoc loco meminisse 
lectorem vportet, plurimum interesse inter haec duo doctrinae ge- 
nera, inter legem et Evangelium. De eo discrimine et supra di- 
ctum est in praefatione, et infra dicendum erit capite tertio. Ipse 
etiam addit descriptionem Evangelii: Evangelium est promis- 
sio divinitus facta, tradita in scripturis sanctis, de 
filio Deilesu, nato ex semine David secundum car- 
nem, declarato autem filio Dei, potente per Spiritum 
sanctifieantem, resuscitato ex mortuis, qui est Mes- 
sias seu Rex, per quem fit liberatio a peccato eta 
morte aeterna. 

Haec definitio fiet illustrior, si antithesis legis et Evangelü in- 
stituatur. Lex est doctrina praecipiens quales esse nos et quid 
agere oporteat,. ‚requirens’ perfectam obedientiam, non promittens - 
gratis remissionem peccatorum, non liberans nos a peccato et a 
morte, sed potius armans peccatum, cum nos’ adcusat et terroribus 
letalibus opprimit. At Evangelium est promissio, quae pollicetur 
nobis remissionem peccatorum gratis et liberationem a‘) peccato 
et a morte per filium Dei, natum ex’ posteritate David iuxta pro- 
missiones ac divina potentia nos sanctificantem et vivificantem ἢ 
vita aeterna. Haec membra copiosius infra declarabuntur. . 

Ideo aufem Paulus initio statim proposuit definitionem, ut 
sciremus quid professus sit et diligenter discerneremus legem ab 
Evangelio, quasi dicat: Paulus divinitus vocatus ad docendum 
Evangelium de Christo, non ad docendam?) legem aut philosophiam. 


Quod ante promiserat‘) per Prophetas in scripturis sanclis etc. 
[Ὃ προεπηγγείλατο διὰ τῶν προφητῶν αὐτοῦ ἐν γραφαῖς ἁγίαις, v. 2.] 


Ideo inserit, ut tacite?) obiectioni occurrat. Cum novum ge- 
nus doctrinae profiteretur, haud dubie obstrepebant Pharisaei. 

1) a peccato 4. 3. W. peccato α 2) οὐ vivificantem 
A. B. W. — C. omitt. 3) docendam A. 3. W. docendum C. 
4) quod ante promiserat 3. — A. C. W. omitt. 5) tacite A. B. 
tacitae 0, W. 


IN EPIST. PAULI AD ΒΟΜΑΝΟΙ͂. CAP, IL 55 


Cum semper ab initio mundi aliqua fuerit Ecclesia Dei, necesse est 
eam tenuisse doctrinam necessariam ad salutem. (Quaerebant igi- 
tur Pharisaei, an et Apostolorum!) doctrinam tenuerint. Si nen 
tenuerint?), clamitant Pharisaei novam et commenticiam esse. Re- 
spondet Paulus: Imo unum et idem Evangelium est de Messia, quod 
Patribus promissum et Prophetis monstratum et nunc exhibitum 
est. Non adferimus doctrinam ignotam Patribus et Prophetis, sed 
a vobis®) obrutam per humanas opiniones de iusticia legis, de re- 
gno politico Messiae. Vos execramini hoc genus doctrinae tanquam 
novum et commenticium, quia non intelligitis de qua liberatione 
Patres et Prophetae concionati sint. Fingitis vos?) esse iustos?) 
lege, Messiam venturum esse, ut occupet mundi imperium, vobis 
det provincias regendas, ut opibus et voluptatibus adfluatis: Haec 
est liberatio, quam vos temulenti somniatis. At illi expectabant 
Messiam, qui divina potentia aboleat peccatum et mortem, qui de- 
struat regnum diaboli: id volebat promissio, in qua promittitur se- 
men quod conterat®) caput serpentis. Eodem mödo nunc nobis 
opponunt Papistae Ecclesiam : Vociferantur nos adferre genus do- 
ctrinae ignotum Ecclesiae. Nos reclamamus et testamur fulsisse 
doctrinam nostram in Ecclesia Patrum, Prophetarum, Apostolorum, 
ac deinceps apud pios. Adlegamus Ecclesiae testimonia, videlicet 
Prophetarum, Apostolorum et aliorum piorum. Nullum enim. 
genus doctrinae recipi debet, quod verae Ecclesiae 
Christi semper ignotum fuit. Sed multis iam saeculis ob- 
scurata fuit verae Ecclesiae sententia?’). Nam pontifices, sacrificuli, 
monachi sparserunt in Ecclesia falsas et pharisaicas opiniones 
de iusticia operum, excogitaverunt 29elodgnoxelas?), cumulave- 
runt ethnicas supersticiones, invocationem mortuorum, idole- 
maniam manifestam,, et horribili impietate profanaverunt coenam 
Domini. 

Haec partim supersticione, partim quaestus partim munien- 
dae tyrannidis causa excogitata sunt. Hic coetus impiorum ponti- 
ficum et monachorum non est Ecclesia Christi, quare iniuste hunc 
honestissimum titulum sibi adrogant et?) suam autoritatem com- 
menticiam, non verae Ecclesiae autoritatem nobis opponunt. Mo- 
net igitur Paulus hoc loco, ne sine testimoniüs scripturae divinae 
dogmata recipiantur, monet etiam ut verae Ecclesiae sententias 
requiramus et veram Ecclesiam a falsa discernamus. 


1) an et Apostolorum A. 8. an Apostolorum C. W. 2) te- 
nuerint 4. 3. tenuerunt Ὁ. W. 8) vobis 0. W. nobis 4. 8. 
4) vosC. W. n0os8.A.B. 5) iustos.A.B. W. iustusC. 6)con- 
terat A. 8. conteret C. W. 7) sententia A. 3. W. sei- 
tentiae ll. 8) ἐθϑελοθρησκεέας 6. W. ἐθελητρησκείας 4. 8. 
9) οἱ 4.3. cumC.W. 

De flio suo. 
[Περὶ τοῦ υἷοῦ αὐτοῦ, v. 3.] 


Opponit et hanc particulam vulgaribus Iudaeorum persuasio- 
nibus. [υἀδοὶ expectabant Messiam, qui non esset natura filius 
Dei, sed tantum homo ceteris Prophetis similis, hoc est, antecellens 
vulgus sapientia, iusticia et felicitate in rebus gerendis, ut facile 
orbis imperium occuparet. At Patres et Prophetae norant Messiam 
esse filium Dei, tunc quoque ipsos gubernantem et iuvantem. lacob 
inquit: Angelus qui eripuit me ex omnibus malis, benedicat his 
pueris, ubi significat se loqui de liberatore, quem norat promissum 
esse. Nam huius proprium munus est liberare ex omnibus malis. 
Ac viderunt eum Jacob, Moises et Daniel. Ideo loannes, ut testetur 
Messiam esse filium Dei et semper adfuisse patribus, inquit: In 
principio erat verbum, omnia per ipsum facta sunt etc. Significans 
omnes gloriosas victorias Noae, Abrahae, Ioseph, Moisi, Samuelis, 
Davidis, Esaiae, leremiae partas esse hec duce et propugnatore no- 
stro adversus diabolum. Quare et hoc loco Paulus de duabus naturis 
in Messia concionatur: vocat filium Dei, ut Iudaeorum errorem 
taxet, sicut et Christus ipse taxavit loan. 5 et saepe alias. Loqui- 
tur autem Paulus de persona et apte tribuit personae adpellatio- 
nem filii Dei. Non enim tantum divinae naturae tribuenda est 
haec adpellatio, sed personae Christi. Hunc autem testatur con- 
stare duabus naturis, ait hunc filium secundum carnem natum esse 
ex semine Davidis?!): Adfirmat igitur in Christo esse humananı na- 
turam. Et hic locus refutat Manichaeos et plerosque alios, qui hu- 
manam naturam Christo detraxerunt aut negarunt adceptam esse 
ex sanguine matris virginis. Deinde concionatur de divina natura, 
cum ait: Qui?) declaratus est esse?) filius Dei, potens 
per Spiritum sanctificantem ex resurrectione mor- 
tuorum. 


Singularis est emphasis in voce ὁρισϑέντος, quam enarrant 
Graeci per vocabulum ἀποδειχϑέντος. Estque sententia, certo agni- 
tum esse hunc filium Dei per haec testimonia, quod resurrexit a 
mortuis, quod potentiam suam immensam multis miraculis osten- 
dit, ut cum Lazarum resuseitavit, quod iam dat Spiritum sanctum 
Ecclesiae, qui et mentes confirmät adversus diabolum, et multa in- 
gentia miracula edit; nam et Paulus resuscitavit mortuum audito- 
rem, et omnia tunc plena erant miraculorum, quae fiebant ab Apo- 
stolis, petentibus ea munera a filio Dei. Loquitur ergo Paulus de 


1) Davidis 4.B. David 0C.W. 2) qui B.C.W. quis A. 
3) esse A. C. W. — B.omitt. “ 

᾿ testimonio erga nos: nam propter haec testimonia pronunciatur 
certo καὶ ὁρέξεται hic Iesus esse filius!) Dei natura, cum potentiam 
habeat divinam et immensam. Hoc significat verbum ὁρίξεσϑαι, 
certo pronunciari. Opponit autem haec omnia Iudaicis opinionibus, 
qui expectabant Messiam praestantem quidem virum, sed tantum 
humanam naturam habentem, florentem victoriis heroieis, daturum 
opes, non novam naturam et aeternam vitam. At Paulus inquit, 
hunc Messiam esse potentem et dare Spiritum sanctificantem, per 
quem in credentibus incoatur nova lux, iusticia et vita aeterna et 
vincitur diabolus. Haec, inquit, est vera liberatio, quam patres οἱ 
intellexerunt et experti sunt in exerecitiüs fidei, luctantes cum dia- 
bolo, cum morte, in variis periculis: ac longe maior est liberatione, 
quam vos expectatis?), qui Messiam arbitramini partiturum esse 
provincias, sicut Alexander distribuit regna suis commilitonibus?), 
Hos errores reprehendit Paulus hac quanquam brevi descriptione. 
Cum autem nominat hunc Christum, animo intueamur omnes ve- 
teres promissiones in Prophetiis, ut videamus eas vere cum hac 
Evangelii concione congruere et ut cogitatione beneficiorum Chri- 
sti adcendamus fidem in nobis eumque invocemus. Nisi enim fides 
exerceatur in invocatione, non potest regnum et praesentia Christi 
intelligi. 

Longum esset has tantas res explicare, ut earum magnitudo 
postulat. Cum autem modus quidam esse commentariorum debeat, 
non immorabor prolixius huic Epigraphae ἢ), praesertim cum eae- 
dem res saepe recurrant. Et pius lector admonitus de consilio au- 
toris ac de summa sententiae, adsidua meditatione magnitudi- 
nem rerum contemplabitur et discet quomodo haec Christi noti- 
cia lucere debeat in vita, in invocatione, in periculis, in omni 
actione, ut sit nobis quoque filius Dei potens, liberator a peccato, 
a morte et a diabolo: ut sit nobis pontifex pro nobis interpellans 
apud Deum, sit dux noster, qui in calamitatibus nostris adiuvet nos, 
sicut pollicetur infirmis auxilium, inquiens: Venite ad me omnes 
qui laboratis et onerati estis, et ego reficiam vos. 


Adolescentes syntaxin verborum diligenter observent, qua 
animadversa multum lucis adcedit sententiae. Paulus Aposto- 
lus vocatusad docendum Evangelium delesu Christo, 
qui natus est ex posteritate David secundum carnem 
et declaratusestesse filius Deiper resurrectionem et 
dato Spiritu sancto, optat Romanis salutem. 


1) filius A. 6. Ἦν. 'filium 2. 2) expectatisB.C.W. ex- 
pectetis A. 3) commilitonibus A. C. W. commilitoribus 2. 
4) Epigraphae 8. Ο. W. Epigraphiae A. 

Per quem adcepimus graliam!) etc. 
[Aı? οὗ ἐλάβομεν χάριν, v. 5.] ! 

Etsi supra se nominat?) Apostolum ac?) dieit se segregatum seu 
delectum esse ad munus docendi Evangelii, tamen non dixerat no- 
ıninatim se a Christo vocatum esse. (Juare hic nominatim hoc adii- 
cit: Per quem adcepimusgratiam, id est reconciliationem 
cum Deo, et munus Apostoli ad obedientiam fidei, id 
est, ut obediatur fidei seu Evangelio concionanti de fide, apud 
omnes gentes. Id adiicit, ut obiter testetur et gentes vocandas 
esse ad Evangelium. Porro dixi supra adlegari®) autoritatem man- 
dati muneris, ut sciamus necessario credendum esse huic concioni 
Pauli. Sic legas Paulum, ut existimes te non humanam disputatio- 
nem legere, sed ipsum audire Deum tecum loquentem. 


Gratia vobis et pax. “ 
[Χάρις ὑμῖν καὶ εἰρήνη, v. 17. 


Primum optat eis gratiam, id est, reconciliationem et dona- 
tionem Spiritus sancti. Deinde pacem, id est, cetera bona quibus 
opus est. Nam vocabulum Pacis generaliter significat Hebraica 
consuetudine res secundas et laetas. Est autem opus etiam Eccle- 
siae multis donis, doctrinae puritate, virtutum augmento, concor- 
dia, constantia, vietu, hospitio. Haec omnia complectitur vocabu® 
lum pacis. Coniungit autem Deum patrem et Dominum le- 
sum Christum. Primum, ut moneat, nobis gratiam et cetera 
donari a Deo propter filium mediatorem. Deinde, ut sciamus quo- 
modo haec certo nobis contingant, scilicet si propter filium peta- 
mus. Tertio significat Christum natura Deum esse, pari potentia 
cum patre regnantem, adiuvantem nos divina potentia, sicut pro- 
mittitur in Psalm.: Adlevat Dominus omnes qui corruunt, et erigit 
omnes elisos. 


Exordiıum. 


-  Membra orationis diligenter discernenda sunt, aliud enim aliis 
locis agitur. Hic praeparat animos lectorum, ut fit in exordüs: 
nondum disputat, nondum versatur in arce causae. Sed rhetorica 
quaedam praeponit), gratulatur illis cognitionem Evangelii, signi- 


ficat suam erga illos benevolentiam, ait se cupere illorum stu- 


1) gratiam 3. — A.C. W. omitt. 2) se nominat 3. cum 
se nominat A. C. WW. 3) ac dieit A. B. — C. W. omitt. ac. 
4) adlegari A4.B.W. adligari C. 5) praeponit A. B. pro- 
ponit ©. W. 

dium adiuvare. Deinde subiicit αἰτιολογίας sumtas ἃ functione 
Apostoli. 

Eruditi norunt talem cominemorationem 1) nostrae voluntatis 
in exordiis usitatam esse, nec difficile est partes exordii ad vulga- 
ria praecepta conferre. Quatuor membris constat, gratulor vo- 
bis cognitionem Evangelii et opto ut ea cognitio in 
vobis crescat. Deinde sequitur exordii propositio: Cupio vos 
coram docere. Gui adtexit statim adversativam: sed hacte- 
nus detinuerunt me harum regionum Ecclesiae, ut 
ad vos proficisci non potuerim. Tertio sequitur ratio pro- 
positionis, cur illos coram docere cupiat: Quia, inquit, debeo 
iuvare Evangelii studia apud omnes, eruditos etin- 
eruditos, Haec omnia pertinent ad locos conciliandae benevo- 
lentiae. 

Altera αἰτεολογία reddit lectorem adtentum, a dignitate Evan- 
gelii sumta: Non pudet me Evangelii Hanc vocem opponit 
impiorum omnium iudiciis. Nam Epicurei in mundo, quorum est 
ingens multitudo, contemnunt Evangelium et arbitrantur commen- 
ticium et stultum'po@äma barbarorum hominum esse. Plerique gu- 
bernatores Reipublicae etiam cerudeliter oderunt hoc doctrinae ge- 
nus, quo existimant turbari civitatum et imperiorum?) tranquillita- 
tem, cupiunt extinguere tanquam facem seditionum et discordiarum 
civilium. Praeter hos hypocritae fascinati supersticionibus, ut tunc 
Iudaei et hoc tempore Monachi et horum similes, multo acerbius 
oderunt Evangelium quam alii, quia iudicant esse contumeliosum 
adversus Deum, cum vituperat supersticiosos cultus, quos isti tan- 
quam summam pietatem et religiones angelorum admirantur. 

Et hos furores in impiis diabolus immani odio Christi ardens 
auget et confirmat, intentus?) in occasiones, quibus irritare impel- 
lere et adcendere animos singulorum potest. Hos enim habet ca- 
ptivos et incitat obiiciens varias occasiones, sicut in idolomania et 
aliis horrendis lapsibus conspicitur diaboli potentia. Lucianus nar- 
rat quendam furenter amasse statuam Veneris et solitum complecti . 
lacrimantem et deosculari. Ac possent multa narrari ex historiis 
horrenda auditu, quae cum aliena sint a communi consuetudine 
naturae, satis adparet proprie a diabolo orta esse. Quae cum legi- 
mus, cogitemus diabolum non habere ociosam tyrannidem, sed 
horribiliter impellit ἱπιρίοὐ ad nefaria scelera. Quare nihil mire- 
mur eum posse adcendere odia et saeviciam in hypocritis et ty- 
rannis. 

Videbant- Pharisaei aboleri ceremonias legis et traditiones 


l)commemorationemC.W. commorationem A.B. 2) im- 
periorum A. 3. W. impiorum (Ὁ. 3) intentus A. 8. in- 
tuens C. W. 

suas. Fremebant igitur et querebantur!) Deum contumelia adfici, 
prohiberi opera Deum placantia, concedi licentiam peccandi. 
Deinde videbant abolita lege mutari Rempublicam suam, confundi 
discrimen sacerdotum et populi, tolli et?) Reipublicae praecipuum 
decus, videlicet ἀξίωμα ἱερατεκόν. Talis mutatio ingentem dolorem 
adfert sapientibus. Has flammas odii augebat diabolus, incendebat 
Principes ad crudelitatem, ad interficiendos Apostolos. 

Ita et hoc tempore superbissime deridemur ab Epicureis, 
quod Evangelium non esse commenticium sentimus, quod serio 
sentimus ei obtemperandum esse.. Reges et Principes fremunt tur- 
bari tranquillitatem civitatum dissimilitudine doctrinae. Pontifices 
nolunt reprehendi idolatriam, ne autoritas eorum labefiat, Monachi 
metuunt quaestui: pauci supersticione fascinati contendunt prohi- 
beri bona opera. Ex tot causis existit immanitas odiorum contra 
Evangelium: sed nos contra ingenti animo statuamus non esse abii- 
ciendam Evangelii professionem. Non pudeat?) nos huius doctri- 
nae. 'Non est enim inanis fabula, non est bärbarica supersticio, sed 
est sententia Dei patefacta divinitus, qua vult hominibus impertire 
- salutem aeternam. . . , 

Est Deus conditor omnium rerum ac generis humani, is non 
voluit prorsus perire genus humanum, quod condiderat ut in eo 
luceret Dei noticia. Quare se ab initio certis testimoniis patefecit 
patribus eisque Evangelium tradidit. Nec alia est usquam doctrina 
de hac voluntate Dei, certa autoritate adcepta aut confirmata veris 
testimoniis coelestibus, nisi haec Evangelii doctrina. Quare non 
aspernemur eam, sed ei obtemperemus ac sciamus Deum vere 
praestare quae [hic]*) pollicetur. Infigamus ergo animis hot di- 
ctum Pauli: Non pudet me Ev angelii, ut nos adversus iudicia 
impiorum erigat. 

Etsi autem in exordio nondum disputat Paulus, tamen haec 
ἠϑικὰ continent quinque utiles locos. Primus est de cultu spi- 
rituali. Ait se servire Deo in spiritu per munus con- 
cionandi. Hic docet praecipuum cultum esse docere et discere 
Evangelium, quod meminisse studiosi et pii debent, ut hos cultus 
maiore°) cura Deo praestent. 

Secundus est de mutua confirmatione. Paulus cupit 
illos docere et'confirmare ac vicissim ab eis excitari. 
De hac mutua confirmatione inquit Christus ad Petrum: Et tu con- 
versus confirma fratres tuos. Prodest piis audire piorum et peri- 
torum testimonia de doctrina. 


“πὸ 


1) querebantur 8. W. quaerebantur 4. 6. 2) et Rei- 
publicae A. B. ex Republica C. W. 3) pudeat A. 3. W. 
pudet C. ν᾽ quae hie pollicetur 0. W. --- A.B.hic omitt. 
5) maiore A.C.W. maiori 2. 

Tertius de apostolico officio. Debitor, inquit, sum 
sapientibusetinsipientibus. Gloriosa profecto vox videtur. 
Audet Apostolus profiteri se etiam sapientes posse docere. Qualis 
haec adrogantia visa est proceribus Romanis, erronem Iudaeum 
polliceri se etiam sapientum magistrum esse! Plerunque excellen- 
tes ingeniis et doctrina, praesertim si adcedat persuasio sanctitatis 
de sese, nimium se ipsi admirantur ac sibi divinos honores tribui 
postulant, quales vidi aliquos. Tales ex alto despieiunt Paulum ac 
derident hanc vocem, qua se magistrum') esse sapientum dicit. 
Sed nos meminerimus Apostolum esse, qui adfert non humanam 
doctrinam sed coelestem: ut Elias, Elisaeus, Esaias erant Regum et 
Pontificum doctores et gubernatores, sic audiamus et Paulum, nec 
pudeat sapientes a Dep discere, cum toties experiamur humanam 
sapientiam turpiter hallucinari ac procul deerrare, ut omnes sa- 
pientes questi?) sunt. Et Deus inquit: Perdam sapientiam sapien- 
tum, ut profecto omnium temporum historiae ostendunt et quoti- 
diana vita testatur. 

Pertinet autem ad Apostoli officium utrosque docere, sapien- 
tes et insipientes, adtemperare se etiam ad imbecillium captum de- 
bet, sicut Paulus inquit 1 Cor. 3: Ut carnalibus, ut infantibus in 
Christo concionatus sum, lacte vos potavi. Ita doctores et guber- 
natores Ecclesiarum proponant utilia et se ad discentium captum 
adtemperent. Imperiti et rudes, cum non audiunt diserte explicata, 
interdum falsas persuasiones concipiunt, ut saepe animadverti. 
lam ad imaginem Pauli conferantur Pontifices et Monachi. Paulus 
ait se debitorem esse ut doceat, est obligatus?) mandato Dei 
ad hoc munus. At Pontifices ne volunt quidem docere, sed tantum 
'tyrannico more dominationem tueri. CGonfirmaverunt idolatriam 
in Ecclesia ortam a diabolo, videlicet profanationem coenae Do- 
mini, invocationem divorum, Monachatum et similia: confirmave- 
runt libidines nefaria lege de coelibatu. Nunc admoniti mordicus 
retinent teterrimos errores et turpitudinem, ac ne quidem prae- 
texunt doctrinam, fatentur se errare, sed aiunt opes potentiam au- 
toritatem propugnandam esse. Ideo tantum crudelitate supplicio- 
rum defendunt sua scelera, ut Nabugdonosor iussit in fornacem 
adcensam iniici omnes qui nollent adorare statuam. Summa dissi- 
militudo est inter Apostolum et tyrannum, ut inter pios angelos et 
diabolos. Nam et boni doctores vocantur angeli Dei apud Mala- 
chiam, et tyrannus est vere organum diaboli in mundo. Ideo haec 
verba Pauli diligenter expendamus, quae quidem testantur Ponti- 
fices adversantes Evangelio non esse habendos pro Episcopis ac 


1) magistrum A. 8. Ἐν. magistratum Ὁ, 2) questi A. 
B. W. qusesti CC. 3) est obligatus A. C. W. est igitur 
obligatus 2. 

successoribus Apostolorum, sed vilandos tarkquam tyrannos eiectos 
extra veram Ecclesiam. Episcopus est debiter conscientiae sub- . 
diti, quare non debet ei legem imponere, qualis est lex de coeli- 
batu, cui sine sceleribus et offensione Dei obtemperare non potest. 
Deinde satellites tyrannorum, scriptores et Monachi quid!) docent? 
Sapientibus proponunt pueriles traditiones de vestitu, de cibis, de 
pompis ceremoniarum. Has ornant et pingere iam eloquentia in- 
cipiunt: sicut nunc quidam?) allegorias gestuum comminiscuntur, 
ad in templis excusandam supersticionem°). Haec doctrina quid 
condueit sapientibus? qua‘) revocantur ad puerilem diseiplinam et 
πτωχὰ στοιχεῖα κόσμου, cum audire deberent doctrinam ignotam 
rationi de interioribus viciis, de dubitatione, de diffidentia, ‚ de se- 
curitate, de admiratione nostrae sapientiae et iusticiae, de infirmi- 
tate quaerente praesidia humana contra mandata Dei. Sicut reges 
Iuda confugiebant iam ad Assyrios iam ad Aegyptios, cum Deo dif- 
fiderent. Rursus erigendi erant veris consolationibus spiritualibus, 
ne succumbant, cum fefellerunt eos humana consilia aut humani 
errores. Haec est sapientum doctrina, in qua erescit agnitio Dei. 
Quomodo erudiunt insipientes? Duo genera doctrinae regnant 
apud adversarios: Labyrinthi quaestionum in Longobardum, quos 
ne ipsi quidem professores intelligunt: et excerptae summae ex 
Iure canonico, quae colligunt peccata contra traditiones humanas. 
Utraque res est infimita, plena errorum et perplexitatis. Quare 
multi boni viri ante haec tempora optaverunt emendationem do- 
ctrinae ecclesiasticae. Quid quod multa sunt idolatrica’), quam 
sunt futiles disputationes in quarto sententiarum: An mus rodens 
panem®) Sacramenti rodat corpus Domini? Horresco referens. 
lbi illud erat monendum: Sacramenta actiones esse nec spectacula 
aliena ab instituto usu Sacramenta esse. Possem multa exempla 
recitare futilium quaestionum, sed libri sunt in promtu, qui satis 
ostendunt opus fuisse doctrinae emendatione. Notus est Ovidü 
versiculus: 


Quodque parum novit, nemo docere potest. 


Sit igitur prima cura docentis Evangelium, recte ut ipse teneat”) 
summam doctrinae Christianae, ex qua deinde poterit eligere utilia 
ad utrosque docendos, ad erudiendos rudiores et ad3) admonendos 

ac corrigendos sapientes, sicut Paulus corrigebat Petrum, Esaias 
Ezechiam etc. 

Quartus locus consolatio est: confirmat enim nos 8110 
exemplo, inquiens: Non pudet me Evangelii, ne deterreamur 
ab Evangelio iudiciis mundi. Etiamsi Epicurei derident nos tan- 
quam amentes, proptera quod Evangelium sentimus non esse ina- 
nem fabulam: etiamsi tyranni et hypocritae delere nomen Christi 
ingenti acerbitate suppliciorum conantur, tamen non sinamus nos 
abstrahi ab hoc genere doctrinae, et hanc professionem nobis glo- 
riosam esse coram Deo, filio eius, piis angelis et Ecclesia universa 
statuamus'). Haec iudicia respiciamus et sciamfus nobis per hanc 
doctrinam vere exhiberi promissa beneficia, scilicet ‚reconciliatio- 
nem et vitam aeternam. 

Quintus locus est insigne et memorabile dictum de mini- 
sterio verbi, quod videlicet dentur remissio peccatorum, Spiri- 
tus sanctus et incoatio vilae aeternae per vocem Evangeli auditam, 
lectam seu cogitatam. Cum voce Evangelii sustentantur animi in 
pavoribus, Spiritus sanctus simul est efficax, ut infra dicitur: Fides 
ex auditu est. Idem hic sentit, inquiens: Evangelium est po- 
tentia Dei ad salutem omni credenti, id est, est instru- 
mentum per quod Deus est efficax, dat Spiritum sanctum, non ut 
fingunt Pharisaei ex opere operato, sine cogitatione mentis, sed 
Deus iubet fide adcipi Evangelium. Et cum adcipit mens, luctatur 
cum pavoribus et diffidentia. Ideo ad Galat. dicitur: Ut promissio- 
nem spiritus adcipiamus per fidem. Addit autem summam 
Evangelii, quae est propositio totius disputationis, quae sequi- 
tur: Justicia Dei in eo revelatur ex fidein fidem. Haec 
est summa omnium beneficiorum Christi. Nam reconciliatis Deus 
adest, donat eos nova luce et aeterna vita, exaudit et defendit eos 
in omnibus calamitatibus. Quare cum nominat iusticiam Dei, 
complexus est omnia beneficia Christi. 

Porro genus sermonis observetur: Tusticia Dei, id est, 
adceptatio divina, qua nos Deus recipit et adprobat, haec p atefitin 
Evangelio. Estque antithesis observanda, quasi dicat: Antea le- 
gem habetis, in qua patefit iusticia legis, sed propter legem non- 
dum habebatis iusticiam Dei, id est, non eratis adcepti Deo. At 
in Evangelio patefit iusticia Dei, hoc est, adceptatio, qua 
nunc Deus nobis?) certo propicius est, remittit peccata et reputat 
nos?) iustos. Ideo sequitur: Patefit ex fide in fidem‘). Id 
quoque opponitur iusticiae legis, quasi dicat: Lex docebat esse iu- 
sticiam satisfacere legi: At nunc patefit iusticia ex fide, id est, 

iusticia per misericordiam Imputata.. Nam cum vocabulum fidei 
legimus, statim veniat in mentem correlativum, scilicet misericor- 
dia promissa. Sermo Paulinus redolet phrasin Hebraicam: aliter 
enim loquitur Cicero, cum ait de Caesare: Dextram tuam fide 
praestantem. Quare phrasis in Paulo observanda est, ubi fides 
significat fiduciam misericordiae propter Christum promissae. 
Quare cum!) nominat iusticiam fidei, intelligit iusticiam quae im- 
putatur per misericordiam. Et hanc opponit iusticiae legis, quae 
esse debebat?) perfecta obedientia iuxta legem. Hanc autem cum 
nemo praestare possit, cum haec misera natura hominum sit ca- 
ptiva peccati, patefit in Evangelio nova iusticia, scilicet iusticia im- 
putata per misericordiam. Sed tamen hanc fide, hoc est agnitione 
et fiducia Christi adcipi oportet, ut inquit Esaias: Noticia Christi 
iustificabit multos, quasi dieat: Gum lege homines non sint iusti 
seu adcepti Deo, sed habeant peccata, Deus vult eis ita remittere 
peccata et esse propicius, si agnoverint eum haec beneficia velle 
impertire propter filium, qui est victima et placator. Haec est sim- 
plex et nativa enarratio. 


‚Ait autem: Ex fide in fidem, id est, ex imperfecta fide in 
perfectiorem. Patefit quidem misericordia, sed non omnibus con- 
tingit, quia Deus vult eam fide adeipi: sed cum multi nolint adci- 
pere et aspernentur hane ineffabilem bonitatem, pereunt. Nec 
fides est ociosa noticia, sed crescere eam in adsidua lucta, in invo- 
catione, in omnibus negociis et periculis oportet. Semper luceat 
in cordibus, quod Deus propter filium mediatorem nobis sit pro- 
picius, [sit]?) opitulaturus. Et hac fide invocemus eum et petamus 
omnium negociorum et periculorum gubernationem. Ita crescunt 
in cordibus piorum fides et vera agnitio Dei. (uod autem vera sit 
sententia, quam proposuit®), videlicet fide homines iustos esse, 
mox addit testimonium, ut auditor sciat Paulinas conciones vere 
congruere cum propheticis et renovare Apostolos Prophetarum do- 
ctrinam. 


Justus ex fide vivet°). 
[Ὁ δὲ δίκαιος ἐκ πίστεως ξήσεται, v. 17.] 


Perspicua est antithesis in Galat: ubi inquit: Quod autem lege 
nemo iustificetur manifestum est, quia iustus ex fide vivet. Lex 
autem non est ex fide, sed qui fecerit ea vivet in 115. Hic mani- 
feste definit iusticiam legis esse facere legem, hoc est, praestare 
perfectam obedientiam legi. At nemo hanc praestat, ideo proponitur 

alia iusticia, scilicet iusticia per misericordiam imputata credenti, 
confugienti ad misericordiam. Cum igitur Propheta inquit: Tustus 
ex fide vivet, docet ita nos demum!) iustos esse, non cum legem 
intuemur, non cum virtutes nostras et facta proponimus Deo: sed 
cum fide, id est fiducia misericordiae statuimus nobis Deum pro- 
picium esse, nos exaudire, velle servare, et expectamus salutem 
propter promissum liberatorem?). Haec est?) sententia dicti pro- 
phetici. Observabis autem fidei duas laudes ingentes tribui, quod 
videlicet fide et iustificemur et vivificemur. Deus enim ideo filium 
suum pro nobis dedit, ideo nobis fit propicius, ne pereamus, sicut 
inquit iurans: Vivo, nolo mortem peccatoris, sed ut convertatur et 
vivat. Cum mens perterrefacta fide statuit remitti sibi*) peccata, 
simul liberatur a pavoribus et concipit veram consolationem, quae 
est incoatio in nobis vitae aeternae, sicut Christus inquit: Haec est 
vita aeterna, ut agnoscant te Deum verum et quem misisti Iesum 
esse Chrisum. (Quare sciamus simul cum remissione peccatorum et 
reconciliatione coniunctam esse donationem Spiritus sancti, scia- 
mus regnum Christi im Ecclesia, hoc est iustis, non esse ociosum, 
sed vere adesse nobis filium Dei, vere destruere opera diaboli, pro- 
pugnare, adiuvare et servare credentes. Haec omnia complectitur 
.vox Prophetae, cum promittit vitam, id est laeticiam, victoriam, 
aeternam salutem credenti. 

Sed sycophantae quidam calumniantur gnomas a Paulo citatas, 
dicunt male detortas esse ad Paulinam causam. Hoc inquiunt age- 
bat Paulus, homines reconciliari Deo per fidem in Christum: at 
Propheta non dixit in eo loco de Christo. Item cum alibi citat di- 
ctum de fideAbrahae: Abraham credit se habiturum posteros ex se 
propagatos. (uid haec fides, inquiunt, ad Pauli causam pertinet? 
Respondeo: Tenenda est regula, quod etiam cum fides 
versatur circa corporalia obiecta seubeneficia, tamen 
semperexpectationemcorporalisbeneficiiincredente 
praecedit fides, quae est fiducia misericordiae et ad- 
cipitremissionem peccatorum. lacob expectat defensionem 
“contra hostes, David expectat victoriam, sed ideo expectant, quia 
sentiunt se habere Deum propicium. Nam conscientia non potest 
alia beneficia a Deo petere aut) expectare, si sentiat eum nobis 
iratum esse, nos non exaudire. Necesse est igitur semper prae- 
cedere fiduciam misericordiae. Et dicta de fide in genere semper 
complectuntur articulum de remissione peccatorum. Sic in ora- 
tione quotidiana, cum petimus panem quotidianum, veniat in men- 

tem hanc petitionem nostram exaudiri, si Deus sit nobis propicius, 
et esse propicium propter Christum. Ideo statim sequitur: Et re- 
mitte nobis debita nostra. 

Sed quaerat aliquis: Unde norant patres hanc doctri- 
nam de fiducia misericordiae οἱ 46 remissione pecca- 
torum? Respondeo: De hoc articulo pugnabant Prophetae cum 
doctoribus legis. Ideo tot Psalmi, tot dieta Prophetarum vociferan- 
tur homines non esse iustos lege et inculcant conciones de miseri- 
cordia. Et Esaias diserte inquit, Messiam venturum victimam fore!) 
pro peccato. Renovabant igitur promissionem primum Adae, postea 
Abrahae factam de venturo liberatore, intelligebant Deum promi- 
sisse reconciliationem propter illum liberatorem et benedictorem, 
de quo dictum est: Caput serpentis conteret. In hanc promissionem 
intuebantur et norant promissioni credendum esse, propter hang 
expectabant omnia cetera beneficia. Ad hanc promissionem de 
venturo liberatore referebant ceteras promissiones. Vaticinantur 
* Prophetae rediturum esse populum ex Babylone, quia norant opor- 
tere Messiam nasci ex’Iuda et palam edere Evangelium in Sion. 
Hanc principalem promissionem intuentur?), cum promittunt alia 
beneficia: ut nunc quoque-credere debemus Deum conservaturum 
esse ministerium Evangelii, quare servabit aliquos ministros et 
suppeditabit eis defensionem et alia necessaria vitae commoda?). Sic 
nos includemus®) in promissionem gratiae cetera commoda: Cum 
Deus nobis sit propicius propter Christum, petimus cetera beneficia. 
Est enim opus Ecclesiae vita ministrorum vietu pace civili. 

Haec in genere respondi de dictis, in quibus fit mentio fidei. 
Ceterum dicta quae citat Paulus etiam nominatim de liberatore pro- 
misso concionantur, Abacuc loquitur de expectando liberatore illo, 
qui erat patribus promissus, ut ostendit textus. Et Abraham credit 
non tantum se habiturum liberos, sed illud semen, quo benedi- 
cendae erant omnes gentes. Scio ab astutis multas cavillationes 
excogitari posse ad eludenda et obruenda haec testimonia. Nam 
sapientia humana, quia iusticiam fjidei non intelligit, non adeipit 
dextre dicta Prophetarum, sed varie detorquet. Pii vero consensum 
totius scripturae propheticae et vera exercitia fidei intuentes facile 
intelligent haec dieta recte a Paulo ad praesentem causam de re- 
missione peccatorum adcommodari. 

Revelatur enim ira Dei de coelo. 
[ποκαλύπτεται γὰρ δργὴ θεοῦ am’ οὐρανοῦ, v. 18.] 


Horrendum est initium ac fulmen quo iucoat disputationem, 
qualia sunt initia in concionibus propheticis, ut Esaiae primo: Au- 
dite coeli et auribus percipe terra, vae genti peccatrici etc. Una 
est enim concionum prophelicarum et apostolicarum forma, quam 
Christus complexus est his verbis: Ite praedicantes poenitentiam et 
remissionem peccatorum in nomine meo. Ita Paulus cum quidem 
aptissimam μέϑοδον doctrinae Christianae instituat, primum ponit - 
. propositionem, quae est doctrina poenitentiae seu arguens peccata. 
Supra enim absolvit exordium, nunc incipit controversiam expli- 
care. Et duas propositiones tradit, quarum altera aditum ad alteram 
patefacit. Prima propositio est: Evangelium arguit omnes 
homines acpronunciat omnes sub peccato esse, id est 
reo8 peccati et aeternae mortis, nec posse liberari a peccato et ae- 
terna ira per propriam iusticiam. In hac!) propositione commo- 
ratur per duo capita. Vult enim omnes ad poenitentiam vocare: 
vult nos-vere expavescere iudicium Dei, ut quaeramus salutem ac 
agnoscamus liberatorem, per quem promissa est reconciliatio et 
salus. Sequitur ergo in tertio capite principalis propösitio, 
quod homines consequantur remissionem peccatorum 
etreputenturiustietliberentur ab aeterna morte non 
propter propriam iusticiam, sed per misericordiam 
propter Christum gratis. Et hoc fide fit, cum credimus nobis - 
propter filium Dei patrem placatum et propicium esse. Et haec est 
principalis propositio huius Epistolae et status disputationis ae 
summa Evangelii. Sed priusquam ad hanc propositionem pervenit, 
altera prius tractatur: non enim potest tradi consolatio, nisi prius 
arguantur peccata. Et Deus postulat poenitentiam, sicut et Ioannes 
et Christus suas conciones incoant: Agite poenitentiam. Et Chri- 
stus inquit [Joan. 16, 8]: Spiritus sanctus arguet mundum de pec- 
cato, de iusticia et de iudicio. Et Esaias: Ubi habitabit Dominus? 
In spiritu contrito et tremente sermones meos. Et usus est Paulus 
atrocibus verbis, cum ait Revelari iram Dei de coelo. Mi- 
natur. aeternas poenas omnibus qui non expavescunt nec confugiunt 
ad filium Dei. Vides igitur cohaerere?) Pauli sententias et seriem 
in docendo congruere cum concionibus Prophetarum et Christi. 

Arguit autem Evangelium non tantum externa.delicta, quae 
ratio iudicare potest, sed etiam immundiciem cordis in omnibus 
hominibus, ideo sic dicit: Revelatur ira?) Dei de coelo, hoc est 
praedicatur in Evangelio divinitus tradito adversus omnem impie- 

tatem et iniusticiam!) hominum. Hebraismus est transposita par- 


ticula Omnem: cum sit sententia, super impietatem et iniusticiam, 


omnium hominum: postea enim diserte et expresse dicet se adcu- 
sare omnes homines. 

Significat autem im piet.as proprie vicia pugnantia cum prima 
tabula, ignorationem Dei, vacare metu dilectione fiducia Dei, ha- 
bere securitatem et contemtum Dei, indignationem et fremitum 


adversus Deum in adflictionibus, fiduciam propriae sapientiae, iu-. 


sticiae, operum?), quaerere praesidia humana contra mandatum 
Dei, anteferre mandatis Dei fortunas nostras voluptates existima- 
tionem, gloriam vitam, sicut haec anteferunt qui fugiunt pericula 
confessionis, ludere fingendis opinionibus falsis de Deo, delectari 
Epicureis aut Academicis erroribus et non vere adsentiri verbo Dei. 
Denique immensa est moles viciorum pugnantium cum prima ta- 
bula, quae omnia complectitur nomine impietatis. Iniusticia 
generale nomen est, complectens omnia peccata cöntra Deum et 
homines: significat enim universalem inobedientiam. 


Qui veritatem in iniusficia detinent. 
[Τῶν τὴν ἀλήϑειαν ἐν ἀδικίᾳ κατεχόντων, v. 18.] 


Veritatem vocat noticiam Dei seu legem naturae. Cum enim 
arguuntur peccata in praedicatione poenitentiae, citatur lex, sicut 
Paulus inquit: Per legem -cognitio peccati. Ita hic adlegat legem 
naturae, ait omnes homines habere aliquam Dei noticiam. Per 
hanc adcusat et condemnat omnes: Quia enim scimus legem, et ta- 
men non obedimus: Lex quae est iudicium Dei adcusat et condem- 
nat omnes. 

Primum igitur admonendi sunt studiosi, ut diligenter discer- 
nant legem et Evangelium. Aliqua legis noticia nobiscum nascityr, 
etsi in hac depravatione naturae humanae est obscurior, non tamen 
prorsus obliterata est. Sunt autem hae noticiae de Deo: Quod sit 
Deus unus, immensae potentiae, sapiens, iustus, bonus, conditor et 
conservator naturae, puniens iniustos et sceleratos, exaudiens et 
servans, non gratis, non reos peccali, sed iustos ac mundos, quod 
Deo sit obediendum, quod praecipiat honesta ac prohibeat turpia, 
quod inseverit animis nostris discrimen honestorum et turpium. 
Hae sunt naturales noticiae, quas audimus nobis in conscientia per- 
petuo concionantes. Non novit ratio naturalis gratui'am condona- 
tionem aut reconciliationem propter Christum, sed est legis noticia 
requirens condicionem nostrae obedientiae: iudicat?) eostantum pla- 
cere Deo, qui sunt sine peccato. Haec est naturalis vox conscientiae. 


+ 

Sed Evangelium promittit gratuitam condonationem et reconcilia- 
tionem propter filium Dei. Haec noticia non nascitur nobiscum, 
sed est revelata divinitus, ut loannes inquit: Filius qui est in sinu 
patris, ipse enarrat nobis. Et quia dissentit a naturali voce con- 
scientiae et a chirographo contra nos scripto in nostris mentibus, 
ideo diffieile est adsentiri promissioni gratuitae reconciliationis. 
Haec initio meminisse lectorem oportet, noticiam naturalem de 
Deo esse quandam legis noticiam, ne intempestive confundat legem 
et Evangelium. | 

Mira est autem'!) Pauli concio et'longe superans Philosophorunı 
cogitationes, ait in nobis esse noticiam, quam vocat veritatem. 
At Epicurei et Academici has ipsas noticias obruerunt, sed men- 
tientes et pugnantes cum ipsa natura hominis: haeret enim aliqua 
in nobis de Deo noticia, ut.dietum est. Deinde addit Paulus, Hanc 
ipsam noticiam detineriininiusticia, id est, voluntatem ho- 
minis seu cor non adsentiri his noticiis nec obtemperare. Multo 
penitius introspexit mentes humanas, quam Philosophi. Hic colligit 
ingentia vicia. Esse Deum utcunque statuit mens, sed quia videt 
florere improbos et duriter exerceri bonos, et quidem a sceleratis, 
a tyrannis crudeliter interfici, incipit dubitare an Deus curet res 
humanas, an puniat sceleratos, an benefaciat bonis. Iudicat Deum 
aut non curare res humanas, aut esse crudelem, qui tam imbecillem 
naturam oneraverit tantis calamitatibus. Ex hac dubitatione et ca- 
ligine oriuntur multa vicia: Cor vacat metu, fiducia, dilectione Dei: 
Et cum sit sine freno, obtemperat cupiditatibus contra noticias na- 
turales. Etiamsi scit Paris iniustum esse rapere alterius coniugem, 
tamen gerit morem suae libidini, contemto Deo. Erudite igitur 
descripsit Paulus infirmitatem humanam, adtribuit homini noticiam 
aliquam et tamen testatur huic noticiae nec adsentiri nec obtem- 
perare voluntatem seu cer, quod est aversum a Deo et sine motibus 
divinis, sese amat non Deum, ideo rapitur motibus errantibus ac 
variis contra mandatum Dei. Haec omnia significat Paulus, in- 
quiens veritatem detineri tanquam captivam in iniusticia, id est 
pravitate voluntatis seu cordis, quae est ut infra dieitur inimicicia 
adversus Deum. 


Quatenus enim Deus cognosci potest, notus est eis. 
[Διότι τὸ γνωστὸν τοῦ ϑεοῦ φανερόν ἐστιν ἐν αὐτοῖς, v. 10.] 
Expositio est superioris propositionis: Hic enim adlegat legem 
naturae et expresse dicit, quae sit illa veritas in mentibus 
hominum arguens et adcusans nos. Est noticia inquit de 
Deo, et ceterae noticiae, quae vocantur leges naturae. Syntaxis 
observanda est: Invisibilia eius, videlicet aeterna potentia eius et 

divinitas conspiciuntur ab opificio mundi, animadversa ex operibus. 
Divinitas eius et aeterna potentia, id.est, quod sit Deus, 
aeternıs, potens, sapiens, iustus, bonus, puniens iniustos, exau- 
diens et adiuvans iustos. Haec, inquam, agnoscit mens intuens 
opificium mundi. Nam ex multis vestigiis ratiocinatur ista de 
Deo. Neque tamen haec!) ratiocinaretur, nisi etiam insita esset 
menti noticia quaedam?) seu πρόληψις de Deo. Quare prius 
inquit: Deus manifestavit eis. Postea autem foris admonita 
mens conspectu mundi et ordine operis, cogitat non potuisse haec 
casu existere aut oriri, sed haud dubie ab aliqua mente aeterna 
condita et’ distributa esse. Nihil dubium est homines praecipue 
. conditos esse, ut in eis luceret noticia Dei. Patefacere se Deus vo- 
luit et ab humano genere agnosci ac celebrari. Ideo in mente hu- 
mana fulsit admiranda lux et clara ac illustris noticia de Deo, insita 
ei in condicione. Α΄ si non adcessisset caligo per morbum originis, 
mens humana fuisset tanquam speculum, ostendens ut ita dicam 
imaginem, hoc est multas perspicuas noticias de Deo. Ideo scrip- 
tum est mentem esse quandam Dei imaginem. Nec dubium est hunc 
totum mundum conditum esse, ut dicat testimonium de Deo. Ordo 
operum perspicue monstrat non potuisse haec casu oriri. Et si na- 
tura hominis mansisset integra, hac philosophia praecipue fuisset 
occupata, considerasset vestigia divinitatis in natura et praedicasset 
sapientiam et bonitatem architecti. Sed postquam caligo subiit 
mentes propter morbum originis, non fulget imago et notieiae na- 
turales sunt admodum obscurae et cor seu voluntas propter aver- 
sionem a Deo non satis adsentitur illis noticiis, nec constanter eas 
propugnat facileque sibi excuti etiam -veras noticias de Deo sinit, 
obiectis aliis persuasionibus: ideo tanta fuit manetque inter homi- 
nes dissensio de Deo. Philosophi omnes de providentia dubitarunt, 
quia etsi aliqui movebantur natura, ut esse Deum statuerent, ta- 
men an curaret res humanas dubitabant, cum viderent res secundas 
sceleratorum et iustos opprimi a sceleratis. Hac offensione pertur- 
bati animi postea magis ruunt, et offundit nebulas maiores dia- 
bolus, ut multi athei omnibus temporibus prorsus negarunt esse 
Deum seu aliquod aeternum numen, sicut Cyclops apud Homerum et 
Euripidem: sed hi pugnant cum suis mentibus et mentiri se norunt. 
Itaque cum tanta caligo sit humanae mentis ac levitas, ut 
etiam vera argumenta facile nobis excutiantur, praecipua cura sit 
ut confirmemus nos verbo Dei. Nam et lex divina ideo promulgata 
‚est, ut renovaretur Dei agnitio. Sed tamen, quia non prorsus?) de- 
leta est in animis noticia naturalis, excitemus' eam et aspiciamus 
vestigia Dei in natura rerum. In Actis scriptum est Deum adeo 

prope adesse, paene ut manibus contrectari possit. Nec frustra 
impressa sunt naturae tot vestigia Dei. Admoneri nos Deus vult 
per has notas, vult eas considerari et agnosci autorem. Ideo stu- 


„diosi quaerant haec vestigia, sed ita ut tamen regulam teneant, 


scilicet verbum Dei. Postea profecto ad confirmandas bonas opi- 
niones multum prodest tenere infixas animo veras rationes, quae 
testantur esse Deum conditorem et conservatorem rerum. Et eru- ἡ 
ditus physicus multa apte colligere potest. Itaque Philosophi qui 
dextre physicen tractarunt honestius de Deo senserunt, ut Galenus. 
Econtra Epicurei, ut physica turbarunt, ita nec vestigia Dei in na-' 
tura aspicere voluerunt, quare illa Gyclopica de Deo furenter pro- 
fessi sunt. Recitabo igitur breviter novem argumenta sumta!) 
a natura, quae testantur esse Deum conditorem et 
eonservatoremrerum. 

Primum. Maxime illustria testimonia sunt de Deo mens hu- 
mana et discrimen honestorum et turpium impressum menti. Inde 
sumitur argumentum: Homo habet mentem, homo aliunde oritur, 
Ergo necesse est eum ab aliqua aeterna mente ortum esse, quia 
impossibile?) est mentem a natura bruta oriri. De hoc argumento 
nos et Psalmus admonet: Qui fecit oculos, non videret etc. 

Secundum. Discrimen honestorum et turpium naturaliter no- 
tum est humanae menti. Id impossibile est casu extitisse aut a 
bruta natura profluxisse. Ideo necesse est fateri Deum esse con- 
ditorem. Id argumentum labefactare nemo potest, vel si Cyclopes 
Gigantes Epicurei Academiei Mezentii et similes omnes concurrant 
et coniunctis viribus coelo bellum inferre conentur. Fateri eos?) 
necesse erit diserimen honestorum et turpium non casu extitisse, 
sed ab aliqua mente ordinatum esse. 

Tertium. In atrocibus delictis omnes homines naturaliter ex- 


. pavescunt et iudicant Deum esse ac delicta punire®). Ergo utraque 


noticia insita est menti humanae, et quod sit Deus et quod scelera 
puniat. Quantumvis furit Mezentius, tamen necesse est eum saepe 
conscientia suorum scelerum perterrefieri. ' Clamitat igitur in eius 
animo, vel si repugnet, esse Deum vindicem scelerum. Alioqui cur 
non vere laetatur animus post facinus atrox, sicut vere laetatur re- 
cordatione recte factorum. 

-Quartum. Ab ordine rerum in tota natura. Videmus quam 
certae sint leges motuum coelestium, certum numerum specierum, 
et propagari similia ex similibus non promiscue alia ex aliis. Vi- 
demus causas finales rerum: Singula nascuntur ad aliquam utili- 
tatem. Est et mirabilis consensus superiorum et inferiorum cor- 

porum. Motus coelestes certas vices aestatis et hiemis ad utilitatem 
viventium efficiunt.” Quid fontium et fluminum perennitas? Quid in 
corpore humano partium singularum distributio? Quid ipsa numeri 
et ordinis agnitio? Nonne testantur clare hanc naturam non extitisse . 
casu, sed ab aliqua aeterna mente ortam esse? Impossibile est enim 
haec semper ita fieri casu, impossibile est noticias numeri et ordi- 
nis casu aut ex materia tantum ortas esse. O caecas hominum 
mentes, quae tam perspicuis argumentis, tam expressis vestigüs 
divinitatis non moventur, ut melius de Deo sentiant et eum re- 
vereantur! 

Quintum. Ad ordinis considerationem pertinet et politici or- 
dinis consideratio. In hoc quoque lucent sapientia et honitas Dei: 
Quod natura humana ad societatem condita est, quod consociata 
multis vinculis, contractibus, pactis, iudiciis, imperiis, poenis. To- 
tus hic ordo testatur humanum genus non extitisse casu. 

Sextum. A poenis homicidarum et conservatione ac eversione 
imperiorum. Manifestum est homicidas retrahi ad poenas non {π|- 
mana diligentia, sed divinitus, ut conservetur societas vitae. Ita 
manifestum est imperia constitui non humanis viribus, sed ab aliquo 
. Numine, ac rursus everti propter tyrannides et libidines: quia Deus 
punit in societate civili atrocia delicta: sicut Tarquinius pulsus est: 
victi Lacedaemonii, cum quidam per vim stuprassent hospitis filias 
et postea eas interfecissent. | 

Septimum. A significationibus rerum futurarum. Multae sunt 
physicae significationes certae vel stellarum vel inferiorum corpo- 
rum: ut certissima et perpetua experientia testatur, congressus 
stellarum bumidarum in signis humidis significare pluvias, tem- 
pestates. Item, prodigia multa adparent sine certa lege, et tamen 
significantia. Item vera vatieinia, ut Danielis de imperiorum or- 
dine. Hae significationes non possunt nisi ab aeterna aliqua mente 
proficisci. 

Octavum. : Heroici motus sunt motus supra naturam huma- 
nam!) et magnae alicuius utilitatis causa interdum contingunt ho- 
minibus, ut ad imperiorum constitutionem, aut ad artes illustrandas 
vitae.utiles. Ergo oriuntur ab aliqua praestantiore natura et in- 
telligente. 

Nonum. A serie causarum. Causae sunt in natura ordinatae, 
ita ut necesse sit perveniri ad unam primam, quae non aliunde 
movetur, sed movet ceteras. Si est prima, necesse est eam ex sese 
habere vim movendi: Ergo est infinitae potentiae. Et esse aliquam 
primam necesse est: alioqui enim nullus esset ordo causarum, 8] 
τς sparsae essent in?) infinitum. Hoc argumentum in physicis prolixe 

tractatur et satis firmum est: sed superiora sunt magis illustria, 
quae a natura mentis, a discrimine honestorum et turpium, ab or- 
dine in natura et societate sumta sunt: quae quidem testantur non 
solum opificem esse Deum sed etiam vindicem, nosque ad timorem 
Dei invitant. Quare adolescentes talibus cogitationibus confirment 
animos. Nam quo diligentius haec argumenta consideramus, eo 
magis adsentimur, ut Plato inquit et nos ipsi experimur. Sciant 
autem studiosi omnia haec argumenta esse leges naturae, praeci- 
pientes ut agnoscamus Deum esse conditorem .omhnium et nos ei 
debere obedientiam. Atque ita adcommodat hoc loco Paulus. Cum 
autem supra in propositione adcuset omnes homines, nunc instituit 
distributionem: Primum concionatur gentibus, postea ludaeis: ait 
gentes esse sub peccato, quia cum Deum norint non tamen glori- 
ficaverunt ut Deum nec ei gratias egerunt. 


Non glorificaveruni ui Deum. 
[Οὐχ ὡς ϑεὸν ἐδόξασαν, v.21.] 


Glorificare ut Deum est Deo aeterno rerum conditori 
tribuere hanc gloriam, quod sit Deus, id est aeternus, immensae 
potentiae, rerum conditor et conservator , sapiens, iustus, puniens 
iniustos, exaudiens et adiuvans iustos, eique obedire ac vere timere 
eius iudicium et vere ei credere et ab eo petere et expectare bona. 
Hunc honorem Deo tribuere omnes debebamus, idque vocat hic 
glorificare ut Deum. 

Gratias agere est credere quod Deus sit rerum conditor, 
quod ei curae simus, quod vitam et alia bona ab ipso adcipiamus, 
auxilium et defensionem ab eo petere et expectare ac propterea 
eum agnoscere tanquam Dominum eique obedire, ne simus ingrati 
et contumaces adversus Dominum, et celebrare ac praedicare eius 
nomen, potentiam, bonitatem, iusticiam. Haec sunt opera primi 
et secundi praecepti necessaria et ad quae praecipue conditi sumus. 
Sed mundus ea non praestat: ideo vox Evangelii omnibus tempori- 
bus adcusat impietatem mundi. Nam homines alii sunt ἄϑεοι, 8}] 
sunt idolatrae. His duobus modis peccant homines contra primam 
tabulam legis divinae. ἄθεοι, ut Cyclopes et Epicurei, prorsus ne- 
gant esse Deum aut curare res humanas. Hos satis constat non 
glorificare Deum, non metuunt, non credunt ei, non invocant eum, 
iudicant inane nomen esse: id enim est glorificare Deum, tribuere 
ei gloriam potentiae, sapientiae, providentiae, bonitatis, iusticiae'): 
nec est exigua multitudo talium Cyclopum, etsi mirum est posse 
innatas noticias adeo obrui. Sed diabolus qui habet captivas mentes 

hominum, is naturae alioqui infirmae offundit maiores errores: ac 
aunc quidem nonnulli literati praesertim Romae sapientiam putant 
esse, delectari his Gyclopicis opinionibus. 

At idolatrae aliter errant, honorem Deo debitum transferunt 
in alias res. Est enim εἰδωλολατρεέα tribuere divinitatem ei quod 
non est Deus, invocare id quod non est Deus: tribuere alteri hono- 
rem redemtionis, quam Christo: tribuere fiduciam operibus nostris, 
quae Deo debebatur: adligare Deum ad certos cultus et statuas 
contra suum mandatum: plus timere aut diligere aliud quam Deum. 
Haec proprie complectitur et significat εἰδωλολατρεία, ut vulgo vo 
cant. Hinc facile intelligi potest mundum plenum esse Idolomania. 
De hoc cultu verum est dictum Poötae: Primus in orbe Deos feeit _ 
timor. Securi sunt plerunque Cyclopes: Alii in periculis quae- 
rentes Deum, ut ratio monstrat Deum esse opitulatorem, anxü 
non recte quaerunt Deum. Cum enim habeant opiniones Jegis et 
cogitent Deum exaudire iustos, cultores suos, bene meritos, invo- 
cant quidem, sed sine promissione gratiae, sine noticia mediatoris, 
ideo aut dubitant se exaudiri ac respici, aut induunt inanem fidu- 
ciam suorum cultuum, sicut apud Homerum inquit sacrificulus: Si 
gratas!) hostias tibi mactavi Phoebe, exaudias me. Prima est igitur 
impietas, quod aut dubitant se exaudiri a Deo, aut induunt fiduciam 
propriae iusticiae nec norunt. mediatorem. Hoc errore admisso ad- 
cedunt multa scelera. Fiducia propriorum cultuum moventur ho- ἡ 
mines, ut cumulent ceremonias et excogitent novos cultus et Deos: 
ut cum rustici putarent bonas tempestates impetrari ceremonüs, 
instituerunt cultum ut ad Iovis tonantis statuam certa?) sacrificia 
facerent. Milites, cum putarent ceremoniüs impetrari victoriasa Deo, 
instituerunt cultum, ut ad statuam Martis alia?) quaedam sacri- 
ficia facerent. Ita humana audacia excogitavit novos cultus, fiducia 
operum sine mandato Dei et contra mandatum Dei. Hinc longius 
aberrantes animi etiam numen quoddam tribuerunt statuis, ac 
deinceps alii aliis rebus, quo impellebat diabolus aut quo adfectus 
aliquis traxerat, tribuebatur divinitas ἢ) statuis, pecudibus. 

Nec tantum ab Ethnieis petantur exempla.. Quid nunc fit? 
Homines invocant divos, prorsus ut olim Herculem aut Romulum 
invocabant Ethnici. Et alia sunt aliorum numina, milites invocant 
Georgium, nautae Nicolaum, avari Annam. Curritur ad statuas 
more gentium et aut ipsis statuis numen tribuitur, aut adligatur 5) 
Deus ad statuas hac opinione, quod placatior sit ad hanc statuam: 

zcum Deus nolit adligari®) ulli rei, ad quam se non expresso man- 

dato iubet invocari. Estigitur manifesta in mundo idolatrja et hanc 
probant ac defendunt Pontifices et Reges. Luteciae quidam sustu- 
lerant ligneam statuam Mariae , fortassis ut supersticionem populi 
prohiberent, restituta est alia argentea, ut confirmaretur εὐδωλο- 
μανέα. Deinde multiplex est idolatria in aliis cultibus. Tribuunt 
 missae et votis honorem debitum Christo quod satisfaciant ‚pro 
peccatis, quod mereantur remissionem peccatorum. 

Cum igitur maneat impietas, videlicet Epicurea securitas et 
supersticio cuiuscunque modi, agamus poenitentiam, quaeramus 
verbum Dei et Deum recte colere et invocare vera fide discamus, 
regantur.verbo Dei fides et opera iuxta illud: Lucerna pedibus meis 
verbum tuum. Nam cum ab hac lucerna disceditur , statim infiniti 
errores obrepunt. Amplectamur igitur verbum Dei et oremus Deum 
ut per filium suum liberet nos ab omnibus erroribus et impietate, 
cum filium ideo nobis exhibuerit, ut destruat opera diaboli. Hor- 
tetur ad poenitentiam nos et maghitudo poenarum: Contemtus Dei 
et supersticio muniuntur etiam in hac vita caecitate et amentia. 
Homines deserti a Deo ruunt in omne genus flagicii et adcensis 
animis aliqua cupiditate amore odio diabolus oflert occasiones. 
Quam foeda leguntur in historiis, quae recitare non-volo.. (uam 
foedus Alexander, qui videbat se donatum esse tanto regno et quod 
erat gloriosius!) ornatum esse tanta ingenii praestantia, is tamen 
inter pocula interfecit amicum, postea saeviit in optime meritos 
Principes, tandem in?) convivium ab amatore vocatus ibi®) dat poe- - 
nas, cum ex intemperantia in morbum letalem incidisset. Haec et 
similia, hoc est maximam partem historiae mundi complectitur 
Paulus inquiens: Cum se esse sapientes gloriarentur‘), 
stulti ac vani fuerunt. Satis enim in fanta turpitudine con- 
spici potest Alexandri amentia, quo tamen vix aliud excellentius 
fuit ingenium. Intueamur animo et veteres historias et praesentium 
termporum vicia eaque cogitemus esse poenas aut Cyclopici contem- 
tus Dei aut idolomaniae. Hoc monet Paulus, cum aliquoties repetit, 
ideo traditos esse hominesin desideria cordium suo- 
rum, quia Deum non glorificaverint. Ceterum hic de 
phrasi admonendi sunt rudiores: Tradidit eos in desideria, 
id est, permisit eos ruere. Usitata est haec phrasis apud Hebraeos, 
ut: Ne inducas nos in tentationem, id est non sinas nos induci. 

Permissive haec intelligenda sunt: Deus enim nequaquam est causa 
peccati, sed diabolus et humana voluntas, ut infra dicetur cp. IX. 
Et Ioannes inquit: Qui facit peccatum ex diabolo est, qui quidem 5) 

vere est causa efficax et impellens ad hos furores,; qui hic de- 
scribuntur. . 


Plenos omni iniustieia. N 
[Πεπληρωμένους πάσῃ adınla, v. 20.] 


Addit coacervationem et magnum cumulum peccatorum, ut 
cetera vicia etiam ärguat. «dıxla generale est, significans uni- 
versalem inobedientiam contra primam et secundam tabulam legis 
divinae, sicut iusticia legis significat universalem obedientiam. 

πονηρία significat proprie cupiditatem nocendi. κακέα 
peccata omissionis ut vocant continet. Nam ut Latinis turpitudo 
generale oppositum virtuti, ita Graecis κακέα est oppositum τῇ 
ἀρετῇ. Marcus Antonius est κακός, helluo, negligens. Sed Domi- 
tianus est πονηρός, cupidus nocendi, cui’hoc ipsum voluptati est 
nocere alüs. κακοήϑεια proprie est malevolentia qualis est in 
obtrectatoribus, qui simpliciter aut candide dicta et facta arte de- 
pravare norunt. Estque vere oppositum vicium candori , κακοηϑὲς 
un καϑαρόν : haec enim inter se opponit Plutarchus. Saeva pestis 
est malevolentia et saepe Reipublicae perniciosa, cum malevolae 
naturae exagitant alios mediocres aut etiam bene meritos, tantum 
animi morbo, ut Scipionis res gestas carpebat Lentulus, item ut 
Aeschines adcusavit Demosthenem nulla justa causa motus, sed na- 
turae perversitate et malevolentia!). Extant versiculi Menandri, in 
quibus describuntur gradus quidam homimin, quibus praecipue de- 
lectantur potentes: 

ὃ Blog μάλιστα τοῖς πονηροῖς ἥδεται, 

πράττει δ᾽ ὁ κόλαξ ἄριστα πάντων, δεύτερος 

ὁ συκοφάντης, ὁ δὲ κακοήϑης τρέτατος, 

ὅς ἐστι δεινὸς μηχανοῤῥάφος κακῶν). 
Primum locum tribuit adsentatori, nam hic est dulcissimus; pro- 
ximus est delator seu susurro , qui init gratiam perferendis fabellis 
et confingendis ac instruendis calumnis. " Tertium locum habet 
κακοήϑης, qui novit adludere ad Domini adfectus, candide?) facta 
secus interpretari, odia incendere. $eoorvyeis, sive active sive 
passive adcipiatur, significat palam contumeliosos in Deum, quales 
describuntur Sennacherib et Rabsaces in historia Esaiae, aut Me- 
zentius apud Vergilium ἢ), aut Antiochus in historia Maccabaeorum. 
Et habet haec aetas exempla nimis multa tyrannorum, qui aperte 
profitentur se esse hostes Dei. 


1) Sie 3. — ut Cato non favebat Ciceronis laudibus. 

!psvperasxaxmv. Graeca Scholia adınonent compositione 
ἐπὶ significari eos, qui praeter veteres malas artes et flagicia vetera 
excogitant novas technas et sunt autores novae turpitudinis, ut cum 
praediti pravis ingeniis mercatores excogitant novas imposturas, 
mutant iusta precia monetae, aut aulici inveniunt novos praetextus 
iniustarum expilationum aut miris technis coniungunt aut dissociant 
Principes aut fingunt causas occupandi aliena. Seu ut causidici 
nevas fraudes in iudiciis reperiunt aut eruditi quaerunt excusationes 
turpitudinis, ut multi falso et sophistico praetextu eius quod interest 
excusant et confirmant usuras ut gratificentur foeneratoribus. Sunt 
et ἐφευρεταὶ κακῶν, a quibus inhonesta exempla oriuntur, ut qui 
nudorum corporum certamina in palaestris in Graecia instituerunt. 
Item ut Lamech primus discessit a vera coniugii institutione et ba- 
buitsimul pluresuxoreset hunc viciosum morem invexitinmundum!). 

a0vveroı,furiosi, qui caeci contra iudicium communis sensus 
ruunt praecipites in omnia scelera et exitium suuni, sicut Catilina, 
Thomas Monetarius, qui furens arma ceperat ad delendos omnes 
Principes, ad communionem rerum inslituendam. Item nebulo 
Monasteriensis, qui se vocabat regem templi Dei. Hanc amentiam 
saepe dicunt Prophetae poenam esse impietatis. Sic Pharao, Saul 
et alii sibi adcersiverunt exitium. Deest eis utrunque bona con- 
scientia et moderatum consilium. ἀσύν ὃ € ro. non servantes pacta, 
συνϑήκας, in contractibus ac foederibus. ἄστοργοι, qui naturales 
adfectus erga parentes, liberos, fratres aut benemeritos exuunt. 
Nam στοργή significat bonos adfectus divinitus inditos naturae ho- 
minum, etsi nunc propter morbum originis nonnihil aberrant. Sed 
tamen probat eos Deus et.recte regi vult, iubet nos diligere con- 
juges, parentes, liberos, iubet gratos esse: hae sunt στοργαί. Dam- 
nat igitur Paulus illos ferreos homines, qui exuunt has στοργας, 
quales sunt fratres in tragoediis Atreus et Thyestes. ασπονδοι 
sunt implacabiles, sicut Saul nullo officio placari potuit, ut rediret 
in gratiam.cum Davide. Iterum autem in fine adlegat ius naturae 
ac vocat ius Dei. Meminerint ergo studiosi regulam: Quod vio- 
latio legum naturae sit violatio iuris divini et vere 
peccatum mortale. Contuli in locis ius naturae cum decalogo, 
qui quidem est optima methodus et summa legum naturae, si quis 
dextre decalogum intelligat. 


Damnat autem Paulus non solum facta cöntra legem externa ad- 
mittentes, sed etiam consentientes. Consentiunt autem impi.s dubitan- 
tibus de Deo omnes qui non sunt renati in Christo, habent et pravas 
cupiditates, etsi alias aliae in aliis magis se promunt; maxime autem 
consentiunt impiis reges et principes impii, qui cum Cyclopicam im- 


1) ἐφευρετὰς κακῶν — mundum 3.—A. C. W. omitt. 

Quod haec facientes etc.‘) 
[Ὅτι οἵ τὰ τοιαῦτα πράσσοντες, v. 32.] 


Mira.profecto sententia est, quod ait homines naturaliter in- 
telligere dignos morte esse omnes, qui violant naturae leges. Fa- 
cile intelligi potest ea delicta severe punienda esse, quae pertur- 
bant communem pacem, ut homicidia οἱ latrocinia. Neque enim 
conservari societas civilis posset, si impune liceret rapere aliorum 
facultates aut insontes homines trucidare. Hic utilitas communis 
admonuit gubernatores ut poenas constituerent. 

'Sed cur Paulus in genere de omnibus viciis inquit, digni morte 


. sunt et turpia facientes et consentientes? An invidus plectendus est 


capitali poena? Respondeo: Paulus non loquitur hoc loco de ma- 
gistratuum iudicio aut de suppliciis, quae propter pacem et utilita- 
tem communem irrogantur latronibus aut grassatoribus: sed lo- 
quitur de privato conscientiae iudicio in quolibet homine. Ac multo 
altius introspicit mentes, quam vel Epicurei vel hypocritae, qui 
securi et ebrii voluptatibus non sunt experti veros pavores con- 
scientiae. Non iudicat Saul se morte dignum esse, cum contra 
mandatum Samuelis parcit regi captivo. Sed tunc agnoscit con- 
scientia quodlibet peccatum morte dignum esse, cum veri terrores 
incutiuntur animo, cum videt Deo non esse obtemperatum. Hic pec- 
catum ut infra. dicitur fit excellenter reum ac damnatum. 

Adam cum gustaret pomum contra mandatum existimabat id 
factum non magni momenti esse, nondum illos horribiles terrores 
conscientiae expertus erat, qui mortem adferunt. Postea vero ob- 


-iurgatus a Deo, agnovit peccatum-esse contemtum Dei, sensit irasci 


Deum, expavit et extinctus esset magnitudine doloris, nisi divina 
promissione ex morte revocatus esset. Lex inquit Paulus est po- 


pietatem et idolatriam punire deberent severissimis poenis, praecipue 
eam adprobant confirmant et stabiliunt. Sed hic discant se Deo poenas 
daturos esse. Mirum est autem dietum quod ait naturaliter homines 
scire dignos esse morte utrosque qui prava faciunt et qui consentiunt. 
Unde scimus esse morte dignos? ex veris terroribus conscientiae. Nam 
Paulus lounge aliter introspicit mentes quam homines securi. Videt qui 
terrores existant, cum in adflictione peccata magis agnoscuntur. 


Caput II. 
Quapropter inexcusabilis es o homo etc. 


Opus est extare hanc doctrinam in ecclesia, quod exterua disci 
plina.seu obedientia non satisfaciat legi nec justificet coram Deo. [460 


1) Quod haec facientes — Non enim qui audiunt legem 
cp. II. B.C. Ἦν. Damnat autem — satisfscimus legi A. 

tentia peccati. Ita lex naturae in mentibus hominum iudicat et 
damnat peccatum, ostendit Deum irasci cuilibet peccato, cum vide- 
licet vere cernitur, ut fit in illis terroribıs. 

De hoc vero iudicio conscientiae loquitur hic Paulus ac dam- 
nat non solum externa delicta, sed etiam universam immundiciem 
interiorem, ignorationem et contemtumDei et omnes pravas cupidi- 
tates. Etsi autem alii adfectus in aliis magis erumpunt, alii magis 
indulgent odiis, alii libidinibus, alii avariciae, tamen corda impio- 
rum omnium sunt sine timore Dei, sine fiducia, delectantur impis 
opinionibus et erroribus, delectantur aliquibus voluptatibus obscoe- 
nis, etsi alii aliis diligentiores sunt in frenandis his inclinationi- 
bus. Ut non facit caedem Pomponius Atticus, sed tamen voluntas 
est aversa a Deo, delectatur opinionibus Epicureis aut Academiecis 
de Deo, vult suaviter vivere, quaerit suam?!) tranquillitatem sine 
agnitione Dei. Denique multos habet motus a Deo aberrantes: hoc 
vult Paulus cum damnat non solum facientes, sed etiam consen- 
tientes, ouvevdoxovvsac. Non enim loquitur tantum de his qui ad- 
iuvant aliorum scelera, ut in foro consensum interpretantur, sed 
de omnibus qui similibus rebus delectantur, id enim est proprie 
συνευδοχεῖν. Et hanc sententiam mox exaggerät. 


Caput II. 


Jdeo inexcusabilis es. 
[dıö αναπολόγητος el, v. 1.] 


Extare in Ecclesia hanc doctrinam de lege necesse est, quod 
lex Dei non tantum externa delicta adcuset et damnet, sed etiam 
interiorem pravitatem, dubitationem de Deo et cetera vicia cordis 
et omnes pravas cupiditates. Ideo Christus Matth. 5 taxat Phari- 
saeos, qui legem Dei tantum de externis factis interpretabantur, 
sicut leges politicas intelligimus, ac addit novam enarrationem de 


jam adcusat Paulus illos qui confidunt se iustos esse propter externos 
bonos mores cum tamen habeant corda impia et immunda; in hanc sen- 
tentiam inquit: Ideo inexcusabilis es omuis qui iudicas, id 
est, qui damnas alios et fingis te iustum esse. Ac diligenter hic expen- 
denda est universalis. Omnis quiiudicat facit exaequationem om- 
nium hominum, ut omnes sciant se reos esse nec iudicent, id est non 
confidant sua iusticia, non iustificent se et damnent alios. Haec exae- 
quatio valet ad perterrefaciendos hypocritas et superbos: Et econtra ad 
erigendos pavidos ne desperent quia agnoscunt se non habere merita, 
sicut in hoc loco fit exaequatio‘, conclusit omnes sub peccato, ut om- 
nium misereatur. Est autem syllogismus. Maior est in fine prioris 


1) suam B. — C. W. omitt. 

interiori pravitate. Ita hoc loco Paulus, ut ostendat omnes homi- 
nes esse reos peccalti, ut postea dicet, adcusat etiam eos qui, quia 
sine externa turpitudine vivunt, putant se iustos esse propter illos 
civiles mores. 

Observanda est autem series partium, ut melius intelligi pos- 
sit unde oriatur initium secundi capitis, quod est conclusio, adcu- 
sans omnes qui se propter civiles mores iudicant esse iustos. Est 
enim syllogismus integer, maior propositio reeitatur in fine capi- 
tis: Digni morte sunt omnes, tum facta iniusta perpetrantes tum 
consentientes facientibus, seu qui similes cupiditates habent. 

Sequitur‘minor in secundo. capite: Tu qui iudicas alte- 
rum, eadem facis, id est, Qui praeditus moribus civilibus 
damnat eos tantum qui obnoxü sunt manifestae turpitudini nec 
damnat seipsum, sed arbitratur se iustum esse propter suos mores, 
is eadem facit, id est habet impietatem in mente, dubitat an Deus 
curet humana, an puniat, exaudiat homines, habet' et alias pravas 
cupiditates odia atque amores. Haec. est sententia huius dicti. 
Eadem facis, videlicet interioribus motibus animi. ὁ 

Deinde adcedit conclusio: Ergo cum eadem facias, in- 
excusabilis es quisquis iudicas, id est alios damnas ob- 
noxios manifestae turpitudini, te non damnas qui similem habes- 
interiorem pravitatem. Estque haec conclusio clara et perspicua 
adcusatio omnium, qui se propter civiles mores arbitrantur!) iustos 
esse, cum interim sciant obnoxios externae turpitudini nom esse 
iustos nec tamen cogitent se similibus morbis in animo obnoxios 
esse, Hoc significat verbum, quiiudicas, id est damnas alios, te. 
non damnas, obnoxium similibus morbis sed interioribus. 

Ac diligenter memineris particulam sequentem, cum ait: 
Eadem agis. Loquitur enim de interioribus motibus. Pompo- 
nius Atticus non fecit caedem manu, non rapuit aliorum facultates, 


capitis, conclusio in principio sequentis, deinde minor: facientes et con- 
sentientes sunt digni morte, vos hypocritae estis consentientes, ergo et 
vos estis inexcusabiles. Quod ait: eadem facis, loquitur non de 
externo opere sed de interiore immundicia: habes impias opiniones et 
dubitationem de Deo sicut illi, habes pravas cupiditates sicut illi: deinde 
adhortatur et nos ad poenitentiam. Estque insignis commemoratio bo- 
nitatis Dei, quod Deus differt iudicium et poenam ut concedat spacium 
ad agendam poenitentiam. Sicut docet etiam parabola de ficu Lucae XIIL 


Qui redditurus est unicuique juxta facta sua.etec. 


Hic locus citatur contra doctrinam de fide, quod opera mereantur 
vitam aeternam. Sed facilis est responsio. Primum enim quod necesse 


l) arbitrabantur C. 

ut Sulla: ged de Deo non recte sentit, dubitat ut Academici an Deo 
sint curae humana!), adplaudit usitatae idolatriae, eogitat supersti- 
ciones prodesse ut vulgus eo metu tanquam carcere contineatur. 
Deinde habet et alios multos adfectus viciosos et a Deo aversos. 

Ideo addit Paulus; Iudicium Dei secundum verita- 
tem est, id est indicat non solum externam umbram actionum, 
sed mentes et fontem actionum. Si in mentibus non lucet vera de 
Deo sententia, si voluntates aversae sunt a Deo et sese plus amant 
quam Deum, certe non obtemperant legi Dei, quae inquit: Diliges 
Dominum Deum tuum ex toto corde. Cum talis sit iofirmitas in 
omnibus hominibus fateantur se non satisfacere legi Dei. De hoc 
vero iudicio concionatur hic Paulus. 

Ac-deinde addit adhortationem et vocat omnes ad poeniten- 
tiam ac docet quare Deus differat poenas, videlicet ut spacium no- 
bis concedat, quo resipiscamus. Poterat subito interficere primum 
parentem Adam cum deliquisset. Item Petrum in lapsu, cum ne- 
garet familiaritatem cum Christo. Et statim extiterunt in utrius- 
que animo pavores, qui mortem adlaturi erant. Sed dat spacium 
miseris, ut redire in viam possint, iuxta illud: Vivo ego, nolo mor- 
tem peccatoris, sed ut convertatur et vivat. Et huc pertinet parä- 
bola de ficu, Lucae 13. 


Qui reddet?) unicuique iuxta facta sua. 
[Ὃς ἀποδώσει ξκάστῳ κατὰ τὰ ἔργα αὐτοῦ, v. 6.) 


Removeantur a dogmatibus divinis praestigiae sophismatum 
et astutae depravationes rectarum sententiarum. Constat hoc agere 
Paulum in hac: tota Epistola, Fide gratis propter filium Dei iustifi- 
cari homines, non propter dignitatem nostram aut merita. Hoc 
vere agi a Paulo cum constet, tamen adversarii hoc dietum reddet 
en \ ’ 
sit τὸ ῥητὸν mitigare aliqua interpretatione inde intelligi potest, quia 
nemo legi satisfacit, quare nemo salvus fieret si sic esset adeipienda 
sententia, quod propter impletionem legis homines salvandi sint. Ne- 
cesse est igitur addere interpretationeım de fide et de misericordia. Est 
autem phrasis legis: reddet unicuique iuxta opera sua. Nam cum lex 
opera nominat, intelligit cuiusque iusticiam aut iniusticiam, quasi dicat: 
Deus reddet unicuique secundum ipsius iusticiam aut iniusticiam. Et 
quidem lex solet de fide tanquam de opere loqui, et tamen interim exevan- 
gelio sciendum est quod fide gratis adeipiatur iustificatio, quam postea 
necessario sequi debet nova et incoata obedientia. Hoc totum lex vocat 


1) humana 38. W. humanae Ὁ. 2) reddet 3. W. red- 

iuxta facta, detorquent ad suas opiniones contra Pauli senten- 
tiam. Contendunt homines pronunciari iustos propter dignitatem 
operum, contendunt opera esse precium vitae aeternae. Sed recte 
instituti in doctrina Christiana facile talia dicta conciliare cum 
aliis possunt, quae loquuntur de gratuita imputatione et donatione 
vitae aeternae propter Christum. 

Ut enim tota scriptura divina alias legem proponit alias Evan- 
gelium, ita sunt sua quaedam dicta legis et sua quaedam Evange- 
li. Et tamen Evangelium est lumen et interpretatio legis. Haec 
est phrasis legis: Reddet unicuigue iuxta opera sua. Est- 
que sententia: Tribuet iustis praemia οἱ iniustos puniet. Nec du- 
bium est ex Evangelio addendam esse enarrationem, qui sint iusti 
‘ et quae opera Deo placeant. Nam dicta legis sine Evangelio pa- 
riunt desperationem. Nunquam conscientia in veris pavoribus sta- 
tuere potest se opera habere digna remissione peccatorum aut vita 
aeterna. Ut cum ait Christus: Si vis in vitam ingredi, serva man- 
data. Hic necesse est τὸ ῥητὸν mitigari addita interpretatione ex 
Evangelio. Nemo enim legi satisfacit. 

᾿ς Οὐδ breviter respondendum est, phrasin legis esse reddet 
iuxta opera, id est reddet iustis praemia, iniustis poenas. Sed 
qui sint iusti docet Evangelium et quomodo opera placeant Deo. 
Et quidem lex de fide tanguam de opere loquitur, quia revera est 
praecipuus cultus Dei et praecipuum opus fiducia misericordiae 
Dei, qua Deus vere invocatur. Unde autem oriatur haec fides do- 
cent promissiones seu Evangelium. Postea placent et reliqua opera . 
.a Deo mandata, quae sequi fidem necessario debent. Est ergo sen- 
tentia: Reddet iuxta opera, id est iustis dabit vitam aeter- 
nam, hoc est ut Evangelium docet fide iustificatis. Et in his ne- 
cesse est esse incoatam obedientiam, quae. placet non quia legi 
satisfaciat, sed quia fide reconciliata est persona et agnoscit suam 
infirmitatem et tamen credit hos cultus propter Christum patri 
placere, ut supra dictum est. Et infra docet Paulus, inquiens: Non 
-estis sub lege, sed sub gratia. Facilis est explicatio intelligentibus 
naturam fidei. Fateri enim necesse est Paulum cum de iustorum 
operibus loquitur complecti fidem. Quoties autem fit mentio fidei, 


opera. Solet autem scriptura discernere iustificationem et glorificationem, 
sicut Paulus inquit: Eos quos iustificat eosdem et glorificat. Ideo cum 
hie et alibi dieitur: iuxta opera, significatur qualibus detur vita aeterna. 
Quamvis enim fides et opera non sunt merita, Lamen fides est instrumen- 
tum, quo adcipimus reconciliationem et quo efficimur filii Dei et co- 
haeredes Christi, et hanc necessario sequi debet nova obedientia, quae non 
satisfacit legi. Quare non est meritum aut precium vitae aeternae, sed 
placet quia credimus Christo. Ergo non potest hinc colligi quod nostra 
opera sint merita et precium vitae aeternae, quia non satisfacimus legi. 

reipsa dictum est exciusivum, hoc est etsi adesse oportet incoatam Ὁ 


obedientiam, tamen fides nititur sola misericordia et statuit nos 
iustos, id est adceptos esse per misericordiam. 


Non enim qui audiun! legem iusli :sunt etc. 
[Οὐ γὰρ ol ἀκροαταὶ νόμου δίκαιοι παρὰ τῷ ϑεῷ, v. 13.) 


Generalis sententia est de iusticia legis. Nam Judaei adroga- 
bant sibi iusticiam propter legem. Hic opponit Paulus definitionem 
iusticiae legis. Est enim iusticia legis facere legem, praestare in- 
tegram obedientiam legi, non tantum audire legem aut profiteri 
legis ceremoniam. Sic ait: Factores legis, iustificantur, 
id est pronuntiantur !) iusti, sunt iusti?). Ita loquitur Paulus de idea 
et coarguit Iudaeos quod non sint iusti lege, quia nemo legi satisfa- 
eit. Quare hic locus non potest detorqueri contra iusticiam fidei, 


nec addit hic Paulus -quomodo incoötur lex et quomodo placeat. ᾿ 


Tantum enim refutat illos, qui fingunt se esse iustos propter exter- 
nam professionem legis. 


Sibi ipsis lex elc. 
[Eavroig εἰσὶν νόμος, v. 1A.] 


Dixerat impios perituros esse ludaeos et Gentes, etiamsi hae 
legem non habuerunt. Nunc addit correctionem: Imo Gentes 
etiam habuerunt legem, hoc est noticiam naturalem de mo- 
ribus discernentem honesta et turpia. Hic iterum extat testimo- 
nium de lege naturae. Ac Paulus erudite ratiocinatur quod Gentes 
habeant legem, ac simul declarat quid sit lex naturge: habent 
conscientiam adcusantem et excusantem, id est discer- 
nentem honesta et turpia, Ergo habent legem. Consequentia est 
nota ex definitione. Nam lex proprie est illa naturalis noticia do- 
cens honesta et reprehendens turpia. Diligenter autem observan- 
dum est quod ait: Natura faciunt, id est, naturali noticia ac 


lumine. Et testatur Paulus hoc verbo natura, quod noticia illa . 


sit opus Dei conditum in mente, sicut lumen in oculis. Natura 
enim proprie significat rem conditam a Deo. Quare noticiae illae 
sunt verae et sunt lex divina, ut supra dictum est. 


In hoc loco valde sudat Augustinus, cum nihil habeat obscuri. 
Primum disputat quid velit Paulus, cum ait Gentes legem fecisse, 
an loquatur de aliquibus sanctis, ut de Iob et similibus. Secundo 
disputat de particula natura, cum lex non possit vere fieri sine 


l) pronuneiantur A.B.W. pronunciatur C. 2) sunt iusti 

Spiritu sancto, quare Paulus dicat Gentes natura fecisse. Has dif- 
ficultates adfert ad Paulum Augustinus, nam ipse texfus non usque 
adeo obscurus”est. Primum enim natura significat principaliter 
noticiam naturalem. Paulus enim ratiocinatur de noticia et de 
iudicio. Deinde manifestum est etiam non renatos viribus natura- 
libus posse externa legis opera facere et disciplinam seu civilia opera 
praestare. Paulo hic satis est ostendere quod Gentes intelligant 
discrimen honestorum et turpium: hoc ostendit disciplina: inde 
‘ratiocinatur quod legem habeant. Loquitur ergo de facientibus ex- 
terna opera et de disciplina: et quidem confert Iudaeos et Gentes. 
Significat Gentes lantundem profecisse ex lege naturae, quantum 
Iudaeos ex legeMoisi. Non enim dicit lege fuisse iustas Gentes coram 
Deo, sed significat utrosque externa civilia opera fecisse. Excel- 
luerunt pulcherrimis virtutibus Fabius Scipio Atticus et plerique 
alii: ac fortassis disciplina et diligentia in omni officio superarunt 
multos praestantes Iudaeos. Hic ratiocinatur Paulus Gentes habere!) 
legem, id est noticiam naturalem de moribus. Neque sequitur ex 
hac collatione quod propter illam disciplinam ulli fuerint iusti 
coram Deo. 


Eece tu Judaeus. 
[Εἰ δὲ σὺ Ἰουδαῖος, v. 17.] 


Ut antea?) nominatim Gentes adcusavit, ita nunc nominatim 
"adcusat Iudaeos, ut perveniat ad illam exaequationem 3) Gentium 
et Judaeorum, in qua conspicitur quod omnes homines sint ἢ) sub 
peccato et lege non liberentur a peccato. Est autem haec obiur- 
gatio sic adcipienda, ut intelligamus adcusari et manifesta peccata 
. et hypocrisin, sicut necesse est praedicari poenitentiam iuxta illud 
mandatum Christi: Ite°) praedicantes poenitentiam et remissionem 
peccatorum. Et quanquam aliqui inter Iudaeos fuerunt sancti, ta- 
men Paulus loquitur de Iudaeis, quatenus nihil habent .nisi legem 
nec sunt sanctificati fide et agnitione promissi Christi. Hoc enim 
vult efficere, quod Lex non sufficiat ad iustificationem. Quare ©) 
valet argumentum: Si lex sufficeret ad iustificationem , omnes es- 
sent iusti, qui legem-adceperunt et observant externos cultus. At- 
qui hi non sunt iusti, Ergo lex non sufficit ad iustificationem. 
Diligenter enim considerandum est quo consilio Paulus haec scrip- 
serit. Adcusat Iudaeos, ut intelligant opus esse alio beneficio ad 
iustificationem. Est autem- hic gravis obiurgatio adrogantiae in 


1) habere W.omitt. 2)antea A.B. autem ©. W. B)exae- 

hypecritis, qui tument fiducia propriae iusticiae. Tales loci obser- 
vandi sunt, et ut timorem discamus et ut perterrefactae mentes 
concipiant consolationem. Nam in utranque partem plurimum va- 
lent tales loci qui et carnalem securitatem tardant et rursus eri- 
gunt pavidas mentes, iuxta illud: Qui gloriatur, in Domino glo- 
rietur. 


Nam circumcisio quidem prodest, si legem servaveris. 
[Περιτομὴ μὲν γὰρ ὠφελεῖ ἐὰν νόμον πράσσῃς, v. 25.] 


Occupatio est. Paulus enim occurrit obiectioni de meritis ex- 
ternorum cultuum, cum Judaei se praeferrent Gentibus et obiice- _ 
rent se habere certos cultus a Deo institutos et disputarent hos 
cultus non esse frustra institutos, sed mereri remissionem pecch- 
torum etc. Respondet Paulus novo paradoxo: Circumcisio 
prodest,; si legem observes. Estque generale dictum de 
omnibus externis cultibus, quod non prosint ex.opere operato, ut 
vulgo loquuntur, nec mereantur remissionem peccatorum, sed pla- 
ceant in his qui sunt iusti. Adcommodandum est autem hoc dietum 
non solum ad Leviticos cultus, sed etiam ad externa opera et cere- 
monias in Ecclesia. 


Caput III. 


Quid igitur habel Iudaeus in quo praecellat? 


[Τί οὖν τὸ περισσὸν τοῦ Ἰουδαίου, v. 1.] 


Digressio est in qua velut interpellatus occurrit quibusdam 
obiectionibus: magna enim et difficilis quaestio oritur ex illa ex- 
aequalione Gentium et Iudaeorum. Nam si Iudaei non sunt iusti 
propter suos cultus, si non liberantur a peccato propter opera le- 
gis, quare data est lex? quare Deus eam requirit? quare vocat cul- 
tus et propiciationes? Quare Judaei dieuntur populus Dei, si lex 
non facit discrimen inter Judaeos et Gentes? quam habent Iudaei 
praerogativam? Paulus respondet bifariam. Primum adfirmative, 
deinde negative. Primum ait Iudaeos praestare Gentibus et hanc 
habere praerogativam, quod habeant promissiones. Prae- 
stant igitur non propter legem, non quod lege mereantur iustifica- 
tionem, sed quia habent promissiones. Haec erat ingens praeroga- 
tiva, nosse verbum Dei et promissionem de Christo, et quidem ha- 
bere hoc ius, quod promissio nominatim ad hunc populum pertine- 
ret. Itaque multi ‚audientes verbum illud salvabantur, et quidem 
certum erat semper aliquos ex Iudaeis salvari, quia sic eraf edita 

promissio, ut!) nominatim ad posteros Abrahae pertineret. Ideo hic 
locus iam docet de principali fine totius politiae Iu- 
daicae. Indocti imaginantur leges illas traditas esse, ut per eas 
iustificaretur populus, sed Paulus detrahit legi gloriam iustificatio- 
nis et ostendit finem fuisse politicum. Oportuit enim certum po- 
"pulum esse, in quo revelarentur promissiones de Christo certis et 
claris testimoniis Dei. Ideo Deus hunc populum discrevit a Genti- 
bus et multis evidentibus miraculis testatus est eos habere verbum 
Dei. Quare cultus et tota politia fuerunt res externae praecipue ad 
hunc peliticum finem ordinatae, ut hunc populum discernerent a 
reliquis gentibus. Interim tamen miracula editae legis et reliqua 
erant testimonia, quod Deus dedisset huic populo verbum: et cul- 
tus ipsi erant a Deo ordinati, ut admonerent homines in hoc populo 
esse verbum Dei et quidem promissionem de Christo, et iustis 
erant exercitia fidei, item admonebant alios etc. Proinde hic locus 
Pauli utiliter docet quod cultus non merebantur remissionem pec- 
catorum, quod non iustificabant ἢ. 


Num incredulitas ülorum: etc. 
[Mn ἡ ἀπιστία αὐτῶν, v. 3.) 


Inserit obiter alias quaestiones: Utrum ideo amiserint Iudaei 
promissiones et tota gens damnata sit, quia non crediderunt sed 
interfecerunt Christum? Respondet Paulus promissionem gratiae 
non fieri irritam, sed manere ratam omnibus quicunque credunt, 
etiamsi plurimi eam aspernantur. Hic locus continet egregiam 
consolationem ac monet ne propter ingentem multitudinem impio- 
rum suspicemur promissionem gratiae Ecclesiae factam irritam 
esse, sed sciamus vere eam exhiberi credentibus, etiamsi paucis- 
simi sint. 


Omnis aulem homo mendax. 
[Πᾶς δὲ ἄνθρωπος ψεύστης, Υ. a] 


Addit antithesin, ut fiat illustrius quod Deus sit verax, quia 
servat promissa indignis propter suam veritatem et bonitatem. 
Omnis homo mendax, non recte iudicans de Deo, non vere 
timens Deum, non vere credens Deo, non existimans eum irasci 
peccato aut misereri agentium poenitentiam, sed dubitans, negli- 
gens, diffidens Deo. Horum peccatorum et harum tenebrarum re- 
liquiae sunt etiam in sanctis, ideo dieit: Omnis homo men- 


᾿ 

dax. Pendent igitur promissiones non ex dignitate nostra, sed ex 
eo quod Deus est verax. 


4 . 
UL iustificeris in sermonibus luis, el vincas cum iudicaris. 
[Ὅπως ἂν δικαιωθῇς κτλ., v. 4.1 


Addit!) aliud testimonium, quod detrahit dignitatem seu glo- 
riam iusticiae et meritorum nobis et celebrat Deum iustum et ser- 
vantem pacta propter suam veritatem. Sed repetamus integrum 
versiculum. Continet enim uberrimam doctrinam ac evidenter re- 
futat hypocritas et persuasiones legales et doctrinam monachorum, 
qui fingunt homines propter 'propriam dignitatem seu propter le- 
gem placere Deo. Rursus etiam dulcissimam consolationem propo- 
nit agnoscentibus suam immundiciem et agentibus poenitentiam. 
Verba haec sunt: Tibi tantum peccator sum, ut iustifi- 
ceris in sermonibus tuis et vincas .cum iudicaris. 
Est autem confessio peccati plana et simplex, quales multae sunt 
in aliis Psalmis: Agnosco me non adferre ad te iusticiam dignita- 
tem merita: ‘sed tantum esse peccatorem. Et hic observanda est 
phrasis Hebraica. Nam verba saepe ipsis significant habitus: Tibi 
peeco, id est sum peccator. Εἰ est singularis emphasis in adpel- 
latione peccati. Tantum sum peccator, id est reus damna- 
tus maledictus χάϑαρμα.- Nam adpellatio peccati haec duo signi- 
ficat, aut enim peccatum est quiddam pugnans cum lege Dei, quod 
meretur iram Dei et poenas nisi remittatur, aut simpliciter de ef- 
fectu intelligitur, videlicet pro re aliqua rea seu damnata: ut cum 


Citatur!) in eandem sententiam versiculus ex Psalmo, in quo pri- 
mum est confessio peccati Deinde tribuitur ‘Deo gloria iustitiae,et veri- 
tatis: Tibi solum pecco et malum coram te facio ut iustificeris in ser- 
monibus tuis et vincas cum iudicaris, id est tantum sum peccator, 
agnosco me nihil adferre ad te nisi peccata. Posterior pars continet 
petitionem et rationem petitionis. Ideo exaudias me fretum non mea 
dignitate sed tua promissione, ut adpareat te esse iustum et servantem 
promissa propter tuam veritatem et vincas cum mundus te iudicat et 
blasphemat quod non cures non exaudias homines. Item cum hypocri- 
tae fingunt se exaudiri propter suas iusticias etc. Tu nunc me exaudias, 
ut extet exemplum quod vere exaudias confugientes ad te et exaudias 
non propter nostram dignitatem sed per misericordiam. Sic fit dulcior 
hic versiculus cum ad confessionem peccati additur petitio, quae certe 
est coniuncta cum confessione peccati. Versiculus Psalmi proponit 
uberrimam consolationem. Significat enim conscientiam non adferre ad 

hostiae seu piacula vocantur peccata. Hic ergo cum fatetur Pro- 
pheta se esse peccatorem et addit exclusivam tantum, abiicit 
dignitatem propriam, agnoscit seshabere immundiciem pugnantem 
cum lege Dei ac se reum esse ac meritum iram Dei et poenas. 
Haec confessio quid sit in vera contritione pii experiuntur. In his 
pavoribus excutitur adrogantia et fiducia propriae dignitatis seu 
iusticiae legis. 

Ut autem clarius refutarentur hypocritae, adiecta est ratio 
confessionis. Ideo me peccatorem esse- confiteor, ut iustifice- 
ris in sermonibus tuis, id est ut te solum praedicem iustum 
esse, cum adcusas nos tibi soli tribuatur gloria iusticiae. Item: 
ut vincas cum iudicaris, id est ut vincas et tibi tribuatur 
laus iustitiae, cum hypocritae adcusant le ac tribuunt tibi iniusti- 
ciam et crudelitatem quando puniuntur et abiiciuntur. Saul tantis 
rebus gestis pro salute populi Dei existimat se meritum esse ne 
abiiciatur a Deo, ne eiiciatur ex regno. Itaque in calamitate irasci- 
tur Deo, adcusat eius iudicium. Econtra David in calamitate fate- 
tur se iuste puniri, non adcusat Deum sed praestat obedientiam, 
sicut alibi praecipitur: Humiliamini sub potenti manu Dei. Haec 
est simplex vera et plana versiculi Davidici interpretatio, quod vi- 
delicet sit confessio peccati, adiecta antithesi ut Deus praedicetur 
iustus, non adcusetur quod insontes puniat, quod hanc infirmam 
naturam iniuste tantis calamitatibus oppresserit: sicut eum adcu- 
sant hypocritae, Saul Cato et similes. Fortassis haec sententia sub- 
obscura est hominibus ociosis et Epicurea securitate fruentibus!). 
Sed tamen facile intelligi potest ab eis qui non sunt omnino rudes 
verae poenitentiae seu contritionis ut vocant. 


Ceterum Grämmatici hic intempestive disputant de verbis, an 
sint passive adcipienda: ut iustificeris, item: cum iudica- 
ris. Recte Paulus utrunque?) passive reddit et quadrant passivae 
voces ad hanc simplicissimam sententiam, quam recitavimus. Volo 
retineri passivas voces et ad has congruit Hebraica phrasis, ut eru- 
diti facile iudicare possunt. 


Deum merita sed tantum agnitionem peccati et iustificari non propter 
aliqua merita, sed quia adprehendit promissam misericordiam. propter 
filium et tribuit Deo gloriam quod ipse sit iustus et iustificans et χαρά 
sit verax servans promissa. Hanc ei laudem non tribuunt Epicurei et 
hypocritae sed iudicant Deum, vel quod non exaudiat vel quod non recte 
iudicet Deus, puniat indignos et non exaudiat nisi propter merita etc. 
Si ad usum nostrum et excitandam fidem et invocationem in nobis trans- 
 feramus fiet sententia illustrior. Porro iam ex hoc versiculo oriuntur 

Illud autem adiiciam. Cum ait: ut iustificerisin sermo- 
nibus tuis, referatur dietum ad utrunque, ad legem et promis- 
sionem gratiae. Agnosco me esse peccatorum reum, ut fatear!) te» 
justum esse adcusantem ac punientem nos. Agnosco me esse pec- 
catorem et iure abs te adcusari ac celebro te solum esse iustum, 
nos non esse iustos. 


Haec interpretatio adhuc vox est legis adcusantis nos, non- 
dum facit mentionem promissionis. Ideo hoc dietum: ut iusti- 
ficeris in sermonibus tuis transferamus non solum ad le- 
gem sed etiam ad promissiones. Quanquam sum reus et nihil ad- 
fero ad te nisi agnitionem peccati, tamen confugio ad promissam 
misericordiam, expecto veniam: ut iustificeris in sermonibus tuis, 
ut praedicemus te esse veracem et servantem promissa et recipien- 
tem invocantes per misericordiam, etiamsi non adferant merita. 


Hanc ei laudem non tribuunt hypocritae. Non dicunt: expecto 
veniam ut iustificeris in sermonibus tuis, ut praedicemus, te prop- 
ter promissam misericordiam recipere indignos; sed negant recipi 
vel exaudiri indignos. Prior interpretatio, quae est vox legis, fa- 
cilius intelligi potest. Posterior aliquanto est obscurior, sed vera 
tamen et ad hanc Paulus magis respicit. Ideo adtexit sequentem 
quaestionem: Si misericordia Dei amplificatur per hoc, quod reci- 
pit ac iustificat indignos ac tantum peccata adferentes, quare Deus 
irascitur peccantibus, siquidem peccata nostra amplificant gloriam 
misericordiae ipsius? Item si non sumus iusti propter nostras vir- 
tutes : Quorsum opus est benefacere? Item, quo plura peccata re- 
mittit misericordia, eo fit illustrior. Peccemus igitur et laxemus 
frena cupiditatibus. 


novae quaestiones. Si misericordia Dei amplificatur per hoc, quod vivi- 
ficat indignos et nihil nisi peccata adferentes: quare Deus irascitur pec- 
cantibus? siquidem peccata nostra amplificant gloriam misericordiae 
ipsius? Item si non sumus iusti propter nostras virtutes, quorsum opus 
est benefacere? Item: quo plura peccata remittit misericordia, eo fit 
illustrior, peccemus igitur etc. Haec absurda nunc Quoque obiiciuntur 
his qui doctrinam de gratia et de fide defendunt. Quare satis adparet 
eandem esse causam quam Paulus agit et quam nunc defendimus iuxta 
Pauli doctrinam. Infra autem ad’ haec absurda respondet et diluit ea 
capite sexto. Nunc abrumpit tantum, obiurgans illos qui carnali iudic®h 
his diabolicis calumniis ingens beneficium Evangelii deformabant et ex 
promissionibus male detortis falsa ratiocinabantur. Etsi enim gratis iusti- 
ficat Deus tamen non concedit licentiam peccandi, sed ita iustificat ut 
iustificatio adferat novam vitam et novam lucem et debemus obedien- 

Haec absurda obiiciebant Paulo docenti gratis pronunciari 
iustos eos qui credunt: Si fit misericordia illustrior, cum peccata 
adferimus, ergo prolixe peccemus. Infra autem ad haec absurda 
respondebit eaque diluet capite sexto. Nunc tantum abrumpit ad- 
iecta obiurgatione calumniatorum. 


Quid igitur? Praecellimus eos? 
[Τί οὖν; προξχόμεϑα: v. 9.] 


Hic redit ad institutum principale, videlicet ad exaequatio- 
nem Iudaeorum et Gentium, ut doceat omnes homines sub peccato 
id est reos esse peccati et irae Dei. Observabis autem dissimiles 
responsiones ad quaestiones in digressione additas. Primum adfir- 
mative respondet Judaeos habere magnam praerogativam, quod ad 
promissionem adtinet, non quod ad merita adtinet. Ideo hic additur 
negativa responsio: Iudaei nihil praestant, scilicet quod ad meritum 
adtinet. Est ergo sententia: Nequaquam excellimus, id est non 
sumus iusti propter nostram dignitatem, propter opera legis, prop- 
ter nostras virtutes etc. 


Nam anle causis redditis ostendimus οἱ Iudaeos etc. 
[Προητιασάμεϑα γὰρ Ἰουδαίους κτλ., v. 9.) 


Repetitio est?!) propositionis: Ac diligenter observandum .est 
quod iam eflert eam universaliter et ait omnes sub peccato 
esse, id est, omnes homines esse reos peccati, irae Dei et mortis 
aeternae. Loquitur autem de omnibus hominibus excepto Christo, 
ac sanctos etiam complectitur, quatenus ipsorum natura considera- 
tur nec intelliguntur per misericordiam reconciliati. Semper autem 
haec exaequatio nos admoneat, quod superbos hypocritas et secu- 
ros perterrefacit. Rursus prostratos erigit, quia testatur quod Deus 
vere gratis propter Christum nobis ignoscere velit. Confirmat 
autem propositionem citatis testimoniis, in quibus non tantum ci- 


tiam Deo, etiam aliud precium propositum est propter quod iustos 
pronunciat, qüuia haec nostra obedientia non satisfacit legi. Obiurgatio 
posita est atrocibus verbis sicut blasphemamur, item quorum condem- 
matio iusta est. Significat 'enim calumnias illas esse blasphemias adver- 
sus Evangelium et sic conviciantes ait iuste damnari. Haec comminatio 
admoneat nos ut reverenter audiamus et discamus Evangelium et fu- 
giamus blasphemos, qui piam doctrinam calumniantur depravant aut 
quoquo modo deformare conautur. 

vilia delicta culpantur,, sed interiora peccata contra primam tabu- 
lam. Non est intelligens nec requirens Deum, id est 
omnes cöontemnunt Deum, sunt sine timore Dei et sine fide, prop- 
terea habent impias opiniones et doctrinas et impia consilia et per 
superbiam et fiduciam sui multa audent contra voluntatem Dei et per- 
sequuntur pia docentes et monentes. Ita describit praecipue hypo- 
critarum arcana vicia, quae mundus suspicit tanquam excellentem 
sapientiam et iusticiam. 


Ex operibus legis non iustificabitur omnis caro etc. 
[Διότι ἐξ ἔργων νόμου κτλ., v. 20.] 


In conclusione iterum repetit universalem: Ut omne os obstrua- 
tur!) et?) totus mundus sit reus coram Deo. Sed quidam qui fin- 
gunt homines mereri remissionem peccatorum et esse iustos prop- 
ter bona opera moralia, eludunt hanc universalem et dicunt esse 
synecdochen, quasi Paulus non prorsus omnes arguat sed plurimos, 
et ab Πᾶς universali sint excipiendi paucissimi quidam boni: ut 
quamvis Romae plurimi sint rei, tamen fingunt ex illo numero ex- 
cipiendos esse paucos quosdam, Scipionem Atticum. Eitsi inter 
Judaeos plurimi peccant, tamen paucos quosdam excipi volunt, ut 
Ioannem Petrum etc. Adversus huiusmodi cavillationes muniendi 
sunt animi, ut simplicem et veram sententiam Pauli retineamus, ac 
prudenter cavit ipse Paulus ne haec exceptio adfingi posset. Pri- 
mum enim saepe inculcat universalem: deinde addit rationem, quae 
ostendit quid adcuset. Ait enim: Eo quod ex operibus legis 
non iustificabitur omnis caro. Hic diserte non tantum 
personas adcusat, sed illis ipsis bonis operibus detrahit iustificatio- 
nem, quae illi volunt excipi. Deinde Psalmus inquit: Non intres 
in iudicium cum servo tuo, quia non iustificabitur in conspectu 
tuo omnis vivens. Haec sententia et pleraeque similes testantur ex- 
ceptionem illam falsam esse, quia clare docent nostra bona opera 
non pesse opponi iudicio Dei. Praeterea si moralia opera iustifi- 
carent, iustificassent Iudaeos etiam ceremoniae, nam apud illos 
hae quoque habebant mandatum Dei. Quare sententia Psalmi et 
Pauli universaliter intelligatur de omnibus hominibus et de omni- 
bus operibus nec admittatur synecdoche, quae fingit aliquos esse 
iustos et mereri remissionem peccatorum propter propriam digni- 
tatem et propria opera etc. Diserte autem addit coram Deo 
reos esse, quia loquitur non de humano iudicio, sed de divino 
iudicio. In illo agone non potest conscientia pacificari ullis operi- 
bus, sed sciat mandatum Dei esse ut credat nobis ignosci certo 

propter Christum per misericordiam etc. Et quidem pandera ver- 
borum observanda sunt, quae hortantur omnes ad poenitentiam. 
Minatur enim gravissime securis et confidentibus propria iusticia, 
cum ait: Ut omne os obturetur. Item: Ut reus fiat to- 
tus mundus, j 


Per legem enim agnitio peccali etc. 
[Διὰ γὰρ νόμου ἐπίγνωσις ἁμαρτίας, v. 20.) 


Occupatio est. Poterat enim obiici: Si non sumus iusti lege, 
ad quem usum dat& est lex? Paulus respondet, sed brevius quia’ 
haec occupatio infra repetetur. Et haec responsio prorsus nova 
et!) absurda videtur mundo, Lege tantum ostendi peccatum, non 
tolli. Nam legumlatores in imperiis ferunt leges, non tantum ut 
ostendant peccata, sed ut tollant. Verum hic monendus est audi- 
tor, Paulum prorsus non concionari hoc loco de iusticia civili et de 
externis moribus; alia res agitur: Quomodo coram Deo iusti repu- 
temur: Quomodo consequamur remissionem peccatorum: Quid ibi 
conferat lex. Ideo discernendi sunt usus legis. Et loquimur hic 
non tantum de lege Moisi, sed de lege morali indita omnibus ho- 
minibus. Est autem duplex usus, alter est politicus, scilicet 
foris coercere homines carnales. Requirit enim Deus hanc quoque 
externam iusliciam, etiamsi propter eam non sumus iusti coram 
Deo: etiamsi non meretur remissionem peccatorum. De hoc usu 
non loquitur in hac sententia. Alibi de hoc usu loquitur: Lex est 
iniustis posita etc. Alter usus non est politicus, sed pertinet 
ad iudicium Dei et ad conscientiam, seilicet adcusare et 
perterrefacere conscientiam, sicut alibi inquit: Aculeus mortis pec- 
catum est?): potentia peccati lex est, id est: Lex ostendit peccatum 
et perterrefacit corda: de tali agnilione hic loquitur. Non enim 
intelligit ociosam speculationem, sed agnitionem talem, in qua 
iram Dei adversus peccatum agnoscimus et vere expavescimus. Et 
hi terrores vere fiunt mors aeterna in his, qui non eriguntur per 
Evangelium. Est igitur sententia: Lege non sumus iusti coram 
Deo, nön meremur remissionem peccatorum. Et cum conscientiae 
perterrefiunt, non possunt lege pacificari, quae nos magis magis- 
que adcusat et ad desperationem adigit, sicut alibi inquit: Ut pec- 
catum fiat excellenter peccans et nocens, id est illis terroribus oc- 
cidens. Hine clare sequitur quod alio verbo opus sit ad consolatio- 
nem et iustificationem. 

 Nunc vero absque lege iusticia Dei manifestala est. 
[Νυνὶ δὲ χωρὶς νόμου δικαιοσύνη ϑεοῦ πεφανέρωται, v. 21.] 


Supra fecit aditum ad principalem propositionem. Dixit enim 
omnes homines esse reos peccati et irae Dei n&c posse a peccato 
liberari per legem. Nunc igitur sequitur principalis propositio, quae 
est status huius controversiae, qui diligenter observandus est et 
propter magnitudinem causae: continet enim haec propositio pro- 
priam et praecipuam Evangelii sententiam de beneficio Christi: 
et quia ad hunc statum velut ad caput deinde referenda erunt argu- 
menta. Porro in propositionibus maxime requiritur perspicuitas. 
Ideo Paulus adcurate proprie et perspicue tradit propositionem. Sed 
phrasis consideranda est, et ipsa verborum pondera observanda 
sunt: lusticia Dei, scilicet qua iustificat nos, hoc est adceptatio 
vel remissio peccatorum et imputatio iusticiae. Estque sententia: 
Nunc manifestatum est quomodo Deus iustificet, quomodo velit pro- 
nunciare iustos et remittere peccata et nos adceptare. Inquit autem: 
Sine lege. Hoc videtur absurdum mundo. Quare haec particula 
diligenter consideranda est. Ostendit enim quid proprie sit Evan- 
gelium et quod discrimen sit Legis et Evangeli. Mundus enim 
habet imaginationes politicas de Christo, cogitat esse legislatorem 
adferentem novam legem aliquanto commodiorem quam Mosaicam, 
quia abolet ceremonias, quae non erant commodae omnibus gen- 
tibus, et praecipit multa de dilectione. Deinde colligunt quas leges 
addiderit Christus Mosaicis et fingunt harum legum observatione ἢ 
homines mereri remissionem peccatorum et esse iustos et interpre- 
tantur, sine lege, id est sine ceremoniis. Hic error eximendus 
est animis: Nam Christus non venit ut legem ferret nec Moises 
est nec Solon, sed habet aliud multo maius officium, est victima - 
pro peccato et gratis donat nobis remissionem peccatorum et im- 
putationem iusticiae et Spiritum sanctum ac vitam aeternam. Lo- 
quitur igitur Paulus cum ait sine lege de tota lege ac sentit Chri- 
stum adferre remissionem peccatorum et impulationem iusticiae 
non propter ullam legem nec propter ceremonias, nec propter mo- 
ralia opera, sed gratis. Et sciamus hoc dietum non ad civilem vi- 
tam aut externos mores pertinere, sed ad conscientiam agentem 
coram Deo et quaerentem quomodv consequatur remissionem pec- 
catorum et reconciliationem. Hinc discrimen legis et Evangeliü 
multo fit illustrius, vel quia testatur in Evangelio adnunciari gra- 

„tuitum beneficium non pendens ex condicione legis seu meriti 
nostri. Et hic locus non solum opponendus est Anabaptistis et si- 
milibus, qui fingunt Evangelium novam politiam mundanam, sed 
etiam tenendus est in agone conscientiae, ut ibi vere intelligamus 

- beneficium Christi esse gratuitum. Estque sententia: lusticia 
manifestata est sine lege, id est, consequimur remissionem 
peccatorum et reputamur iusti non propter ullam legem, sed pro- 
pter Christum gratis per misericordiam. Etsi enim in his qui fide 
iustificati sunt incoatur nova obedientia, tamen illa nova obedientia 
seu lex non est causa propter quam consequimur remissionem pec- 
catorum et reputamur iusti seu adcepti, verum haec gratis donantur 
propter Christum. 


΄ 


ΠΝ Destituuntur gloria Dei. 
 Ὑστεροῦνται τῆς δόξης τοῦ ϑεοῦ, v. 23.] 


Carent illa gloria quam Deus adprobat, carent illa iusticia, 
quam Deus iudicat esse gloriam.” Aut si quis mavult active inter- 
pretari, erit eadem sententia!): Carent gloria Dei, id est sapientia 
et iusticia glorificante Deum, id est quae vere tribuit gloriam Deo, 
agnoseit, diligit, praestat perfectam obedientiam: Carent gloria Dei, 
id est luce qua agnoscitur et glorificatur Deus. Estque repetitio 
sententiae universalis, quae docet omnes homines reos esse peccati 
et irae Dei, carere gloria, id est reiectos esse coram Deo nec pro- 
pter legem iustos esse. Est et hoc. observandum, quod extenuat 
iusticiam legis et illos sanctissimos cultus, (quos’certe?) Iudaei pu- 
tabant esse gloriam Dei, et docet hanc externam iusticiam non esse 
gloriam Dei, quia non est agnitio et glorificatio Dei. 


Justificamur aulem gralis. 
[Δικαιούμενοι δωρεάν, v. 24.] 


Id est consequimur remissionem peccatorum et reputamur 
iusti, id est adcepti, et cum hac reputatione coniuncta est donatio 
Spiritus sancti.et, adceptatio ad vitam aeternam. Haec igitur com- 
plecti debemus, cum de Iustificatione disputamus, scilicet re- 
.missionem peccatorum et imputationem iusticiae, id 
est adceptationem, cum qua est coniuncta donatio Spi- 
ritussanctietadceptatio ad vitam aeternam. Est autem 
perspicua Pauli descriptio, cum ait: Gratis per gratiam, id 
est per misericordiam. Hic clare ostendit se de alia iusticia con- 
cionari, quam de iusticia legis seu nostrorum operum. Excludit 
enim condicionem legis seu meriti et testatur nos iustificari gratis 
non propter ullam dignitatem nostram aut opera nostra. 


l)eriteademseutentia A. B. erit enim eadem sententia 

Per redemtionem, quae est in Christo Iesu. 
[διὰ τῆς ἀπολυτρώσεως τῆς ἐν Χριστῷ Ἰησοῦ, v. 24.] 


Quia Deus iratus peccato requirebat aliquam victimam, ideo 
Paulus inquit: Per redemtionem quae est per Chrisum le- 
sum. Atque-hic resistant animi nostri et cogitent primum de ira 
Dei adverus peccatum, deinde de magnitudine misericordiae, quia 
utrunque hic proponitur. Mundus non videt.mägnitudinem irae 
Dei adversus peccatum et dicit peccatum rem levem esse. Sed hic 
discamus tantam esse iram, ut nulla hostia placari potuerit Deus, 
nisi tantum morte filii. Est igitur horribile peccatum securitas in 
eis, qui perseverant in peccatis et contemnunt iram Dei. Secundo 
tanta est misericordia, ut pater dederit fillum pro nobis et voluerit 
nos tali pignore dato de misericordia certos esse. Jam quanta est 
blasphemia gloriam filii Dei transferre in humana opera et fingere 
alias victimas, ut satisfactiones, Missas, monachatus? etc. 


Reconciliatorem. 
[Ἱλαστήριον, v. 25.] 


Commoratur in descriptione offieii Christi, quod sit victima, 
propiciator etc. Et quidem propiciator titulus est significans 
certum esse beneficium, quod propter illum propiciatorem promis- 
sum est, quia hic?) Christus non est frustra factus propiciator. Sed 
quare addit per fidem? Haec particula dikgenter observanda est, 
quia iam de adplicatione loquitur, ut sciamus quomodo consequa- 
mur beneficium Christi. 


Per fidem. 
[Διὰ πίστεως, v. 25.] 


Adversarü etiam fatentur Christum esse mediatorem et propi- 
ciatorem. Sed hoc ipsum postea mutant et corrumpunt. Nihil 
enim dicunt de adplicatione nec docent utendum esse mediatore 
Christo. Ac primum nihil prorsus de hac fide, id est de 
fiducia mediatoris dicunt, non docent υἱὲ mediatore Christo, 
imo iubent dubitare conscientiam. Haec dubitatio manifeste 
pugnat cum fide, quam hic requirit Paulus. Secundo fingunt 
Christum esse propiciatorem tantum, quod ad occasionem merendi 
adtinet, ut cum paterfamilias iratus servo placatur ab amico aliquo. 
Ibi amicus ille aditum servo impetrat ad Dominum, deinde nihil ibi 
negocii habet, sed placet servus propter propria officia., Tantum 
tribuunt Christo quod hoc principium et occasionem merendi nobis 
promeruerit. Ipsisic loquuntur, Christum meruisse primam gratiam. 
Postea sepeliunt eum et fingunt ociosum esse, et imaginantur homi- 

nes mereri remissionem peccatorum et iustos esse propter propriam 
impletionem legis et cetera. Nos econtra recte intelligamus Chri- 
stum semper manere mediatorem et adplicandum esse fide, id est 
statuendum quod placeamus -non propter nostram dignitatem aut 
impletionem legis, sed propter Christum. Non debemus opponere 
iudicio Dei nostras virtutes, sed victimam et propiciatorem Christum, 
Ita diserte infra Paulus de adplicatione loquitur, cum ait: Per quem 
habemus adcessum fide in gratiam hanc, quasi dicat: Ita adcedi- 
mus ad Deum, si utamur medjatore Christo, si fide confugiamus 
ad hunc propiciatorem et putemus nobis propter ipsum ignosci. 


Ad ostensionem “tusticiae suae. 
[Εἰς ἔνδειξιν τῆς δικαιοσύνης αὐτοῦ, v. 25.] 

Sententia erit planior mutata forma orationis: Ad ostensio- 
nem iusticiae suae, id est ut declaret Deus quod ipse iustifica- 
turus sit, estque antithesis. Supra arguit omnes et dicit nos non 
esse iustos, etiam cum habemus legis opera. Sed nunc in Christo 
revelat Deus iusticiam suam, id est quod ipse sit iustificaturus, 
quemadmodum in promissionibus pollicitus est, quod novam iusti- 
ciam, novam et aeternam vitam donaturus sit, quod sit instauratu- 
rus genus humanum abolito peccato et abolita morte. Hanc novam 
iusticiam et vitam iam revelat in Evangelio etc. 


#Propier remissionem. 
[Διὰ τὴν πάρεσιν, v. 25.] 

Definitio est praecedentis particulae, interpretatur enim quid 
dixerit iusticiam suam. Si mutes in verba erit clarius?), ut declaret 
quod sit iustificaturus, scilicet per remissionem peccatorum. Ita 
ponit definitionem et ut ita dicam formale iustificationis. Proprie 
enim iustificatio est remissio peccatorum propter Christum, cum 
qua coniuncta est donatio Spiritus sancti ete. Et remissio pecca- 
torum intelligatur non tantum de actualibus delictis, sed etiam de 
naturali immundicie. Est itaque iustificatio iustos reputari non 
propter nostras virtutes, sed Deo remittente peccata et immundos 
et indignos adceptante per miserieordiam propter Christum. Sicut 
alias definit iustificationem esse remissionem peccatorum: Beati 
quorum remissa sunt peccata. 


Praeleritorum peccalorum. 
[Τῶν προγεγονότων ἁμαρτημάτων, v. 25.] 
Hanc particulam dicunt adiectam esse, ut sciamus in Evan- 
gelio non concedi licentiam peccandi, sed sciamus peccata remitti 

in his qui agunt poenitentiam, in quibus peccatum mortificatur. 
Nec tamen inde sequitur quod lapsis post remissionem, si rursus 
agant poenitentiam, non passit iterum venia contingere: quia sem- 
per, quotiescunque contingit remissio, fit remissio praecedentis 
peccati. Est ergo descriptio remissionis praesentis in genere, non 
est exclusiva sequentium remissionum. 

Sed meo iudicio simplieissima sententia est, si intelligatur op- 
poni haec particula legi, quasi dicat: Peccatum regnavit hactenus, 
ne lex quidem abolevit peccatum et mortem, sed hac fide in Chri- 
stum iam aboletur peccatum, quod hactenus extitit seu regnavit. 
Quia Paulus loquitur non solum de actualibus delictis, sed etiam 
de originali. Quasi dicat, remifti peccatum quod hactenus extitit, 
sicut infra ait: Usque ad legem peccatum fuit in mundo, id est ne 
lex quiderm abolevit peccatum. lam autem peccatum originis abo- 
letur bifariam, imputative scilicet, quia reatus tollitur, et incipit 
reipsa aboleri et mortificari, scilicet quando in poenitentia existunt 
veri terrores, vera consolatio ac initium novae creaturae in corde. 


Ubi igitur gloriatio? 
[Ποῦ οὖν ἡ καύχησις, v. 27.) 


Addit propositioni epiphonema. Confert enim contrarium, 
scilicet quid sit sentiendum de merito. Nam gloriatio proprie sig- 
nificat hoc loco fiduciam meriti seu meritum. 

Est autem hic locus egregia confirmatio nostrae interpreta- 
tionis. Clare enim ostendit Paulum hoc ipsum velle, quod nos inter- 
pretamur et docemus monachorum opinionem de merito falsam 
esse, qui fingunt contingere remissionem peccatorum propter me- 
rita, non gratis, et abolent fidei doctrinam, ut cum docent: Si con- 
tritio fuerit sufficiens merebitur remissionem. Et quia nunquam 
possumus statuere quod sit sufficiens, iubent dubitare, sic deinde 
fingunt hominem placere propter impletionem legis etc. 

Haec est summa imaginationis monachorum, quam Paulus 
hic!) aperte damnat, cum ait: Exclusa est gloriatio per le- 
gem fidei, id est doctrina de fide docet gratis donari remissionem, 
non propter nostra®) merita, et pariter donari credentibus sive Iu- 
daeis sive Gentibus, hoc est eis qui non habent opera legis. Haec 
exaequatio, ut saepe iam dictum est, terret securos et consolatur 
pavidos. 

Ilud etiam observandum est, cum Paulus prorsus exeludit 
gloriationem certe etiam detrahit moralibus operibus in reconcilia- 
tione condicionem meriti. (Quia si propter moralia opera daretur 
remissio, iam esset gloriatio, esset aliquod meritum remissionis 

peccatorum. Item cum fidem opponit nostrae dignitati et!) tollit 
gloriationem, satis adparet quod fidem intelligat üdueiam gratuitae 
misericordiae. 

Lex operum significat doctrinam, quae requirit opera et docet 
homines propter opera iustos esse. Econtra lex fidei significat doc- 
trinam quae concionatur de fide, id est docet homines iustos esse 
non propter propriam dignitatem aut impletionem legis aut opera, 
sed fiducia misericordiae promissae propter Christum. Nam fides 
non significat Legem naturae aut Decalogum, ut quidam falso in- 
terpretantur, sed ssignificat fiduciam misericordiae promissae propter 
Christum, quam opponit Paulus dignitati nostrae. Hoc enim dispu- 
tat, an contingat reconciliatio propter nostra opera an vero propter 
Christum per misericordiam gratis. Quare fides non significat legem 
aliquam, sed habet se correlative ad promissionem estque fiducia 
adprehendens promissam misericordiam. . 


Arbitramur igitur βαρ iuslificari hominem, absque operibus 
legis eic.?) 


[Δογιξόμεϑα οὖν δικαιοῦσϑαι πίστει ἄνϑρωπον κτλ., v. 28.] 


Epiphonemati adiecit conclusionem, in qua breviter repetit 
summam propositionis et iterum inculcat exclusivam, ut sententia 
sit certior. lustificari significat consequi’remissionem peccato- 
rum et repulari iustum, id est adceptum ad vitam aeternam. Cum 
hac adceptatione coniuncta est donatio Spiritus sancti. Fides sig- 
nificat fiduciam misericordiae propter Christum promissae. Est 
igitur sententia: Pronunciamus hominem consequi remissionem 
peccatorum et reputari iustum coram Deo propter Christum per 
misericordiam, non propter legem. Et hanc misericordiam fide 
adcipi oportet. 

Porro hanc sententiam mutilant adversarii et interpretantur 
tantum excludi ceremonias: Sine operibus legis, id est, sine 
ceremoniüs. Deinde fingunt hominem consequi remissionem pec- 
catorum et reputari justum propter moralia opera seu ut loquuntur 
propter dilectionem et intelligunt fidem tantum de noticia historiae. 
Ita transferunt benefieium Christi in propriam dignitatem. 

Sed haec interpretatio pugnat cum sententia Pauli: Nam Pau- 
lus detrahit toti legi hanc gloriam meriti seu iustificationis, sicut 
constat ex superioribus dietis: Ut totus mundus fiat reus etc. Item 3) 
non iustificabitur in conspectu tuo omnis vivens. Hae sententiae 
excludunt a causa iustificationis etiam moralia. Εἰ facile hoc in- 

telligi potest. In vero certamine conscientia non potest statuere 
quod propter nostras virtutes et dignitatem remittantur nobis pec- 
cata aut simus adcepti. Ergo quaerenda est alia causa quare simus 
adcepti, scilicet mediator Christus. 

Hinc facile intelligi potest Paulum’ de tota lege concionari, non 
tantum de ceremoniis, sicut etiam infra ostendit eius confirmatio 
detrahi iustificationem toti legi. Et quidem ipse adlegat legem mo- 
ralem: Non concupisces, ne sit ambigua disputatio. Item hoc loco 
inquit: Stabilimus legem. (uare necesse est eam intelligi de mo- 
ralibus!). Item cum vocabulum fidei recte intelligitur?), satis ad- 
paret toti legi detrahi iustificationem seu reconciliationem, quia 
fide iustificari est iustum reputari fiducia misericordiae non propter 
nostram dignitatem. Ita haec ipsa formula, fide iustificamur, 
opponitur imaginationi illorum, qui fingunt homines iustificari 
. propter propriam dignitatem seu impletionenf legis moralis. Ex- 
cludit ergo etiam moralia a causa iustificafionis, quia nemo satis- 
facit legi morali. Ceterum non excludit ab effectu: necesse est enim 
sequi novam et incoatam obedientiam. 


Legem igitur irritam facimus? 
[Νόμον οὖν καταργοῦμεν; v. 31.] \ 


Occupatio necessaria est. (Julia omnes statim cunı audiunt 
hanc novam concionem, homines reputari iustos per misericordiam 
non propter legem, interrogant an concedatur licentia peccandi? 
An ita sit abrogata lex, ut si concessa licentia peccandi? Paulus 
respondet non aboleri legem per fidem, sed multo magis stabiliri, 
id est impleri. 

Hic locus docet nos interpfetari omnia dieta de operibus et 
lege. Quale: est: Si vis in vitam ingredi serva mandata, et similia. 
Hic enim Paulus testatur legi addendum esse Evangelium de fide. 
Teneantur ergo hae duae regulae: Sine fide impossibile est 
legem fieri. Item: Fide fit et placetlex, Fideincoatur 
obedientia et placet. 

Prior regula: Impossibile est sine fide fieri legem, intelligatur 
dupliciter. Primum de ipsa obedientia spirituali: Pia corda cum 
sentiunt iram Dei, cum dubitant, fugiunt Deum, desperant, non 
diligunt Deum, non invocant; sed conscientia fide erecta cum agno- 
vit misericordiam fide propositam iam incipit diligere et invocare 
iuxta illud Pauli: Per fidem habemus adcessum ad Deum.- Secundo 
intelligatur de adceptatione, id est, etiam hoc quod facit homo sine 
fide tamen non placet sine fide. Hinc clare intelligi potest legem 

non posse fieri sine fide. Quare cum laudantur bona opera, necesse 
est id intelligi ita, ut meminerimus addendum esse Evangelium de 
Christo et sciamus fidem necessariam esse ad faciendam legem nec 
placere legem sine fide. 

Altera regula intelligatur etiam dupliciter. Lex fit fide primum, 
quia fides est motus spiritualis, quo agnoscimns misericordiam Dei 
in Christo propositam, ideo parit agnitionem Dei, dilectionem et 
alios bonos motus, invocationem etc. Item, fide adcipitur Spiritus 
sanctus, qui excitat bonos motus et:novam obedientiam in cordibus. 
Secundo: Lex placet propter fiden, id est, quanquam legi non sa- 
tisfacimus!), tamen quia sumus in Christo placet iam nova obe- 
dientia, et id quod deest condonatur credentibus propter Christum. 

Hic intellectus neeessarius est, ut conscientiae teneant firmam 
consolationem et agnoscant ineffabilem misericordiam Dei adpro- 
bantis incoatam obedientiam, in qua plurimum est infirmitatis et 
inobedientiae?). Ita hic Paulus inquit: Legem stabilimus, id 
est fide implemus, et quia conscientiae placatae fide agnoscunt Deum 
et diligunt et invocant etc.°), et quia incoata illa obedientia non 
placeret, nisi fide essemus reconciliati. 


Gaput IV. 


Quid igitur dicemus invenisse Abraham palrem nostrum? 
[Τί οὖν ἐροῦμεν ᾿Αβραὰμ τὸν πατέρα ἡμῶν εὑρηκέναι; v. 1.] 


Sequitur confirmatio, in qua diligenter distribuenda sunt ar- 
gumenta et ad-propositionem referenda. Haec enim non solum con- 
firmant propositionem, sed plurimum etiam lucis ei addunt. Prae- 
clare etiam docent, muniunt, consolantur et erigunt nostras con- 
scientias, cum anguntur de remissione peccatorum et de gratia. 
Monstrant enim fontes huius quaestionis et promissionem Evangelii 
eruditissime discernunt a lege, discernunt et iusticiam legis et 
Evangelii. . . 

Porro nıirum in modum hic extenuat Paulus et’abiicit iusticiam 
legis, ut nusquam alias. Ideo prudenter videndum est quo pertineat 
haec disputatio. (Quaerit enim de iusticia coram Deo: An iusticia 
nostra possitopponi terroribus peccati, irae et iudicio Dei? Anconse- 
quamur remissionem peccatorum propter nostram dignitatem: An 
nostra dignitas liberet nos a peccato et a morte? An in vero agone 
conscientia debeat niti propria dignitate? An vero misericordia 

propter Christum promissa? Ad hoc certamen referendae sunt hae 
extenuationes iusticiae legis, non ad securas conscientias aut ad 
vitam exteriorem aut civilem. Nam Evangelium concionatur de 
spirituali et aeterna vita, concionatur de vera poenitentia et liberat 
a peccato et a morte. Exterior vita habet opus disciplina et lege. 
Sed de hat exteriore vita non disputatur hoc loco. 


Ideo Paulus diserte praefatur de Abraham, qui habuit multas 
excellentes et heroicas virtutes et haud dubie dotibus ingenii sa- 
pientia et omni genere virtutum excelluit omnibus hominibus eius 
aetatis. Has tantas virtutes et haec dona Dei non aspernatur Paulus, 
sed negat posse opponi irae et iudicio Dei et discernit ab illa iu- 
sticia, de qua concionatur Evangelium, videlicet a remissione pec- 
catorum quae datur propter Christum. 


Haec initio monendi sunt imperiti, ut sciant quo pertineat 
Pauli doctrina et quo referenda sit haec nova et mira extenuatio 
iusticiae legis. Nam profani transferunt ad exteriorem vitam, 
postea interpretes aliqui, cum somniant Paulum de exteriori vita et 
iusticia loqui, corrumpunt Pauli sententias et putant tantum loc 
agiutabrogentur ceremoniaeMosaicaein vita exteriore: nonreferunt 
hanc doctrinam ad remissionem peccatorum et agonem conscientiae. 


Sunt autem quingque argumenta. Primum ab exemplo. 
Abraham iustificatus est coram Deo fiducia misericordiae, non 
propter suas virtutes, Ergo et nos iustificamur fide. Consequentia 
est manifesta, quia eadem est ratio virtutum. Si Abraham, cum 
tot excellentes et heroicas virtutes haberet, non fuit propter eas 
iustus coram Deo, quanto minus hoc praestant virtutes inferiores 
in aliis! Ä 

Secundum ex definitione. Justificatio est gratuita imputatio 
iusticiae, Ergo non iustificamur propter nostram qualitatem aut 
dignitatem etc. 


Tertium ex definitione. Iustificatio est remissio peccatorum, 
Ergo non contingit?) propter nostram dignitatem, siquidem semper 
habemus opus remissione peccatorum. 


Quartum ex ordine causarum eteffectuum. Abraham 
pronunciatur iustus ante circumcisionem, Ergo non est iustus pro- 
pter illud opus. 


Quintum ex causa promissionis. Promissio pendens ex 
condicione legis non est certa. Promissio gratiae debet esse certa, 
Ergo promissio gratiae non pendet ex condicione legis, sed fide 
gratis adcipienda est. 

Primum argumentum'). 


Primum argumentum de exemplo Abrahae diligenter in- 
culcandum est animis. Etsi enim mirum in modum offendit Tudaeos 
haec ut videtur immodica extenuatio iusticiae legis, tamen piis et 
pavidis conscientiis adfert uberrimam?) consolationem. Ac semper 
meminerimus hanc concionem non pertinere ad?) exteriorem vitam, 
sed ad remissionem peccatorum in vera poenitentia. »" . 

Et hic diligenter amplificemus virtutes Abrahae. Neque enim 
dubium est, quin ille heroicus vir habuerit excellentes virtutes et 
moribus ac sanctis operibus longe vicerit multos. Et tamen Paulus 
audet detrahere eis hanc gloriam iustificationis. Habet laudem, in- 
quit, sed non coram Deo, id est virtutes illae non possunt opponi 
irae et iudicio Dei, non liberant a peccato et a morte. Hoc 
exemplum magnam consolationem piis adfert. Ne quidem Abraham 
propter dignitatem propriarum virtutuın iustificatus est. Ergo vere 
statuamus nobis gratis ignosci. Itaque posita negativa sententia ad- 
dit ex Genesi [15] antithesin, quae est antecedens argumenti. 
Abrahae imputatum est ad iusticiam quod credidit®), Ergo et nos 
iustificamur fide, non propter nostra opera aut: legem. 

Sed hoc argumentum cavillantur aliqui multis modis. Ali 
dicunt esse synecdochen et credere dicunt esse opus et significare 
universam?) obedientiam: Abraham credidit, id est: obedivit Deo 
iuxta synecdochen, quia fidem debet sequi obedientia, Ideo fide 
alunt signiflcari universam®) obedientiam. Ä 

‚Alii dicunt male detorqueri hoc dictum, quia Genesis non fa- 
οἷαί ibi mentionem de Christo aut de hac fide adcipiente remissio-- 
nem peccatorum. Has calumnias prodest confutari, ut sententia 
verborum Genesis melius intelligatur. 

Primum igitur hoc observandum est, Paulum hoc dicto Ge- 
nesis discernere iusticiam legis et fidei. Quare necesse est hoc di- 
ctum intelligi proprie de fide. Item, Paulus addit interpretationem 
quod fide gratuita imputatio adcipiatur. Ergo hic proprie intelligit 
fidem adsensum et fiduciam, qua adcipimus promissam misericor- 
diam, id est, qua statuimus quod Deus vere velit nobis ignoscere 
et propicius esse per misericordiam gratis, etiamsi sentiamus nos 
indignos esse. 

Est ergo sententia, credidit, id est statuit se habere Deum 
propicium, quamvis sentiebat se indignum esse, et hac fiducia ex- 
pectabat auxilium et promissum ‚semen etc. Ita fide iustifica- 
tus est, id est, placuit per misericordiam gratis, non propter pro- 
priam dignitatem. Et id fide statuit iuxta promissionem, quia Deus 

dixerat: Ego ero protector tuus etc. Et norat Abraham proomissio- 
nem factam de illo venturo semine, quo Deus vellet aboleri pecca- 
tum et mortem. (uare non est adfingenda synecdoche, Abraham 
est iustificatus propter noticiam verbi et suos mores convenientes 
doctrinae et professioni. (Juia fides non nititur dignitate virtutum 
propriarunf, sed intuetur tantum misericordiam. Haec breviter mo- 
neo de prima cavillatione, ut retineatur simplex et vera significatio 
verbi Credidit. 

Secunda cavillatio. Locum Pauli detortum esse, ‘quia Genesis 
non videatur loqui in illa sententia de fide in Christum, sed de ex- 
pectatione rei corporalis, videlicet posteritatis. Ad hanc cavillatio- 
nem respondeo: Fides est fiducia promissae misericordiae propter 
Christum, et haec fiducia reddit pacatam conscientiam et vincit ter- 
rores peccati. Itaque proprium obiectum fidei est promissa miseri- 
cordia. Hoc obiectum semper primum intuetur fides, etiamsi postea 
aliae res externae petuntur vel expectantur. 

Hoc modo in omnibus dictis de fide primum intelligatur com- 
- prehendi fides, quae adcipit remissionem peccatorum. Deinde fides 
alias circa alia obiecta externa versatur. 

Fides Moisi ad Mare rubrum versabalur circa defensionem po- 
puli. Interea tamen ipse statuebat se habere Deum propicium οἱ ἢ) 
propterea expectabat liberationem. 

Fides Iacob Genesis 28 versabatur circa expectationem vietus 
et reditus. Haec tamen non. posset petere nec expectare a Deo, 
nisi prius statueret se habere Deum οἷα catum. 

Ita nos, quoties petimus panem quotidianum, simul statuamus 
Deum propicium esse propter Christum. Haec fides adeipiens re- 
missionem peccatorum in omni oratione requiritur. 

Quanquam igitur externa negocia sunt dissimilia, tamen pri- 
mum obiectum et proprium scilicet promissa misericordia idem est 
in omnibus promissionibus et omni exercitio fidei. Cum igitur 
fides habeat obiectum praecipuum, Paulus recte citat hoc dietum. 

Praeterea patres norant primam promissionem de Christo et 
sciebant ad hanc omnes promissiones referendas esse, omnia dari 
propter illud semen, propter quod Deus sit propicius, et quidem 
Abraham hanc ipsam promissionem sciebat proprie pertinere ad 
venturum semen Christum. 

Tertia cävillatio. Huic testimonio citato ex Genesi opponunt 
alium locum de Abraham, 'Gen. 22: Quia fecisti hanc rem et non 
pepereisti filio tuo, benedicam tibi. Hinc argumentantur: Abraham 
laudatur propter opus, Ergo iustificatus est propter opus, non tan- 
tum fide. 

Respondeo breviter: Neganda est consequentia, quia opus in 

credente habet suam laudem et est necessaria obedientia et fit iusti- 
cia, et tamen non habet hanc dignitatem quod propter ipsum opus 
persona habeat remissionem peccatorum et sit iusta, id est adcepta 
ad vitam aeternam coram Deo. (Juia oportet personam prius ha- 
bere remissionem peccatorum et iustificationem, postea placet in- 
coata obedientia et est cultus Dei. Primum, quia per Christum est 
adcessus. Item: Omne quod non est ex fide peccatum est. Secundo, 
quia conscientiae fierent incertae, si penderet remissio peccatorum 
ex dignitate operum.. [460 necesse est personam prius habere fidem. 

Et haec facile iudicari possunt in vero certamine, quia con- 
scientia non potest nostrum opus opponere irae aut iudicio Dei iuxta 
illud: Non iustificabitur in conspectu tuo omnis vivens. Nec Abra- 
ham opponebat opus suum iudicio Dei. Imo in ipso opere agnovit 
suam infirmitatem et hanc vicit fide et statuit se certo placere Deo 
propter aliud, scilicet misericordiam promissam, et tamen postea 
in credente obedientia placet Deo et habet magna praemia. Nam 
textus hie non dicit Abraham propterea iustum reputari, sed. pro- 
mittuntur ei praemia corporalia, etsi in his quoque repetitur pro- 
missio de Christo. 

Ideo uterque locus in Genesi discernendus!) est. Alter docet 
simpliciter de imputatione iusticiae. Alter de laude et praemiis 
obedientiae, quae oritur ex fide et habet ingentia praemia. Quare 
discernendum est quomodo Genesis de iustificatione docuerit et 
quid?) de seqüenti obedientia iudicandum. 


Secundum argumentum. 


Justificatio est gratuita imputatio misericordiae, Ergo iustificatio 
non est nostrum opus. Antecedens est Pauli, Paulus enim agitat 
verbum imputandi et interpretatur de gratuita imputatione. Opponit 
enim debito. 

Est autem phrasis observanda. Ut nunc utuntur adversarüi vo- 
cabulo meriti, ita Paulus utitur correlativo vocabulo debiti: ut igi- 
tur tollit debitum ita tollit meritum in iustificatione et clare adfirmat 
quod imputatio fiat non propter debitum seu meritum, sed sit gra- 
tuita et adcipiatur fide. 


Tertium argumentum. 


Est declaratio et confirmatio secundi. Justificatio est remissio 
peccatorum, Ergo iustificatio non fit propter nostram dignitatem 
seu merita. 

Hoc argumentum multo magis declarat sententiam Pauli de 

gratuita imputatione seu de exclusiva. Nam Sadoletus et alii imagi- 
nantur synecdochen: Fide iustificamur, id est fide consequimur vir- 
tutes, propter harum dignitatem placemus Deo. Sic illi imaginantur. 
At!) Paulus excludit hoc meritum et dicit nos coram Deo peccato- 
res esse et ita iustos reputari, scilicet remissione peccatorum. 

Ergo haec est sententia germana Pauli: Quod iusti Treputemur 
per misericordiam propter Christum, non propter nostram di- 
gnitatem, et quod hanc misericordiam flde oportet adcipi. Haec 
sententia retinet exclusivam et tollit synecdochen. 


Ceterum illud seiendum est, quod cum imputatione et remis- 


sione peccatorum est coniuncta donatio Spiritus sancti, cum fide 


adprehendimus verbum. lIam quanta est haec consolatio piis con-' 


scientiis scire quod iustificatio sit remissio peccatorum? Ergo non 
deterreamur eo, quod peccata ad Deum adferimus non merita, sed 
sciamus quod haec i ipsa sit vox ?) Evangelii et aeterna voluntas patris 
et immutabile Christi beneflcium, quod vere velit iustificare quan- 
quam indignos adferentes peccata, si tamen credamus. Et hic 
iterum observa repeti exclusivam: Cuiimputat Deus iusticiam 
sine operibus. 

Sed cavillantur hunc locum adversarii hoc modo. Alii loci 
tribuunt beatitudinem operibus: Beatus vir qui timet Dominum: 
Beati misericordes etc. Ergo simili modo possumus argumentari 
quod iustificemus propter opera, sicut Paulus argumentatur ex 
Psalmo quod iustificemur remissione peccatorum. 

Respondeo: Neganda est consequentia, quia in omnibus locis 
de operibus debet includi hic 3) locus: Beati quorum remissae sunt 
iniquitates, quia opera non placent nisi in @redente seu iusto.” Ideo 
Paulus rectissime citat hunc locum, cum de remissione peccatorum 
loquitur, quae est gratuita. 

Sed Jicat aliquis: Quare facis synecdochen in locis operum et 
non in locis fidei? Respondeo: Quia opera non placent nisi in cre- 
dente seu iusto. Ideo in locis operum includimus fidem. In locis 
de fide non est synecdoche, quia adcipit remissionem per miseri- 
cordiam nec nititur dignitate operum, imo fieret incerta et excute- 
retur, si penderet ex dignitate operum.seu merito. Ideo gratis, ut 
sit firma promissio. Praeterea, quandocunque dicitur opera pla- 
cent propter fidem, iam eo ipso detrahitur operibus iustificatio, 
quia fides non nititur operibus, sed est fiducia solius misericordiae. 
Et hoc ipsum dicit, fide personam prius esse reconciliatam, postea 
placere opera. 

Psalmus [31]: Beati quorum etc. est doctrina et confessio, in 
qua doctrinae exemplum proponit. Deinde tertio loco addit doc- 

trinam legis de disciplina et de causis calamitatum humanarum. 
Initio doctrinam tradit seu concionem, quae duas partes continet, 
scilicet doctrinam quod omnes sint sub peccato. Item promissio- 
nem quod Deus velit remittere peccata et docet quomodo remittat, 
quomodo iustificet, scilicet gratis, non imputans peccata etc. 

Est igifur propositio. Beati quorum remissae sunt iniquitates, 
id est: Ita?) sumus iusti, non propter dignitatem nostram aut merita, 
sed Deo non imputante, Deo remittente peccata. Ergo omnes ho- 

/ mines habent peccatum et omnibus potest Deus imputare peccatum 
‚et?) omnes agnoscere debent se habere peccatum. Ideo inquit: 
Nec est in spiritu eius dolus, id est, qui agnoscit et confitetur pec- 
‘catum: Beatus est etc. Atque ita reputamur iusti, cum agnoseimus 
et confitemur nos habere peccata et credimus nobis remitti per mi- 
sericordiam propter Christum. 

Deinde sequitur confessio ipsius, quae est exemplum propositae 
concionis. Quoniam tacui inveteraverunt ossa etc. Tacere opponit 
confessioni. Confessio autem est agnoscere peccatum et petere et 
credere remissionem. Hoc vult cum inquit: Dixi confitebor adver- 
sum me iniusticiam meam Domino. Econtra tacere est sentire pec- 
catum et non petere aut credere gratuitam remissionem, sed ma- 
nere in illa dubitatione et pavoribus aut quaerere per opera con- 
solationem, sicut alii per monachatus, alii per alia opera quaerunt. 
Ita dieit: Mansi in pavoribus et paene ‘consumtus essem. Deinde 
addit de confessione, in qua clare docet quod Deus remittat peccata, 
et quidem remittat confitenti, non adferenti iusticiam legis: Ergo 
gratis remittit. 

: Transfert exemplum ad alios: Pro hoc oravit ad te omnis san- 
ctus, id est, etiam sancti agnoscunt se habere peccata et petunt et 
credunt sibi ignosci, Ergo est gratuita remissio. Hac fide serva- 
buntur et non obruentur fluctibus, non opprimentur terroribus. 
Vides igitur coniungi doctrinam de poenitentia et de remissione. 
Non promittit remissionem seturis et nen dolentibus, sed eis ubi 
simul existit poenitentia et existunt terrores. 

Ideo addit concionem ad populum legis, quem hortatur ad poe- 
nitentiam: Nolite fieri sicut equus et mulus, id est agnoscite iram 
Dei adversus peccatum. Et addit de poenis peccati: Deus onerat 
mundum calamitatibus et morte ut?) coörceat et puniat impios et 
ut humiliet nos, ut agnoscamus peccata. Ita omnes plagae mundi 
sunt pars legis et conciones divinae, quae testantur mundum esse 
subiectum peccato et Deum irasci peccato. | 

Hanc sententiam opponit iudiciis humanis. Nam homines co- 
gitant casu adeidere calamitates et sine consilio Dei aut iniusto iu- 

dicio Dei: sed Propheta hic concionatur et docet sapientiam divi- 
nitus revelatam, quod sciente et ordinante Deo adcidunt, ut Deus 
coerceat impios et declaret!) iram adversus peccatum, ut agnosca- 
mus peccatum et quaeramus in Christo gratiam et liberationem. 
Praeterea docet sanctos, etiamsi simul adfliguntur, tamen servari 
et tandem liberari a morte et omnibus malis. 


Quartum argumentum. 


Quartum argumentum ex ordine causarum. Abraham 
pronunciatur iustus ante circumeisionem, Ergo opus illud non me- 
retur remissionem peccatorum neciustificationem. Hoc argumentum 
est illustre, quia continet collationem iustificationis seu reconciliationis 
et sequentium operum. Praeterea docet de usu Sacramentorum. 

Primum autem diluenda est cavillatio. Cum Paulus nominaverit 
ceremoniam, videtur tantum ceremoniis detraxisse iustificationem. 
Ad id respondendum est: In Abraham Davide et similibus ceremo- 
niae tam habebant mandatum Dei, quam alia bona opera, Ergo 
ratio diversitatis nulla est hic. Si cetera opera mandata a Deo 
merebantur remissionem peccatorum et iustificationem, multo magis 
cum illis merebantur id ceremoniae, quia erant praestantia opera 
primae tabulae. Itaque cum Paulus detrahit ceremoniis meritum, 
detrahit etiam ceteris operibus. 

Secundo hic locus continet utilem collationem fidei et sequen- 
tium operum. Abraham fide consecutus est remissionem peccato- 
rum et iustificatus ita placet persona. Postea sequitur eius obedi- 
entia. Haec in tali persona iam habet magnam laudem. 

Sic David primum adeipit fide remissionem peccatorum et fit 
filius, postea placent eius fortiter facta in militia, diligentia in im- 
perio, pacientia in adflictionibus et aliae virtutes. Et tamen has 
interim non opponit iudicio Dei, scit eas non satisfacere legi nec 
placere propter suam perfectionem, sed quia credit se per miseri- 
cordiam propter promissum semen habere Deum propicium, sicut 
inquit: Quid tribuam?) Domino? etc. Ita in credente iam bona 
opera fiunt sacrificia et hostiae laudis et habent magna praemia. 

Tertio diligentissime hic locus de usu Sacramentorum 
observandus est, ut muniat nos contra pharisaicas. opiniones de 
opere operato. Item contra anabaptisticas imaginationes. (Juia 
enim Paulus circumeisionem vocat sigillum iusticiae fidei, testatur 
Sacramenta esse signa requirentia fidem. (Quare non iustificant sine 
fide ex opere operato, ut monachi loquebantur. 

Item?) docet hic locus, Sacramenta non tantum esse signa pro- 
fessionis erga homines aut symbola nostrorum morum, ut imagi- 

nantur Anabaptistae, qui extenuant Sacramenta. Verum ille usus 
et finis principalis est Sacramentorum, quod sunt signa promissionis 
et testimonia voluntatis Dei erga nos et requirunt fidem, sicut pro- 
missio. 

In Abraham circurncisio est nota, quae semper admonebat eum 
promissionis. Et erat testimonium, quod Deus ei propicius esset 
iuxta promissionem. Ita baptismus in nostro corpore admoneat 
nos promissionis et testari debet quod vere velit Deus impartiri ea, 
quae in Evangelio promisit. 

Manducatio corporfs et sanguinis Domini in nobis ipsis testi- 
monium est, quod Christus vere nos sibi tanquam membra adiungat, 
quod vere velit nos abluere sanguine suo. Sie igitur utendum est 
Sacramentis sicut verbo, et fides exuscitanda et exercenda est Sa- 
cramentis, sicut verbo. 


Quintum argumentum!). 


Quintum argumentum ex causa promissionis. Nulla 
promissio pendens ex condicione legis est certa. Promissionem- 
gratiae oportet esse certam, Ergo prömissio gratiae non pendet ex 
condicione legis,, sed fide gratis adcipienda est. 

Hic est principalis syllogismus in hac controversia praecipue 
agitandus. Estque totius disputationis synechon ductum ex fonti- 
bus vel ex loco causarum. [460 multum lucis addit huic negocio, 
exponit qualis sit promissio et quid sit fides, item monstrat discri- 
men promissionum legis et promissionis gratiae. Quare ad hanc 
controversiam intelligendam necesse est hoc argumentum agitare. 
Deinde non solum ad erudiendas conseientias sed etiam ad conso- 
landas magnopere conducit. Nam hic locus maxime declarat par- 
ticulam Gratis et ostendit quare promissio sit gratuita. 


Declaratio maioris. 


Si promissio penderet ex condicione legis, fieret incerta. 
Hanc propositionem confirmat Paulus in textu: Quia lex iram 
efficit, id est lex semper adcusat et condemnat nos, cum nun- 
quam ei satisfaciamus, quia lex Dei requirit non tantum externa 
civilia facta, sed ‘perfectam obedientiam interiorem et exteriorem, 
dilectionem Dei summam. Hanc nemo praestitit praeter Christum, 
ceteros omnes adcusat et condemnat lex, sicut Paulus inquit [Ephes. 
2, 3]: Omnes natura sumus filii irae. Itaque si promissio haberet 
condicionem legis, cum lex semper adcuset et condemnet, pro- 
mission gratiae fieret irrita; ideo Paulus maiorem syllogismi ita re- 
αἰαῖ; Si hi qui ex-lege sunt essent haeredes, abolita esset fides et 
irrita esset promissio. Et confirmationem addit ipse: Lex iram 

eficit, id est condemnat, adigit ad desperationem. Brevius autem 
recensuit‘) hanc confirmationem, quia infra repetet eam de 
usu legis. | 

Sed dicat aliquis: Imo certe Evangelium est condicionale, quia 
peccata non remittuntur nisi adcedat poenitentia, sicut inquit textus: 
Agite poenitentiam. Item: Desinite male facere. Item, Christus 
inquit: Si vis in vitam ingredi, serva mandata. 

Respondeu breviter: Haec requisita non sunt condicio et causa, 
propter quam datur reconciliatio, sed potius sunt effectus?) neces- 
sario sequentes. Et quod non sint causa, propter quam datur re- 
missio seu reconciliatio, inde adparet, quia peccatum remittitur vel 
concupiscentia, etiamsi adhuc reipsa haereat in carne, et concu- 
piscentia non est ociosa, sed gignit infinitos pravos adfectus. Non 
igitur pendet remissio ex condicione impletae legis vel implendae, 
seu nostrae puritatis, Et tamen cum adprehenditur remissio fide, cum 
fides sit incoatio?) novae et aeternae vilae, hecesse est iam incoari 
novam obedientiam, quae etiamsi est imperfecta, tamen placet pro- 
pter Christum. Item, cum fides liberet a terroribus peccati, ne- 
cesse est existere terrores in nobis, sed illi terrores nequaquam 
sunt precium aut causa remissionis peccatorum. Sed conscientia 
debet statuere quod hoc beneficium gratis detur propter mediatorem 
et pontificem Christum. 

Sed hic obiici potest, si promissiones condicionales sunt irritae, 
Ergo omnes promissiones additae operibus sunt inutiles, quales 
sunt: Date et dabitur vobis. Frange esurienti panem, et Dominus 
exaudiet te etc. 

Respondeo: Promissio remissionis peccatorum et reconcilia- 
tionis seu iustificationis ac vitae aeternae propria est Evangelii et 
gratis propter Christum exhibetur, non propter condicionem legis 
aut operum. Haec promissio diligenter discerni debet a promissio- 
nibus legalibus, quae habent condicionem operum, quales sunt: 
Date et dabitur vobis. Si quis dederit tantum potum aquae etc, 
non perdet mercedem suam. Honora patrem et matrem, si vis 
longaevus esse super terram. 

Hae promissiones habent condicionem operum et vere sunt 
inutiles et irritae sine promissione Evangelii, quia opera ipsa non 
placent Deo nisi in reconciliatis. ° Sed postquam fide per miseri- 
cordiam gratis adcepti sumus, postea placet incoata obedientia, non 
propter propriam mundiciem aut dignitatem, non quod possit op- 
poni iudicio Dei, non quod legi satisfaciat, non quod propter eam 
persona sit iusta, sed persona est iusta, id est adcepta propter 

Christum per misericordiam. Ideo deinde placent opera, quia su- 
mus filii, sicut Paulus inquit: lam non estis sub lege sed sub gra- 
tia. Quanquam igitur talia opera reipsa non sunt impletio legis, 
tamen cum placeant propter Christum, sunt velut quaedam imple- 
tio legis. Ideo legales promissiones, id est promissiones additae . 
talibüs operibus, iam fiunt ratae et utiles reconciliatis. 

Haec est utilis doctrina de discrimine promissionum 
et de usulegalium promissionum, ut sciamus quamodo sint 
ratae et discamus etiam in his fidem exercere, quia promissiones 
sunt additae operibus praecipue propter hanc causam, ut ita ope- 
remur, ut simul fides petat et expectet a Deo beneficia spiritualia 
&t corporalia necessaria Reipublicae et nobis. 

- Declaratio minoris. 

Minor syllogismi est: Promissio gratiae debet esse certa et rata. 
Primum enim quid fuisset opus edere promissionem et revelare 
remissionem, si nulla esset. Esset autem nulla, si penderet ex con- 
dicione legis, quia legi nunquam satisfit. Imo ideo revelata est re- 
conciliatio, quia lege non poteramus consequi. Et ob hoc ipsum 
detracta est legis condicio. Secundo: Dubitatio in animis parit 
desperationem, sicut supra dietum est: Lex efficit iram. Ideo ne- 
cesse est nobis promissionem esse notam certam et ratam, ut op- 
ponatur dubitationi et sit efficax consolatio. 

Hoc loco necesse est reprehendi opinionem vulgarem, 
quae docet quod conscientia debeat dubitare de re- 
missione peccatorum et an Deus sit nobis propicius, et 
quod haec dubitatio non sit peccatum. Haeret quidem naturaliter 
in omnium animis dubitatio. Nam et caligo tanta est, ut securi 
animi etiam iram Dei contemnant et de iudicio dubitent et deinde, 
cum conscientia perturbatur, perpetuo adcusat et condemnat. Fa- 
temur igitur haerere dubitationem in animis: sed dicimus dubita- 
tionem illam peccatum esse et repugnandum esse illi dubitationi'). 
Ideo enim revelata est promissio, ut corrigat illam?) dubita- 
tionem, ut certam et firmam consolalionem habeamus et certo 
statuamus nobis remitti et nos exaudiri, et Evangelium sicut pro- 
ponit promissionem ita expresse requirit fidem, ut illi ipsi pro- 
missioni credamus, ut loan. 3. Fides autem est contraria du- 
bitationi. Item dubitatio adcusat Deum mendacii, negat Deum 
veracem esse etc. Quare et promissionem- et mandatum de fide 
debemus opponere dubitationi et discere quod Jubitatio sit sum- 
mum peccatum. 

Scholastici ideo imaginati sunt dubitationem non esse pecca- 
tum, quia viderunt eam naturaliter haerere in animis. Item pror- 
sus non discernebant legem ab Evangelio, non consideraverunt 
requiri fidem aut quid sit fides, quia imaginabantur fidem esse 
noticiam legis. Itaque hac doctrina de dubitatione, vel quod iubent 
dubitare, simpliciter abolent totum Evangelium, promissionem et 
mandatum de fide. Quare repudianda est illa impia imaginatio, 
quae iubet dubitare. 


Qui praeter spem sub spe credidit. - 
[Ὃς παρ᾽ ἐλπίδα ἐπ᾽ ἐλπίδι ἐπίστευσεν, v. 18.] 


Sequitur amplificatio, quae illustrat fidei naturam et 
exercitium. Ac semper illud tenendum est, quod supra dietum 
est, fidiem primum complecti fiduciam, quae statuit nobis remitti 
peccata et Deum nobis propicium esse propter Christum. Postea 
hanc: ipsam fidem versari circa alia atque alia obiecta exteriora, ut 
fides Abrahae primum intuetur in hac ipsa promissione semen pro- 
missum, propter quod Deus benedicturus est generi humano. Deinde 
exerit se et expectat promissam posteritatem. | 

Fides Moisi primum adprehendit misericordiam, postea ex- 
pectat liberationem populi etc. Ita variant semper obiecta exteriora, 
et tamen unum commune obiectum est fidei principale, scilicet mi- 
sericordia promissa propter Christum. Quare unusquisque etiam 
exuscitet fidem in suo periculo, in sua adflictione. 

Dixi autem illustrari hie naturam fidei, quia primum describi- 
tur obiectum. Fidei obiectum proprium est verbum, quod pugnat 
cum externa specie, ut Abrahae promittitur semen et posteritas, 
cui velit Deus benedicere. Interim coniunx est!) sterilis, ipse est 
effoetus. 

"Evangelium promittit pacem et vitam. Interim exercemur omni 
genere adflictionum et in morte vita non conspicitur. Ideo dicit 
hic Paulus: Abraham credidit contra spem in spem. -Contra 
spem, id est contra obiectum propositum de quo desperandum 
erat: in spem, id est?) in verbum, in quod sperandum erat. 
Ita fides intuetur verbum et se verbo sustentat, etiamsi externa spe- 
cies repugnat. 

Israälitis promittitur liberatio. Interim crescit acerbitas ser- 
vitutis et sequuntur aliae maiores aerumnae. Sic nos etiam de- 
bemus in nostris periculis fidem exercere. 

Dixi de obiecto: nunc de forınali fidei. Atque hic locus clare 
ostendit fidem a Paulo vocari fiduciam, quae adsentitur promissioni 


l) est A. 8. erat ©. W. 2) Bie A. — 8. C. W. contra 
spem, id estin verbum, in quod sperandum erat. 


112 PH. MELANTH. COMMENTARII 


Evangelüi et pugnat cum dubitatione. Non igitur significat fides 
noticiam legis aut tantum noticiam historiae: sed significat adsen- 
γί promissioni, non dubitare quin Deus exhibiturus sit promissum. 

Estque hic locus observandus, ut opponatur illis, qui fidem 
negant esse fiduciam pugnantem cum dubitatione. Nam hic ex- 
presse ponuntur quatuor descriptiones. De promissione non dubi- 
tavit diffiidentia. Item, certus fuit. Item, dans gloriam Deo etc. 
Ita supra Paulus confert fidem et promissionem et ostendit ea inter 
se connexa esse lanquam correlativa. Ergo certum est fide apud 
Paulum significari fiduciam, quae adsentitur promissioni Evangelü 
et adcipit promissam ‚remissionem peccatorum et reconciliationem. 
Item non dubium est, Paulum loqui de fide agente aliquid in ter- 
roribus conscientiae et consolante conscientias. Sicut infra inquit: 
Iustificati fide pacem habemus. Porro illa consolatio non fit noti- 
cia legis aut noticia solius historiae, sed fiducia promissionis 
pugnante cum dubitatione. 

Omnia sunt plena tenebrarum et caliginis in doctrina Chri- 
stiana, amissa hac propria significatione vocabuli fidei. Ideo hi loci 
Pauli diligenter sunt observandi, ut quid proprie fides signifitet et!) 
certo iudicari et constitui possit ut refelli deliramenta illorum pos- 
sint, qui negant fidem esse fiduciam pugnantem cum dubitatione, 
sed imaginantur tantum esse noticiam historiae. 

Deinde nos etiam ad usum transferamus hanc descriptionem 
hic propositam et discamus hoc esse verum fidei exereitium, re- 
pugnare naturali dubitationi et diffidentiae et illi opponere verbum 
seu promissionem et petere’ et expectare ut confirmemur a Deo. 
Sicut ille ait Marci nono: Credo Domine, adiuva incredulitatem 
meam. 

Tertio ornat Paulus fidem a causa finali. Postquam enim de- 
scripsit eam qualis sit et quae sit eius natura, addit egregiam com- 
mendationem, quod sit cultus reddens Deo gloriam, id est adfir- 


‚mans quod Deus sit potens et verax: quia non adsentiens promis- 


sioni dubitat an sit vera, imo negat esse veram. Adcusat igitur 
Deum mendacii, sicut loannes inquit: Qui non credit Deo menda- 
cem facit eum. Econtra adsentiens promissioni statuit Deum esse 
veracem, potentem etc. 
Et ut magis intelligi possit quod sine hac fide non tribuatur 
Deo ulla gloria, antithesis consideranda est. Ratio aut habet opi- 
niones Epicureas de Deo, quod sit ociosus nec puniens nec salvans. 
Haec est prima contumelia descripta in Psalmo [14,1]: Dixit in- 
sipiens in corde suo, non est Deus. Aut habet opiniones legis de 
Deo, quod- scilicet Deus salvet iustos et quia non sumus iusti reie- 
cerit nos. Haec etiam est altera contumelia, quia sic sentiens de 

Deo fugit Deum et fremit adversus Deum. Qui sic de Deo iudicant 
non invocant Deum. Nihil a Deo expectant. Itaque non agnoscunt 
eum esse Deum. 

Sed econtra credens promissioni gratiae abiicit opiniones 
Epicureas et opiniones legis et tribuit Deo gloriam, quod vere curet 
et diligat nos, quod non velit perdere, sed exaudire et salvare iuxta 
promissionem quanquam indignos. Itaque hac fide invocat et ex- 
pectat a Deo auxilium et salutem. Tribuit igitur haec fides gloriam 
Deo, quod sit Deus, quod sit potens, id est efficax, agens aliquid 
nobiscum, quod sit verax, quod sit misericors, quod exaudiat, quod 
salvet. Haec est gloria propria Dei, et haec fides parit invocatio- 
nem et veros cukos spirituales. | 


Hic necesse est admoneri auditores de illis, qui adversantur 
doctrinae fidei et iactitant se esse doctores bonorum operum. Hanc 
laudem isti falso sibi adrogant, quia tantum docent externa et ci- 
vilia opera, interim non docent veros et interiores cultus, scilicet 
exercitia fidei et invocationem. Haec opera sunt propria Christia- 
norum. De his praecipue docendae sunt Ecclesiae. 


Secundo, omissa doctrina fidei nec placent Deo alia opera nec 
conscientiae possunt intelligere quomodo placeant. [460 tales docto- 
res, qui omittunt doctrinam de hac fide, nequaquam docent de 
bonis operibus, sed de suis quibusdam operibus reiectis a Deo, 
᾿ 4086 cum proponunt tanquam cultus et transferunt in eos honorem 
debitum Christo, docent idolatrica. Huc pertinent illae conciones 
apud Prophetas, ut Esaiae 41: Ecce omnes iniusti et vana!) opera 
eorum, ventus et inane simulacra eorum. 


Ideo in vera doctrina bonorum operum cogitemus primum 
fidem et exercitia fidei requiri, quae sunt cultus, qui proprie tri- 
buunt Deo gloriam, et exerceamus invocationem in omni vita et 
omnibus negociis. Ita crescet ipsa fides et Deus dabit alia duna 
sicut promittit: Quanto magis pater vester dabit Spiritum sanctum 
petentibus. Inde existent etiam alia bona opera. 


Non scriptum est aulem propier illum tantum impulatum fuisse 
Uli, sed etiam etc. 


[Οὐκ ἐγράφη δὲ δι᾽ αὐτὸν μόνον ὅτι ἐλογίσϑη αὐτῷ κτλ., v. 23.] 


Insignis locus est et duo continet. Primum, quod haec iusti- 
cia de qua concionatur revelata sit de coelo, non sit nota ratione?) 
aut ex lege. Secundo, quod exemplüm iustificationis Abrahae ad 
omnes pertineat. Uterque locus continet egregiam doctrinam. 


1) vana A. nova 2. C. W. 2) ratione A. 38, rationi 

Prior enim de revelatione ostendit discrimen iusticiae legis 
et?!) imputationis et deducit nos ad. verbum ac?) promissionem 
planeque idem docet, quod loannes in illo dicto: Filius qui est in 
sinu patris ipse enarravit nobis, quia nec ratio nec lex docet aut 
certos reddit, quod Deus remittat peccata, praesertim indignis. 
Item, quod pronunciet iustos quanquam non satisfacientes legi. Est 
igitur haec promissio, quae est Evangelium, de remissione pecca- 
torum et imputatione iusticiae revelata divinitus et est alia senten- 
tia, quam doctrina®) legis et rationis. Quare diligenter hoc loco 
observandum est quod inquit: Scriptum est quod impute- 
tur quasi dicat: Haec voluntas de imputatione non est nota rationi 
sicut lex, sed est alia sententia et nova revelatio. 

Deinde et illud considerandum est, quod deducit nos ad ver- 
bum. Non vult nos quaerere alias illuminationes sed vult nos a 
verbo ordiri et verbo consolari conscientias et statuere quod haec 
sit certa et rata?) voluntas Dei, quae in verbo proponitur. Sunt 
igitur repudiandae Anabaptisticae et Manicheae ima- 
ginationes, quae quaerunt illuminationes sine verbo 
Deietextra verbum Dei. 

Secundo illud continet egregiam consolationem, quod hoc 
loco transfert exemplum iustificationis ad omnes et primum docet 
Abraham esse formam populi Dei, ut sciamus ceteros iustos repu- 
tari, sicut ipse iustificatus est. 

Deinde est) illud suavissimum, videre quod facit omnes pares 
Abrahae, quod adtinet ad remissionem peccatorum et imputationem 
iusticiae. Nam donorum est dissimilitudo.. Sciant igitur omnes 
sic se diligi et iustos reputari, sicut testatur Deus se diligere det 
iustificare Abraham. Et quod in illo proposita sunt testimonia veri 
et magni amoris, id eo factum est ut sciamus nos similiter diligi et 
exaudiri. Ad hunc usum adcommodandus est hic locus Pauli, qui 
transfert ad nos exemplum Abrahae. 

Et huc referri debet ‚quod saepe dicimus inculcandum esse 
conscientüs quod promissiones sint universales. Hoc 
cum ita sit, Deus postulat ac praecipit ut omnes credant se pariter 
diligi et iustos reputari. 

Postremo non satis est dicere de fide seu fiducia 
misericordiae. Sed necesse est mediatorem com- 
plecti. Ideo Paulus addidit imputari credentibus in eum, qui ex- 
citavit lesum a mortuis”), qui traditus est propter delicta nostra et 
resuscitatus propter iusticiam nostram. Hic rursus habes argumen- 
tum, quod fides significet non noticiam legis aut tantum historiae, 

sed significet fiduciam, quae adprehendit imputationem , quae fit 
propter mediatorem Christum passum et regnantem. 

Paulus discernit mortem. et resurrectionem, et cum fit mentio 
resarrectionis, intelligatur Regnum et Pontificatus 
Christi. Nam ideo sumus Christi, quia Christus noster pontifex ' 
pro nobis interpellat apud patrem, ut reputet nos iustos. Item, 
quia Christus vivit et regnat, dat Spiritum sanctum et vivificat, li- 
berat ab ira et aeterna morte, resuscitabit mortuos. Ac fides utrun- 
que adprehendit et adplicat nobis, videlicet mortem Christi et resusci- 
tatum mediatorem, pontificem, vivificatorem. Mortem Christi ad- 
prehendit, ut teneat victimam, quam statuat certum precium esse 
pro peccatis nostris, quia Deus voluit esse aliquam victimam pro 
peccato. Et quidem ita irascitur peccato, ut nulla placuerit hostia 
nisi mors filii. Hoc ipsum testatur et iram Dei adversus peccatum 
ineffabilem esse et misericordiam erga nos infinitam esse, quod 
fiium pro nobis fecit victimam. 

Est autem non solum mors Christi adprehendenda, sed etiam 
quod resuscitatus sit!) noster pontifex apud patrem, ut?) vere°) exau- 
diat, vere sit efficax, vere vivificet, det Spiritum sanctum, iuvet 
“nos, liberet a morte aeterna, resuscitaturus sit mortuos et daturus 
novam et perpetuam vitam, sapientiam et iusticiam. Haec omnia 
Paulus complexus est cum ait: Resurrexit propter iusti- 
ciam nostram. 


Caput V. 


Iustificati igitur ex fide pacem habemus: 
[Δικαιωϑέντες οὖν ἐκ πίστεως εἰρήνην ἔχομεν, v. 1:} 


Epilogus est confirmationis, qui repetit propositionem οἱ ad- 
dit egregiam amplificationem de primo fidei effectu seu de propria 
praerogativa, quam habet fides. Postea adtexit consolationem ple- 
nam adfectuum acerrimorum, quae semper in conspectu habenda 
est et adcommodanda ad corporales et spirituales adflictiones. 

Sed redeo ad Epilogi prineipium: Iustificati fidepacem 
habemus erga Deum per Dominum nostrum lesum 
Christum‘®). Est enim sententia: Fide reconciliamur et reconci- 
liati deinceps eadem fide placemus Deo et habemus conscientias 
pacatas, non propter legis impletionem, sed propter Christum. 

Primum autem opponendum est hoc dictum imaginationi scho- 
lasticae, quae fingit renatos deinde iustos esse propter impletionem 


Φ 

legis, et ut ipsi loquuntur virtutes et opera renatorum mereri vi- 
tam aeternam de condigno. Ita delent fidem et fingunt renatis postea 
nihil opus esse mediatore Christo: hoc est rursus sepelire Christum. 

Secundo, usurpandum est hoc dietum, ut erudiat et consoletur 
pios agnoscentes suam infirmitatem, ut videlicet revocentur ad me- 
diatorem Christum et discant se iustos reputari propter Christum 
fide, non propter propriam dignitatem. Itaque infirmitas, quae ad- 
huc in ipsis haeret, condonatur eis nec sunt iusti propter illam in- 
coatam et imperfectam obedientiam, sed fide propter Christum. 

Tertio, observandum est rursus testimonium de.iustificatione. 
Dicit enim bic diserte: Tustificari fide. 

, Quarto, Origenes detorguet hunc locum ad pacem erga bomi- 
nes et ad officia dileetionis et depravat lectionem. Pacem ha- 
beamus!), id est simus placidis moribus erga alios. Haec senten- 
tia prorsus intempestiva hic est. Nam Paulus diserte ait: Pacem 
habemus erga Deum. Loquitur igitur de pace, id est consola- 
tione conscientiae erga Deum seu liberatione a pavoribus. Estque 
sententia: Deus iam non irascitur nobis. Et vicissim nos habemus 
tranquillas conscientias, liberatas a terroribus peccati et mortis. 

Hie igitur observandum est, primum et propriissimum effectum 
fidei esse, reddere pacatam seu tranquillam conscientiam seu libe- 
rari a terroribus peccati et mortis. Haec consolatio est vivificatio, 
de qua loquitur Scriptura, cum docet nos vivificari , ut iustus ex 
fide sua vivet. Iam si fide liberamur a terroribus, necesse est 
existere in piis terrores et poenitentiam. 

Quinto, docet hic locus falsam esse opinionem, quae iubet du- 
bitare de remissione peccatorum, quia hic textus inquit: Pacem 
habemus. At conscientia dubitans nequaquam habet pacem. 
Igitur fide erigi mentes contra dubitationem oportet. 

Sexto, docet hic locus falsam esse imaginationem, quae di- 
vellit remissionem culpae et remissionem poenae aeternae. Cum 
enim in remissione culpae vivificamur et pacem consequimur, hoc 
est liberamur a terroribus peccati et mortis aeternae, necesse est 
in remissione culpae simul fieri remissionem poenae aeternae?) nec 
remitti poenam aeternam propter compensationem in purgatorio. 

Ceterum remissio culpae et remissio poenae temporalis in hac 
vita discerni debent: Et in piis existit pax et consolatio conscien- 
tiae, etiamsi foris sunt oppressi adflictionibus corporalibus: ut Da- 
vid retinet fidem et pacem conscientiae etiamn pulsus in exilium. 

Septimo, argumentum de iustificatione hine sumendum est ab 
effectu, tantum illa re consequimur remissionem et iustificamur, 
qua conscientiae redduntur pacatae coram Deo, sola fide redduntur 

pacatae: Ergo, sola fide consequimur remissionem et iustifica- 
tionem. 


Maior est manifesta, quia iustificatio est vivificatlo. Minor est 
Pauli in hoc loco: Fide pacem habemus, et potest declarari 
ex superioribus. Si fides partim niteretur misericordia, partim 
nostra!) dignitate, fieret incerta et?) excuteretur. Nam exclusiva 
excludit dignitatem. Non hoc docet, quod non debeant existere in 
nobis novitas vel poenitentia vel contritio. 


Octavo, insignis locus est, quod ait: Per quem habemus 
adcessum fide. Docet enim de mediatore et docet quomodo 
adprehendi debeat mediator et quid sit fides, videlicet quod pec- 
cata remittuntur propter mediatorem Christum, quod lex non fiat 
nec placeat nisi propter Christum. 


Refutat et opinionem monachorum, qui etiamsi dicunt Christum 
esse mediatorem, tamen non dicunt de fide, qua oportet adprehendi 
mediatorem in remissione peccatorum: tantum dicunt peccata re- 
mitti propter contritionem vel alia opera, non docent fide opus 
esse, hoc est fiducia quae statuat propter Christum mediatorem no- 
bis remitti peccata gratis. Sicut supra dixit: (Juem posuit propi- 
ciatorem per fidem, ut sciamus fide adplicari nobis beneficium me- 
diatoris. 


Quare hic locus observandus est, ut opponatur hypocriticis 
opinionibus, quae, quanquam in speciem dicunt de mediatore, ta- 
men re ipsa tollunt mediatorem, quia non docent de hac fide, quae 
est-fiducia adplicans nobis beneficium mediatoris seu quae nititur 
"mediatore et statuit propter ipsum nobis gratis remitti peccata etc. 


Nono, iterum hoc loco testimonium extat, quod fides signifi- 
cet fiduciam mediatoris seu fiduciam quae adprehendit gratiam, 
hoc est miserjcordiam, quia inquit: Fide habemus adcessum in 
hanc gratiam. Haec non possunt intelligi de noticia historiae, sed 
de fiducia adprehendente gratiam, id est gratuitam misericordiam, 
videlicet remissionem peccatorum et imputationem iusticiae. Haec 
enim proprie significat hoc loco gratia. 


Gloriamur sub spe gloriae Dei. 
[Καυχώμεϑα ἐπ᾽ ἐλπέδι τῆς δόξης τοῦ Heov, v. 2.) 


In epilogo repetivit?) principalem propositionem de iustifica- 
tione et admonuit quod, sicut fide iustificamur, ita deinceps sancti 
statuere debeant se ide iustos esse, non propter propriam digni- 
tatem. 

et quod Deus requirit obedientiam et fidem seu spem in adflictioni- 
bus: non sunt igitur signa irae. Haec est summa huius sententiae, 
sed priusquam singula verba tractamus, prius doctrina de ad- 
flictionibus consideranda est. Sunt autem quatuor praecepta, 
4086 de adflictionibus scire necesse est. 


1. Primum, quod statuendum est nos non adfligi casu, sed 
certo consilio et permissione Dei. 


:2. Secundum, non solum statuendum est adflictiones Dei con- 
silio adcidere, sed etiam addendum .est quod Deus puniat non ut 
perdat sed ut revocet nos ad poenitentiam seu ut exerceat fidem 
nostram, quodque adflictiones non sint signa irae sed bonae volun- 
‚ tatis Dei, iuxta illud: Nolo mortem peccatoris. Et prodest in his 
praeceptis habere in promtu quam plurima testimonia. 


3. Tertium praeceptum, quod Deus requirat obedientiam in 
adflictionibus et quod indignatio et impacientia!) sint peccatum et 
quod praecipue Deus Ecclesiam 2) subiecerit adflictionibus et quod 
haec obedientia propter Deum praestanda sit. 


4. Quartum, non satis est obedientiam praestare, sed plus 
requiritur, videlicet fides et invocatio, qua auxilium petimus et 
expectamus, iuxta illud: Invoca me in diebus tribulationis ete. 


Haec quatuor praecepta tenenda sunt in omnibus adflictioni- 
bus, et horum cogitatio parit veram pacientiam Christianam, quae 
differt a philosophica.. Nam philosophica est obedientia erga ra- 
tionem in perferendis adversis rebus ex aliqua honesta causa. Sed 
pacientia Christiana est obedientia, quae praestatur propter Deum 
et ad quam adcedit fides seu spes et expectatio auxilii. Haec bre- 
viter repetivi, quod inde facilius intelligi possit sententia Pauli. 
Nunc ad textum redeo. 


Tribulatio adfert pacientiam. Haec verba non tantum 
more legis intelligi?) debent, quod in adflictionibus regquiratur obe- 
dientia, sed etiam tanquam consolatio. Nam cum Deus pacientiam 
et spem exigat, manifestum est adflictiones non esse signa irae, sed 
exercitia in quibus Deus vult obedientiam et fidem nostram exer- 
cere. Nam iudicio legis seu rationis adflictio non adfert pacientiam, 
sed indignationem, qua natura infirma fremit adversus Deum et 
irascitur quod haec infirma natura ἢ) tantiscalamitatibus oneratur, et 
fugit eas quantum potest: sed iudicio Evangelii adflictio adfert pa- 
cientiam, cum videlicet mens agnoscit esse signa bonae voluntatis 
Dei et in his exercitiis excitandam esse fidem et invocationem. 


1) impacientia 4. 3. W. impedientiaC®,. 2) Ecclesiam 

Pacientia probationem. 
[Ἢ δὲ ὑπομομὴ δοκιμήν, v. 4.] 


ι 


Id est, exercitium seu!) explorationem, in qua exuscitatur 
fides, ut non sit ociosa, non simulata, sed vera, nec languescat etc. 
Sic etiam Petrus inquit: Fides vestra.postquam probata est, invenia- 
tur?) ad laudem, id est postquam exercitata est, ut esset vera et 
non simulata. 

Describitur ergo hic finis adflictionum,.quasi dicat: Ideo ad- 
flictiones non sunt signa irae, quia suntprobationes, id est exer- 
citia, in quibus fides excitatur et confirmatur. Et nos veram con- . 
solationem et verum certamen experimur. Sicut Esaias inquit: 
Clamor in angustia est eis disciplina tua. Quia in ocio et volupta- 
tibus non est ‘certamen aliquod fidei, ideo languescit et extinguitur: 
item, nulla seria invocatio est etc. 


Probalio autem spem. 
[Ἢ δὲ δοκιμὴ ἐλπίδα, v. 4] 


Id est, in illo exercitio fides οἱ spes exuscitantur et confir- 
mantur. Etsi emim sunt vicini motus fides et spes et a se non di- 
velluntur, tamen aliquid interest. Fides est fiducia, qua in prae- 
sentia adcipimus remissionem peccatorum et statuimus iam nos 
habere Deum propicium et in praesentia consolamur nos hac mi- 
sericordia: estque obiectum Deus adprebensus in verbo, quo exhi- 
betur remissio. Sed spes est expectatio futurae liberationis et 
statuit non solum de praesenti misericordia, sed etiam de futuro 
eventu. 

Hos motus ait crescere in illo exercitio et pacientia non habet 
se ut meritum, ex quo pendeat spes, sed habet se sicut occasio 
exercitii. Tunc enim existunt fides et spes, cum in ipsa adflictione 
repugnant dubitationi et desperationi. Nec pacientia praecedit 
spem, sed Paulus vult in illo ipso certamine esse spem, quod cer- 
tamıen est pacientia obediens Deo et expectans liberationem. Et 
fides et spes pendent ex graluita promissione, alioqui fierent 
incertae?). 


Porro spes non pudefacii. 
[Ἢ δὲ ἐλπὶς οὐ καταισχύνει, v. 5.] 


Phrasis est Hebraica. Spes non confundit, id est non 
frustratur sperantem. Haec est germana interpretatio verbi confun- 

dere, frustrari, ut alibi: Nullus speravit et confusus est id est fru- 
stratus est. Est autem similis sententia illi dicto, quod recensetur 
capite nono: Omnis qui credit in Deum non confundetur. 

Sed dicat aliquis: Quare spes non frustratur, quid, si simus 
indigni? De hac obiectione necesse est admoneri pios, quia haec 
ipsa obiectio est Epitasis certaminis de fide et spe, videlicet an 
velit Deus indignos salvare? Hic tenenda est exclusiva, quod gratis 
propter Christum velit nos salvare, quanquam simus indigni. Atque 
ita demum loci de fide et spe iuvant conscientias, cum in illis haec 
exclusiva intelligitur. 

Considerandum est etiam quod de remissione peccatorum et 
de vita aeterna expressum mandatum Dei est, ut credamus remis- 
sionem et speremus vitam aeternam. Hic sine condicione petere et 
sperare debemus. De corporalibus adflictionibus liberatio cum 
condicione petitur, si placet Deo. 


Quod dilectio Dei effusa!) sit. 
[Ὅτι ἡ ἀγάπη τοῦ ϑεοῦ ἐκκέχυται, v. 5.] 


Videtur obscura esse ratio consequentiae. Spes non confundit, 
quia dilectio Dei effusa est. Minus videretur obscura consequentia, 
si sic diceret: Spes non confunäit, quia promissio est certa et rata. 
Nam haec ratio sumitur ex causa efhiciente propinqua, videlicet ex 
proximo obiecto, ac reipsa hoc dicit, sed addit aliquid. Est enim 
sententia: Spes ideo non confundit, quia Deus certo diligit nos. 
Et hanc dilectionem adprehendimus ipso motu?) fidei, quo Spiritus 
sanctus est efficax. Nam causa spei est, quod Deus diligit nos. 
Sed haec dilectio non adprehenditur nisi verbo. 

Significat igitur dilectio Dei hoc loco dilectionem, qua 
Deus nos diligit. Estque simplicissima et minime intricata interpre- 
tatio et utilis conscientiis. Spes non confundit, quia promissio est 
certa et rata, in qua adprehendimus dilectionem Dei erga nos. 

Haec est plana sententia et gravissimam doctrinam continet, 
quales sint motus fidei et spei, scilicet quod sint certamina, in qui- 
bus conscientia erigitur, et statuunt nos diligi a Deo. Hic enim est 
summus et difficillimus articulus, quem retinere mens sine magna 
dimicatione non potest, quia-est ipsissima vox Evangelii, quod Deus 
diligat nos propter Christum, etsi sumus indigni, immundi. Hanc 
vocem revelavit filius, qui est in sinu patris. Sed humana corda ita . 
oppressa sunt diffidentia, üt non solum non videant hanc voluntatem 
patris, sed etiam ab hac voce valde abhorreant. 

Hic igitur discamus quales motus sint fides et spes, qui vide- 
licet hac consolatione erigunt animos, ut statuant nos diligi a Deo. 


1) effusa A. 2. diffuse C W. 2) motu 4. 3. W. mortuC. 

Idem docet sententia infra: Adcepistis spiritum, in quo clamamus _ 
Abba Pater. 

Secundo, etianf hic observandum est, quod hi motus fides 
spes oriantur a Spiritu sancto. Monachi invertunt hanc sententiam 
et adtexunt!) rationem consequentiae ex?) causa spei, hoc modo: 
Spes non confundit, quia habemus dilectionem, id est quia diligi- 
mus Deum. Ita argumentantur ex merito, posito merito seu precio 
ponitur eventus. 

Haec interpretatio aliena est a Pauli M®ntentia et constientia 
everleretur, si sie iudicaret sperandum esse propter meritum. 
Fieret enim condicionalis et incerta promissio: Non igitur est causa 
spei nostra qualitas, sed sciendum est causam spei esse promissio- 
nem gratuitam, quae ostendit beneficium Christi et dilectionem Dei 
erga nos propter Christum; quare repudianda est monachorum in- 
terpretatio. 

Ceterum si quis sic adtexat: Spes non confundit, quia habe- 
mus arrabönem Spiritum sanctum: non displicet et 3) mihi connexio, 
estque locus ab ordine effectuum?) promissionis et a causa adiu- 
. vante, quasi sic®) dicat:: Jam habemus incoationem et primicias 
vitae aeternae, scilicet Spiritum sanctum, qui nos etiam consolatur 
et adiuvat et est pignus futurae glorificationis. | 

Sed hic scienduni est quod tamen non sit inspicienda nostra 
qualitas, sed quaerenda est consolatio in verbo. Nam Spiritus 
sanctus ita demum est efficax per verbum, non prae- 
curritverbum. Itaque sic adest, sic adiuvat nos, ut adprehen- 
damus dilectionem Dei, cum verbo nos sustentamus. Haec inter- 
pretatio' cum prima congruit. Est enim sententia: Spes non confundit, 
quia cum adprehendimns verbum, Spiritus sanctus simul est efficax 
. et adiuvat nos, ut in verbo adprehendamus dilectionem Dei erga 
nos. Sed planius potest sic adtexi: Spes non confundit, quia Deus 
diligit vos®), et hoc iam adprehendistis per Spiritum sanctum, vos 
certo statuitis quod diligat vos, ergo sperate eum vobis benefacturum 
esse. Et est locus ex causis, quia scire quod diligit est causa 
sperandi. 

Haec sententia rursus monet quod fides significet fiduciam 
misericordiae, quia Paulus ita inquit: Per Spiritum sanctum ad- 
prehendistis dilectionem Dei, id est quod Deus diligat vos: Ergo 
fides est fiducia quod Deus diligat nos, quia”) fides est illud adpre- 
hendere. Item monet hic locus quod non recte doceant hi, qui iu- 
bent dubitare de remissione peccatorum. 


1) adtexunt A. B. adtexeruntC. W. 2) exA.B.W.— CC. 
omitt. 3) et A. — B.C. W. omitt. 4) effectuum 5. W. ad- 

Christus enim, cum essemus adhuc infirmi iuxla temporis 
rationem'). 


[Ἔτι γὰρ Χριστὸς ὄντων ἡμῶν dadevav κατὰ καιρόν, v. 6.] 


Sequitur amplificatio, quae colligit signa et testimonia quod 
Deus diligat nos, 'scilicet illud summum beneficium et ineflabile, 
scilicet?) quod dedit filium pro nobis, et quidem voluit hoc ipsum 
esse certum pignus verae et immutabilis dilectionis. 

“ Φ 
Vix pro iusto aliquis morüur?). 
[Μόλις γὰρ ὑπὲρ δικαίου τις ἀποθανεῖται, v. 7:] 


Hunc amoren: amplificat duplici collatione. Vix pro iusta re 
aliquis moritur, id est etiam cum debemus mori, tamen inviti op- 
petimus mortem. ÜUt fur invitus moritur, etiamsi debet mortem 
legibus. Intellige igitur verba Pauli pro iusto, id est re iusta seu 
causa iusta®) seu debito. 


Pro bono ausit aliquis mori?). 
[Ὑπὲρ γὰρ τοῦ ἀγαθοῦ τάχα τις καὶ τολμᾷ ἀποθανεῖν, ν. 7.) 


Altera collatio est, pro bono ausit aliquis mori, id est pro bona 
et suavi re, id est incitati cupiditate aut opinione utilitatis facilius 
suscipimus pericula: ut ad defensionem coniugis, liberorum aut di- 
gnitatis vir fortis mortem oppetit etc. 

Ex his duabus propositionibus argumentatur et amplificat di- 
lectionen Dei et Christi, a collatione causarum. Si quis benefacit, 
praesertim vitam impendens, cum neque debet neque movetur ali- 
qua sua cupiditate®), hunc necesse est adduci magnavi amoris: quia 
etiam qui debent poenas legibus inviti moriuntur et ali, si qui 
mortem oppetunt, moventur aliqua opinione utilitatis. Christus pro 
nobis mortuus est, cum nobis non deberet neque aliqua sua ulilitate 
moveretur: ergo necesse est ingentem et ineflabilem vim esse amoris 
erga nos. 


Commendat autem nobis dilectionem suam Deus )). 
[Συνέστησιν δὲ τὴν ἑαυτοῦ ἀγάπην ὁ ϑεὸς εἰς ἡμᾶς, v. 8.] 


Postea amplificat ex minore: Si pro iniustis mortuus est, 
quanto magis iam) iustos salvabit. Estque consolatio necessaria his, 


1) iuxta temporis rationem A. — B. C. W. omitt. 2) sci- 

qui cum sint sanctificati tamen vident se adhuc habere reliquias pec- 
cati et obnoxios esse terroribus et pavoribus, item immergi asper- 
rimis et horribilibus calamitatibus, et luctantur cum diffidentia 
desperatione etc. Hic habent opus hac doctrina et consolatione, 
quod quanquam sint indigni immundi, tamen placeant fide gratis 
propter Christum, sicut supra dixit!): Iustificati fide pacem habe- 
mus. Item: Habemusadcessum fide in gratiam hanc, in qua stamus. 
Item: Tune mors et resurrectio Christi sunt pignus, quod Deus 
velit eos liberare. 


Gloriantes in Deo, per Dominum nostrum Iesum. 
[Καυχώμενοι ἐν τῷ Bea διὰ τοῦ κυρίου ἡμῶν ᾿Ιησοῦ Χριστοῦ, v. 11.) 


Singulari consilio et emphasi adiecta est particula: Glorian- 
tesinDeoperDominum nostrum lesum Christum. Iterum 
enim inculcat doctrinam omnium maxime necessariam, videlicet 
quomodo conscientia reddatur certa. Nam praesertim in veris ad- 
fiictionibus obstrepit nobis indignitas nostra, disputamus utrum 
certo exaudiamur, utrum certo Deus velit praestare illa quae pro- 
mittuntur in Evangelio etc. 

His dubitationibus opponit Paulus hanc particulam: Glorian- 
tesin Deoetc. Nam gloriari est sentire quod habeamus gloriam, 
id est iusticiam, sapientiam etc., id est conscientiam vere et certo 
statuere ἢ quod placeat?) Deo. 

Sed addit: Gloriantes in Deo per Dominum nostrum 
lesum Christum. Hic docet de causa huius gloriae et certitu- 
dinis, quasi dicat: Non gloriamur, non placemus propter propriam 
dignitatem, sed in Deo gloriamur, id est sentimus nos habere glo- 
riam ac iustos esse per misericordiam Dei propter Christum. Docet 
igitur in summa, etiam renatos statuere quod certo placeant pro- 
pter Christum gratis, non propter propriam dignitatem seu imple- 
tionem legis, sicut et ad Corinthios inquit: Ut ne glorietur coram 
eo omnis caro. Item: Qui gloriatur in Domino glorietur, id est, 
statuat se placere Deo propter ipsius promissionem, non propter 
nostram dignitatem. 

Haec sententia semper in conspectu habenda est, ut Christo 
suus honos tribuatur, quod semper sit mediator. Item, ut intelli- 
gamus nostram indignitätem*) et tamen conscientia habeat firmam 
consolationem, quod scilicet sit mandatum Dei, ut credamus nos 
habere remissionem peccatorum et placere et exaudiri propter 
Christum. 


1) dixi C.W. 2) conscientiam vere etcerto statuere A. 
conscientiam quae vereetcertostatuit 3.C. W. 3) placeat 

Quod vero supra addidit: Gloriamur in adflietionibus, 
dictum est alias de incoata obedientia, quod non sit gloria, id est 
iusticia, quae possit opponi iudicio Dei, in qua nihil sit vicii seu 
propter quam simus iusti et habeamus!) remissionem peccatorum. 
Manet ergo haec sententia firma: Qui gloriatur inDomino 
glorietur. Sed postquam fide reconciliati sumus et statuimus nos 
placere per misericordiam propter Christum, deinde fit incoata 
et imperfecta obedientia cultus et gloria, non quidem opponenda 
iudicio Dei, sed deus adprobat eam, quia sumus facti filüi. 


Analysis sequitur. 


Propterea, quemadmodum propter?) unum hominem. 
[Διὰ τοῦτο ὥσπερ δι΄. ἑνὸς ἀνϑρώπου, v. 12.) 


Superior pars Epistolae est contentio. Fuit enim instituta pro- 
positio et confirmata argumentis. Nunc sequitur velut novus liber: 
non enim instituitur hic argumentatio, sed quaedam ἀνάλυσις sin- 
gularum®) partium, de quibus supra facta est mentio. Nam dis- 
putatio superior continet has propositiones: omnes homines sunt 
sub peccato. Item: Homines non sunt iusti lege, quia nemo legi 
satisfacit. Item: Fide propter Christum per gratiam reputamur 
‘justi. In his propositionibus sunt simplicia membra: Peccatum, . 
Lex, Gratia. 

Est autem haec ἀνάλυσις in docendo et usitata et necessaria: 
ut, cum medicus disputat an venae arteriae οἱ ἢ nervi nascantur ex 
corde, profecto opus est doceri imperitos, quid°) differant venae 
nervi et arteriae. Talis enarratio partium vocatur Analysis. - 

1. Venae vehunt sanguinem nutrimentalem et habent tenues 
tunicas. Arteriae vehunt subtilissimum sanguinem et vitalemı spiri- 
tum. Nervi sunt subtilissima quaedam fila, quae vehunt spiritum 
animalem, sunt instrumenta sensuum. Venae oriuntur in epate, 
quia epar est fons sanguinis. Arteriae oriuntur in corde. Somnus 
datus est, quia ipsa quiete opus est). 

2. In ipsa quiete rigatur et humectatur totum corpus. 

9. Quia oportet calorem intro revocari ad generandos spiritus 
in”) corde, in somno®) exteriora fiunt frigidiora, interiora calidiora. 
Corpora post somnum sunt magis vegeta et idonea omnibus rebus 
agendis. Nervi nascuntur in cerebro. 

Ita et Paulus post contentionem iam redit ad propositiones et 


1) simus iusti et habeamus sic legendum videtur. — su- 
mus iustiethabeamus A.B. sumus iusti et habemus C. W. 

singula membra excerpit eaque enarrat et inter se confert. Haec 
collatio plurimum adfert lucis superioribus propositionibus: quia 
definitiones et causae sunt fontes negociorum. Primum autem hic 
de Peccato loquitur, dein!) de Lege, tertio de Gratia. Hi 
sunt praecipui loci .doctrinae Christianae, quos.in Ecclesia extare 
oportet, quorum cognitio omnibus necessaria est. 

Paulus autem non discernit adpellationes peccati origi- 
nalis et actualis, quia radicem et fructus compleectitur, etsi 
proprie de propagatione peccati originalis loquitur. Interdum tamen 
etiam discernit, ut cum nominat peccatum et fructus peccati. 
Fuit autem opus in Ertclesia novis adpellationibus ad vitandas 
ambiguitates. 


. De peccato originali.’) 


Quid est peccatum originis? Peccatum originis est rea- 
tus seu imputatio, qua propter lapsum Adae omnes secundum na- 
turam propagati rei sunt, et est corruptio naturae humanae secuta 
lapsum Adae, qua fit ut humana natura non possit vere obedire 
legi Dei, sed habeat defectus et concupiscentiam contra le- 
gem Dei. 

Vulgata Anshelmi definitio prorsus idem dicit quod nostra, 
sicut et ipse eam copiose enarrat, etsi vulgo tantum pauca verba 
excerpta°) recitantur, videlicet: Peccatum originis est carentia iu- 
sticiae originalis, quae debebat®) inesse. Nam iusticia originalis 
erat futura non tantum adceptatio, sed etiam integritas virium seu 
rectitudo, quae praestitisset perfectam obedientiam legi Dei, nec 
fuissent in animis hominum dubitatio de voluntate Dei, vacuitas 
timoris fiduciae dilectionis Dei: sed fuisset natum in animis lJumen 
seu concreatum et firma noticia de Deo etinclinationes consentientes 
legi Dei. Nunc econtra natura hominis est rea et corrupta. Ex hac 
antithesi facile potest intelligi definitio. 

Quare existunt dissensiones de peccato originis? 
Quia homines non vident immundiciem cordis, scilicet illa peccata, 
dubitationem de Deo, vacare ἤδοία Dei fiducia dilectione, habere 
horribiles impetus adversus legem Dei. Haec vicia non vident ac 
multo minus vident esse peccata. Ideo fingunt impii nihil esse pec- 
catum originis. 

Deinde adsuunt philosophicas sententias: Naturam esse bonam. 
Item, nihil esse peccatum, nisi sit voluntarium. Haec suo loco 
recte dicuntur, sed non sunt detorquenda ad peccatum originale. 
Itaque caligo et caecitas in animis humanis est causa, quare multi 


1) deindeC. W. 2) de pec. or. A. om. 3) excerpta A.2. 

vel extenuent peccatum originis vel prorsus tollant et deinde astute 
corrumpant scripturas et eludant, ut Pelagins fecit et alii multi. 
Adversus tales calumnias muniendi sunt animi veris et firmis testi- 
moniis. 


Causa peccati originalis!). 


Causa peccati originalis est.diabolus et voluntas 
primorum parentum, quae cum esset libera, per sese avertit 
se a verbo Dei nec retinuit obedientiam erga Deum. Ideo Adam 
factus est reus et fecit ream posteritatem, et?) exutus integritäte 
naturae et?) donis quae Deus addiderat naturae, procreavit deinde 
tales, qualis erat ipse. Ita propagatur natura rea et corrupta. 


Effectus. 


Scholastici dixerunt concupiscentiam non esse peccatum sed 
tantum poenam, et vocarunt fomitem. Nos dicimus concupiscentiam 
et poenam in rea nalura et peccatum esse. 

Secunda poena est mors et omnes calamitates humani generis. 

Tertia poena est quod haec infirma natura subiecta est tyran- 
nidi diaboli, qui et corporalibus malis et terroribus studet perdere 
et impellit ad peccata omnis generis, ad blasphemias, haereses, 
caedes, libidines et alia peccata. 

Philosophi mirati sunt, unde in tam praestanti natura generis 
humani tantum existat non solum calamitatum sed etiam flagiciorum, 
cum quidem secundum naturam sit recte facere: sed sola doctrina 
Christiana monstrat causam, scilicet peccatum originis. 

Cum autem tam horribiles effectus et poenae secutae sint, non 
est extenuandum peccatum originis, sed tanta est caligo animorum, 
ut non solum peccatum et iram Dei non videamus, sed ne quidem 
calamitatum magnitudinem intelligamus. Ideo etiam vulgo aliqui 
Doctores vel sustulerunt vel extenuaverunt peccatum originis. Sed 
scriptura revelat nobis hoc peccatum, ut humiliati quaeramus gra- 
‚ tiam et agnoscamus beneficia Christi, sicut loannes inquit: Ad hoc 
adparuit filius Dei, ut destruat opera diaboli. 

ΑΝ 


Peccatum in mundum introült?). 
[H ἁμαρτία εἰς τὸν κόσμον εἰρῆλϑεν, v. 12.) 
Quod loquatur Paulus de peccato originis manifestum est, quia 


loquitur de peccato [Adae]?), propter quod omnes homines rei sunt, 
sicut paulo post dicit: Eo quod omnes peccaverunt, id est rei sunt. 


1) Causa peceati originalis 3. Ο. W. — A. omitt. 2) et 

Item: Per unius delictum condemnatio pervasit in omnes. Item: 
Propter inobedientiam unius peccatores facti sunt 41}. Jam si 
tantum essent actualia delicta, unusquisque ?) tantum reus esset sui 
delicti. Nunc testatur hie Paulus?) omnes reos esse propter unum 
Adam. Ergo est aliud peccatum praeter actuale etc. 


Usque ad legem enim peccalum erat in mundo. 
[Ἄχρι γὰρ νόμου ἁμαρτία ἣν ἐν κόσμῳ, v. 13.] 


Non solum hoc vult, peccatum fuisse in mundo ante promul- 
gatam legem, sed etiam illud hic adtexit: Lege non esse abolitum 
peccatum. Ideo inclusive intelligatur hoc dictum: Usque adle- 
gem peccatum eratin mundo, id est etiam cum lata est lex 
Moisi, tamen mansit peccatum. Ita breviter admonet lege non tolli 
peccatum et mortem, quia illa externa iusticia legis nondum liberat 
a peccato nec est incoatio aeternae vitae, sed quaedam externa 
corporalis disciplina. Et cum conscientia angitur et quaerit iusti- 
ficationem in lege, tunc lex habet praecipuum effectum,, adcusat et 
coniicit conscientias in terrores et desperationem. Hoc vult Paulus, 
cum hic addit: | 


“ Sed peccatum non repulatur, ubi non esi lex. 
[Ἁμαρτία δὲ οὐκ ἐλλογεῖται un ὄντος νόμου, v. 13.] 


Id est, ubinon estlex, non agnoscitur peccatum, non ad- 
cusatur. Loquitur enim®) Paulus de iudicio nostrae conscientiae. 
Lata est igitur lex, ut conscientia agnoscat peccatum et adcusetur 
et perterrefiat, sicut supra inquit: Per legem agnitio peccati. Postea 
autem de usu°) legis copiosius dicet: nunc enim obiter tantum et 
velut in transcursu adtigit. Quod autem sequitur: 


Mors regnavit ab Adam usque ad Moisen. 
[Ἐβασίλευσεν ὃ θάνατος κτλ., v. 14.] 


Hoc dicto superiora verba declarantur. Sicut antea®) dixit pec- 
catum fuisse usque ad legeın ac ne lege quidem fuisse abolitum ; 
ita hic ait mortem regnasse ab Adam usque ad Moisen, ac ne qui- 
dem lege abolitam esse. -Addit autem: 

Mortem regnasse etiam in eos, qui non peccaverunt secundum 
simililudinem transgressionis Adae. 


[Καὶ ἐπὶ τοὺς un ἁἀμαρτήσαντας ἐπὶ τῷ ὁμοιώματι κτλ., v. 14.] 


Id est, etiam infantes morti subiectos esse, tametsi non ha- 
beant!) actualia peccata. Nam Paulus actuale peccatum vocat trans- 
gressionem?). Hoc ideo dicit, ut confirmet primam propositionem, 
omnes esse reos. Si enim infantes quoque sunt subiecti morti, Ergo 
habent quoddam peccatum, quia mors intravit per peccatum in 
mundum. Est igitur aliud peccatum praeter actuale.°) 


Qui est forma fuluri etc‘) 
[Ὅς ἐστιν τύπος τοῦ μέλλοντος, v. 14.] 


Hactenus concionatus est de peccato originis, quod haec na- 
tura humana sit rea et corrupta. [460 non est iusta lege vel operi- 
bus, quia legi non praestat veram obedientiam, sed manent in na- 
tura hominis corruptio caecitas concupiscentia et horribiles impetus 
contra legem Dei. Opus est igitur alia quadam iusticia, scilicet 
gratia Christi, ideo de ea iam incipit concionari, qui est (inquit)®) 
forma futuri. 


De Gratia?). 


Sicut supra dixit de peccato, de causa peccati, de propagatione 
et effectu,.ita iam docet de gratia, de causa, propagatione et effectu 
gratiae, ut doceat peccatum tolli per gratiam. ΄ 

Coniungit autem gratiam et donum per gratiam. Vocabulum 
gratiae significat gratuitam misericordiam. Ideo hic significat 
verissime remissionem peccatorum et gratuitam adceptationem, 
quae fit propter ἢ Christum. Donum per gratiam significat donatio- 
nem Spiritus sancti, qui incoat novam et aeternam vitam in animis 
et excitat novos motus. 

Primum igitur confert Adam et Christum. Haec collatio valde 
illustrat utrumque membrum. Declarat autem modum meriti, quod 
uterque aliis meruerit: Adam meruit aliis reatum , Christus meruit 
aliis reconciliationem. Haec collatio clare refellit adversarios, qui 
imaginantur homines iustos esse propria dignitate. Hic enim clare 
dieit: Sicut alii propter Adam rei sunt, ita alii propter Christum 
. Äusti sunt. Et haec sententia saepe repetitur. De hoc modo meriti 
loquitur cum ait: Adam est exemplum Christi, scilicet quod ad hoc 

adtinet quod') uterque aliis meruit. Nam in collatione non nNecesse 
est omnia similia esse. 


Ideo Paulus ipse addit correctionem, ut admoneat multa esse 
dissimilia in hac collatione, sic enim inquit: Sed non sicut de- 
lictum sic et donum, id est, multa sunt dissimilia in hac col- 
latione delicti et doni. 


Primum res diversissimae sunt reatus seu peccatum et venia 
seu gratia, mors aeterna et vita agterna. 


Secundo plurimum interest in modo propagandi. Ab Adam 
propagatur natura rea, viciosa et morti obnoxia, et propagatur ge- 
neratione carnali. Econtra a Christo donatur reconciliatio. Haec 
non propagatur generatione carnali, sed fide adeipitur. Sicut Ioan- 
nis primo scriptum est: Dedit eis potestatem filios Dei fieri, his 
qui credunt etc. Item, Ioan. 3): Nisi quis renatus fuerit etc. 


Haec dissimilitudo propagationis diligenter observanda est 
propter Anabaptistas, qui prodigiosa deliramenta hic comminis- 
cuntur. Alii prorsus tollunt peccatum origirmfs, alii fingunt post 
resurrectionem Christi prorsus neminem nasci cum peccato origi- 
nis. Adversus illas fanaticas opiniones muniunt nos loci citati ex 
Ioanne. Ac vide quanta sit insania Anabaptistarum. Si nullum esset 
peccatum originis, omnes homines viverent sine peccato et sine?) 
morte. Quod cum sit manifeste falsum, necesse est causam manere 
scilicet peccatum originis. 


Tertia dissimilitudo est diligenter consideranda, quam et hic 
in textu Paulus tractat et amplificat: Gratiasuperat peccatum. 
Hanc dissimilitudinem praecipue oportet inculcari: quia si parem 
vim haberent peccatum et gratia, quomodo gratia salvaret, prae- 
sertim cum peccatum magis®) sentiatur: Ita beneficiun Evangelü 
nihil esset, nulla esset firma consolatio. 


Quare haec dissimilitudo illustranda est, ut postea facit Paulus: 
Quod gratia superat peccatum. Superat autem dupliciter, et impu- 
tatione et effectu. Imputatione superat, quia eos, qui adprehendunt 
gratiam, Deus reputat iustos, eliamsi reipsa adhuc habent reliquias 
peccati. Deinde etiam effectu superat, quia in illis ipsis quanquam 
infirmis tamen existunt novi motus, qui resistunt peccato. Item, illi 
ipsi, quanquam in hac vita adhuc fuerunt infirmi, tamen resusci- 
tantur ad vitam aeternam. Haec sciri necesse est, ut beneficium 
Christi intelligatur et teneatur firma consolatio. Ac Paulus ipse 
deinde tractat et exaggerat hanc dissimilitudinem. 


1) quod 4. quia 2.0. W. 2) Ioan. 3. A. B. Ioan.4. 0. W. 
3) sine B.C.W. — 4. omitt. 4) magis 8. Ο. W. - A. omitt. 

Si enim unius delicio. 
[Εἰ γὰρ τῷ τοῦ ἑνὸς παραπτώματι, v. 15.] 


Repetit collationem perspicuis verbis: Sicut propter unius de- 
lictum alii facti sunt rei, ita e regione propter unum Christum alii 
reconciliantur Deo et fiunt adcepti Deo. .Haec collatio perspicue 
ostendit nos non nostro merito sed alieno reconciliari Deo et ad- 
ceptos esse. 

Hic Paulus duo coniungit, gratiam et donum per gratiam. 
Gratia significat gratuitam adceptationem propter Christum,, hoc 
est remissionem peccatorum gratuitam et imputationem iusticiae 
gratuitam propter Christum. Donum per gratiam significat do- 
nationem Spiritus sancti et vitae aeternae. Nam in remissione pec- 
catorum Evangelium simul offert Spiritum sanctum, quem quidem 
fide adcipimus, cum corda eriguntur et concipiunt consolationem 
per verbum. Atque hoc est beneficium novi testamenti seu Evan- 
gelii donatum propter Christum, remissio peccatorum, imputatio 
iusticiae, donatio Spiritus sancti et vitae aeternae. 

{ Gratia sumus iusti, Gratia est nostra dilectio etc., Ergo nostra 
dilectione sumus iasti. Respondeo ad minorem: Etiamsi interdum 
sic adcipitur vocabulum gratiae, tamen id fit καταχρηστικῶς, sed 
significat gralia remissionem peccatorum. 

Justicia sumus iusti, Iusticia est nostra qualitas, Ergo nostra 
qualitate sumus iusti. Respondeo ad minorem: Justicia in his dispu- 
tationibus significat adceptationem, et iustum esse est esse ad- 
ceptum. 

Justicia est in voluntate, Fides est in intellectu, Ergo fide non 
possumus esse iusti. Respondeo: lusticia quae est nostra qualitas 
est in voluntate. Sed iusticia, id est adceptatio, esi relatio, non 
quae haeret in aliquo. Deinde fides quatenus est voluntas adeipiens, 
non est tantum in intellectu, sed est etiam in voluntate. + 
᾿ς Vulgo gratiam intelligunt- scholastici doctores ipsam qualitatem 
in nobis et vocant caritatem. Deinde quando dicitur: Sumus iusti 
per gratiam, imaginantur homines iustos esse propter propriam 
qualitatem, scilicet propter caritatem?!), hoc est novam obedientiam. 
Ita non docent adprehendere mediatorem Christum et relinquunt 
conscientias dubias. Denique sic docere, quod sentiendum sit nos 
esse iustos propter propriam.qualitatem, est doctrina legis et multa 
habet incommoda. 

Ideo gratia intelligatur relative pro adceptatione gratuita, ut 
sit iddem: Sumus iusti per gratiam; quod illud: Sumus adcepti Deo >) 
nos gratis propter Christum adceptante?), iuxta promissionem, in 


1) scilicet propter caritatem 2. W. scilicet quali- 
tatem A. 2) a Deo W. 3) propter Ghristum adceptante 
B.C. W. propter Christum, adceptatione iuxta etc. A. 

qua haec gratia, id est adceptatio proposita est. Et conscientia 
statuet!) nos iustos, id est adceptos esse propter Christum, nec in- 
tuebitur propriam dignitatem,, sed verbum seu promissionem, et 
iuxta hanc statuet de voluntate Dei erga nos atque ita adprehendet 
fide Christum mediatorem. Hoc cum fit, donatur Spiritus sanctus 
et fiunt in nobis novi motus. 

Retineatur ergo utrunque, et quod fieri novos motus in nobis 
oportet, et quod tamen conscientia debeat extra nos intueri media- 
torem Christum et statuere, 'quod propter illum simus iusti, id est 
adcepti, et hoc est dicere homines iustos esse per gratiam, videlicet 
quod sint iusti, id est adcepti gratis propter Christum, Deo adce- 
ptante. Sic etiam illud intelligatur: Sumus iusti fide, id est corre- 
lative sumus iusti propter Christum, quem fide adprehendi oportet. 
Hoc modo conscientia discit intueri verbum et habet firmam conso- 
lationem, quia illa gratia, id est voluntas Dei adceptans propter 
Christum est proposita in verbo. Estque sciendum ita efficacem esse 
Spiritum sancetum, cum hoc verbum adprehendimus. Hactenus de 
vocabulo gratiae. 

Paulus addit: Donum per gratiam, quae est Christi. 
Docet enim donum, id est Spiritum sanctum et vitam aeternam dari 
propter Christum, sicut alibi scriptum est: Gratiam pro gratia, id 
est nos placemus non propter nos, sed propterea quia placet filius. 
Item ad Ephes.: Adceptat nos in filio dilecto. 


Et non sicut per unum peccalum elc.?) 
[Καὶ οὐχ ὡς δι᾽ ἑνὸς ἁμαρτήσαντος τὸ δώρημα, v. 16.] 


Oratio in textu sic absolvi potest: Et non sic se habet donum 
sicut peccatum, quod per unum peccantem perdidit homines. Hanc 
sententiam prudentissime et necessario adiecit Paulus, ut ostendat 
dissimilitudinem regni peccati et regni gratiae, et ὃ docet hanc esse 
dissimilitudinem, quod gratia sit uberior et potentior peccato. Hanc 
dissimilitudinem necesse est proponi. Si enim parem haberent po- 
tentiam peccatum et gratia, quomodo salvaremur®), si peccatum 
pariter damnaretete.? Quare conscientia sciat graliam potentiorem 
esse. Primum, quia abolet peccatum°) remissione peccatorum et 
imputatione iusticiae, qua imputatione sumus adcepti, quanquamı 
haereat in nobis peccatum et infirmitas. Deinde et effectu potentior 
est, quia resistit peccato et diabolo et adfert novam et aeter- 
nam vitam. 


᾿ς 1) statuet A... statuat C. W. 2) Et non sicut — pec- 
catum B.C. W. Non quemadmodum propter unius 4A. 3) et 

Ac diligenter considerent pii hance eminentiam gratiae, ut op- 
ponant magnitudini peccati et opponant praesenti imfirmilati. Nul- 
lum peccatum quamlibet magnum anteferri debet gratiae. Item, 
quanquam sancti adhuc sımt infirmi, tamen sciant gratiam uberio- 
rem esse, quare placent propter Christum. 

Ideo Paulus exaegerat hanc dissimilitudinem et addit: Iudi- 
cium ex uno in condemnatiönem, id est, unum peccatum 
Adae adtulit condemnationem universae posteritati. At gratia abolet 
multa peccata, id est, originalia et actualia, radicem et fructus etc. 


Si enim unius delicio mors regnavit per unum εἴς. ἢ 
[Εἰ γὰρ ἔν ἕνὶ παραπτώματι ὁ ϑάνατος ἐβασίδευσεν διὰ τοῦ 
ἑνός, v. 17.] 


Ut antea peccatum et gratiam contulit, ita nunc eflectus con- 
fert, mortem et vitam. Sed emphasis est in verbo regnavit. 
Mors manet in sanctificatis, sed non regnat in eis, id est sanctificati 
vincust fide terrores peccati et mortis. Item, liberantur ab aeterna 
morte. Item, habent consolationem in calamitatibus humanis. Nam 
adpellatione mortis etiam ceterae calamitates humani generis?) in- 
telligi debent. Ideo diserte hic ait: Mors regnavit, id est, impü . 
succumbunt terroribus peccati et mortis, non liberantur a morte 
. aeterna, non habent consolationem in magnis adflictionibus, sicut 
Saul, Cato?) consciscunt sibi mortem. 

Est et emphasis consideranda quod ait: Quanto magis adci- 
pientes excellentiam gratiae etc. Urget enim dissimilitudinem,, .de: 
qua supra dictum est: Gratiam potentiorem esse peccato; hoc quan- 
tum referat inculcari supra admonui. 

Deinde sequitur repetitio collationis, in qua superiores sen- 
tentiae propemodum eisdem verbis inculcantur. Ubi primum hoc 
argumentum observandum est de peccato originis. Quia enim clare 
dicit unius peccato omnes condemnatos esse, necesse est alios reos 
‚et condemnatos esse non tantum propter proprium delictum, sed 
alienum scilicet Adae. Est ergo aliquod peccatum originis. 

Quod inquit iusticiam pervenire ad omnes homines propter 
unius iusticam, de promissione seu de verbo intelligatur, quod 
offert omnibus universaliter gratiam, etiamsi non omnes adcipiunt. 

+ Non omnes salvantur, Ergo non in omnes venit gratia. 
Respondeo: Promissiones sunt universales. Quod adtinet ad volun- 
tatem Dei vult omnes homines salvos fieri. Reliqua non debemus 
inquirere, utraque praedicatio poenitentiae et gratiae est uni- 
versalis. + 


1) BSienim — unum 3.C. W. Si enim propter unius de- 

Quid gratia? 


Gratia est remissio peccatorum et imputatio iusticiae 
seu adceptatio, quae fit a Deo gratis propter Christum. Et cum 
hac adceptatione coniuncta est donatio Spiritus sancti et vitae 
aeternae. 


Causae. 


Causa efficiens est voluntas Dei, quae Christum pro nobis voluit 
fieri victimam et hoc modo propter ipsum nostri misereri, non 
propter aliquam nostram dignitatem. 


Quomodo contingit nobis gratia? 


Verbum Dei est instrumentum et hoc fide adeipiendum est. 
Quando enim corda conecipiunt consolationem ex promissione, quae 
in Evangelio revelata est, statuant se vere consequi illa, quae pro- 
. mittit Evangelium, scilicet remissionem peccatorum, imputationem 
iusticiae et Spiritum sanctum : quia!) Deus est verax et vult sibi 
banc gloriam veritatis tribui. Vult se coli hac fide, ut verbo suo 
adsentiamur. Imo hoc est summum et immutabile praeceptum, ut 
credamus nobis propter Christum haec dari, quae promittit Evan- 
gelium. Et ut repugnemus dubitationi sciendum est promissionem 
gratuitam et universalem esse, quia conscientiis haec duo obstre- 
punt, indignitas nostra et particularitas. 


Effectus gratiae. 


Motus Spiritus sancti, qui fiunt cum Evangelium: adprehendi- 
mus, ac praecipuus est fides, qua nos erigimus et statuimus nobis 
Deum esse propicium 2) propter Christum. Hic motus dicitur viviß- 
catio, quia hac fiducia vincuntur terrores peccati et mortis. Se- 
quuntur deinde alii motus: Incoata obedientia erga Deum, invoca- 
tio, timor, dilectio, pacientia, castitas et reliqui motus consentien- 
tes legi Dei, sicut dietum est: Dabo legem meam in corda eorum. 
Sunt effectus gratiae etiam liberatio a potestate diaboli, auxilium 
contra diabolum et infirmitatem carnis. Item consolatio et auxilium 
in praesentibus calamitatibus, sicut ait Christus: Non relinquam 
vos orphanos. Est et?) effectus liberatio a lege, scilicet ne creden- 
tes condemnet. Ultimus effectus est οἱ ἢ consummatio, totius na- 
turae nostrae novitlas et vita aeterna. 


1) uia2.0.W. quaA. 2) procipium esse W. 3)et 

De Lege. 


Principio monendus est lector, Paulum non loqui de politico 
usu legis, aut de paedagogia, sed de usu legis in conscientia agente 
cum Deo et quaerente iustificationem. Sunt igitur discernendi 


usus legis. Primus est paedagogia seu politicus usus, 


videlicet co@rcere carnem et praeslare opera externa praecepta a 
lege. Hic usus in his, qui pon sunt sanctificati, vel if vetustate 
carnis!) vocatur disciplina. Quanquam autem non iustificat coram 
Deo, tamen scire debemus hanc disciplinam praecipi a Deo etiam 
non sanctificatis et aliquo modo posse eam praestari humanis viri- 
bus. Estque in hoc usu politico seu paedagogico sciendum quod 
lex necessaria sit, quod sit summum donum vitae corporalis, quod 
Deus et dedit et conservat. 

Sunt autem fines quatuor considerandi, qui nos horiari debent, 
ut summa cura et diligentia praestemus hanc paedagogiam. Primus 
est, quia Deus hanc obedientiam requirit etiam in non sanctifica- 
tis. Secundus, Deus etiam addit praemia et poenas. Tertius finis, 
propter pacem communis societatis. (Quartus finis, quia est etiam 
paedagogia in Christum. 

Tria autem ad paedagogiam pertinent. Necesse est ordinem 


et pacem esse, ut homines doceri possint. Secundo, necesse est 


homines non repugnare verbo Dei, non commorari in manifestis 
flagiciis. Nam in commorante non est efficax verbum Dei. Tertio, 
paedagogia non solum pacis custos est, non solum coercet, ‚sed 
etiam docet. Id proprium est paedagogiäe, ideo lex habuit ceremo- 
nias et habet ritus et exercitia quilibet pius paterfamilias. Ut illa 
ipsa adsuefactio doceat rudes et infirmos, canimus, legimus, medi- 
tammur aliqua loca scripturae certis temporibus paedagogiae causa, 
id est ut verbum inculcetur, ut adsuefacti intelligamus verbum Dei. 
Est autem Spiritus sanctus efficax per verbum. 

Hae utilitates non sunt contemnendae, quia certe haec duo 
sunt necessaria, non commorari in manifestis peccatis, et discere 
ac meditari_verbum Dei: et tamen interim docendi sunt homines 
quod haec externa exercitia non sint iusticia coram Deo, sed quod 
aliud quiddam sit iusticia coram Deo. Ceterum cum adcedit fides 
in Christum in his, qui sunt pii, etiam haec exercitia quibus coör- 
cetur caro, si fiant debito fine, sunt bona opera et Deo placentia. 

Haec satis sit monuisse de primo et politico usu legis. Et 
prodest saepe inculcare adolescentibus, quid intersit inter hanc 
paedagogiam, inter iustitiam fidei et fructus fidei. Prodest etiam 
hortari ad hanc?) paedagogiam, ut discant vere displicere Deo illam 
barbaricam aut Cyclopicam äut Neronianam) vitam, quae agitur in 


1) velin vetustate carnis A. — B. C. W. omitt. 2) hanc 

manifesta turpitudine. Deinde ut discant prodesse exercitia et 
studia verbi Dei. Estque sententia: Lex est paedagogus, id est 
exercitium, quo adsuefiunt et docentur homines, ut intelligant 
verbum. 

In hanc sententiam dixit Paulus: Lex est posita iniustis, id 
est Deus vult coörceri iniustos, et in Ecclesia extare oportet doctri- 
nam de discrimine huius disciplinae et iusticiae fidei. Doceri etiam 
oportet quod sit mandatum Dei, ut rudes coörceantur. Habent et 
pü, qui adhuc sunt infirmi et rudes, opus talibus exercitiis, ut coör- 
ceantur et discant, sicut inquit Paulus: Educate pueros in disciplina 
et admonitione Domini. Et tantum de primo usu seu politico, de 
quo hic ad Romanos non loquitur Paulus. 

Secundus ususlegis et praecipuus!) est, adcusare 
et perterrefacere conscientias, cum iudicat et damnat 
peccatum. Hic est usus arcanus, quem in conscientia habet lex, 
non intellecta hypocritice, sed cum vere perterrefiunt animi agnito 
peccato. Hi terrores saepe describuntur in Psalmis: Non est pax 
ossibus meis a facie peccatorum meorum. 

De hoc usu loquitur Paulus in tota Epistola ad Romanos et ad 
Corinthios, cum inquit: Aculeus mortis peccatum est, Potentia vero 
peccati lex, id est propter peccatum homines sunt destinati morti. 
Et quidem peccatum adfert terrores, desperationem et mortem: 
sed peccatum non agnosceretur, nisi lex iudicaret et adcusaret nos. 
Idem vult supra, cum inquit: Lex iram efficit, id est adcusat et 
perterrefacit conscientias. Et hic: Lex auget peccatum, non 
civiliter, sed auget in conscientia, id est, reddit potentius, ut per- 
terrefaciat οἱ adferat desperationem et mortem. 

Ita peccatum augetur intus in conscientia, cum agnoscitur 
esse peccatum, hoc est cum agnoscimus Deum vere irasci et senti- 
mus iram Dei terrores et mortem. Sicut David audita obiurgatione 
Nathan sensit veros et horribiles terrores. Et Ezechias describit 
suos terrores: Sicut leo contrivit omnia 03sa mea. ᾿ 

Docet igitur Paulus, hoc esse legis praecipuum opus, cum 
plurimum efficit, adcusat, perterrefacit et condemnat: non iustifi- 
cat, non adnunciat remissionem peccatorum, non liberat a peccato 
et a morte. Ita discernit Paulus legem ab Evangelio, lex aut 
externa disciplina utcunque coörcet corpus, aut cum suum proprium 
et summum opus facit, adcusat, perterrefacit et damnat. 

Hic duplex usus significatus est typo, videlicet facie Moisi. 
Moisis facies fulgens adeo, ut intueri eam populus non posset, 
significat legem perterrefacientem, cum vere intelligitur lex de 
perfecta obedientia, non carnaliter de externa disciplina. Postea 
Moises velata facie cum populo loquitur, ita eum audit populus. 


1) et praecipuus 3. Ο. W. politicus A. 

Haec figura significat homines non vere intelligere legem rationali 
iudicio, sed tantum de externa disciplina. Deinde velata!) ratio 
adfingit falsas opiniones, quod illa externa disciplina sit impletio 
legis et sit iusticia coram Deo. Sed Deus utitur verbo legis ad 
iudicandum et damnandum peccatum et ad adcusandas et perterre- 
faciendas conscientias. Sicut postea Rom. 7. totus hic locus repe- 
titar:_Quod bonum est fit mihi mors? Absit, sed peccatum, ut fiat 
excellenter peccatum, efficit mortem. 


Caput VI. 


Priusquam Paulus institutam collationem de Lege et Gratia 
pertexit, inserit occupationes et diluit quaedam absurda. Magnus 
enim tumultus?) quaestionum hic oritur. Si non sumus iusti lege 
et operibus nostris, sed per misericordiam propter Christum: quor- 
sum opus est bene operari? Si lex nec iustificat nec adfert vitam 
. aeternam: quorsum opus est lege? Facilius intelliget lector has ob- 
iectiones Pauli, si considerabit huius nostri temporis controversias. 
Sicut enim nunc clamitant adversarii: Si propter opera non sumus 
iusti, quorsum adtinet bene operari? ita eadem absurda obiiciunt 
Pharisaei Paulo. Unde satis adparet nos in illa ipsa causa versari, 
de qua disputat Paulus, et nos propriam et germanam sententiam 
Pauli reddere. 


Illud hic etiam pii expendant: non solum adversarii obiiciunt 
illa quae dixi, sed in omnihus hominibus tanta est infirmitas na- 
turae, ut cum audimus doctrinam de gratuita imputatione, segnio- 
res fiamus ad bene operandum et confirmetur carnalis securitas. 
At haec misericordiae cognitio debebat excitare studium bene 
operandi. Nam dubitatio deterret animos. Nunc igitur cum didi- 
cimus quomodo certo placeant opera et quanto honore Deus ea 
ornet, quod adprobat et vocat sacrificia et promittit praemia, haec 
certitudo magis adcendere animos ad bene operandum debebat?). 


Porro ad quaestionem: Si non sumus iusti propter opera, 
quorsum opus est bene operari? respondemus usitate: Beneficium 
iustificationis est translatum in Christum, ut sit certum, id est per- 
sona est iusta, id est adcepta propter Christum. Et ut hoc sit 
certum, non pendet ex dignitate nostra, sed imputatur propter 
Christum credenti, id est fide adcipienti. Deinde nova obedien- 


1) velata B.C. W. relata A. 2) tumultus 4. 8. cumu- 

tia*) est necessaria, ut effectus necessario consequens illam imputa- 
tionem, quia cum imputatione fit renovatio, quae est incoatio novae 
et aeternae vitae. Incoatio vero?) novae et aeternae vitae est nova 
et spiritualis obedientia. Ergo nova et spiritualis obedientia est 
necessaria. Haec ipsa est summa responsionis Pauli. 

Sed ipse distribuit duo membra renovationis, scilicet mortifi- 
cationem et vivificationem: et sic argumentatur a causis efficienti- 
bus. Prior syllogismus: Mortua natura non est efficax, Necesse 
est in nobis veterem et vieiosam naturam mortificari, Ergo vetus 
et viciosa natura non debet esse efficax nec obsequendum est ei 
pugnanti cum voluntate Dei. 

Alter syllogismus est: Viva natura debet esse eflicax, Nos con- 
cipimus novam vitam et lucem, cum fides erigit et consolatur con- 
scientiam, Ergo haec nova vita debet habere opera consentanea, 
id est obedientiam erga Deum, quem iam in hac nova vita incipi- 
mus agnoscere. 

Hos duos syllogismos hic recitat Paulus, in quibus videmus 
describi renovationem hominis; et utitur hic adpellationibus morti- 
fieationis, vivificationis et quibusdam adfinibus. Diligenter autem 
considerandum est, quid adpellationes illae proprie significent. 
‚Describitur autem conversio hominis seu poenitentia°), sicut usitate 
vocatur. Hunc tanguam prineipalem Evangelii locum semper in- 
tueamur et videamus quae sententiae eo referri possint‘): et ut 
Evangelium praedicat poenitentiam et remissionem peccatorum, ita 
utrunque in morte Christi nobis proponitur. Ira Dei adversus pec- 
catum: Necesse est enim magnam et ineffabilem iram esse, cum 
nulla alia hostia potuerit Deo satisfacere et cum voluerit filium 
mori et crucifigi: Ergo est ingens et ineflabilis ira. Rursus haec 
ipsa mors est pignus, quod reddit nos certos de remissione pecca- 
torum. 

‚ Sie in conversione nostra seu poenitentia necesse est existere 
veros terrores et dolores, in quibus corda vere sentiunt Deum 
irasci peccato. Rursus necesse est corda veram consolationen: fide 
coneipere, cum statuunt quod propter Christum certo habeant re- 
missionem peccatorum. Nec imaginandum est semel illa tantum 
fieri. Fides cum terroribus in hac vita adsidue luctari debet, et in 
hoc certamine crescit fides et novitas spiritualis. Ideo etiam adsi- . 
due proponitur utrunque verbum, verbum arguens peccata et pro- 


*) opera intelligimus ipsam obedientiam quantacunque esse potest 
externa et interna). 


1) opera— interna A.— 3. Ο. W. omitt. 2) vero 4. 8. W. 
vere Ὁ. 3) poenitentia 4. 8. W. potentiaC. 4) possint 

missio de Christo adnumcians remissionem etc. Et quidem Evange- 
lium arguit incredulitatem et ministerio legis declarat cetera pec- 
cata, adulteria odia etc. Imo Deus adhibet poenas et calamitates, 
quae etiam sunt vox Dei adcusans peccatum. Ac mortificatio sine 
fide est terror, qualis est in impiis, in Saule, Iuda, et adfert despe- 
rationem et mortem aeternam. Sed terrores cum fide et noticia 
Christi sunt timor filialis seu vera contritio et fiunt cultus Dei et 
bonum opus: sieut Psalmus vocat sacrificium. 

Haec declaratio vocum et adcommodatio ad poenitentiam est 
necessaria, ne inepti homines fingant mortificationes esse opera 
monastica et a nobis adcersitas observationes aut ociosas specula- 
tiones, sicut Monetarius; item Platonici inepte imitabantur haec 
vocabula. Sed sciamus mortificationem esse veros terrores et dolo- 
res, et vivificationem ipsam fidem consolantem nos. 


Quicunque baptizati sumus in Christum Iesum etc. 
[Ὅσοι ἐβαπτίέσϑημεν εἷς Χρ. Ino., v. 3.] 


In primo syllogismo vult quod oporteat existere mortificationem 
seu poenitentiam in his qui credunt, seu quod fides non sit in eis, 
qui securi iudicium contemnunt, quia inquit: InmortemChristi 
baptizatiestis et consepulti, id est prepter mortem Christi 
habetis remissionem. Sed illa mors ostendit etiam iram Dei ad- 
versus peccatum, ut in nobis quoque mortificetur peccatum, id est 
ut agnoscentes iram Dei consolemur nos beneficio Christi. Item, 
ita fit remissio peccatorum, ut simul aboleatur peccatum. Abolitum 
autem non debet esse efficax. 


Consepulti sumus igitur una cum ilo eic.‘) 
[Συνετάφημεν οὖν αὐτῶ, v. 4.] 


Gravissima est collatio?) nostrae conversionis ad Christi mor- 
tem, sepulturam etresurrectionem. Ita enim instituit responsionem : 
Propter mortem Christi habetis remissionem, quae ia fit, ut simul 
propter mortem Christi aboleri peccatum seu mortificari viciosa na- 
tura incipiat: quia simul datur Spiritus sanctus, ut mortificet ve- 
terem naturam et incoöt novam. Sepelimur autemunacum 
Christo, quia postquam natura nostra mortificari coepit, pecca- 
tum sepultum est dupliciter. Primum impütatione, quanquam enim 
reliquiae manent, tamen sunt condonatae. Secundo, quod ad effec- 
tum adtinet, quia natura viciosa desinit esse efficax seu incipit 


1) Consepulti sumus igitur una cum illo A. Consep. su- 
mus igitur cum illo 3. Consep. igit.sumusc.i. C. W. 2) est 
collatio 2. Ο. W. collatio est A. 

mortificari. Itaque reliquum vitae post incoatam mortificationem 
est sepultura. Peccatum quidem imputatione deletum est, sed!) 
nondum sumus glorificati. Quare etsi sumus iusti, tamen iacemus 
sepulti, expectantes glorificationem. Sicut Paulus inquit: Vita 
vestraabsconditaest cum Christo, id est etsi habemus glo- 
riam iusticiam vitam, tamen haec gloria latet adhuc tecia cum 
Christo, donec resuscitabimur ?). 

Secundo: Quod ad effectum adtinet, iacemus in sepulcro, id 
est in cruce, in adflictionibus omnis generis: diabolus horribilibus 
modis perturbat et persequitur pios. Hae calamitates omnes deni- 
que et ipsa mors sunt velut sepulcrum, in quo iacet vetus natura 
mortua, ne sit efficax. Haec collatio sepulturae est illustris pietura 
mortui peccati, quod ad imputationem adtinet et effectum et monet 
qualis sit vita Christiana. 

Deinde addit tertium membrum: Non solum fit mortificatio, 
sed etiam incoatur vivificatio. Porro nova natura est efficax, ideo 
necesse est existere novam obedientiam. Hanc collationem repetit: 
Sisumusinsertiimagini mortiseius, etiaminseremur 
imaginiresurrectionis, hoc est: Sicut vetus noster homo una 
crucifixus est, ita renovati una vivemus. Cum autem sit nova vita 
seu nova natura, nova lux et noticia Dei, existit eliam nova 
obedientia. 

Τ Qui mortuus est, iustificatus est a peccato. Nero est mor- 
tuus, Ergo est iustificatus. Respondeo ad maiorem: Loquitur de 
peccato actuali. Vel iustificatus est, id est satisfecit pro peccato. 
Est figura sumta ex communi sermone, sicut dicimus quando sus- 
penditur fur: Nunc- desinit?) peccare. 

In homine sunt quaedam bonae noticiae, Deo est obediendum 
etc., Ergo non totus vetus homo est damnandus. Respondeo: Sunt 
in homine noticiae illae, sed adfectus non obediunt, Ergo diligen- 
ter notandum est discrimen adpetitionum et noticiarum: στοργαὲ 
sunt bonae sua natura, sed fiunt viciosae, quia sunt in natura vi- 
ciosa et non diriguntur ad gloriam Dei. + . 

Vetus homo non significat tantum partem hominis, scilicet 
sensus et adpetitiones sensuum, sed etiam rationem et voluntatem. 
Nec solum adpetitiones pugnant cum lege Dei, sed etiam in ratione 
ignoratio Dei, dubitatio an exaudiamur, blasphemiae. Deinde etiam 
adpetitiones, securitas, contemtus Dei, diflidentia, amor et fiducia 
rerum praesentium contra mandatum Dei, desperatio etc. Haec 
vicia non ad sensum, sed ad superiorem partem pertinent. Idev 
Paulus describens hominem sine Spiritu sancto [1 Cor. 2] inquit: 
Animalis homo non percipit ea, quae sunt spiritus Dei. 


— 


l) sed 3B.C. W. — A. omitt. 2) resuscitabimur A. 8. W. 
resuscitabimus C. 3) desinit 3. Ο. W. desunt A. 

* Econtra nowus homo*) dicitur, quatenus habet novam lucem 
et novos motus excitatos a Spiritu sancto, videlicet agnitionem 
Christi, fiduciam erga Deum, timorem Dei, invocationem, dilec- 
tionem et similes motus. De hac novitate loquitur Paulus 2 Cor. 3. 
Nunc retecta facie gloriam Domini intuentes in eandem imaginem 
transformamur a gloria in gloriam, tanquam a Domini spiritu. Id 
est, cum in Evangelio ostenditur nobis misericordia, erigimur agni- 
tione ac fiducia Dei et sentimus nos Deo curae esse, invocamus. 
In .hac noticia et his motibus agnoscitur et refulget Deus, et nos 
quadam imagine id est noticia Dei renovamur. Nec significat novi- 
tas cogitationes et motus rationis sine Spiritu sancto. 


Ne igitur regnel. 
[Μὴ οὖν βασιλευέτω ἡ ἁμαρτία, ν. 12.] 


Conclusio est institutae obiectionis, quae sequitur ex superiore 
argumento: (Juia propter Christi mortem peccatum coepit aboleri, 
Ergo non regnet, nec sit efficax. 

{ Mortua natura non debet esse efficax: Propter Christi mMor- 
tem peccatum remissum est, ita ut simul’incipiat propter Christi 
‚mortem aboleri, Ergo cum aboleatur, non debet esse efficax. + 

Dicit autem diserte: Non regnet, ut significet non prorsus 
‚extinctam esse viciosam naturam?). Reliquum est igitur peccatum 
in natura, sed id mortificari coepit, ideo non regnet. Haec verba 
Paulus ipse interpretatur: Non regnet ita, ut ei obediatis, 
id est non obtemperate viciosis adfectibus, sed repugnate. δου 
et infra dieit: Si actiones carnis spiritu mortificabitis, vivetis. 

Hi loci et similes ostendunt discrimen peccati mortalis 
et venialis. Manent in Sanctis concupiscentia et viciosi adfectus: 
sed cum his resistunt et fide petunt ac statuunt sibi cöndonari haec 
peccata, fiunt venialia, quia etiam cum adsunt talia, possunt si- 
mul existere in piis Spiritus sanctus et fides. 

Sed mortalia sunt in his, qui fuerant sanctificati, cum con- 
tra conscientiam obtemperant pravis adfectibus. Sieut infra dicitur: 
Si-secundum carnem vivetis, moriemini. Et hic: Non praebete 
membravestraarmainiusticiae. Praecipit autem, quia cum 
verbo Dei est efficax Spiritus sanctus et impellit pios, et nos obse- 
qui impellenti, non repugnare debemus, sicut alibi inquit Paulus: 
Videte ne frustra gratiam adceperitis. Tubet αἱ donum exerceamus: 


Ἢ abuyınög, i. e. vivens vitam naturalem, et est oppositum 
spirituali?). 


1) ψυχιπκός — spirituali A.B. W. — C. omitt. 2) natu- 
ram B.C. W. — 4, omitt, 

et in hoc exercitio proficiunt pü iuxta illud: Haec exerce, ut pro- 
fectus tuus adpareat. 

Ita hie significanter ait: Exhibete membra, utsintarma 
iusticiae. Vult enim excitare et acuere fervorem. Sicut alibi in- 
quit: Ferventes spiritu. Ut enim non sunt languida membra, non 
sunt ociosa, quatenus habent impetus veteris haturae, sed sunt?) 
vegeta et habent acres impetus: ita renovatae naturae membra 
oportuit non esse languida, sed habere acres et veros motus ad 
benefaciendum. 

Et armorum vocabulo usus est, ut significet, in hac militia 
Christiana acerrimam dimicationem esse debere?) adversus diabo- 
lum, carnem et omnis generis insidias et tentationes. | 


Peccatum vobis non dominabitur?). 
[“μαρτέα γὰρ ὑμῶν οὐ κυριεύσει, v. 14.] 


Respondet tacitae obiectioni. Semper enim cum‘) audimus 
concionem de obedientia, statim quaerit pia mens, cum non possi- 
mus satisfacere legi: quomodo placebit nostra obedientia? Ita hic 
cum Paulus dixisset: Praebete membra vestra arma iusticiae, pii 
anguntur et disputant quomodo placeat illa obedientia, praesertim 
cum sit infinita dissimilitudo donorum, cum sit magna infirmitas, 
cum multis ingentibus scandalis nostra obedientia deformetur. Hic 
respondet Paulus: Peccatum non dominäbitur vobis. Non 
enim estissub Lege, sed sub Gratia. 

} Nulla obedientia placet nisi sanctorum: Nostra obedientia 
non est tanta quanta sanctorum, Ergo non placet. Respondeo: 
Nego minorem, quia etsi nostra obedientia re ipsa non est tanta, 
tamen imputatione est ei similis. Quia credimus in Christum, Deus 
qualemcunque obedientiam reputat pro perfectione legis, etiamsi 
dissimilitudo sit in donis. Deus vult esse illam dissimilitudi- 
nem etc. + 

Haec doctrina et consolatio necessaria est piis, ut sciant qua- 
tenus et quomodo incoata obedientia placeat, cum sit imperfecta, - 
cum sit magna dissimilitudo donorum, cum innumerabilibus scan- 
dalis et terroribus vexemur. (Juare sic intelligatur hoc dictum, tan- 
quam consolatio et promissio: Peccatum non dominabitur 
vobis, id est non damnat vos, non imputatur credentibus in Chri- 
stum, sed placet incoata obedientia propter gratiam, id est quia 
credimus in Christum, etiamsi est imperfecta. 


1) sunt 2.C.W. sicut A. 2) debere A. oportere 2.C. 
W. 8) Peccatum vobis non dominabitur 232. 6. W. Pecca- 
tum enim nostrum non dom. A. 4) Semperenim cum 4.2. 

In eandem sententiam infra inquit: Nulla nunc damnatio?) est 
his, qui inChristo Iesu-ambulant. Ideoque ratio seu explicatio sub- 
iicitur: Non estis sub Lege, sed sub Gratia, id est sub mi- 
sericordia adceptante vos propter Christum iuxta promissionem, id 
est: Credentes placent propter Christum, etiamsi nondum reipsa 
satisfaciunt legi. Nec habet lex ius iudicandi et damnandi credentes. 
Sic et ad Galatas inquit: Christus redemit nos a maledicto legis etc. 
Haec est simplex et germana huius loci sententia. 

Est autem hic prudenter observanda significatio vocabuli 
Gratia. Tota enim sententia corrumpitur et obruitur ab illis, qui 
exponunt: Estis sub Gratia, id est Lege morali, cum lex mora- 
lis maxime condemnet. Sed gratia de imputatione intelligatur, qua 
credentes sunt iusti id est adcepti propter Christum, quae impu- 
tatio in Evangelio adnunciatur: et quanquam effectus et renovatio 
comitantur imputationem, tamen conscientia debet intueri promis- 
sam imputationem et mediatorem Christum, non proprias qualitates 
aut habitus. Ita haec sententia doctrinam et consolationem amplis- 
simam proponit: Non estis sub lege, sed sub gratia, id est 
lex non habet ius condemnandi credentes. Quamvis igitur in cre- 
dentibus imperfecta est obedientia, placet tamen, quia personae 
reputahtur iustae seu adceptae propter pontificem Christum. 

Iam hic amplificanda est misericordia, ut haec ipsa nos exus- 
citet ad bene operandum. Ingens et ineffabilis bonitas Dei est, 
quod Deus in credentibus adprobat hanc obedientian, quae tamen 
mirificam habet infirmitatem et dissimilitudinem et multis sordibus 
et scandalis est contaminata?). Ergo non debilitet aut deterreat 
animos dubitatio, sed ipsa magnitudo misericordiae, quae adprobat 
quamlibet infirmos, si tamen credant in Christum ete., invitet nos 
ad bene operandum. Hanc doctrinam et consolationem extare in 
Ecclesia necesse est, ut sciamus quatenus et ubi bona opera reii- 
cienda sint, et quatenus requirenda et quomodo placeant Deo. 


Quid igitur? Peccabimus? 
[Τί οὖν; ἁμαρτήσωμεν; v. 15.) 


Necessariam occupationem inserit Paulus. Nam illa prior vox: 
Non estis sub lege, videtur absurdissima, nihil enim magis amant 
bonae naturae quam legem. Ideo non potest fieri, quin vehementer 
offendantur illis velut tribuniciis vocibus, in quibus putant ita abro- 
gari legem, ut.concedatur licentia peccandi. Saepe .autem alias 
dietum est hane disputationem Pauli prorsus nihil pertinere ad po- 
liticam vitarn, nec tollere disciplinam aut mores civiles, sed prorsus 


l) damnatio A. B. condemnatio (©. W. 2) est contx& 
minata B.C. W. contaminatur A. 

aliam rem gi. Alüi facile hie evadunt, qui libertatem referunt 
tantum ad abfogationem ceremoniarum et politiae!) Mosaicae, non 
ad totam legem. 

Saepe autem?) iam dictum est, Paulum hic concionari prae- 
cipue de morali lege, et in summa vult nos liberatos esse a tota 
lege, quod adtinet ad iustificationem, id est alia res proposita est, 
propter quam habemus remissionem peccatorum et reputamur iusti 
coram Deo, videlicet meritum Christi. Ita enim liberati sumus a 
lege, si statuamus nos propter ipsum habere remissionem peccato- 
rum et reputari iustos coram Deo, non propter legem; et cum hac 
imputatione coniuncta est renovatio naturae, poenitentia seu in- 
coata obedientia. 

Non igitur concedit Evangelium licentiam peccandi, cum non 
solum concionetur de imputatione, sed etiam de poenitentia, et 
incoöt novam obedientiam et ostendat?) quomodo placeat. Interea 
tamen manet lex, quod adtinet ad disciplinam in vita externa. Item, 
quod adtinet ad arguendam et mortificandam vetustatem, sed ita, 
ut cum fides vincit, non habeat lex ius damnandi. Ergo ἢ simplici- 
ter ita respondeo: Lex est abrogata, quod adtinet ad iustificatio- 
nem, non quod ad obedientiam adtinet, id est obedientia prae- 
standa est et quidem incoatur. Et tamen sciendum est nos interim 
propter Christum iustos esse, ut maneat beneficium certum. Haec 
responsio meo iudicio nfhil habet perplexi aut intricati, de qua. 
tamen prudentibus permitto iudicium. 


Absit. An nescilis? 
[Mn γένοιτο" οὐκ οἴδατε, v. 15. 16.] 


Paulus diluit obiectionem duobus argumentis, quae ambo sunt 
a causa finali sumta vel ab effectu. Christus adparuit, ut aboleret 
peccatum et mortem et restitueret naturam, ut instaurata habeat 
vitam aeternam, quae est nova et aeterna obedientia et sapientia. 
Cum igitur finis sit illa novitas vel instauratio naturae, necesse est 
incoari et praestari novam obedientiam, quia illa ipsa novitas spiri- 
tualis est illa obedientia, Et io summa Evangelium cum donat re- 
conciliationem propter Christum, simul subiicit nos obedientiae erga 
Deum et incoat obedientiam, Ergo necesse est obedired). Nemo 
non videt hoc argumentum esse aptum et proprium negocio et .ex 
causa finali sumtum. Hanc ipsam sententianı Paulus reddit syl-* 
logismo. 

Unusquisque obedit illi, cui iam subditus est: 


1) politiae A. Δ. W. politicae C. 2) autem A.B.— C.W. 
omitt, 3) ostendat B.C. W. ostendet A. .4) Ergo B.0.W. 
Ego A. 5) ergo necesse est obedire B.C. W. — 4. omitt. 

Vos non estis subditi peccato, sed liberati a to et estis 
tradueti in regnum Dei et subditi Deo: Ergo non debetis obedire 
peccato, sed Deo. 

Potest adcommodari et ad causam formalem, ut si dicas: Sa- 
num corpus habet sanas actiones. 

Calidum corpus calefacit, ita in hoc proposito: Tusti habent 
actiones iustas, Vos estis iusti, Ergo vos quoque debetis hahere 
actiones iustas. Minorem declaro: Etsi enim sumus iusti, id est ad- 
cepti imputatione propter Christum, tamen necesse est in nobis 
etiam incoari ipsam virtutem iusticiam, id est obedientiam. lusti- 
cia autem virtus parit iustas actiones. Et tamen interea sciendum 
est nos propter Christum "pontificem esse iustos, id est adceptos 
Deo, non propter dignitatem obedientiae nostrae seu qualitatis. 


Gaput VII. 


An ignoratis fratres? 
[Ἢ ἀγνοεῖτε ἀδελφοί, v. 1.] 


Altera similitudo est, quae etiam continet argumentum ἃ causa 
finali. ‚Ideo reconciliati sumus, ut iam Deo obediamus. Sunt au- 
tem duae partes collationis. Prior docet qualis natura sit subiecta 
legi. Posterior pars collationis loquitur de causa finali, scilicet de 
nova obedientia. 

Prior pars haec est: Lex pertinet ad viventem carnalem na- 
turam. Vos autem iam estis mortificati, seilicet si vere estis in 
Christo. Ergo lex non adcusat, non condemnat vos. Maiorem pro- 
bat similitudine: Sieut mulier subiecta est marito tantisper, donec 
vivit maritus, ita lex dominatur'') viventibus. 

Posterior collatio talis est: Sicut mortuo marito mulier nupta 
alteri debet ei adhaerere, ita.nos liberati a priore servitute facti 
iam sumus liberatoris, Ergo ei adhaerere et obedire debemus. Haec 
est simplex et non perplexa adcommodatio. 

Prior autem pars significat liberationem non esse tantum ima- 
ginationem, sed fieri mortificata veteri natura, quae prius erat sub 
lege. Nune igitur cum alia sit natura, non pertinet ad hanc ius 
legis, sicut ad veterem, sed quatenus credimus?), lex non adcusat 
ec damnat nos. Altera pars illustrior est, scilicet quae loquitur 
de causa finali: Facti sumus liberatoris®), Ergo ei adhaereamus et 
obediamus. 


1) dominatur A.B. dominabitur (©. W. 2) non “perti- 
net — credimus B.C. W. non pertinet, id est ad hanc ius 
legissicutad veterem, quatenus credimusetc.A. 3) libera- 
toris 2. Ο. W. liberatores A. 

Mortui estis legi per corpus Christi etc. 
[Ὥςτε καὶ ὑμεῖς ἐθανατώϑητε τῶ νόμῳ διὰ τοῦ σώματος τοῦ Xg., v.4.] 


Conelusio, in qua Paulus adcommodat superiorem similitudi- 
nem in hanc ipsam sententiam, sicut adcommodavi!). Mortui estis 
legi per corpus Christi, id est, liberati estis a lege, id est ne dam- 
net ne adcuset vos lex; et quidem liberati estis per corpus Christi, 
id est per victimam Christum, qui pro nobis satisfecit legi- et süs- 
"tulit condemnationem et aeternam mortem. Praeterea propter 
mortem Christi instauratur natura, sicut supra dixit?): Consepulti 
sumus per baptismum in mortem etc. 


Cum’ enim essemus in carne elc. 
[Ὅτε γὰρ ἦμεν ἐν τῇ σαρκί, v.5.]|_ 

Adtexit conclusioni antithesin, ut obiter describat, qualis fuerit 
prior servitus sub lege, et econtra, qualis res sit illa novitas, quae 
existit cum sumus liberati a lege. Talis inquit erat servitus, ut lex 
etiam augeret peccatum, quia cum adcusat et perterrefacit, incen- 
ditur dubitatio et sequuntur) indignatio adversus Deum et despe- 
ratio. De huiusmodi peccatis proprie hic loquitur cum ait: Ad- 
fectus peccatorum excitatiperlegem erant efficaces 
in membris nostris, seilicet?) dubitatio et indignatio adversus 
Deum avertunt cor a Deo, prohibent invocationem etc. 

Primum enim illa ingens dubitatio, quae in omnium hominum 
animis haeret, certe est efficax in membris, quia propter illam du- 
bitationem ruunt homines contra voluntatem Dei, ut quia non con- 
fidunt Deo multa faciunt metu et diffidentia contra voluntatem Dei 
in quaerendis opibus auxiliis etc. Hanc autem dubitationem seu diffi- 
dentiam auget lex, quae quia semper adcusat, facit ut corda sint 
aversa a Deo, fugiant Deum, non invocent, non confidant, non 
expectent a Deo auxilium. Multo magis haec fiunt et magis conspi- 
ciuntur in ipsis terroribus et agone conscientiae: ut in Saul terrores 
excitati perlegem profecto erant efficaces in eiusmembris, pariebant 
indignationem et fremitum adversus Deum, desperationem et mortem, 
prohibebant invocationem. 

Est autem hic locus diligenter observandus, ut discamus illam 
dubitationem esse peccatum, ut repugnemus et erigamus nos Evan- 
gelio et sciamus esse cultum Dei in illis terroribus repugnare dubi- 
tationi et diffidentiae. Sed maxima pars hominum vivit in illa per- 
petua dubitatione et diffidentia nec invocat Deum nec petit nec 
expectat quicquam a Deo. Haec arcana peccata non cernunt homi- 


1) adeommodavi A. adeommodavit 3.0. W. 2) dixit. A. 
dixi 2.C.W. 3) sequuntur A. sequitur B.C.W. 4) sci- 

nes. Sed Christiani ea intelligere debent, ut discant repugnare dil- 
fidentiae et consolari se voce Evangelü, ut concipiant veram 
fidem?). | 

Paulus usus est admodum significantibus verbis, cum nominat 
adfectus et diserte dieit eos per legem excitari et addit efficaces 
esse in membris. Hae sunt admodum illustres descriptiones. 
Sicut in Saul?) videmus quam sit vehemens indignatio, quam sint 
ardentes motus, sic in singulis hominibus dubitatio avertit corda a 
Deo et tenet captiva. Haec non dicuntär vulgari iudicio a Paulo, 
sed spiritualibus oculis intuetur Paulus captivitatem cordium hu- 
manorum et arcanam diffidentiam et dubitationem, quae postea in- 
finita peccata parit. 

Eodem pertinet quod postea inquit: Mortuilegi, qua cap- 
tivitenebamur. Significat?) enim illam captivitatem, qua corda 
humana oppressa dubitatione diffidentia pavoribus avertuntur a 
Deo, fugiunt Deum nec possunt vere invocare nec statuunt sibi 
ignosci. Sed quando audita voce Evangelii erigunt se et veram fidem 
concipiunt, tunc incipiunt Deum agnoscere et invocare et statuunt 
sibi ignosci se exaudiri, expectant bona a Deo. Sic de libertate lo- 
quitur 2 Corinth. 3. Et hic ait, liberationem ex illa captivitate ita 
fieri, ut iam corda liberata diffidentia vere agnoscant Deum. [460 
ait: Ut serviamusin novitate spiritus. 


Nunc autem liberati: a lege sumus etc. 
[Nvvi δὲ κατηργήϑημεν ἀπὸ τοῦ νόμου, v. 6.] 


Descripsit servitutem sub lege paucis verbis in conclusione 
proxima, quod videlicet-lex teneat captiva corda et diffidentiam ac 
dubitationem augeat, quae pariunt desperationem blasphemiam et 
avertunt corda a Deo, ut ruant in varia peccata. 

Deinde addit libertatis .descriptionem et primum inquit nos 
mortuos esse legi, id est liberatos ab illa captivitate: quia Evan- 
gelium adfert remissionem peccatorum. Neque enim potest invo- 
cari Deus aut obediri Deo, nisi prius adcepta remissione peccato- 
rum: quia donec sumus captivi legis neo audimus remissionem 
peccatorum, nondum agnoscitur bonitas Dei, non sentiunt corda 
nos exaudiri, fugiunt iram Dei et avertuntur a Deo. Sed postquam 
adcepta est remissio peccatorum per Evangelium et agnitionem 
Christi, tunc incipit obedientia: quia iam agnoscimus voluntatem 
Dei, quod velit nos exaudire, velit misereri, iam invocamus. Ideo 


1) intelligere debent — fidem 2.C. W. intelligere de- 
bent et consolari se voce Evangelii, concipiunt veram 
fidem A. 2) 88] 4. 8. SauleC. W. 8) significat 2.0.W. 
significant A. 

hie dieit tunc incoari obedientiam, quando a lege liberamur per 
fidem, id est, quando in Christo iam agnoscimus voluntatem et bo- 
nitatem Dei. Docet igitur haec sententia clare: Quod sine fide 
etextrafideminChristumnonplaceantDeoullaopera, 
nec sint iusticia seu obedientia erga Deum vel ccultus 
Dei, sicut supra inquit: Per quem adcessum habemus ad Deum. 


‘ Discernit autem novam obedientiam a carnali et novam vo- 
cat spiritualem, .alteram vero vocat vetustatem literae!). Supra 
autem dictum est literam significare omnes cogitationes conatus 
bonas intentiones, item opera, quae ratio facit sine vero timore 
Dei et sine vera fiducia Christi et sine Spiritu sancto. Sicut Saul 
habet bonas intentiones, bona proposita, quod velit Deo servire. 
item, sacrificat et interea nec timorem habet nec veram fidem. 
Sicut. contritio quando non est verus dolor sed adcersita moesticia, 
est litera. Ideo enim dicitur litera, quia non est verus et vivus 
motus animi, sed est ociosa imilatio interior vel exterior, nec ibi 
potest esse vera invocatio, ubi cor non adprehendit remissionem 
peccatorum. 


Econtra Spiritus significat veros motus spirituales, scilicet 
verum timorem Dei et veram fiduciam, quae concipiuntur?) in vera 
consolatione, cum scilicet corda in terroribus erigunt se promis- 
sione®) Ewangelii et adprehendunt misericordiam propter Christum 
promissam: Ibi cum agnoscunt misericordiam, incipiunt vere in- 
vocare Dem et vere expectare ab eo auxilium, vere diligere etc. 
Hi motus sunt veri cultus et nova obedientia, de qua hic loquitur. 
Et θυηί ἢ exeitati a Spiritu sancto, qui in illa consolatione, cum 
fide efigimur, concipitur. Sicut inquit Paulus Δ]. 3: Ut promissio- 
nem spiritus adcipiamus per fidem. Sic igitur discernuntur spiritus 
etlitera. Spiritus significat vivos molus’excitatos a Spiritu sancto, 
litera vero cogitationes intentiones proposita et imitationes sine 
vero motu cordis: et tamen litera ad disciplinam pertinet. 


Utitur autem vocabulo Serviamus, non quod nova obedien-. 
tia sit talis servitus, qualis est iusticia legis, sed ut doceat etiam 
novam creäturam subiectam esse Deo et ordinatam ad obedientiam, 
etiamsi illa obedientia est voluntaria. Sicut ad Ephesios inquit: 
Ipsius sumus opus, conditi in Christo Iesu ad bona opera, quae 
ordinavit Deus, ut in eis ambulemus. Et Esaiae 615): Vocabuntur 
arbores iustae et plantulae Domini ad glorificandum, id est ut glori- 
᾿ ficent Deum, non adficiant Deum contumelia per scandala. 


- 


1) literae A.C. W. litera 2. 2) coneipiuntur B.C.W. 

Ouid igitur dicemus? 


€ 


[Τί οὖν ἐροῦμεν; ὁ νόμος ἁμαρτία; v. 7.] 


Absoluta.digressione redit ad illam collationem, quam supra 
instituit de lege et de gratia. Ac praecipue hie concionatur de usu 
legis, ut has duas opiniones non tantum in ludaeis, sed universali- 
ter in omnium hominum!!) animis haerentes emendet. Omnes enim 
-imaginantur 2) iusticiam legis, quam praestare homo potest, satis- 
facere legi et esse iusticiam coram Deo, hoc est homines nec vi- 
dent peccatum et corruptionem naturae: nec vident disciplinam, 
quam ulcunque praestant per legem, non satisfacere legi, non esse 
iusticiam coram Deo. Quanquam autem illas opiniones de lege 
maxime defendebant Iudaei, tamen sunt communes omnium homi- 
num, sed’) refutantur ab Evangelio, quod docet legem non esse tan- 
tum civilem disciplinam et lege non esse iustos homines: ideo ne- 
cesse est Apostolos de hac re concionari. Nec rixatur hic Paulus 
tantum de ceremonis, sed de tota lege loquitur ac praecipue de 
decalogo, sicut citat ex decalogo exemplum et disputat neminem 
legi satisfacere: ideoque’ omnes adcusari a lege eamque ob causam 
legem esse ministerium irae et mortis. 

Haec necesse est tradi in Eccfesia, ut beneficium Christi fiat 
illustre et intelligi possit quod sit opus Evangelio, quod sitopusgratia 
et alia iusticia, quam iusticia legis. Quia enim lege non iustificamur, 
ideo Deus dedit pro nobis filium etrevelat Evangelium, quod velit nobis 
propter filium gratis ignoscere, nos pronunciare iustos et renovare. 

Haec sum praefatus in hunc locum, ut studiosi diligentius 
considerent, quo consilio haec a Paulo disputentur®), quo perti- 
neant, quam necessaria sint. Declarant enim quale sit peccatum 
haerens in natura et corruptio naturae. Item quod lex non tantum 
. requirat externa civilia officia, sed perfectam obedientiam. Item 
quantum efficiat lex et quod sit opus alio verbo et beneficio Christi. 
Prosunt item ut discrimenlegis et Evangeliirecte et vere intelligatur. 
Oportet autem horum locorum cognitionem in Ecclesia extare. 

Estque eo diligentius consideranda haec pars Epistolae Pau- 
linae, quia etiam veteres in ea explicanda admodum sudaverunt et 
pauci dextre et recte tractaverunt. Cum enim non viderent Paulum 
loqui de agone conscientiae, sed putarent dici de civili usu legis, 
adfinxerunt multas absurdas interpretationes et nihil ad rem per- 
tinentes. Multum autem interest Ecclesiae retineri veram huius 
loci sententiam, quo obruto non satis intelligi potest quid et quan- 
- tum sit peccatum originale, quod sit discrimen legis et Evangelii, 
‘quid sit gratia et iusticia fidei. 


1) hominum A. B.— C. W. omitt. 2) omnes enim imagi- 
nantur B.C. W. — A. omitt. 3) sed A. et 8.6. W. 4 dispu- 

Nunc adcedo ad textum. Estque in summa lıaec sententia: 
Non sumus iusti lege, quia talis et corruptio naturae, ut legi nemo 
satisfacere possit. Ideo lex semper adcusat. Et cum corda sentiunt 
hoc iudicium et iram Dei, perterrefiunt et adiguntur ad despera- 
tionem et seternam mortem: ita lex est ministerium Wae et mortis ᾽ 
et auget peccatum, videlicet non externum, sed intus auget id est 
armat peccatum, ut nos perterrefaciat et occidat. Sicut ad Corinth. 
inquit: Aculeus mortis peccatum est, Virtus autem peccati lex est. Et 
Paulus tanquam diligens doctor addit exemplum de sua experientia. 

Initio autem praeponit') translationem: Quod lex est mini- 
sterium mortis non fit legis vicio?), sed propter nostrum peccatum, 
quia corrupta natura non?) potest satisfacere legi: ideo lex adcusat 
nos. Et dat exemplum de praecepto: Non concupisces, ut moneat, 
quod lex non tantum adcuset externa civilia delicta, sed etiam na- 
turae corruptionem. Ideo usus est his verbis: Peccatum occa- 
sione adcepta, id est agnitum per legem, irritavit concu- 
piscentiam, id est perterrefecit me et in illis terroribus movet 
illam dubitationem diffidentiam indignationem adversus Deum, ut 
fugiat eor Deum et irascatur iudicio Dei. 

Sine lege peccatum est mortuum, id est si lex non ad- 
cusaret, non existerent illi terrores et confusio conscientiae. Ego 
autem aliquando sine lege vixi, id est, cum essem Phari- 
saeuseram securus, arbitrabar me legi satisfacere, me iustum esse. 
Id enim vocat vivere sine lege, non audire legem osten- 
dentem peccatum et adcusantem, non adfici adcusatione illa, non 
sentire dölores. | 

Itaque tres hominum gradus constitue‘). Unus est car- 
nalium, qui vivunt securi, seu ut Epicurei seu ut Pharisaei, nec 
habent veros pavores conscientiae. Tale vitae genus est vivere sine - 
lege, scilicet iudicante, adcusante etc. Quia lex in illis non habet 
suum principalem effectum, ut ostendat et adcuset peccatum. Lex 
enim tunc vere lex est, cum iudicat et adcusat, non cum scripta 
est in parietibus. 

Secundus gradus est eorum, qui opprimuntur terro- 
ribus et cruciatibus conscientiae: sicut Iudas aut Saul. 
Hi quia non audiunt vocem Evangelii, succumbunt in his terroribus 
et sentiunt se damnari. Ideo hic ait: Veniente lege peccatum 
revixit, id est coepit esse elficax et terrere, et ego mortuus 
sum. Nisi enim Paulus audiret vocem Evangelii, ipse quoque 
periret in talibus terroribus. 

Est igitur tertius gradus illorum, qui eriguntur in ter- 


1) praeponit A. B. proponit'C. W. 2) legis vicio A. 2. 

roribus voce Evangelii, sicut supra inquit: lustificati fide ἢ) 
pacem habemus etc. 


His tribus gradibus consideratis textus Pauli facilius intelligi 
potest, nam ad primum gradum pertinet quod ait: Sine lege 
peccatum est mortuum. Ego autem aliquando sinelege 
- vixi: quia in securis et ociosis Epicureis aut Pharisaeis nulli sunt 
' terrores, non est agnitio peccati. In talibus peccatum est mor- 
tuum, id est non perterrefacit, non opprimit eos terroribus et 
sensu damnationis, quia non sentiunt se adcusari a lege. 


- Ad secundum gradum pertinent ii, qui sunt in veris terrori- 
bus, quales describuntur saepe in Psalmis, Psal. 382): Non est sa- 
nitas in carne mea a facie irae tuae. Non est pax ossibus meis a 
facie peccatorum meorum. Et Esaias inquit: Sicut leo contrivit 
omnia ossa mea. In hanc sententiam dixit: Veniente lege pec- 
catum revixit, id est fuit efficax ad incutiendos terrores et sen- 
sum damnationis. 


Ad tertium gradum pertinent qui in terroribus eriguntur. 
Manet enim, hoc certamen in piis, ut fides luctetur cum pavoribus: 
ideo Paulus suum exemplum proponit, ut universam Ecclesiam de 
hoc agone doceat. 


Quidam fingunt Paulum non loqui de seipso, sed de persona 
alicuius impii. Haec imaginatio aperte refutari potest per exempla 
Psalmorum. Si eriim concedimus Davidem hoc ipso modo de 5686 
loqui, cur idem non concedamus de Paulo? Et utriusque exemplum 
propositum est, ut testetur ista sic .geri et fieri in ceteris püs. In 
fine repetit Paulus translationem, inquiens legem ipsam non 
esse malam, sed nostrum peccatum, quod lex offendit et 
adcusat est causa terrorum et damnationis. 


Diligenter antem haec particula observanda est, quod ait: Ut 
peccatum fiat excellenter peccatum. Est autem haec sen- 
fentia: Peccati magnitudo non cernitur ab ociosis et securis, ut 
tantisper dum David erat ocioso animo, non videbat quam horri- 
hilis res esset peccatum, quia securus animus non statuit Deum 
vere irasci peccato, cumque nondum sentiat iram Dei, non videt id 
quod praecipuum est in peccato, scilicet reatum, hoc est quod Deus 
vere irascatur peccato. Sed quando expavescunt corda, ibi vere 
statuunt Deum irasci, tunc vident id quod est proprium et prae- 
cipuum peccati®), videlicet reatum et iram Dei. Ergo tunc pecca- 
tum conspicitur esse vere peccatum et fit valde nocens seu viciosum 
seu reum et adfert damnationem. 


1) fide . W.— A. B. omitt. 2) 38 2. C. W. 37 A. 3) pec- 

Lex spiritualis est. 
[Ὁ νόμος πνευματικός ἔστιν, v. 14. 


Diluit tacitam obiectionem. Poterat enim obiici: Quid videatur 
de illis, qui legi obediunt, quales sunt non modo hypocritae, quo- 
rum est inculpata vita, sed etiam sancti, ut-Esaias Ioannes Baptista 
etc. De his quaeritur an non sint lege iustj? an lex non prosit eis- 
ad vitam, hoc est ad remissionem peccatorum et vivificationem ? 
Hic Paulus respondet: Imo inquit lex est spiritualis, ego au- 
tem carnalis, quasi dicat: Neque ego neque quisquam legi satis- 
facit, quia lex est spiritualis, id est requirens spiritualem et 
perfectam obedientiam, quam non praestat natura carnalis. 

. Estque diligenter hoc loco observandum quid vocet spiri- 
tuale. Opponit enim politicae seu externae disciplinae, quae vo- 
catur carnalisdisciplinaetiusticia, quasi dicat: Lex non est 
tantum doctrina politica, id est cui externa disciplina satisfacere 
possit, sed requirit spiritualem obedientiam, id est spirituales motus, 
illustrem agnitionem Dei, timorem, fiduciam, dilectionem Dei et 
alios motus pios ardentes sine concupiscentia. Quia vero cor ho- 
minis non est tale, ideo lex est ministerium damnans peccatum et 
vere perterrefaciens corda. 

Aliena est igitur ab hoc dicto Pauli interpretatio Origenis et 
similium, qui spirituale putant significare idem quod allegori- 
cum, et postea totam legem tantum intelliguntsesse doctrinam de 
externis moribus et putant posse legi satisfieri. Sed nos antithesin 
teneamus, quod spirituale opponat externae disciplinae, quae 
est carnalis iusticiae, non spiritualis: quia spirituale significat 
motus agentes cum Deo. Haec igitur antithesis multum lucis addit, 
cum interpretamur: Lex est spiritualis, id est non tantum 
politica, sed requirens spiritualem et perfectam obedientiam, et 
ministerium non tamen externum , sed quo Deus iudicat οἱ damnat 
peccata et perterrefacit corda. Porro etsi ratio humana tantum in- 
telligit legem de politicis moribus, tamen Evangelium in praedica- 
tione poenitentiae detrahit humanis cordibus velum Moisi, id est 
falsam opinionem de lege et arguit ipsam iusticiam legis, id est ex- 
terna!) iusticia non satisfieri legi, et testatur quod lex requirat per- 
fectam obedientiam etc. 

Deinde Paulus declarat institutam propositionem: Lex est 
spiritualis, Ego autem sum carnalis, cum ecommemorat se 
non satisfacere legi, sed habere in carne impetus pugnantes cum 
lege Dei: addit etiam declarationem, quid velit intelligi per haec 
verba: Ego sum carnalis, quia subiicit haec verba: Venun- 
datus sub peccatum. (uibus verbis significat naturam non 


1) externa 2.C. W. — A. omitt. 

habere spiritualem obedientiam, sed viciosam esse et servam seu 
captivam peccati, id est corruptam. Hic totus locus declarat qualis 
sit corruptio naturae, et quod peccatum originale non sit tantum 
imputatio, sed reipsa quaedam corruptio! in 'natara. Haec necesse 
est tradi in Ecclesia, ut agnoscamus peccatum el e regione magni- 
tudo beneficii Christi cognosci possit. (Quare diligenter haec verba 
expendenda sunt: Venundatus sub?. peccatum, ut magni- 
tudo peccati et servitus intelligatur, quod videlicet natura vere 
corrupta et viciosa sit. 

Haec eludunt aliqui et fingunt Paulum hic loqui non de sua 
persona, non de conversis et sanctis, sed de impiis. Haec cavillatio 
repudianda est. Ut enim David de se et de omnibus sanctis loqui- 
tur, cum ait: Non iustificabitur in conspectu tuo omnis vivens, aut 
cum ait: Ecce in iniquitatibus conceptus sum etc.: ita Paulus de se 
loquitur et suo exemplo omnes sanctos complectitur. Cum igitur 
haec interpretatio Pauli habeat firma et illustria testimonia in 
.Psalmis, est certa πος adfingendae sunt alienae interpretationes. 


Significat autem carnalis natura naturam hominis per sese 
non intelligentem nec adpetentem spiritualia, id est dubitantem de 
Deo, vacuam timore Dei et securam et aut contemnentem iudicium 
Dei aut irascentem iudicio Dei: et e regione adpetentem carnalia 
voluptates opes gloriam, confidentem non Dei auxilio, quod non 
cernit, sed praesentibus rebus, ut viribus sapientiae aut iusticiae. 
Talis est natura humana sine Spiritu sancto. Sed cum fide reno- 
vatur per Spiritum sanctum, incipit spiritualis novitas Iuctari cum 
carnali corruptione, quae adhuc reliqua est, donec vivimus in hoc 
corpore mortali. 


Quod operor non adprobo°;. 
[Ὃ γὰρ κατεργάξομαι οὐ γινώσκω, v. 15.) 


Illud certamen deinde describit Paulus: Quod operor non 
agnosco, id est non adprobo, quasi dicat: Sentio meam naturam 
repugnare legi Dei, me non habere ardentes motus timoris, fidei, 
dilectionis Dei. Item, in adflictionibus repugnat natura voluntati 
Dei, cupit excutere adflictiones et quaerit praesidia corppralia: in- 
currunt in animum saepe dubitationes de Deo. Tales interiores 
motus significat Paulus cum inquit: Quodoperornonadprobo, 
id est cum illis viciosis motibus luctatur in me spiritualis novitas 
et improbat illa vicia®. 


1) corruptio A. W. coruptio B. corrupto C. 2) sub 

Non quod volo bonum, id.facio?). 
[Οὐ γὰρ ὃ ϑέλω πράσσω, v. 15.] 


Hanc pugnam deinde pluribus verbis describit: Non quod 
volobonumidfacio, id est: Etsi habeo incoatum timorem, ta- 
men ille impeditur naturali securitate, ne sit tantus quantus esse 
debeat. @tsi habeo incoatam fidem, tamen illa impeditur na- 
turali dubitatione, ne sit satis firma. Eitsi habeo incoatam 
dilectionem, tamen illa impeditur concupiscentia, ne satis ardeat 
et flagret. 

Loquitur autem non de levibus adfectibus et tentationibus, sed 
de acerrimis motibus. Ideoque usus est verbis illustribus, nominat 
militiam et captivitatem, ut significet vehementes motus esse: sicut 
experimur in calamitatibus, in morte, quam difficile sit obedire. 
Tota natura fremit, indignatur et repugnat. Item, dubitatio na- 
turalis et conspectus peccati ita terrent, ut etiam pü opprimantur 
desperabundi, sicut David saepe conqueritur. Haec captivitas in 
impacientia et pavoribus perspicue conspieitur. Sed haec peccata 
interiora non cernunt securi et impi, ideo extenuant peccatum 
originale et concupiscentiam. 

Quare hunc locum temeamus et falsis opinionibus de lege οἱ 
peccato opponamus. Hinc discimus quod legis impletio non sit 
tantum externa disciplina, quod peccatum originale sit reipsa cor- 
ruptio quaedam in natura hominis, quae damnatur lege Dei, quod 
concupiscentia etiam in sanctis sit peccatum sua nalıra, sed piis 
credentibuscondonatur. Item, quod nec sancti satisfaciant legi Dei. 
Item, quod sancti semper habeant opus remissione peccatorum. 
Quod nostra impletio legis seu dilectio seu opera non sint digna, 
propter quae simus iusti, id est adcepti, nec sint digna vita aeterna. 
Sed fide propter mediatorem Christum adcipimus remissionem 
peccatorum, et imputatione iusticiae?) vitam aeternam. Itaque 
multiplicem doctrinam continet hoc caput, de peccato, de lege, de 
reliquiis peccati in sanctis. Quare diligenter meminerimus ubi 
utendum sit hoc capite, quia multas falsas et carnales opiniones 
refutat de peccato et 46 5) lege. 

Praeterea hic reprehendenda est falsa imaginatio illorum, qui 
fingunt Paulum adsumere alienam personam impii in hoc loco, et 
negant hoc certamen quod hic describitur convenire in personam 
conversi et sanctificati: quasi in sanctificatis nullae sint reliquiae 
peccati, aut natura penitus sit renovata, et nulli sint viciosi motus. 

Facile autem illa imaginatio refelli potest consensu scriptura- 
rum. Nam et in Galat. similiter describitur hoc certamen in san- 


1) Non quod — facio B. C. W, — A. omitt. 2) iusticiae 

ctis, cum inquit: Spiritus concupiscit adversus carnem, caro adver- 
sus spiritum. Et saepe in Psalmis David conversus et sanctus 


“ deplorat praesens peccatum, ut inPsal.De profundis ete. Psal.19°): 


Delicta quis intelligit? Ab occultis meis munda me. EtPsalm.143?): 
Non intres in iudicium cum servo tuo, quia®) non iustificabitur in 
conspectu tuo omnis vivens. Et Ps. 32%): Pro hoc orabit ad te 
omnis sanctus etc. Haec testimonia Psalmorum prorsus’c@&sentiunt 
cum hoc loco Pauli et idem docent, quod hic disputat Paulus, vi- 
delicet quod nemo legi satisfaciat, quod maneant in sanctis reli- 
quiae peccati, quod sancti sint iusti®), id est adcepti per miseri- 
cordiam, credentes sibi remitti peccata propter Christum. Sicut 
igitur in Psalmis exemplo Davidis describuntur omnes conversi et 
sancti in Ecclesia: ita et hic Paulus de se converso et sanctificato 
loquitur et suo exemplo describit omnes sanctos in Ecclesia. 

Idque ostendunt ipsa verba, cum inquit: Delector lege Dei. 
Item: Mente servio legi Dei. Item: Velle adest mihi. Nam in impiis 
etiamsi est noticia aliqua legis, tamen non est illud yelle. aut delec- 
tari lege Dei, de quo hic loquitur. Non enim frigide intelligenda 
sunt haec verba: Delector lege Dei, Velle adest mihi etc. Sed 
testatur Paulus se habere incoatam obedientiam, agnoscere Deum, 
confidere Deo, non relinqui in dubitafione, sed erigi fide. Item, 
libenter obedire Deo in adflictionibus. Haec significat verbum De- 
lector lege Dei, quae certe non sunt in impiis. 

Rursus etiam hic monendus est lector de discrimine interioris 
et exterioris dominis, de mente et de carne. Interior homo 
significat.hominem, quatenus renovatus est Spiritu sancto, hoc est 
quatenus habet verum timorem et veram fiduciam. Ita et mens non 
significat hie tantum partem cognoscentem, sed utramque partem, 
cognoscentem et adpetentem, quatenus renovata est Spiritu sancto, 
sicut inquit: Ego autem mente servio legi Dei. 

Econtra exterior homo seu caro significant totum hominem, 
quatenus non est renovatus Spiritu sancto: et significant non tan- 
kum adpeditiones sensuum aut externa membra, sed etiam poten- 
tias superiores, rationem et voluntatem, quatenus non sunt reno- 
vati, sicut infra rursus dicendum est. 

Quod inquit: Miser ego, quis me liberabit®) acorpore 
huius mortis? vox est non impü et securi, sed conversi, qui ver- 
satur in 60 certamine, quod est proprium poenitentiae. Hunc igi- 
tur locum nobis inter exempla poenitentiae proponamus et disca- 
mus talem esse perpetuam poenitentiam piorum, videlicet aghoscere 
miseriam cum ingenti dolore, hoc est expavescere aliquo modo vi- 


1) 19 2.0.W. 184. 2)143 B.0.W. 142 4. 3) quia 
A.B.W. qui. 4) 31 A. 33 Δ. Ο. Ἦν. 5) sint iusti 8. 6. 
W. — A. omitt. 6) liberabit 3.C. W. liberavit A. 


IN EPIST. PAULI AD ΒΟΜΑΝΟΒ. CAP. VII. 157 


dentes morbum naturae, quod non sunt ardentes pii motus in nobis, 
timor fides dilectio frigent, et interim carnales curae et adfectus 
magis eminent, et magna pars vitae directa est ad carnalia consilia: 
non toto impetu quaeritur gloria Dei. Haec vicia videre debent pii, 
agentes poenitentiam, ut exclamemus cum Paulo: Quis nos li- 
berabitacorpore mortis huius? Ä 


Quis liberabit me!) etc. 
[Τίς μὲ ῥύσεται ἐκ τοῦ σώματος τοῦ θανάτου τούτου, v. 24.] 


Est et forma sermonis observanda, quod non inquit: Quis li- 
berabit me ab hac morte, sed a corpore. Non enim de poena tan- 
tum loquitur, sed. de peccato, et testatur corpus ipsum, hoc est 
hanc naturam carnalem immersam esse peccato et morti. Cum 
enim nominat corpus mortis, intelligit naturam immersam pec- 
cato et propter peccatum subiectam morti, hoc est subiectam irae 
Dei poenis terroribus morti aeternae etc. Sicut Psalmo 37?) dici- 
tur: Propter iniquitatem corripuisti hominem. 


Caput VIII. 


Hactenus dixit de peccato et de lege: nunc redit ad descrip- 
tionem gratiae. Potest enim quaeri: Si adhuc est peccatum in 
renatis, quomodo igitur sunt iusti? quomodo fiunt salvi? Hic re- 
spondet et declarat amplitudinem gratiae. Dietum est autem supra, 
quod gratia significet adceptationem gratuitam, quam hic describit ᾿ 
negative. 


Nulla nunc condemnatio est his, qui in Christo Iesu. ambulant. 
[Οὐδὲν ἄρα νῦν κατάκριμα τοῖς ἐν Χριστῷ Ἰησοῦ, v. 1.} 


Id est, iustificati fide placent Deo propter Christum, etiamsi 
adhuc in eis haeret peccatum, videlicet concupiscentia et viciosi 
adfectus. Non enim inquit nullum esse peccatum in piis, sed nul- 
lam condemnationem. Εἰ lıaec est principalis propositio in 
hoc loco de gratia, estque doctrina simpliciter necessaria in Eccle- 
sia, quod videlicet renati non propter impletionem legis aut pro- 
priam dignitatem, sed propter Christum fide sint iusti, id est 
adcepti, quanquam adhuc in eis haeret peccatum, id est con- 
cupiscentia. 

Sed in propositione additur: Ambulantibus secundum 


1) Quia liberavit me 8. W. „Quialiberabitme U. — A. 
omitt. 2) 38 4.2. 28 C0.W.» 

spiritum. Hoc adiectum est propter duas causas: Prior est, ut 
ostendat fidem non esse cogitationem humanam, sed motum Spi- 
tus sancti. Altera causa est, ut sciamus hanc fidem non esse in his, 
qui ambulant secundum carnem, hoc est qui sunt sine poenitentia 
et ruunt in peccata contra conscientiam. Nam his!), quia delec- 
tantur peccato, neque contritio est neque remissio peecati.- Docet 
igitur Paulus quomodo iustificati placeant, scilicet non quia legi 
satisfaciunt, sed quia credunt in Christum: et quod talis fides sit 
motus Spiritus sancti et non sit in his, qui ambulant secundum 
carnem, hoc est, qui sunt sine poenitentia et indulgent adfectibus 
carnalibus contra conseientiam. 


Deinde addit rationem seu declarationem propositionis: Quia?) 
lex spiritus vitae etc. Id est, ita iustificatus sum, quia fide, 
qua adpreliendi Christum, liberatus sum a terroribus peccati et 
mortis. Et haec ipsa liberatio est vivificatio, id est incoatio Dovae 
et aeternae vitae. 


+ Lex spiritus vitae etc., Ergo lex iustificat. Lex significat 
doctrinam: Diliges Dominum Deum tuum etc. R. Addit: Lex spi- 
ritus, Ergo intelligit spiritum gubernantem, id est illa gubernatio 
motus spiritnalis, qui vivificat adprehensione Christi, ille motus est 
spiritus. + 


Diligenter autem hoc loco vocabula consideranda sunt. Nam 
lex in his verbis: Lex spiritus vitae etc. non significat doctri- 
nam legis, inquit enim: Lex spiritus, hoc est spiritus gubernans 
seu movens seu vivificans. Estque metalepsis, Lex spiritus, id 
est gubernatio seu motus spiritus. 


Et ut diserte intelligatur fides, quae adprehendit Christum, 
nec intelligatur aliquod opus legis, ipse Paulus subiicit: Lex spi- 
ritus vitae inChristo l[esu, id est illa gubernatio spiritualis 
quae vivificat, adprehendens Christum Iesum. Vult igitur nos fide 
et agnitione Christi vivificari et liberari a peccato et a morte, quasi 
dicat: Non propter legis impletionem, sed quia adprehendistis 
Christum. 


Facit igitur antithesin, opponit fidem et agnitionem Christi ei, 
quod proprie lex dicitur, quasi dicat: Fides et agnitio Christi tollit 
legem adcusantem et damnantem. Sicut postea inquit: Liberavit 
me a lege peccati et mortis. Estque summa sententiae, Tustifi- 
catisnonestcondemnatio, non quia habent legisimpletionem, 
sed quia fide in Christum vivificantur et liberantur a maledictione 
legis seu a damnatione. 


i)inhis C. W. 2) quia A.B. qua C.W. 

En 


Quia cum impossibile esset legi etc.') 
[Τὸ γὰρ ἀδύνατον τοῦ νόμου, v. 3.] 


Sequitur ratio, in qua iterum proponitur antithesis legis et 
beneficii Christi. - Primum autem grammatica syntaxis considere- 
tur et construatur periodus hoc modo. Quia cum impossibile es- 
set?) legi, scilicet tollere peccatum, eo quod per carnem lex non 
poterat fieri: Deus misit filium suum in similitudine carnis peccati, 
et per peccatum damnavit peccatum in carne, ut iustificatio legis 
impleretur. Haec sententia tota est διδασκαλικὴ et continet prae- 
cipua testimonia de lege, de operibus et de iustificatione seu de me- 
“ rito Christi. Et primum clare dicit quod lex non fiat nec implea- 
tur per hanc corruptam naturam. Docet item quod opera nostra 
non tollant peccatum seu non liberent?) nos a peccato et a morte, 
ergo falsa est imaginatio adversariorum, qui fingunt homines me- 
reri remissionem peccatorum per propria opera. Item homines 
esse iustos propter propriam legis impletionem. 

Haec traduntur in prima parte periodi: Cum legi impossibile 
esset tollere peccatum, item cum postea ait: Quia infirmabatur per 
carnem, id est non poterat fieri per hanc corruptam naturam. 


Misit Deus filitum suum in similitudine carnis peccati‘). 
[Ὁ ϑεὸς τὸν ἑαυτοῦ υἱὸν πέμψας ἐν ὁμοιώματι σαρκος, v. 3.) 


Magna est emphasis in his verbis: Misit filium in simili- 
tudine carnis peccati. Item: Per peccatum damnavit 
peceatum. Intelligit enim Christum ita missum esse, ut subiice- 
retur poenis peccati doloribus pavoribus et morti, sicut ad Philip- 
penses secundo inquit: In similitudine hominum factus et habitu 
inventus ut homo etc. Et postea vocat Christum peccatum, cum 
ait: Per peccatum scilicet Christum-damnavit, id est sustulit 
seu irritum fecit peccatum et damnationem in hominibus, id est: 
Postquam ipse Christus factus est hostia pro nobis satisfaciens, nos 
deinde sumus liberati a peccato et a poena etc. 


Est autem primum observanda phrasis, quod ait Christum 
factum esse peccatum seu hostiam pro peccato. Nam in hoc 
loco: Per peccatum vox peccati significat Hebraico more 
hostiam pro peccato, id est mulctam seu satisfactfonem pro pec- 
cato, sicut Latini piaculum dixerunt, Graeci κάϑαρμα. Estque 


1) quia — legi 2. C. W. — A. omitt. 2) esset B. C. MW. 
est A. 3) liberent ©. W. liberant A. 2. 4) Misit Deus 

similis significatio, ut in vocabulis maledictum et anathema, quae 
significant res destinatas ad poenam, ad placandam iram Dei. Ita 
Esaias de Christo inquit: Quia ponet animam suam peccalum, id 
est hostiam ‚pro peccato. Ideo et Paulus toties inculcat, 2 Co- 
rinth. 5: Eum qui non noverat peccatum pro nobis fecit peccatum, 
id est hostiam, quae sustineret poenam peccati et satisfaceret pro 
peccatis nostris. Εἰ ad Galat. similiter Christum ait factum esse Ἶ) 
maledictum, id est piaculum sustinens maledictionem et iram Dei 
adversus peccatum. 


Est itaque secundo considerandum, quanta sit humiliatio 
Christi. Cum enim pro omnium peccatis passus sit, sustinuit iram 
Dei et veros terrores adversus peccata nostra vice, velut infimus et 

- abiectissimus omnium peccatorum, sicut inquit Esaias: Dominus 
posuit in eo iniquitates omnium nostrüm. 

Haec cogitanda sunt, ut timorem et fidem exuscitent nec 
existimemus frustra haec Tacta esse, sed magnitudinem irae Dei 
adversus peccatum consideremus et rursus erigamus fidem, cum 
cogitabimus qualis haec hostia fuerit, quomodo sit humiliata, quam 
horribiliter Deus irascatur peccato, cum voluerit filium fieri talem 

‚vietimam; et rursus quantum habeamus pignus misericordiae, 
quod illa victima iram in se transtulit etc. 


Haec omnia proponuntur etiam in illis verbis: Ecce agnus 
Dei, qui tollit peccata mundi. Dicitur enim agnus, quia est victima. 
Et sacrificia inde usque ab initio mundi significarunt venturam ta- 
lem hostiam, quae moritura esset pro peccatis humani generis. In 
textu est περὶ ἁμαρτέας, quod potest exponi propter peccatum, _ 
id est propter hostiam vel pro illa hostia. Estque figura orationis 
ex Levitico sumta, ubi. hostiam pro peccato Graeci verterunt hac 
formula περὶ ἁμαρτέας. Poteris igitur interpretari: condemnavit 
peccatum in carne, id est hominum peccata: Propter peccatum, id 
est propter hostiam exhibitam‘, vel pro peccato, id est pro hostia 
exhibita. 

Nonnihil etiam ad vocabulorum vim intelligendam conducent 
historiae et veteres ritus. Nam καϑάρματα vocabantur atrocissi- 
mis delictis polluti, quos Deus et homines execrarentur, et propter 
quos videretur pollui natura rerum et Deus plectere reliquos homi- 
nes: sicut Atreus, qui dedit fratri liberos edendos, Nero et similia 
portenta. Tales sunt blasphemi, idolatrae, haeretici, tyranni, in- 
cesti, parricidae. Sicut ille in tragoedia inquit: Discedite?) a me, 
ne umbra noceat bonis. 


1) similiter Christum ait factum esse A. similiter fa- 

Condemnavit peccatum in carne'). , 
[Κατέκρινεν τὴν ἁμαρτίαν ἐν τῇ σαρκί, v. 3.] 


Phrasis est Hebraica: Condemnavit peccatum pro puni- 
vit, hoc est abolevit et extinxit, ut iam irritum esset vel prorsus 
non esset reliquum. Dissimilis phrasis est, si dicas: Lege antea?) 
fuisse condemnatum peccatum, tunc enim damnare significat non 
tollere peccatum, sed reum arguere manens peccatum?), et manente 
reatu et ira. Sed in hoc loco, cum Paulus inquit: Peccatum con- 
demnatum esse propter hostiam Christum, damnare significat tol- 
lere seu extinguere peccatum et tollere reatum et iram. 

Haec dissimilitudo in phrasi observanda est. Itaque haec est 
sententia: Propter Christum peccatum in carne, id est in natura 
hominum, est abolitum. Idque dupliciter intelligi debet: Primum 
inıputatione, quia enim remissum est et non imputatur nobis cre- 
dentibus peccatum adhuc haerens in natura nostra, ideo est aboli- 
tum, hoc est irritum, ne adcuset, ne condemnet credentes. Se- 
cundo, sic abolitum est, ut iam coeperit reipsa extingui et incoetur 
novitas spiritualis, quae erit consummata, cum in resurrectione 
vestiemur nova natura et iusticia sine peccato. 

Eodem pertinet quod postea sequitur: Ut ius legis in no- 
bis impleatur, id est ut consummate habeamus id quod lex re- 
quirit, id est ut iusti reputemur. Primum ergo de imputatione in- 
telligatur, quod fide propter Christum lex in nobis impleatur, scili- 
cet imputative, hoe est quod fide propter Christum reputemur 
iusti, perinde ac si legi satisfaceremus, cum tamen adhuc haereat 
in nobis peccatum et procul absimus ab impletione legis. Secundo 
intelligatur de effectu, videlicet ut incoätur in nobis novitas donato 
Spiritu sancto, eaque novitas erit perfecta et consummata iusticia 
et obedientia et impletio legis, tunc cum prorsus deleta hac infir- 
mitate carnis vestiemur tota novitate spirituali, quae est integra 
iusticia et obedientia sine peccato. 

Sciat autem lector hanc rationem adcommodandam esse ad 
institutam propositionem, videlicet: Nulla πὰ πὸ condemna- 
tioest his, quisuntin Christo etc. Nam ut hanc propositio- 
nem confirmaret, adiicit sequentia, estque haec summa: Credentes 
sunt iusti, id est adcepti Deo propter Christum, etiamsi legi non 
satisfaciunt. Ratio est: Quia enim Christus pro nobis factus est 
victima et sustulit peccatum, ideo iam non adceusat lex eredentes, 
sed sumus iusti propter Christum fide, perinde ac si legi satisface- 
remus. Sicut et in Galat. inquit: Christus liberavit nos a male- 

dictione legis, factus pro nobis maledietum. Haec est summa ad- 
commodationis. 

Sed usus etiam cogitandus est, continet enim duplicem doctri- 
nam, ut supra monui. Consolatur pios, ut intelligant quomodo 
placeant Deo. Rursus etiam humiliat superbos, ut meminerimus 
nos habere peccatum et non satisfacere legi. Quare repudiandae 
sunt opiniones adversariorum de merito condigni, de perfectione etc. 
Haec de adcommodatione et usu monere necesse est. Nam sine 
usu non potest intelligi amplitudo huius beneficii. 

Ceterum in textu additum est: Non secundum carnem 
ambulantibus, sed secundum spiritum. Hic, ut supra 
dixi, testatur quod donetur Spiritus sanctus. Item, quod non reti- 
neant iusticiam donatam illi, qui sunt sine poenitentia et non re- 
pugnant carnalibus cupiditatibus. 


Qui enim secundum carnem sunt, quae carnis sunt sapiunt etc...) 
[Oi γὰρ κατὰ σάρκα ὄντες τὰ τῆς σαρκὸς φρονοῦσιν, v.5.] 


Instituitur antithesis, ut discernatur iusticia humana ab hac 
spirituali et aeterna, de qua concionatur. Evangelium. Estque hic 
praecipua disputatio, quid vocabulum car o significet. Aliqui enim 
imaginati sunt carne significari tantum adpetitiones sensuum. 
Deinde adfingunt rationem et voluntatenı legi Dei etiam sine Spi- 
ritu sancto posse obedire et efficere dilectionem Dei, fidem et si- 
miles motus. Et spiritum intelligunt cogitationes et conatus ra- 
tionis et voluntatis sine Spiritu sancto. Atque ita transformant 
. Evangelium in philosophiam. 

Haec depravatio Paulinae sententiae procul repudianda est, et 
econtra statuendum, quod caro*) vere et proprie significet totam 
naturam hominis, adpetitiones sensuum et rationem et voluntatem 
sine Spiritu sancto, et econtra Spiritus significet Spiritum sanctum, 
aut motus ortos a Spiritu sancto in nobis. 

Itaque secundum carnem esse significat sine Spiritu 
sancto esse. Et sapere secundum carnem significat habere 
cogitationem seu iudicium rationale et adfectus sensus et voluntatis, 


*) “όγον ἢ, quando dividunt?) hominem in λόγον καὶ ὁρμήν» 
intelligunt voluntatem obtemperantem dictamini rationis et intellectum, 
ὁρμὰς adfectus, quatenus non reguntur a λόγω; organum ὁρμῶν est 
cor. Cor est organum serviens toti virtuti adpetitivae sensitivae. Huc 
non pertinet adpetitus vegetativus. 

quales sunt sine Spiritu sancto: ut intelligere et adpetere volupta- 
tes opes tranquilitatem gloriam. Et hic summus gradus est, intel- 
ligere civilem iusticiam et hanc plurimi facere et adpetere, cum 
interim cor sit sine tiinore Dei, plenum dubitatione et ignoratione 
Dei. Econtra sapere secundum spiritum est spiritualiter iudicare et 
habere motus spirituales, id est lucem qua agnoscitur Deus et veros 
pavores ac veram fiduciam luctantem cum dubitatione, 


Sensus carnis est mors'). 
[Τὸ γὰρ φρόνημα τῆς σαρκὸς ϑάνατος, v. 6.] 


Hic sensus significat cogitationem et adpetitiones sensuum et 
voluntatis*). Nam Paulus complectitur λόγον et ὁρμὰς et loquitur 
Paulus de cogitatione et adpetitione erga Deum. Estque sententia, 
quod iusticia humana philosophia leges civitatum imo ipsa lex Dei, 
sicut eam ratio sine fide et. sine Spiritu sancto cogitat et conatur 
facere, sint mors, id est res non vivificantes coram Deo: imo motus 
rationis agentes cum Deo sine fide sunt etiam peccata, quare vere 
sunt mors, id est res damnata. 

Neque sequitur inde philosophiam aut leges malas esse. Sed 
philosophia et leges serviunt corporali vitae, et quanquam sunt res 
bonae, cum suo loco utimur, tamen non vivificant in iudicio Dei, 
non vivificant vita aeterna°): imo nec lex Dei vivificat vita aeterna?), 
ac ne quidem satis intelligitur sine Spiritu sancto. 


Sensus spirilus est vita el pax°). 
[Τὸ δὲ φρόνημα τοῦ πνεύματος fon καὶ εἰρήνη, v. 6.] 


Id est vera consolatio quae fit fide per Spiritum sanctum est 
motus, quo vere agnoscitur adprehenditur et invocatur Deus et 
concipiuntur nova lux noticia vita et gaudium conscientiae. Sicut 
infra inquit: Adcepistis spiritum adoptionis filiorum, quo clama- 
mus Abba Pater, id est quo vere agnoscimus Deum. Et hi motus 
sunt liberativ a morte aeterna et incoatio vitae aeternae, sicut 
Christus inquit Ioan. 175): Haec est vita aeterna, ut agnoscant te 
Deum verum, et quem misisti lesum Christum). Tales motus non?) 


*) Non omnes adfectus sensitivi sunt viciosi, sicut στοργαὶ φυσι- 
καὶ non sunt viciosae?). 


1) Sensus carnis est mors B. C. W. Adfectus carnis 

existunt in hominibus sine fide et sine Spiritu sancto. Ideo hanc 
collationem instituit Paulus, ut discernat spiritualem et carnalem 
iusticiam, et sequitur ratio, quae declarat quales sint motus in na- 
tura hominis sine fide et sine Spiritu sancto. 


Sensus carnis inimicicia est adversus Deum'‘\. 
[Διότι τὸ φρόνημα τῆς σαρκὸς ἔχϑρα εἰς θεόν, v. 7.] 


Hic locus maxime refutat Pelagianos et omnes, qui imaginan- 
tur homines sine Spiritu sancto legi Dei obedire, imo etiam legi 
Dei satisfacere. Sed hic error inde oritur, quod putant lege Dei 
tantum externam disciplinam requiri. Haec imaginatio abducit eos 
a recta via. 

Sciendun est igitur lege Dei requiri interiorem obedientiam 
et quidem perfectam ac integram. Loquitur ergo Paulus hic de 
interioribus viciis, de morbo originis, de ignoratione Dei, de perpetua 
dubitatione, de concuspiscentia. Animus securus sine Spiritu sancto 
non videt iram et iudicium Dei. Haec dubitatio et securitas est 
contemtus Dei. Rursus animus perterrefactus, ut in Saul et Iuda, 
ubi sunt terrores sine fide et consolatione Spiritus sancti, fugit 
iram et iudicium Dei et concipit horribilem fremitum et indignatio- 
nem adversus Deum. 

Itaque Paulus non tantum adpetitiones inordinatas seusuum, 
ut libidines.vel alia nota vicia, odia, rapacitatem et similia hie ad- 
. cusat, sed multo magis fontes horum malorum, scilicet ignoratio- 
nem Dei, dubitationem, contemtum, indignationem adversus Deum. 
Denique omnes impetus pugnantes cum lege Dei complectitur cum 
ait: Sensus carnis inimicicia est adversus Deum. [818 
est Paulus atroci vocabulo, ut cogitet lector multo maiorem esse 
infirmitatem naturae humanae, quam ut ratio humana possit eam 
satis videre aut iudicare. 


Qui autem in carne sunt, Deo placere non possunt?). 
[Οἱ δὲ ἐν σαρκὶ ὄντες ϑεῷ ἀρέσαι οὐ δύνανται, v. 8.] 


Haec antithesis ideo diligenter observanda est, quia clare 
ostendit quid Paulus vocet carnem et spiritum. (Quia enim in- 
. quit: Spiritus Dei item Spiritus Christi, satis constat eum 
loqui de Spiritu sancto, Dev. Ergo econtra caro intelligi debet 
quidquid est in homine sine Spiritu sancto, videlicet non tantum 
adpetitus sensitivus, sed etiam ratio et voluntas sine Spiritu sancto. 


1) Sensus carnis — Deum B.C. W. Adfectus carnis ini- 
micicia est A. 2) Qui autem — possunt 2. O0. W. Qui vero 
ın carne sunt Deo placere etc. A. 

Est igitur hic locus observandus, ut habeamus testimonium de 
significatione harum vocum. 

Idem manifeste refutantur Pelagiani et similes, qui fingunt 
homines sine Spiritu sancto esse iustos. Item ut!) Scholastici dixe- 
runt, mereri remissionem peccatorum et gratiam sine Spiritu sancto. 
Hic autem erudiantur conscientiae, ut discant effici motus Spiritus 
sancti per verbum et quod Spiritus sanctus comitetur verbum 2). 
Fiunt igitur motus spirituales, cum in veris pavoribus iterum con- 
solamur nos verbo Evangeli, sicut textus inquit: Fides ex auditu 
est. Item ad Galatas: Ut promissio spiritus detur per fidem etc. 


Si Christus in vobis est, 
[Εἰ δὲ Χριστὸς ἐν ὑμῖν, v. 10.] 


Quod inquit: δὶ Christus in vobis est, intelligendum est 
per Spiritum sanctum ὃ) ; sicut postea inquit: Spiritus eius qui exci- 
tavit Iesum, habitat in vobis. 


Corpus quidem mortuum est propler peccatum‘). 
[Τὸ μὲν σῶμα νεκρὸν διὰ ἑμαρτίαν, v. 10.] ᾿ 


Haec sententia docet, quare in sanctis sint reliquae adflictio- 
nes et mors. Poterat enim obiici: Si eredentes sunt iusti et filii 
Dei et haeredes vitae aeternae, cur adhuc sunt onerati morte et 
aliis miseriis? Imo nullum genus hominum est calamitosius quam 
pü, quia diabolus et muudus exercent adversus eos horribilem sae- 
vician.. Quam ob causam? Paulus respondet: Quia adhuc in carne 
reliquum est peccatum. 

Quanquanı igitur in impiis calamitates et mors sunt simplici- 
ter poenae peccati, tamen in sanctis sunt exereitia, in quibus debet 
crescere uovitas spiritualis, et mors est via, qua prorsus exuli pec- 
cato vestiamur nova natura. Hoc discrimen diligenter observandum 
est, quod in impiis adflictiones simpliciter sint poenae, in sanctis 
vero exercitia et via, qua aboleatur viciosa et inquinata®) caro. 
Sic ergo intelligatur hie locus: Corpus est mortuum, id est 
mortificatur propter peccatum, scilicet praesens, quod adhuc haeret 
in carne sanctorum et abolendum est ista morte, ut possimus reno- 
vata carne vestiri. 

Hic adduntur disputationes de satisfactionibus, an post remis- 


1) ut 4. — 2.C. W. omitt. 2) et quod — verbum 2. C. 
W. — A. omitt. 3) sancetum 3. C. W. — A. omitt. 4) Sicut 
postea inquit — propter peccatum 2. C. W. Sicut postea 
dieit: corpus quidem mortuum est propter peccatum A.' 
ὅ) ıinquinata 2. C. W. iniquinata A. 

sionem culpae imponat Deus aut!) claves poenas aliquas, quae sint 
compensatio pro morte aeterna. Breviter respondeo: Potestas cla- 
vium non habet mandatum imponendi poenas. 

Secundo*), etiamsi Deus aliquando imponit poenas, ut Da- 
vidi post adulterium, tamen inde non fit regula universalis: et ne- 
quaquam sentiendum est nullum peccatum remitti sine poena, quia 
promissiones toties inculcant nobis etiam poenarum remissionem. 
Item, etiamsi Deus poenas corporales aliquibus imponit, tamen non 
possunt remitti potestate clavium, ut morbi, bella et similes cala- 
mitates. . 

Praeterea peculiares adflictiones interdum sanctis imponuntur, 
ut Esaias est dissectus, leremias lapidatus, Ioannes Baptista decol- 
latus etc. Hae adflictiones non sunt poenae pro certis peccatis, 
sed singularia opera, in quibus Deus vult ostendere suam gloriam. 
Sicut et Propheta inquit: Etiam innocentes bibent calicem etc. ἘΠῚ 
huc pertinet disputatio Iob, qwi negat se propter peccata adlligi. 
Docet enim pios utrumque, quod propter adflictiones non sint re- 
iecti, item, quod adflictiones imponantur etiam alio consilio Dei 
nec semper sint poenae certorum peccatorum. . 

Hinc perspicuum est non esse regulam faciendam, quod ad- 
flictiones sint satisfactiones aut poenae pro certis peccatis. Ut igi- 
tur adflictiones non sunt semper poenae, ita sine certis poenis 
saepe remittuntur peccata, sicut promittit Deus in scripturis ἢ 
agentibus poenitentiam mitigaturum se esse calamitates. Et Paulus 
inquit: Si nos ipsi iudicaremus, non iudicaremur a Domino. 

Postremo illud sciendum est: etsi imponuntur poenae vel exer- 
citia, tamen non sunt compensationes pro morte aeterna, quia tan- 
tum mors Christi est satisfactio et compensatio pro morte aeterna. 
Sicut scriptum est: Quia ponet animam suam pro peccato. Item: 
Ο mors, ero mors tua etc.°) Quare opinio adversariorum de satis- 
factionibus reiicienda est. 


*) Adae?) post remissionem culpae imposuit Deus calamitates. 
Item Davidi post adulterium imposuit poenas: Ergo imponit Deus poe- 
nas. Respondeo. Imponit et?) saepe, sed non universaliter. Exempli 
causa saepe imponit poenas_et sunt poenae, sed credenti fiunt exercitia. 
Secundo, etiamsi sunt poenae, tamen non sunt compensatio pro morte 
aeterna. Sed potestas clavium neque potest imponere poenas neque 
tollere. 


1) aut sic recte A. B. cf. quod modo sequitur: potestas claviam 
non habet mandatum etc. ut claves Οὐ. elaves ut W. 2) Adae 
— tollere A.B.— C. W. omitt. 3) et A. — B. omitt. .4) seri- 
pturis AB scriptura 6, W. 5) Item — mors tua 8. 6. W. 
— 4. omitt. 

Ceterum prodest utrumque inculcari Ecelesiis, et quod puniat 
Deus peccata etiam corporalibus poenis, et quod mitiget poenas 
aut mutet propter poenitentiam. Sunt et docendi pi in adflictioni- 
bus, ut sciant adflictiones non esse signa irae, etiamsi essent poenae, 
et tamen ne quidem semper poenas esse, sed exercitia aut singu- 
laria opera, in quibus Deus vult nos agnoscere infirmitatem nostram 
et rursus fide et invocatione erigi, ut crescat novitas spiritualis. 
Ita Ecclesia est subiecta adflictionibus, sicut infra rursus dicetur: 
Oportet nos fieri similes imaginis filii Dei. Et hic ait, Ecclesiam 
subiectam esse morti propter praesens peccatum, ut aboleatur vi- 
ciosa caro. Et tamen addit esse liberatos a morte credentes, scili- 
cet quia vivant spiritu et Deus rursus sit vivificaturus corpora. 


Epilogus. 


Itaque in hac collatione haec tradidit, humanam naturam non 
posse satisfacere legi Dei; quare iusticia carnalis non est iusticia 
coramDeo, nec vivificat. Etiamsi autem in sanctis est reliqua caro, 
tamen placent Deo propter Christum et sunt liberati a morte, ita 
ut spiritu vivant, quia Christus in eis est efficax et incepit eos vivi- 
ficare Spiritu sancto. Caro autem propter peccatum morti desti- 
nata est, ut abolita vetustate rursus vestiamur carne, in qua nihil 
sit vicii. 

Proinde continet hic locus multiplicem doctrinam. Primo, 
quod humana natura non possit satisfacere legi Dei. Secundo, 
quod iusticia carnalis nec iustificet nec vivificet coramDeo. Tertio, 
quomodo placeant sancti et liberentur a morte, etiamsi adhuc 
haeret in eis peccatum. (Quarto, propter quam causam Ecclesia 
sit subiecta adflictionibus et morti. Quinto, quid vere significent 
vocabula Carnis et Spiritus. 


Proinde') fratres debitores sumus etc. 
[Ἄρα οὖν ἀδελφοὶ ὀφειλέται ἐσμέν, v. 12.] 


Hactenus absolvit doctrinam de iustificatione. Nunc 
igitur necesse est addi doctrinam de nova obedientia. Nam 
et haec pars in Ecclesia extare debet, ut intelligatur qualis sit 
obedientia in sanctis et quale sit peccatum, propter quod excidunt 
a?) gratia et amittunt fidem et Spiritum sanctum. | 

Instituit ergo Paulus propositionem: Debitores sumus, ne 
obediamus carni. Nam cum fide renascimur, incoatur novitas 
spiritualis, quae est incoata obedientia erga Deum seu legis incoatio 
in cordibus. Ut scriptum est: Dabo legem meam in corda, eorum. 


1) Proinde A. — B. C. W. mitt. --- 2) aA 8. -- 0 MW. 
omitt. 

Ergo iam illa novitas habeat suos effectus!), agnoscat Deum et ei 
obediat et repugnet motibus carnis, qui rapiunt contra volunta- 
tem Dei. , Ä \ 

Dicit autem diserte: Debitores sumus. Hanc vocem opponit 
male intelligentibus libertatem evangelicam, quaeliberat 
neadcusemuralege,nonliberatneobediamus. Manet 
enim aeterna et immutabilis ordinatio ut obediamus Deo, et Evan- 
gelium uon modo incoat obedientiam, sed etiam subiücit nos 
obedientiae erga Deum. 


Nam si secundum carnem vixerilis etc. 
[Εἰ γὰρ κατὰ σάρκα ξῆτε, v. 13.] 


Propositioni addit duas rationes. Prima est sumta a poenis. 
Et hic locus eo observandus est, ut?) teneamus discrimen peccati 
mortalis*) et venialium, hoc est talium, quae existunt in sanctis. 
Quia enim inquit: Si actiones carnis®) spiritu mortifica- 
bitis vivetis, testatur esse in sanctis aliquas actiones viciosas, 
videlicet concupiscentiam et viciosos adfectus multiplices, dubita- 
tionem de Deo, non ardere timore Dei fide dilectione, segnitiem in 
invocatione (quod illi vocarunt ἀκηδίαν) impacientiam, flammas li- 
bidinum, non obtemperare superioribus, incendi cupiditate vin- 
dictae®) odio avaricia etc. Tales morbi in sanctis, etsi sunt sua na- 
tura peccata mortalia, id est digna’ morte aeterna, tamen credenti- 
bus in Christum condonantur, qui et repugnant his morbis et fide 
adprehendunt mediatorem Christum, sic fiunt venialia, id est con- 
donata. | | 

Econtra vero mortalia fiunt, cum ii qui fuerant sanctificati 
indulgent et obtemperant talibus adfectibus nec repugnant et sunt 
sine poenitentia. Tales enim amittunt fidem et Spiritum sanctum 
et damnantur aeterna morte, nisi redeant ad poenitentiam. Sicut 
David factus adulter erat sine fide et sine Spiritu sancto et peris- 
set, nisi postea per poenitentiam restitutus esset. 

Huc pertinet dietum hoc loco: Si secundum carnem 
vixeritis, id est si obtemperabitis viciosis adfectibus, morie- 
mini.. Et eadem sententia saepe repetitur in scripturis, Matth. 5: 
‚Nisi abundaverit iusticia vestra super iusticiam Pharisaeorum etc. 


- 


*) Nazianzenus peccatum mortale vocat ἁμάρτημα φονικόν 3). 


1) effectus B. ©. W. adfectus A. 2) αἱ 2.0.W. — A. 
omitt. 3) Nazianzenus — gpovırödv A. — B. ©. W. omiitt. 
4) garnie A. Δ. Ἦν. carnes Ὁ, 5) vindictae 3. C. W. vindi- 
catae A. 

1 loan. 3: Omnis qui non facit iusticiam non est ex Deo. 1 Co- 
rinth. 6: Ne erretis, scortatores idolatrae etc. regnum Dei non 
possidebunt. Galat. 5: Talia facientes regnum Dei non possidebunt. 
Coloss. 3: Propter quae venit ira Dei super inobedientes etc. 


Sed hic quaeritur de gradu, quando lapsus illi fiunt mortalia 
peccata. Primum hic gradus haud dubie est peccatum mortale, 
cum ruunt homines contra conscientiam adversus mandata Dei: 
ideoque Paulus describens qualis- sit vita sanctorum constituit?) 
hunc gradum, ne agant contra conscientiam. 1 Tim. 1: Summa' 
mandati est dilectio ex corde puro conscientia bona et fide non 
fieta. Ergo cum adversus mandata Dei committuntur facta contra 
conscientiam aut cum non repugnatur vicioso adfectui, funt pec- 
cata mortalia. Hic gradus manifestus est. 

Sed citra hunc gradum etiam incidunt lapsus obscuriores, 
quorum multi fiunt peccata mortalia, quos ratio non satis iudicare 
potest; quale fuit Davidis erratum, quando iussit numerari populum. 
Verum et hi lapsus condonantur redeuntibus ad fidem, sed donec 
manet propositum agendi contra conscientiam non 
potest adesse fides, quia impossibile est fidem exi- 
stere cum mala conscientia. Fides enim est fiducia, quae 
statuit quod Deo placeamus propter Christum. Huic fiduciae re- 
pugnat mala conscientia, quam parit propositum agendi contra 
mandata Dei. 

Haec de discrimine peccatorum Paulus hic tradidit. Quare 
hunc locum diligenter meminerimus et caveamus ne amisso bene- 
ficio Christi ruamus in exitium, sicut et Petrus inquit: Studete fir- 
mam facere vocationem et electionem vestram, id est perseverate 
in hac novitate, quam consecuti estis, ne vocatio et electio qua ex 
mundo segregati estis ab impiis rursus fiat irrita. 


Quicungue?) spiritu Dei ducuntur. 
[Ὅσοι γὰρ πνεύματι ϑεοῦ ἄγονται, v. 14.] 


Alterum argumentum ἃ causa efficdente sumtum est. Spiritus 
sanctus est efficax in eis, quibus donatur: Vos adcepistis Spiritum 
sanctum, Ergo sit in vobis efficax. Maiorem Paulus his verbis reci- 
tat?): Quicunque ducuntur spiritu Dei, hi sunt filii 
Dei. Estque usus verbo duci, ut intelligamus efficacem esse Spi- 
ritum sanctuın, non ociosum. Quare non est repugnandum mo- 
venti Spiritui sancto. 


Ψ 
1) constituit A. ©. W. constitui 2. 2) quiecunque A. 
qui B.C. W. 3) Paulus his verbis recitat A. his Paulus 
recitat 2. hic Paul, recitat C. W. 

Non enim adcepistis spiritum servitulis!) etc. 
[Οὐ γὰρ ἐλάβετε πνεῦμα δουλείας πάλιν εἰς φόβον, v. 15.] 


Postea declarat quales sint motus Spiritus sancti, et discernit 
hoc novum verbum ’scilicet Evangelium a lege. Nam lege perterre- 
facti, si non adcedat consolatio, ‚ruunt in desperationem, fugiunt 
Deum, non invocant. Hos terrores, dubitationem et fugam vocat 
Spiritum servitutis in timorem. Econtra vero cum Evan- 
gelio et fide eriguntur animi, concipiunt Spiritum sanctum vivi- 
ficantem et agnoscunt iam Deum?) placatum esse et velle exaudire. 
Illa vero consolatio in veris pavoribus est motus et testimonium 
Spiritus sancti. Sentit ergo Paulus aliud verbum iam revelatum°) 
esse, quo efficimur fili, donata remissione peccatorum et donato 
Spiritu sancto. 

Quod autem nominat filios adoptatos, discernit a Christo reli- 
quos sanctos, idque discrimen tenendum est, ut sciamus Christum 
natura flium Dei esse et aequalem patri et consubstantialem, 
sicut scriptum est: Vidimus gloriam eius tanquam unigeniti a pa- 
tre etc. Sed sancti sunt adoptione filii, quia propter Christum recepti 
sunt et donantur Christi donis, scilicet spiritu sancto®, et nova 
aeterna°) vita sapientia et iusticia etc. 


Adcepistis spiritum adoptionis®), in quo clamamus Abba Pater’). 
[4λ1λὰ ἐλάβετε πνεῦμα υἱοθεσίας, ἐν ᾧ κράξομεν ABBE ὁ πατήρ, v. 15.] 


Donec conscientia sine fide est, in pavoribus desperabunda, 
fugit Deum, dubitat an exaudiat, an respiciat etc., non invocat 
Deum. Ideo Paulus consolationem et invocationem coniungit et 
tantum his tribuit, qui®) iam per Evangelium fide eriguntur. Nam 
cum ait: Clamamus Abba Pater, hoc significat: [τὴ agnosci- 
mus Deum esse patrem et vere nos exaudire et hac fide concipimus 
consolationem et invocamus Deum. 

Haec fides et agnitio misericordiae Dei facit proprie discrimen 
inter Christianos et impios, quia in impiis manent dubitatio et in- 
dignatio adversus Deum. Sed in credentibus fides est nova agnitio 
misericordiae Dei et repugnat dubitationi et statuit nos vere propter 
Christum exaudiri. Haec ipsa fides est consolatio et vivificatio et 
testimonium Spiritus sancti in cordibus, de quo hic loquitur: Spi- 
ritus dat testimonium spiritui nostro, id est Spiritus 


1) Non enim — servitutis B. C. W.— A. omitt. 2) Deum 
B. C. W. Syiritum sanctum A. 3) revelatum A. B. W.re- 
velatam (. 4) sancto A. B. — C. W. omiitt, 5) aeterna 
A. B. — C. W. omitt. 6) adcepistis sp. adoptionis 4. — 
-B.C. W. omitt. 7) in quo clamamus Abba Pater 2.C.W. 
— A. omitt. 8) qui A. 8. C. quia W. 

sanctus per verbum Evangelii effieit consolationem in veris pavo- 
ribus. 

7 Davidi peccata fuerunt remissa, ergo nullum habuit mortale 
peccatum. Item, David ab aeterno fuit ordinatus, praedestinatus, 
Ergo omnia peccata fuerunt ei venialia, et nullum habuit mortale. 
Respondeo: Non est iudicandum secundum electionem vel praede- 
stinationem, sed secundum verbum. Praesens verbum!) docet Da- 
videm, quod adulterium sit peccatum mortale, et nisi agat poeniten- 
tiam non remittitur ei. De peccato ergo et iusticia est iudicandum 
secundum praesens verbum, non secundum electionem et volunta- 
tem non revelatam. Illae cogitationes de praedestinatione sunt re- 
movendae, non congruunt ad sententiam Pauli, qui pronunciat esse 
secundum istam doctrinam iudicandum etc. + 


Si aulem filü, et haeredes etc.?) 
[Ei δὲ τέκνα, καὶ κληρονόμοι, v. 17.) 


Postquam tradidit doctrinam, quod oporteat existere novam 
obedientiam, adtexit gradationem de glorificatione, quae sequitur 
iustificationem. Et huic loco admiscet propositionem de adflictioni- 
bus, quod illa nova obedientia versetur inter adflictiones, quia re- 
pugnat°) carni diabolo et mundo, hoc est toti regno peccati. 

Quod autem dieit: cohaeredes Christi, si quidem si- 
mul adfligimur: haec propositio describit necessitatem, quasi 
dicat: Necesse est pati, cum et Christus passus sit. Et illo verbo 
complectitur (otam novam obedientiam versantem inter adflictiones. 
Nec sequitur: Si patimur glorificabimur, Ergo nostrae adflictiones 
sunt precium vel meritum vitae aeternae. Sic enim fieret incerta 
promissio, quia nemo est satis patiens, nemo satisfacit legi. Item 
Paulus clare inquit:: Gratis salvati estis. Et Christus: Dicite, servi 
inutiles sumus. Et hic: Non sunt dignae adflictiones ad futuram 
gloriam etc. Et Augustinus inquit: Vita aeterna nullis humanis 
meritis redditur, sed Dei donantis gratia largiente donatur. Reti- 
nenda est igitur haec sententia, quod nostra obedientia οἱ ἢ ad- 
flictiones non sint®) meritum vel precium vitae aeternae, sed quod 
fide gratis propter Christum, efficiamur filii et haeredes vitae aeter- 
nae, ita manet certitudo. 

Quid igitur ponit condicio: Si compatimur? Respondeo: 
Non precium aut meritum sed necessitatem, quia illa obedientia est 
illa ipsa novitas, qua incoatur in credentibus vita aeterna, iuxta 


1) secundum verbum. Praesens verbum docet A. se- 
cundum praesens verbum. Hoc docet B. C. W. 2) 81 
autem filii et haeredes B. C. W. Si filii, igitur et haere- 
des A. 3) repugnat A. 8. C. repugnet W. 4) et A. vel 
B.C.W. 5) sint A. B. sunt 0. W. 

illud, 2 Corinth. 51): Si non nudi inveniemur. Vel est necessaria, 
tanquam effectus necessario sequens iustificationem. 


Exisiimo aulem quod non sunt condignae passiones huius 
temporis etc.?) 
[Aoylfoucı γὰρ ὅτι οὐκ ἄξια τὰ παθήματα τοῦ νῦν καιροῦ, v. 18.) 


Instituit autem amplissimam et ornatissimam 3) consolationem, 
quam poteris distinguere in sex argumenta. 

Primum sumtum est ab exitu adflictionum, estque simile loco 
"ἃ praemiis. Ingens gloria nobis reddetur pro his adflietionibus, 
Ergo pacienter 'expectemus exitum et liberationem. 


Scimus enim quod omnis creatura ingemiscel eic.*) 
[Οἴδαμεν γὰρ ὅτι πᾶσα ἡ κτίσις avorevaßeı, v. 22.] 


Secundum argumentum ab exemplo Creaturarum. Tota re- 
rum natura subiecta est corruptioni et abusui impiorum interea 
donec liberabitur, Ergo et nos expectemus liberationem. 

Estque hic sublimis aliquis in Paulo motus, quo intuens hor- 
ribilem confusionem vitae humanae et omnium rerum corruptionem, 
caedes bella vastitates et cetera mala mundi, videt quanta sit po- 
tentia peccati, quanta tyrannis diaboli et quam indignum sit naturam 
rerum subiectam esse diabolo et morti propter peccatum hominis. 

Hic primum considerandus est adfectus piorum in omni ad- 
flictione. Mora cruciat animos, et quod non providemus modum 
liberationis. Item, aerumnae crescunt adsidue. Sic etiam crucian- 
tur animi piorum publica cura, cum vident ingentia pericula Eccle- 
siae et vident differri liberationen: et crescere mala. 

Sive igitur privatae adflictiones sunt sive publica causa dole- 
mus, proponit consolationem ab exemplo coeli et terrae et totius 
naturae, quae est subiecta abusui impiorum. Tyranni tenent im- 
peria, Impii fruuntur opibus mundi, Ecclesia vero, cuius causa 
omnia condita sunt, trucidatur, non conceditur ei vitae lucis aut 
aliarum creaturarum usus. Sunt autem conditae res, ut serviant 
piis ad gloriam Dei. Quare cum sint in horribili abusu et propter 
peccatum Adae sint subiectae corruptioni, expectant et ipsae®) crea- 
turae liberationem. 

Est igitur haec consolatio: Coelum et terra sustinent ingens 
onus, scilicet abusum impiorum, et tamen expectant liberationem, 
Ergo nos una perferamus has communes aerumnas et toleremus 


1) 2 Corinth. 5. 3.C. W. — A. omitt. 2) Existimo — tem- 
poris 3. C. W. — A. omitt. 3) ornatissimam A. B. C. effi- 
cacissimam W. „4) Scimus enim — ingemiscit 2. C. W. 
— 4. omitt. 5) ipsae A. B. W. ipse Ὁ. 

moram: etsi enim differtur liberatio, tamen aliquando conlinget 
nobis. 

Paulus est usus admodum significantibus verbis et fecit proso- 
popveiam: CGreatura una gemit et parturit. His verbis 
significat creaturas sustinere iniuriam, sed dolor istius iniuriae per- 
venit ad Ecclesiam, in quam simul saeviunt impiü, saevientes in 
creaturas: ut cum tyranni et impii rapiunt creaturas et persequun- 
tur Ecclesiam. 


Sed et nos ipsi primicias spiritus habentes'). 


[4λλὰ καὶ αὐτοὶ τὴν ἀπαρχὴν τοῦ πνεύματος ἔχοντες, v. 23.] 


Tertium ab exemplo Apostolorum. Nos qui excellentiora dona 
habemus, adfligimur, luctamur cum conscientia peccatorum nostro- 
rum, scandalorum, cum terroribus diaboli, cum infirmitate nostra, 
cum externis periculis et persecutionibus, et expectamus liberatio- 


nem. (Juare vos quoque expectetis. (Primicias vocat excellentiora 
dona?).) 


Spe enim salvali sumus?). 
[Τῇ γὰρ ἐλπέδι ἐσώϑημεν, v. 24.) 


Quartum argumentum a definitione spei. Spes est earum re- 
rum, quae nondum sunt praesentes: Spe salvi facti sumus, id est 
spe liberati sumus a morte et omnibus malis, Ergo nondum praesto 
est illa liberatio a morte et ceteris malis. 

Sed hic quaerendum est, an non in praesentia simus liberati 
a peccato*)? Respondeo: Imputative sumus in praesentia iusti et 
liberati a peccato. Sed manet adhuc in natura morbus, a quo su- 
mus liberati in spe, id est speramus integram novitatem. Ideo 
reipsa adhuc laboramus infirmitate et exercemur terroribus pec- 
cati et aliis adflictionibus. Sed inter has aerumnas erigere nos de- 
bemus et statuere, quod in praesentia habeamus remissionem pec- 
catorum et imputatione simus iusti et placeamus Deo propter 
Christum. Sicut supra inquit: Iustificati file pacem habemus. . 

Et hie cernitur®) insignis differentia fidei et spei. 
Fides in praesentia adcipit remissionem peccatorum et imputatio- 


« 


*) Credentes sunt in praesentia iusti: Ergo sunt in praesentia li- 
berati: Ergo non spe. R. ad antecedens: imputative iusti sumus, sed 
speramus liberationem et novam obedientiam ®). 


1) Sed et nos — habentes 3. C. W. — A. omitt, 2) Pri- 
micias — dona A. B. W. — C. omitt. 3) Spe enim salvati 
sumus 3. ©. W. — A. mitt. 4) Credentes — obedientiam 
A. — B. C. W. omitt. 5) cernitur 3. C. W. discernitur A, 

nem iusticiae. Spes autem aliud obiectum habet, videlicet expe- 
ctat integram liberationem. 

Ac de spe praecipue haec!) duo tenenda sunt. Primum, quod 
sit praeceptum sperare vitam aeternam. Nam qui non expectat 
promissa, is negat Deum veracem esse. [460 ut tribuatur Deo glo- 
ria veritatis, necesse est sperare promissa. Sciendum est auteni, 
spem non esse dubitationem, sed repugnare dubitationi eamque 
vincere. 

Sed obiiciat aliquis: Agnosco praeceptum, sed requiritur con- 
dicio meritorum seu dignitatis nostrae, an etiam indigni sperare 
salutem debent? Haec quaestio praecipue exercet animos et excutit 
spem. Haec vox est vox legis et chirographum in mentibus nostris, 
quod damnat nos ac prohibet sperare, quia sumus indigni. 

Est igitur haec secunda doctrina maxime necessaria, videlicet 
sciendum est spei causam esse non merita nostra nec dignitatem 
nostram, sed gratuitam promissionem Christi. Mandatum est ut 
speremus salutem, et mandatum est ut non propter nostram digni- 
tatem, sed gratis speremus propter Christum quia vita aeterna da- 
dur propter Christum credenti, non propter dignitatem nostram. 
Ergo etiamsi sumus indigni, tamen spes gratuita tenenda est et 
agnoscenda indignitas. Atque ita adcipiendae sunt sententiae de 
spe. Ideo iubet Deus sperare, quia indignitas nos deterret. Ergo 
non est abiicienda spes propter indignitatem, imo opponenda est 
indignitati propter promissionem. 

Sic Psalmo 42.?) agnoseit et fatetur indignitatem. Deinde 
opponit spem: Quare tristis es anima mea et quare conturbas me’ 
Spera in Deo, quia adhuc confitebor illi. 

Sic Psalmo 130.°) initio confitetur peceatum: Si iniquitates 
observaveris Domine, quis sustinebit? Deinde sustentat se spe: 
Sustinuit anima mea in verbo eius, speravit anima mea in Domino. 
Quia apud Dominum misericordia etc. 

In talibus dictis semper intelligatur spem®) ex gratuita pro- 
missione pendere, non ex condicione meritorum et dignitatis no- 
strae seu ex condicione legis. Ita dulcescent illae sententiae et’ 
parient veram et efficacem consolationem. Et haec spes in invo- 
catione exercenda est, sicut Psalm. 28°) dieitur: In ipso speravit 
cor meum, et adiutus sum. Et Psal. 34°): Beatus vir qui sperat in 
eo etc. Et Psal. 25°): Universi qui te expectant, non confunden- 
tur. Psalm. 4: Sacrificate sacrificium iusticiae et sperate in Do- 
mino. 


1) praecipue δος 3. C. W. — A. omitt. 2) 42 B.C.W. 
41 A. 3) 130 2. C. W. 129 4. 4) spem 6 conjct. spes A. 2. 
0. W. 5) 28 8. Ο. W. 21 A. 6) 34 8.06. W. 33 A. 7) 25 8. 
Ο. W. 24 A. | 

‚Hactenus de quarto argumento dictum est, videlicet quod 
in praesentia simus liberati, quod ad imputationem adtinet. 
Deinde quod simus spe liberati, quod adtinet ad integram no- 
vitatem. Dictum est etiam id, quod de spe maxime moneri ne- 
cesse est, scilicet quod praeceptum sit ut speremus promissa, et 
quod non adsuenda sit condicio dignitatis nostrae seu meritorum. 
Sic igitur definienda est spes: Spes est certa expectatio 
promissae salutis propter Ghristum credentibus, non 
propter dignitatem nostram. 


Per pacienliam escpeciamus. 
[Δι᾿ ὑπομονῆς ἀπεκδεχόμεϑα, v. 25.) 


Diserte inquit: Per pacientiam expectamus, ut significet non 
tantum differri liberationem, sed ita differri, ut interea magna et 
ingentia certamina sustinenda sint. Sancti vexantur terroribus 
peccati, insidiis diaboli, scandalis, persecutione et variis casibus, 
quibus fides concutitur et in aliquibus extinguitur. Ut igitur haec 
pericula prospiciamus et intelligamus et ut praeparentur animi Ad 
haec certamina, addi iubet spei pacientiam. 

Hic considerandum est quid proprie significet pacientia, 
quod ex collatione magis intelligi potest. Primum igitur dicam 
quid philosophis significet pacientia. Est enim pacientia iuxta 
iudicium rationis quaedam obedientia erga rationem, quae modera- 
tur dolores et prohibet ne dolore ira aut cupiditate aliqua victi fa- 
ciamus contra iusticiam. Sicut impulsus Saul dolore adceptae cla- 
dis sibi conscivit mortem. &atilina indignatione concepta propter 
repulsam movit bellum civile. In talibus exemplis conspici potest 
quid sit impacientia: e regione igitur Philosophi vocant pacientiam 
obedientiam!) quandam moderantem dolorem et prohibentem ne 
ruamus contra iusticiam. 

Sed longe plures circumstantiae sunt in Christiana pacientia. 
Primum causae differunt. Hic enim tres causae aliae sunt. Prima 
est mandatum Dei. Oportet enim scire omnes quod mandatum Dei 
sit, ut obediamus in adflictionibus, et quod indignatio seu impacien- 
tia in?) adflictionibus sit peccatum. Ideo praecipit Christus: In pa- 
cientia possidete animas vestras. Et Psalmus inquil: Irascimini et 
nolite peccare, id est, cum irascimini, cum in adflictionibus fremit 
natura, nolite succumbere, sed vincite indignationem. Et Paulus 
inquit: Pax Dei gubernet corda vestra. 

Secunda causa est Evangelium, quod interpretatur adflictiones 
non esse signa irae [Dei]°). Haec causa est ignota rationi et legi, 


1) obedientiam A. B. W. — C. omitt, 2) in adflictio- 
nibus_4. 8, W. inflictionibus Ὁ, 3) Deil. W.— A.B. omitt, 

tantum revelatur in Evangelio. Tunc igitur potest obedientia prae- 
stari, cum mens non tantum intuetur mandatum Dei, sed etiam al- 
terum obiectum videt, scilicet res ipsas non esse signa irae, sed 
bonae voluntatis Dei. Hic de adflictionibus colligenda sunt illa, 
quae supra dicta sunt, quod non eveniant casu, quod non sunt 
signa irae Dei etc. 
Tertia causa est promissio auxilii, quae minuit et levat speciem 
mali in adilictionibus. Ideo enim David obtemperat, quia et videt 
non esse signa irae et expectat liberationem. At philosophica pa- 
cientia sine spe auxilii est amissis humanis praesidiis. 

Est igitur Christiana pacientia quaedam obedientia in adflictio- 
nibus, sed propter mandatum Dei, ad quam adcedit fides, quae 
iuxta Evangelium sentit adflictiones non esse signa irae et expectat 
et petit auxilium, iuxta illud: Invoca me in die tribulationis, et eri- 
piam te et glorificabis me etc. Talem pacientiam hoc loco descri- 
bit Paulus. Postulat enim non solum ut obediamus in adflictioni- 
bus, sed etiam ut statuamus nos non esse abiectos, item ut invoce- 
mus, item ut expectemus auxilium. 

Ideo ipse statim adtexit quintum argumentum de auxilio Spi- 
ritus sancti et de invocatione, quasi dicat: Talem pacientiam re- 
quiro, in qua simul invocetis et speretis auxilium, quod quidem 
promissum est vobis. Sicut Christus inquit: Non relinguam vos 
orphanos etc. 


Similiter autem et Spiritus adiuvat infirmitatem etc.‘) 
[ὩὩραύτως δὲ καὶ τὸ πνεῦμα συναψτιλαμβάνεται, v. 26.] 


Quia supra dixit de pacientia et de spe, addit quintum argu- 
mentum sumtum ab auxilio. Ut enim pacientia retineri posset, ut 
invocatio et spes non excutiantur in tanta magnitudine adflictionum, 
in tanta infirmitate humani cordis quod est plenum dubitatione, 
necesse est etiam ostendi auxilium. Itaque sic argumentatur: Deus 
vere adest et adiuvat nos in adflictionibus, Ergo non succumbamus, 
non abiiciamus fidem et confessionem victi desperatione. 

Hic prodest habere collectas et in conspectu similes promis- 
siones, ut: Petite et adcipietis: Quanto magis pater vester daturus 
est Spiritum sanctum petentibus: Venite ad me omnes qui laboratis: 
Non relinguam vos orphanos: Rogabo patrem et alium paracletum 
dabit vobis, ut maneat vobiscum in aeternum. 

Quomodo autem datur Spiritus sanctus et gquomodo est efficax? 
Respondeo: Cum sustentamus nos verbo in ipsis certaminibus et 
invocamus Deum. Haec duo Paulus hic coniungit, sicut in Psalmis 


1) Similiter — infirmitatem 2. C. W. Similiter autem 
et spiritus auxiliatur etc. A. 

saepissime dieitur: Sustinuit anima mea in verbo eius. Item de 
invocatiene Psalmo 4: Cum invocarem, exaudivit me Deus fusticiae . 
meae. Et Christus inquit de invocatione: Dabit Spiritum sanctum 
petentibus. 

Describit autem Paulus hic brevibus verbis ingens certamen, 
quod sustinet infirmitas nostra. Nam in periculis, persecutione, 
morte et quibuscunque adflictionibus ac aerumnis corporalibus aut 
spiritualibus natura aegre obtemperat ac statim eas excutere cupit. 
Ideo Paulus inquit: Nescimus quid oremus, scilicet cum naturali 
imbecillitate petimus nos statim liberari et impacienter ferimus 
crucem. Interea.tamen Spiritus sanctus effcit, ut aliqua ex parte 
obediamus et invocemus. Hanc obedientiam et invocationem vocat 
Paulus gemitus inenarrabiles. Spiritu enim subiicimus. nos 
' Deo et iuxta voluntatem Dei petimus liberationem, non iuxta car- 
nale. desiderium. . _ 

᾿ Loquitur autem Paulus de vera et ingenti lucta, non de fri- 
gidis et ociosis cogitationibus. Ideo haec a securis non possunt in- 
telligi, sed singuli pro suo modo in suis tentationibus aliqua ex 
parte experiri debebant in invocatione vim’ huius consolationis. 
Nihil enim promitti maius!) potest, quam praesentia et eflicacia 
Dei: haec enim promittitur, cum promittitur Spiritus sanctus. 

- Porro suppeditat nobis et hic locus testimonium contra Pela- 
gianos, qui imaginantur sine Spiritu sancto homines fieri iustos et 
salvos. Hic contra Paulus aperte testatur dari Spiritum sanctum et 
hos motus, fidem.et invocationem, excitari agitante et movente 
Spiritu sancto. | 


Scimus autem quod diligentibus Deum etc. 
[Οἴδαμεν δὲ ὅτι τοῖς ἀγαπῶσιν τὸν ϑεὸν κτλ., v. 28.] 


Sextum argumentum ab exitu sumtum est. Deus non aliter 
glorificat nisi per adflictiones, Ergo tolerate eas, cum sint via ad 
glorificationem. Antecedens probat proposita imagine Christi. 
Oportet nos similes fieri imaginis filii Dei, filius Dei?) est glorifica- 
tus per passionem, Ergo et nos oportet adfligi. Et haec est prae- 
cipua consolatio piorum, intueri hanc imaginem filii Dei. 

Nulla philosophia et nulla humana sapientia videre potest, 
quare haec infirma natura humana istis ingentibus calamitatibus 
onerata sit. Ratio disputat utrum casu adcidant. Lex Dei clamitat 


esse peenas peccati et signa irae Dei, quae testentur nos abiec- 
tos?) esse. | - 0. 


1) promitti maius A. maius promitti 2.C. W. 2fi- 


ins Dei A. Δ. W. —- C. mitt. 3) abiectos B. W. obiectos 

Sed Evangelium utrumgque errorem reprehendit et proponit 
nobis filium Dei: hinc testatur non casu, sed certo consilio Dei nos 
subiectos esse adflictionibus, non ut pereamus, sed bona voluntate 
Dei ut exerceamur, ut cum Deus nos consolatur crescant in nobis 
fides et agnitio Dei. Haec sapientia de Causa et fine humanarum 
calamitatum prorsus est supra et extra captum rationis et tantum 
in Evangelio revelatur et praecipue in hac imagine filii Dei con- 
spieitur. 


Quos elegit‘), eosdem et vocavit eic. 
[Οὺς δὲ προώρισεν, τούτους καὶ ἐκάλεσεν, v. 30.] 


Quare autem orditur ab electione? (Juos elegit eosdem et vo- 
cat, deinde iustificat et glorificat etc. Respondeo: Totum ordinem 
complecti voluit, quo Ecclesia condita est a Deo. Ac primum mo- 
net electionem esse causam vocationis, non humana merita aut 
iusticiam legis. Hoc ideo prodest scire, ut teneamus consolationem 
. contra opinionem meriti, item contra illum populum, qui sibi falso 
adrogat titulum Ecclesiae propter iusticiam legis etc. Necesse est 
enim nos statuere quod sit Ecclesia electa non propter dignitatem 
et merita humana, non propter iusticiam legis, non propter auto- 
ritatem humanam, non propter praerogativam successionis. Item ?) 
sciendum est quod illa Ecelesia, quae titulum habet, persequitur 
veram Ecelesiam. Quare inilio monet?) esse aliquam electam Ec- 
clesiam, ut intueamur et agnoscamus veram Ecclesiam. 

Statim autem adtexit de vocatione, ut deducat nos ad verbum, 
et hic monet vocationem non esse irritam. Sed Deus huic suae 
vocationi vere adest, iustificat et glorificabit vocatos. Vult igitur 
nos intueri voeationem ac meminisse quod sit divinitus facta, ut in 
ea persevereimus, quia Deus huie.suae vocationi et suo verbo ad- 
futurus est. 


Quid igitur dicemus*) ? . - 
[Τί οὖν ἐροῦμεν πρὸς ταῦτα, v. 31.] 


Septimum argumentum occurrit praecipuae quaestioni, sum- 
tum est enim ab obiecto et causa pavoris. Nam causa pavoris et 
desperationis®) est, quod inter adflictiones etiam terret nos con- 
spectus nostrorum peccatorum et iudicamus Deum nobis irasci. 

Huic quaestioni hic medetur Paulus et ostendit aliud obiectum 
adprehendendum esse, et sic argumentatur: Deus testatur se nobis 


1) elegit 2. C. W. praedefinierat A. 2) Item A. B.W. 
IdemC. 3)monet2.C. W. manet A. 4) Quidigiturdicemus 
B.C. W. — A. omitt. 5) et desperationis 3.0. W. — A. omitt, 

esse propicium dato filio etc., et quidem ille adsidue pro nobis 
interpellat, Ergo non abiiciamus fidem et spem-liberationis. Quid 
dicemus ad haec? id est, quid amplius aut maius ad consolatio- 
nem proponi potest, quam quod habemus Deum faventem? Id 
amplificat addito pignore gratiae, scilicet quod dederit pro nebis 
filium. Et clare addit, ne peccata deterreant nos: Quis adcu- 
sabit? quasi dicat: Etiamsi sentimus nos indignos esse et adlıuc 
habere peccata et ingentem infirmitatem ac immundiciem, tamen 
nemo adcusabit aut condemnabit!) nos, postquam propter ponti- 
ficem Christum iusti, id est adcepti sumus. Ideo inquit: Deus est 
quiiustificat, id est iustos pronunciat. Item, Christusinter- 
pellat pro nobis, Deus iustificat nos dt) iustificat propter inter- 
pellantem Christum. 

Ita amplificat hanc sententiam mentione mediatoris Christi ac : 


faeit mentionem primum Mortis, deinde Resurrectionis, tertio ἡ 


Regni, quarto Pontificatus. Haeec breviter commemorat, quae 
tamen non sunt obiter tantum aspicienda. | 

Primum de morte et sacrificio concionatur ut admoneat 
summam contumeliam esse ullum peccatum pluris facere, quam 
hoc sacrificium?). 

Secundo, Christus resurrectione sua vicit universam dia- 
boli potentiam. Hanc victoriam seiamus efficacem esse et nobis 
quoque profuturam. 

᾿ Tertio, regnum non est gciosum: Sedet ad dexteram patris 
et potentia divina credentes servat, sustentat et vivificat, modo ne 
deficiamus ab eo. 

Quarto addit pontificatum et intercessionem Christi. 
Nec vero ulla est dulcior consolatio, quam agnoscere Christum pon- 
tificem et interpellatorem esse pro nobis. Esset autem adversus 
pontificatum Christi contumelia, si existimaremus eius intercessio- 
nem irritam esse. Item, si nostram invocationem non adiungeremus 
ad eius intercessionem. 


Quis igitur separabit nos‘)? 
οἸΤίς ἡμᾶς χωρίσει ὠπὸ τῆς ἀγάπης τοῦ Χριστοῦ; v. 35.] 


Conclusio est proximi argumenti. Cum Deus tantopere diligat 
nos, nequaquam abiiciet nos, etiamsi sumus infirmi et exercemur 


1) aut condemnabit A. B.— C. W. omitt. 2) Item, Chri- 
stus interpellat pro nobis, Deus iustificat nos et A. iustos 
pronunciat. Et iustificat nos 3. C. W.. 3) Primum — sa- 
erificium B. C. W. Primum de morte et sacrificio contu- 
meliam esse et illum peecatum pluris facere, quam hoc 
sacrifieium A. 4) Quis igitur separabit nos 2. C. W. 

omni genere adflicionum. Nam dilectionem Dei vocat, qua 
Deus nos diligit, sicut postea interpretatur ipse Paulus: Propter 
eum, quidiligit nos. Repetit enim Paulus in fine consolationis 


τς hanc propriam et principalem Evangelii vocem, quod Deus diligat 


nos, quia est efficaeissima consolatio.in omnibus adflictionibus, imo 
in omni invocatione, sed procul posita supra cordis humani sensum, 
qudd: est plenum dubitatione et pavore et non audet statuere nos 
diligi a.Deo. Exaggerat igitur Paulus hanc consolationem multis 
- verbis, quasi dicat: Non frangat vos magnitudo adflictionum, sed 
hanc consolationem in omnibus terroribus intuemini, quod Deus 
certo vos diligat. Nec est opus prolixa interpretatione in hac par- 
ticula, sed in vita et im Tnvocatione discamus quod requirat Deus 
ut statuamus nos diligi et-exuscitemus nos et hac fide vere invo- 
cemus eum*). 

Admonendi sunt hic lectores de ineptis quaestionibus.hoc loco 
agitatis. Disputaverunt enim Scholastici an iustus possit amittere 
suas virtutes, cum Paulus dicat:.Quis separabit nosa dilec- 
tione? quasi hoc velit: Quomodo poterimus amittere nostram di- 
lectionem? putabant enim dilectionem interpretandam esse de 
nostris virtutibus, hoe est de dilectione, qua nos diligimus Deum. 
Sed haec intempestiva interpretatio reiicienda est et constat sanctos- 
posse labi et amittere Spiritum sanctum et fidemi ac dileetionem. 
Sicut Davidem propheta Nathan condemnat propter adulterium. 

Quare igitur dieit dilectionem Dei perpetuam esse? Respondeo: 
Ut promissio evangelica est perpetua et rata, sed ita ut requirat 
fidem, ita hic Paulus credentibus loquitur, quasi dicat: Tantisper 
dum credis, dum te?) fide sustentas?), certissimum est ratam esse 
dilectionem Dei erga te. Est igitur sententia: Haud dubie dilectio, 
qua Deus nos diligit, semper rata firma certa?) est credenti. Haec 
est propria Evangelii concio, ut supra dietum est. Ideo Paulus hic 
in fine consolationis amplificat eam. ' 

Alii detorserunt ad praedestinationem, sed eo decurrere in hoc 
loco non est opus. Loquitur enim de nostra victoria. Et vincimus 
revelata misericordia et dilectione in verbo, cum hanc consolatio- 
nem opponimus terroribus peccati et mortis. (Juare simplgx et 


*) Illa est propria Evangelii concio, quod Deus diligit nos gratis 
propter Christum credentes, qui vere credunt in Christum, id est qui 
agentes poenitentiam erigunt se et statuunt sibi Deum esse propicium. 
Haec est vox Evangelii immutabilis et certa credentibus?). 


1) Illa — credentibus A. — B. C. W. omitt. 2) te A. 2. 

plana sententia erit, si de credentibus intelligatur. Hi statuere de- 
bent vere et certo se diligi a Deo!) propter Christum. 


Caput IX. 

Prorsus nova disputatio instituitur, in qua tametsi doctrinam 
de iustificatione alicubi repetit et intertexit, tamen duas alias ma- 
terias principaliter tractat, videlicet quis sit vere populus Dei 
80} quae sit vera Ecclesia, et de vocatione Gentium.- 
Nam Judaei obiiciebant nondum esse exhibitas promissiones, quare 
contendebant nondum adparuisse Christum. 

Sic enim argumentabantur: Populum oportet consequi pro- 
missiones, cum venerit Christus, populus nihil est consecutus, Ergo 
promissiones nondum sunt exhibitae nec adparuit Christus. Mino- 
rem probabant, quia populus significat non paucos quosdam tan- 
quam seditionem concitantes, sed significat Principes, Sacerdotes, 
doctos, bonos et florentissimam partem populi in qualibet Republica. 
At?) in Republica Iudaica Principes Sacerdotes et praecipua pars. 
populi non sentiebat se melius habere, imo magis magisque ruebat 
tota Respublica. Ergo nequaquam iudicabant se a Christo adiutos 
esse. Hoc argumento valde movebantur infirmi, nam quod Apostoli 
contendebant, exhibitas esse promissiones, salvatum esse populum: 
illi econtra obiiciebant, Apostolos paucos quosdam seditiosos ho- 
mines esse, qui non .sint populus. Ut igitur diluat hoc argumen- 
tum, necesse est Paulo disputare de hoc scandalo paucitatis et dis- 
cernere populum Dei ab eo, qui titulum tenet, estque utilis haee 
doctrina. 

Omnibus aetatibus duo sunt Ecclesiae corpora, alterum verae 
Ecclesiae, alterum gerentis titulum, quae tamen persequilur veram 
Ecclesiam. Et magna est autoritas, maägna potentia illius gerentis 
titulum. Ideo ne decipiantur infirmi, necesse est muniri pios contra 
hanc externam speciem, ut quae sit vera Ecclesia, verus populus 
Dei quis sit?) intelligant. 

Ita nunc quoque argumentantur: Ecclesia non potest errare, 
Congregatio episcoporum et sacerdotum et sehuachum est Ecclesia, 
Ergo haec congregatio non potest errare. Minorem probant, quia 
hi soli tot saeculis fuerunt in ministerio verbi, habent patrum ᾿ 
exempla etc., Ergo sunt Ecclesia. 

Hic necesse est ostendere quod etiamsi sint in loco ministerii, 
tamen si doceant 4) impia, non habeant ministerium Evangelii nec 


1) certo se diligi a Deo 8. C., W. certe a Deo diligi A. 
2) At A.B. AcC.W. 3) quis sit 8, W. C. — A. omitt. 
4) doceant 4. B.docent C. W. 

sint Ecclesia. Non est autem leve scandalum, detrahi hunc sum- 
mum honorem videlicet titulum Ecclesiae. pontificibus, principibus 
et universo statui pulcherrime ordinato, et conferri hunc augustum 
‚titulum in paucos abiectos et calamitosos et quidem qui videantur 
seditiose tumultuari adversus ordinariam formam Eoclesiae. Hoc 
scandalo multi deterrentur ab Evangelio et a vera Ecclesia. Ideo 
docendi sunt homines de electione, quod vera Ecclesia sit non 
quaelibet multitudo, sed electi et vocati ad Evangelium, retinentes 
verbum Dei et propugnantes adversus sapientiam et potentiam 
‚mundi. 

Haec est occasio Paulinae disputationis hoc loco. Nam Iudaei 
haec duo argumenta agitabant, se esse populum Dei, ergo nisi ipsis, 
hoc est toti Iudaicae politiae melius esset, nondum exhibitas esse 
promissiones. Item, quia ipsi sint semen Abrahae, non pertineat 
promissio ad Gentes. 

Hic Paulus opponit contrariam sententiam, videlicet quod po- 
pulus Dei sit quaedam multitudo electa per misericordiam et vocata - 
per Evangelium et sanctificata per Spiritum sanctum: nec fiat po- 
pulus Dei per propagationem carnalem et cultus legis. Hagc est 
summa sententiae et principalis propositio. Loquitur igitur de 
electionis effectu, quod sit vera Ecclesia electa per misericordiam, 
et tollit causas duas, propagalionem carnalem et legem. 


Hic disputatur de praedestinalione, item «46 Hbertate volun- 
tatis humanae et de aliis quibusdam materiis, videlicet de generali 
et speciali actione Dei, item de contingentia.: Nec est inutile con- 
siderare ea, quae-de rebus tantis dicuntur, sed pie et cum timore 
Dei eligenda sunt ea, quae!) tradita sunt in scripturis et habent 
testimonia receptorum et probatorum scriptorum et prosunt con- 
scientiis. Quare pauca quaedam breviter colligemus. 


Primum de reprobatione impiorum non dissentiunt scriptores, 
sed fatentur omnes causam reprobationis in damnandis esse impiam 
voluntatem et peccata eorum. E regione vero de causa praedestina- 
tionis seu electiönis salvandorum dissimiliter loquuntur. 


Recentiores Scholastici tantum humano iudicio dixerunt cau- 
sam electionis esse Merita seu bona opera liberae voluntatis huma- 
manae. Et haec imaginatio orta est ex ignoratione Evangelii. Quia 
enim putabant hominem iustificari propter propriam dignitatem seu 
merita seu impletionem legis, item putabant legem impleri, ad- 
suerunt hanc imaginationem, quod propter impletionem legis sal- 
vandi essent electi. Sed Evangelium adfirmat neminem legi satis- 
facere ideoque tollit meritum, quod ad iustificationem et salvationem 

“ adtinet, ac docet homines reputari iustos?) per misericordiäm pro- 

pter Christum, non propter propriam dignitatem. Ergo propria 
dignitas seu merita seu impletio legis non sunt causa electionis. 

Altera sententia est, quod misericordia Dei sit causa electionis, 
sicut Paulus clare docet hoc loco et alibi: Si ex operibus, iam non 
esset gratia. Non enim pendet Ecclesia ab humano consilio aut 
humanis viribus, sed Deus in Christo dilexit et elegit!) salvandos. 

Discruciant autem hic animum duae quaestiones de electione. 
Prior est de dignitate seu merito. Disputat enim animus: Si essem 
dignus, satis purus aut bene meritus, statuerem me quoque con- 
secuturum esse misericordiam et cetera beneficia promissa. Haec 
tentatio a iudicio legis oritur, quae requirit dignitatem et merita. 
Hic igitur valde prodest tenere doctrinam Evangelii de gratuita 
misericordia. Ideo enim Evangelium concionatur de gratuita mise- 
ricordia, non ut adigat mentes ad desperationem, sed ut medeatur 
'nostrae difiidentiae et desperationi. Et misericordia ostenditur, 
non ut nos nihil agamus seu non adcipiamus verbum, sed ut tollatur 
nostra dignitas et beneficium Dei sit certum. 

Alter scrupulus est de particularitate. (Quia enim audimus 
misericordiam esse causam electionis et tamen paucos.eligi?), ma- 
gis etiam angimur, disputamus an sit apud Deum προρωποληψία *), 
item, cur non omnium misereatur. Huic tentationi etiam debent 
epponi promissiones Evangelii universales, quae docent Deum pro- 
pter Christum et gratis ei omnibus salutem promittere, inxta illud: 
Justicia Dei per fidem Iesu Christi in omnes et super‘omnes. Et 
alibi: Idem Dominus omnium, dives in omnia®). Item: Omnes qui 
invocaverint?) nomen Domini) etc. Hae universales sententiae op- 
ponendae sunt tentationi de particularitate. Deinde ita statuendum, 
quod de voluntate Dei non sit indicandum ex ratione sine verbo 
Dei. Item sicut de iustificatione, ila et de electione non est iudi- 
candum ex ratione aut lege, sed ex Evangelio. 

Cum igitur disputamus: Si merita non faciunt discrimen, cur 
non omnium miseretur? Respondeo: Nos quod ad verbum et pro- 
missiones adtinet debemus retinere universalem. Sed non omnes 
consequuntur beneficia, quia plerique repugnant verbo. Et mani- 
festum est quod repugnare sit voluntatis humanae, 
quia Deus non est causa peccati. 

Deinde si de electione”’) pro utilitate ‘conscientiae loquemur, 
dieamus sicut de iustificatione dicimus: Iustos esse qui credunt, ita 


ω προρωποληψία est aequalibus non dare aequalia®). 

electos esse qui non repugnant vocationi, sed credunt Evangelio et 
in fine non abiiciunt. Et tamen interea tenendum est quod credere 
et non repugnare sint motus, qui fiunt impellente Spiritu sancto. 
Loquor autem de nostro iudicio, quod non scrutafur arcanam ma- 
iestatem sine verbo, sed intuetur Deum vocantem per promissionem 
et voluntatem eius adprehendit in verbo, quod est universale. Ita 
Paulus inquit!): Non est volentis aut currentis,.sed Dei miserentis, 
id est misericordia est quidem causa electionis, non nostrum velle 
aut currere, et tamen haec fiunt in voluntate et currente?), non in 
repugnante. - 


Veritatem dico in Christo Iesu etc. ) 
[ς}4λήϑειαν λέγω ἐν Χριστῶ, v. 1.] 


Nunc ad textum .venio, in quo constituamus hunc scopum, 
quod docet discernendam esse veram et electam Ecclesiam ab illa, 
quae titulum habet aut praerogativas carnales. Haec est necessaria 
doctrina adversus illam magnificam speciem, quam iactat falsa Ec- 
clesia, videlicet antiquitatem, exempla patrum, consensum multi- 
tudinis. Haec cum incurrunt in oculos, discernamus Ecelesias, ut 
hic discernit Paulus populos Dei. Verus populus est electus 
per misericordiam, quihabet Evangelium. 

Sed Iudaei contendebant se esse populum Dei,‘ quia essent 
propagati ab Abraham, haberent legem, palres, exempla, miracula. 
Inde ratiocinabantur-hoc modo: Nondum exhibitum esse Christum, 
quia Christus veniens salvabit populum, Populus non est salvatus, 
sed pauci quidam tanquam seditiosi gloriantur se esse salvatos, 
Ergo nondum venit Christus. 

Hic respondet Paulus ad minorem et docet populum esse 
electos*) per misericordiam, non propter carnales praerogativas 
aut propter legem. Quodsi ad hanc sententiam referetur disputatio 
Pauli, erit expeditior et poterit transferri ad usum nostrum, ut dis- 
camus quae sit vere Ecclesia. . 

Incipit autem Paulus a gravissima querela, in qua testatur se 
dolere interitum suae gentis. Sicut omnes sancti viri ingenti dolore 
adficiuntur, cum cogitant tantam multitudinem hominum damnari, 
et admirantur illud arcanum consilium, quod Ecclesia est exigua 
multitudo, infirma, abiecta. In primis autemm natis in illo populo 
fuit miserabile hanc gentem reiici, in qua fuerunt Patres et Pro- 
phetae. Et hic cogiteımus Pauli argumentum, ut discamus timere 
Deum.. Si illis non pepercit, qui fuerunt posteri. Patrum et Pro- . 


1) Paulus inquit A. B. ingquit Paulus C. W. 2) cur- 
rente A. B. in currente 0. W.: 3) Veritatem — Iesu 2. C, 

phetarum, de quibus promissiones loquebantur aperte, quanto mi- 
nus parcet Gentibus. 


:"Non aulem haec loquor 1), quod exciderit verbum’?) Dei. 
[Οὐχ οἷον δὲ ὅτι ἐκπέπτωκεν ὁ λόγος, v. 6.] 


Correctio, Etiamsi deploro gentis interitum, tamen non iubeo 
quenquam desperare, imo omnes potius adhortor ut credant 9). Non 
enim hoc sentio, nullos ex Iudaeis servari posse, imo promissio ad- 
huec pertinet ad nos nec est irrita. Utinam promissioni credatis, 
qtuod quicunque facient erunt salvi. 


Non enim omnes, qui sunt') .ex Israel etc. 
[Οὐ γὰρ πάντες ol ἐξ Ἰσραήλ, v. 6.) 


Haec est principalis propositio, in qua respondet ad obiectio- 
nem de populo, quis sit vere populus Dei. 

Iudaei contendebant se esse populum Dei, se esse Ecclesiam, 
ad se solos pertinere promissionem.- Paulus respondet electos esse 
populum Dei, et discernit vere populum ab his, qui titulum habent. 
Ita discernenda est vera Ecclesia ab illo regno quod titulum habet 
et tamen belligeratur cum vera Ecclesia. 

Et Paulus propositionem clare exponit°): Filü Dei fiunt non 
propagatione carnali, non naturalibus donis aut meritis, sed elec- 
tiöne Dei. Hanc sententiam ut declaret, deducit nos ad scripturam, 
ut intueamur quomodo Deus semper sua electione segregaverit ali- 
quos, ut compararet Ecclesiam et ostenderet non fieri Ecclesiam 
humano consilio. Si natura aut’ meritis fierent filii, nibil opus fuis- 
set Deo segregare filium suae promissionis a reliquis. 

- Ghaldaei, Aegypti non erant inferiores donis ‚aut meritis na- 
turalibus, quam Isaac. Alexander Macedo, Fabius, Scipio magis 
fuerunt instructi donis naturalibus quam nos, et tamen non ha- 
buerunt Evangelium, Ergo Ecclesia fit®) electione, non donis na- 
turalibus aut meritis. 


Sed-in Isaac vocabitur tibi.semen?). 
[418 ἐν Ἰσαὰκ κληϑήσεταί σοι σπέρμα, v. 7.) 


In hanc sententiam adcommodat hunc locum de Isaac. Estque 
haec prima probatio propositionis: 1116 est filius, quem Deus sua 


1) haece loquor A. — B.C.W. omitt. 2) verbum 8. 6. W. 
sermo A. 3) imo omnes — credant 2. C. W. — 4. omitt. 
4) qui sunt ex Israel A. qui ex Isr. sunt 2. C. W. 5) ex- 
ponit A. exprimitB.C.W. 6) Eoclesia fit 4.2. fit Ec- 

promissione sibi delegit et segregavit a filiis Abrahae, „Ergo filii 
Dei fiunt electione. Haec propter brevitatem non satis conspiciun- 
tur, cum tamen gravissimam doctrinam contineant, videlicet quod 
Ecelesia non fiat humano eonsHio, donis aut meritis naturalibus, sed 
electione divina et 'promissione. 


Non ex operibus, sed ex vocanle etc. ) 
[Οὐκ ἐξ ἔργων, ἀλλ᾽ ἐκ τοῦ καλοῦντος, v. 11.] 


Secunda probatio: Iacob fit filius non propter opera, sed pro- 
pter vocantem, Igitur filii Dei fiunt electione, non donis aut meritis 
naturalibus aut lege. 


Num iniusticia est apud Deum? 
[Mn ἀδικία παρὰ τῷ θεῷ, v. 13.] 


Sed videt Paulus haec longe posita esse supra conspectum ra- 
tionis humanae: quare interpellat ipse sese et argumentum com- 
mune, quod omnibus sanis in mentem venire necesse est, proponit 
et diluit. Si Esau et Iacob sunt pares, Deus utrunque eligere aut 
reiicere debuit, quia iustus iudex reddit paria paribus. - Paulus di- 
luit hoc modo: Paria paribus reddenda sunt, cum solvitur debitum. 
In donatione, vel cum agitur per misericordiam, nihil opus est 
paria reddere paribus. 

Sicut et Christus in parabola de ‘conductis in vineam ostendit 
per misericordiam dari paria disparibus. In hanc sententiam cita- 
tur hoc dietum: Misereor?) cuius misereor?), id est culus 
mihi visum est misereri, quasi dicat: Salvatio contingit per miseri- 
cordiam, non per debitum. Εἰ adtexit consequens: Non est vo- 
lentis neque currentis, sed Dei miserentis. Haec sen- 
tentia testatur homines eligi per misericordiam et vocari, ut velint 
et currant. 

- Antea citavit dicta de misericordia et ostendit misericordiam 
esse causam electionis et populumi Dei vere esse illam electorum 
Ecclesiam. Nunc e regione addit testimonia et disputationem de 
reprobatis, quod sit aligua multitudo reprobatorum, quam Deus 
sinit existere, ut in persecutione sit conspectior gloria Evangelii. 
Idque eo dicitur, ut simus mupiti contra scandalum multitudinis 
nec cogitemus sequendum esse exemplum ?) multitudinis. 

Gamaliel videt adhuc maiorem et praestantiorem partem po- 
puli adversari Evangelio. Ergo ita cogitat sibi quoque manendum 
esse in hoc coetu: ita nunc iudicant innumerabiles homines de Ec- 


1) Non ex — vocante 3. 0. W. — A. omitt. 2) misereor 

clesia: qu i hunc!) titulum adrogat. Ideo Paulus ab bis iudi- 
ciis nos a it et monet paucos electo$ esse Ecclesiam et e re- 


gione- ingentem multitudinem reproborum belligerantem cum 
Evangelio. 


In hoc ipsum excitavi le ete.?) 
[Εἰς αὐτὸ τοῦτο ἐξήγειρα σε, v. 17.] 


Adlegat igitur historiam Pharaonis, quae duo continet, quod 
videlicet sit reprobatus et tamen eo toleretur, ut flat in persecu- 
tione conspectior gloria Dei. , 


Ergo ομΐμβ vult miseretur ete.?) 
[Ἄρα οὖν ὃν θέλει ἐλεᾷ, v. 18.) 


Addit Paulus conclusionem: Ergo cuius vult miseretur, 
quem vultindurat. Haec conclusio non de causis pariter in- 
telligatur, sed de effectu electionis, quod Βἰηΐ alii electi, ai sint ἢ 
indurati, qui adversantur Evangelio. 

Primum autem de phrasi discas. Hebraeis verba transitiva 
communissime habent significationem permittentis. Quale est: Ne 
nos inducas in tentationem, id est ne sinas nos induci. Item: Tu 
errare nos fecisti, id est passus es ut incideremus in errorem. Ita 
indurare significat non liberare aliquos aut®) sinere ut per- 
gant repugnare Deo. Est ergo sententia: -Quos®) vultindurat, 
id est non liberat, non convertit, quia pergunt repugnare 
vocanti Deo. 

Secundo, non dieit Paulus hoc loco, non esse causam indura- 
tionfs aut reprobationis in ipsis”) impiis. Ideo prudentia hic adhi- 
benda est et sentiendum, quod in ipsis impiis sit causa indurationis 
seu reprobationis, scilicet quia non desinunt repugnare Deo vocanti. 
Et tamen interim constant haec, quae diecit Paulus, quod sit multi- 
tudo indurata®) seu reiecta, belligerans cum verbo Dei. Si quis 
autem obtemperat verbo Dei, hic non est ex illo numero. 


Et discamus hoc loco, quale sit iudieium de istis®), qui re- 


pugnant verbo Dei. Quia enim repugnänt, indurantur et ostendunt 
se esse ex numero reprobatorum. 

Cum autem dixerit: Quem vult indurat, statim addit obiectio- 
nem: Si voluntate Dei fit induratio, Ergo non potest multitudo illa 


1) απο 8. C. Ἦν. ı A. omitt. 2) In hoc ipsum — te 2. 
Ο. W. — A. omitt. 3) Ergo cuius vult miseretur 0. W.— A. 

convert Si non potest converti, quare adcusatur? ndet con- 
cedens Non posse converti, scilicet necessitate eonse iae, quasi 
dicat: Verum est esse reiectam multitudinem nec posse converli, 
quia reiecta est: sed est reiecta propter propriam impietatem. Si 
quis autem obtemperat Deo vocanti, non est ex illo numero. Ita 
respondet per concessionem et addit causam finalem, quare Deus 
haec ita ordinaverit, videlicet ut magis possit utraque conspici, vi- 
delicet ira et misericordia. Sie 1) adcommodo Pauli responsionem: 
Quare litigas cum Deo? id est cum vides hoc mirabile consilium 
Dei , quo paucos eligit et multos reiicit, obedias Deo et timeas eius 
iudicium, ne offendaris exemplo multitudinis, sed scito Deum de- 
clarare misericordiam in nobis servandis et iram in puniendis illis, 
(qui non obtemperant. 

Haec est minime intricata enarratio. Neque enim sentiendum 
est non esse causam indurationis seu reprobationis in .ipsis impiis, 
neque id dicit Paulus, et similitudo de Iuto et figulo non hoc 
vult, nihil agere impios, sed eatenus convenit, quod ex una massa 
generis humani Deus alios suo iudicio salvat, alios damnat. Causae 
in similitudine non omnino adcommodari possunt. Tenenda est 
enim sententia, quod Deus non sit causa peccati. Retinendum et 
hoc est, quod promissio sit universalis. Sieut et postea ipse 
Paulus addit rationem: Quare pereat Israel, quia nolit adeipere 
Evangelium, Sectando iusticiam non adsequitur, quia non ex fide 
etc. Hic expresse ponit causam reprobationis, scilicet quia re- 
pugnent Evangelio. 


᾿ Vocabo non geniem meam gentem meam δίς. ἢ 
[Καλέσω τὸν οὐ λαόν μου λαόν μου, v. 25.] 


Postquam constituit thesin, quod ‚populus Dei sit Ecclesia 
electorum, iam venit ad hypothesin, electos esse ex Iudaeis et Gen- 
tibus: idque -probat testimoniis scripturae, ut ostendat) Evangelium 
pertinere ad Gentes. Ac primum eitat locum ex Osea: Est autem 
satis perspicuum testimonium. 

Ilud obiter admonendus est lector. Quoties de vocatione Gen- 
tium dicitur, sciendum est commendari gratiam, quod n non propter 
. legem sed gratis propter Christum placeamus etc. 


Si fuerit numerus filiorum Israel eic.‘) 

[Ἐὰν ἢ ὁ ἀριϑμὸς τῶν υἱῶν Ἰσραήλ, v. 27.] 
Alterum testimonium est Esaiae, quod’ vaticinatur de defectione 
populi. Primum ait: Etiamsi-fuerit ingens multitudo populi, tamen 


1) Sic 4.2. W.8SiC. 2) Vocabo — meamB.C.W. Nonsolum 

pauci tantum salvabuntur. Hoc vult phrasis, cum ait: Reliquiae, nam 
reliquiae significat!) paucos, qui reliqui sunt ceteris?} absumtis. 
Deinde sequitur repetitio eiusdem sententiae. 


Consummalio abbreviata etc.°) 
[Λόγον γὰρ συντελῶν καὶ συντέμνων, v. 28.] 


Consummatio abbreviata exundabit iusticiam. Consummatio- 
nem eninr et abbreviationem faciet Dominus. Gonsummatio 
significat finem seu cladem populi, quasi dicat: Ventura est magna 
clades populi seu interitus, et tamen tunc exundabit iusticia, id est 
tunc revelabitur et donabitur promissa iusticia et benedictio ?), cum 
circa finem populi magna multitudo peritura est, et aliqui erunt 
salvi, qui credent Evangelio et adcipient illam promissam iusticiam. 
Gonsummatio abbreviata, id est certo praefinita seu consti- 
tuta. Paulus adlegat versionem Graecam, quae minus perspicua 
est, sed tamen®) eandem sententiam continet, si verbum intelligas 
‚pro re, ut loquuntur Hebraei. Deus faciet verbum abbrevia- 
tum, id est rem abbreviatam seu abbreviationem seu finem. Et in 
hac consummatione exundabit iusticiam ®). 

Alii varias interpretationes confinxerunt. -Interpretantur ver- 
bum abbreviatum de Evangelio, quia lex sit longa doctrina, nec 
tamen iustificans. Haec interpretatio est intempestiva. 

Alius quispiam est interpretatus, perfecta sententia exundabit”) 
iusticiam, id est, sapiens iudex feret iustam sententiam. Hic pror- 
sus extra viam currit. 

Nos unam et simplicem sententiam convenientem perpetuae 
narrationi in textu refineamus, videlicet quod.populus periturus sit, 
sed paulo ante venturum esse Christum et aliquos ex populo con- 
secuturos esse illas amplissimas promissiones factas patribus reiecta 
reliqua maltitudine. Est et emphasis observanda particulae exun- 
dabit, quae significat amplitudinem gratiae. 


Quid igitur dicemus? 
[Τί οὖν ἐροῦμεν; v. 30.] 


Hic expresse ponit causam reprobationis, quia scilicet nolint 
credere Evangelio. Ideo supra dixi similitudinem de luto non 
ita adeipiendam esse, quasi non sit in ipsa voluntate humana causa 


1) reliquise significat A. 8. reliquisae significant W. 
reliquae significant C. 2) ceteris 8. C. W. reliquis A. 

reprobationis. Hic enim Paulus expresse ponit causam et addit ra- 
tionem, quae impios remoratur ne credant: Quia Evangelium ar- 
guit humanam iusticiam et cultus et proponit aliam iusticiam. Hic 
cum homines sapientes iudicent, absurdissimum esse detrahi lau- 
dem iusticiae, externae obedientiae, item cultibus, item videant 
mutatis cultibus mutari ac dissipari respublicas: indignantur. et in- 
cipiunt hoc doctrinae genus odisse ac persequi tanquam blasphe- 
mum, quod laedat gloriam Dei abolitis cultibus, laxato freno vulgi 
licentiae: item tanquam seditiosum, quod dissipet respublicas. Haec 
semper fuit principalis causa persecutionis ac [8608 maxime ad- 
eendit, qui habebant legem divinitus datam et cultus divinitus or- 
dinatos. ' 

Ita nunc furenter et crudeliter nos insectantur adversarii, quod 
dicimus legi non posse satisfieri, non iustificari homines coram Deo 
propter bona opera, sed fide propter Christum. Deinde magis etiam 
fremunt, quando cultus reprehenduntur, ut Missae, Monachatus et 
similia. Nam his ordinationibus mutatis videtur labefactari concuti 
et dissipari respublica, item laedi gloria Dei. Inde incenduntur . 
“ odia et existunt ingentia certamina, valde enim movent rationem 
humanam scandala illa, quibus et laedi gloria Dei videtur et dissi- 
pari communis societas. Ac sanctis difficile est ita se confirmare, 
ne illa scandala excutiant eis fidem. 

Ideo Paulus postea inquit: Fateorludaeoshaberezelum. 
Et in Corinth. ait, Ideo Iudaeos non credere Evangelio, quia aspi- 
eiant legem velatam, hoc est quia sentiant iusticiam legis esse iu- 
sticiam coram Deo. Hoc quia improbatur ab Evangelio, incitantur 
ad persecutionem. Ita Christus fit lapis offensionis propterea, quia 
ratio putat esse blasphemam et seditiosam doctrinam, improbare 
' externam iusticiam et cultus. 


Omnis qui eredit in eum non confundetur') etc. 
‚[O πιστεύων ἐπ᾽. αὐτῷ οὐ καταισχυνθήσεται, v. 33.] 


Non confundetur, id est non frustrabitur, sed hoc ipsum 
adsequetur quod expectat. Est enim usitata phrasis Hebraeis, con- 
fundi pro frustrari, ut si dicam: Nuncius missus ad petendam ?) pe- 
cuniam eonfunditur, id est frustratur. Ita supra dictum est: Spes 
non confundit, id est non est irrita, non frustratur. Geterum in 
his sententiis de fide semper intelligi-oportet particaulam Gratis, ne 
sic cogitemus, si fuero satis dignus, tum?) erit credendum ἢ, hoc 
est enim, non confidere Christo, sed eonfidere propriae dignitati). 


1) confundetur 3. Ο. W. pudefiet A. 2) petendumC. W. 

3) tum A. — B. C. W. omitt. 4) eredendum 23. 6. W. ereden- 

dus A. 5) propriae dignitati A. propria dignitate 8. in 
propria dignitate 0. W. 

Ideo dieit: Qui credit in ipsum, id est qui confidit, quod propter 
ipsum Christum, non propter nostram "dignitatem Deus sit nobis 
propicius, is erit salvus. 


Caput X. 


Zelum Dei habent etc.‘) 
[Ζῆλον ϑεοῦ ἔχουσιν, v. 2.] 


Nihil novi instituit, sed repetit priorem sententiam de causa 
- defectionis Iudaeorum et?) de causa persecutionis Evangelii. ' Ideo 
inquit: Belligerantur cum Evangelio, quia nolunt extenuari?°) iu- 
stiiam legis nec intelliguut esse opus alia iusticia coram Deo, 
quare mordicus retinent iusticiam legis et cultus. 

Addit autem querelam de gentis interitu, ut supra, et tribuit 
eis‘) zelum, id est studium pietatis, sed cum engpre coniunetum?°). 
Et error est in articulis fidei praecipuus, scilicet quod sit Christi 
officium et regnum? unde sit remissio peccatorum ? quae sit vera 
iusticia? quid sit peccatum? Est autem gravis comminatio addita 
defendentibus opiniones impias de iusticia legis, cum inquit: Non 
subiiciillosiusticiae Dei®). Daınnat igitur clare omnes ad- 
versantes doctrinae verae de iusticia fidei’). 


. Finis enim legis Christus est’). “ 
[Τέλος γὰρ νόμου Χριστός, v. 4.] 


Hic instituit collationem iusticiae legis et iusticiae Evangelü 
et utramque definit ac proponit sententiam oppositam Iudaieis 
imaginationibus de lege, quasi dicat: Iudaei quaerunt iusticiam ex 
lege nec intelligunt Christum esse finem legis, hoc est pro- 
missum esse?) ut ipse tolleret peccatum et’mortem, quae lex tan- 
tum revelat. ᾿ 

Est ergo sententia: Christus estfinis legis, idest impletio 
seu consummatio, donat!) id quod lex requirit, hoc est: (ui cre- 
dit in Christum, habet id quod lex postulat, id est est iustus im- 


1) Zelum Dei habent 2. C. W. Quod studium Dei ha- 
bent A. 2) Nihil novi — et B. C. W. — A. omitt. "8) ex- 
tenuari 8. C. Ἦν. — A. omitt. 4) eis 8. omnibus A. eiC. 
Ἣν. 5) coniunetum B.C. W. coniungit A. 6) Non sub- 
iiei illos iusticiae Dei (τῇ δικαιοσύνῃ τοῦ ϑεοῦ οὐχ ὑπετάγησαν, 
νυν. 8) 8. Ο. W. Non sufficit 111185 iusticia sua A. 7) doctri- 
nase verae de iusticia fidei B. C. W. iusticiae fidei A. 
8) Finis — est 2. € W. Nam perfectio legis Christus A. 
9) esse 3. C.W. lege A. 10) donat A.C. W. donant 2. 

putatione et liberatur ἃ peccato οἱ ἢ) a morte. Sed haec liberatio in 
hac vita tantum incoatur, etsi interea credens vere est iustus im- 
_ putatione. Ä 


Moises enim scribil eic. 
. [Μωύὐσῆς γὰρ γράφει, v. 5.] 


In hac antithesi quidam imaginati sunt statum collationis?) 
esse in his verbis: Vivetin eis, hoc est: Penes praemia conferri 
duplicia opera, opera rationis habere praemia temporalia, sed bona 
opera orta a Spiritu sancto habere praemia aeterna. - Haee inter- 
pretatio aliena est ἃ) disputatione Pauli, non enim fit collatio 
praemiorum neque de causis finalibus sed de causa?) formali dispu- 
tatur, quid reipsa sit iusticid legis, et econtra quid sit iusticia Evangelii. 

Est igitur status collationis in his-duobus verbis, facere et 
credere. lusticia legis est facere legem, hoc 681 praestare perfe- 
. etam obedientiamdpyta legem. Sic ait describi a Meise iusticiam, 
cum inquit: Faciens ea, quasi dicat: lusticia legis est haec ipsa 
obedientia, qua vere et integre fiunt ea quae lex praecipit, ut toto _ 
pectore ardere dilectione Dei, glerificare Deum, diligere-proximum, 
sine concupiscentia, sine ullo vicioso adfectu, sine peccato esse. 
Haec est iusticia quam lex requirit, quam adeo non praestat hu- 
mana natura, ut non intelligat quid sit illa dilectio Dei. ᾿ 

Econtra iusticia fidei non est propter impletionem legis ‚aut 
- nostras virtutes 6586 iustos®), sed est credere, quod propter Chri- 

stum simus iusti, id est adcepti Deo. 

Hinc potest conspiei discrimen fidei et dilectionis et 
quare dicendum sit: Fide sumus iusti: item, quomodo hoc intelligi 
debeat. Non est enim imaginandum: Fide sumus iusti; hoc est 
propter novitatem nostram seu®) novas virtutes sumus iusti, sed 
correlative, id est propter Christum sumus iusti, qui tamen non 
aliter adprehendipotest nisi?) fide. Dicere autem: dilectione iusti su- 
- mus, est idem dicere, quod propter nostras virtutes seu impletio- 
nem legis sumus iusti. Constat autem legi non satisfieri, 1460 ne- 
cesse est hoc dictum pure retineri: Fide reputamur iusti, ut intel- 
ligatur quod non propter hostras virtutes, sed propter mediatorem 
Christum per misericordiam gratis sumus®) imputatione iusti, id 
est adcepti. Haec vult?) Paulus hac 10) sua definitione, quam miri- 
fice amplificavit citatis quibusdam verbis ex Deuteronomio. 


1) a peccato et 3. C. W. — 4A. omitt. 2) collationis 2. 
C.W. collocationis A. 3) a 4. B. W. — C. omitt. 4) de 
causa BD. C. W. — 4. omitt. 5) iustos 3. C. W. iustum A. 
6) novitatem nostram seu 2. C. W. novas qualitates aut 
nostras virtutes 4A. T)nisiB.C.W. quam A. 8)sumusA.C.W. 
simus 2. 9) vult2.0.W. ut A. 10) in hacsua def,C. W. 

Ne dixeris in corde tuo etc. 
[Mn εἴπῃς ἐν τῇ καρδίᾳ σου, v. 6.) 


Paulus mutuatur descriptionem fidei ex dicto Moisi nec detor- 
quet illud ad diversam aut non convenientem sententiam. Nam et 
Moises ibidem vere!) describit et requirit fidem. Sed generale dic- 
tum est de verbo et de fide, quod Paulus adplicat ad hoc verbum 
de Christo et ad fidem in Christum. 

Primum igitur dictum Moisi inspiciamus, qui illustribus figuris 
impietatem humani cordis depingit, quod etiamsi cogitat esse Deum, 
tamen dubitat an Deus curet nos, negat voluntatem Dei erga nos 
cognosci posse, negat exaudiri nos aut salvari. Has dubitationes 
haerere in hominum animis satis adparet. Ideo lex Dei eas arguit 
et requirit fidem. Ne dixerisin corde tuo: Quis ascendet?) 
in coelum? id est, ne sis Epicureus, ne cogites nihil esse Deum 
aut nesciri an sit Deus, an curet humana: ne cogites Deum ita la- 
tere, ut non extet eius voluntas in aliquo verbo: ne cogites eius 
voluntatem ignotam esse, quia ipse non cernitur oculis corporali- 
bus: ne cogites eum non exaudire, non misereri, non requirere 
hunc cultum, quem in verbo suo tradidit etc. 

Quomodo igitur inveniri et adprehendi Deus potest? Prope est, 
inquit, verbum etc., id est?) huc te deduco ad verbum, hoc audi, 
sic credas adprehendi Deum et voluntatem eius conspici, cum ver- 
bum audis et credis hanc esse voluntatem eius, velle eum sic ?) coli, 
velle exaudire sicut promisit. Hanc esse sententiam dicti in Moise 
satis liquet, nec dubium est quin de fide concionetur hic Moises et 
requirat fidem, quae credat non solum esse Deum, sed etiam Deum 
velle agnosci in verbo suo et sic invocari, velle exaudire et misereri 
iuxta promissionem, requirere hos cultus. 

Haec generaliter dicta, etsi continent doctrinam de fide, ta- 
men sunt adhuc obscura et sunt voces legis. Ideo Paulus proponit 
aliud verbum, et nominat Mediatorem, ut propönat gratuitam mi- 
sericordiam propter Christum promissam. Hanc cum agnoscimus, 
fides fit certa, scilicet quod gratis propter Christum, non propter 
legem exaudiamur , salvemur etc. 


Ne dicas in corde tuo δίς. δ) 
[Mn εἵἴπῃς ἐν τῇ καρδίᾳ σου, v. 6.] 


Adcommodat igitur hoc modo®): Ne dicas in corde tuo, 
quis ascendet in coelum? hoc est enim Christum 


1) vere A. B.— (ὦ. W. omitt. 2) ascendet 3.0. W. ascen- 
dit A. 3) id est A. B. — C. W. omitt. 4) eum sic A. 8. 
siceum Ὁ. Ἐν. 5) Ne dicas in corde tuo 3.0. W. — A. omitt. 
6) modo 2. C. W. loco A. 

[eoelo]!} deducere, id est, primum, ne sis Epicureus: deinde, 
ne dubites quin haec sit voluntas Dei, ut Christus sit mediator, 
quod velit nos Deus salvare propter Christum. Si non credis Chri- 
stum esse mediatorem, ut salvet nos, detrabis eum de coelo, negas 
eum regnare, et arguis Deum mendacii, quasi promissio eius sit 
irrita. 


Ne dicas: Quis descendet?) in abyssum. 
[Ἢ τίς καταβήσεται εἷς τὴν ἄβυσσον; v. 7.] . 


ld est, ne cogites Epicuri more post mortem non restare aliam 
vitam, ne cogites homines non posse liberari a morte et a peccato. 
Si dubitabis, negabis Christum resurrexisse, finges Christum adhuc 
iacere extinctum, adhuc resuscitandum esse nec esse victorem mor- 
tis et peccati. Estque summa sententiae: ne dubita quin Christus 
sit mediator et regnet, ne dubita quin propter ipsum vere miserea- 
tur nostri Deus, remittat peccata, exaudiat et salvet nos. Ita addit 
Paulus dicto Moisi Evangelium de mediatore et complectitur ex- 
clusivam, ut fides sit certa. 

Opponamus igitur infirmitati et dubitationi nostrae hanc gra- 
vissimam Pauli concionem et in ea contemplemur quanta sit im- 
pietas dubitare an Deus velit remittere peccata, an velit exaudire 
iuvare salvare denique praestare illa, quae per Christum promisit. 
In omni invocatione cogitemus haec verba: Ne dixeris, quis 
ascendet?) in coelum? Id enim fuerit detrahere Christum: sed 
statuas Christum vere ad dextram patris sedere, esse intercessorem, 
ut exaudiamur. In hoc usu discimus intelligere huius dicti vim et 
sententiam. Nam qui non invocant, negant Christum sedere ad 
dextram patris et esse intercessorem) etc. ᾿ 


Prope te verbum est’) in ore tuo ete. 
[Ἐγγύς σου τὸ δῆμά ἐστιν ἐν τῷ στόματί σου, v. 8.] 


Antea reprehendit dubitationem, nunc addit adfirmativam de- 
seriptionem fidei: Verbum est prope®) inoretuo. Et sic de- 
finit iusticiam fidei, quod sit non dubitare, sed credere huic verbo 
de Christo et statuere quod lesus sit Dominus, videlicet ille, per 
quem est promissa benedictio, qui liberat a morte et a peccato. 

Est igitur perspicua antithesis: Iusticia legis est facere legem, 
id est: est nostra obedientia iuxta legem seu integra seu politica: 


1) coelo C. W. — A. 8. omittunt. 2) descendet 3. C. W. 
ascendet A. 3) ascendet 3. C. W. ascendit A. 4) esse 
intercessorem A. intercessorem esse 2. C. W. 5) prope 
te verbum est A. prope est verbum B.C.W. 6) prope A. 
Ο. W. proprie 8. Ν 

sed iusticia fidei est eredere quod propter Christum adcepti simus, 
non propter nostram dignitatem qualitates aut virtutes. Opponit " 
igitur superiori definitioni, in qua inquit facere, iam in altera de- 
finitione verbum in ore et corde!), videlicet quia verbo adpre- 
hendimus Christum, propter quem iusti et adcepti sumus, non 
propter dignitatem nostram. 

Est et illud hic?) observatu dignum de necessitate mini- 
steriiet verbi vocaliset demodo, quo agit Deus nobis- 
cum. Non enim imaginandum est quod Deus mittat Spiritum 
sanctum sine verbo suo. Sed Paulus deducit nos ad ministerium 
et ad verbum vocale, non invenitur alibi Deus extra suum verbum 
aut sine verbo suo, in hoc vult agnosci. Hoc instrumento vult esse 
eficax. Ideo in omni tentatione quaeramus Deum per verbum et 
in verbo resistamus. Et hanc esse certo voluntatem Dei statuamus, 
quae in verbo ipsius proponitur. [460 hic de re tanta, da salva- 
tione dicit: Prope est verbuminoretuo. Item: Verbum fidei 
quod praedicamus. Et postea repetit?) hunc modum: Fides ex au- 
ditu est“), auditus per verbum Dei est. 


Si confessus fueris etc.®) 
[Ἐὰν ὁμολογήσῃς, v. 9.) 


Quod autem inquit: Si confessus fueris Dominum le- 
sum, ita resolvendum est: Si confessus fueris lesum esse Dominum, 
id est non ociosum, sed illum Dominum, de quo factae sunt pro- 
missiones, qui liberat genus humanum a peccato et a morte, qui 
est pro nobis factus victima, qui sedet ad dextram patris ut salvet. 
Nam hic honos Domini qualis sit et quae beneficia complectatur ex 
omnibus promissionibus colligi debet, sicut in Psalmo: -Dixit Do- 
minus Domino meo, et aliis. 


Corde enim creditur ad iusticiam®). 
[Καρδίᾳ γὰρ πιστεύεται εἰς δικαιοσύνην, v. 10.] 


Manifestum testimonium est quod fide iustificemur, nam ad- 
versariis haec verba plane sunt ociosa et nihil significantia, postea 
adfingunt multas sophisticas interpretationes. Nos vero non corrum- 
pamus dictum Pauli, sed vere tribuamus fidei id quod ei’) tribuit 
Paulus, nec obscurum est quid fidem vocet, scilicet id, quod voca- 


1) facere — corde A. facere. Iam in altera definitione, 
prope est verbum in ὁ46 et corde B. C.W. 2) hie A.— 8. 
©. W. omitt. 8) repetit A. repetet2.0.W. 4) ex auditu 
est A. est ex auditu 8, C. W. 5) Si confessus fueris 2. 
©. W. — A. omitt. 6) ad iusticiam B. CO. W. — A. omitt. 
7) ei B.C. W. — A. omitt. 

bulum sonat, confidere in Christum, sicut ipse hic interpretatur 
fidem, quae credit lesum esse Dominum, et supra: quae adeipit 
promissionem, et hic: omnis qui credit in eum, quod certe signi- 
fieat qui confidit in eum, id est qui confidit quod propter ipsum 
Deus sit nobis propicius. 


Ore fil confessio ad salutem!). 
[Στόματι δὲ ὁμολογεῖται εἰς σωτηρίαν, v. 10.] 


Multorum haec imaginatio est, etiamsi bona opera non meren- 
tur remissionem peccatorum, tamen postea mereri vitam aeternam, 
sicut multi dixerunt, homines etiamsi non mereantur primam gra- 
tiam, tamen deinde mereri vitam aeternam. Ad hoc citant multa 
dieta: Ore fit confessio ad salutem. Item: Esurivi et dedistis mihi 
cibums Item: Si habeam omnem fidem, dilectionem autem non 
habeam, nihil sum. 

"Ad haec dicta omnia uno modo respondeo. Concedo neces- 
sariam esse incoatam obedientiam, sed non 'meretur vitam aeter- 
nam, non est res digna vita aeterna seu precium vitae aeternae, 
nec placet nisi quia credimus in Christum. Quia enim placet obe- 
dientia propter fidem, contradictio est imaginari quod opera vel 
iustificent vel mereantur vitam aeternam. Fide enim?) statuimus 
nobis propter Christum gratis donari remissionem peccatorum et 
vitam aeternam; et tamen fidem necessario sequitur eflectus, sci- 
licet incoata novitas, cum fide corda vivificentur. 

“  Haec responsio nihil habet perplexitatis, concedit necessariam 

esse obedientiam et detrahit opinionem meriti et docet quomodo 
plaeeat, ut Christo tribuatur suus honos et fides maneat certa°). 
Fieret enim incerta®), si sic sentiendum esset, tunc nos placere 
Deo, cum satis meritorum haberemus. Haec in genere de omnibus 
huiusmodi dictis sciri prodest. 

Nunc ad textum redeamus. Certum est Paulum non probare 
confessionum nisi adsit fides, ergo non tribuit confessioni quod sit 
precium aut meritum vitae aeternae. Esset enim contradictio, ut 
dietum est, et tamen requirit confessionem, quia obedientia, ut 
dictum est, est necessaria, et ostendere voluit Paulus se loqui non 
de hypocrisi fidei, id est de ociosa cogitatione, sed de vero motu 
cordis, qui adprehendit misericordiam promissam propter Christum 
et propterea lucet in confessione pacientia et bonis exemplis omnis 
generis. 

Praeterea discernit°) iusticiam et salutem propter perseveran- 


1) Ore fit — salutem B.C. W. — A. omitt. 2) enim 4.2. 
autem 6. W. 3) maneat certa 2. C. W. certa maneat A. 
4) incerta 3. C. W. incertum A. 5) discernit A. C. W. 
discerni2. 

tiam. Etsi enim quisquis est iustus, est haeres!) vitae aelernae; 
tamen fieri potest, ut iustus iterum amittat iusticiam. Ideo inquit: 
Si confiteberis, videlicet propter fidem, quasi dicat: Si fides 
fuerit firma et perseverans. Non enim probat confessionem nisi 
propter fidem. 
Quisquis enim?) invocaverit. 
[Πᾶς γὰρ ὃς ἂν ἐπικαλέσηται, v. 13.] 


Primum observandum est quod inculcat particulam universa- 
lem, ut?) meminerimus promissiones esse universales. Secundo con- 
siderandum est quid sibi velit haec nova sententia et an ad Evan- 
gelium conveniat: Omnis quiinvocaverit etc. 

Respondeo: Haec est nova prophetia, discernens Evangelium 
a lege, quia lex etiam docet invocationem cum condicione perfectae 
obedientiae. Sed haec prophetia promittit salutem invocantibus, 
scilicet quibus antea lex non poterat opitulari et qui sunt iam tales, 
ut non praestent obedientiam quam lex requirit. Talibus iam pro- 
mittit salutem, si‘) invocent nomen Domini, id est si?) invocent 
illum Dominum, qui se revelat in illo verbo, quod dedit patribus, 
quod exhibebit in adventu filii. " 

Quare hic necesse est intelligi invocationem cum particula 
Gratis, requirit enim ut credamus gratis propter illum promissum 
Dominum nos exaudiri et salvari. Nam haec promissio opponenda 
est legi, quasi dicat: Quia lex non potuit opitulari, quia estis sub 
peccato et morte, alio modo promittitur salvatio. Deus dabit docto- 
rem, effundet de spiritu suo et vos invocalione Domini salvi eritis 
ab illis ipsis malis, a peccato et a morte, a quibus non libera- 
bat lex. - 

Haec est simplex et vera sententia huius propositionis®). [460 
apte quadrat ad Evangelium et addit aliquid lucis definitioni iusti- 
οἶδα fidei, quam supra tradidit: Justicia legis est facere legem. Sed 
iusticia fidei est invocare Dominum et statuere quod propter filium 
Dei liberemur a peccato et a morte et ab ira, a quibus lex non po- 
terat liberare. 

Dulcescet igitur promissio, cum particula gratis in ea intelli- 
gitur; et sic exercenda est invocatio, ne deterreat nos indignitas 
nostra, sed sciamus mandatum Dei esse ut invocemus, item man- 
datum esse ut credamus nos exaudiri propter Christum, non pro- 
pter dignitatem nostram. Quare obediamus Deo et hunc cultum 


1) est haeres A. et haeres B. est et haeres C. W. 
2) Quisquis enim A. Omnis enim qui 2. C. W. 3) ut A. 2. 
οἱ 6, W. 4) β' δ. ῷ W. qui A. 5) propositionis A. pro- 
missionis 3. C. W. 

praestemus, cumque invocanrus meminerimus nos adferre indigni- 
tatem et peccata, et petamus propter Christum ut liberemur et ex- 
audiamur, quod cum facimus, simul agimus poenitentiam. Jam 
facile est dissimiles sententias conciliare: Peccatores Deus non 
exaudit, seilicet qui sine poenitentia et sine fide invocant. 


4 


Quomodo igitur!) invocabuni eum in quem non crediderunt. 


[Πῶς οὖν ἐπικαλέσονται εἰς ὃν οὐκ ἐπίστευσαν; ν. 14.] 


Addit Paulus modum, quo beneficia Evangelii nobis contin- 
gant?), scilicet per ministerium verbi Dei. Estque hic locus 
praecipuus de necessitate et dignitate ministerii diligen- 
tissime observandus, ut sciamus quomodo Deus sit efficax in nobis, 
nec quaeramus alias illuminationes extra verbum nec admittamus 
imaginationes et opiniones de Deo sine certo verbo Dei. Latissime 
patet hoc praeceptum de verbo vocali, est enim difficile homini re- 
sistere in verbo Dei et statuere certo hanc esse voluntatem Dei, 
quam in verbo proponit, ideo facile delabitur in alias imaginatio- 
nes. Sicut Eva leviter sentiens de verbo, addit imaginationem: 
fortasse non tam duriter sensit Deus. 

Sic in multis articulis adeidit, verbum dicit clare: Fide sumus 
iusti propter Christum. Hoc verbum_mali doctores tenentes langui- 
dius et sequentes suam imaginationem cogitarunt commodius dici, 
Homines esse iustos propter suas virtutes et merita. Deinde addi- 
derunt dubitandum esse et omnino obruerunt veram doctrinam de 
fide. Sicut et nunc Anabaptistae contemnunt doctrinam de fide et 
vociferantur homines iustos esse magnitudine adflictionum et suis 
quibusdam illuminationibus, atque ita abiiciunt verbum et doctri- 
nam de fide. Prorsus talia fuerunt olim deliramenta Manichaeorum 
et Enthusiastarum. Nec est unius temporis talis?) error, facile enim 
delabuntur homines in tales imaginationes, cum leviter sentiunt de 
verbo Dei. 

Hi Enthusiastae fugiendi et execrandi sunt et sciendum quod 
Deus non velit aliter agnosci et adprehendi suam vo- 
luntatem de peccato et degratia nisiin verbo, etquod 
Spiritus sanctus per verbum sit efficax. Hanc regulam 
teneamus et propter hanc tantam causam omni honore adficiamus 
et defendamus ministerium verbi publicum. Et has sententias 
semper habeamus in conspectu: Fides ex auditu est, auditus per 
verbum Dei. Item: Quomodo audient sine praedicante? Item: 
(uam speciosi pedes evangelizantium pacem ἢ). 


1) igitur A. autem 2B.C. W. 2) contingant 4. con- 
tingunt 3. C. Ἐν. 3) [4115 A. B. — C. W. omitt. 4) pacem 
B.C. W. — A. omitt. 

Secundo docet hic locus quod in invocatione requiratur fides, 
id est haec ipsa fiducia qua credimus nobis remitti peccata et nos 
exaudiri propter Christum, sicut inquit Christus: Quicquid petieri- 
tis patrem in nomine meo, id est non adlerentes vestram digni- 
tatem, sed credentes!) recipi vos et exaudiri propter Christum: ita 
et hie docet: Quomodo invocabunt, in quem non credi- 
derunt? id est, si non credant Deum esse propicium ipsis et 
exaudire ac recipere?) preces ipsorum, non possunt eum invocare. 
Constat igitur requiri in invocatione fidem. Et haec discrimen facit 
inter invocationem piorum et ethnicam seu hypocriticam. Ethnici 
etiam invocant, sed cum hac dubitatione, non credunt sibi Deum - 
esse placatum et preces suas respici aut exaudiri. Sic etiam invo- 
cant omnes, qui non intelligunt doctrinam Evangelii de iustifieatione 
et fide. Talis autem invocatio est inutilis et damnata. 

Hinc intelligi potest, quantae tenebrae sint illorum, qui iacti- 
tant se esse doctores bonorum operum et tamen aversantur doctri- 
nam de fide. Abolent enim praecipua opera et propria piorum, 
scilicet invocationem: ergo non solum illae ceremoniae et oratio- 
nes publicae hostium Evangelii, sed omnes eorum privatae preces 
etiam damnatae sunt et sunt?°) similes etlınicis invocationibus, qua- 
les passim extant in po@matis. Hoc diligenter considerandum est, 
ut discamus qualis esse debeat invocatio seu oratio. Item, quid in- 
tersit inter pii et impii orationem. Item, qualem fidem adferre 
pios ad invocandum oporteat: nam ubicunque ignoratur doctrina 
de hac fide, de qua hic loquimur, ibi®) impossibile est existere 
veram invocationem. Confirmatur enim dubitatio et incredulitas, 
quod Deus non exaudiat, non curet, imo abiecerit invocantem. 

Nos autem Christiani discamus hanc incredulitatem peccatum 
esse et repugnemus huic peccaio et erigamus nos vera-doctrina de 
fide eamque sciamus ad invocationem adferendam esse, videlicet ut 
credanıus Deum vere nobis propicium esse et recipere nostras pre- 
ces propter pontificem Christum. 


Quomodo credent, si non audierunt?)? 


[Πῶς δὲ πιστεύσουσιν οὗ οὐκ ἤκουσαν; v. 14.] 


Tertio docet hic locus non placere Deo cultus institutos sine 
verbo Dei, quia sine verbo Dei non potest existere fides. Ideo hic 
dicitur: Quomodo credent, sinon audierint? Continet igi- 
tur hic locus multiplicem doctrinam, videlicet quod contingant 


1) credentes A. C. W. credente 2. 2) ac recipere A. 

beneficia Christiper ministerium verbi. Item, quanta sit 
necessitas et dignitas ministerii. Item, quae sit vera invocatio, qui 
cultus Deo placeant. 


Quam speciosi pedes adnunciantium pacem. 
[Ὡς ὡραῖοι οἵ πόδες τῶν εὐαγγελιξομένων εἰρήνην, v. 15.) - 


Addit autem dulcissimam sententiam ex Esaia, quae describit 
regnum Christi et admonet regnum illud administrandum esse per 
verbum et quidem praedicatione novi verbi scilicet Evangelii, in 
quo adnunciabitur pax, id est salus seu salvatio divinitus donata. 
Estque antithesis opposita legi et peccato et miseriis humanis, 
quasi dicat: Tunc tolletur peccatum et!) tollentur cetera mala, 
quae non potuit lex auferre, et adferetur vera consolatio et donatio 
iusticiae et vitae aeternae. 

Quod ait pedes esse amabiles, metaphora est de nunciis 
et de verbo, quasi dieat: Ministerium seu verbum, quod in illo 
novo regno praedicabitur, mirum in modum amabile erit, quia ad- 
fert res optimas, agnitionem misericordiae Dei, iusticiam?) et vitam 
aeternam. Opponit autem Propheta hanc suam laudationem iudiciis 
mundi. Est enim summa acerbitas odii adversus Evangelium et 
Evangelii ministros, sicut Paulus significat Apostolos baberi pro 
καϑαρμάτοις ; quare mundus nequaquam hos pedes, id est nuncios 
iudicat esse salutares et amabiles. Adversus talia mundi iudiecia 
consolatur et docet nos Propheta, ut ministerium etiamsi spretum 
et invisum mundo tamen amemus et sciamus efficax esse et adferre 
salutem credentibus. ' Sicut et Paulus inquit: Non pudet me Evan- 
gelii. Ita confirmemus nos contra impia iudicia mundi et considere- 
mus quantum scelus sit, exercere crudelitatem contra pios mini- 
stros Evangelii. 


. Capıt ΧΙ. 


Mitigat superiorem querelam de defectione et testatur pro- 
missionem adhuc pertinere ad populum et multos eam consecuturos 
esse, videlicet qui credunt. Ac primum a suo exemplo argumenta- 
tur: Ego sum Israölita et adeptus sum promissionem, Ergo Israe- 
litae possunt eam consequi. Altera 'ratio sumta est’ab. exemplo 
temporum Heliae. Ita monet semper Ecclesiam exiguam esse el 
multo maiorem numerum ac potentiam impiorum. 

Et addit doctrinam, quod Ecclesia non sit electa propter le- 
gem, propter politiam, sed populum Dei esse electos, qui Evan- 

gelium fide adprehendunt. Ideo addit misericordiam esse causam 
electionis, non legem, non politiam, sicut supra de discrimine duo- ᾿ 
rum populorum dietum est. Synagoga habet titulum populi Dei et 
belligeratur cum vero populo et cum vera Ecclesia. Adversus hoc 
scandalum oportet nos esse instructos et praemunitos, ut intelli- 
gamus non esse Ecclesiam illum coetum, qui persequitur Evange- 
lium, etiamsi habent cultus aut politiam. 


Dedit!, spiritum compunctionis elc. 
[Ἔδωκεν αὐτοῖς ὁ ϑεὸς πνεῦμα κατανύξεως, v. 8.) 


Spiritus compunctionis, id est animus iratus atque 
exacerbatus odio Dei et Evangelii. Est enim horribilis quaedam 
odii acerbitas in hostibus Evangelii, qualis describitur in Cain Pha- 
raone et similibus. Primum, quia diabolus inflammat illos impetus?). 
Secundo, quia ipsa humana ratio vehementer offenditur dissipatione 
cultuum et reipublicae. Imaginantur doctrinam esse blasphemam ὃ) 
et seditiosam: putant-enim laedi gloriam Dei‘) mutatione cultuum, 
ut cum Apostoli abrogarent ceremonias Leviticas, et nunc cum re- 
prehenduntur cultus humani, abusus Missae. Deinde, mutatio cul- 
tuum mutat etiam politias, ut nunc certe distrahit Ecclesiam. 
Utrumque autem parit ingens odium, videlicet quod et gloria Dei 
laedi putatur et alii dolent labefactari autoritatem, dissipari ordi- 
nem Ecclesiae etc. 


Et David dicit: Fiat mensa eorum etc.®) 
[Καὶ Δαυὶδ λέγει" γενηθήτω ἡ τράπεζα αὐτῶν, v. 9.] 


Coacervat multas sententias, quae describunt poenas impie- 
tatis. Contemtum Evangelii comitatur coecitas et induratio, quae 
ita oecupant animos, ut non possint resipiscere. Deinde illa ipsa 
coecitas et®) cumulat errores, adcersit furorem, scandala et horri- 
bilia mala corporalia et aeterna. Sic de coecitate inquit: Excoecati 
sunt etc. 

De alii poenis: Mensa fietinlaqueum, scandalum etc. 
Significat enim mensa hoc ipsum, in quo praecipue adquiescunt 
homines, quod videtur adferre consolationem auxilium recreatio- 
nem quietem. Sicut mensa Pompeii fuit rex Aegyptius”), ille ipse 
ad quem confugit, cuius praesidio sperabat se fore tutum, fuit ei 
exitio: ita Iudaeis lex et praesens politia et ille gloriosissimus titu- 


1) dedit 3. C. W. — A. om. 2) impetus 2. C. W. im- 
pios A. 3) blasphemam 2.C.W. blasphemiam A. 4) Dei 

lus populi Dei erat mensa. Has res sciebant divinitus traditas et 
tam diu defensas esse et existimabant non posse mutari. (uare 
damnabant doctrinam, quae videbatur adservari, et sperabant se 
fore vietores, sicut antea patres triumphaverant. Hae res fuerunt 
laqueus, id est mala persuasione tenuerunt irretitos animos et 
postea perdiderunt etc. Ita nunc titulus Ecclesiae est mensa ad- 
versariorum Ecclesiae et illaqueat animos falsa persuasione et erit 
eis exitium. 


Ei dorsum eorum') semper incurva eic. 


[Kal τὸν νῶτον αὐτῶν διὰ παντὸς σύγκαμψον, v. 10.] 


Id est, magis magisque onera eos erroribus?) scandalis peccatis 
calamitatibus:, denique opprime aeterna servitute, ne reflorescant, 
ne recuperent autoritatem et regnum. 

Nlustre exemplum praebent Anabaptistae: subinde novos er- 
rores pariebant, ut iam manifestus fieret furor, adcedebant foedis- 
sima scandala seditiones libidines blasphemiae, donec "'tandem 
prorsus deleti sunt. Similia adciderunt Iudaeis post persecutionem 
Evangelii. Harum horribilium poenarum comminatio nos ad- 
monet, ne contemnamus Evangelium, ne tales poenas nobis ad- 
cersamus. 


Num ideo°?) impegerunt, ut conciderent‘) etc. 
[Mn ἔπταισαν ἕνα πέσωσιν; v. 11.] 


Propositio supra instituta repetitur. Non ita impegerunt Iu- 
daei, ut tota gens perierit®). Ratio est argute cogitata et habet fa- 
cilem sententiam. Est enim argumentum. sumtum ex causa finali 
receptionis gentium, hoc modo. Gentes receptae sunt, ut Iudaei 
provocentur ad credendum, cum viderint Evangelium in gentibus 
esse efficax, igitur necesse est aliquos esse reliquos inter Iudaeos, 
qui credituri sunt. Quorsum enim opus esset provocare Judaeos, si 
nulli credituri essent. \ 

° Consequens sic adtexit Paulus: Si ruina profuit, et profuit δ) 
ad provocandum, Ergo est reliqua incolumitas aliqua, id est, ergo 
necesse est aliquam partem restare sanabilem. Vel est amplificalio 
ex minore: si profuit ruina, ut gentes reciperentur, quanto 7) magis 
profutura est incolumitas tunc, cum provocati obtemperabunt, quia 
Deus ideo provocat eos, ut rursus sanet et reddat incolumes. 


1) dorsum eorum 3. C. W. tergum illorum A. 2) er- 

. Vobis enim dico gentibus. 
[Tuiv γὰρ λέγω τοῖς ἔθνεσιν, v. 13.] 


Rationi sumtae ex causa finali addit exemplum suum. Ego, 
inquit, eo maiori sedulitate studeo propagare Evangelium inter 
gentes, ut provocentur Iudaei ad credendum, cum viderint Evan- 
gelium esse efficax inter gentes. Hoc est quod ait: Glorifico mi- 
nisterium, id est magna fide et sedulitate doceo Evangelium, quo 
ornatur et illustratur gloria Dei, ut provocem carnem, id est 
Iudaeos. Et addit amplificationem ex minore: si reiectio pro- 
fuit, quanto gloriosior futura est restitutio, quae est 
futura quasi resurrectio ex mortuis. Haec est simplex et minime 
intricata interpretatio. 


Quodsi!) primiciae sanctae etc. 
[Εἰ δὲ ἡ ἀπαρχὴ ἁγία, v. 16.] 


Tertium argumentum, quod gens Iudaeorum non sit reiecta, 
sumtum ex promissione, quae est immutabilis et pertinet pariter 
ad stirpem et ad posteros. Radix est sancta, scilicet propter pro- 
missionem, cum patres crediderunt, ergo et rami sunt sancti, quia 
ad hos quoque pertinet promissio, sed opus est fide adcipi promis- 
sionem. 


Ne glorieris?) adversus ramos. 
[Mn κατακαυχῶ τῶν κλάδων, v. 18.) 


Apostrophe est ad gentes, quas hortatur ne carnali fiducia 
despiciant Tudaeos neve securi ruant contra Deum, confisi hoc ti- 
tulo, quod sint populus Dei seu Ecclesia. Sicut nunc carnali secu- 
ritate promittunt sibi pontifices quod sint Ecclesia et hac opinione 
multa contra verbum Dei constituunt et agunt. Hanc impietatem 
Deus haud dubie puniet iuxta secundum praeceptum. Et3) sicut 
inquit Ezechiel: propter vos?) male audit nomen Dei inter gentes. 

Et quod Paulus hic vaticinatur de ruina Ecclesiae gentium, id 
eventus ostendit, Ecclesia in Asia et Africa pene funditus deleta est 
Mahometi furore. In Europa oppressa est horribili idolatria et im- 
pietate, ut profanatione Missarum, invocatione sanctorum, Super- 
sticiosis opinionibus cultuum humanorum, inscitia doctrinae 
de fide. 

“  Sed tamen inter haec scandala consolari nos debemus, quod 

promissiones Evangelii semper sint ratae vere eredentibus, quod- 
que semper sit aliqua vera Ecclesia, scilicet illi ipsi, qui agentes 
poenitentiam vere credunt: quia Christus pollicetur Ecelesiam sem- 
per mansuram esse et promissiones immutabiles esse. 


Non enim volo!) vos ignorare. 
[Οὐ γὰρ ϑέλω ὑμᾶς ἀγνοεῖν, v. 25.) : 


Addit vaticinium de conversione Iudaeorum, quod fortasse ita 
intelligendum est, futurum ut subinde usque ad finem mundi ali- 
qui ex Iudaeis convertantur. Nescio enim an hoc velit, restare ad- 
huc aliquam conversionem magnae multitudinis circa finem mundi. 
Id cum sit mysterium, Deo committamus. Esaiae vaticinium con- 
cionatur de liberatione populi, videlicet illa de qua proprie loquitur 
Evangelium, hoc est de remissione peccatorum. Et est dulcis sen- 

. tentia, quiaclare docet in novo testamento praedicandam ?) esse re- 
missionem peccatorum. Haec liberatio populi intelligenda est, inde 
usque a principio praedicationis Evangelii ad finem. 

Φ 


Conclusit enim?) Deus omnes‘) etc. 


[ΓΣυνέκλεισεν γὰρ ὁ ϑεὸς τοὺς πάντας, v. 32.] 


Epiphonema est, in quo est exaequatio Gentium et Judaeorum, 
et detrahitur fiducia meritorum utrisque. Hortatur omnes ad poe- 
nitentiam, deinde aequaliter proponit omaibus consolationem. Est- 
que gravissima doctrina in utroque membro: nam concludi sub 
peccatum?) non est ociose intelligendum, sed complectitur reatum 
pavores seu iudicium et poenas peccati, quasi dicat: Omnes rei 
sunt, omnes erunt subiiciendi iudicio Dei, morti et adflictionibus. 

Ut David erat conclusus sub peccatum, cum pelleretur in exilium, 
cum horribilibus doloribus exerceretur. In his adflietionibus prae- 

. eipue tenenda est haec consolatio, quae hic traditur. Docet enim 
de causa adflictionum et iudicii et de exitu. Fatetur nos propter 
peccatum subiectos esse his malis, sed tamen non ut pereamus. 

Ideo addit modum liberationis, promittitur gratuita misericor- 
dia, ut sit certa consolatio, iubet credere quod per misericordiam, 
non propter nostram dignitatem aut merita iustificemur et salve- 
mur. Imo iubet nos conclusos sub peccatum, id est vere reos, con- 
fugere ad) misericordiam nec aspernari oblatam misericordiam, 
sed statuere quod gratis propter Christum consequamur remis- 
sionem peccatorum. 


1) Non enim volo A. Nolo 3. Ο. W. 2) praedicandam 

Ita fiet perspicua et dulcis haec sententia, cum ad usım trans- 
feremus, cunı in veris pavoribus et adflictionibus eam ad nos per- 
tinere sentiemus nosque hac promissione misericordiae sustentabi- 
mus. Est igitur utilis sententia et in omnibus adflictionibus usur- 
panda, quia monet de causa finali adflictionum. Item de gratuita 
misericordia. 

Est et universalis particula observanda, ut sciamus promissio- 
nem esse universalem et ut singuli nos vere in illam universalem 
includamus. 


O profundilatem'!) divitiarum etc. 
[Ὦ βάϑος πλούτου, v. 33.) 


Exclamatio addita est, ut compescat humanam adrogantiam 
et humanas cogitationes de consilio Dei, quo mirabiliter Ecclesiam 
suam copstituit et gubernat. Multa enim offendunt rationem, vi- 
delicet quod pauci tantum et abiecti homines fiunt populus Dei, 
quod tanta multitudo, quae praestat numero virtute gloria rerum 
gestarum damnatur. Judaei vero mirilice offendebantur, cum au- 
dirent Synagogam reiici, quae habeat honorificentissimum titulum 
populi Dei. Ita et nunc offenduntur plurimorum animi et fremunt, 
cum audiunt illos, qui tenent titulum Ecclesiae, non esse Ecclesiam, 

Adversus haec scandala opponit Paulus hanc exclamationem, 
in qua docet ut nos subiiciamus sapientiae et verbo Dei nec deticia- 
mus a verbo,' etiamsi non intelligamus?), quare tam mirabili con- 
silio Deus gubernet Ecclesiam, et utrumque praestemus, agnosca-' 
mus magnitudinem irae in reiectione tot gentium, tot saeculorum, 
tantorum hominum. Haec ira nos ad timorem hortetur, ne con- 
temnamus verbum Dei. Rursus eliam agnoscamus misericordiam, 
quod subinde renovavit Deus suum verbum et tandem sparsit in 
totum orbem. Hoc testimonio misericordiae contirmemur el statua- 
mus Deum vere nos recipere, vere sibi populum facere, vere veile 
salvare invocantes. 

Haec est summa exclamationisPaulinae, qua occurrit scandalis 
et prohibet humana iudicia de illo arcano consilio Dei. Item pro- 
hibet adrogantiam, ne propter carnales praerogalivas aut merita 
confidamus nos fieri populum Dei, sicut Episcopi propter succes- 
sionem contendunt se esse Ecclesiam etc. ἢ 


*) Actio generalis Dei est conservatio et condicio naturae. Sed 
spiritualis est, quando per Spiritum sanctum renovat corda. Utroque 
modo excluditur peccatum, quod Deus non sit autor peccati?). 

Caput ΧΙ], 


Instituit novam partem, scilicet praecepta de bonis operi- 
bus. Nam supra tradidit locum Evangelii proprium, scilicet doc- 
trinam de iustificatione et de fide. Haec non est doctrina legis ac 
longe distat a lege, ut suo loco dietum est. Primum enim fide pro- 
pter Christum gratis adeipi oportet remissionem peccatorum, iusti- 
ficationem et donationem Spiritus sancti. Postea necesse est sequi 
novam obedientiam, quae est quaedam incoata!) legis impletio. 
Ideoque traduntur praecepta post doctrinam de fide. 

Quare autem opus?) est tradi praecepta, cum spiritus ultro 
obtemperet Deo? Respondeo: Primum opus est verbo, ut coörcea- 
tur pars carnalis. Deinde necesse est semper tradi doctrinam poe- 
nitentiae et mortificari reliquias peccati in nobis et crescere poeni- 
tentiam. Tertio opus est iustis verbo, per quod doceantur quae 
opera placeant Deo, et per quod spirituales motus excitantur. 
Ideo proposita doctrina Evangeli de fide traduntur etiam praecepta 
seu lex. 


Η Doctrina de bonis operibus?). 


. Jam hic scienda est doctrina de bonis operibus, qualia opera 
requirantur et quomodo placeant. 

Primum qualia. Requiruntur enim bona opera divinitus 
praecepta, interiora et exteriora, videlicet timor Dei fides dilectiv 
poenitentia pacientia invocatio.. Hi interiores motus non sunt in 
impiis, etiamsi adest externa civilis disciplina. Ideo diligenter con- 
siderandum est qualia opera existere in credentibus debeant. 

Sed quomodo placent? Haec doctrina necessaria est Ec- 
clesiae, et supra traditur cap. 8. Utrumque tenere necesse est. 
Primum quod non simus iusti propter nostras virtutes aut opera et 
quod adhuc haereat in nobis peccatum, quo contaminantur etiam 
bona opera. Ideo crescere in nobis agnitio nostrae infirmitatis et 
poenitentia debet. Deinde etsi non sumus iusti propter nostras vir- 
tutes, tamen postquam fide reconciliati et iusti sumus, placet 
etiam incoata obedientia, non quia satisfaciat legi aut quia sit 
sine vicio, sed propter Christum, pontificem interpellantem pro 
nobis etc. 

Haec doctrina magna consolatio est. piis, et magnitudo miseri- 
cordiae hortatur ad bene operandum. Cum enim audit pia mens 
certo placere hanc quantulamcunque obedientiam et contaminatam, 
cum audit cultum Dei et sacrificium esse, haud dubie adcenditur, 


1) incoata 3. C. W. incoatio A. 2) opus A.B. W. — 
C. omitt.. 3) Doctrina de bonis operibus B.C. W. — A. omiitt. 

ut eam maiore studio praestet. Hic totus locus supra in octavo ca- 
pite traditus est, ubi etiam dietum est qualia peccata sint in sanctis. 
Item de discrimine peccati venialis et mortalis. Hi loci pertinentes 
ad doctrinam operum hic initio considerandi!) sunt. 

Nunc redeo ad textum. Duodecimum caput est ἠϑικόν, id 
est tradit praecepta de privatis virtutibus. Decimumtertium est po- 
liticam de magistratu et de obedientia. Decimumquartum est cere- 
moniale, de usu ceremoniarum. . 


Obsecro igitur?) vos fraires. 
[Παρακαλῶ οὖν ὑμᾶς, v. 1.] 


Initio proponit generale praeceptum, videlicet ut exhibeamus 
aliquem cultum Deo et quidem rationalem, hoc est talem, in quo 
agnoscitur et adprehenditur Deus, seu in quo existunt hi motus 
divini, videlicet timor Dei et fiducia. Deinde nominat hunc cultum, 
videlicet ut offeramus hostias corpora nostra, id est ut mortificentur 
corpora nostra et sic fiant victimae, videlicet mortificatis adfecti- 
bus carnalibus et sustinendis adflictionibus. 

Est igitur generale praeceptum, in quo illud est insigne quod 
hanc obedientiam vult esse cultum rationalem et nos fieri victimas. 
Quia enim populum Dei necesse est habere aliquem cultum, sacer- 
dotium et sacrificia, habemus et nos sacerdotium et sacrificia.. Et 
hic primum tota doctrina de sacerdotio et sacriticiorum differentia 
repetenda est. 

Secundo, diligenter observandum quod requirat fidem in illa 
obedientia et in omnibus bonis operibus. 

Tertio, qualis sit emphasis, quod vocat nos victimas. Sacer- 
dotis proprie tria sunt officia: Tenere et confiteri Evangelium di- 
vinitus traditum, habere mandatum et promissionem de invocatione 
et de?) sacrificio. 

Haec primum competunt Christo, per quem revelatum es! 
Evangelium, qui solus habet ius intercedendi pro aliis et offerendi 
sacrificii sui pro aliis. Deinde Christus ita impertit honorem sacer- 
dotii credentibus, quia dat eis verbum suum et addit promissionem, 
quod exauditurus sit Deus invocantes, et donat eis sui sacrificü 
fructum. Deinde ab ipsis etiam requirit sacrificia, seilicet confes- 
sionem et obedientiam in bonis operibus et adflictionibus. 

Cum igitur credentes sint sacerdotes, concionatur et Paulus 
hic de sacrificiis, sicut Petrus ioquit: Vos estis sacerdotium san- 
ctum, ut offeratis spirituales hostias adceptas Deo per lesum Chri- 


1) considerandi 2. C. W. considersati A. 2) Obsecro 

stum. Ubi diserte dicitur nostros cultus adcepto3 esse non propter 
nostram dignitatem, sed propter pontificem Christum. 

Hic autem tenenda est etiam distinctio sacrificii usitata. Unum 
est sacrificium propiciatorium pro aliis, id est quod aliis meretur 
remissionem peccatorum, scilicet mors Christi. Habent ergo cre- 
dentes primum illud alienum sacrificium, quod tamen nobis dona- 
tum est, ita ut fide statuamus vere nobis donari fructum seu meri- 
tum huius sacrificii.. Deinde reddunt credentes etiam propria 
sacrificia, sed haec non merentur remissionem peccatorum facienti 
aut aliis, sed placent in reconciliatis propter pontificem Christum, 
sicut Petrus ait: Ut offeratis etc.!) Haec sacrificia vocamus εὐχα- 
ριστικά. Est autem de natura huius sacrificii facere opus a Deo 
mandatum hoc fine, ut gratias agamus Deo et glorificemus eum, 
hoc est ut hac ipsa obedientia testemur hunc vere Deum esse, 
quem invocamus, et vera esse quae de eo praedicamus atque ita 
invitemus nostro exemplo alios. Hic est principalis finis sacrificii, 
ut gloria Dei fiat illustrior et Deus innotescat. 

Sunt autem sacrificia vel ceremonialia vel spiritualia. In ve- 
teri Testamento fiebant mactationes pecudum et aliae ceremoniae, 
quae tunc habebant mandatum Dei, ut essent umbrae beneficiorum 
Evangelii. Hae umbrae cessaverunt postquam Evangelium revela- 
tum est cumque novum Testamentum adferat in cordibus iusticiam 
et vitam aeternam?), iam cultus et sacrificia esse debent veri et 
perpetui motus cordis, perpetua glorificatio Dei, sicut inquit Chri- 
stus: Veri adoratores adorabunt patrem in spiritu et veritate, id 
est veris et spiritualibus motibus cordis. 

Hoc ipsum vult Paulus, cum hoc loco requirit rationalem cul- 
tum, id est cultum mentis, in quo agnoscitur et adprehenditur Deus, 
id est in quo existunt veri motus erga Deum, timor fides invocatio 
confessio. Excludit ergo Paulus non modo pecuinas haystias, sed 
etiam hominum opera, ac non solum Monachorum traditiones, sed 
etiam moralia opera, quandocunque sine timore Dei et sine fide fiunt. 
Pugnat etiam Pauli dictum universaliter cum opinione de opere 
operato: estque abominandus error adversariorum, qui fingunt 
Missam ex opere operato valere sine bono motu utentis. 

Hic enim Paulus, cum requirit rationalem cultum, postulat 
bonum motum utentis, scilicet veros motus timoris et fidei erga 
Deum. 

Est igitur haec Pauli propositio: Obtestor vos, ut praestetis 
Deo veros cultus spirituales seu motus cordis, ita ut obtemperent 
eorpora vestra et fiant hostiae, seu ut vos obtemperetis et fiatis 
hostiae, . 


1) sieut — offeratis 3, C. W. — A. omitt. 2) aeternam 

Quae est autem emphasis in vocabulo Hostiae? Primum ob- 
latio est confessio quaedam seu testificatio, quod agnoscamus Deum. 
Et mactatio significat fuisse destinatam aliquam mortem pro?) pec- 
cate. Item, quod hanc naturam viciosam aboleri oporteat et quod 
in ea morte obedientia Deo praestanda sit. Itaque haec tria com- 
prehendit cum nominat hostiam,, videlicet agnitionem seu glorifica- 
tionem Dei, mortificationem nostri seu obedientiam in mortificatione 
praestandam, et fidem?), qua credimus quod propter hostiam Chri- 
stum hae-hostiae placeant Deo, quem omnes hostiae semper signi- 
ficaverunt et propter quem fuerunt adceptae. Est ergo sententia: 
Fiatis hostiae, id est agnoscite, praedicate seu glorificate Deum 
et sustinete mortificationem et credite quod hi vestri cultus pla- 
ceant Deo propter Christum, propter quem et vos estis hostiae. 
Haec est simplicissima sententia. 

[τὴ si cogitabimus nos esse hostias, intelligemus nos vocatos 
esse, non ad huius mundi voluptates opes potentiam, sed ad necem, 
horribile odium, adflictiones omnis generis, quibus oppugnamur a 
diabolo et impiis hominibus. Et sicut hostia stat ad aram expectans 
adsidue donec feriatur: ita nos stemus ad aram, id est in confes- 
sione et glorifieatione Dei, et praestemus Deo obedientiam in per- 
secutionibus et calamitatibus, quibus obruimur, et in his invocemus 
Deum et credamus placere hos cultus propter Christum, propter 
quem etiam aliquando liberabimur. 

Addit vivam?), quia novum Testamentum adfert perpetuam 
iusticiam et vitam. Ideo requiruntur iam perpetuae hostiae, perpe- 
tuae laudes et gratiarum actiones. Non iam pecudes mactandae 
sunt, sed tales hostiae, quae quanquam mortificantur, tamen simul 
concipiunt novam vitam, ut perpetuo Deum glorificent. 

Sanctam, id est ad usus dfvinos destinatam, ad invocatio- 
nem Dei, ad praedicationem, glorificationem et aliabona opera, sed 
ita ut ad hunc finem directa sint, ul gloria Dei ornetur. 

Deo placentem: Ut autem opus Deo placeat, duo requirun- 
tur, videlicet quod sit mandatum a Deo, et quod fiat in fide seu 
fiducia Christi, sicut scriptum est: Justus ex fide vivet. Reguiritur 
igitur et hoc loco haec fides in omnibus bonis operibus, ut creda- 
mus placere hanc nostram obedientiam*) non propter nostram 
dignitatem aut propriam puritatem, sed propter pontificem Chri- 
stum. Sicut et Petrus inquit: Offerentes hostias spirituales, ad- 
ceptas Deo per Iesum Christum. Et Hebr. ultimo: Per ipsum of- 
feramus hostiam laudis. . 

Est ergo summa huius propositionis: Praecipit ut Dev obedia- 
mus et ut haec obedientia praestetur) in vero timore Dei, vera fide et 

hoc fine, ut illustret gloriam Dei et invitet alios ad pietatem. Et quia 
transtulit doctrinam de bonis operibus ad locum communem de 
hostiis, valde multa complexus est, videlicet quod sit necesse Deo 
praestare cultum, quod oporteat nos subiectos esse adflictienibus. 
Item, quod oporteat omnia bena opera fieri in fide et referri ad 
exemplum ad excitandos alios, ut innotescat Deus. Item, cum sint sa- 
crificia, placeant Deo propter pontificem Christum cum adcedit fides. 


Ei ne adcommodelis vos ad figuram huius saeculi'). 
[Καὶ μὴ συσχηματίξεσϑε τῷ αἰῶνι τούτῳ, v. 2.] 


In hoc dicto repetitur superior sententia per antithesin: Ne 
habeamus adfectus similes mundanorum, sed novos adfectus Deo 
obedientes. Nam cum veiat imitari mundum, non vituperat res, 
quarum usum Deus ordinavit, non vetat usum ciborum, coniugii, 
imperiorum, iudiciorum, contractuum et aliarum Dei ordinationum, 
sed prohibet viciosos adfectus. Ideo inquit: Gestus, id est motus 
animi non sint similes mundanis, ut contra ordinationem 
Dei adpetunt impii voluptatem, quaerunt opes et potentiam iniustis 
modis, fugiunt crucem?). Tales cupiditates damnat, quae occupa- 
runt maximam mundi partem. Sicut videmus ubique animos homi- 
num ardere alios aliis cupiditatibus, avaricia, ambitione, libidinibus, 
et propter has miscere orbem terrarum tumultibus, caedibus, bel- 
lis, sicut quotidiana vita testatur et historiae omnium temporum. 

Econtra autem iubet renovarimentem?), id est iubet nos 
aliter sentire, alias noticias de Deo et alios adfectus concipere, vi- 
delicet verum timorem Dei et veram fidem,, ut anteferamus volun- 
tatem Dei nostris cupiditatibus. 

Ideo addit: Ut agnoscatis, quae sit voluntas Dei 
bona etc. Id enim simpliciter intelligo de voluntate Dei proposita 
in praeceptis et promissionibus. Jubet enim ita renovari, ut novam 
noticiam de Deo concipiamus et induamus novos adfectus, videlicet 
verum timorem Dei et veram fidem, et hi adfectus exerant se in 
omni genere bonorum operum et in?) adflictionibus, videlicet ita, 
si?) in adflictionibus intelligamus Deo placere obedientiam et 
propterea sustineamus adversa nec fugiamus crucem. 


Dico vobis per graliam, quae data esi mihi®). 
[Adya γὰρ διὰ τῆς χάριτος τῆς δοϑείσης μοι, v. 3.] 
Inter virtutes,; 4086 ad ministerium seu gubernationem 861 

administrationem pertinent, duae sunt praecipuae: Öbedientia in 
vocatione!) et in iudicando seu instituendo non discedere a prae- 
scripta regula seu mandato. Quare de his duabus virtutibus initio 
concionatur et ita inquit: Nemo adroganter de se sentiat, 
id est nemo erumpat extra suam vocationem et adroganter aliud 
suscipiat, quam postulat sui officii ratio. Item: Nemo adrogan- 
ter ausit iudicare de dogmatibus contra traditam re- 
gulam, aut. serere novas opiniones aut instituere no- 


“vos cultus, infatuatus persuasione magnae sapientiae 


autsanctitatissupramodum sui doni. 


Utrumque autem praeceptum necessarium est, maxime in Ec- 
clesia, ut enim civitatibus πολυπραγμοσύνη plurimum 
nocet, cum ingerunt se privati homines negociis et 
impediunt ordinarias actiones, sicut Marius Brutus 
etaliiturbabant rempublicam: ita in Ecclesiaingens 
periculum existit, cum aliqui vel stulto zelo vel aliis 
cupiditatibus incitati extra vocationem suam erum- 
punt et multa reformare in doctrina vel ritibus eo- 
nantur. Aut e regione, cum doctores extra suum of- 
ficium civilianegocia ad suam potestatem revocant et 
habent alterum pedem in Curia, alterum in Ecclesia. 
Sicut Aristophanes dicebat de Cleone, habere eum alterum pedem 
in castris, alterum in concione. 


Primum igitur meminerimus hic praecipi, ne conturbe- 
mus vocationes?), sed ut singuli suae vocationis offi- 
cia diligenter faciant. Alterum praeceptum vetat iudi- 
care contra praescriptam regulam, hoc est contra 
verbum Dei et saniora iudicia. Sicut aliqui tumentes inani 
persuasione singularis sapientiae serunt novas opiniones, instituunt 
novos cultus, offundunt caliginem veris et necessariis articulis. Hanc 
audaciam in primis meminerimus hic prohiberi, cum iubet ut _ 
unusquisque agnoscat mensuram sui doni, id est et vo- - 
cationi suae obtemperet et non sumat sibi iudicium supra modum 
sui doni, non incerta adfirmet. 


Paulus vocat mensuram fidei mensuram doni, quod in fide 
exerceri debet et per fidem dabatur®), ut in exercitu alius est dux, 
alius tribunus, alius quaestor. Ita in Ecclesiis alii doctores habent 
maiora dona 8115. Ideo postea addit Paulus enumerationem, ut 
singuli meminerint suae vocationis et sui modi. 


1) vocatione A. C. W. invocatione A. etaddit: „in feinem 

Sive prophetiam iuxta portionem fidei'\. 
[Εἴτε προφητείαν κατὰ τὴν ἀναλογίαν τῆς πίστεως, v. 6.] 


In enumeratione praescribit quibusdam regulas, ut de Prophe- 
tis. Significat autem Prophetia revelationes?), hoc est?) seu 
praedictiones de futuris seu interpretationem scripturae, quia ad 
hanc etiam opus est aliqua revelatione. Nam quid vera sit fides et 
vera consolatio conscientiae et vera agnitio peccati nemo intelligit 
sine divino motu. Et habent alii motus illustriores aliis. 

Praecipit igitur, ut interpretatio verbi Dei sit ana- 
loga, id est consentiens fidei, hoc esi ne discedat ab ar- 
ticulis fidei, ne extinguat noticiam veram Christi et 
fidem in Christum: Sicut inilio ab articulis fidei discesserunt 
Ebion, Samosatenus et alii, qui contenderunt in Christo tantum 

‚esse naturam humanam. Deinde Ariani, qui negaverunt filium Dei 
natura Deum esse; Manichaei, qui finxerunt duos deos et damna- 
verunt coniugium iudicia esum carnium. Ita finxerunt homines 
non fide, sed talibus observationibus iustos esse. 

Pelagiani discesserunt ab analogia fidei, quia negarunt esse 
aliquod peccatum originale et finxerunt legi Dei satisfieri per haec 
rationalia opera, quae homines utcunque efficere possunt. Itaque 
senserunt hominem his operibus mereri remissionem peccatorum 
et esse iustum propter rationalem disciplinam: de fide iustificante 
nihil prorsus docuerunt. Item addiderunt®) homines sine Spiritu 
sancto iustos esse et salvarı. Hae pharisaicae opinienes prorsus 
delent Evangelium de Christo. Ideo enim Christus nobis donatus 
est, quia nos non satisfacimus legi et quia propter legem nen su- 
mus iusti. Proposita est alia iusticia, ut scilicet fide propter Chri- 
stum iusti reputemur. ° (Juare Pelagianae opiniones, cum tollant 
beneficia Christi, nequaquam sunt analogae fidei. 

Tales sunt etiam opiniones adversariorum nestrorum, qui fin- 
gunt homines posse legi Dei satisfacere et operibus mereri remis- 
sionem peccatorum et propter opera iustos esse; de fide iustificante 
vero nihil dixerunt: ideo eorum doctrina non est analoga fidei. 

Pugnat cum fide etiam opinio de Missa, quod sit opus adpli- 
candum aliis: quia Missa non prodest, nisi recordanti mortem 
Christi, sicut textus ipse testatur. Quare non fuit credendum ad- 
paritionibus spirituum petentium Missas. 

Item, dissentiunt'a fide Monachorum opiniones, quod illa opera 
traditionum sint cultus Dei, sint perfectio. - 

Nec est analoga fidei invocatio sanctorum. Ideo non fuit cre- 


1) iuxta portionem fidei A. — B. C. Ἦν. omitt. 2) reve- 

dendum adparitionibus aut miraculis, quae illos cultus confirmave- 
runt: quia contra manifestum verbum Dei nequaquam 
credendum est miraculis aut adparitionibus, ut Deut. 13 
manifeste praecipitur. Ad quem locum hic adludit Paukıs, cum 
autoritati illorum qui videntur esse Prophetae opponit regulam de 
analogia fidei*). 


Caput XIII. 


- Supra proposuit praeeepta de privatis moribus ac velut ethi- 
cen tradidit. Nunc addit praecepta de vita politica. Quan- 
quam enim non pertinet ad Evangelium, sed ad iudicium rationis 
et consilium magistratus leges ferre de contraetibus successionibus, 
de actionibus poenis beillo et similibus rebus civilibus aut forensi- 
bus, sicut architectonica aut ars medicorum ad rationem pertinet: 
tamen in genere de usu harum artium necesse est extare verbum 
Dei propter duas causas, ut agnoscantur opera Dei, deinde ut scia- 
mus usum concessum esse piis: quia oportet?) opera nostra habere 
testimonium ex verbo Dei. 

Primum igitur hic observent lectores, quatenus Evangelium- 
concionetur de rebus politicis, scilicet in genere. Deinde memine- 
rint Evangelium non constituere aliam politiam mundanam, sed ad- 
probare omnium gentium politias ac leges de rebus civilibus rationi 
congruentes, sicut adprobat medicinam aut architectonicam. In- 
terea vero Evangelium proprie de spirituali et aeterna vita docet 
pios, ut in cordibus incoötur vita aeterna, et tamen foris vult cor- 
pora nostra versari in hac civili societate et uti communibus vincu- 
lis illius societatis, distinctione dominiorum, contractibus, legibus, 
iudiciis, magistratibus et reliquis. Hae res externae non impediunt, 
quo minus existant in cordibus agnitio Dei timor fides invocatio et 
ceterae virtutes, imo Deus proposuit illas externas res, ut essent 


Ὦ Μηδὲ τὰ τῶν ἑτέρων τοῖς ἑτέροισι δίδου. Theog. 
Praevenientes alios honore [v. 10]: virtus est reverentia. Cum 
hac pugnant invidia livor obtrectatio aemulatio. Haec sunt vicia nocen- 
tissima: ergo necesse est praeclaram esse virtutem reverentiam erga 
alios. Tribuere aliishonorem est agnoscere aliorum dona dotes, 
eos magnifacere iuvare non premere, tribuere eis debitum locum et 
testimonium quoque in loco. Huc etiam pertinet humilitas, quia reve- 
rentia oritur ex vera agnitione sui et aliorum, ex vero iudicio de nobis 
et aliis. 

occasiones in quibus exerceantur fides invocatio timer Dei pacientia 
dilectio. 

Et est quaedam sapientia digna Christiano, intelligere quare 
Deus Ecelesiam coniecerit in has medias occupationes, scilicet 
vult in societate communi inter homines innotescere. Ideo voluit 
omnia officia societatis esse exercitia confessionis et simul exerecitia 
esse !) nostrae fidei et dilectionis. 

Deinde adsuefaciendae sunt mentes, ut reverenter senliant de 
omnibus partibus societatis civilis, quia admodum nöcent animis 
illae fanaticae opiniones, quae?) imaginantur imperia leges iudicia 
contractus esse res excogitatas?) humana astutia et esse tantum in- 
strumenta humanarum cupiditatum, ut imperia esse instrumenta 
exercendae iniustae potentiae contra imbecilliores, iudicia servire 
cupiditati vindictae aut avariciae. Sic Monachi has res intuentur 
ideoque improbant eas aut certe obscurant earum dignitatem. 

Nos econtra honorifice de eis cogitemus, esse dona et ordina- 
tiones Dei traditas primum propter hunc finem, ut haec societas 
conservetur docendi causa. Secundo, ut haec ipsa officia societatis 
sint exercitia confessionis. Tertio, ut in his operibus exerceamus 
timorem Dei fidem invocationem dilectionem etc. Quare sciamus 
esse impium has res divinas aspernari aut violare. 


Omnis anima potesiatibus etc. 
[Πᾶσα ψυχὴ ἐξουσέαις ὑπερεχούσαις ὑποτασσέσϑα, v. 1.) 


Initio simpliciter οἱ perspicue tradit praeceptum, ut suo 
quisque magistratui obediat. Nam particula: Quae prae- 
sunt, non est ociose addita, sed excludit alienos magistratus. Non 
enim opus est civem Coloniensem obedire magistratui Parisiensi. 
Sed hoc docet Paulus, ut illi magistratui obediamus, qui nobis 
praeest, vel ut suo quisque magistratui obediat. 

Deinde addit rationem praecepti: non est enim potestas 
nisi a Deo: quae?) quia docet quid sit magistratus et unde sit, 
ostendit aliter obediendum esse, quam quemadmodum tolerat ali- 
quis iniustam violentiam praedonis aut latronis. Sed ita,.ut memi- 
nerimus et politiam ipsam seu magistratum esse rem bonam divini- 
nitus ordinatam, et statuamus hanc obedientiam a Deo requiri, 
praestandam ἢ) tanquam ipsius ordinationi. Et fuit opus in Ecclesia 
hac praemunitione), ut pü scirent quid sit sentiendum de rebus 
politicis, ne damnarent imperia iudicia et alia politica officia, 


1) esse A. — 8. C. W. omitt. 2) quae A. B. W. quem (Ὁ. 

praesertim cum multi abutantur his rebus!). Et haec vicia intuens 
homo non recte institutus non discernit imperia et latrocinia. 

Ita Manichaei?) in totum damnabant politias. Monachi etiam 
obscuraverunt veram doctrinam de magistratu, cum finxerunt esse 
perfeclionem abstinere a civilibus officiis. At contrarium potius 
docendum erat, 'si qua esset perfectio. Quia haec opera sunt res a 
Deo propositae, ut innetescat Deus in societate et ut nos habeamus 
exercitia confessionis pacientiae fidei dilectionis. Haec exerecitia 
fugere est potius infirmitas, quam perfectio, sicut diei solet: Ma- 
gistratus ostendit virum. Denique omnibus temporibus sunt in 
Ecclesia sparsae opiniones incommodae de rebus civilibus. Ideo 
valde prodest tenere veram doctrinam de hoc negocio. 

Est ergo primum haec propositio Pauli, quod magistratus, id 
est ordinatio imperiorum seu politia sit res bona, quam Deus suo 
opere et instituit et conservat, sicut ordinatio motuum coelestium 
et instituta est a Deo et conservatur ab ipso. Quare cum inguit 
Paulus: Imperia a Deo esse, intelligamus ea non tantum per- 
mitti a Deo, sicut peccata dieuntur permitti (permissive esse 8460, 
sicut Deus non est efficax causa peccati)°), sed potius opere®) Dei 
instituta esse et conservari et per verbum confirmata esse. Ideo 
Paulus diserte vocat politiam ordinationem Dei, id est rem quae in- 
stituitur consilio Dei, ut congruat cum eius voluntate seu ut adpre- 
betur ab ipso. Quare peecata non sunt ordinatio Dei, imo vere 
sumt ordinationis dissipatio. 

Haec breviter dicuntur a Paulo, sed plurimum habent momenti. 
Primnm enim necesse est extare hanc doctrinam in Ecclesia, ne opus 
Dei tribuatur diabolo, sed ut discernantur opera Dei et opera dia- 
boli. Secundo, ut intelligamus illa ipsa officia a Deo proposita esse, 
ut sint exercitia5) confessionis invocationis et ceterarum virtutum et 
fiant veri cultus Dei. Tertio, ut obedientia confirmetur, ne viole- 
mus divinam ordinationem, sed meminerimus Deum esse vindicem 
et conservalorem 5886 ordinationis. (Juarto, ut magistratus et nos 
omnes in civili vita habeamus consolationem, quod Deus haec peri- 
cula civilis vitae gubernet et conservet regna, iusticiam eivilem ac 
pacem in mundo et puniat tyrannides ac latrocinia. 

Haec est ingens consolatio omnibus piis in tantis imperiorum 
periculis, et horum magnitudinem pii considerare debent, quod vi- 
delicet concutiäntur respublicae non tantum humana audacia, sed 
multo magis furore diaboli, qui est hostis disciplinae et honestatis. 
Ideo Christus eum®) vocat homicidam, et in Daniele scribitur bonus 
angehıs defendisse regnum Persicum contra malum angelum. In- 

citat igitur diabolus sua membra ad dissipandam harmoniarn publi- 
cam. Neque tantum autores periculi considerandi sunt, sed etiam 
moniti hac consolatione scripturae, quod Deus velit conservare po- 
litias, addere debemus invocationem, sicut praecipit scriptura in 
multis locis. 

Haec breviter recensui, ut cogitemus ad quid prosit haec 
doctrina, et ut transferamus in vita ad usum et in politicis officiis 
exerceammus corfessionem et invocationem, qui sunt principales 
fines societatis civilis. 

Deinde fiat collatio. Nulla philosophia tam honorifice de im- 
periis loqui potest, Etsi enim ratio movetur quibusdam signis, ut 
cogitet esse a Deo imperia, tamen dubitat propter varia scandala, 
cum non est confirmata verbo Dei. Ullud certe non videt, Deum 
velle gubernare pericula nostra in administratione civili, velle in- 
vocari et horum negociorum administrationem fieri cultus Dei. 
Colligant igitur studiosi ex aliis locis scripturae testimonia, quae 
confirmant sententiam, quam Paulus hic tradidit. Observent item, 
quomodo diluenda sint ea, quae obiiciuntur de prohibitione vin- 
dictae et alia. _ 

Constituta autem hac propositione, quod politiae sint res bo- 
nae, quas Deus et instituit et adprobat, sequitur iam conclusio 
Pauli: Quod sit!) obediendum magistratui, quia Deus 
velitsuam ordinationem non violari. Et.addita est ratio de 
poena, quae debet intelligi non tantum de eis poenis, quas irrogat 
magistratus, sed in genere de omnibus poenis, in quas incidunt 
seditiosi et contumaces: . quia divinitus retrabuntur ad poenas, 
etiamsi nihil periculi impendet a magistratu, sicut inquit Salomon: 
Non est evasio impio in?) bello. 

Hactenus tradidit duas regulas, videlicet quod magistratus seu 
politia sit res bona et adprobata a Deo. Item, quod.sit obediendum, 
ubi adiecit doctrinam de poena, quam postea repetet. Interea in- 
serit deseriptionem magistratus, quid sit, hoc modo: magistra- 
tusest minister Deinobisadbonum, vindexad defen- 
denda recte facta et punienda delicta gladio, id est 
poenis corporalibus. 

Haec definitio est integra, "melior etiam quam Aristotelica, 
quae sic sonat: Magistratus est custos legum. Paulus enim addidit 
efficientem causam, scilicet quod sit institutus a Deo. Et in causa 
finali addit illustrem particulam: Tibi ad bonum, ubi discernit 
tyrannum a vero magistratu. Debent?) enim magistratus sic sen- 
tire, se divinitus in hoc officio collocatos esse, ut alienae utilitati 
consulant, sicut Aristoteles monet Alexandrum, ut cogitet imperium 

sibi contigisse ad bemefaciendum toti generi humane, non ut iu 
alios petulans et contumeliosus sit (πρὸς εὐεργεσίαν οὐ πρὸς ὕβριν). 
Et Daniel inquit ad regem: Libera te a peccato per iusticiam et 
benefacta erga miseros. Et laudatur illud Xenophontis: Bonus prin- 
ceps nihil a bono patre differt. Ita sentiet magistratus sibi conti- 
gisse imperium et opes, nen ut eis abutatur ad explendas cupidita-. 
tes suas, sed ut possit communi utilitati consulere ac tueri recte. 
facta, id est veros cultus Dei disciplinam iudicia pacem. 

Sed in hac definitione quaeritur, unde scimus quae sint recte 
facta? Respondeo: Paulus hic omittit longiorem disputationem !) et 
ideo generaliter loquitur, ut leges omnium gentium adprobet de 
civilibus negociis, si tamen consentiant cum lege naturae. Nam 
hine iudicari vult recte facta in civilibus negociis. Tradit ergo hie 
tertiam regulam, videlicet: Quod Christianus non sit adligatus ad 
politiam Mosaicam, sed liceat ei uti legibus omnium gentium, quae 
consentiunt cum ratione. Imo sicut debet Christianus obedientiam 
praesenti magistralui, ut supra dietum est in particula: Magistratui 
qui praeest: ita debet obedientiam praesentibus legibus cum ra- 
tione congruentibus. Quare licet fures suspendere, licet haeredi- 
tates dividere nostris legibus, quia Evangelium non constituit no- 
vam politiam mundanam, sed concionatur de vita aeterna et spiri- 
tuali. Et interea sinit nos uti diversis politiis, sicut diversis spaciis 
dierum*). Quia enim praecipitur ohedientia erga praesentes ma- 
gistratus®), praecipitur etiam ut praesentibus legibus utamur. Εἰ 
Lucae tertio adprobatur Romana militia. Et Act. 15 Apostoli pro- 
hibent gentes onerari politia Moisi. Et Paulus dicit: In Christo 
neque est Iudaeus neque Graecus,. 


Ideo oportet obedire non solum propter iram_ etc.‘) 
[Διὸ ἀνάγκη ὑποτάσσεσθαι οὐ μόνον διὰ τὴν ὀργήν, v. 5.] 


Addit praecepto de obedientia necessariam declarationem, ut 
sciat Ecelesia qualis necessitas sit obedire et quale peccatum sit 
non obtemperare, quia saepe disputatur, utrum sit peccatum mor- 
tale non obedire magistratui. Et ratio agitatur, cum Magistratus 
non possit intelligere poenam aeternam, videntur nec edieta ma- 
gistratuum obligare sub poena aeterna. 


*) Quicquid est contra verbum Dei peccatum est: suspendere fu- 
rem est contra verbum Dei: ergo est peccatum. Respoudeo ad maiorem: 
Quicquid est contra verbum Dei scilicet nos obligans. Minorem nego, 
quia est contra legem Mosaicam iudicialem, quae nos non obligat?). 

Sed in hac ratione non vident illi, qui eam sequuntur, se falli 
in hoc quod poena aeterna irrogalur propter violationem Jdivini 
mandati, quod praecipit obedientiam. Deus enim subiecit nos ma- 
gistratui et addidit?) mandatum ut obediamus illorum legibus, et 
adiecit de poena se puniturum esse eos, qui non obediunt. Consti- 
tuendum est igitur, quod non obedire magistratui politico seu ge- 
renti gladium, de quo hic loöquitur, sit peccatum mortale; quia 
diserte inquit Paulus: Necesse est obedire, et-addit: Propter 
conscientiam. Ergo sentit conscientias fieri reas in his, qui de- 
trectant imperium. Haec autem sunt peccata mortalia, quae een- 
scientiam ream faciunt et exculiunt fidem. Sic igitur declarat ne- 
cessitatem, ut intelligatur de obligatione conscientiae et de aeternis 
poenis. (uis autem non videt quale frenum hic iniieiatur omnibus 
hominibus ad conservandam obedientiam erga potestatem? - 


Alibi dicitur: Credentes esse liberos a lege. Hic vero subii- 
ciuntur legibus magistratuum et ita subiiciuntur, ut dicat Paulus 
eos condemnari, si non obtemperant*). Sed sciendum est quod 
libertas spiritualis non excludit hanc obligationem, quae manet 
propter vitam corporalem. Liberi sumus a lege, quod adtinet ad 
iustificationem in spiritu, id est sentiendum est nobis ignosci et 
nos Teputari iustos non propter legem, sed propter Christum. Et 
lamen interea obedientia in vita corporali necessaria est. Est enim 
corporalis vita subiecta ordinationibus, quae ad corpus pertinent, 


videlicet ut?) legibus medicis, coniugalibus, ita etiam legibus ci- 
vilibus. 


Deinde amplificanda est haec obligatio. Etenim si rea fit con- 
scientia, sequitur maledictio et ira Dei, quae adfert praesentes poe- 
nas et aeternas, sicut manifeste videmus sontes elapsos tamen di- 
vinitus ad poenas retrahi. Item contumaces, etiamsi non possunt 
in praesentia coörceri, tamen postea incidere in aliquos laqueos, ut 
dent poenas: sicut Clodio Catilinae Antonio et aliis adeidit, qui 
subinde novos tumultus excitaverant. Et Deus talium consiliis et 
negociis maledicit, ut tandem‘®) ruant in civiles et aeternas poenas. 
Haec omnia complectitur Paulus cum inquit: Propter con- 
scientiam. . 


*) Christiani sunt liberi ἃ lege: ergo ab illa obligatione quae debe- 
tur magistratibus politicis. Respondeo ad antecedens: quod ad iustifi- 
cationem adtinet in spiritu, alia res est proposita propter quam sumus 
iusti. Hoc non tollit obedientiam in vita corporali?). 

Neque vero haec tantum pertinent ad subditos sed etiam ad 
magistratum, qui cum fiunt tyranni non minus dissipant ordinatio- 
nem Dei, quam seditiosi. Ideo et ifsorum conscientia fit rea, quia 
non obediunt ordinationi Dei, id est legibus, quibus debent parere. 
Ideo comminationes hic positae etiam ad ipsos pertinent. Sicut 
alibi inquit scriptura: Non hominis exercetis iudicium, sed Domini: 
Quicquid iudicaveritis, in vos redundabit. Semper enim illa sen- 
tentia intuenda est, quod politia sit ordinatio Dei. Ergo quisquis 
violat, sive inferior sive superior, peccat et dabit Deo poenas, ut si 
in templo conculcaret sacramenta. 

Itaque huius mandati severitas moveat omnes, ne violationem 
politici status putent esse. leve peccatum. Et econtra discamus 
opera vitae politicae et oeconomicae in his qui credumt in Christum 
esse bona opera et cultus Dei nec tantum esse res profanas, quia 
ideo conservanda est societas, ut Deus in ea innotescat. Hic finis 
non est res profana, quare cum omnes actiones vitae politicae sint 
distinctae ad bunc finem, Deus voluit eas esse exercitia confessio- 
nis et propter hunc finem nobis proposuit ea. Ideo Prophetae re- 
quirunt haec opera, et quidem prae ceremonüs, ut Esaiae primo: 
Iudieate pupillo etc. 

Sed hic quaeritur: Si violatio legum civilium est mortale pec- 
catum, quid sentiendum est de violatione ecclesiasticarum traditio- 
num, quae sunt conditae ab Episcopis? Respondeo: Primum tradi- 
tionibus, quae pugnant cum mandato Dei, non est obediendum, 
sive sint ortae a magistratibus gerentibus gladium sive ab Episco- 
pis, quia Deo magis est obediendum quam hominibus. Tales autem 
sunt tradifiones de coelibatu, de abusu Missarum, de invocatione 
sanctorum. Et quanquam esus carnium et alia quaedam similia 
per se sunt adiaphora, tamen quia praecipiuntur cum impia opi- 
nione et ad stabiliendos impios cultus: ideo recte faciunt qui non 
obediunt, sicut recte faciebant fratres in historia Maccabaeorum, 
qui nolebant carnes suillas edere. Debent enim extare exempla 
confessionis, ubi tradita est doctrina, sicut et Paulus noluit Titum!) 
crcumcidi. 

Secundo, si sunt traditiones de mediis rebus et factae propter 
politicum finem, ut observatio certi diei aut?) certae historiae lectio 
discendi causa: harum traditionum violatio extra casum scandali 
non est peccatum mortale, quia Paulus dieit: Nemo vos arguat in 
parte diei festi etc. 

Sed hic proponitur exemplum civilium legum, cur hae magis 
obligant quam ecclesiasticae? Respondeo simplicissime: Scriptura 
tradit hanc diversitatem: clare dicit pollui conscientias, si quis non 
obediat magistratui gerenti gladium. Et rursus clare dicit: Non 

pollui conscientias violatione traditionum, quas condunt Episcopi, 
ut testantur dicta ad,Gal. et Coloss. Haec ratio sufficiat piis. 

Sed opponat aliquis: An maior reverentia debetur potestati 
civili? Imo maxima Ecclesiae et ministris Evangelii debetur, et sine 
ulla dubitatione peccant mortaliter omnes, qui non obediunt verbo, 
quod est commendatum potestati ecclesiastieae. Secundo peccant 
mortaliter etiam qui in casu scandali violant pasterum traditiones. 
Ut si quis exemplo suo in Ecclesia recte instituta invitet alios ad - 
contemtum doctrinae aut’) ministrorum; sed violans sine contuma- 
cia et sine malo exemplo non peccat mortaliter. Hanc libertatem 
Christus in Ecclesia existere et intelligi vult. 

Possunt etiam rationes colligi ex differentia potestatum. Deus 
commisit magistratibus ut ipsi iustas leges condant, ergo vult etiam 
nos illis legibus subiectos esse. Sed Pastoribus tradidit 
certum verbum nec vult nosinsuper esse legislatores 
aut älias leges addere, Ergo requirit, ut illf verbo tra- 


. dito simus subiecti, nonnovislegibus quas ipsi insu- 


per additurisunt. Ita differentia potestatum aliquid lucis ad- 
dit huic quaestioni. Sed tamen tutius est niti altera ratione, videh- 
cet quod doctrina apostolica postulet ut sentiamus violationem 
legum civilium esse mortale peccatum. Econtra vero violationem 
ecelesiasticarum traditionum extra casum scandali et contumaciae 
non esse peccatum mortale. 

Antea dixit in genere de obedientia, nunc nominat in specie 
quaedam officia, ac primum tributa, quo nomine complectitur 
omnia, quae debentur magistratibus ad defensionem disciplinae et 
paeis, scilicet operas, militiam, stipendia. Estque iterum repetita 
laus officii, quia vocat ministros Dei. Testatur igitur functio- 
nem magistratus esse bonum opus, quia diabolus est hostis Dei, 
non est minister, et peccata non sunt functio, qua Deo ministratur, 
504 offendunt Deum et dissipant functiones, quibus Deo ministratur. 
Fitque hoc argumentum illustrius, cum additur circumstantia supra 
posita, videlicet quod sit ministerium divinitusordinatum. 
Manifestum est enim peccatum non esse rem ordinatam divinitus, 
sed potius dissipationem ordinationis Dei. 

Addita est etiam hic particula insignis de diligentia, quae requi- 
ritur in magistratibus. Ait enim Paulus: Ad hoc sunt adsidui, id 
est ad ministerium Dei, hoc est adpropagationem veri cultus et ad de- 
fensionem disciplinae et pacis, quae sunt beneficia divina. Et adsi- 
duitas est magna intentio animi non remittentis curam, vigilantiam 
et laborem, sicut verissimum est imperia esse onus, cui nulla humana 
sapientia par esse potest. Et tamen requiritur magistratuum diligen- 
tia, quam hic vocat adsiduitatem, quae Deo iuvante est fortunata. 

Deinde addit generale praeceptum de omnibus civilibus offi- 
οἶδ: Reddite omnibus debita. Hac voce complectitur omnia 
officia in societate necessaria, videlicet iubet reddi debitam obe- 
dientiam superioribus, iubet reddi debitam pecuniam in contra- 
ctibus cuicunque, iubet reddi debita offieia familiae, civibus, paren- 
tibus, coniugi, liberis, servis. Quae autem sint officia singulis debita 
Decalogus indicat, quem hic repetit ut teneamus certam dectri- 
nam, quae opera sint necessaria. Necesse est enim conscientias 
habere verbum certum etiam de operibus, quo regantur, ne fingant 
cultus sine mandato Dei, de quibus inquit Christus: Frustra colunt 
me mandatis hominum. 

Hanc sententiam detorquent nonnulli contra doctrinam de 
fide, quia hic Paulus inquit, Dilectionelegemimpleri. Unde 
sic argumentantur: Impletio legis iustificat: Dilectio est impletio 
legis, Ergo dilectio iustificat. Respondeo brevissime ad minorem: 
Minor est vera de perfecta dilectione, sed non de tali qualem ulli 
homines praestant. Paulus recte et proprie loquitur de idea seu 
de specie, quod dilectio impleat legem, id est sit hoc ipsum quod 
lex requirit. Sed hinc non sequitur nostra dilectione legem im- 
pleri, quia nostra dilectio est immunda et procul abest a perfectione. 

Cum. igitur nemo possit praestare perfectam dilectionem aut 
impletionem, opus est nobis alia iusticia, videlicet fide adprehen- 
dente misericordiam promissam propter Christum. Haec fides est 
impletio legis, scilicet imputative, hoc est: Credentes reputantur 
iusti perinde ac si legem implessent. Deinde addatur etiam hoc, 
quod fides incoöt impletionem legis in nobis, et haec incoatio placet. 
propterea, quia sumus in Christo. | 


Hora est iam nos de somno surgere'). 
[Ὥρα ἡμᾶς ἤδη ἐξ ὕπνου ἐγερθῆναι, v. 11.) 

Addit exhortationem ἃ circumstantia temporis sumtam, videli- 
cet ab occasione, nunc exhibita est salus, Evangelium revelatum 
est. Quare non aspernemur tantum munus, sed avide amplectamur 
atque obediamus. Ita saepe alias a tempore argumentatur 2 Cor. 6 ἢ. 
Hebr. 3. Tale tempus est, quandocunque Deus donat veram lucem 
Evangelii, quae postquam exhibitus est Christus, late sparsa est 
inter gentes, cum antea ignorassent promissiones et Evangelium. 

Somnum intelligit ignorantiam verae doctrinae. Vigiliae vero 
debent esse nova noticia Evangelii et novae actiones. Et quia iubet 
nos expergisci, significat vocari nos ad ingentia certamina, pericula, 
vigilantiam. At econtra mundus audito Evangelio fit segnior et 
novo somno sopitur. Securitas enim parit negligentiam, qua paula- 

tim obrepunt varia vicia. Hanc negligentiam taxat, cınm iubet nos 
expergisci. Ideo postea iubet indui arma lucis, significat enim 
opus esse magno cerlamine, ne excidamus. Sunt autem arma lu- 
cis ipsa noticia verbi Dei, agnitio Dei, fides et ceterae vjrtutes, 
quae utentes verbo Dei pugnant adversus diabolum. Econtra opera 
tenebrarum sunt ignorantia Dei et vicia quae parit illa!) ignoran- 
tia, ibi enim dominatur diabolus. 


Nunc enim propior est salus?) etc. 
[Νῦν γὰρ ἐγγύτερον ἡμῶν ἡ σωτηρία, v. 12.] 


Salus de ipso Christo intelligatur et de ministerio Evangelii, 
non de effectu, id est ipse Christus nunc exhibitus est et palam 
promulgata et donata remissio peccatorum et institutum ministe- 
rium Evangelii. Patres vero expectabant et credebant venturum 
esse Christum. Ita propior est nobis salus, quia Christus est ex- 
hibitus et promulgata remissio peccatorum et institutum ministe- 
rium Evangeli. Patres enim sciebant venturum esse Christum et 
remissionem peccatorum agnoscebant involutam in promissionibus, 
sed nondum habebant ministerium institutum, quo expresse man- 
datum esset remitti peccata. Ceterum de effectu sciendum est, pa- 
tres fide in Christum promissum salvatos esse, sicut Ecclesia salva- 
tur post exhibitum Christum. Nec est alia salvatio patrum et Ec- 
clesiae post exhibitum Christum, sed tantum haec est dissimili- 
tudo, quod illi credebant in venturum Christum, nos in exhibitum. 


Sed induite?) Dominum Iesum etc. 
[Aria ἐνδύσασϑε τὸν Κύριον Ἰησοῦν Xg., v. 14.] 


Induere Christum non significat tantum imitationem, quasi 
dicat induere ornatum Christi, id est virtutes imitari, sed plus signi- 
ficat, scilicet adprehendere Christum fide et credere*) quod propter 
ipsum sit nobis pater propicius. Item, quod sit efficax in eis, qui 
eum invocant. Nam Christus non tantum est exemplum ut reliqui 
sancti, sed est causa et autor nostrae salutis, victima et salvalor. 
Quare induere referatur ad utrunque, videlicet quod fide adprehen- 
damus eum tamquam salvatorem et agnoscamus eum esse umbra- 
culum, quo tegimur adversus iram Dei. Deinde adcedat. imitatio 
exempli ἢ 5). 


*) Τῆς σαρκὸς πρόνοιαν μὴ ποιεῖσϑε [v. 14.7, id est: 
curate corpora iuxta ordinationem Dei. Prohibet immoderatam abstinen- 

Caput XIV. 


Dictum est antea tria esse genera operum, privata, politica, 
ceremonias: cumque de ceteris supra utilissima praecepta tradita 
sint, nunc doctrina de ceremoniis additur. Quia enim haec vita 
non potest carere ceremoniis, hoc est ordinationibus aliquibus ?) tem- 
porum aut certorum exercitiorum’?), necesse est?) Ecclesiam admo- 
neri de usu earum, Nam error de ceremoniis parit multa in- 
gentia incommoda. 

Primum, obscuratur doctrina Evangelii de fide et beneficio 
Christi, cum obrepit opinio, quod tales observationes mereantur 
remissionem peccatorum aut quod propter eas simus iusti, sieut 
imaginabantur Iudaei de suis ritibus. Haec opinio naturaliter oc- 
cupat animos, nisi ex Evangelio recte doceantur. 

Secundum, extinguitur doctrina de differentia operum, cum?) 
ceremoniae anteferuntur vitae politicae: imo anteferuntur etiam in- 
terioribus exercitiis spiritualibus, pacientiae et invocationi. Sicut 
Monachi suas observationes vocarunt perfectiones. 

Tertium, obrepit opinio necessitatis, quae est periculosa car- 
nificina conscientiarum. 

Quartum, opinio necessitatis gignit discordias insanabiles, sicut 
olim de Paschate fuerunt dissensiones®). 

Quintum, falso tribuitur Episcopis autoritas condendi novos 
cultus, cum ignoratur verus usüs ceremoniarum. Ita obscuratur 
novi Testamenti doctrina et confirmatur impietas et augetur tyran- 
nis Episcoporum. 

Preinde cum error de ceremoniis pariat tanta et tam multa 
incommoda, necesse est recte tradi usum. Ideo Paulus hic in 
summa docet hoc’), nec Mosaicas ceremonias nec similes ab homi- 
nibus institutas necessario observandas esse, quia iusticia, de qua 
concionatur Evangelium, non est observatio rituum Mosaicorum 
aut similium, sed est agnitio Christi, nova et spiritualis vita in 
corde. Interea vero in vita exteriore, sicut alias aliis spaciis dierum, 
ita aliis ritibus alias uti licet. Ideo non vult adfingi ritibus opinio- 
nem iusticiae ac necessitatis, nec vult seri discordias de ritibus seu 
Mosaicis seu humanis. Haec est summa huius capitis, quod non 


tiam, quae illis temporibus erat usitata. — εἰς ἐπιϑυμέας, id est 
non ad luxus aut illicitas volaptates ad alendam concupiscentiam ?). 

loquitur de sacramentis, quae habent praeceptum, quia sunt signa 
addita promissionibus. Item sunt testimonia confessionis, sed hic 
etiam prodest discerni traditiones humanas. 

Sunt igitur tria genera. Primum genus est traditionum, quae 
praecipiunt aliquid quod non potest sine peccato praestari. Talis 
est traditio de coelibatu, cum eis imponitur qui non sunt idonei. 
Item profanatio?) Missarum, cultus sanctorum. De hoc genere te- 
nenda est regula: Oportet Deo magis obedire, quam hominibus. 
Quare tales traditiones autoritate divina violantur. 

Alterum genus est traditionum, quae constituunt de talibus, 
quae sua natura sunt adiaphora, ut de feriis vestitu cibis. In his 
considerandi sunt fines. Si finis est politicus, sunt licitae traditio- 
nes. Ut cum feriae servantur, non quod opus illud sit cultus, sed 
‚ordinis causa, ut populus sciat quo tempore conveniendum est ad 
audiendum Evangelium et ad coenam Domini. Quia enim homo 
naturaliter intelligit ordinem et ordine debet actiones suas distri- 
buere, ideo etiam actiones ecclesiasticae suum ordinem habere de- 
bent, nec potest vita talibus ritibus carere et ordinationibus, quae 
conducunt ad εὐταξίαν. Ideo et Paulus praecipit ut omnia fiant 
in Ecclesia decenter et bono ordine. | 

Tertium genus est traditionum, cum ad adiaphora adcedit 
opinio Qultus meriti aut necessitatis. Tales traditiones obscurant 
doctrinam Evangelii et opinio adcedens facit ex adiaphoris impias 
traditiones. Ideo recte violantur et abolentur, ut illa opinio falsa 
corrigatur, quia necesse est errores de cultu meritis et necessilate - 
abiici. ᾿ 

Est autem cultus tale opus, cuius finis immediatus est non cor- 
poralis utilitas, sed ut per id opus Deus honore adfieiatur. Sicut de 
discrimine ciborum sentit populus hoc opus ideo fieri, quia sit 
honos, quem requirat aut adprobet Deus. De his inquit Christus: 
Frustra colunt me mandatis hominum. 

Et plerunque adcedit opinio meriti, quae habet manifestiorem 
impietatem, videlicet quod tale opus mereatur remissionem pecca- 
torum aut vitam aeternam, quod sit iusticia, sit perfectio, sit satis- 
factio. Hi errores necessario reprehendendi sunt. 

Opinio necessitatis est?), cum violatio putatur esse peccatum 
mortale. Hanc opinionem etiam damnat Evangelium, iuxta illud: 
Nemo vos arguat in cibo, potu etc. Sentiendum est igitur quod 
Evangelium ordinaverit hanc libertatem in eis quae sunt concessa 
a®°) verbo Dei, nec velit in talibus iusticiam aut peccatum constifui. 
Haec genera traditionum meminisse prodest, ut sciatur quomodo 
reiicianfur traditiones, aut quarum .usus retineri possit. 

De libertate Christiana’). 


Hic necesse est etiam dici de libertate Christiana. Facio au- 
tem docendi causa quatuor gradus libertatis Christianae. 

Primus est, quod non propter legem aut nostras virtutes, sed 
gratis propter Christum donatur remissio peccatorum et imputatio 
iusticiae vel?) vita aeterna, modo ut credamus haec nobis contin- 
gere propter Christum. De hoc gradu concionatur Christus: Si vos 
filius liberaverit, vere liberi eritis?). 

Secundus gradus est, quod in remissione peccatorum donatur 
Spiritus sanctus, qui adiuvet nos, ut obedire legi Dei incipiamus, 
regat et defendat nos adversus insidias diaboli. Hic gradus cum 
superiori coniunctus est, sed ideo in enumeratione discerno, ut 
magis conspici beneficia Christi possint. Huc pertinet dietum Pauli: 
Ubi spiritus Domini, ibi libertas est. Is enim erigit corda, ne op- 
primantur terroribus peccati aut aliis terroribus aut morte. Im- 
pellit etiam ut incipiant obedire Deo, sicut alibi dieitur: Spiritus 
sanctus adiuvat infirmitatem nostram. Haec libertas erit integra 
post resurrectionem. Interea tamen in hac vita incoari eam oportet 
in exercitüs fidei et invocationis. Et in his exereitiis intelligitur et 
crescit, cum sustentamus nos verbo Dei, ut vincamus terrores ac 
dolores. Hi duo gradus principaliter sunt Christiana libertas et 
pertinent ad vitam spiritualem et aeternam, quae tamen in hac 
vita incoanda est, et eorum cognitio magnam consolationem piis 
adfert. 

Tertius gradus est, quod Evangelium liberat nos a ceremonüs . 
et forensibus seu iudicialibus legibus Moisi. Hic gradus aliquo 
mode pertinet ad exferiorem vitam, sed habet causam in superivri- 
bus. Ideo enim Evangelium non requirit ceremonias Leviticas, quia 
docet nos iustos pronunciari non propter illos cultus aut alia nostra 
. opera, sed fide per misericordiam propter Christum. Et cum Evan- 
gelium doceat de spirituali et perpetua iusticia cordis, non requirit 
politiam et leges forenses Moisi, sed concedit in hac vita cor- 
porali uti legibus omnium politiarum, in quibus vivimus, modo ut 
sint consentaneae rationi, sicut concedit omnium gentium architecto- 
nica aut medicina uti. | 

Sed hic quaerat aliquis: Cum Evangelium abroget legem Moisi, 
cur non etiam decalogum abrogat? praesertim cum illa pars legis 
st difficillima. Respondeo primum crassissime: Non retinetur de- 
calogus, quia in lege Moisi scriptus est, sed earnales coörcendi 
sunt lege morali, quia est lex communis omnium hominum. Renati . 
vero incipiunt obedire illi legi, non quia est Mosaicum πολέτευμα, 

sed quia Evangelium praedicat poenitentiam et adfert Spiritum 
sanctum, qui?) spirituales cultus in nobis incoat. Retinetur ergo 
decalogus, hoc est lex illa communis omnium hominum, quia et ar- 
guit peccata et docet spirituales cultus. 

Haec est crassissima responsio, quae etsi vera est, tamen non- 
dum hac de re satis dictum ?) est. Necesse est igitur adiici princi- 
palem causam et doctrinam de abrogatione legis vel de libertate: 
videlicet primum, quod ad iustificationem adtinet, Evangelium vere 
liberat nos a tota lege, id est docet nos pronunciari iustos propter 
aliud, scilicet propter Christum, non propter legem. (uare cre- 
dentes in Christum habent remissionem peccatorum et sunt iusti, 
etiamsi adhuc haeret in eis?) infirmitas, quae facit ne satisfaciant 
legi. Ac principalis causa, propter quam tradenda est legis abro- 
gatio, haec ipsa est quod oportet conscientias de iustificatione 
recte doceri. Ideo hanc responsionem adiici necesse est ad 
priorem. 

Secundo, etsi sumus liberati, quod ad iustificationem adtinet, 
tamen lex non est sublata, quod ad obedientiam adtinet, quia 
Evangelium praedicat poenitentiam et subiieit nos Deo et incoat in 
nobis spiritualem obedientiam. Quare necesse est incoari illos eul- 
tus, qui continentur in lege morali. Et tamen quia non satisfaci- 
mus legi, interea docet nos iustos esse alia re, scilicet propter 
Christum fide. Ita liberat conscientias ab illo horribili onere, sei- 
licet terroribus et damnatione, quam lex adferret, cum ei non sa- 
tisfaciamus, nisi liberati essemus ac iusti propter aliud. Hoc docet 
Paulus cum inquit: Nos a maledictione legis liberatos 
esse. Dicit enim diserte a maledictione, ut significet liberationem 
a lege esse liberationem a terroribus et a damnatione, quam lex 
adfert nisi ide adprehendamus misericordiam propter Christum 
promissam. Ex his utcunque intelligi potest, quod a tota lege li- 
berati simus®), quod ad iustificationem adtinet, et tamen obedien- 
tiaın incoari necesse sit. 

Quartus gradus Christianae libertatis est quod Evangelium, 
etsi concedit aliquas ordinationes temporum aut exerci itiorum in 
Ecclesia [ab hominibus]°) propter εὐταξίαν fieri, tamen vult nos 
sentire observationes illas non esse cultus, non mereri Temissio- 
nem peccatorum, non esse iusticiam aut perfectionem. Item extra 
casum scandali posse eas omitti sine peccato. De hoc gradu docet 
Paulus ad Coloss. [cap. 2]: Nemo vos iudicet in cibo, potu etc. 
Nec loquitur tantum de Mosaicis ritibus, sed in genere de Mosaicis 

et de omnibus aliis ceremoniis, quae humana autoritate instituuntur 
in Ecclesia. Ideo postea expresse nominat humanas traditiones, 
inquiens, iuxta praecepta et doctrinas hominum. 

Estque huius gradus cognitio admodum necessaria Ecelesiis, 
ad multos errores cavendos. Quia enim homines naturaliter proni 
sunt ad falsos cultus et in periculis confugiunt ad suam iusticiam 
aut merita, errore excogitant et cumulant cultus. Ideo necesse est 
Ecclesias praemoneri, ut vere intelligant doctrinam de fide et de 
vera invocatione et cultum fidei, et sciant Deo displicere cultus in- 
stitutos sine mandato divino. 

David de Leviticis dicit [Psal. 51]: Quoniam si voluisses sa- 
crifieium, dedissem, utique holocaustis non delectaberis. In hoc 
versu significat humanas mentes in terroribus quaerere sacrificia, 
sed revocat eas ab operibus ad fidem et agnitionem misericordiae. 
Hoc cum de sacrificiis Leviticis dicatur, quanto magis detrahenda 
est humanis traditionibus opinio cultus aut meriti. Si quis nunc 
restitueret circumeisionem aut Levitica holocausta, omnes eum 
merito abominaremur. Sic abominari debemus monasticam et ce- 
remonias impiorum, quae fiunt cum opinione cultus aut meriti. 
Haec similitudo piis proponenda est, ut firmius statuant illos cultus 
improbandos et fugiendos esse. | 

Sed recensui supra plures causas, propter quas opus est Ec- 
elesiae cognitione libertatis de hoc quarto gradu. Nam et opinio 
necessitatis fit periculosa carnificina conscientiarum. Quare prodest 
extare hanc regulam, quod extra casum seandalittraditio- 
nesin Ecclesia factae humana autoritate sine peccato 
omitti possint, etiamsi non praecipiunt aliqued im- 
pium opus. Et tamen interim pii docendi sunt in Ecelesiis recte 
institutis, ut libero animo propter exemplum et bonum ordinem 
servent utiles ritus, quia haec vita corporalis!) non potest carere 
certis ordinationibus, ut constat. 


De scandalo. 


Scandalum significat offensionem, quae deterret animos vel 
invitat ad imitationem. Est autem duplex. Alterum genus vocatur 
pharisaicum scandalum, id est offensio, quam concipiunt hypocritae 
propter veram doctrinam aut factum, quod Deus requirit vel ad- 
probat, qua offensione incitantur hypocritae ad odium verae doetri- 
nae et piorum. Id scandalum non potest vitari nec peccant pii 
propter talem furorem impiorum. Imo necesse est obedire mandato 
Dei contra impiorum iudicia et odia, quia Paulus inquit: Si quis 
aliud Evangelium präedicaverit, anathema sit. Ac diligenter eru- 
diendi sunt pii et muniendi, ne hypocritae deterreant eos a pro- 

fessione, cum obiieiunt pericula motus dissipationes, quae sequun- 
tur persecutionem. Adversus hos terrores oportet animos -bene 
munitos esse, ne languefacti abiiciant veritatem. 

Alterum genus scandali est impia doctrina aut factum malum 
aut indifferens, petulanter susceptum apud infirmos, quo deterren- 
tur ab Evangelio vel quocunque modo sauciantur eorum animi. 
Haec scandala sunt cavenda. Se«d nocentissimum omnium est impia 
doctrina, quia laedit gloriam Dei et perdit auditorum animos innu- 
ınerabiles!). 

Deinde quodlibet factum malum manifestum est scandalum, 
quia mala exempla invitant alios ad imitalionem et minuunt reve- 
rentiam Dei et saepe faciunt, ut ipsa Ecelesia et doctrina male 
audiat et deterreantur moderati homines a vera doctrina. δῖοι 
male audisset doctrina, si loseph commisisset adulterium. Econtra 
vero eius continentia multis modis fuit gloriosa piae doctrinae et 
adtulit ingentia commoda toti regno. Hoc exemplum cum sit illu- 
stre, ostendit quantum referat huius generis scandala caveri?). Ac 
meminerimus omnia facta nostra pertinere non tantum ad nos, sed 
etiam ad gloriam Dei. Sicut scriptum est: Propter vos male audit 
nomen Dei inter gentes. 

Postremo in usu indifferentium petulantia cavenda est, ne 
mores indifferentes mutentur apud eos, qui aut nondum audierunt 
doctrinam de libertate, aut adhuc sunt infirmiores, ut perieulum 
sit ne moti mutatione talium morum deterreantur ab Evangelio. Et 
tamen non persequuntur piam doctrinam, sed sunt dociles. Verum 
postquam tradita est doctrina et hypocritae se opponunt, rectum 
est ostendi illis exempla libertatis, et haec exempla sunt pars 
confessionis, Gal. primo. Sic Aposteli violabant traditiones pha- 
risaicas. Ä 


Infirmum in fide adsumite?). 
[Τὸν δὲ ἀσϑενοῦντα τῇ πίστει προςλαμβάνεσϑε, v. 1.] 


Dicturus de usu ceremoniarum et de libertate initio praeponit ἢ 
admonitionem de tolerandis infirmis. Tradit autem praeceptum, 
quo utendum est non adversus persecutores impios, hostes Evan- 
gelii, sed erga membra nostra, hoc est erga eos qui doceri se si- 
nunt et audiunt Evangelium, hos vetat deterreri exemplis inusitatis, 
quo mihus amplectantur Evangelium. 

Vocat autem infirmum in fide nondum satis eruditum in 
doctrina libertatis. Porro cum inquit sublevandum'esse ne in- 


1) innumerabiles 2. Ο, W. — A. omitt. 2) caveriB.C.W. 

cidat in dubitationes, utrunqgue monet, ne cogatur aliquid facere 
contra conscientiam seu improbante conscientia. Item ut paulatim 
provehatur et eripiatur!) et liberetur a dubitatione. Nam-dubitatio 
in quocunque articulo, si non emendetur sed augescat, est horri- 
bilis pestis et excutit fidem et adcersit desperationem, odium totius 
Evangelii et manifestam impietatem. Sicut adeidit Iuliano et multis 
similibus. 


Deus enim illum adsumsit. 
[Ὁ ϑεὸς γὰρ αὐτὸν προρελάβετο, v. 3.] 


Primum aulem observabis praeceptum de cavenda dubitatione. 
Deinde observabis hic egregiam consolationem propositam esse. 
Testatur enim Paulus infirmos aDeo receptosesse, sed in- 
telligit non hostes aut persecutores, sed eos qui audiunt Evangelium, 
qui-sunt dociles et habent initia timoris Dei et fidei in Christum, 
sicut Apostoli ante resurrectionem erant iusti, etiamsi habebant 
suas infirmitates, ut adparet in.historia evangelica. 

Hoc exemplum transferamus ad nos et meminerimus nos quo- 
que habere multas infirmitates neque tamen propterea fidem abü- 
ciamus, quia hic scriptura testatur infirmos recipi, sed monet simul 
etiam paulatim provehendos esse infirmos. 

Tertio traditur praeceptum contra dubitationem, id est ne 
quid faciamus imprebante conscientia. Unusquisque in sua 
mente certus sit. .Haec sententia vetat facere contra conscien- 
tiam. Nam. qui contra conscientiam facit, palam contemopit man- 
datum Dei. Facile autem intelligi potest, hunc contemtum vere 
esse peccatum: ergo omnis actio contra conscientiam vere est?) 
peccatum. 


Tu quis es, qui iudicas alium? 
[Σὺ τίς el ὃ κρένων ἀλλότριον οἰκέτην; v. 4.] 


Tradidit?) regulam necessariam in Ecelesia, ne quid faciamus 
contra conscientiam. Postea prohibet mutuas condemnationes in 
usu indifferentium, ut rituum in?) cibis diebus et aliis huius ge- 
neris. Et addit argumentum de iudicio. Iudicium est Christi: ergo 
nos non debemus nobis adrogare iudicium, videlicet de conscientia 
alterius, non de externo facto palam illicito. Haec regula late pa- 
tet, sicut et illa: Nolite iudicare. Non enim prohibentur ministeria, 
scilicet doctrina aut admonitio fraterna aut officium magistratus. 


1) eripiatur 3. C. W. erudiatur A. 2) vere est A. est 

Haec enim habent mandata Dei et sunt iudicia divinitus instituta. 
Sed prohibentur privata iudieia!), hoc est condemnationes extra 
illa tria officia quae recensui, videlicet ortae ex morbo animi, ma- 
levolentia aut vanitate. Deinde iudicium, quod fit per hominem, 
fieri debet de externo facto illicito. Sed est usitatissimum in mundo 
calumniose interpretari aliorum dieta et facta non illicita. Haec 
iudicia in usu indifferentium improbat Paulus et vetat condemna- 
tiones propter dissimiles ritus indifferentium fieri, sicut olim 
fuerunt certamina de die Paschatos?), de fermentato et huius- 
modi alia. 


Verum illud iudicate magis. 
[Alla τοῦτο κρένατε μάλλον, v. 13.) 


Addit praeceptum de vitandis scandalis. Dietum est supra de 
diversis generibus scandali. Nunc tantum loquitur de hoc genere, 
videlicet cum aut liberiores abutuntur libertate, aut econtra durio- 
res, qui tamen non sunt hostes Evangelii, reprehendunt usum li- 
bertatis. Utrique obiurgandi sunt, et quanquam abusus libertatis 
est vituperandus, tamen in altera parte plus est vicii, quae etiam 
propter gravitatis®) speciem plus nocet, quande morosiores sauciant 
conscientias piorum, qui libertate utuntur, et deterrent multos 
simplices ab Evangelio et in) multis contristant Spiritum sanctum. 
Cum igitur in utramque partem plurimum sit periculi, opus est 
Christianis magna diligentia, ne peccent aut morosis reprehensio- 
nibus aut abusu libertatis, sed teneant caput, id est doctrinam 
quod hic usus sit indifferens, ut Paulus inquit 1 Corinth. 8: Esca 
non commendat nos Deo. | 

Praecepto de vitandis scandalis adiecit quatuor rationes plenas 
Christianae eruditionis. Prima sumta est ex genere operum, quod 
videlicet usus rerum divinitus ordinatus et concessus, per sese non 
sit immundus seu prohibitus. Scio, inquit, nihil esse com- 
mune per 5686. Adpellat enim commune profanum illicitum 
prohibitum non sanctum, more ludaico5). Iudaei enim cum vocen- 
tur populus Dei et sanctus, id est separatus a gentibus ad cultum 
Dei, vocabant sancta omnia, quorum usus ipsis concessus erat. Et 
quidem erant sancta, quia erant ordinata verbo Dei. Econtra pro- 
fana et prohibita nominant communia, id est non sancta, non 
separata ad usum populi sancti, sed quibus Gentes utebantur. Haec 
de adpellatione tantum dixi: nunc ipsa etiam regula consideretur, 
quae breviter hic tradita est, alibi vero copiosius explicatur, sci- 


1) iudicia 2. C. W. — A. omitt. 2) Paschatos A.B. Pa- 

licet quod Evangelium non requirat certas observationes ciborum 
dierum vestium, et similes causae?!) supra tractatae sunt, quia 
Evangelium docet gratis propter Christum, non propter nostra 
opera aut observationes remitti peccata. Item, Evangelium adfert 
iusliciam et vitam spiritualem et perpetuam. Ad hanc nihil faciunt 
observationes externae ciborum et similium. 


Nisi ei qui existimat?) eic. 
[Εἰ wm τῷ λογιξομένω τι κοινὸν εἶναι, v. 14.] 


Adiecit regulae adpendicem. Munda, hoc est licita fieri illi- 
cita eis, quorum conscientia iudicat esse illicita. Ideo hic locus di- 
ligeuter considerandus est, ut discamus vere peccatum esse facere . 
contra conscientiam. Est enim sententia huius dieti: Cibi genus per 
se quidem est licitum, sed qui improbante conscientia vescitur , is 
pectat: Quia facere aliquid dubitante vel improbante conscientia, 
est agere ex conteMtu Dei et sine fide. 


Verum si propler cibum fraler tuus etc. 
El γὰρ διὰ βρῶμα ὁ ἀδελφός σου λυπεῖται, v. 15.] 


Secunda ratio sumta ex officio fraternae dilectionis, et est 
magnifice exaggerata. Contra fraternam dilectionem est nocere 
als: ergo cave ne tua exempla noceant aliis. Argumentum ad- 
commodetur ad utrosque, ad institutos qui petulanter abutuntur 
libertate, et ad morosos qui acerbe iudicant de utentibus libertate. 
Saepe enim illa acerbitas iudiciorum deterret infirmos ab Evangelio 
et sauciat mentes etiam mediocriter confirmatas: imo contristat 
Spiritum sanctum, videlicet ita, ut aliqui desperabundi deficiant 
ab Evangelio et amittant Spiritum sanctum. Haec scandala magno 
studio cavenda sunt, iuxta illud: Vae homini, per quem adcidit 
scandalum. 


Vituperelur bonum vestrum?). 
[Mn βλασφημείσϑω οὖν ὑμῶν τὸ ἀγαθόν, v. 16.] 


Tertia ratio ἃ dignitate Evangelii sumta est. Cavendum est 
ne male audiat Evangelium, laeditur enim gloria Dei, cum eius 
verbum vituperatur, et impeditur profectus hominum. Non enim 
amplectuntur homines doctrinam, quam contemnunt, ac rixae non 
necessariae alienant animos imperitorum et simplicium ab Evan- 

gelio, qui ineipiunt odisse genus doctrinae tanquam seminarium 
odiorum. Adcedunt et illa scandala, quae alienant animos. Abu- 
tentes libertate augent licentiam vulgi. Econtra morosi deterrent 
imbecilles virulentia iudiciorum suorum etc. Has offensiones ani- 
morum iubet diligenter caveri propter gloriam ‚Evangelii!), ut 
doctrinam plures ament et amplectantur. 


Non enim est regnum Dei?) etc. 
[Οὐ γάρ ἐστιν ἡ βασιλεία τοῦ θεοῦ βρῶσις καὶ πόσις, v. 17.]' 


Quarta ratio sumta est ex collatione necessariorum et non ne- 
cessariorum, et est utile dietum de discrimine verorum et falsorum 
cultuum. Necessaria non sunt cofrumpenda non necessariis. Ritus 
ἀδιάφοροι non sunt necessarli, ergo propter eos non corrumpantur 
necessaria, scilicet fides et'pax Ecclesiae, aedificatio proximi. 

Porro saepe alias?) docet scriptura, veros cultus Dei esse poe- 
nitentiam fidem dilectionem castitatem et simile& motus spirituales, 
sicut hanc ipsam summam ἢ) complectitur alibi Paulus: In Christo 
lesu neque circumcisio valet nec praeputium, sed fides quae est 
per dilectionem efficax. Item: Adorabunt patrem in spiritu etc. 
Econtra vero de traditionibus humanis dieit: Frustra colunt me 
mandatis hominum. 

-Haec doctrina magnopere necessaria est in Ecclesiis, [ut scia- 
mus]°) opera sine mandato Dei excogitata non esse cul- 
tus Dei. Sed revocentur animi ad opera divinitus mandata. Est- 
que magna consolatie piis intelligere hos veros cultus, scire quod 
Deus®) vere requirat invocationem et fidem, quod velit exaudire, 
quod placeant ei haec communia officia oeconomica .et politica, si 
fiant in fide, quae quidem propter communes adflictiones sunt 
exercitia fidei. Ideoque in Prophetis et Psalmis toties repetitur haec 
doctrina, ut Psalm. 50: Invoca me in die tribulationis, et eripiam 
te. Et Esaiae 1 et 58. Micheae 6. Zachar. 7. 

In hanc sententiam et hic ait Paulus: Regnum Dei esse 
iusticiam pacem et gaudiumiin Spiritu sancto. Significat 
enim?) iusticia esse iustum, id est adceptum Deo et iam subü- 
cientem se Deo, et incoare obedientiam. Pax et gaudium in 
Spiritu sancto®) significant idem, scilicet pacem conscientiae ὃ) 
erga Deum, quae fit fide, cum vere agnovimus remissionem pecca- 
torum. Et hanc!?) agnitionem misericordiae sequuntur invocalio 

obedientia pacientia diligentia in retinenda concordia, vitandis 
scandalis, iuvanda Ecclesia. Sic complectitur Paulus omnes spiri- 
tuales cultus, sicut alibi saepe. . 


Qui in his servil Christo!). 
[Ὁ γὰρ ἐν τούτω δουλεύων τῷ Χριστῷ, v. 18.] 


Est autem insignis particula adiecta: Qui in his servit 
Christo placet Deo et est probatus hominibus. Hic 
locus continet 'perspicuum testimonium de bonis operibus, quod 
placeant Deo. Sed diserte inquit Paulus: Qui servit Christo, 
ut testetur se loqui de operibus illorum, qui fide in Christum sunt 
iusti et agnoscunt illum cultum placere propter mediatorem et 
pontificem Christum. ° 

Deinde addita est utilis doctrina, ut servientes Christo postea 
etiam iudicia hominum 'et maxime piorum seu ἢ Ecclesiae verea- 
mur®). Sedloquitur de his qui serviunt Christo, ut sciamus non ante- 
ponenda esse iudicia hominum doctrinae et mandato Dei. Sed cum 
mandatum Dei et doctrinam retinemus®), postea danda est opera, 
ut mores nostri ornent Evangelium et invitent alios ad credendum et 
glorificandum Deum, iuxta Hlud: Luceat lux vestra coram hominibus. 


Porro quicquid non est®) ex .fide δία. 
[Πᾶν δὲ ὃ οὐκ ἐκ πίστεως ὡὁμαρτία ἐστίν, v. 23] 


Saepe in hoc capite inculcavit regulam, ne quid faciamus 
contra conscientiam. Nunc in fine addit, ut etiam hoc opus fiat ex 
fide. Haec additio diligenter est consideranda: nam ignorantibus 
veram doctrinam Evangelii non satis perspicua est haec additio: 
vulgo autem sic interpretantur dictum Pauli: Quicquid non est 
ex fide peccatum est, id est quicquid fit contra conscientiam 
peccatum est. Sed hoc non satis explicant, tantum enim adcommo- 
dant ad legem, ut furtum fit contra legem, ideo peccatum est et 
contra conscientiam in eo, qui sciens furatur. Haec interpretatio 
vera®) et necessaria est. Necesse est enim in operando primum 
consulere legem, ut sciamus quae opera Deus prohibeat aut prae- 
cipiat, et opera contra legem Dei esse peccata non dubium est. 

Sed cum Paulus nominat fidem, non tantum requirit legem 
aut noticiam historicam, sed veram fidem, ac docet opera mandata 
aut concessa a Deo facienda esse in fide, id est cum hac fiducia, 
quod Deus propter mediatorem Christum nobis sit propicius et 

quod propter illum pontificem nostra opera placeant. Quare dictum 
Pauli non tantum ad legem, sed etiam ad Evangelium adcommo- 
dari necesse est. 

Sed quaerat aliquis: Quomodo statuamus Deo placere nos aut 
opera nostra, praesertim cum contaminentur contagio concupiscen- 
{146} ἢ Respondeo: Securi qui sine poenitentia sunt, non intelligunt 
hanc doctrinam de fide, sed in veris adflictionibus illuceseit eis?), 
cum cogitant se non exaudiri a Deo, se abiectos esse et nullum 
fore finem: calamitatum etc. In talibus doloribus erigendi sunt 
animi fide, ut statuamus Deum nobis vere ignoscere propter Chri- 
stum, vere nos exaudire et curare. 

In tali consolatione potest intelligi, quid®) sit fides, ac tunc 
fides repugnat naturali dubitationi et vincit diffidentiam. Hac fide 
primum persona placet Deo propter Christum, deinde statuit etiam 
placere bona opera propter pontificem Christum, tametsi sunt im- . 
perfecta et immunda. Et necesse est doceri homines, quod requirat 
Deus ut in fide serviamus, non in dubitatione perpetua. Non sie 
cogitent: etsi servio Deo et invoco eum, tamen dubitare debeo, an 
haec ei placeant. Haec dubitatio continet multa peccata, negat 
Evangelium, negat Deun: remittere peccata, nihil expectat a Deo 
et tacite indignatur et fremit adversus Deum. Haec sunt peccata, 
quae proprie per legem existunt, ut vocat Paulus. 

Quare necesse est hanc dubitationem in Ecclesia reprehendi 
et opponi doctrinam de fide. Reprehendendus est etiam vulgatissi- 
mus error, qui in Ecclesiam sparsus est, scilicet quod Christianus 
debeat dubitare an sit in®) gratia. Item, quod haec dubitatio non 
sit peccatum, et ad hoc adlegant dietum ex Ecclesiaste: Nesecit 
homo an amore vel odio dignus sit. Deinde quaeruntur coniecturae 
ab operibus, utrum simus in gratia, et tamen adserunt adversarü 
quod sit dubitandum et quod dubitatio non sit peccatum. Haec 
tota imaginatio pugnat cum doctrina de fide. 

Porro non negamus haerere in animis naturalem dubitationem 
et diffidentiam, quanı omnes experiuntur. Sed illud sciendum est, 
hanc ipsam dubitationem et diffidentiam esse peccatum et oriri ex 
naturali caecitate, quae repudiat promissionem Evangelii. Eitsi 
igitur haeret in animis illa dubitatio, tamen opponi debent haec duo, 
scilicet promissio evangelicad) et mandatum, quod praecipit ut 
credamus illi promissioni. Repugnandum est igitur dubitationi et 
vincenda diffidentia, ac statuendum, quod Deus vere ignoscat cre- 
dentibus eosque vere recipiat curet et exaudiat. Et hanc fidem verbo 
effici et ali sciamus. 

Nec solum promissio requirit ut credamus, sed etiam prae- 
ceptum additum est immutabile, quod severissime mandat ut cre- 
damus vere nobis contingere propter filium Dei ea quae promissa 
sunt. Sicut dicitur 1 Ioan.3'): Hoc est mandatum eius, ut credamus 
nm nomine filii eius. Item: Qui non.credit Deo, mendacem facit 
eum, quia non credit in testimonium, quod testificatus est Deus de 
filio suo. Et Hebr. 4: Adeamus cum fiducia ad thronum gratiae. 
His mandatis et promissionibus repugnat doctrina, quae iubet 
dubitare. 

Quare luctandum est cum dubitatione et erigenda fides in 
omni invocatione. Sicut et lacob praecipit: Postulet in fide nihil 
haesitans. Nec placent Deo cultus in illis, qui non repugnant du- 
bitationi, sed taciti apud se retinent diffidentiam quod non respi- 
ciantur, quod sint abiecti. Haec peccata agnoscere discamus, ut 
eis repugnemus et vera exercitia fidei excitemus. 

Sic ergo intelligatur dietum Pauli: Omne quod non estex 
fide peccatum est. Meminerimus facienda esse opera praecepta 
vel concessa?) a Deo, et facienda in hac fide, quod Deus sit nobis 
propicius propter mediatorem Christum et propter eum exaudiat et 
curet nos et condonet infirmitatem et bona opera adprobet. 

lam ad hanc sententiam conferantur cultus hypocritici. Cum 
faciant opera non mandata a Deo, non possunt credere talem cul- 
tum ei placere, quia nullum habent?) verbum de voluntate Dei. Se- 
cundo, quia doctrinam de fide improbant et iubent dubitare, ad- 
cedit alia impietas, invocant sicut gentes, tacite cogitantes apud se 
se non respici non curari non exaudiri a Deo, fortassis etiam ab- 
iectos esse. Haec perpetua dubitatio est impietas, etiamsi mundus 
eam non iudicat peccatum. 

Quomodob igitur dictum Salomonis intelligendum est: Nescit 
homo, an amore vel odio dignus sit? Respondeo simplicissime :"Sa- 
lomon‘) non loquitur de iudicio conscientiae erga Deum, de gratia 
vel abiectione, sed de eventibus in hac vita, hos dicit esse incertos 
et bonis et malis similia adeidere in hac vita. Haec incertitudo 5) 
offendit Epicureos ac movet ut negent providentiam. Abel est pius, 
ei tamen trucidatur a fratre. Ioannes Baptista interficitur, interim 
tyrannus fruitur omnibus voluptatibus et multi impii non habuerunt 
tragicos exitus. Haec argumenta collegit Salomon, ut admoneat 
nos ne propter hoc scandalum deficiamus a Deo neve ex eventibus 
iudicemus de voluntate Dei, sed ex verbo. Item, ne pii fiant securi 
et exuant timorem Dei, ne fiducia propriae iusticiae aliquid mo- 
veant sine vocatione etc. 

De!) Eeclesia et de?) autoritate verbi Dei. 


Saepe disputari solet, quantum tribuendum sit Ecclesiae sen- 
tentiis, decretis Synodorum et scriptorum dictis. Etsi enim regu- 
lam tenemus, ut verbum Dei amplectamur, tamen cum videantur- 
in apostolicis scriptis occurrere loci ambigui, disputant aliqui potius 
esse sententias Ecclesiae sequendas, quam scripta Apostolorum. 

Deinde adfingunt autoritatem Ecclesiae anteferendam esse 
verbo Dei ac posse Ecclesiam mutare tradita in verbo Dei. Citant 
ad has opiniones dictum Augustini: Evangelio non crederem, nisi 
me Ecclesiae catholicae commoveret autoritas. Itaque falso prae- 
textu nominis Ecclesiae pontifices decernunt et praecipiunt multa 
pro libidine contra verbum Dei, confirmant et stabiliunt impiam 
doctrinam et impios cultus, ac plurimos etiam nunc deterret a 
vera doctrina Evangelii, quam profitemur, solum nomen Ecclesiae. 
Ideo necesse est de autoritate Ecclesiae recte admoneri homines. 

Rursus etiam quaedam petulantiora ingenia, cum fingunt ex 
dictis scripturae male detortis novas opiniones, et prorsus 8) asper- 
nantur consensum verae Ecclesiae et omnes synodos sine discri- 
‚mine, ut cum Servetus rixatur-cum Ecclesia omnium temporum et 
depravat dieta de verbo Ioannis primo et quaerit concinniorem, ut 
ipse putat, interpretationem. Üt igitur talis petulantia coerceatur, 
aliquo modo septis, ut ita dicam, opus est Ecclesiae, sicut veteres 
synodi et scriptores adlegant prima testimonia ab Apostolis et certis 
autoribus adcepta. 

Tertullianus contra Praxeam inquit, hanc regulam tenendam 
esse adversus omnes haereses®): Rectum'esse 5) quodeunque primum 
est, adulterinum vero quodcunque posterius. Et quidem vocat primum, 
quod Apostoli certo tradiderunt, sic enim ipse sese interpretatur. 

Irenaeus contra Florinum adlegat autoritatem superiorum ac _ 
nominatim Polycarpi, qui fuerat auditor Toannis Apostoli. Inquit 
enim, execraturum fuisse dogmata Florini, si ea audisset. et vita- 
turum locum, in quo illa dicta essent, tanquam pollutum. 
| Basilius adlegat nutricem suam, cuius pietatem ait tunc in 
primis fuisse laudatam, et addit eam adcepisse doctrinam a Gre- 
gorio Neocaesariensi, qui illo tempore eruditione et miraculis cla- 
ruit et refutavit Samosatenum- ac reliquit brevem confessionem 
fidei, quae continet illustre testimonium de Trinitate; extat autem 
in libro 7 Ecclesiasticae historiae. 

Origenes adlegat Apostolos de baptismo infantum. Ait enim 
in cap. 6 ad Rom. Ecclesias adcepisse traditionem_ab Apostolis, ut 

baptizentur infantes. Hi recte adlegant autoritatem-Ecclesiae. Quare 
ordine dicam, quid sit Ecclesia et quod audienda sit ac 
probatistestimoniisutendum, ettamen doctrina iudi- 
canda sit ex verbo Dei, ut maneat summa autoritas verbiDei!) 
iuxta illud: Si quis aliud Evangelium docuerit, anathema sit. 

Primum autem cum nomino Ecclesiam, non intelligo Ponti- 
fices Episcopos et ceteros, qui probant ipsorum opiniones. Nam hi 
sunt hostes veräe Ecclesiae, partim Epicurei, partim idolatrae ma- 
nifesti. Sed voco Ecclesiam coetum vere credentium, qui 
habent Evangelium et sacramenta et sanctificantur 
Spiritu sancto, sicut Ephes. 5 describitur Ecclesia, et Ioannis 
10: Oves meae vocem meam audiunt. 

Etsi autem necesse est, hanc veram Ecclesiam semper durare, 
quia regnum Christi est perpetuum et scriptum est: Manebo vobis- 
cum usque ad consummationem saeculi, tamen sciendum est hanc 
veram Ecclesiam non semper pariter florere, sed saepe admodum 
exiguam esse, ac subinde restitui divinitus missis veris doctoribus, 
ut Noae tempore fuit angusta Ecclesia: et paucorum coetus. 

Ita post diluvium retinuit veram doctrinam Melchisedech, qui 
fuit Sem, filius Noae; et cum idolatria apud Chaldaeos crevisset ac 
pene ubique extincta esset vera doctrina, Deus renovat Ecclesiam 
vocato Abraham. Postea familia Abrahae et pauci eius auditores . 
sunt Ecclesia, cum interim Chaldaei et Aegyptii gloriarentur se 
esse posteros patrum, se retinere patrum exempla et cultum, et 
praedicarent se esse populum Dei, cum verbum Dei non retinuis- 
sent, etiamsi ceremonias retinuerant, quibus tamen adfinxerant 
perversas opiniones et addiderant idolatriam. | 

Tempore Achaz fuit in Israel pene extincta Ecclesia, postea 
per Eliam et Elisaeum rursus aucta est, deinde iterum collapsa est. 

Cum nasceretur Christus, fuit in luda admodum exigua Ec- 
clesia, Maria, Ioseph, familia Zachariae, Simeon, Anna, pastores 
et pauci alii. Interea regimen ecclesiasticum fuit penes Pharisaeos 
et Saducaeos, qui erant Le impii. Saducaei etiam erant Epi- 
curei, et tamen adrogabant sibi praecipue titulum populi Dei. 

Sic et tempore Prophetarum exigua fuit vera Ecclesia. Esaiae 
primo: Nisi Dominus religuisset semen, sicut Sodoma et Gomorra 
facti essemus. Haec verba gravissime monentnosne de 
Ecclesia cogitemus tanquam de mundana politia, ne 
eam successione Episcoporum aut gradu et loco 
pontificum metiamur, sed apud eos statuamus Eccle- 
siam, quiretinent veram doctrinam Evangelii. In hoc 
coetu esse aliquos vere credentes necesse est. Nam ad 
hunc coetum pertinent promissiones. Ideo Esaias detrahit illum 

augustum titulum suis principibus et pontificibus et inquit exiguum 
semen reliquum esse in 1110 ipso populo, qui vocabatur populus Dei . 

Et Ieremiae tempore, cum ei') reges et sacerdotes adversa- 
rentur, non erat Ecclesia coetus sacerdotum, sed illi qui credebant 
concionibus leremiae. Amos 3: Sic liberabitur Isra@l, ut si pastor 
duo crura leoni ex faucibus eripiat. Denique fuit exigua Ecclesia 
prae multitudine impiorum, cum omnes gentes praeter populum 
Iuda prorsus amisissent noticiam Dei. 

Praedicit et scriptura futuras post Apostolos Ecclesiae clades, 
Matth. 242: Multi pseudoprophetae surgent et decipient multos. 
Item: Cum videbitis abominationem desolationis stantem in loco 
sancto. Hic significat in Ecclesia, quae sie dieitur, orituram esse 
idololatriam, qua obruentur vera doctrina et veri cultus et fiet Ec- 
clesiae vastitas, id est solitudo seu extinctio: atque ita adceidit. Post- 
quam abusus Missarum et cultus traditionum orti sunt, secutae 
sunt tenebrae de veris cultibus, de fide, de invocatione in fide, de 
offieiis vocationis. (Juia conscientia intuens in propria merita, non 
potest remissionem peccatorum intelligere nec veram invocationem 
et expectationem auxilii divini etc. 

Item, facient signa et prodigia, ut si fieri posset seducantur 
etiam?) electi. 2 Thess. 2: Veniet defectio etc. Luc. 18: Putas quod 
veniens filius hominis inveniet fidem? Psalm. 88: Nunquid vane 
constituisti omnes filios hominum? etc. Est enim querela de ven- 
tura Ecclesiae ruina. Haec dicta testantur, etiamsi Ecclesiam con- 
servari necesse est, famen praesertim postremo tempore admodum 
exiguam et paucorum coetum esse, qui sunt spreli et abiectiin 
hac vita, sicut inquit Paulus: Non multi sapientes, non multi po- 
tentes etc. 

Haec testimonia eo citavi, ut primum cogitetur quid sit Ec- 
clesia, et abducatur animus a carnalibus opinionibus, quae fingunt 
Ecclesiam esse politiam pontificum et adligant?) eam ad ordina- 
. Tiam®) successionem Episcoporum, sicut imperia consistunt in or- 
dinaria successione prineipum; sed Ecgsia aliter se habet: est enim 
coetus non adligatus ad ordinariam successionem, sed ad verbum 
Dei. Ibi renascitur Ecclesia, ubi Deus restituit doctrinam et dat 
Spiritum sanctum. Et hoc modo regi et conservari Ecelesias, non 
ordinaria successione, testatur Paulus Ephes. 4: Dedit dona homini- 
bus, Apostolos Prophetas etc. Docet enim eam esse proprie Eccle- 
siam, in qua Christus est efficax et cui dat veros doctores. 

Ideo cum obiicitur nobis nomen et autoritas Ecclesiae, pri- 
mum consideremus an fiat mentio verae Ecclesiae, an vero coetus 

pontificum et successionis illius et politiae, nec nos sinamus a verbo 
Dei deterreri falso praetextu nominis Ecclesiae. 

Secundo: Postquam dietum est quae sit vera Ecclesia, 
iam addendum est hanc veram Ecclesiam, quae est exigua ac tan- 
tum sanctorum, retinere veram doctrinam Evangelii seu articulos 
fidei, sicut Paulus eam vocat sedem veritatis. Sed haec ipsa vera 
Ecclesia habet doctrinam alias magis, alias minus puram et per- 
spicuam. Habet et multa infirma membra, ut Apostoli erant Eccle- 
sia, nec tamen intelligebant ante Christi resurrectionem quale 
esset futurum regnum Christi. Petrus eliam post datum Spiritum 
sanctum adhuc imaginabatur cultus legis necessarios esse, sed de 
coelo admonitus didicit regnum Christi non esse politiam Iudaicam, 
sed cultus spirituales ac perpetuos, Act. 9. 

Postea incoata praedicatione Apostolorum lucebat in ipsis 
doctrina pura et perspicua, et tamen interea erant multi infirmi, 
qui tametsi essent vera membra Ecclesiae et tenerent articulos 
fidei, tamen aliquid addebant erroris, ut qui observabant cultus 
legis nec satis intelligebant abrogationem legis et veros eultus. Hie 
error non erat levis et aliquam caliginem offundebat articulis fidei. 
Ita Christus praedicit de Ecclesia pestremi temporis futuras magnas 
tenebras, quae etiam electos impedient, quo minus puram doctri- 
nam habituri sint!). 

Manet igitur aliqua vera Ecclesia, quae retinet articulos fidei, 
sed interdum minus puros et obscuratos aliquibus incommodis opi- 
nionibus et habentibus aliquid erroris. Ac loquor adhuc de veris 
Ecclesiae membris et sanctis, non de aliis, qui amissa luce verbi 
amittunt Spiritum sanctum et sequuntur rationis iudicium, et cum 
putent se admodum pia tradere, dicunt aliena et impia. Sicut nunc 
quoque multi sunt praestantes doctrina bonis moribus specie pie- 
tatis, qui videntur sibi sanctissima dicere, cum procul absint a 
vera luce, hoc est a vero intellectu verbi Dei. De talibus nondum 
loquor, verum adhuc tantum fit mentio de veris membris Ecclesiae, 
quae magna ex parte sunt infirma. 

Sic igitur inquit Paulus: Fundamentum aliud nemo potest po- 
nere, praeter id quod positum est. Sed alius superaedificat aurum, 
alius lignum, stipulas etc. Fundamentum intelligit articulos fidei, 
hoc est summam doctrinae Christianae et doctrinam. de beneficiis 
Christi, sed ad hanc inquit addent alii utilem doctrinam et explica- 
tionem et veros cultus spirituales: haec vocat aurum. Alii addent 
stipulas, id est opiniones incommodas et aliquid erroris habentes, 
sicut initio statim conditae sunt ceremoniae, quae secum traxerunt 
falsas opiniones. 

Ut Ambrosium existimo esse verum membrum Ecclesiae, is 


1) habituri sint ©. W. habituri sunt A. 


4240 PH. MELANTH. COMMENTARI 


tamen inquit de ieiunio quadragesimae: Cetera.ieiunia sunt volun- 
tatis, hoc necessitatis est. Haec opinio est stipula addita doetrinae fidei. 

Sic!) Basilius addidit Monasticen tanquam stipulas et laudat 
hoc genus vitae immodicis et falsis praeconiis, cum quidem ab 
Episcopo suo reprehenderetur. Quod autem non sit leve erratum 
instituere novos cultus, saepe monet scriptura et satis significat 
haec una sententia: Frustra colunt me mandatis hominum. Grave 
peccatum est contra primum praeceptum, cultus non mandatos a 
Deo instituere aut adprobare. Nam primum praeceptum, cum 
prohibet alienos Deos, etiam prohibet?) alienos cultus. 

Cyprianus urget poenas canonicas, quarum tunc erat usus, et 
confirmat opiniones, quasi sint necessariae et propter eas remittan- 
tur peccata; interdum inquit absolutionem sine illis inutilem esse. 
Fortasse sentiebat commodius, quam locutus est, tamen illi erro- 
res non sunt leves, sed admodum densae stipulae, obscurantes pu- 
ram doctrinam de beneficiis Christi et de fide. 

Porro saepe scriptores commodius senserunt quam loquuntur, 
quia plerique fuerunt admodum in dicendo negligentes et improprü 
et multas sententias ac formulas a vulgo mutuantur, in quibus ali- 
quid inest errorum, ut nomen satisfactionum sumit Augustinus a 
vulgo, etiamsi errores de sätisfactionibus palam reprehendit. Tor- 
quet se in hac sententia interpretanda: Omne peccatum est volun- 
tarium, ubi disputat de peccato originis, cum tamen sententia sit 
civile dietum, de externis delictis traditum. 

Sic vocant coenam domini oblationem populi more, cum non 
sit instituta oblatio, sed Christus ipse fuerit sacerdos, suum?°) offe- 
rens sacrifiium. Ac ne fiebat quidem olim in ceremonia coenae 
oblatio corporis et sanguinis, sed ante consecrationem offerebantur 
‘“ panes et aliae res, et sacerdos dicebat se offerre preces, gratiarum 
actionem et totum cultum, qui ibi fieri solet. Eitsi igitur oblatio 
non uno modo intellecta fuit, tamen postea nomen detortum. est ad 
oblationem corporis, unde secuti sunt ingentes abusus. 


Dionysius in eo libro, qui continet ceremonias Ecclesiae, cum 


ritum syntaxis diligenter describat, tamen prorsus nullam facit 
mentionem de oblatatione corporis dominici. Nec canon Basilü 
continet hanc oblationem. Sed postea dicam plura de coena 
Domini. Haec tantum addidi, ut, ostenderem veteres interdum 
mutuatos esse sermones incommodos a populo, ut fieri solet omni- 
bus aetatibus. 

Interdum vincuntur iudiciis et exemplis multitudinis, quae 
non est pia, ut trahantur in supersticiones aliqua humana imagi- 
natione, ut in Synodo Nicena, nisi unus Paphnutius obstitisset, 

fuisset adprobata sententia illorum, qui volebant decretum fieri ut 
sacerdotes abstinerent a suis uxoribus. Sic Cyprianum et multos 
alios vicit consuetudo, ut probarent prohibitionemi coniugii. 

Item tota synodus Nicena consensu multitudinis aut temporis 
victa adprobavit Canones poenitentiae, qui postea pepererunt non 
tolerandos errores. Magna exempla etiam pios saepe fallunt, sicut 
Antoniiexemplum multis offudit caliginem. Hactenusdixide piis, qui 
etiamsisunt sancti, tamen plurimi suntinfirmi. Addam nunc delapsis. 

Interdum pii prorsus labuntur et amittunt Spiritum sanctum, 
sicut Origenem iudico!) prorsus fuisse lapsum, praesertim si ad- 
firmavitillos prodigiosos errores, quod fuerint innumerabiles mundi, 
quod diaboli postremo sint?) salvandi. Tertullianus etiam impie 
damnat secundas nuptias: fortassis autem resipuerunt. Multi enim 
vere läpsi in vita et doctrina tamen resipiscunt. Et saepissime fit 
ut sancti vere labantur nec iudicent iuxta verbum et spiritualem 
lucem, sed decipiantur imaginatione rationis, qui tamen deinde _ 
resipiscunt. Sicut Gedeon prorsus lapsus est, humano consilio in- 
stituens cultum. 

Ex his omnibus sequitur conelusio: Etsi vera Ecclesia, quae 
est exigua, retinet articulos fidei, t&Men illa ipsa vera Ecclesia 
potest habere errata obscurantia articulos fidei. Praeterea multi 
ita labuntur, ut adprobent prorsus impios errores contra articulos 
fidei, etiamsi fortassis aliqui resipiscunt. 

Primum igitur, cum autoritas Ecclesiae adlegatur, quaerendum 
est an fuerit verae Ecclesiae consensus congruens cum verbo Dei. 

Deinde dicendum est, scriptores qui extant saepe lapsos esse 
et fortassis aliquos ne quidem membra Ecclesiae esse. 

Tertio addendum est aliud discrimen. In illo coetu, qui voca- 
tur Ecclesia, est ingens multitudo impiorum, quorum plerique 
antecedunt ceteros autoritate, specie religionis, opinione doctrinae, 
quales.fuerunt in populo Iuda tempore Hieremiae pontifices et sa- 
cerdotes impii, qui et ipsi contra Hieremiam adlegabant autorita- 
tem sedis ac legis et promissiones: Non peribit lex a sacerdotibus, 
megabant suum coetum errare posse, cum tamen prorsus errarent 
et dissentirent a Hieremia. Item tempore Christi erant paucissimi 
pi, videlicet Zacharias et Simeon. 

Porro cum impia multitudo dominatur in Ecclesia, constituit 
nomine Ecclesiae multa falsa et impia. Talis multitudo amplexa 
est adplicationem Missarum pro vivis et mortuis, cultus votorum et 
sanctorum, postea exemplum nocuit piis. Talis multitudo etiam in 
synodo constituit, divellenda esse coniugia sacerdotum. Saepe 
autem adcidit in Ecelesia, ut impii excellentes ingeniis sumant im- 
petus constituendi religionem humana sapientia, qui cum non mo- 

veantur verbo Dei sed ducantur rationis imagine?!) et quaerant 
concinnas opiniones, gignunt impia dogmata, sicut Samosatenus 
Arius Pelagius. - Alii quaerunt merita aut quaerunt speciosum re- 
gimen ,. εὐταξίαν populi, et his causis moventur ad instituendos et 
cumulandos cultus, ut monachi et?) Gregorius et hoc tempore poRr- 
tifices principes et multi viri docti cupientes constituere Ecclesiam 
moventur humana sapientia et omisso verbo Dei volunt Ecclesiam 
iuxta suas imaginationes constituere: nec vident esse horribilem 
impietatern discedere a verbo Dei, quaerere Deum sine verbo, cultus 
instituere humano arbitrio sine mandato Dei, vera dogmata mutare 
“et opprimere puritatem verbi Dei. 

Cum igitur obiicitur autoritas Ecclesiae, ut de Missarum ad- 
plicatione: Ecelesia non errat, Eeclesia tot saeculis adplicavit Mis- 
sas: igitur mos est servandus. 

Respondendum est ad maiorem: Ecclesia- universa, quae est 
multitudo dominantium in Eeclesia, potest errare, sicut errabant 


" pontifices et sacerdotes leremiae aut Christi tempore. Et quar- 
- quam praeter illam multitudinem sunt aliqui pii, qui retinent ar- 


ticulos fidei, tamen hi quoque moti exemplis adsentiuntuf quibus- 
dam erroribus. Ita fit ut agficulos fidei minus puros retineant, sicut 
videtur Bernardus commodius sensisse quam ceteri, etsi multis 
erroribus adsensit, ut abusui Missarum, potestati pontificiae, votis, 
cultui sanctorum. 

Non igitur multitudinis autoritas adleganda est 
contra verbum Dei, sed redeundum ad regulam: δὶ 
415 aliud Evangelium docuerit, anathema sit. Prima 
sit autoritas verbi divinitus fraditi. Deinde illa est Ecclesia.existi- 
manda, quae cum verbo illo consentit, ut inquit Christus: Oves 
meae vocem meam audiunt, et Augustinus: Quaestio est, -ubi sit 
Ecclesia, quid ergo facturi sumus? In verbis nostris eam quaesituri 
sumus, an in verbis capitis sui Domini nosti Iesu Christi? Puto 
quod in illius®) verbis quaerere debemus, qui veritas est et optime 
novit corpus suum. 

Sed hic obiicitur, si repudiatur autoritas Ecclesiae, conceditur 
deinde nimis magna licentia  petulantiae ingeniorum, nam reiectis 
Ecclesiae sententiis, multi excogitabunt novas et impias interpre- 
tationes scripturae. Hoc periculum cum non sit contemnendum et 
prosit illam licentiam coercere, rursus videndum est, quatenus re- 
quirenda sit autoritas Ecclesiae. Servetus enim, cum renovat?) im- 
pium errorem Samosateni et negat Verbum intelligi personam in 
hoc dieto: In principio erat verbum, magnifice praedicat autorita- 
tem scripturae, iubet hanc.anteferri Ecclesiae decretis, deinde callide 

disputat sermonem simpliciter inteligendum esse. Cum autem!) 
verbum in communi hominum sermone non significet personam, 
negat apud loannem intelligendam esse personam, ut si Demosthe- 
nes hoc dictum legeret: In principio erat verbum, certe non cogi- 
taret intelligi personam aliquam. 

Quaero igitur, an adversus tales non prosit opponere autori- 
tatem Ecclesiae? Hic respondeo: Sicut Evangelium praecipit audiri 
Ecclesiam, ita semper dico eum coetum, penes quem fuitsverbum 
Dei et qui dicitur Ecclesia, audiendum esse, sicut iubemus quoque 
audiri nostros pastores. Audiamus igitur docentem et admonentem 
Ecclesiam, sed non propter Ecclesiae autoritatem credendum est. 
Nam Eeclesia non condit articulos fidei, tantum docet ac admonet. 
Verum propter verbum Dei credendum est, cum videlicet- admoniti 
ab Ecclesia intelligimus hanc sententiam vere et sine sophistica in 
verbo Dei traditam esse. 

Fortassis Demosthenes non cogitaret de persona, si legeret: 
In principio erat verbum. Sed auditor admonitus ab Ecclesia, quod 
Verbum significet personam scilicet filium Dei, adiuvatur iam ab 
. Ecclesia docente et admonente et articulum credit non propter Ec- 
clesiae’autoritatem, sed quia videt hanc sententiam habere firma 
testimonia in ipsa scriptura, videt de quadam persona dici, quae 
adsumta humana natura in mundo conversata est cum hominibus. 
Hanc personam videt adpellari λόγον. Colligit testimonia apta et 
firma de duabus naturis in Christo, scit enim de natura Dei cre- 
dendum esse voci coelesti, ac summam impietatem esse comminisci 
opiniones de natura Dei sine ipsius testimonio. 2 Petri 1. Et Matth. 
172): Hunc audite. . 

Item valet prima Ecclesia ut testis Apostolorum. Loquor au-. 
tem de dogmatibus, non de humenis traditionibus. Nam dogmata 
volebant esse firma et perpetua. Ritus humanos non volebant esse 
perpetuos aut immutabiles. Nec errabant Apostoli in doctrina. Ideo 
. prodest tenere, ubi adlegent?) vetustissimi sceriptores autoritatem 
Apostolorum. 

Ut de Trinitate citant eos Origenes Tertullianus Irenaeus Gre- 
gorius Neocaesariensis Alexander Episcopus Alexandrinus et alii 
multi, qui cum testentur doctrinam de Trinitate ab Apostolis ad- 
ceptam esse, valde confirmant pios. Itaque talia testimonia non 
sunt aspernanda. -.- | 

Dixi autem audiendos esse scriptores, Sieut nunc quoque dici- 
mus audiendos esse concionatores, quia aliqui manent in Ecelesia, 
quiretinent veritatem aliay purius, alias inpurius. Sed addendum est, 
ut auditiiudicentur ex verbo Dei, quod semper manet regula doctrinae. 

Exempla. 


Augustinus de peccato originali acrius contendit quam reliqui. 
Docet igitur et monet, cumque videamus eum vere et sine sophi- 
stica recitare sententiam scripturae, credimus articulum non pro- 
pter Augustinum, sed propter verbum Dei, et videmus idem sentire 
superiores, etiamsi hunc articulum non tam copiose aut tam per- 
spicue fractarunt. 

Aliud. . 

Petrus Alexandrinus Episcopus contra Meletium contendit 
' lapsos recipiendos esse et adlegat veterem -autoritatem. Nam haec 
verba recitat Epiphanius: ut doctrina, quae ad nos usque pervenit, 
tradit. Docet igitur et monet Episcopus ille Alexandrinus recipien- 
dos esse lapsos. Id credimus non propter hunc Episcopum, sed - 
quia videmus hanc sententiam traditam esse in verbo Deo, et ad- 
cedunt testimonia veteris Ecclesiae. 

Idem de synodis dico, audiendas esse Ecclesiae synodos, quae 
cum de verbo Dei disputant docent et monent nos, sed iudicium 
adcedat, et cum vera tradunt‘), credamus propter verbum Dei: ut 
Nicena synodus pie et utiliter docuit et admonuit omnem posteri- 
.tatem de filio Dei, sed articulum credimus non propter synödum, 
sed quia videmus sic traditum esse in verbo Dei. 

Cetera quae sunt extra scripturas, non sic amplectenda sunt, 
ut synodus Nicena condidit Canones poenitentiae, qui sunt tradi- 
liones humanae extra scripturam et fuerunt semina multarum su- 
persticiosarum opinionum. 

-  Samsonis convivae non poterant ‚interpretari aenigma in con- 
vivio propositum, nisi interrogsfa eius coniuge. (uare Samson 
inquit: Nisi arassetis vitula mea, non invenissetis meam quaestio- 
nem, Sic circumspiciendum est ubi sit coetus, qui habet verbum 
Dei, et videndum qui coetus patrum ac synodorum sit purior, hoc 
est minus habens opinionum extra verbum Dei. Haec Ececlesia do- 
cet monet testatur. Sed videndum est an ea quae proponit habeant 
firma testimonia verbi Dei. 

Ac profecto pios fateri decet, Patres bene meritos esse de 
posteritate, qui acerrimis contentionibus propugnaverunt et reti- 
nuerunt pia dogmata, id beneficium non est leve ducendum. Huc, 
‚pertinet Augustini dictum: Evangelio non crederem, nisi me Eccle- 
siae moveret autoritas. Non sentit Augustinus maiorem esse?) Ec- 
clesiae autoritatem, quam verbi divini, aut Ecclesiam posse abolere 
articulos in verbo Dei?) traditos, sed sentit Ecclesiam esse doctricem 

et testem: Non cerederemus Evangelio, nisi Ecclesia doceret nos et 
testaretur hanc doctrinam ab Apostolis traditam esse. 

Valet etiam hoc dictum ad refutanda nova dogmata, quae nun- 
quam in Ecclesia. extiterunt, sicut Manichaei nova deliramienta ex- 
cogitaverunt. Nam dogmata necessaria. pietati necesse est initio 
extitisse in praedicatione Apostolorum: ergo nova et prorsusignota 
Eecclesiae apostolicae sunt reiicienda. Sed de dicto Augustini alias 
dispugatum est copiosius, certe non concedit Ecclesiae autoritatem 
statuendi contra verbum Dei aut abolendi articulos in verbo Dei 
traditos aut condendi novos articulos fidei. 


Catalogus. | “ 


Aliquot synodorum οἱ patrum exempla colligam, ut adpareat 
in illis contineri dissimiles materias, ne sine discrimine omnia 
omnium dicta aut omnes veterum ritus pro necessariis recipiantur. 
Sicut inepti quidam ita admirantur antiquitatem, ut omnes ve- 
teres ritus humanos velint restitui, perinde ac si nunc velint Spar- 
tani omnes veteres ritus suae Reipublice restituere!), cum ritus ab 
hominibus excogitati partim sint viciosi, partim etiamsi sunt?) pro- 
babiles, tamen non omnibus temporibus congruant ὃ). 

Synodus Neocaesariensis vetat ne sacerdotes adcedant ad 
convivia secundarum nuptiarum, ne eas videantur adprobare. Tales 
ridiculae constitutiones multae bonis admixtae sunt. Quare delectus 
habendus est nec temere omnibus dictis veterum adplaudendum. 

Anno Domini 324 Nicena synodus a Constantino convocata est, 
in qua praefuit Antiochenus Episcopus Eustathius. In hac synodo 
gravissimae controversiae dogmatum diiudicatae sunt et recte 
damnati sunt errores Samogateni et Arii. Item Catharorum ἢ), qui 
lapsos negabant recipiendos esse ac negabant eos consequi remis- 
sionem peccatorum. 

Postea politica quaedam ordinata sunt de gubernatione Eccle- 
siarum, ut Alexandrinus Episcopus praeesset Ecclesiae Orientis, et 
Romanus Ecclesiis nationum vicinarum: item, ut Episcopi ordinen- 
tur a vieinis Episcopis. Haec politica etsi sunt utilia, tamen non 
volebant haberi pro articulis fidei. 

Tertio addiderunt quaedam ceremonialia, videlicet Canones - 
poenitentiae, ut vocabant, qui initio minus duri erant et fortasse 
minus habuerunt supersticionum. Sed postea crevit onus ipsum et 
crevit supersticio et est obscurata gratuita condonatio: (Juare in 


Ἢ αϑαροὶ postea Novatiani dicti?). 

hac re pätres non satis cauli fuerunt. Cumque eventus postea 
ostendit talibus exemplis!) supersticiones crescere, non ita mire- 
mur in hac re synodum, ut velimus illos-Ganones aut adprobare 
aut restituere. Nec propterea dissentimus a veteri Ecclesia, reti- 
nemus articulos synodi de dogmatibus, quae proprie ad Ecclesiam 
pertinent. Ceterae quae sunt extra vel contra verbum Dei non per- 
tinent ad Ecclesiam. 

Anno Domini 383 Constantinopolitana synodus a Thegdosio 
convocata est, in qua praefuit Episcopus Constantinopolitanus; 
controversia gravis diiudicata est de Spiritu sancto, quod sit per- 
sona procedens a patre et filio et sit Deus, et recte damnati sunt 
Eunomius et alii, qui contrarium senserant. Sunt et politica 
quaedam ordinata, ne Episcopi im alienis dioecesibus aliquid. ad- 
ministrent. 

Anno 433 Ephesina synodus convocata est a iuniore Theo- 
dosio, in qua praefuit Cyrillus Alexandrinus, Haec synodus.recte 
damnavit Nestorium, qui negabat in Christo unitum esse verbum 
humanae naturae substantiali unione, sed tantum adesse verbum 
οἱ inhabitare in humana natura velut hospitem i in domicili io, ut ibi 
esset efficax. 

Haec fuit magni momenti controversia: nam in Christo vere 
et substantialiter unitae sunt duae naturae. Nec verum est huma- 
nam naturam solam esse Christum ac domicilium esse verbi ad-- 
sistentis. Inde urserunt pii has formas loquendi de unitate perso- 
nae, Deum esse natum, passum etc. Etsi autem Nestorius negabat 
se cum Samosateno senlire, tamen suspicor eum re ipsa idem 
sensisse, sed in speciem aliter proposuisse vetus delirium involucris 
- tectum. 

Anno 452 Chalcedonensis synodus convocata est a Martiano 
Imperatore, in qua recte damnatus est Eutyches, qui negavit etiam 
duas naturas in Christo ac contendit ipsam verbi naturam divinitus 
missam editam esse per virginem, nec duas esse naturas unitas. 
Videtur et hic renovasse delirium Samosateni, sed alio involucro 
propositum. Hoc iudicium synodi laudandum est. 

Ceterum creverant iam in Ecclesia humanae traditiones. Ideo 
aliquas addidit haec synodus viciosas constitutiones, non de dog-- 
matibus, sed de ceremoniis et cultibus extra scripturam, et tamen 
adhuc sunt verecundiores hae constitutiones, quam aliae postea 
natae. In hac synodo primum facta est constitutio, quae prohibet 
nuptias mondchis et virginibus, quae vota fecerunt, et excommu- 
nicat tales contrahentes connubia, quanquam addit mitigationem, 
posse et hoc coneedi iudicio Episcopi. 

Verum multa politica utiliter tunc constituta sunt, ne Episcopi 

ipsi tenerent administrationem facultatum ecclesiasticarum, sed ut 
Ecclesiae haberent Oeconomos: ne quis plura ministeria teneret: 
item, ne quis sine ministerio ordinaretur. Item ut in singulis pro- 
vinciis Episcopi quotannis conveniant et synodos habeant de prae- 
sentibus Ecclesiae controversüs. 

- Haec utilia decreta synodorum adversarii dissimulant ac in- 
terim alia leviora ‚proferunt, ut videantur!) nobis opponere veteris . 
Ecclesiae autoritatem. 

Fuerunt interim et zliae synodi, seu provinciales seu frequen- 
tiores, in quibus convenerunt vicinarum provinciarum Episcopi. 
Talis fuit synodus Antiochena ante Nicenam, convocata adversus 
Samosatenum, quae pie et recte damnavit Samosateni impietatem. 
Talis item fuit synodus Gangrensis in Galatia vetus et pura, habet 
optima decreta contra supersticiones de coniugio, de cibis, de mo- 
nachatu. Et adparet hanc synodum convenisse propter Montanum 
Marcionem et similes, qui illas supersticiones valde auxerunt. 

Secufae sunt aliae posteriores, ut Ancyrana, quae habet hanc 
constitutionem memorabilem: Si Diaconi in ordinatiene non pro- 
miserint se victuros coelibes, retinendi sunt in ministeriis, etiamsi 
postea ducunt uxores: sed si promiserint et postea tamen duxerint 
uxores, removendi sunt a ministerio. Habet et alios Canones de 
annis poenitentiae periculosos et supersticiosos. 

Laödicena recte damnat Novatianos, sed errat taxans digamos 
etiam laicos, iubet eos prius puniri quam admiftantur ad commu- 
nionem, prohibet etiam baptismum post duas septimanas quadra- 
gesimae. Cetera politica sunt honesta, ut cum prohibet nuptias 
cum haeretieis. Haec synodus non longo intervallo secuta est 
Nicenam. 

Sub Honorio Imperatore fuit Toletana prima synodus, quae 
. continet multa capita utilia de doctrina. Nam pie recenset articulos 
de divinitate et naturis Christi et alios quosdam. Postea quaedam 
adtexit politica et ceremonias de chrismate et de votis. Haec syno-. 
dus prohibet diaconos evehi ad munus presbyteri, si non absti- 
neant a legitimis uxoribus. Item excommunicat parentes, qui filias 
votis obligatas, si nubant, parentum adfectu complectantur. Item 
ipsas nuptas non admittit ad communionem, nisi discedentes a 
maritis. 

Cartbaginensis quinta, anno 438 habita, prohibet Episcopis 
presbyteris et diaconis consuetudinem legitimarum coniugum, ita 
paulatim cumulata est prohibitio. Antea diaconis concessa erat 
consuetudo cum uxoribus, ut testatur Ancyrana synodus, postea 
secuta est prohibitio. Et hae constitutiones de coelibatu subinde 
in omnibus synodis repetuntur et adduntur acerbiores poenae, sicut 


1) videantur 0. W. videatur A. 

| quaedam Toletana synodus constituit, ut: facultates mulierum \ ven- 
dantur, si redeant ad viros. 


Porro haec Carthaginensis synodus continet et aliam memo- ° 


rabilem constitutionem de sacellis et aris sanctorum , ubi non sunt 
eorum corpora condita. Has aras et sacella iubet Episcopos demo- 
liri, aut si metuant tumultus iubet eos in concionibus populum de- 
‚hortari, ne- ad illa loca adcedant. Adparet aliquos crescentem 
supersticionem in cultu sanctorum voluisse prohibere. 


Synodus Carthaginensis anni 457 egit de provocatione Epi- 

scoporum. Romanus pontifex postulavit ut concederetur provocatio, 
ubicunque aliquis ad Romanum provocasset, idque ut obtineret 
commisit falsum, citavit commenticium decretum, quod adfirmabat 
"in eam sententiam editum esse in Nicena synodo. Postea ex Con- 
stantinopoli petitis exemplis deprehensa est vanitas et repudiata 
᾿ petitio Romani pontificis. Huic synodo interfuit Augustinus. Tali- 
bus artificiis Romani pontifices viam sibi ad primatum struxerunt. 
Hoc exemplum monet ne ita miremur antiquitatem, ut eam omni- 
bus viciis liberemus. 


Carthäginensis quarta deeretum continet, de precatione et 
oblatione pro mortuis, his verbis: Poenitentes, qui diligenter ser- 
varunt Canones poenitentiae, si casu moriantur ante communionem, 
commendetur eorum memoria precationibus et oblationibus. ΠΙᾺ 
aetas nondum habe)at privatas Missas, sed tamen paulatim super- 
sticio creverat.' Hic Canon non recipit mortuos, nisi diligenter ser- 
vatis ritibus poenitentiae. Item, addit morem de oblationibus. 


Tractavit causam gravissimam synodus Milevitana, cui inter- 


fuit Augustinus, et recte defendit piam doctrinam de peccato ori- 
ginali, de gratia et de iustificatione. Habet et politica quaedam, in 
quibus haec sunt memorabilia, vetat provocationem ad transma- 
rinos Episcopos. Hoc decretum nunc ne Romanus quidem pon- 
tifex reciperet. Vetat item ab Imperatore peti iudices, non Epi- 
scopos. Id illis temporibus congruebat, nunc esset durum: de 
- divortio etiam sanxit, ne persona innocens rursus contrahat matri- 


monium, et addit petendum esse ut Imperator legem in eam sen-, 


tentiam ferat. Id quoque durius est. Nam Romae Fabiola contraxit 
aliud connubium, ut adparet ex Hieronymo. 


Ea synodus confirmat et supersticionem de votis, concedit 


velari virgines ante vigesimum quintum annum contra veteres 
Canones. Quanquam igitur de doctrina tolerabiliter pronunciavit, 
tamen postea adcedunt aliquae stipulae et supersticiosae constitu- 
tiones. Quare non omnia synodorum decreta sine delectu probanda 


sunt, et tamen fatendum est pias synodos bene meritas esse, quia - 


aliquos doctrinae Christianae articulos conservaverunt, et de his 
prodest tenere synodorum et antiquitatis testimonium. 


. 

De ecclesiasticis scriptoribus vetustis. 


Hi quoque bene!) meriti sunt, praesertim quatenus sunt testes 
veteris et primae Ecclesiae Apostolorum. Confirmant enim nos suo 
testimonio de Trinitate, de naturis in Christo, de baptismo infantum, 
de usu coenae Domini, de ordinatione ministrorum, de coniugio 
ministrorum ?), de usu indifferentium, de poentientia lapsorum. De 
his articulis omnibus citantur memorabilia exempla Apostolorum, 
quae nobis patrocinantur. j 

Ceterum scriptores alii in aliis materiis fuerunt diligentiores 
et, ut est humanum, saepe inconsiderate effundunt absurdas et 
falsas sententias, quas admoniti haud dubie fuerant correcturi. 
Saepe cum non male sentirent, tamen non satis perspicue dicere 


potuerunt quod volebant. Saepe propter temporum consuetudinem | 


praesentes traditiones durius defenderunt, aliquas etiam.falsas opi- 
niones interdum habuerunt. (Juare non sunt sine delectu omnia 
patrum scripta probanda, et saepe ipsi inter sese pugnant, nec 
rarum est dissentire aliquem a seipso. Quare iudicium esse debet 
penes apostolicam scripturam. Sed subiicio exempla. 


De Origene. 


Origenes citans Apostolorum et veterum Ecclesiarum exempla 
et sententias, est testis utilis posteritati de aliquot articulis, de Tri- 
nitate, de duabus naturis in Christo, de baptismo infantum, de pec- 
cato originali, de usu coenae Domini et de aliis quibusdam. - 


Ceterum miscuit suis scriptis®) multas falsas οἱ absurdas _ 


sententias, quarum aliquas etiam ipsius aetas improbavit. Fingit 
ante hunc mundum fuisse plures mundos, Fingit, diabolorum et 
damnatorum poenas cessaturas esse. Haec ipsius aetas etiam re- 
prehendit. ν ᾿ ' 

In Rom. tractans hanc propositionem: Fide iustificamur, non 
ex operibus, intelligit eam κατὰ ovvexdoynv, fide sumus iusti, id 
est perfecta fide complectente omnes virtutes. Idque declarat, dicit 
idem posse diei de ceteris virtutibus: nisericordia sumus iusti, 
'scilicet"perfecta, complectente.ceteras virtutes. Hoc nihil aliud est 


dicere, quam homines propter opera et propter virtutes suas habere - 


remissionem peccatorum et iustos esse. Cumque non adtendat quid 
agat Paulus, quid vocet fidem, quid sibi velit illa exclusiva: Non ex 
operibus, addit enarrationes confusas et perplexas, nec sibi constat. 

Interdum enim effundit aliquod tolerabile dictum, sed id postea 
mox corrumpit, quale illud est Rom. 4: Initium iustificationis a 
Deo est’ fides, quae credit in iustificantem, et haec fides cum iusti- 


I) bene (l. W. — A. omitt. 2) de coniugio ministrorum 

ficata fuerit, tanquam radix imbre suscepto haeret in animae solo, 
ut’cum per legem Dei excoli coeperit, surgant in eo rami, qui 
fructus operum ferant. Non ergo ex operibus radix iusliciae, sed 
ex Tadice iusticiae fructus operum crescit, illa scilicet radice iusti- 
ciae, qua Deus adceptam fert iusticiam sine operibus. 

In tertio capite: Ubi est gloriatio tua? Videtur iam propior esse 
Paulinae sententiae, admittit exclusivam, homines-sola fide iustifi- 
cari, et adlegat latronem in cruce et mulierem apud Lucam: Fides 
tua salvam te fecit. Sed postea declarans illa videtur hoc velle, ho- 
minem initio consequi remissionem peccatorum sola fide, postea 


iustum esse ceteris virtutibus, sicut ipse postea inquit: Fides repu-_ 


.tatur ad iusticiam ei qui convertitur, sed postea iusticia reputatur 
ad iusticiam. Porro mira varietas et perplexitas est enarrationis, 
etiamsi largitur hominem initio sola fide consequi remissionem; 
tamen si postea imaginatur conversos sine peccato esse satisfacere 
legi et iustos esse propter ceteras virtutes, dissentit a Paulo et a 
reliquis scripturis divinis, iuxta illud: Non iustificabitur in con- 
spectu tuo omnis vivens. Item: Si dixerimus quod peccatum non 
habeamus!) etc. ᾿ ᾿ 

In capite septimo clare dicit sanctos repraesentare alienam 
personam, cum sibi tribuunt peccatum, ut apud Danielem: Non in 
iustificationibus nostris, sed in misericordia'tua exaudies’nos. Tales 
sententias corrumpit et docet fiduciam propriae iusticiae vel despe- 
rationem. Capite tertio inquit: Sine lege manifestata est iusticig 
Dei, id est sine lege naturali sunt traditae novae leges evangelicae, 
ut illa: Nesciat dextra quid faciat sinistra, haec inquit lex erat ante 
ignota. Item: Lex est spiritualis, intelligit tantum de allegoria, id 
est ceremoniae habent allegoriam, et saepe incommode spiritum 
intelligit non de Spiritus sancti motibus, sed tantum de interpre- 
tatione vel cogitatione allegorica. 

Capite 8: Quod erat impossibile legi, quia infirmabatur per 
carnem, transfert carnem ad legem. Caro legis erat infirma, id 
est ceremoniae erant impossibiles inutiles?) etc. At Paulus carnem 
intelligit naturam hominis3): Lex infirmabatur per carnem, id est 
non poterat fieri ab?) humana natura. Hi loci ostendunt Origenem 
currere extra viam nec adtendere quid agat Paulus. 

Possem multa levia colligere, ut cum Pelrum ait excellere 
ceteris, quia ei dieilur numero plurali, erit solutum in coelis. Ad 
totum coetum Apostolorum dieitur numero singulari, erit solutum 
in coelo. Sed haec futilia omitto. Geterum eruditis et iudicium 
adhibentibus prodest vetera scripta legere, primum propter histo- 
rica testimonia, deinde quia illorum collatio acuit et exercet stu- 


l)habeamusA. habemusC.W. 2)inutilesC. W.— A.omitt. 

diosos. Ita proderit et Origenis lectio eis, qui antea recte instituti 
sunt et summam Christianae doctrinae tenent. 


- ‘. De Dionysio. 


Unus est libellus Dionysii de ecclesiastica Hierarchia, qui pro- 
pter historiam est utilis, ceteri continent ociosas speculationes. 
Illic autem traduntur ceremoniae sacramentorüm et ritus Ecclesiae 
et adparet mediocres adhuc fuisse ceremonias illo tempore. Prae- 
cipue autem ritus Missae ibi considerandi sunt, ut adpareat recen- 
tiores in Ecclesia Papae procul recessisse a veteri forma. Psalmi 
quidam et lectiones ex Evangelio recitabantur, dicebantur preces 


ΓΟ Ecclesia et Republica, postea presbyter stans ad aram recitabat 


verba Christi de coena Domini, deinde distribuebat populo sacra- 
mentum, sequebatur gratiarum activ. Hic fuit ritus Missae, unde 
manifestum est Missam tantum fuisse communionem, nec fuisse 
ullas privatas Missas. Quin et iHlud mirandum est, quod nec mentio 
fit oblationis, ne ritum quidem recenset offerentis. Haec apud Dio- 
nysium praecipue prodest observare, ut antiquitatem opponamus 
eis, qui defendunt abusus Missarum« 

Recenset baptismum chrisma communionem, ut dixi, ordina- 
tionem presbyterorum et eorum, qui vota faciebant, et unctionem 
mortuorum, ubi narrat quales fuerint ceremoniae funerum; cum 
cadaver in templo collocatum .esset, praesente populo recitabantur 
aliquae lectiones ex sacris Hteris de resurrectione. ' Deinde iube- 
batur populus gratias agere in!) precibus, quod hic pie.decessisset 
in agnitione Evangelii. Addebatur adhortatio, ut sibi quisque pre- 
caretur pium exitum ex hac vita. Hic mos fuit plenus pietatis et 
laude dignus. Quae enim possunt maiora beneficia cogitari, quam 
in illo ingenti agone retinere Christi agnitionem, adiuvari a Christo 
et salvari? Hanc ceremoniam meliorem recentior aetas prorsus 
abolevit, retentis et cumulatis deterioribus. 

Addit autem Dionysius post hanc adhortationem abiisse pres- 
bytrum et perfudisse oleo cadaver et precatum esse, ut Deus ei 
condonaret infirmitatem, quae in eo reliqua fuisset post conversio- 
nem. Postea cadaver condebatur in terram. Hae tantum fuerunt 
funerum ceremoniae tunc quidem, nondum in Missa fiebat defun- 
ctorum mentio, multo minus offerebatur corpus Domini pro mor- 
tuis. Hane profanationem sacramenti posterior aetas addidit. 

Hactenus de Dionysio: in quo etsi ceremoniae aliquanto ?) minus 
viciosae sunt, tamen sunt initia monachatus, et hoc gravi repre- 
hensione dignum est, quod non discernit inter sacramenta divinitus 
Instituta et humanas traditiones. De chrismate perinde loquitur ut 


1) agere in A. W. agerem 6. 2) aliquanto A. W. ali- 

de baptismo et aeyuat πάρεργα ἔργοις, ut ita dicam. Monachorum 
ordinationem etiam antefert ordinationi' ministrorum, quod est 
valde vituperandum, cum ordinatio ministrorum pertineat ad prae- 
dicationem Evangelii, illa vero monachorum ordinatio sit supersti- 
ciosa et tantum fiat propter cultum prohibitum, iuxta illud: Frustra 
me colunt mandatis hominum; et tamen ibi monachatus vocatur 
perfectio. Ergo valeant eius testimonia, quod ad historiam adtinet, 
ut sciamus qui ritus tunc fuerint usitati, non fiant dogmata aut leges 
ex eius descriptionibus. | 


De Tertulliano. 


Tertullianus recte confutavit Marcionem et reliquos eius factio- 
nis haereticos. Gontinet utilia testimonia de Trinitate, recitans non 
suam sententiam, sed veterem adceptam ab Apostolis.. Adversus 
Praxeam extat luculentum testimonium de verbo, hoc est de filio 
Dei, quod sit persona, etiam antequam adsumsit humanam naturam. 

Ceterum et veteres reprehendunt quaedam eius errata, vide- 
licet quod secundas nuptias damnat et ridicule argumentatur: Non 
licet fratris mortui uxorem ducere. Ducens viduam relictam a 
Christiano ducit?) fratris mortui uxorem: ergo non recte faecit. 

Ludit etiam de regno sanctorum, quod fingebant duraturum 
esse mille annos in hac corporali vita ante mundi conflagrationem 
et ante novissimum iudicium, paulatim aliis citius, aliis tardius re- 
surgentibus. Hoc Iudaicum deliramentum prorsus explodendum est 
ex Ecclesia. 

In libello de corona militis multa dicit de ritibus humanis et 
durissime declamitat de consuetudine, habendam eam esse pro 
lege. His dietis in Ecclesia male detortis, ut fit, confirmarentur in- 

-gentes errores omnibus aetatibus, quia nunquam tanita est vigilantia 
hominum, ut non obrepant aliquae viciosae consuetudines. 

Recenset autem Tertullianus admodum pueriles mores, ne post 
baptismum primis septem diebus eatur in balneum. Item, ut 
baptizatis praebeatur gustandum?) lac et mel. Ibi, inquit, etiam 
oblationes pro defunctis, pro nataliciis annua die facimus. Id 
nunc impie detorquent adversarii nostri.ad Missas pro mortuis. Cur 
natales omittunt, si tantum tribuunt autoritati Tertulliani? Sed ille 
non loquitur de coena Domini. Verum in diebus natalibus et fu- 
nerum adferebantur in templa cibi et alia munera pauperibus. 
Haec vocabant oblationes et ἀγάπας, et mos erat ab Ethnicis ad- 
ceptus, sed nonnihil correctus. Nam Ethnici dabant epulas etiam 
in templis in natalibus et funeribus, ac postea Nicena synodus et 
aliae prohibuerunt hanc pompam natalium. 


1) dueit A. duxit 0. W. 2) gustandum A. W. gustan- 
tum 6, , ͵ 


IN EPIST. PAULI AD ΒΟΜΑΝΟΒ. OAP. XIV. 253 

Ergo ut de ceteris dictum est, testimonia historica in Tertul- 

liano prosunt, ubi commemorat quid senserit prior Ecelesia. Sed 

eius enarrationes etdisputationes non recipiantur tanquam dogmaäta, 
nisi quatenus consentiunt cum apostolica scriptura. 


De Cypriano. 


Cyprianus vixit circiter annum Domini 260, continet. utilia 
testimonia de Trinitate, de baptisıgo parvulorum, de usu coenae Do- 
mini et de forma electionis Episcoporum, quos scribit electos esse 
a coetu Ecclesiae. et eam electionem comprobatam esse adhibitis 
aliquibus vicinis Episcopis. 

Sed veteres etiam taxarunt Cyprianum, quod sentit baptizatos 
ab haereticis rursug baptizandos esse. Effundit inter declamandum 
interdum absurdas sententias, cum exaggerat immoderatis hyper- 
bolis causam quam jnstituit. ÜUt de poenis canonicis admodum du- 
riter scribit, ait non valere absolutionem, nisi illae poenae fuerint 
persolutae!). Hoc Jictum quantum habeat incommodi non est - 
obscurum. _ 

Vehementer etiam declamitat de coelibatu, etsi eum quidem 
locum mitigat, iubet contrahere coniugia illos ipsos,.qui vota fece- 
rant, si non servent promissum. In libello de eleemosyna inquit, 
peccata ante baptismum commissa remitti propter Christi passionem, 
sed post baptismum quaerendam esse remissionem per eleemosy- 
nas. Idem repetit de lapsis, consumtum esse beneficium Christi in 
baptismo, postea per eleemosynas quaerendam esse remissionem. 
Haec sunt plena absurditatis, quaeadmonitus haud dubie correxisset. 
Non igitur dieta ipsius omnia pro dogmatibus habenda sunt. 

De coena Domini solet uti verbis oblationis et sacrifici, sicut 
ceteri qui dicunt promiscue offerimus orationes, offerimus panem, 
vinum, offerimus corpus et sanguinem Christi: nam id quoque re- 
peritur-apud Cyprianum. Hinc adversarii nostri sumunt testimonia 
ad defendendam profanationem coenae Domini in Missa privata etc. 

Magna vis est consuetudinis et hanc sequentes saepe improprie 
loquuntur homines: ut nunc Missam dicimus, cum nulli nota sit 
nominis etymologia. Ita veteres retinuerunt vocabula oblationis et 
sacrifici, non admodum curantes etymologiam aut propriam signi- 
ficationem. Et quia vidit Augustinus aliquid in his adpellationibus 
esse incommodi, ipse leniit, sacrificium inquit dici pro memoria 
sacrificii et oblationem pro memoria oblationis. Hae sunt metony- 
miae, ut dicimus Pascha pro memoria seu signo transitus, sed nolo 
argute vel interpretari vel excusare locutionem usitatam illius 
temporis. Sic enim populus loquebatur, qui interdum recipit im- 
propriam vocem, 

Irenaeus clare dicit hanc oblationem esse gratiarum actionem. 
idem sentiebant teteri, ut testatur nomen Eucharistiae. Quare 
‚senserunt esse ceremoniam, qua aguntur gratiae. Id nihil habet 
incommodi.- Adcipimus enim ut admoneamur beneficii nobis donati 
a Christo et fidem exuscitemus, deinde agamus gratias pro eo be- 
neficio, nec inde sequitur id opus pro allis faciendum esse, aliis 
adplicandum esse etc. Haec monstra ne quidem cogitarunt patres. 
, Ergo cum legimus nomen sacrificii et oblationis, intelligamus aut 
signum sacrificii et oblationis aut gratiarum actionem, non adfin- 
gamus adplicationes.pro aliis. 

‘ Interdum uno nomine vocant öblationem totum illud negocium 
quod ibi agitur, videlicet orationes et coenam Domini. Hoc cum 
fit, orationes intelligantur !) esse oblationes. 

Leguntur etiam apud Cyprianum de mortuis quaedam verba, 
quae recentiores male detorquent: Sacrificia pro eis offerimus, sed 
haec dicit de martyribus. -Horum enim fiebat mentio in precationi- 
bus, cum agerentur gratiae Deo quod illos adiuvisset. Sicut Grae- 
cus Canon dicit: Offerimus pro Patriarchis Prophetis Apostolis id 
est agimus gratias, quod Ecclesiam inde usque ab initio tibi elegisti 
redemisti sanctificasti ete. Haec fuit initio sententia-horum verbo- 
rum, non petebatur ut mortuis Deus relataret poenas. Postea ad- 
cesserunt tempore malae opiniones et partim verba priora mutata 
sunt, partim retenta forma veterum verborum; aliud intellexit 
posteritas, quam priores intellexerant. 

Ergo testimonia antiquitatis non patroeinantur recentioribus 
abusibus, 'quae partim aliena sunt a praesentibus moribus, partim 
- si quid habent vicii, non debent opponi firmis testimoniis scripturae, 
quia etiam reliquae aetates habuerunt sua incommoda. Haec sim- 
plicissime sine sophistica respondeo ad verba oblationis et sacrificii. 


De Basılio. 


In Basilio extant utilia testimonia de Trinitate et de?) poeni- 
tentia contra Novatum. In concione de humilitate tradit egregiam 
sententiam de iusticia fidei, quae nobis aperte patrocinatur. Sine 
ulla sophistica detrahit iustificationem bonis operibus nec loquitur 
de ceremonialibus, sed de omnibus virtutibus, nec tantum loquitur 
de operibus ante renovationem, sed de virtutibus in renovatis, ac 
iubet sentire quod sola fiducia misericordiae propter Ghristum pro- 
missae iusti simus. Verba eius haec sunt: Dicit autem Apostolus: 
Qui gloriatur in Domino glorietur, dicens quod Christus nebis 
factus sit sapientia a Deo, iusticia, sanctificatio et redemtio, ut sicut 
scriptum est gloriaturus in Domino glorietur. Haec est enim per- 

fecta et integra gloriatio in Deo, quando ne quidem propter iusti- 
ciam suam aliquis effertur, sed agnoscit sibi deesse veram iusticiam, 
fide autem sola in Christum iustificari, et gloriatur Paulus’ se 
despicere suam iusticiam, quaerere autem fide-per Christum iusti- 
ciam, quae ex Deo est. " 
Haec verba satis ostendunt Basilium sic intellexisse iusticiam 
fidei!), quod sentiendum sit nos fide propter Christum per miseri- 
cordiam iustos, id est adceptos esse, non propter proprias virtutes, 
Ceterum quod Basilius primum instituit coetus monachorum, 
id exemplum nocuit et aliquid habet?) vieii, etiamsi ipse primum 
non habuit crassas supersticiones et illi coetus adhuc quaedam 
imago erant scholarum. Circumferuntur et libri quidam eius no- 
mine, qui continent regulas monachorum, quorum aliqui haud 
dubie sunt suppositicii et longo tempore post Basilium nati, sunt 
enim pleni falsarum opinionum de coelibatu et aliis cultibus ex- 
cogitatis sine mandato Dei et continent ridiculas nugas, ut magnum 
acervum poenarum seu satisfactionum, quos vocat ἐπιτέμια: si ri- 
serit puella in choro, sedeat biduo in vestibulo, et similes naenias, 
quas si quis vellet renovare admiratione antiquitatis, vere insaniret. 


De Gregorio Nazianzeno. 


| Nazianzenus tractavit articulum de Trinitate, alia dogmata le- 
‚ viter adtingit. Scripsit vitam Cypriani, in qua narrat quandam 
puellam amatam esse a Cypriano ante coönversionem, quae in- 
vocans Mariam virginem vicerit ?) magicas.incantationes Cypriani. 

Hoc exemplum citatur de invocatione sanctorum. Etsi autem 
videtur esse vieta fäbella et postea sparsa titulo Nazianzeni, tamen 
etiamsi vera esset historia, non est citanda ad confirmandam in- 
vocationem sanctorum. Nam errores piorum non sunt opponendi 
verbo Dei, et omnibus aetatibus etiam pii in Ecclesia habent suas 
infirmitates. ' 

Adlegant etiam ex Basilio οἱ Nazianzeno, quod in fine con- 
cionum de sanctis solent eos compellare: O Athanasi ora pro nobis. 
Etsi autem hae apostrophae ex rhetoricis figuris excusari possunt, 
tamen fieri potest ut more sui temporis tunc invocaverint sanctos. 
Nam invocatio sanctorum paulatim tunc in Ecclesiam irrepsit, dt 
errores temporum trahunt homines, ut usitata minus improbent et 
boni consulant: sicut impetu$ fluminum secum rapit navigantes. 
Nec tamen ideo adprobanda est invocatio sanctorum. Ac postquam 
mos crevit et iam retecta est impietas, prorsus ex Ecclesia tolli 
debet. Nec Basilius de invocatione quiequam dicit, tantum ait ce- 
lebrari memoriam sanctorum, ut eorum virtutes imitemur, et vocat 

sanctos adiutores precum nostrarum, non quod sint invocandi, sed 
quia omnesbeati in coelo orant pro Ecclesia et eam Deo commendant. 

Epiphanius scribit mulieres quasdam invocantes virginem Ma- 
riam solitas circumferre eius statuam. Hoc totum negocium dam- 
nat et vocat idololatricum!) opus. Continet enim Epiphanius re- 
futationes veterum haeresium, praecipue .de Trinitate et paucis 
aliis materiis, quam quidem historiam praecipue legendam esse 
censeo. " 


De Chrysostomo. 


Chrysostomi aetas multos iam viciosos mores 'receperat, quos 
ipse recensens non reprehendit, sicut laudat adeuntes monimenta 
sanctorum, facit et?) mentionem orationis pro mortuis. Monasti- 
cam immodicis et falsis laudibus ornat. In tractatu de poenitentia 
cum colligit multos modos consequendae remissionis peccatorum, 
scilicet eleemosynas lacrymas et alia opera, tamen non facit men- 
tionem fidei, de qua oportuit diei, ac scriptum illud pleraque falsa 
continet et confusum ac perplexum- est. 

Graeci maxime laudaverunt commentarios in Paulum, ubi in _ 
locis de iustificatione et de fide series Paulinae disputationis. dedueit 
eum eo, ut saepe repetat hanc sententiam: (Juod fide consequamur 
remissionem peccatorum propter Christum, non propter opera. Et 
diserte dieit: Fide non solum diligi Deum, sed vicissim credentes 
senftire quod a Deo diligantur, quanquam multis modis rei sint. 

In hac sententia satis significavit?), se intelligere fidem non tan-- 
tum de noticia historiae, sed de fiducia, qua credimus nobis remitti 
peccata, et quidem hanc fidem discernit ab operibus, a non furando, 
non occidendo etc. Et dicit hunc cultum superiorem esse. (uan- 
quam autem eius enarratio simplicior est et minus impura, quam 
Origenica, tamen ipsa quoque est obscura nec ubique secum ipsa 
consentit. 

In septimo cap. longius currit extra septa: Ait concüpiscentiam 
et adfectus, nisi pariant externum opus, non esse peccata. Sed tamen 
si quis adtente et cum iudicio leget commentarios illos, multa in- 
veniet testimonia multorum articulorum. Et quanquam tunc in 
Ecclesia caligo fuit, tamen adparet retinuisse plerosque hanc com- 
munem sententiam : Quod fide propter Christum, non propter opera 
‘ donetur remissio pegcatorum. Ideo etsi interdum minus commode 
loquuntur veteres, tamen in aliis locis, quid reipsa voluerint ani- 
madverti potest. 

De coena Domini ex Chrysostomo satis adparet, nullas fuisse 

privatas Missas. Describit enim presbyterum stantem ad aram et 
vocantem populum, ut adcedat ad!) communionem. 

In libello de dignitate sacerdotii erudite discernit civilem et 
ecclesiasticam potestätem, negat ecclesiasticam habere ius coörcendi 
vi corporali. 


j De Ambrosio. 


Multas causas adtingit Ambrosius, videlicet de Trinitate, con- 
tra Novatianos, de iustificatione. Et quanquam in commentariis 
interdum dissimiles sententiae reperiuntur, qui?) non tam ab ipso 
scripti quam ab aliis excepti esse videntur, tamen perspicuum est 
ex eius longioribus disputationibus, sensisse eum de gratia et de 
iustificatione quod nos docemus. 

Id testatur Epistola ad Irenaeum de Paulino dicto: Lex iram 
efficit, Epistola 71?) ubi sic inquit: Ex operibus legis nemo iusti- 
ficatur, id est per legem peccatum cognoscitur, sed culpa non re- 
laxatur. Veniens igitur Dominus Iesus peccatum omnibus, quod 
nemo poterat evitare, donavit et chirographum nostrum sui sangui- 
nis effusione delevit, hoc est quod inquit: Superabundavit peccatum 
per legem, superabundavit gratia per lesum, sieut Ioannes inquit: 
Ecce agnus Dei, qui tollit peccata etc. Ideo nemo glorietur in 
operibus, quia nemo factis suis iustificatur, sed qui iustus est do- 
natum habet, quia per Christum iustificatus. est. Fides ergo est, 
quae liberat per sanguinem Christi, quia beatus ille, cui peccatum 
remittitur et veniä donatur. 

Et similes sententiae aliquot reperiuntur in aliis locis apud 
hunc scriptorem: ut de vocatione gentium. Item ad Demetriadem 
virginem, ubi inquit: Nec ob aliud datur praeceptum, nisi ut quae- 
ratur praecipientis auxilium. Ceterum eius titulo extant quaedam 
praeparationes ad Missam et 8114 ἢ quaedam inania, quae videntur 
esse suppositicia. 


De Hieronymo. 


‘ Hieronymus in versionibus utilem operam Ecclesiae navavit, 
et quanquam enarrationes Prophetarum sunt tenues, tamen histo- 
riarum explicatio sumta a veteribus est utilis. De dogmatibus pauca 
scripsit. Adversus Iovinianum 5) valde confirmat falsas et supersti- 
ciosas opiniones de traditionibus humanis. Vituperat coniugium et 
contumeliosa oratione insectatur, quae nequaquam digna est Chri- 
stiano. Colligit male detortas sententias scripturae, quasi vituperent 
coniugium®), ut: Si secundum carnem vixeritis moriemini, et si- Ὁ 
miles, et expresse dicit non differre a meretrice nubentem post se- 

cundas nuptias. Item spectandum esse non quid concedat Deus, 
sed quid velit, quasi Deus non velit coniugium. Postremo ethnico 
more colligit vulgaria convicia sexus muliebris et coniugii, de qui- 
bus Christianus longe aliter sentire debet, qui seit causam infirmi- 
tatis in- ‚utroque sexu esse naturae corruptionem, et tamen propter 
Deum sexui tribuendum esse honorem, et cum Deus non frustra 
condiderit hunc sexum, agnoscendum esse opus Dei et ordinationem 
divinam magnifaciendam. Nec est minor infirmitas animorum in 
viris, in.negociis quae viris commissa sunt. Christianus autem 
propter Deum fert et mitigat imbecillitatem in sociis huius vitae 
divinitus adiunctis et cohaeredibus aeternae gloriae, et scit Deum 
velle ut illas curemus, tanquam partem generis humani, non despi- 
ciamus diabolica superbia. Haec atque alia in hanc sententiam in 
Christiana disputatione potius dicenda erant, quam illa’ scurrilia 
convicia sexus et divinae ordinationis. 

De discrimine ciborum laudat ritus sine verbo Dei institutos 
tanquam cultus Dei, imo tanquam perfectionem. Ridicula vox est 
quam ponit: Si vis perfectus esse, bonum est vinunf non bibere et 
carnem non manducare, ubi male detorsit dietum Pauli, qui cum 


‚inquit: Bonum est carnem non edere, addit, si fratri noceat exem- 
-plum. Cum autem necesse sit (4165 supersticiones in Ecclesia re- 


prehendi, pariunt enim alios multos errores, prudenter de illis in- 
considerate dictis iudicandum est. 

In dialogo contra Pelagiun: recte disputat renovationem non 
fieri tantum viribus liberi arbitrji, sed opus esse auxilio Spiritus 
sancti. Recte etiam negat sanctos esse sine peccato et ponit me- 
morabile dietum: Tunc iusti sumus, quando nos peccatores esse 
fatemur, et iusticia nostra non ex proprio merito, sed ex Dei mi- 
sericordia contingit. Sed postea non satis dieit: peccata sanctorum 
intelligit de actualibus peccatis, ut flammis libidinum aut iracun- 
diae et similibus: non intelligit,de interiore et perpetua dubitatione 
securitate concupiscentia. Constat igitur multos esse in scriptis 
Hieronymi non exiguos lapsus. _ 


- 


De Augustino. 


Augustinus multas necessarias controversias tractavit, refuta- 
vit Arianos Manichaeos Donatistas et Pelagianos. Nam irrepserant 
iam in Ecclesiam philosophicae opiniones, quas Pelagius confirma- 
vit, Evangelium transformans in philosophiam, contendebat enim 
nihil esse peccatum originis, homines legi Dei satisfacere posse et 
illa externa obedientia mereri remissionem peccatorum, iustos esse 
et mereri vitam aeternam. Nihil de fide in Christum, nihil de 
auxilio Spiritus sancti dicebat!). Haec Pelagii doctrina non evange- 

lica, sed philosophica erat, sicut propemodum scholasticorum docto- 
rum sententia idem vult, nisi quod hi aliquid adsuunt supersticio- 
num monasticarum. Et nunc rursus multi delabuntur in opiniones 
Pelagianas, quia!) sunt plausibiles rationi. 

‚Augustinus igitur sua aetate doctrinam Evangelii de gratia et 
fide in Christum pene extinctam restituit et rursus adcendit. Prop- 
ter hoc beneficium Ecclesia ei plurimum debet. De peccato origi- ‘ 
nis multo loquitur maiori perspicuitate, quam ceteri omnes. Di- 
stinctius etiam et rectius loquitur de libero arbitrio, quod viribus 
liberi arbitrü horgines facere possint externa legis opera et honesta 
opera civilia, sed sine Spiritu sancto non possint habere motus 
spirituales, verum timorem Dei, veram fiduciam, veram pacientiam, 
hoc est novitatem, quam oportet in eis existere, qui sunt salvandi. 

Tradit utile discrimen literae et spiritus, docet de gratuita re- 
mißsione, monet quomodo Paulus intelligendus sit, cum inquit: Ex 
operibus legis nemo iustificatur, quod videlicet non tantum detra- 
hat iustificationem ceremoniis, sed etiam moralibus operibus. Hac 
admonitione valde opus fuit Ecclesiae.e Nam Origenes et multi 
eum secuti sparserant falsam interpretationem in Ecclesia, tantum 
ceremoniis detrahi iustificationem, et finxerant homines legi satis- 
facere et iustos esse propter opera. Ideo Augustinus diserte hanc 
quaestionem tractat in libro de spiritu et litera et adfirmat Paulum 
universaliter loqui etiam de moralibus, cum negat nos lege iustos 
esse. Item negat homines legi satisfacere. Rom. capite 8. 

Hanc admonitionem Augustini et hunc locum ipsius plurimum 
refert meminisse, quia cum ratio non satis perspiciat magnitudi- 
nem peccafi originis et naturalis corruptionis, facile delabitur ad 
illas opiniones, ut putes?) legi satisfieri et homines propter opera 
iustos esse. Ita e regione obscuratur et amittitur iusticia fidei et 
vera exercitia spiritualia excutiuntur , scilicet vera invocatio, quam 
oportet niti sola misericordia. Sicut nunc deridemur ab adversariis, 
qui volunt videri prudentiores ac vociferantur nosinepte exaggerare 
infirmitatem et ridicule detrahere operibus iustificationem, cum tamen 
ratio non aliud intelligat esse iusticiam, nisi obedientiam iuxtalegem. 

Sed doctrina Evangelii de peccato, item de iusticia fidei, est 
arcarna et peculiaris sapientia verae Ecclesiae, quam etiam pauci 
ex scriptoribus agnoverunt ac saniores alii obscurius, alii clarius 
agnoverunt, Scotistae et similes prorsus obruerunt. Ideo postquam 
Deus haec rursus patefecit, diligenter tueamur illustratam doctrinam. 

Porro cur?) adversarii vicissim non considerant, quam sit ab- 
surdum dicere, quod Christus liberaverit nos tantum a ceremonia- 
libus? Item si liberatio tantum ad ceremonialia pertinet, non pro- 

fuit patribus ante Moisen. Necesse est autem statuere quod liberatio 
alege pertineat ad universam Ecclesiam a principio mundi usque ad 
finem. Haec copiosius disputantur ut dixiin libello de spiritu et litera. 

Denique quid sit liberatio a lege prorsus ignorant illi, qui_in- 
telligunt eam tantum de ceremoniis. Ut omnes homines post 
lapsum Adae sunt oppressi peccato, ira Dei, morte, ingentibus vitae 
aerumnis, aeternis poenis: ita sunt omnes onerati lege, quae pecca- 
tum arguit, nos adcusat et aeternis terroribus occidit, ut Paulus 
'inquit: Ergo liberari a lege est ab illa adcusatione liberari, ne si- 
mus rei irae Dei et aeternae mortis, est non tantum a ritibus aut 
externis spectaculis liberari, sed multo potius ἃ lege perterrefa- 
ciente maledicente damnante et interficiente nos eripi. Cum vide- 
licet alia res proponitur, propter quam iusti pronunciamur, scilicet 
filius Dei, factus pro nobis vietima. Sic Adam Noö Abraham et 
omnes electi ante Moisen a lege liberati fuerunt. Adcusabantur a 
lege, exercebantur horrihilibus terroribus et sensu irae Dei et ma- 
ledictionis. Sed inter hos terrores erigebantur agnitione miseri- 
cordiae propter venturum Dominum promissae, et statuebant se 
iustos pronunciari propter venturam victimam, non propter legem. 
Norant peccata esse non tantum externa delicta, sed interiorem 
immundiciem, horribilem dubitationem de Deo, fremitum et in- 
dignationem adversus!) Deum in rebus adversis et ceteros pravos 
impetus, et sciebant non aliqua lege tolli vel ipsum peccatum et 
naturae infirmitatem vel iram Dei; sed norant se agnitione et fidu- 
οἷα promissi salvatoris ex tantis aerumnis eripi. Sic et illi sunt 11- 
beri?) a lege morali, videlicet iudicante et occidente eos, et ab 
aeterna ira quam lex denunciat. Norant in illa naturali noticia 
non proponi gratuitam remissionem peccatorum, ideo aliunde pe- 
tebant remissionem. (Quodsi sensissent ita se iustos fore, cum sine 
vicio essent, succubuissent in agone conscientiae; sed norant ideo 
promissum esse salvatorem, ut statuerent se placere Deo, etiamsi 
essent indigni et immundi. Sic sentiebant se iustos esse, non 
propter legem, sed propter venturum salvatorem. 

Has tantas res complectitur liberatio a lege, quas non intelli- 
gunt homines securi, qui nesciunt quid sit vera poenitentia invo- 
catio: denique qui non exercentur adflictionibus et aut habent ani- 
mos occupatos voluptatibus aut delectantur suis opinionibus et 
aspernantur verbum Dei, aut ad suas imaginationes inflectunt ac?) 
corrumpunt. Nonnulli adversarii astutiores, etsi vident Augustini 
et nostram interpretationem vere esse Pauli ac propheticae et 
apostolicae scripturae sententiam, tamen obstrepunt nobis et Ori- 
genis Hieronymi Chrysostomi et nescio quorum autoritatem citant, 

non quod illos vere et ex animo probent, sed tantum ut fucum fa- 
ciant imperitis, ne videantur victi. Non enim adferunt adversarii 
ad haec certamina bonam conscientiam et studium quaerendae ve- 
ritatis, sed odium nostri, contemtum Evangelii, curam tuendae 
suae autoritatis. Quid populus de Christo sentiat, quomodo eru- 
diantur Ecclesiae nihil ad se pertinere iudicant, ac partim aperte 
exercent sycophanticam,, ut Cochlaeus Wicelius et similes, partim - 
sunt tyranni et tyrannorum satellites, qui propter sapientiae aut 
virtutis opinionem gubernant pontificum, regum et prineipum con-. 
silia, cum sint homines «®sor, qui in universum arbitrantur reli- 
giones commenticias esse, ac sibi ipsi mirum in modum hoc no- 
mine placent, quod ausint ἀντιπέρδειν πρὸς τὰς βροντάς, ut ille 
apud comicum inquit. Et tales dicturi sunt sententias in synodis 
de Christi gloria, cuius nomen esse fabulosum cogitant. 

Proinde pios lectores adhortor, primum ut considerent genera 
doctrinae, utri simpliciter et sine sophistica sententiam scripturae 
propheticae et apostolicae proponant. Deinde cum patres citantur, 
quae dieta patrum sint consentanea divinae voci. Est enim magna 
dissimilitudo patrum. Postremo ut Paulus iubet probare spiritus, 
voluntas utriusque partis!) spectanda est et summa consilii. lud 
agunt adversarü, non ut aliquid emendent, sed ut qualicunque prae- 
textu defendant suam tyrannidem, confirment et muniant opes. 
Ideo reges et pontifices adversantur coniugio sacerdotum, quia vi- 
dent coelibatum ad retinendam potentiam et opes expeditiorem 
esse. Hoc modo cum extent notae impiae voluntatis in quibusdam 
manifestis articulis, satis adparet eos non agitari bono spiritu, sed 
esse hostes Christi et nec in ceteris articulis quaerere veritatem. 
Quare eorum iudicia constanter repudiemus. 

Psalmo 42 (ἢ adfirmat renatum non esse iustum propter opera, 
sed fide, sic enim inquit: Plane time, si iustum te dicis, si non ha- 
bes illam vocem; ex alio Psalmo: Ne intres in iudieium cum servo 
tuo: nam si iudicium exhibueris sine misericordia, quo ibo? Si ini- 
quitates observaveris Domine, Domine quis sustinebit? Ne intres in 
iudicium cum servo tuo, quia non iustificabitur in conspectu tuo 
omnis vivens. Ergo si non iustificabitur in conspectu tuo omnis 
vivens, quia quicunque hic vivit, quamlibet iuste vivit?), vae illi, si 
cum eo in?) iudicium Deus intraverit. Nam et apud alium Prophe- 
tam adrogantes et superbos sic obiurgat: Quare mecum iudicio 
contenditis? Omnes dereliquistis me, dicit Dominus. Noli ergo 
indicio contendere, da operam esse iustus, et quantumcunque fue- 
ris, confitere te peccatorem esse et semper spera misericordiam, et 
in ista humili confessione securus adloquere turbantem te et tu- 

multuantem adversus te animam tuam. ()uare tristis es anima mea, 
quare conturbas me? forte in te volebas sperare, spera in Domino, 
non in te, quid enim es in te, quid es de te? Ille sit sanitas in te, 
qui adcepit vulnera propter te et inquit: Spera in Dominum. 

Psalm. 82). Qui sunt beati? Non illi, in quibus non inveniet 
peccatum; nam in omnibus invenit: Omnes enim peccaverunt et 
egent gloria Dei. Si ergo in omnibus peccata inveniuntur, remanet 
ut non sint beati, nisi quorum remissa sunt peccata. Hoc ergo 
Apostolus sic commendavit: Credidit Abraham Deo et reputatum 
est ei ad iusticiam. Hic recte adcommodat dietum de fide et testa- 
tur se fidem intelligere non tantum historiae noticiam, sed fiduciam 
qua?) confidimus nobis remitti peccata prepter Christum. Nec vero 
quisquam potest adsequi Pauli sententiam, nisi sic intelligat nomen 
fidei. Hoc vere?) est ut dicitur in foribus errare, fidem tantum intel- 
ligere noticiam historiae, non fiduciam promissae misericordiae 
propter Christum. Nec mirum est monachos tota via deerrasse in 
enarrando Paulo, quia in hoc ipso loco turpiter hallucinati sunt. 
Et 'nunc adversariis haec caligo praecipue impedimento est, quo 
minus recipiant doctrinam de fide, quia nomen fidei non recte in- 
telligunt. Cur non expendunt talia Augustini dicta, quale hoc est 
quod modo recitavi? Hic testatur Paulum hoc velle, Abraham pro- 
nunciari iustum, quia crediderit non tantum de posteritate sua sed 
remissione peccatorum. 

Tales sententiae passim obviae apud Augustinum satis osten- 
dunt eum de gratia et de fide idem-sentire, quod nos docemus. 
Sicut etiam de spiritu et litera inquit: Ex lege timemus Deum, per 
fidem autem ennfugimus ad misericordiam. Hic erudite discernit 
legem et Evangelium. 

Etsi autem interdum in eius scriptis figurae orationis occur- 
runt non satis explicatae aut incommodae, hae temporibus condo- 
‚nandae sunt, quia vulgi consuetudo quasdam figuras receperat, ut 
adpellationem meriti et alias quasdam, et has explodere docti non 
psterant. Deinde nec ipsi seriptores satis adsuefacti fuerunt ad ad- 
curatas disputationes, et quanta ftunc fuerit caligo in Ecclesia inde 
aestimari potest, quod Pelagii impia opinio tanto cum plausu ex- 
cepta fuit, ut Augustinus et payci quidam alii non sine magnis cer- 
(aminibus eam rursus ex Ecclesiis explodere potuerint. 

Ceterum de ceremoniis si quis aetatem Augustini nobis oppo- - 
nit, sciat ne ipsi quidem Augustino placuisse omnes ritus et per- 
suasiones sui temporis. (ueritur ἢ enim multas supersticiosas opi- 
niones haerere in Ecclesia, anteferri humanas traditiones praeceptis 
Dei et sic cumulatas esse ceremonias, ut Judaeorum servitus tolera- 

bilior fuerit, quam Ecclesiae. Verba eius haec sunt ad lanuarium, 
Epistola 119: Ipsam tamen religionem, quam paucissimis et mani- 
festissimis celebrationum sacramentis misericordia Dei esse liberam 
voluit, servilibus oneribus premunt, ut tolerabilior fuerit condicio 
Iudaeorum, qui tamen divinis legibus, non humanis subditi erant. 
Et primum de ritibus humanis inquit: Totum hoc genus rerum li- 
beras habet observationes. Deinde diserte iubet inutiles ritus hu- 
manos praecidi. Ergo non ita probat Augustinus ceremonias sui 
temporis, ut Ecclesiam ad eam normam constitui velit. Multa enim 
recepta erant, quae ne ipse quidem probat, imo reprehendi et cor- 
rigi vult, quaedam more illius temporis‘observat, ul omnes prae- 
sentibus moribus multa condonamus.. 

Huius aetate percrebescere sermones de purgatorio coeperunt!), 
quos ipse nec refutat nec confirmat, tantum narrat, inquiens quos- 
dam sic existimare, purgari animas piorum, postquam discesserunt 
a corporibus. Sed libro confessionum 9. petit his verbis precatio- 
nem pro mortua matre: Inspira Domine servis tuis, ut ad altare - 
meminerint matris meae et patris, nec petit amplius. (uanquam 
autem hoc verecunde dieitur apud illum, tamen nunc sceleste de- 
torquetur ad oblationem sacramenti pro mortuis, -qualis nondum 
fuit Augustini tempore. 

Fuerunt et vota usitata eo tempore, et quaestio ineidit, an 
coniugia post votum contracta dissolvi debeant. Hac de re extat 
sententia Augustini in decretis 27. q. 1. C. nuptiarum. Hic etsi 
Augustinus plus tribuit votis quam conveniebat, tamen pronunciat 
coniugia. post votum contracta non esse dissolvenda et adfirmat 
vere esse coniugia, quia altera persona non debet cum iniuria al- 
terius redire ad votum. Nec fit obligatio irrita inter duas personas, 
etiamsi altera adtulit mutationem prioris propositi. Haec in summa 
dieit in eo textu. Sed plus valuit error de votis, quam haec miti- 
gatio Augustini. Ideo constitutiones postea secutae distraxerunt 
coniugia. Vidit Augustinus illam distractionem viciosam esse, sed 
non satis consideravit, quid in ipsis etiam votis vicii fuerit, quod 
erat obscurius. Vincebatur?) enim vulgaribus opinionibus sui sae- 
culi. Jam mos receptus erat faciendi vota, magna erat admiratio 
multorum in eo vitae genere degentium: Admiratio autem iudicio 
officit. Non igitur disputabat an valerent vota, cum quidem multi 
essent errores implieciti illis, habebantur pro cultibus, pro singulari 
merito iusticiae , pro®) perfectione, item plerisque erant impossibi- 
lia. Haec si prius refutasset, melius prohibere distractionem con- 
iugiorum potuisset. 

Constat igitur multos abusus illa aetate iam haesisse in Eccle- 

sia, quorum etsi aliquibus adversatus est Augustinus, tamen aliquos 
boni consuluit, qui postquam retecti sunt non debent defendi. 
Deinde etiamsi veterum exempla suo tempore dissimulata sunt, ta- 
men nunc ad confirmandos maiores abusus nequaquam adcommo- 
dari debent, ut nequaquam valet consequentia: Augustinus iubet 
ad altare precationem fieri pro matre, Ergo adprobandae sunt 
Missae pro mortuis. Aut: Augustini tempore quidam arbitraban- 
tur esse purgatorium, Ergo adprobandae sunt Missae indulgentiae 
et aliae fundationes pro mortuis excogitatae. Nam Augustini tem- 
pore nondum erant hae ‚prodigiosae impietates, etsi paulatim se- 
mina sparsa sunt. 


De Gregorio. 


"Anno 590 iniit pontificatum Gregorius, cum essent exacti 
anni post Augustini mortem 157. Interea influxerant in Italiam 
multae barbarae gentes, Gothi, Longobardi et horum soci. Et non 
solum studia literarum conticuerant et Eoclesiae neglectae erant, 
sed etiam illae ipsae barbarae gentes, quae tenebant Italiam, secum 
invexerunt aut facile receperunt multas supersticiosas opiniones. 
ldeo brevi tempore valde cumulati sunt abusus. 

In illa dilaceratione Italiae videbatur esse peculiaris felicitas, 
abesse a Republica, procul in_aliqua solitudine degere, sine fami- 
lia, sine liberis, non spectare urbium excidia et vastationem pa- 
triae. Miserum est enim dicere illud, quod Aeneas inquit: Et quo- 
rum parsmagna fui. Itaque modesti homines, qui!) habebant fami- 
lias, gratulabantur monachis suam tranquillitatem. Sic crevit 
admiratio monachorum et plures coeperunt quaerere et amare 
secessus. 

Deinde homines barbari natura mirantur novos ritus, qui spe- 
ciem habent eximiae pietatis et tanquam commercii cum Deo. Ni- 
hil mirum est igitur tunc et monachorum coetus crevisse et plausi- 
biles opiniones de illo genere operum latius vagatas esse et extin- 
ctam Evangelii lucem de vera fide et veris cultibus. 

Grata etiam barbaris fuit veneratio sanctorum. Postquam 
semel receptum erat hos?) ethnico more ornare statuis et peculia- 
ribus?) templis, crevit mos imitatione potentum. Et paulatim tan- 
tum adcessit impietatis, ut nihil differret veneratio sanctorum his 
posterioribus saeculis a manifesta Ethnicorum idolatria. Invoca- 
bantur Anna Georgius non aliter quam Iuno Mars aut Hercules. 
Currebatur ad statuas et magna autoritate talem εἰδωλομανίαν con- 
firmabant Episcopi, laudabant doctores. Et in talibus cultibus erat 
religionis summa. Interim de Christi invocatione, de fide erat in- 
gens silentium. 

1) homines qui. W. homine quis A. 2) hos 4. — Ο, W. 

Principia igitur cavenda fuerunt tantae impietatis!), quae qui- 
‚dem Gregorius valde confirmavit, qui publicum ritum invocationis 
Divorum instituit, qui ossibus et pulveribus eorum templa dedicari 
lussit. 

Tunc etiam irrepsit opinio de oblatione corporis et sanguinis 
Christi facienda pro mortuis. Haec opinio peperit horribilem pro- 
fanationem sacramenti. 

Etsi igitur post Gregorii aetatem maiores tenebrae secutae sunt, 
tamen hi errores tunc haeserunt in Ecclesia, falsa persuasio de 
monachatu, de operibus sine mandato Dei excogitatis, invocatio 
sanctorum et oblatio corporis Christi pro mortuis: hi errores 
magnam deinde ruinam traxerunt. Itaque Gregorii aetas non po- 
test esse norma emendandae Ecclesiae, quod quo magis perspici 
possit manifestiora errata Gregorii prius recitabo, deinde pauca 
de coena Domini disputabo. Gregorius ἢν. 3 Epistolarum, in 
Epistola ad Catanensem Episcopum in Sicilia praecipit: Ne sub- 
diaconi aut diaconi consuetudine coniugum utantur, quas ante or- 
dinationem duxerant, cum quidem antea Siculi servassent Grae- 
cum morem nec maritis interdixissent coniugum consuetudinem. 
Hic lapsus satis manifestus est. Nemo enim pius distractionem le- 
gitimi coniugii adprobare potest. 

Narrat fuisse quendam speciosum, qui maluerit relinquere 
functionem subdiaconi, quam carere ceniugjs Consuetudine. Hic 
quisquis fuit, saniore iudicio praeditus fuit quam illi, qui talia con- 
iugia distrahebant. 

Auget peccatum Gregorü, quod hunc morem in Siculis Eccle- 
siis recipi voluit, quae ad id tempus iuxta synodorum veterum de- 
creta retinuerant coniugia in omnibus gradibus ecclesiastieis, nec 
onerabant votis diaconos aut alios. Cur sumit sibi imperium Gre- 
gorius in alienas Ecclesias, cum quidem tam tragice declamitet se 
abhorrere ab universalis Episcopi adpellatione? Deinde cur ibi 
distrahit coniugia, ubi diaconi non fuerunt?) onerati votis, cur hic 
non veretur Superiorum synodorum autoritatem? Hic lapsus cum 
manifestam impietatem et tyrannidem contineat, satis adparet aeta- 
tem Gregorii non fujsse sine magnis erroribus. 

Idem 3) quam iniustus est adversus eos, qui infantes in mo- 
nasteriis educati fuerant iussu parentum, et postea facti puberes 
aliud vitae genus expetebant. De his respondet, nefas esse tales 
deserere vitam monasticam. Haec duricies non eo tantum repre- 
hendenda est, quia aetati facta est iniuria,' sed etiam quia valde 
confirmavit supersticiosas opiniones de monasticis cultibus. 

Addam tertium erratum non obscurum. Movetur spectris, ut 

comprobet oblationem Sacramenti pro mortuis. Narrat duos, qui 
post mortem in balneis servierunt, quorum alter petivit ut pro se 
fieret oblatio sacramenti, ut ab illis poenis liberaretur. Ab his 
spectris sumit dogmata in Ecclesia contra manifestum mandatum 
Dei. Deut. 18: Non quaeras a mortuis veritatem. Et Esaiae 8: 
Utrum populus a Deo quaerit veritatem pro vivis, an a mortuis? 
Ergo qualiscunque est animarum status post hanc vitam, tamen a 
spectris non sunt sumenda dogmata. Deinde quis non videt poöticum 
esse, quod dicit pios post mortem factos esse balneatores. Similis 
fabula est commento de filiabus Danai, quae hauriunt aquam cribris. 
. Non instituimus hunc Catalogum, ut errorum confutationes 
adderemus, quae extant alibi satis multae, tantum recensere errata 
volui, ut adpareat falli eos, qui sic admirantur patres, tanquam fue- 
rint ἀναμάρτητοι et nusquam dissentiant a scripturis!) divinis ma- 
nifestis. Etsi igitur aliquid monent interdum eruditiores patres, 
tamen de eis iudicandum est ex verbo Dei. 

Omissis igitur aliis confutationibus, breviter quaedam de illa 
oblatione pro mortuis adiiciam: Non opus est quaeri?) an sit purga- 
torium, nihil haec quaestio ad oblationem pertinet. Etiamsi esset 
purgatorium, tamen impium est offerre Sacramentum pro mortuis. 
Rationes multae sunt firmissimae. Prima: Impietas est, instituere 
cultum in Ecelesia sine mandato Dei: Adplicatio coenae Domini 
pro aliis fit sine ullo mandato et testimonio divino, Ergo sine ulla 
dubitatione haec adplicatio est impia. 

Maiorem confirmant plurimae sententiae: Non habebis Deos . 
alienos. In hoc mandato etiam cultus alieni prohibentur. Et huc 
pertinet dictum: Frustra colunt me mandatis hominum. Item: 
Quidquid non est ex fide, peccatum est. Porro: cultus sine man- 
dato Dei non possunt ex fide fieri; sed mundus non intelligit quan- 
tum peccatum sit fingere cultus sine mandato Dei, discedere a verbo 
Dei. De hoc scelere maxime concionantur Prophetae et deplorant 
hominum coecitatem, qui cultus et dogmata de voluntate Dei fin- 
gunt horribili audacia nec retinent verbum et cultus, in quibus Deus 
suam voluntatem nobis proposuit. Ipsi coeci quaerunt Deum aliis mo- 
dis. Constat autem Christum non tradidisse Sacramentum, ut pro 
mortuis adplicetur. Quae ibi fit mentio mortuorum ἢ Iubet celebrari 
coenam, ut recordemur mortis et beneficiorum suorum. An mortui 
adsunt, ut una recordentur? Sed breviter adiiciam et alias rationes. 

Secunda. Sententia certa est, quae labefactari nequaquam 
potest: Justus fide sua vivet. (Quare necesse est nos adcipere re- 
missionem peccatorum vivos, ac impossibile est contingere ullis 
remissionem propter opus aut sacrificium cuiusquam sacrificuli. 
Causae obscurae ambiguae longas disputationes requirunt. Hic er- 

ror de oblatione refutatur adeo perspicuis et firmis argumentis, ut 
nihil desiderent longam explicationem. Doctrina de remissione - 
peccatorum certa et perspicua est. Nemini contingit remissio, nisi 
fide propria eam adcipiat!). Hanc sententiam si quis tollit, contume- 
lia adficit Christum. Ergo contumelia adficiunt Christum, qui fin- 
gunt oblationem illam mortuis mereri remissionem. 

Tertia. Tantum eis prodest sacramenti usus, qui utentes eo 
recordantur mortem et beneficia Christi: ergo impossibile est id 
opus mortuis prodesse, qui nec utuntur ipsi nec addunt ibirecor- 
dationem. Antecedens manifestum est ex Christi institutione, quia 
iubet celebrari?) hoc ministerium ad recordationem. Nec aliud 
institutioni adfingendum est. Si quis plus adfingit, si quis transfert 
ad mortuos, impie contaminat institutionem Christi. 

Quarta. Aperte dieit scriptura: Beati mortui qui in Domino 
moriuntur. Rom. 8. Corpus mortuum est propter peccatum, Spi- 
ritus vero vivit propter iustificationem, id est iustificati spiritu, donec 
hoc corpus circumferunt, in quo haerent reliquiae peccati, varie 
adfliguntur, ut in invocatione crescant fides agnitio Dei et novitas 
spiritualis. Sed mortuo corpore peccati.reliquiae abolentur. Et 


diserte addit Paulus, vivere spiritum propter iustificationem. 14 ᾿ 


vita iustificati spiritus non est pavor aut sensus irae Dei, sed est 
gaudium in Spiritu sancto, sicut Paulus inquit. Non sunt igitur 
poenäe purgatorii. 

Christus inquit ad conversum latronem: Hodie mecum eris in 
Paradiso, hoc esf'in vita tranquilla et beata, non in poenis et pa- 
voribus. Non igitur discedunt iustorum animae ad cruciatus, sed 
ad gaudium spirituale et ad pacem. In hac vita exercentur pii hor- 
ribilibus adflictionibus, quia Deus mirabili consilio vult Ecclesiam 
suam subiectam esse cruci et degustare adflictiones Christi. Sic 
Adam Isaac Iacob Ioseph David Esaias leremias Ioannes Baptista et 
cetera lumina Ecclesiae fuerunt in aerumnis, quarum magnitudi- 
nem enarrare nemo potest. Ideo Petrus inquit: Humiliamini sub 
potenti manu Dei. Etsi igitur tales sunt poenae piorum, dum in 
corpore vivunt, tamen post mortem esse tales adflictiones cur di- 
cetur? cum hae adflictiones sint destinatae ad agnoscendas peccati 
reliquias in carne et ad poenitentiam. At post mortem non est lo- 
cus poenitentiae, sicut Paulus clare adfirmat, 2 Corinth. 3. Repor- 
tabit unusquisque ea, quae gessit in corpore. Et Psalmi hoc do- 
cent: Non mortui laudabunt te Domine. Item: Quoniam non est in 
morte, qui memor sit tui. Non igitur adfirmari potest, aliquos post 
mortem adhuc exerceri illis) cruciatibus, ut agant poenitentiam. 

Si dicunt adversarii cruciatus illos non eo infligi, ut crescat 

poenitentia, sed ut sint satisfactiones, multo magis explodenda est 
haec opinio. Nam doctrina satisfactionum, quam sententiarii con- 
finxerunt, falsa et impia est. Et quidem in eas disputationes tan- 
quam in sentinam plurima mendacia confluunt, de purgatorio, de 
votis, de oblatione pro mortuis, denique alia multa. Cum igitur 
purgatorium quod vocant adfirmari non possit, impietas est insti- 
tuere oblationem ad liberandos mortuos. Quanquam, etiamsi esset 
purgatorium, non transferri ad mortuos coena Domini posset. 

Sed quid disputo? Orta est mentio purgatorii a spectris, deinde 
confirmata propter quaestum et nunc defenditur a Pontificibus Car- 
dinalibus Episcopis Canonicis, qui palam sunt Epicurei ac securis- 
sime contemnunt iudicium Dei et quae de poenis post mortem le- 
gunt sic adcipiunt, ut fabulas po&tarum de Ixione Sisypho Tantalo 
aut similes, ac rident stulticiam aliorum, qui adfirmant Deum pro- 
posuisse aeternas poenas impiis. 

Omitto igitur disputationem in praesentia. Basileae in synodo 
exhibuerunt Graeci orationem de purgatorio, quae hodie extat in 
Phorcensi bibliotheca, in qua de loco Pauli 1 Corinth. 3 disserunt, 
quem ad purgatorium detorsit aetas recentior, cum constet eum 
locum de poenitentia loqui. Salvabitur, sic tamen quasi per ignem. 
Ergo vult lapsum poenitentia cerrigi. Quare de praesenti vita lo- 
quitur, in qua locus est poenitentiae. Profecto verum est quod di-. 
citur: Simplex est veritatis oratio. Cum Paulus de poenitentia lo- 
quatur, non potest hic locus detorqueri ad cruciatus post mortem. 

De loco in Maccabaeis est etiam planissima responsio: Veritas 
rerum erroribus gestorum non viciatur, inquit Iurisconsultus. Et 
Demosthenes contra Aristocraten reprehendens viciosa exempla, 
_ inquit: μὴ δὴ τοῦτο ἡμῖν ἢ) ἐᾶτε λέγειν, ὡς γέγονεν, ἀλλ᾽ ἐστὶ δίκαιον 
γενέσϑαι. Sacrificia Levitica non delebant peccata coram Deo, 
deinde nulla pro mortuis instituta fuerunt. Ergo fuit error sacrifi- 
care pro mortuorum peccatis, ut Iudaei alios viciosos cultus saepe 
receperunt. Natura enim hominum ad supersticionem propensa est 
omnibus aetatibus. Ideo cum exemplum illud pugnet cum scripturis, 
non est cilandum ad confirmandas supersticiones in Ecclesia. Haec 
fere sunt praecipua, quae de purgatorio citantur. Ideo’autem hanc 
disputationem inserui, ut magis adpareat lapsum Gregorüi, qui con- 
firmavit oblationem pro mortuis, aperte cum apostelicis scripturis 
pugnare. ' | 

Quod cum ita sit, etiam Canon Missae ut vocatur reprehen- 
dendus est, in quo dicitur fieri oblatio ad redimendos vivos et mor- 
tuos. Quae fuit audacia Sacramentum transferre ad mortuos? cum 
institutio tam clare de vivis, de recordatione loquatur. Gregorius 
. seribit hunc canonem a quodam scholastito, ut ipse eum nominat, 

compositum esse. Sed quisquis fuit autor, qui‘hanc rhapsodiam 
congessit; illud_negari non potest, dissentire Latinum canonem ab 
utroque Graeco, quanquam nec Graeci canones inter se consentiunt 
et differunt in locis insignibus. ‘ 

Hactenus de Gregorio dixi, nec volo sequentium saeculorum 
scriptores adiicere. Nam doctrina magis degeneravit postea. Ad- 
cessit et pontificum tyrannis, cum Gregorius adhuc adpellationem 
universalis Episcopi repudiet!) ac valde vituperet, ut testantur ali- 
quot Epistolae in libro 4. 

Possem adiicere querelas scriptorum veterum de Episcoporum 
cupiditatibus et inscitia, quae si nihil aliud tamen hoc monent, 
Ecclesiam nequaquam ad exemplum et ideam eius temporis consti- 
tuendam esse. Sed in Apocalypsi Ioannis proponuntur terribiles 
imagines, quae significant haud dubie Ecclesiae tempora et osten- 
dunt grassaturos statim in Ecelesia impios doctores ac tyrannica 
dominatione oppressuros veritatem. 

Monstrant et synodorum historiae quania in Episcopis ‚pluri- 
mis rabies fuerit, qui ad tuendam impietatem miris artibus incen- 
derunt Principes et vulgus, prorsus ut nunc Pontifices et Episcopi 
omnibus artificiis regum animos ad movendum civile bellum inci- 
tare conantur. 

Basilius in fine libri de Spiritu sancto quam tragica querela 
deplorat Episcoporum sui temporis furorem et impietatem, narrat 
seditionibus et caedibus quaeri?) defensionem malorum dogmatum. 
Et ad Italicos ac Gallicos Episcopos ita scribit: ἀνατέτραπται μὲν 
γὰρ τὰ τῆς εὐσεβείας δόγματα, συγκέχυνται δὲ εὐσεβείας ϑεσμοί, 
φιλαρχίαι δὲ τῶν un φοβουμένων τὸν κύριον ταῖς προστασίαις ἔπι-. 
πηδῶσι, καὶ ἐκ τοῦ προφανοῦς λοιπὸν ἀϑλὸν δυσσεβείας, ἡ προ- 
εδρέα πρόκειται» ὥστε ὁ τὰ χαλεπώτερα βλασφημήσας, εἰς ἐπίσκοπον 
λαοῦ προτιμώτερος , οἴχεται σεμνότης ἱερατική, ἐπιλελοίπασιν οἵ 
ποιμαίνοντες μετὰ ἐπιστήμης τὸ ποίμνιον τοῦ κυρίου. 

Id est: Eversa sunt veritatis dogmata, confusae leges pietatis, 
ambitio non timentium Deum rapit gubernationem Ecclesiarum, 
nec aditus est ad honores nisi per impietatem, ut.quisque est ra- 
biosissimus et audacissimus in lacerandis püs et veris dogmatibus, . 
ita maxime dignus Episcopi honore iudicatur. Periit gravitas sa- 
cerdotibus conveniens, desunt pastores, qui eruditione gregem Do- 
mini pascant. 

Sic ille sui temporis Episcopos depingit, quarum viciis recen- 
tior aetas addidit?) imperia et tyrannides. 

Cum igitur constet illam aetatem non sine viciis esse, conce- 
dendum est Ecclesiae, ut de doctrina consulat verbum Dei, sicut 

Pater coelestis praecipit ut filium audiamus, et David inquit: Lu- 
cerna pedibus meis verbunı tnum. 

Haec de veterum scriptorum erratis, -etsi multa praetermisi 
absurde dicta, non eo collegi, ut de veris eorum laudibus aliquid 
detrahatur. Credo plerosque in his fuisse pios et praestantes viros, 
quidam etiam optime meriti sunt, sed ne ipsi quidem voluerunt 
anteferri ‘sua dicta doctrinae Christi. Deinde hi, qui nunc .nobis 
veterum autoritatem opponunt, valde illorum testimoniis abutuntur. 
Etsi illis temporibus semina errorum sparsa sunt, tamen nondum 
in Ecclesiam pervaserant tam tetri abusus. Erat initio qualis- 
cunque mentio sanctorum. Quantum adcessit impietatis postea? 
Non igitur citanda est Nazianzeni declamatio, cum illius aetas ad- 
huc ignoraverit hanc recentem idolatriam. 

Sed quid citant Ecclesiae autoritatem adversarii, cum non de 


doctrina, non de religione dimicent, sed de suis libidinibus atque - 
opibus? Tranquillitatem suam turbari, nolunt. Haec una et sola _ 


causa est, cur nos delere cupiant. Nam dogmata quaedam luce 
meridiana clariora sunt. Et tamen ut haec opprimant, . manifesta 
crudelitas exercetur, interficiunt pios doctos et'bonos viros sacer- 
dotes propter eoniugium. Hoc ubi lectum est de ulla barbarie, in- 
terfici homines propter honestum coniugium? Si veterem Eccle- 
siam probant, cur hic non imitantur prima tempora? An Ambrosium 
vel Augustinum arbitrantur hanc crudelitatem suppliciorum proba- 
turum fuisse? Illi vero execrati essent hanc immanitatem et palam 
testati, hos pontifices autores crudelitatis non Ecclesiae membra, 
sed digboli organa esse, ac sine ulla dubitatione defensionem pio- 
zum sacerdotum mulierum puerorum deinde tot gentium, quae 
sunt coniunctae huic causae, suscepissent. 

Postquam autem dixi, quae sit vera Ecclesia, et constat.nos 
doctrinam catholicae Ecclesiae Christi traditam in scripturis pro- 
pheticis et apostolieis et in symbolis fideliter retinere ac tueri, ma- 
nifestum est nos vere cum Ecelesia catholica Christi sentire. Addo 


illud etiam, praecipuos scriptores, Ambrosium Augustinum et pau- - 


cos alios idem,sentire, si commode intelligantur, et pauca quaedam 
eis condonentur, quae tunc non venerunt in controversiam. 

De Liturgia nihil dubium est, nec privatas nec venales nec 
funebres Missas fuisse ante Gregorium ; nec invocatio sanctorum 
multo ante Gregorium celebrari coepit. 

Est et Lex de coelibatu perpetuo admodum recens, quae non 
aliam ob causam defenditur, nisi quia coelibatus est commodior ad 
tuendas opes. Et manifestam iniuriam verbo Dei faciunt, qui ad- 
firmant coniugium sacerdotum cum iure divino pugnare. 

De poenitentia, de remissione peccatorum ac iustificatione, 
quam dicimus lıomines fide propter Christum consequi non propter 
opera, de satisfactionibus, de clavibus, de traditionibus humanis, de 

rebus politicis pleraque nostri disputaverunt plarius quam veteres, 
quae tamen adparet consentanea esse perpetuis sententiis illorum, 
qui fuerunt eruditiores ac peritiores rerum spiritualium, qui quidem 
hanc explicationem ac methodum si legissent, pro sua pietate can- 
dide probaturi fuissent, ut audio narrasse virum praestantem, Theo- 
logum Parisiensem, se ex nostrorum explicatione de iustificatione 
primum rectius Augustini sententiam intellexisse. 

Scio ex veteribus excerpi posse multa pugnantia cum nostris 
sententiis. Et excerpit pro suo adfectu quisque quod videtur com- 
modum, ut ex eisdem floribus apes mella legunt, aranei venen& 
Sed absint a iudiciis ecclesiasticis sycophantiae. Non provoco ad 
omnes scriptores, sed ad meliores, Ambrosium Augustinum et qua- 
tenus alii cum consentiunt, qui cum ipsi interdum pugnantia 
dixerint, veniarMobis dabunt si quaedam reprehendemus'), modo 
ut manifestam et certam scripturae divinae sententiam sequamur 
nec discedamus a symbolis et teneamus quod ipsi spectarunt ac 
voluerunt, interdum autem explicare non potuerunt. Nihil enim 
dubium est hoc doctrinae genus quod profitemur vere esse ipsum 
consensum catholicae Ecclesiae Christi, ut ostendunt symbola sa- 
niores synodi et eruditiores patres. Haec respondi moderatioribus, 
qui autoritatem Ecclesiae aut patrum nobis opponunt. 

Exoritur autem quoddam novum genus sapientium, qui cum 
sint &9sos, nulla prorsus volunt moveri de religione certamina, _ 
laudant pacem et concordiam, execrantur omnes, qui quocunque 
modo serunt discordias, hos tanquam καϑάρματα et pestes generis 
humani tollendos esse censent. Haec est una philosophia Pontifi- 
cum Cardinalium Regum Ganonicorum et plurimorum, qui perhi- 
beri volunt viri politiei, qui scilicet ocium suum interturbari no- 
lunt, nolunt dignitatem suam labefaetari, oderunt doctrinam, quae 
videtur offectura commodis ipsorum, denique alius aliam habet 
causam. Horum omnium una vox est in regum consiliis: Nullam 
mutationem concedendam esse, retinendam esse concordiam Eccle- 
siae, autoritatem ordinariae potestatis. 

Deinde habent suos rhetores, qui vehementissimas cunciones 
in eam sententiam edunt, quos nominari omnes nihil opus est. 
Extant enim multorum scripta: sed ex omnibus illis centones nuper 
consuit Omphalius. Initio tanquam Solon aut Areopagita aliquis 
concionatur de legum dignitate, vituperat seditiones τοί legum con- 
temtum, commemorat quam duleis harmonia sit ordinis et εὐταξίας 
in Republica quam leges efficiunt. Deinde etsi non nominat certam 
professionem, tamen quos praecipue petat satis ostendit, declami- 
tat adversus nos, qui quasdam tyrannicas et impias leges pontificum 
excussimus. Etsi autem non opinor eum haec gratis dicere, tamen 

cum eadem dicantur a multis summis et eloquentibus viris, non 
disputabo quid ἰδία captet. | 

Totum hoc genus concionum spectat ad confirmandos poten- 
tum animos, ne ulla moderata et pia consilia audiantur, deinde ut 
inflammati iniustam-saeviciam exerceant. Ut autem David petebat 
ne valerent consilia Achitophel, sic nos precabimur Deum ne ho- 
rum rhetorum eloquentia veritatem et gloriam Christi opprimat. 
Et cum scriptum sit: Ex ore infantium et lactantium!) perfecisti 
laudem, sperabimus Deum non defuturum nobis esse in refutandis 
158. calumnüs et in gloria Christi illustranda. 

Scio plausibiliter dici de legum dignitate, de pace, de tranquil- 
litate communi: non adeo rudis sum literarum 'nec adeo alienus a 
civili consüetudine vitae. Sentio etiam in Republica communi tran- 
quillitati ea onera condonanda esse, quae sine@pietate tolerari 
possunt. Valeant in eo genere hae sententiae: τὸ κακὸν εὖ κείμε- 
νον μὴ κινητέον. Et quod Plato dixit: ut deliri patris ita patriae 
desipientis mores tolerandos esse. Recte ista in loco dicuntur de 
eivilibus oneribus, quae sine impietate tolerantur, sed haec philo- 
sophia non transferatur ad obruendam gloriam Dei. Doctrinae er- 
rores et idolatria nequaquam dissimulari debent, sicut Christus in- 
quit: Si quis negaverit me, confundam eum. Primum praeceptum: 
Non habebis Deos alienos, longe anteferendum est omnibus rebus 
humanis, legibus hominum, imperiis, ordinariae potestati, paci, pa- 
triae, concordiae. His nominibus nihil est augustius, sed tamen an- 
teferendum est nomen Dei. 

Prophetae, Apostoli haud dubie patriam et patriae tranquilli- . 
tatem, si qui alii, amarunt maxime. Et tamen reprehendere im- 
pios cultus et pravas opiniones coacti sunt. Et quidem Christus 
profitetur se doctrinae genus adferre tanquam ignem, qui sit ad- 
censurus ingentes discordias. Necesse est enim existere certamina 
de cultu Dei, quia diabolus ardet horribili odio Dei et quantum 
potest delere verbum Dei?) conatur et adversus Deum homines im- 
pios incitat ac secum trahit florentissima imperia: cum his hosti- 
bus belligeratur Christus. 

Quare cum necesse sit piis reprehendere et .abolere impios 
cultus, non possunt non esse mutationum autores, sic erant maxi- 
marum mutationum autores®?) Prophetae et Apostoli. Quanquam 
igitur politica sapientia abhorret ab ipso mutationis nomine, et pi, 
qui certe non omnes stolidi aut fatui sunt, intelligunt quantum dif- 
ficultatum et periculorum adferant mutationes, tamen Christianum 
peetus antefert mandatum Dei et excelso animo excipit omnes 


1) Jaetantium A. lactentium C. w. 2) delere verbum 
Dei A. verbum Dei delere ©. WW. 3) sic erant maximarum 

difficultates, easque intelligit regi a Christo, cui omnia subiecta 
sunt, ut inquit Propheta. 

Haec breviter respondeo non tam Omphalii orationi quam 
illorum sapientum argumentis, qui in omnibus consiliis concionan- 
tur de vitandis mutationibus, de concordia. Etsi autem homines 
ἄϑεοι hanc responsionem derident, tamen piis ußile est considerare 
haec argumenta, ne illa sapientiae species deterreat animos a pie- 
tate!) et a professione veritatis. 

Et haec scribo maxime admonendae iuventutis causa. Impü 
cum aliis illecebris‘opibus et aliis commodis animos multorum ca- 
piunt, tum vero etiam irretitos tenenf his persuasionibus, quod vi- 
tandae sint mutationes, quod deceat favere ordinariae potestati, 
tueri praesentem formam reipublicae. Haec quatenus laudanda 
sint Christiani praemonendi sunt, ne obliviscantur huius praecepti: 
Non habebis Deos alienos. | 

Doleo. quosdam excellentibus ingeniis praeditos conspirare 
cum impüs ac faces esse ad incitandos reges ad crudelitatem et ad 
stabiliendam impietatem. Illa est virtus digna magnis et praestan- 
tibus viris, praecipue ad 'Gloriam De? conferre industriam atque 
autoritatem. Hic scopus propositus esse debet omnibus, ut suo 
quisque loco quantum potest: conferat aliquid operae ad conserva- 
tionem coelestis doctrinae. De aliis parasitastris?) parvulis, qui 
scribunt sycophanticos libellos, hoc loco non dicam, qui sunt ex 


. illo genere κολάκων, quales alebat Dionysius Siculus, qui spu- 


tum tyranni excipiebant ac lingebant, praedicantes nectare dul- 
cius esse. 

Redeo ad sapientes illos, quorum aliqui simulantes religionem, 
postquam vident absurdas supersticiones superiorum temporum ex- 
cusari non posse, adfingunt ritibus et decretis molliores interpre- 
tationes, ut tecte°) stabiliant impietatem conservatis ritibus ac vi- 
ciosis decretis.., Talis est liber editus Coloniae, titulo reformationis. 
Audio et Contarenum Cardinalem ἢ in Italia dicere solere, Luthe- 
ranos iniuriam facere Romanis proceribus, cum adscribant illis 
errata plebeiorum scriptorum, ut Legendarum, Dormi secure et 
similium; nunquam sic sensisse Romanos proceres aut ineptias 
illas probasse: ita nunc a se derivant erräta. Ac scio ubique gen- 
tium plurimos esse, qui hoc novo artificio laudem singularis sapien- 
tiae aucupantur, qui primum eo iniusti®) sunt, quod cum pleraque 
a nobis correcta ex nostris libris mutuentur et nostris se pennis 
ornent ut fucum incautis faciant, tamen nobis iniqua δίδακτρα red- 
dunt. Non enim desinunt in nos exertere crudelitatem, deinde 


1) pietate A. W. pietati C. 2) parasitastris 6. W. pa- 

non cogitant hanc novam ‚sophisticam fore extremam perniciem 
verae religionis. 

Si ingeniis petulantioribus σοί comminisci glossas suo arbi- 
trio, quid futurum est? Manifesta est idololatria in cultu sanetorum, 
in Missis pro mortuis, et tamen glossae adfinguntur ad retinendos 
ritus per sese viciosos. Ita paulo post fortassis Aegyptias supersti- 
ciones excusabunt. Absit ab Ecclesia haec impia et perniciosa so- 
phistica, quae est protestatio contraria facto. Cultus non institutus 
expresso Dei verbo per sese viciosus est, etiamsi adfingas quam- 
cunque voles glossam, ut invocatio sanctorum per se wiciosa est, 
quia non est instituta divinitus, deinde et ob hanc causam per se 
viciosa est, quia hic ipse mos etiamsi .diversum cogites tribuit'!) 
sanctis honorem Deo proprium, quod omnes audiant. 

Possem exempla multa recitare, sed desino ac pios hortor ut 
istam nefariam sophisticam execrentur. Ezechias non solum su- 
persticiosas opiniones de aeneo serpente correxit, sed ipsam sta- 
tuam delevit. Ita pietas est cum impiis opinionibus ritus ipsos ab- 
licere, qui non sunt proprie 2 mores politici. Sicut scriptura prae- 
cipit idola destrui, sic ipsi ritus privatarım Missarum, invocatio 
sanctorum, votorum observatio, monasticus vestitus, sodalicia mo- 
nastica, vinculum coelibatus, discrimina ciborum et similes inepti 
ritus a supersticionibus orti tollantur et aboleantur. 

Sed quid disputo? Illi qui hac sophistica pingunt vieiosos ritus, 
non hoc vere agunt ut tollant errores ex Ecclesia, sed ut qualicun- 
que praetextu defendant suam autoritatem et arte stabiljant im- 
pietatem. Facile enim repullulant pravae opiniones, si ritus ipsi 
maneant. Necesse est pios vigilantes esse. Nam diabolus oppugnat 
Evangelium, non tantum palam incitans tyrannos ad saeviciam, sed 
etiam callide insidias struens praetextu sapientiae et offundens 
. bellas persuasiones, de quibus cavendis toties praecipit Spiritus 
sanctus, ut ad Timotheum inquit Paulus, venturos spirilus imposto- 
res, et ad Golossenses ait, traditiones humanas speciem sapientiae 
habituras esse. Non tantum manifesta deliramenta spargentur, qua- 
lia fuerunt pleraque vetera et recentia, ut paulo ante manifestae 
fuerunt imposturae indulgentiarum: sed etiam homines astuti falsa 
dogmata et impios ritus artificiose pingent, ut magno cum adplausu 
excipiantur amentur ac retineantur. An non habet sapientiae spe- 
ciem impietas Samosateni? An non est plausibilis error Pelagii 
profanis ingeniis? Ita habent haec speciem sapientiae. Prodest ad 
pacem et tranquillitatem retinere usitatos mores, decerpantur, igitur 
horridiores opiniones et adfingantur interpretationes εὐφημότεραι: 
ritus ipsi retineantur. Splendide hoc dici videtur, cum longe aliud 
agatur. 


1) tribuit A. W.tribuis C. 2) proprie ἃ, W. proprii A. 

Hae sfcophantiae significatae sunt in historia de Christo, quem 
cum oculos eius velassent eique colaphos impegissent lictores irri- 
dentes, iusserunt vaticinari a quo percussus esset. Sic excusatores 
isti impiorum rituum lubibrio habent Christum et Ecclesiam. Post- 
quam insulsum aliquod glossema excogitarunt, putant se iam prae- 
strinxisse Christo oculos," deinde addunt colaphos, hoc est impieta- 
tem stabiliunt, incendunt reges ad crudelitatem ac triumphos agunt, 
quasi iam prorsus deleverint veritatem. Ipsi plausum in suo theatro 
auferunt, praedicantur a malis, amantur a regibus, quorum serviunt 
cupiditatibus. Sed erandus est Deus, ut hoc genus sycophantarum 
reprimat. .ἅ 

Nicander ait, genus esse serpentum, quod adpellat Haemorrhoi- 
das, sunt autem exiguae bestiolae, unius longitudine pedis, sed ve- 
neni tanta vis est ut ab illis icto sudor erumpat ceruentus toto cor- 
pore, ut ex ore naribus auribus vesica large profluat sanguis, ut 
sanguinieas lacrimas extillent oculi, ut ardeat incredibili inflannma- 
tione totum corpus. Huius generis bestia cum in Aegypto necasset 
Nauclerum Helenae, heroica mulier pede illam contrivit, unde et 
posteritas Haemorrhoidum dicitur?!) claudicare amissa spina. Porro 
eventus ostendit hanc novam sophisticam interpretandarum tradi- 
tionum venenum esse non dissimile Haemorrhoidum. Indocti etsi 
sunt nobis infesti, tamen pertinacia et odio pugnant, non pugnant 
autoritate: istae Haemorrhoides propter doctrinae opinionem, prop- 
ter sophismata et ut vocat Paulus propter speciem sapientiae sunt 
in admiratione, incitant animos potentum ad opprimendam verita- 
tem. Hoc veneno adcensi principes flammas odii concipiunt, fiunt 
cruenti et furenter crudeles. Sed Christus non sinet obrui lucem 
Evangelii, sicut scriptum est: Quod est ex Deo non abolebitur. 
'Proinde Ecclesia, in qua lucet vera doctrina, tandem illis Haemor- 
. rhoidibus spinas exteret. Non oppriment veritatem sophisticae illae 
interpretationes et astuta et crudelia consilia impiorum. 

Quod vero passim aliqui cupidi piae concordiae expectant 
pontificum synodos et sperant has Ecclesiae medicaturas esse aut 
vicia correcturas, longe falluntur. Nunquam enim pontifices et 
eorum coniurati ac satellites desinent bellum gerere adversus Chri- 
stum, quod ut ita existimerm moveor non tantum humanis coniectu- 
ris, quae multae et non leves sunt: Christi dietis?) moveor, deinde 
exemplis omnium aetatum. Nam Christus negat blasphemos sanari, 
qui contra conscientiam oppugnant veritatem, defendunt manife- 
stam εἰδολωμανίαν et piorum Cruore se resperserunt. Furor blas- 
phemias et.parricidia haud dubie comitatur, sicut historiae Cain 
Pharaonis Saul populi Iudaici testantur. Et Deus minatur coecita- 


“ 1) dieitur A. W. dieatur C. 2) Christi dietis A. sed 
Christi dietis €. W. 
18* 


276 PH. MELANTH. COMMENTARITI 


tem blasphemis, sicut Psalmus inquit: Obscurentur oculi eorum. 
Itaque augent quotidie supplicia, obligant‘sibi principes impiis foe- 
deribus. Nec tantum palam grassantur, sed clam struunt insidias 
vitae piorum principum. An existimandum est hos moderata aut pia 
consilia admissuros esse? Et aliquoties iam experti sumus pleros- 
que, qui simularunt moderationem, tamen reipsa nihil egisse nisi 
ut nos irretitos opprimerent ac totum doctrinae genus delerent.- 
Scio paucos quosdam esse saniores in hostium collegiis, qui deplo- 
rant potentum pertinaciam, sed horum sententiae exploduntur tan- 
quaın scholasticae. Haec cum ita sint, piae mentis est et cogitan- 
tis de sua salute, de gloria Christi, quaerere quae sit vera Ecclesia, 
ut huic se adiungat, ut huius coetus et gregis Christi pars sit, sicut 
inquit Christus: Qui non est mecum, contra me est. Deinde sciat 
| Ecclesiam nequaquam esse tyrannos et persecutores Christi et eos, 
| qui saeviciam vel adiuvant vel comprobant. De his teneamus regu- 
ἮΝ lam certissimam Pauli: Si quis aliad Evangelium docuerit, ana- 
| thema sit. Et cum ait: Anathema sit, non existimemus usum esse 
levi aut vulgari maledicto. Cum nominat anathema, significat Deum 

ex Ecclesia eiecisse hostes verae doctrinae eosque fugiendos esse 

tanquam diras pestes, quas Deus execratur. Pollui' se horum so- 

cietate et consuetudine boni sciant,- et daturos graves poenas ami- 

ciciae et coniunctionis cum illis. Psalmus inquit de hoc genere: 

Induit maledictionem sicut vestimentum et intravit sicut aqua in 

interiora eius et sicut oleum in ossa eius. Huius maledictionis con- 

tagium nocet ceteris qui sunt coniuncti cum illis, qui et veritatem 

oppugnant et exercent saeviciam in pios. Non igitur existimemus 

parum momenti habere hoc mandatum: Si quis aliud Evangelium 

docuerit, anathema sit. Non sunt Episcopi, non sunt Ecclesiae 

membra, sed hostes Christi, qui cum furiis agitentur, non de Ec- 

clesiae concordia et pace cogitant, sed de tyrannide stabilienda, 

non student sanare Ecclesias, sed moliuntur bella civilia, vastita- 

tem Ecclesiarum, parricidia piorum sacerdotum et piarum mulie- 

rum. Proinde non expectanda est ab illis emendatio Ecclesiarum, 

sed potius cogitandum ut sententia animo et voluntate quisque se 

ab illis seiungat, fugiat eorum εἰδωλομανέαν, non audiat convicia 

contra veram doctrinam, non adiuvet, non adprobet illorum consi- 

lia, non confirmet eorum potentiam. Fugite idololatriam 1), inquit 

Paulus. Haec praecepta non sunt levia ducenda. Vera igitur. Ec- 

-clesia quaeratur, sciamus in hac exaudiri preces, in hac sciamus 

esse Christi membra, ad hanc sciamus pertinere promissiones Evan- 

gelii. Non pertinent promissiones ad hostes Evangeli, sicut nec ad 

Iudaeos nec ad Mahometistas pertinent, ut saepe testatur ?) Deus, et 


1) idololatriam A. idolatriam Ὁ, w. 2) testatur C.W. 

Psalmo 16 inquit pontifex Christus: Non offeram eorum libationes 
nec faciam eorum mentionem labiis meis. Quem haec tam tristis 
comminatio non moveat, ut fugiat coetum adversantem verae Ec- 
clesiae? Denique plena est in utramque partem scriptura divina ta- 


libus concionibus, quae iubent fugere hostes verae -doctrinae et 


verae') Ecclesiae ac amplecti veram doctrinam, amare iuvare ornare 
veram Ecclesiam. Nec cogitemus tantum Platonicam civitatem esse 
Ecclesiam. Hic coetus est vera Ecclesia in qua lucet 
pura Evangelii doctrina, in qua recte administran- 
tur sacramenta divinitustradita. In tali coetu necesse 
est aliqua esse viva Ecclesiae membra, quae praestant 
Deo veros cultus, agunt poenitentiam, invocant Deum 
vera fide, conferunt studium et operam ad Evangelii 
propagationem, ostendunt suami confessionem, ser- 
viunt vocationi, denique praestant pia officia aDeo 
mandata, exercentur periculisomnis generis, in qui- 
bus exercent invocationem et alia bona opera. Hanc 
adfirmo esse veram Ecclesiam, cum qua oportet pios 
ubique terrarum coniunctos esse sententia voluntate 
et confessione. Ac tales esse sentio Dei beneficio nostras Ec- 
clesias, quae profitentur puram Evangelü doctrinam, quae est sine 
ulla dubitatione consentiens sententia catholicae Ecclesiae Christi. 
Utinam bonae mentes considerent quantum referat non esse in 
castris hostium Ecclesiae, sed esse civem verae Ecclesiae Christi, 

propter quam Deus innotescere voluit, propter quam omnia condi- 
dit, quam filii sui sanguine "sanctificavit, in qua patefecit se admira- 
bilibus operibus per patres No& Abraham loseph Moisen Davidem 
Eliam Elisaeum Apostolos et reliqua lumina Ecclesiae, denique 
quae habebit vitam et gloriam aeternam, fruetur commercio Dei et 
piorum angelorum. Quanta gloria et beatitudo est huius coetus 
socium esse, in?) hoc agmine eonspici Quod ducit Christus, quod 
circumvolant pii angeli, in quo incedunt principes Adam No& 
Abraham Moises Elias et reliqui viri insignibus praediti donis. In . 
hoc agmine iam certum tenes locunı, si non adiuvas,-non compro- 
bas hostium Ecclesiae impietatem et crudelitatem, sed veram doctri- 
nam amplecteris confiteris et piis moribus ornas. Psalmus inquit: 

Rogate pacem Hierusalem, Beati erunt qui diligent eam. OÖ suavem 
et dulcem sententiam! Hortatur omnes ut adiuvent omni genere 
officii Ecclesiam, ut doctrinae puritatem et consensum tueantur, 
ut doctoribus benefaciant, ut precibus et votis Deo communem sa- 
lutem commendent, ut impios doctores, ut tyrannos inde arceant. 
Opto autem ex animo, ut magnitudinem horum officiorum viri po- 
litiei considerent, qui et debent et possunt Ecclesiam iuvare. In- 

tueantur posteritatem, cui ut Rempublicam constitutam relinguere 
cupiunt, ita multo magis debent veram Dei agnitionem, incorrup- 
tam religionem, purum Evangelium, recte constitutas Ecclesias tra- 
dere, sicut Paulus iubet Timotheum fideliter custodire depositum, 
ut integrum et incontaminatum ad posteros perveniat. Hac cura 
prorsus nihil adfici videmus Pontifices Episcopos Canonicos, de 
opibus suis dimicant, non de doctrina. Ergo alii in scholis, in gu- 
bernatione civitatum suscipiant hanc curam. Hoc sacrificium prae- 
cipue Deus ab omnibus postulat, sicut Petrus inquit vocatos nos 
esse, ut celebremus Dei beneficium. Hic praecipuus finis 
.omnium consiliorum atque actionum sapientibus pro- 
positus esse debet, ut ornent gloriam Christi. Pro hoc 
officio ingentia praemia pollicetur in hoc versiculo Deus: Beati 
erunt, qui diligent Ecclesiam: defensionem successus et salutem 
perpetuam promittit his qui veram Ecclesiam amant. Hac voce pü 
exuscitent animos ad curam ornandae Ecclesiae, seque non modo 
adversus tyrannorum minas confirment, sed etiam contra sophisti- 
cam illorum muniant, qui falso antiquitatis et Ecelesiae testimonia 
ad defensionem impiorum dogmatum citant, ad quos refutandos 
nonnihil instruere studiosos volui. 


Caput XV. 


Debemus aulem nos Armi infirmilates imbecillium tolerare. 


[Ὀφείλομεν δὲ ἡμεῖς ol δονατοὶ τὰ ἀσϑενήματα τῶν ἀδυνάτων 
βαστάξειν, ν. 


Apostrophe est ad fortiores, in qua alteram ex superioribus 
propositionibus repetit. Nam cum antea utrique parti concionatus 
sit, nunc docet eam partem, a qua plus prudentiae atque aequitatis 
requiritur, videlicet doctiores. Postulat enim, ut suum robur magis 
in tolerandis quam perturbandis infirmis declarent. Sicut ad Co- 
rinthios scripsit, admonens doctos, ut habeant rationem indoctorum, 
cum ait: Scientia inflat, dilectio aedificat. 

Adparet enim tunc quoque doctiores stalim in usu libertatis 
doctrinam suam ostentasse, siceut fit nostris temporibus. ‚ At Paulus 
contra fieri postulat ut docti morem gerant indoctis et sua commo- 
ditate invitent ad Evangelium imbecilles et erigant atque confir- 
ment. Nam cum vires nostras non ad nocendum sed ad iuvandos 
alios conferre debeamus, quo quisque dotes habet maiores, eo ma- 
gis operam dare debebit, ut prosit aliis. 

Addit autem particulam: Unusquisque nostrüm pro- 
ximo prositadbonum etadaedificationem. Hic admonet 
quomodo moderari usum libertatis et quae scandala vitare debea- 
mus. Duplex enim scandalum est, quoddam vocant adceptum, nos 

Pharisaicum vocabimus, cum videlicet non fratres, sed Evangelii ho- 
stes irritantur, cum aut docetur sana doctrina ac reprehenditur im- 
pia ipsorum doctrina, aut fit aliquod bonum ac necessarium opus, 
ubi hypocritae putant sibi nocere exemplum, sicut offenduntur Pha- 
risaei in Evangelio, cum Christus in Sabbato medetur aegrotis. 
Cum autem Paulus ait: Praestandum esse, ut placeamus aliis 
ad bonum et ad aedificationem, non vult impietatem hypocritarum 
nostra dissimulatione confirmari, sed vel invitis illis doctrina ne- 
cessaria tradenda est et opera a Deo mandata facienda. Exempla 
sunt ubique obvia ir scripturis. In mutationibus regnorum et re- 
rum publicarum nihil scandali ac mali non inest. Et tamen Moisen 
oportuit mandato Dei parere. Apostolos oportuit Evangelium do- 
cere, etiamsi id prohiberent pontifices et satis adpareret universae 


ΜΠ ἢ Reipublicae maximam mutationem adlaturum esse. 


Adversus haec scandala munit conscientias nostras sententia 
ila: Oportet Deo magisobedirequam hominibus. Acin 
genere de doctrina sic sentiendum est, quod et apud hostes Evan- 
gelii et apud hos, qui fratres perhiberi volunt, doctrina necessaria ἢ 
dissimulari non?) debeat propter scandala. Fides enim dilectioni 
anteferenda est. 

Aliud scandali genus est, quod vocant datum quo fratres offen- 
duntur. Est autem vel mala doctrina, vel malum exemplum, quod 
nocet aliis, sive quia alii imitantur sive quia laeditur?) gloria Dei aut 
Ecclesiae. Etenim non solum hostes Evangeli, sed etiam infirmi 
fratres moventur malis exemplis ad maledicendum Ecclesiae et 
Evangelio et ipsi Christo. 

Ad hocscandali genus pertinet et opus indifferens intempestive 
factum, ubi nocet aliis exemplum, sicut usus libertatis in vulgo, 
quod libertate efleratur, aut apud infirmos, qui cum non satis in- 
telligant causas libertatis absterrentur ab Evangelio ac iudicant 
doctrinae genus profanum esse aut dubitante conscientia imitantur 
exempla libertatis. 

De hoc genere proprie docet nos hoc loco Paulus: Iubet 
fratribus morigerari ad bonum etadaedificationem, 
hoc est iubet ut nostra commoditate invitemus alios ad Evangelium 
et infirmos erigamus omnibus officiis, ut possint in Christi cogni- 
tione crescere ac proficere. Ubi videntur usu libertatis absterreri 
ab Evangelio, tantisper non utamur libertate, donec isti melius do- 
ceantur. Ac sunt fratres, non hypocritae aut Epicurei qui sanam 
doctrinam opprimunt aut occidunt pia docentes, sed qui doceri se 
patiuntur. 

Nam apud hostes Evangeli interdum ad confessionem pertinet, 

ostendere libertatis exemplum, quemadmodum Paulus se fecisse 
sceribit ad Galatas. Et Christus Apostolos excusat violantes traditio- 
nem pharisaicam, Matthaei 15. Nam id quoque pharisaicum scan- 
dalum est, cum hostes Evangelii offenduntur exemplis libertatis, 
quae sunt testimonia doctrinae. Talibus offensionibus non vulf nos 
perturbari Christus, cum ait: Sinite eos, coeci sunt et duces coe- 
corum. Quia eniın Pharisaei suas traditiones cum impis opinioni- 
bus requirunt, iure omitti!) possunt, ut supra dietum est. 

Sed quoniam apud hostes interdum quidam sanabiles sunt, 
placet mihi hic quoque mediocritas. Amo enim-peripateticam do- 
ctrinam, quae laudat in omnibus externis officiis et hac consuetu- 
dine vitae mediocritatem, videlicet ut apud hos quoque ita modere- 
mur usum libertatis, ne desiderari in nobis humanitas possit neve 
temere excitemus tumultus. 

Ac sapientissimus vir Isocrates ait: Cum medium ipsum ad- 
tingere sit difficillimum, satius esse in eam partem delinquere, ut 
minus ausimus quam opus est, quam in alteram, in qua plus est 
audaciae. Quod utinam in hoc negocio consideraretur ?), quod peri- 
culi plenum est. Verba eius adscribam, si quis forte praeceptum 
hoc ‚magis amabit propter tanti viri autoritatem: κράτιστον μὲν τῆς 
ἀπμῆς τῶν καιρῶν τυγχάνειν; ἐπειδὴ δὲ δυσκαταμαϑήτως ἔχουσιν, 
ἐλλείπειν αἷροῦ καὶ μὴ πλεονάξειν, αἵ γὰρ μετριότητες μᾶλλον ἐν 
ταῖς ἐνδαίαις n ταῖς ὑπερβολαῖς ἰσχνοῦσιν. 

Quod 51 virtus vere est mediocritas quaedam iuxta proportio- 
.nem geometricam, ut sentit Aristoteles, natura nos ipsa hoc docet, 
defectum magis,congruere mediocritati, quam exuperantiam. Nam 
in proportione geometrica medius numerus propior est minimo 
quam maximo, quod adtinet ad mültitudinem, ut 2.4.8. Quis enim 
non videt. quaternarium 'longius abesse ab octonario, quam a 
binario. 


Eienim Christus non placuil sibi ipsi. 
[Καὶ γὰρ ὁ Χριστὸς οὐχ ἑαυτῷ ἤρεσεν, v. 3.] 


Addit praecepto rationem ab exemplo Christi sumtam-, quae 
est satis perspicua. "Postea commendat nobis divinas scripturas et 
tradit praeceptum valde utile de usu scripturarum, cum iubet ut 
per pacientiam et consolationem scripturarum spem teneamus. 
Magnam vim habet hoc praeceptum, si experiamur in tenta- 
„tionibus. 

Est enim sententia, non aliasrevelationes, non alias 
illuminationes quaerendas aut expectandas esse de 
coelo. Sedcum angimur, adhoc verbum quod audimus 

autlegimus praescriptum in sacris libris respicien- 
dum esse etsentiendum, quod promissionesin genere 
credentibuspropositae vereadnosquoquepertineant. 
Hoc verbo fides ac speserigi debent, et sciendum est 
nobis quoque hic promissam 6586 consoölationem ac 
Deum per hoc verbum efficacem esse. 


Quidam fanatici vociferantur nos tribuere verbis scripturae 
vim quandam magicam et ablegalis scripturis iubent quaerere vo- 
luntatem Dei in aliis quibusdam cogitationibus. Sed res ostendit 
illos ignorare quid sit fides. Deus enim vult in verbo suo 
quaeri,nonextraverbuminhumanisimaginationibus. 
Nec tribuimus verbis aliguam vim magicam, sed voluntatem Dei 
non posse cognosci nisiper verbum sentimus. Itaque in 
omnibus adflictionibus decurrendum est ad verbum Dei, sicut et 
Paulus ad Ephesios praecipit. Nam fides est cognitio voluntatis Dei, 
cum sit fiducia misericordiae ac benevolentiae Dei. - . 


Praeterea nihil fallacius!) est imaginationibus humanis extra 
verbum, quod cum e conspectu summotum est, mens obruitur ra- 
tionibus, quae iubent homines desperare. Habent et Iudaei et Eth- 
nici cogitationes de Deo et quidem praedicant eum esse bonum ac 
misericordem. Sed in agone conscientiae obruuntur argumentis, 
quae iubent eos desperare, quia non adprehendunt firmam et cer- 
tam promissionem, in qua Deus pollicetur sese?) gratis velle 
ignoscere. 


Fanatici iactant spiritum suum et magnos motus in animis 
effici a spiritu fingunt sine verbo Dei. At Paulus contra aperte ait: 
Fides ex auditu est, auditus per verbum Dei. (Quare Spiritus san- 
ctus per verbum efficax est: sed qui secus sentiunt, ociosis animis 
philosophantur. nec considerant quomodo conscientiae in veris cer- 
taminibus erigendae atque consolandae sint. 


“ Paulus coniungit pacientiam’et spem, ut significet quid 
intersit inter philosophicam pacientiam et Christianam. Nam- ut 
discernam plane et simpliciter. Philosophica pacientia est sine fide 
et spe anxilii divini. Et si qua est philosophica pacientia, tamen in 
iudicio Dei frangitur et superatur, cum sentit. aeternam iram Dei. 
Fortassis in aliis calamitatibus adversus homines aliquantulum valet. 
Est enim obedientia, qua constanter paremus rectae°) rationi, ne 
dolore fracti aliquid contra honestatem faciamus. At Christiana pa- 
cientia duas res continet, obedientiam erga Deum, et fidem, quae 
expectat et sperat auxilium divinum. _ 

Deus pacienliae. 
[Ὁ de ϑεὸς τῆς ὑπομονῆς, v. 5.) 


Votum seu precatio est, quae est παρασκευή ad conclusionem 
huius loci de usu ceremoniarum, precatur!) enim utrisque-dari 
studium pacis et concordiae. Vocat Deum pacientiae, quasi 
dicat Deum patientium, hoc est respicientem patientes et conso- 
lantem, sicut saepe alias scriptura dicit, Psalmo 34: Prope est 
Dominus his qui tribulato sunt corde, et humiles spiritu salvabit. 
_Psalmo 10: Tibi derelictus est pauper, orphano tu eris adiutor. 
Psalmo 12: Propter miseriam inopum et gemitum pauperum nune 
exurgam, dicit Dominus. Psalmo 145: Adlevat Dominus omnes qui 
corruunt et erigit omnes elisos. Plalmo 50): Invoca me in die tri- 
bulationis, et eripiam te etc. ‘Has sententias et similes nobis in- 
culcemus et ad nos quoque pertinere statuamus, et talibus pro- 
missionibus fidem in nobis excitemus alamus atque confirmemus: 
nam hoc exercitii genere fides alitur et corroboratur. 


Ideo adsumite vos mutuo, sicut el Christus adsumsit nos. 
[Διὸ προρλαμβάνεσθϑε ἀλλήλους, καϑὼς καὶ ὁ Xe., v. 7.] 


Haec est conclusio totius loci de usu ceremoniarum, in quo 
adhortatur Gentes et Iudaeos ad concordiam, et adlegat exemplum 
Christi quod supra proposuit: Qui cum sit filius Dei, tamen aman- 
tissime nos miseros et indignos complexus est, sua morte nos re- 
demit, suo beneficio servat. Id exemplum iubet nos imitari, ut 
mutuo nos complectamur, nec propter dissimilitudinem rituum 
tranquillitatem Ecclesiae et concordiam labefieri sinamus. 

Et quia tunc erat inter Gentes ac [udaeos praecipue haec con- 
troversia de ritibus, iterum inculcat Iudaeis testimonia, quae osten- 
dunt Evangelium etiam ad Gentes pertinere, quare Judaei non de- 
beant aspernari Gentes, sed velut fratres et vere populum Dei 
complecti. Interim et Gentes confirmat his testimoniis, ne dubitent 
Christi beneficia ad se pertinere. 

Citat autem inter ceteros locos et sententiam ex Esaia sumtam, 
quam suo more recitat iuxta translationem septuaginta Interpretum. 
Neque tamen sententia Graecae lectionis ab Hebraica discrepat, ac 
ne verbis quidem multum dissonat. Hebraei sic legunt: Et erit 
illo dieradixlessae, quaestabit ut sit signumpopulis, 
Genteseam requirent, eterit morseiusgloriosa. Quod 
hic legitur: Stabit ut sit signum populis, Graeci verterunt: Erige- 
tur ut imperet Gentibus. Verbum enim Hebraicum, quod hic si- 
gnum vertimus, significat vexilla et trophaea et similia monurienta. 


Φ. 

Intelligit enim’ Christum ducem ac victorem fore, sub cuius vexillo 
tuti erimus, cuius praesidio tegemur ac defendemur adversus 
summa mala, peccatum, iram Dei, inferos et adversus potentiam 
diaboli. Et quod Hebraeus habet: Gentes eam!) requirent, idem est 
quod ait Graecus: Gentes in eo sperabunt. Nam qui ab aliquo au- 
xilium et salutem 'expetünt, sperant et expectant, concurrunt et 
confugiunt ad eum. Id Hebraeus dixit: Requirent eum. Ita si quis 
dextre interpretetur Graecam lectiönem, videbit sententiam cum 
Hebraica omnino congruere. 

Pulchre autem depingit haec sententia resurrectionem et re- 
gnum Christi. Quod enim dieit: Erit mors eius gloriosa, si- 
gnificat eum non periturum in morte, sicut alii reges, cum moriuntur, 
amittunt regna. At-hic Rex per mhortem oecupabit regnum, et post 
mortem vere ac gloriose regnabit. Nam etiam post mortem erit 
signum populis, Gentes ad eum concurrent, auxilium et salutem 
ab eo expectabunt. Quare reviviscet posi mortem nec erit ocio- 
sus, sed defendet, gubernabit et servabit eos, qui ad ipsum con- 
fugient. 

Atque ita solent Prophetae subindicare Christi resurrectionem, 


“ quia testantur futurum, ut perpetuo adorent eum homines, ut Psalmo 


72: Et timebunt eum donec erit sol etluna. Item: Tu es sacerdos 
in aeternum. Necesse enim erat Christum resuscitari?) ex morte, 
siquidem perpetuo regnaturus erat. Nam in hac mortali vita nullus 
rex perpetuo vivit aut regnat. 

Deinde-significatur hoc quoque regnum Christi fore'non mun- 
danum, sed coeleste, in quo divinitus res geretur, in quo Dei vo- 
luntas ad nos perferetur ὃ), 

Porro sententia tristis .esset, si tale regnum describeret, in 
quo tantum proponerentur minae de iudicio*) Dei adversus homi- 
nes. Itaque longe aliter hie describitur regnum Christi. Ingens 
consolatio in his verbis suavissime proponitur: In eo gentes spe- 
rabunt. Erit igitur regnum Christi non regnum exitii et perditio- 
nis, sed regnum spei et salutis. Venit Christus non ut damnet, non 
at®) perdat, sed ut servet ac restituat nos iam ante damnatos et ad- 
iudicatos morti. 

Nam hoc regnum novum ideo constitutum est, ut sit potentius 
regno peccati et legis. Et cum lex antea edita sit, in qua ira Dei 
adversus peccatum ostensa est, non jam venit Christus ut legem 
adferat, in qua rursus condemnet nos, sed adversus illam condem- 
nationem adfert promissionem et consolationem. Itaque etsi terrent 
nos peccata nostra, tamen sciamus hunc Christum propositum esse 

ut speremus salutem. Hoc pontifice habemus Deum placatum. Hic 
dux teget nos adversus diabolum, adversus mortem, adversus 
mundi saeviciam. Quare in omnibus adflictionibus ad hunc versicu- 
lum respiciamus: In eo gentes sperabunt, et!) sciamus auxi- 
lium et?) salutem a Christo petendam et expectandam esse. 

Atque illud ipsum vult particula: Stabit ut sit signum po- 
pulis, hoc est regnabit, et ad ipsum velut ad vexillum victoris re- 
spicient et confugient homines, et hoc duce ac victore defen- 
dentur. | 

Jam illud etiam indicat quale sit futurum regnum Christi, cum 
ait: Sperabunt, significat enim nos hic spe sustentari. Quare 
interim in hoc mundo adfligimur et duriter exercemur, et tamen 
defendimur ac eripimur per Christum. Sed hic exiguus versiculus 
tam multa complectitur, ut enumerare omnia difficile sit, tantum 
abest ut explicare me posse confidam. 

Ilud etiam adiiciendum est, quod describitur in regno 
‚Christisummos?) cultus esse, sperarein eum. [ἃ egre- 
gium fidei praeconium est, quod Deus praecipue coli 
vult hac spe et fiducia misericordiae. Et continet magnam 
consolatiogem; cum enim hanc spem requirat adversus iram, pro- 
fecto odit et prohibet desperationem. 

Praeterea tribuit hic versiculus Christo divinam poten- 
tiam, iubet invocare Christum non regnantem visibiliter. Tubet in 
eum sperare. Id certe est tribuere ei divinam potentiam, quod 
exaudiat, quod sit efficax in nobis, cum tamen non versetur nobis- 
cum visibili et mortali consuetudine. Sed non possum evolvere 
omnia, quae hic Esaiae locus continet. 

Haec dixi, ut de illa praecipua particula lectorem admonerem 
eamque velut in illustriore loco ponerem, quod docet nos re- 
gnum Christi non esse regnum exitii et perditionis, sed regnum 
spei ac salutis. 


Cerlus sum autem fratres mei. 
[Πέπεισμαι δὲ ἀδελφοί μου, v. 14.] 


Absoluto hoc toto loco de usu ceremoniarum, quia videri po- 
terat vehementius obiurgasse aut certe notasse tum abutentes li- 
bertate tum alios morosos, qui per supersticionem iniquiores et 
asperiores erant bonis libertate utentibus: addit excusationem qua 
rursus mitigat universum coetum eius Ecclesiae. Nam haec excu- 
satio libertatis meo iudicio proprie pertinet ad hunc locum de usu 
ceremoniarum, in quo etsi brevis est oratio, tamen si quis obser- 

vabit verborum pondera, sentiet non molliter utrosque castigari, 
videlicet et praeferoces illos qui ubique sibi volunt omnia licere, et 
istos Timones, qui ceremonias supersticiosa quadam et Judaica 
diligentia obgervari postulant; ubi si quem offendit, hie rursus ci- 
viliter placat idque ita facit. 

Cum benevolentiam conciliet i inprimis honorifica de eo qui cum 
agimus opinio, primum tribuit eis laudem et bonitatis et doctri- 
nae. Deinde ostendit se officio adductum, non tam ut doceret eos, 
quam- ut admoneret doctos. Nam verbum admonendi minus habet 
offensionis. Cumque offhicii mentionem fecit, obiter commemorat 
quam late sparserit Evangelium, et ut fidem habeant suae doctri- 
nae adlegat et miracula, quae comprobant doctrinam; quae memi- 
nisse debemus, ut sciamus nos tuto posse adsentiri Pauli doctrinae 
tanquam verbo Dei, ac certo sciamus Pauli doctrinam a.Deo ad- 
probatam esse. 

Ceterum hic iterum adludit ad Jocum communem de sacrificio, 
cum ait se sacrificare Evangelium etc. Dixi autem supra sa- 
crificium esse opus, quod nos Deo reddimus, ut eum!) honore ad- 
ficiamus ac fateamur eum vere Deum esse, qui nos exaudiat etc. 
Cum autem novum Testamentum requirat veranı noticiam Dei et 
iusticiam cordis, adfert enim cum vita aeterna sapientiam et iusti- 
ciam aeternam, habet hostias non mortuas pecudes, sed res vi- 
vas ac perpetuas, hoc est, corda quae oflerant noticiam Dei, timo- 
rem fidem invocationem praedicationem Evangeli et heneficiorum 
Dei, gratiarum actionem confessionem pacientiam et similes motus 
obedientes legi Dei: Et haec significata sunt in :ceremoniis Le- 
viticis. 

Nunc autem novum Testamentum, quia non continet umbras 
sed sapientiam et iusticiam cordis, non habet ceremonias, quae 
sint sacrificia?) ex opere operato. In lege Levitae praeparabant 
hostias et mactabant pecudes, Sacerdotes .vero offerebant. Ita in 
novo Testamento ministri Evangelii et offerunt ipsi et alias hostias 
praeparant. Cum enim docent Evangeliıım et praedicant miseri- 
cordiam Dei, cum invocant Deum, cum agunt gratias, vere sacri- 
cant et offerunt Deo laudem et fatentur eum vere esse Deum et 
Salvatorem, sicut. ad Hebraeos scriptum est: Per ipsum offeramus 
hostiam laudis semper Deo, id est fructum labiorum confitentium 
nomini eius. 

Deinde cum docent, praeparant etiam alias hostias. Nam hi 
qui eredunt Evangelio, fiunt etiam hostiae, mortificantur, hoc est 
perterrefiunt agnito peccato, et vivificantur, eriguntur fiducia mi- 
sericordiae Dei et agnoscunt Deum. Itaque offerunt ei invocationem, 
gratiarum actionem confessionem pacientiam et similes virtutes, 

Hae hostiae sunt adceptae Deo propter pontificem Christum, quem 
audito Evangelio adprehendunt tanquam mediatorem. 

Hinc facile intelligi potest, quare hac figura delectatus sit, 
ἱερουργοῦντα τὸ εὐαγγέλιον, sacrificantem Evangelium. Vo- 
luit enim admonere quae sint verae hostiae novi Testamenti. Et 
quod addit: Ut oblatio gentium fiat adcepta, etsi ambigue 
dictum videtur, tamen sententiae inter se sunt adfines, ut Gentes 
oblatae per me, hoc est praeparatae tanquam hostiae, fiant adce- 
ptae, aut hoc modo, ut Gentes iam offerentes, hoc est credentes 
et invocantes Deum, fiant adceptae. Nam et ipsae!) Gentes praepa- 
ratae et ut ita dicam consecratae offerunt suas hostias. Itaque res 
eodem redit. Dieit enim in summa, se ubique spargere Evangelium, 
ut Gentes agnoscant Christum et fiant populus Dei et hostiae ac in- 
vocent et celebrent Deum. 

Quod vero addit: Sanctificata in Spiritu sancto, 
iterum docet in novo Testamento officia externa non esse sacrificia 
niec placere Deo ex opere operäto. Sic enim oblatio Gentium est 
adcepta, inquit, si sit sanctificata Spiritu sancto, id est, si Gentes of- 
ferant spirituales motus, timorem Dei et fiduciam misericordiae Dei. 

Observemus autem hic honestissimas laudes ministerii verbi, 
quod videlicet Evangelii praedicatio enarratio tractatio sint sacrifi- 
cia necessaria novi Testamenti. Id consolari debet et docentes et 
discentes Evangelium inter tot molestias, quae?) utrisque perpe- 
tiendae sunt. Doctores sciant hunc cultum Dei necessarium esse, 
sciant eum propter gloriam Dei praestandum esse, sciant eum Deo 
placere, etiamsi homines alii negligenter audiunt Evangelium, alii 
contemnunt, alii etiam persequuntur. Meminerint et hi qui discunt 
Evangelium hoc studium discendi Evangelii cultum Dei esse, quem 
et requirit et adprobat Deus. Videmus enim quam severe hoc prae- 
cipiat Deus, cum ait de filio: Hunc audite?). Quare hoc officium, 
hunc cultum Deo praestare necesse est. . 

Proinde etiamsi in aliis artibus versamur, tamen sicut Agri- 
colae sui laboris primicias Deo consecrare in lege iubentur, ita nos 
partem operae ac studii consecremus Deo. Et quanguam magno 
in contemtu atque odio sunt, qui postquam inliteris 
humanoribuset aliis diseiplinis communibus medio- 
criter versati sunt, totos se dedunt studio sacrarum 
literarum,tamenhiquoqueconsolentursehacratione, 
quod hoc studii genus sit necessarius cultus Dei etad 
gloriam Dei pertineat, modoutpietractetur. Quodsi 
considerabunt, facile contemnent iundicia istorum, 
qui velut contagium procul fugiunt doctrinam Chri- 

stianam, vel propter contemtum religionis vel quia 
aliae artes magis quaestuosae?) sunt, ac ceteros irri- 
dentomnes, quinon abstinentasacris literisomnino. 


Nunc autem proficiscor in Hierusalem, ut serviam sanclis. 
[Νυνὶ δὲ πορεύομαι εἰς ἹΙερουσαλὴμ διακονῶν τοῖς ἁγίοις, v. 25.] 


Cum de 500 officio?) diceret, obiter commemoravit suas pere- 
grinationes et‘ adiecit se Romam etiam aliquando venturum esse, 
postquam ex Hierosolyma redierit, quo nunc proßcisei se dicit, ut 
eo pecuniam adferat passim collectam ad iuvandos: ἢ Christianos in 
Iudaea, quibus fortunae omnes ereptae erant propter Evangelii 
professionem. Et sub Claudio Caesare, cuius temporibus haec 
Epistola a Paulo scripta est, fame gravissime laboratum est fere 
in toto orbe maximeque in Oriente. Tali tempore Christiani in 
Iudaea praecipue indigebant aliena ope, quia facultatibus suis spo- 
liati erant. 

Discernit autem Paulus ab aliis eleemosynis hanc collatam ad 
usus illorum, qui primi docuerunt Evangelium. Nam haec est verius 
merces debita doctoribus. Ideo ait: Debitores eorum sunt. Si 


enim gentes fruuntur spiritualibus bonis istorum, debent eis vi- 


cissim carnalia bona suppeditare. Admonet itaque nos hoc loco 
Paulus, quid Evangelii doctoribus debeamus, qua de re saepe con- 
cionatur in aliis Epistolis copiosissime. 
Cum autem ferrea quaedam aetas nunc agatur, in qua crude- 
lissime tractantur hi, qui docent et gubernant Ecclesias, duxi hic 
admonendos esse lectores, ut quid debeant gubernatoribus Eccle- 
siarum considerent. Discant item, quam graves poenas minatus sit 
Deus his, qui sacerdotes et doctores Ecelesiarum contemnunt nec 
pro virili iuvant, Christus enim cum inquit: Operarium mercede 
dignum esse, ostemdit deberi sacerdotibus mercedem. Quare hoc 
officium cum sit debitum, magis requiritur a nobis, quam ceterae 
eleemosynae, quae gratis dantur. Et alio in loco addit Christus 
magnificam promissionem: (Quisquis potum dederit uni ex minimis 
istis calicem aquae frigidae, tantum in nomine discipuli, Amen 
dico vobis, non perdet mercedem suam. Si Christo credimus, hic 
declaremus fidern nostram et hac spe humanius et liberalius tracte- 
imus sacerdotes, expectantes Christum haud dubie nobis cumulate 
redditurum esse gratiam. 

Hoc officii genus meretur multa et magna praemia tum spiri- 
tualia tum corporalia, pacem publicam, facultatum nostrarum in- 
crementa et defensionem, sicut Paulus docet 2 Corinth. 9. Et 

econtra huius officii praetermissio punitur gravissimis poenis, ut in 
Haggaeo scriptum est: Ubi Deus ideo corruptas esse segetes inquit 
et praeterea alias calamitates adeidisse, quia populus negligat 
Templum et Sacerdotes. Haec enim sunt verba: Quia domus mea 
negligitur et vos cumulatis unusquisque domi suae: propter hoe 
super vos prohibiti sunt coeli ne darent rorem, et terra prohibita 
est ne daret germen etc. - 

Quid autern nunc fit? Sacerdotes alibi plus quam Scythica cru- 
delitate trucidantur, alibi pene cogunbur fame perire cum miseris 
coniugibus et parvis liberis. Populus non. solum de suo nihil im- 
. pertit eis, sed etiam pensiones, quae liberalitate maiorum Eccle- 
siis donatae sunt ad alendos et doctores et scholasticos sacrarum 
literarum, foede diripit. Qua!) in re duplex malum est: nam et 
praesentes sacerdotes fame necantur, et quia nulli de publico 
aluntur qui discant sacras literas, paulo post defuturi sunt homines 
idonei ad Ecclesias docendas. Ea res interitum minatur universae 
religioni Christianae. Quomodo enim conservari religio poterit 
sine literarum studis, sine idoneis doctoribus? ita sacrilegi isti 
- non solum erga praesentes sacerdotes crudeles sunt, sed. etiam 
universam religionem Christianam quantum in ipsis est delere 
conantur. 

Veterum principum leges atrocissimas poenas in sacrilegia 
constituunt, non ut imperiti iudicant supersticione aliqua quasi Deus 
auro placari et coli velit, sed quod intelligebant sapientissimi prin- 
cipes ad studia doctrinae Christianae conservanda Ecclesiarum fa- 
. cultates retinendas esse. Id enim Reipublicae interest, non solum 
ut praesentibus sacerdotibus curetur victus, sed etiam ut doctrina 
Christiana propagetur ad posteros. Id aliter fieri non potest, nisi 
de publico alantur bona ingenia destinata studiis sacrarum litera- 
rum, ut ad posteros reliqui sint qui recte docere possint. Necesse 
est enim hos de publico ali sicut milites, quia dum huic rei operam 
dant, non possunt alias quaestuosas artes discere, quare victum 
nisi de publico habere non possunt. Ideo Paulus gravissime dixit 
comparans cum militibus hunc ordinem tum docentium tum discen- 
tium: Nemo militat suis stipendiis. Significat enim publicis 
stipendiis alendos esse hos, qui Ecclesiae serviunt. 

Sed haec frustra declamamus hismiserrimis temporibus, quibus 
iacet oppressa multiplici tyrannide religio Christiana. Boni tamen 
hoc magis admonendi sunt, ne exemplis illis-adducantur ut ipsi 
quoque parum reverenter sentiant de sacerdotibus. Vidimus enim ' 
quantum haec exempla vulgo noceant.- Quare haec nobis ipsi saepe 
subiiciamus, saepe haec inculcemus populo: Magna ‘nos mereri 
praemia, si sacerdotes benigne tractemus, eos iuvemus, si Christi 

dottrinam fideliter ad posteros-propagari curemus; et’ horribiles 
poenas Deo daturos’ esse istos!), qui crudeles sunt in sacerdotes, 
qui recusant studia doctrinae Christianae iuvare. 

Vicissim et sui offieii meminerint sacerdotes, ut recte doceant, 
ut conscientias ambigentes sanent, ut commoditate morum ornent 
Evangelium. Non enim vocari sacerdotes merentur Epicurei isti 
qui non solum non docent Evangelium, sed suaviter irrident omnes 
religiones et interim sacra in quaestu habent. 


Caput XVI. 


Hoc caput fere totum consumitur in salutationibus. Ac pro- 
dest hoc exemplum meminisse adversus hypocritas quosdam, qui 
omnia humanitatis officia sanctis adimunt, cum quidem haec co- 
mitas significationem habeat Christianae dilectionis et vel praecipue 
deceat doctores. 

In fine admonet ne admittant neve audiant perniciosos doctores 
et serentes doctrinam cum Evangelio pugnantem. Üt enim medicus, 
cum remedia monstravit, iubet etiam cavere ea quae videntur no- 
eitura: ita Apostolus postquam supra tradidit praecipuum locum 
doctrinae Christianae, hortatur ut sint circumspecti et advigilent, 
ne qui obrepant ipsis doetores impii. | 

Et ut cavere facilius possint, artes indicat quibus imperitos isti 
impostores circumveniunt. Decipiunt, inquit, per χρηστολογίας 
καὶ εὐλογέας. 

Χρηστολογίαι haud dubie significant blandos sermones. 
Sunt autem blandiciae et?) in moribus docentium et in ipso genere 
doctrinae. Etenim quod ad mores adtinet, hypocritae isti gnaviter 
norunt simulare comitatem facilitatem pacientiam, norunt apte ad- 
ludere ad eorum adfectus, quibuscum agunt. Huius rei exempla 
facile est reperire apud monachos. Et hoc tempore Anabaptistae, 
cum quidem multa doceant non solum falsa sed etiam absurda et 
palam abhorrentia a tota natura hominum, tamen animos hominum 
capiunt illa prodigiosa simulatione pacientiae et modestiae. Habet 
alicubi suas blandicias etiam doctrina, quae et ipsa figurate inter- 
dum adulatur populo, ut cum vulgus intempestive levatur oneribus 
traditionum: cum homines ingeniosi solvuntur vinculis dogmatum 
coelestium, quae ratiomi videntur absurda. 

Evioylaı significant Graecis laudationes, sed Paulus He- 
braico more evAoylag vocat benedictiones, hoc est bonas im- 
precationes et magnificas promissiones. Nam hae facillime infa- 
tuant animos spe, metu et aliis adfectibus occupatos, ut cum Annae 

cultoribus promittuntur diviliae, cum monachi promitiunt vitam 
aeternam pro suis ritibus, cum promittunt felieitatem in omnibus 
negociis pro sacrificio Missae. Adversus omnes huiusmodi insidias 
muniri oportet animos certa et firma cognitione verbi Dei. Sicut 
ait Petrus 2 Pet. 1 ἢ): Benefacitis, adtendentes prophetieo sermoni, 
tanquam lucernae lucenti in loco caliginoso, donec illueescat dies 
et oriatur lueifer in cordibus vestris. 

Deus itaque gubernet corda nostra propter Domi- 
num nostrum lesum Christum Spiritu sancto, ut Evan- 
gelium de cuelo traditum retineamus et in agnitione 
et fiducia Christiproficiamus et ut gloriam Evangelii 
omnibus piis officiisornemus, etreddatEcclesiae con- 
cordiam piamet perpetuam. Amen. 


Deo gralia. 
Finis. 

pag. IV. lin. 10. pro: MDZI leg.: MDCI. 

pag. 26. not. 1.: B. C. W.: adde omitt. 

pag. 80. not. 1.: arbitrabantur C. delendum. 
pag. 88. lin. 13. pro: iustitiae leg.: iusticiae. 
pag. 135. not. 2. pro: procipium leg.: propieium. 

